
PREFAȚA 


Deşi de-a lungul secolelor, în toate mediile 
culturale, existența umanā a constituit obiectul 
privilegiat al  reflexiilor, actualele dispute 
ştiinţifice, filosofice, ideologice şi religioase atestă 
că şi în prezent nu există o temă mai 
controversată decât cea a naturii umane. In 
acelaşi timp nu credem că o altă problematică 
prezintă un interes social mai mare. Nu numai că 
lipsa unei teorii corecte şi nuanțate despre om 
afectează activitatea practică, fie ea politică, 
economică, educativă etc., dar concepţiile ce 
coexistă - nesatisfăcătoare - influențează 
divergent deciziile la toate nivelurile existenței 
sociale; limitele lor alimentează dispute ideologice 
şi tensiuni din relațiile sociale, atât în interiorul 
statelor cât şi la nivel internaţional. 

Volumul pe care îl supunem atenţiei 
cititorului conţine în primul rând o nouă 
modalitate de a investiga OMUL; am început prin 
a  regândi această problematică  nutrind 
convingerea că în orice domeniu teoretic putem 
spera ca rezultatele demersului cognitiv să aibă 
un grad ridicat de corespondenţă cu domeniul de 
referinţă numai în măsura în care opţiunile 


metodice sunt pertinente. 

Am optat pentru investigarea sistemică a 
omului-î-interiorul-structurilor-ce-îl-înglobează- 
funcţional considerate în devenirea lor. Opţiunea 
se înscrie în cadrul metodologic jalonat de Karl 
Marx dar, întrebându-ne care ar fi fost astăzi 
„izvoarele teoretice” ale marelui gânditor, ne-am 
străduit să identificăm şi să utilizăm deschiderile 
oferite de actualul orizont al cunoaşterii, inclusiv 
sub raport metodologic. 

Pentru a preveni pe cât posibil erorile am 
adoptat numeroase precauţii pe care cititorul le 
poate sesiza chiar din lecturarea cuprinsului; cu 
toate acestea modelul expus în prima parte a 
volumului rămâne o ipoteză de lucru, o construcţie 
teoretică ce urmează să fie în continuare nuanţată 
şi supusă la noi probe. Deocamdată modelele 
elaborate se dovedesc apte să ofere repere pentru 
a schiţa soluţii noi la unele aspecte controversate 
în domeniul cunoaşterii şi al gnoseologiei: de 
pildă, ne pronunţăm asupra mecanismelor psihice 
care fac din om o fiinţă capabilă să filosofeze şi să 
construiască teorii ştiinţifice; dezvăluim raporturi 
dintre activitatea practică, cercetarea aplicativă şi 
cercetarea fundamentală încă nesemnalate în 
literatura de specialitate;  pledăm pentru 
redimensionarea obiectului de studiu al 
gnoseologiei - ca o condiţie a depăşirii disputelor 
dintre  empirişti, raţionalişti, intuiţionişti etc.; 
semnalăm dificultăți generate de centrarea 
studiilor pe semnificaţia termenului „adevăr”, care 


este produsul unor construcţii filosofice parţial 
eronate şi, ca urmare, oferă piste de cercetare 
greşite. Le supunem atenţiei cititorului sperând să 
fie utile, cel puţin ca ipoteze de lucru, pentru noi 
cercetări. Deoarece continuăm investigaţiile, vom 
primi cu recunoştinţă observaţiile şi sugestiile 
cititorilor şi ne vom strădui să desprindem din ele 
cât mai multe învăţăminte. 

Ne exprimăm gratitudinea faţă de prof. univ. 
dr. Ludvig Grunberg, care a avut amabilitatea să 
citească o primă versiune a cărţii; observaţiile şi 
rezervele exprimate cu acel prilej ne-au sugerat 
noi investigaţii şi ne-au ferit de anumite erori. 

În mod deosebit suntem recunoscători prof. 
univ. dr. Achim Mihu şi lector univ, dr. Ilie Pârvu, 
care au studiat cu multă atenţie două versiuni ale 
volumului, ne-au ajutat să ne detaşăm critic de 
text stimulându-ne concomitent încrederea în 
utilitatea demersului pe care îl întreprindem. 

Ne exprimăm, de asemenea, gratitudinea faţă 
de Editura ştiinţifică şi enciclopedică care, prin 
competenţa şi interesul constant manifestat 
pentru investigațiile noastre a contribuit la 
depăşirea unor dificultăţi şi ne-a stimulat să 
perseverăm pentru a da textului o formă cât mai 
clară. 

Considerăm o datorie morală să menţionăm 
cu recunoştinţă că efortul îndelungat presupus de 
realizarea volumului nu ar fi fost posibil dacă nu 
am fi găsit în familie şi la părinţii soţiei afecţiune, 
sprijin şi înţelegere; atmosfera calmă şi optimistă 


s-a dovedit indispensabilă pentru a finaliza studii 
cărora le-am dedicat „timpul liber” mulţi ani. 
AUTORUL 


CONSIDERAŢII PRELIMINARE 


Cartea pe care o supunem atenţiei cititorului 
nu cuprinde opinii despre problematica sugerată 
de titlu; ea este concepută ca o relatare a 
premiselor şi metodelor unor studii complexe, a 
rezultatelor acestora - soldate cu un model al 
antroposferei - şi a concluziilor la care au condus 
investigaţiile prin care am testat corectitudinea 
modelului. Începem prin a reţine atenţia cititorului 
asupra caracterului lucrării deoarece atunci când 
am purces la efectuarea studiilor ce au condus la 
rezultatele pe care le expunem în acest volum, nu 
a fost în intenţia noastră să punem în discuţie, de 
pildă, natura filosofici, domeniul de referinţă şi 
obiectul de studiu al gnoseologiei, conceptele sau 
metodele ei, dar astfel de reconsiderări au fost 
impuse de analiza problematicii cunoaşterii umane 
utilizând modelul  antroposferei, model care 
dezvăluie şi mecanismele ce fac posibilă 
activitatea cognitivă. 

Când în urmă cu opt ani am început studiul 
sistematic al unor aspecte care ne interesau în 
acea perioadă, nu speram să descoperim filonul 
care a condus la actualele concluzii; filonul a fost 
identificat pe parcurs numai după ce dificultăţile 
ne-au determinat să reconsiderăm de mai multe 
ori obiectivele, premisele şi metodele de lucru. 
Investigaţiile ce au deschis noi orizonturi de 
cercetare, nebănuite anterior au devenit posibile 
numai când am înţeles că trebuie să direcţionăm 


studiile nu în funcţie de specializarea şi 
preferinţele anterioare, ci de „logica” impusă de 
domeniul identificat - antroposfera. 

Studiul nostru a început prin a căuta un 
răspuns  falsificabil la problematica genezei şi 
funcţiilor valorilor; când spunem  „falsificabil” 
avem în vedere ambițiosul obiectiv de a aborda cu 
metodele specifice ştiinţei (K. Popper) o 
problematică pe care filosofii o consideră tratabilă 
doar filosofic. Optimismul nostru a decurs din 
considerarea valorilor şi a proceselor de evaluare 
ca domenii din sfera determinismului social-uman 
şi din convingerea că omul poate treptat să 
înţeleagă cu mijloacele specifice ştiinţei ansamblul 
determinismului social; convingerea unor filosofi 
contemporani că unele domenii sau aspecte ale 
existenţei vor rămâne  abordabile doar în 
modalităţi specifice reflexiei filosofice trădează un 
scepticism, © poziţie  agnostică pe care 
expansiunea neîntreruptă a ştiinţei, consemnată 
de istorie, nu o justifică! 

Centrându-ne asupra problematicii axiologiei, 
investigaţiile prealabile s-au soldat cu concluzia că 
reperele pentru a elucida natura valorilor, geneza 
acestora şi funcţiile lor sociale pot fi identificate 
numai într-un model al ansamblului domeniului 
ontic al umanului. Cum nicio concepție filosofică 
nu îndeplineşte condiţiile spre a fi adoptată ca 
model al domeniului menţionat iar, elaborarea 
modelului ni se părea realizabilă numai într-un 
viitor mai îndepărtat, nefiind încă create condiţiile 


pentru o abordare cu şanse de reuşită, ne-am 
propus doar, din curiozitate, să identificăm 
variabilele condiţionante şi stadiul atins de ele în 
acest sfârşit de secol. Am ajuns astfel, spre 
surpriza noastră, la constatarea că variabilele 
condiţionante se află în stadii ce fac posibile 
investigaţii orientate spre elaborarea modelului 
domeniului  ontic al  umanului.  Constatarea 
menţionată, strategia de cercetare pe care am 
adoptat-o şi primele rezultate ale investigaţiilor le- 
am expus în volumul Omul, valorile şi axiologia; 
ele au confirmat ipoteza ce a ghidat studiile ce au 
precedat acel volum: clarificarea problematicii 
valorilor depinde de elaborarea unui model corect 
şi suficient de nuanţat al domeniului ce înglobează 
mecanismele ce generează valorile (28, p. 31). 
Modelul schițat a semnalat însă că 
aprofundarea studiului ştiinţific al axiologiei este 
condiţionată de prealabila nuanţare a înţelegerii 
problematicii cunoaşterii, a proceselor de 
semnificare cognitive. Această condiţionare se 
explică prin faptul că mecanismele de semnificare 
evaluative responsabile de realizarea evaluărilor şi 
generarea constelaţiilor de valori, atât de diferite 
de la o comunitate socială la alta şi de la o epocă 
istorică la alta, sunt condiţionate de stadiul şi 
modul de funcţionare al mecanismelor de 
semnificare cognitive (28). Urmărind „logica” 
internă a domeniului de referinţă, a trebuit, 
înfrângându-ne rezervele generate de vastitatea 
noii problematici, să deplasăm investigaţiile în 


sfera cunoaşterii, domeniu atât de controversat 
astăzi. 

Am declanşat noile investigaţii plecând de la 
modelul antroposferei pe care l-am expus în 
volumul menționat, model care a semnalat 
existenţa unui domeniu semantic al cunoaşterii ce 
îşi amplifică autonomia funcţională (caracterul de 
subsistem al  antroposferei) pe măsură ce, 
dezvoltându-se, da omului posibilitatea să îşi 
amplifice capacitatea cognitivă şi, ca urmare, să 
creeze În  antroposferă structuri sociale 
specializate în cunoaşterea diverselor domenii ale 
existenței. 

În vederea elaborării unui model nuanţat al 
domeniului semantic al cunoaşterii, conturat doar 
sumar în modelul menţionat, a trebuit să 
aprofundăm studiul  antroposferei deoarece, 
conform principiilor metodice care au făcut 
posibilă identificarea mecanismelor de semnificare 
specializate pentru realizarea proceselor cognitive 
verbale, domeniul semantic al cunoaşterii este 
investigat corect numai dacă este abordat în 
cadrul mai cuprinzător al organizării şi 
funcționarii ansamblului domeniului ontic al 
umanului. Aşadar, am  urmārit  nuanţarea 
modelului antroposferei atât cât este necesar 
pentru a descoperi organizarea domeniului 
semantic al cunoaşterii, marile etape pe care le 
parcurge în evoluția sa şi raporturile sale cu 
domeniul înglobant, antroposfera. 

Procedând astfel, în acest volum rezervăm 


prima parte a expunerii modelului antroposferei. 
Pentru ca relatarea să fie coerentă, reluăm într-un 
mod sumar şi modelul descris în volumul Omul 
valorile şi axiologia dar, pentru a aduce în prim 
plan aspecte nesemnalate. În versiunea expusă în 
volumul citat, am ales o altă variantă de 
prezentare: rezervăm câte un capitol pentru 
fiecare din nivelurile de organizare ale 
antroposferei, începând cu nivelul cel mai „mic”, 
codurile psihice. 

Dispunând de un model al antroposferei, îl 
folosim pentru a supune unor prime analize 
domeniul semantic al cunoaşterii. Am urmărit în 
acest fel două obiective: să testăm modelul şi să-l 
utilizăm pentru a soluţiona anumite aspecte, 
considerate în prezent problematice în activitatea 
cognitivă şi în disciplinele teoretice care 
investighează problematica cunoaşterii. 

În partea a doua a lucrării analizăm câteva 
din principalele modalităţi de manifestare umană 
în care sunt implicate şi procese cognitive, 
dezvăluind capacitatea modelului antroposferei de 
a le explica particularităţile şi evoluţia. 

In partea a treia semnalăm deschiderile 
oferite de modelul domeniului semantic al 
cunoaşterii pentru a soluţiona anumite aspecte 
problematice din gnoseologie. De pildă, dezvăluim 
caracterul necesar al stadiilor parcurse de 
gnoseologie, analizăm raporturile dintre 
epistemologia genetică şi teoria noastră despre 
evoluţia cunoaşterii,  semnalăm că modelul 


antroposferei conţine informaţii utile pentru a 
soluţiona anumite aspecte controversate din 
gnoseologie, inclusiv pentru a-i redimensiona 
domeniul de referinţă şi obiectul de studiu. 

Atât modelul antroposferei cât şi cel al 
domeniului semantic al cunoaşterii, care poate fi 
decupat din modelul înglobam al antroposferei, 
reprezintă construcţii ce pun într-o nouă lumină 
domeniile lor de referinţă: datorită lor aducem în 
atenţia filosofilor şi cercetătorilor ştiinţifici 
aspecte care semnalează caracterul discutabil al 
unor concepte şi poziţii teoretice apreciate în 
prezent acceptabile sau adoptate ca adevăruri 
indubitabile. 

Conştientizând ineditul rezultatelor ne-am 
pus problema credibilităţii lor, a modalităţii de 
redactare care să  înlesnească receptarea 
conţinutului şi analiza sistematică a conţinutului 
său. Având în vedere rezervele justificate ale 
cititorului avizat, deoarece nu orice nouă 
explicaţie este inevitabil şi mai bună ca cele 
anterioare, am considerat utilă o amplă referire la 
strategia cercetării, am expus pe larg premisele 
adoptate, metodele de investigare utilizate, 
ansamblul demersului de cercetare. Procedând 
astfel facem mai dificilă lecturarea dar dăm 
cititorului posibilitatea să pătrundă în intimitatea 
cercetării; o poate judeca din interior şi, dacă o 
concluzie ce-i contrazice opiniile nu-l convinge, 
poate să nu se limiteze la afirmarea unei rezerve, 
să caute în structura cercetării premisa, procedeul 


de investigare, informaţia sau raţionamentul care 
este responsabil de eroarea pe care crede că a 
identificat-o. In felul acesta creşte şi credibilitatea 
afirmației sale şi aportul său la depăşirea 
actualului stadiu al lucrării noastre. 

Noi înşine, suspectând unele din concluziile 
la care ne-au condus investigaţiile, am adoptat o 
atitudine circumspectă: ea s-a concretizat în 
luarea unor precauţii metodice, de pildă în 
explicitatea regulilor de acceptare a modelelor pe 
care le-am elaborat - reguli enunțate de Imre 
Lakatos, atenuând regulile propuse de Karl 
Popper, în concepţia sa falsificaţionistă - şi în 
supunerea modelelor la numeroase tipuri de 
probe, care sunt considerate valide de majoritatea 
epistemologilor şi practicienilor ştiinţei. Deşi 
modelul antroposferei satisface numeroase 
exigenţe, căpătând astfel un grad ridicat de 
plauzibilitate, îl considerăm o versiune 
perfectibilă; oricum, el va trebui nuanţat în 
continuare, deoarece în acest stadiu dezvăluie 
numai determinările cele mai generale. Îl facem 
puoi în acest stadiu din două considerente: 

Modelul s-a dovedit apt să ofere repere 
pentru a contura noi soluții în cazul unor aspecte 
controversate în activitatea cognitivă şi 
gnoseologie; 

— Pentru investigaţiile pe care le desfăşurăm 
în continuare ne-ar fi de un real folos opiniile 
cititorilor şi studiile care şi-ar propune să testeze 
modelul antroposferei sau unele din componentele 


lui. 

Nu este exclus ca modelul antroposferei să 
conţină erori; ele se vor dezvălui însă pe măsură 
ce se aprofundează investigaţiile. De pildă, în 
actualul volum modelul expus în Omul, valorile şi 
axiologia este nu numai nuanţat; a trebuit să 
introducem unele modificări pentru a delimita mai 
bine anumite componente ale antroposferei. 

Volumul pe care îl supunem atenţiei 
cititorului se încadrează prin problematică şi 
rezultate în căutările proprii acestui secol de a se 
depăşi abordarea speculativă a cunoaşterii, de a 
investiga sistematic activitatea cognitivă şi 
rezultatele ei. De pildă, rezultatele noastre 
confirmă punctul de vedere dezvoltat de W. van O. 
Quine în Ontological Relativity and Other Essays, 
privind necesitatea ca gnoseologia să nu mai fie 
considerată o „filosofic primă”, sā studieze un 
„fenomen natural, adică un subiect uman fizic” (p. 
82). Rezultatele investigațiilor noastre confirma 
remarca lui O. Quine că gnoseologia „devine 
semantică” (p. 89). Dacă ia în considerație 
procesul natural al realizării cunoaşterii. În ultima 
parte a volumului cititorul va avea posibilitatea să 
analizeze compatibilitatea soluţiilor dezvoltate din 
perspectiva modelului domeniului semantic al 
cunoaşterii cu unele din soluţiile conturate în alte 
teorii gnoseologice. 

Din aspectele menţionate s-ar putea crede că 
lucrarea se adresează doar specialiştilor. In 
realitate ea a fost concepută astfel încât să poată 


fi studiată de oricine este dornic să reflecteze la 
diverse aspecte ale complexei şi controversatei 
existenţe umane. De altfel, investigaţiile nu se pot 
include în sfera nici unei discipline ştiinţifice deja 
conturate şi nu reprezintă nicio abordare 
interdisciplinară. Deoarece domeniul la care ne 
raportăm l-am desemnat prin termenul 
„antroposferă”, ar fi tentant să includem studiile 
noastre în sfera antropologiei, dar lecturarea 
volumului convinge că perspectiva adoptată nu 
este asimilabilă în niciuna din variantele în care 
antropologia s-a conturat până în prezent. 


Partea I-a 


MODELUL ANIROPOSFEREI 


„Acest nume anthropos arata ca, în vreme ce 
toate celelalte vieţuitoare nu cercetează, nu 
compară şi nu examinează nimic din ceea ce vad, 
omul, de îndată ce a văzut - opope, aceasta 
înseamnă - a şi examinat şi judecat ceea ce a 
văzut (opopen) * 

PLATON, CRATYLOS 

Într-unul din „dialogurile” pe care Platon le-a 
lăsat omenirii ca mărturie a efortului său de a 
înţelege condiţia umană, în contextul în care 
discută „despre dreapta potrivire a numelor”, 
întâlnim caracterizarea fiinţei umane pe care am 
ales-o ca motto al acestui capitol. Caracterizarea 
se vrea doar o ilustrare a modului în care se 
constituie un nume modificând diverse cuvinte, (în 
cazul numelui „om” - un verb), dar dezvăluie o 
profundă înţelegere a ceea ce este specific 
modului de a fi al omului. Ea denotă că Platon a 
sesizat ceea ce îi permite omului să se manifeste 
în modalităţi care fac din el generatorul unui nou 
domeniu al existenţei, diferit prin organizare şi 
funcţionare de biosferă. Avem în vedere 
capacitatea de semnificare, capacitate ce explică 
de ce omul „de îndată ce a văzut... a şi examinat şi 
judecat ceea ce a văzut”. Deoarece modelul cu 
care s-au soldat investigaţiile noastre a adus în 
prim plan tocmai rolul primordial al proceselor de 


semnificare în modul de structurare al umanităţii, 
am numit domeniul ontic generat de om - 
antropostera. 

Relatăm, în continuare, rezultatele 
investigaţiilor dedicate înţelegerii organizării şi 
funcţionării  antroposferei, identificării rolului 
omului în această structură care, odată generată 
de el, îl înglobează funcţional, îi orientează 
evoluţia. Modelele expuse în fiecare capitol pot fi 
înţelese numai dacă sunt studiate ca părţi ale 
MODELULUI antroposferei. Investigaţiile, 
concepute astfel încât să se identifice iniţial 
determinările cele mai simple ale domeniului de 
referinţă adoptat ca obiect de studiu, s-au soldat 
cu o teorie care, în acest stadiu, reprezintă în 
primul rând nucleul unui program de cercetare. 

Capitolul I 

OPŢIUNI METODICE 

In volumul Omul, valorile şi axiologia ne-am 
pronunţat asupra opţiunilor care au guvernat 
elaborarea, expunerea şi testarea acelui prim 
stadiu al modelului antroposferei. Continuând 
studiile ne-am confruntat cu noi probleme; ele au 
determinat nuanţări metodice, anumite clarificări 
şi reconsiderarea modalităţii în care facem 
cunoscute noile concluzii. Ca urmare, am 
considerat util să explicităm din nou perspectiva 
din care am conceput şi realizat investigaţiile: 
avem în vedere premisele ontologice adoptate 
deliberat, procedura de investigare a 
antroposferei, procedura de expunere a modelului 


antroposferei şi criteriile utilizate pentru testarea 
sa. 

Suntem conştienţi că nu am reuşit să 
explicităm toate  supoziţiile şi că această 
performanţă nici nu este posibilă; de altfel 
modelul  antroposferei explică  inevitabilitatea 
acestei situaţii. Modelul semnalează însă că în 
cazul unui demers ştiinţific, dirijat şi realizat 
corect, supoziţiile rămase implicite aparţin altui 
nivel de fundare; ele nu condiţionează direct 
rezultatele cercetărilor ci premisele şi procedurile 
adoptate explicit. 

Pe parcursul căutărilor, pentru a dimensiona 
corect obiectul de studiu, s-a conturat nevoia de a 
ne pronunţa asupra acelor aspecte privind 
Existenţa pe care, considerându-le corecte, le 
adoptăm ca premise, ca axiome. În stabilirea lor 
am plecat de la considerentele pe care le face Karl 
Marx în Bazele criticii economiei politice, când 
susţine nevoia de a identifica „determinaţiile cele 
mai simple” pentru a construi apoi într- -un mon 
pertinent viziunea despre întreg. Prezentām 
detaliu textul la care ne referim Că m a geoana 
poziţia pe care ne-am situat când am stabilit 
premisele ontologice ale investigaţiilor noastre. 

Referindu-se la „metoda economiei politice”, 
Karl Marx afirmă: „S-ar părea că e just să se 
înceapă cu ceea ce este real şi concret, cu 
premisele reale... Dar, privită mai îndeaproape, 
această metodă se e dovedeşte a fi greşită” (p. 33). 
El are în vedere nevoia de a ajunge la conceptele 


cele mai simple, la „determinaţiile cele mai 
simple” pentru a fi posibil, apoi, să se ajungă 
treptat la o viziune despre întreg, care să 
constituie „o bogată totalitate de determinaţii şi 
relaţii multiple” (p. 33). În acest mod a procedat 
pentru a investiga producţia materială; dovadă 
sunt primele fraze din Introducerea la 
Manuscrisele economice din anii 1857 - 1859. 
După ce precizează: „obiectul cercetării noastre îl 
constituie în primul rând producția materială”, se 
pronunţă asupra „punctului de plecare”, pe care îl 
delimitează astfel: „Indivizii care produc în 
societate, deci producţia socialmente determinată 
a indivizilor reprezintă, fireşte, punctul de 
plecare” (p. 15).e 

Definindu-şi astfel punctul de plecare, K. 
Marx aduce în prim plan determinaţiile cele mai 
simple ale producţiei materiale: proprietatea, 
producţia, cunoscutele „relaţii de producţie” etc. 
Această perspectivă i-a permis să realizeze analiza 
producţiei materiale într-un mod încă nedepăşit, 
să dezvăluie mecanismul reproducţiei economice 
şi caracterul inevitabil al evoluţiei modului de 
producţie, datorită trăsăturilor mecanismului 
identificat. Cu alte cuvinte localizarea „punctului 
de plecare” la „determinaţiile cele mai simple” i-a 
permis să construiască un model al producţiei 
materiale care să dezvăluie legăturile organice şi 
devenirea structurilor analizate. 

Metoda conturată de K. Marx derivă din 
viziunea sa generală despre existenţa socială, pe 


care o gândeşte ca o complexitate în devenire. 
Trebuie spus că metoda este pertinentă numai în 
măsura în care viziunea este corectă. Asupra 
adecvării metodei semnalate la caracteristicile 
obiectului de studiu ales de K. Marx reţine atenţia 
Achim Mihu. El se pronunţă astfel: „Procesul de 
concretizare a esenței umane (sau, altfel spus, 
mersul gândirii abstracte care se ridică de la 
simplu la complex) urmează în lucrările lui Marx şi 
Engels o cale care nu poate fi considerată drept 
arbitrară, ci, dimpotrivă, trebuie socotită ca o 
expresie a procesului real-istoric de geneză şi 
dezvoltare a omului şi lumii lui, şi deci implicit a 
esenței sale...” (89, p. 49, 50). În acelaşi context 
Achim Mihu redă într-o formă concisă şi clară 
ceea ce este specific metodei conturată de Karl 
Marx: „Procesul de concretizare a esenței umane 
reproduce, de fapt, procesul de dezvoltare 
necesară a omului şi societăţii (ca lume a lui)” * 
(89, p. 50). Karl Marx se opreşte asupra activităţii 
productive, observă Achim Mihu, deoarece 
„Categoria abstractă de muncă reflectă o 
existenţă care datează istoriceşte înaintea 
categoriilor de capital, avuţie sau mare industrie, 
apărute în gândirea socială de abia în societatea 
burgheză, acestea fiind expresii ale esenței umane 
mult mai concrete (tot pe planul gândirii)” (89, p. 
50). 

Dacă ne ocupăm însă nu de producţia 
materială ci de ansamblul manifestărilor umane, 
aşa cum ne-a impus căutarea răspunsului la 


problematica genezei şi funcţiilor valorilor în 
societate, care este punctul de plecare? 
Investigaţiile au plecat, cum s-ar exprima Karl 
Marx, de la indivizii  socializaţi, de la 
comportamentul socialmente determinat al 
indivizilor. Adoptând acest punct de plecare 
întrebările cu care ne-am confruntat au fost: 

1) cum se explică posibilitatea omului de a fi 
socialmente determinat şi nu ereditar, ca alte 
entități organice? 

2) care este mecanismul ce guvernează 
socializarea? 

3) ce caracteristici are acest mecanism? 

Am declanşat investigațiile pentru a căuta 
răspunsurile la întrebările menţionate cu 
speranţa, confirmată, că în mecanismul socializării 
vom identifica şi factorii responsabili de 
capacitatea omului de a acţiona în funcţie de 
anumite semnificaţii, adoptate ca valori. Dar la 
întrebările formulate se ajunge şi dacă pornim nu 
de la problematica axiologiei ci de la cea a 
producţiei materiale. Să analizăm afirmaţia: |... 
este o tautologie să se afirme că acolo unde nu 
există nicio formă de proprietate nu poate fi vorba 
de niciun fel de producţie, deci nici de societate”. 
Ea îi aparţine lui F. Marx şi este făcută în Bazele 
economiei politice (p. 21). Din text rezultă că 
„societatea” este condiţionată de „producţie” (ca 
activitate socială) iar ultima de „proprietate”. Dar 
cum sunt posibile relaţiile de proprietate? Ce 
anume face din om o fiinţă capabilă să genereze şi 


să accepte norme juridice sau cutume fără de care 
nu ar fi posibile relaţiile de proprietate? Ajungem 
astfel,  generalizând, la întrebările formulate 
anterior, dacă obiectul de studiu adoptat nu este 
„producţia materială”, ci individul socializat. 

Considerăm că „toate drumurile”, toate 
căutările din domeniul filosofiei şi ştiinţelor 
sociale, prelungite spre aspectele cele mai simple, 
duc spre acelaşi mister: posibilitatea socializării 
omului, mecanismele socializării. 

1. Premisele ontologice 

Delimitând astfel obiectul de studiu, s-a 
conturat posibilitatea de a ne pronunţa asupra 
premiselor ontologice, asupra a ceea ce K. Marx a 
numit „determinaţiile cele mai simple”. 

A. Omul, ca complexitate organizată care prin 
proprietăţile sale nu poate fi asimilat unor entităţi 
organice, este produsul evoluţiei biosferei. 
Insuşirile organismului, îndeosebi ale sistemului 
nervos central, sunt cele care au generat 
posibilitatea constituirii unor structuri psihice 
care, odată apărute, oricât de sumare şi ineficace 
ar fi iniţial, generează interacțiuni cu organismul 
ce au ca rezultat un comportament nou, diferit de 
al preomului. Numesc „preom” acea fiinţă a cărei 
evoluţie, îndeosebi  neurocorticală, a făcut 
posibilă, la un anumit stadiu, constituirea 
structurilor psihice specifice omului. 

B. Omul nu numai că, datorită proprietăţilor 
dependente de organizarea şi funcţionarea 
structurilor psihice, are o conduită ce-l scoate din 


biosferă, dar, prin efectele manifestărilor sale, 
este generatorul unui nou domeniu al existenţei, 
nereductibil la biosferă, mai corect spus care nu 
numai că nu se integrează în biosferă, dar treptat 
o asimilează. Desemnăm domeniul ontic generat 
de apariţia şi evoluţia omului prin termenul 
„antroposferă”; omul este în raport cu 
antroposfera, ceea ce este o entitate organică 
(plantă, insectă, animal etc.) în raport cu biosfera. 

C. Considerăm omul o complexitate 
organizată capabilă să se autoregleze şi să se 
autoorganizeze. Acordăm „sistemului cu 
autoreglare” semnificaţia utilizată de Ashby în 
cibernetică (5), iar „sistemului cu autoorganizare” 
semnificaţia acordată de B.G. Judin, adică sistem 
care, în cadrul interacțiunii active cu mediul, este 
capabil să-şi schimbe structura păstrându-şi în 
acelaşi timp integralitatea şi care, acţionând în 
limitele legilor proprii ambianţei, poate să-şi 
aleagă una din liniile posibile de conduită (62, p. 
216 - 217). 

D. Fiind o complexitate organizată, omul se 
poate afla într-un număr finit de stări, fiecare 
stare asigurând o anumită capacitate funcţională. 

E. Omul își integrează alcătuirea trupească şi 
psihicul, fiind o rezultantă a interacțiunii acestora 
după anumite reguli de compoziţie (J. Piaget, 101), 
sub influența structurilor ce-l înglobează 
funcțional. Nici organismul, nici psihicul nu 
constituie entităţi funcţionale autonome ci 
componente, subsisteme ale omului. 


F. Aşa cum modul de a fi al biosferei este 
dependent în ultimă instanţă de însuşirile 
entităţilor organice, şi modul de a fi al 
antroposferei este dependent în ultimă instanţă de 
însuşirile oamenilor. 

Atât în domeniul anorganic cât şi în cel 
organic însuşirile nivelelor micro determina 
însuşirile nivelelor înglobante, macro; ultimele, la 
rândul lor, condiționează stările nivelelor 
înglobate, micro. Nu întrevedem niciun argument 
pentru a susţine că această dependenţă nu este 
valabilă şi în cazul antroposferei; aşadar însuşirile 
omului determină însuşirile antroposferei, care, la 
rândul lor, condiţionează stările omului. 

2. Procedura de investigare 

Considerăm afirmaţiile A-F corecte dar vagi. 
Sarcina noastră este să le testăm şi, în cazul că nu 
sunt infirmate, să le nuanţăm, deci să oferim 
cititorului un model mai detaliat al antroposferei. 
De pildă, pe baza afirmației privind capacitatea de 
autoorganizare a omului, concepem o modalitate 
de investigare; dacă omul nu are de fapt 
capacitatea de a se autoorganiza, investigaţiile nu 
vor fi în măsură să dezvăluie mecanismele ce 
guvernează procesele de acest tip, vor infirma 
premisa. 

Pentru omul care este la curent cu 
principalele rezultate ale cercetării istorice, 
inclusiv ale istoriei ştiinţei, care are o imagine a 
succesiunii structurilor sociale, este lesne de intuit 
astăzi că modul de a fi al omului determină 


organizarea şi funcţionarea ansamblului 
antroposferei. Să ne imaginăm, de pildă, cum ar 
arăta structurile sociale dacă, prin absurd, omul 
ar fi o fiinţă incapabilă să realizeze raționamente 
matematice, să conceapă modele explicative şi 
proiecte sau să construiască succesiv generaţii de 
unelte care îl fac apt să intervină deliberat în 
structuri tot mai depărtate de nivelul perceptibil 
vizual. Pentru noi problema a constat în a proba 
afirmaţia nu invocând cât mai multe argumente ce 
o confirmă, vi identificând modalităţile în care 
omul realizează această performanţă. 

Şi o ultimă ilustrare: am afirmat că structurile 
fizice şi sociale ce înglobează omul exercită 
puternice influenţe structurante asupra acestuia 
dar în modalităţi condiţionate în ultimă instanţă de 
capacităţile omului de a recepta şi interpreta 
mesajele mediului. Problema este, de asemenea, 
nu de a invoca date oferite de diverse situaţii 
localizabile spaţio-temporal în favoarea afirmației, 
ci de a dezvălui mecanismele ce fac ca influenţele 
exercitate de ambianţă asupra omului să aibă 
efecte structurante concomitent asupra acestuia şi 
asupra ambianţei sale. Regulile de investigare au 
fost stabilite cu preocuparea de a adecva studiile 
la natura complexităţilor organizate ce fac 
obiectul cercetării; am avut în vedere cu prioritate 
capacitatea de aut o organizare a oamenilor. 

A - în primul rând, am considerat abordarea 
sistemică singura pertinentă, singura capabilă să 
se soldeze cu un model al mecanismelor ce 


guvernează evoluţia organizării şi funcţionării 
omului în interiorul şi în strânsă dependenţă cu 
sistemul  înglobant,  antroposfera.  Abordările 
speculative, tradiţionale, sau cele desfăşurate din 
perspectiva şi, ca urmare, în limitele uneia din 
disciplinele ştiinţifice care în prezent parcelează 
domeniul ontic al umanului în modalităţi ce nu 
decurg dintr-o viziune unitara a întregului 
(antroposferei), nu pot fi fructuoase deoarece nu 
pot conduce la dezvăāluirea determinismului ce 
guvernează modul specific uman de manifestare, 
în ansamblul său. Asupra acestui aspect 
metodologic a atras atenția K. Marx când a 
afirmat: „Primitivismul şi superficialitatea 
concepţiilor constau tocmai în faptul că fenomene 
care sunt organic legate între ele se pun în relaţii 
pur întâmplătoare şi într-o conexiune pur 
mentală” (86, p. 23). 

Aşadar, pentru a evita diversele capcane 
trebuie să se decupeze obiectul de studiu astfel 
încât să poată studia „fenomenele care sunt 
organic legate între ele” iar investigaţiile trebuie 
concepute într-o modalitate care să evite atât 
afirmarea „unor relaţii pur întâmplătoare” cât şi 
punerea lor „într-o conexiune pur mentală”. Într-o 
formulă lapidară Karl Marx a exprimat astfel ceea 
ce este caracteristic concepției şi metodei 
sistemice. 

B - Pentru a construi un model al 
antroposferei, adică a ansamblului domeniului 
ontic al umanului, am considerat potrivit sā 


începem prin a centra studiile iniţial pe 
componenta cea mai „mică”, pe om. Am avut în 
vedere lecţia furnizată de istoria fizicii şi biologiei. 
În aceste domenii, rezultatele cercetărilor 
ştiinţifice s-au modificat ori de câte ori cercetătorii 
au reuşit să descifreze niveluri mai profunde de 
organizare. Pătrunderea în interiorul atomului şi a 
nucleului său a revoluţionat ştiinţele fizice iar 
descifrarea codului genetic a revoluționat 
ansamblul ştiinţelor biologice. Credem, aşadar, că 
înţelegerea ansamblului domeniului ontic al 
umanului este dependentă de descifrarea corectă 
şi nuanţată a omului. 

C - Omul fiind o complexitate de tip cu 
autoorganizare, este pertinentă acea metodă de 
investigare sistemică care este în măsură să 
dezvăluie mecanismul ce guvernează 
autoorganizarea şi consecinţele acestei însuşiri 
asupra modului de a se manifesta al omului; 
numai în acest mod se pot identifica regulile ce 
guvernează devenirea omului, se poate ajunge la o 
înţelegere globală şi unitară a organizării, 
funcţionării şi evoluţiei sale, mai corect spus a 
evoluției organizării şi funcţionării omului-în- 
cadrul-antroposferei. Este exclus să se obţină un 
model pertinent al omului în cazul în care acesta 
este asimilat la o clasă de sisteme căruia el nu-i 
aparţine în mod obiectiv. De pildă, considerând 
omul un sistem de tip cibernetic (5) cercetătorul 
poate dezvălui numai modalităţi de autoreglare a 
acestuia. 


D - Pentru studiul omului ca sistem capabil 
de  autoorganizare am adoptat principiile 
structuralismului genetic; am analizat mai detaliat 
geneza şi transformările structurilor înglobate şi 
la un nivel mai puţin detaliat marile transformări 
ale structurilor macro, înglobante (L. Goldmann, 
48). 

E - Organismul şi psihicul, fiind componente 
ale unui sistem integrator, se studiază pertinent 
numai din perspectiva şi în cadrul unităţii 
integratoare, a omului. Am avut în vedere că 
numai în acest cadru se pot investiga 
dependenţele dintre psihic şi organism, regulile ce 
guvernează generarea sistemului integrator şi 
influenţa acestuia asupra subsistemelor sale. 

F - Pentru a înţelege mecanismele ce 
guvernează organizarea şi funcţionarea omului 
trebuie să investigăm umanitatea în devenirea ei; 
nu este suficient studiul unui om concret, oricum 
ar fi ales, oriunde ar fi localizat în spaţiu-timp. Cu 
ilte cuvinte, analiza evoluţiei modului omului de a 
se manifesta de-a lungul generaţiilor precum şi a 
relativi dintre evoluția domeniului ontic ce 
înglobează omul şi cea a modului de a fi al omului 
este indispensabilă pentru a descoperi 
mecanismele funcţionale proprii omului. Dacă s-au 
succedat suficiente stări în istoria omenirii şi dacă 
metoda de investigare este adecvată, obiectivul 
stabilit ar trebui să fie atins. 

G - Am considerat preferabil să centrăm 
investigaţiile pe procesele de structurare, nu pe 


structuri, pentru a sesiza astfel devenirea 
acestora, stările succesive ale nivelurilor 
antroposferei. 

H - Am conceput analizele astfel încât să 
înțelegem modul în care omul trece de la o stare 
de relativă lipsă de diferențiere la stări cu 
diferențiere, articulare şi ordine ierarhică 
crescândă. Pentru a obține o imagine a acestei 
evoluţii s-a dovedit necesar să luăm în 
considerație remarca pe care Karl Marx o face în 
„Capitalul”: „Dacă vrem să judecăm faptele, 
evoluţia, raporturile etc. omeneşti... trebuie să ne 
ocupăm mai întâi di natura omenească în general 
şi apoi de natura omenească istoriceşte modificată 
în fiecare epocă în parte”. 

3. Procedura de expunere a modelului 
antroposferei 

Dacă în volumul Omul, valorile ţi axiologia, 
luând în consideraţie nevoia de a susţine 
plauzibilitatea modelelor, am adoptat o modalitate 
de expunere care a permis relatarea distinctă a 
aspectelor situate la niveluri diferite de 
generalitate, de astă dată, cititorul putând să 
consulte volumul mentionat, pentru a realiza o 
schemă unitară a aspectelor ce vizează fiecare 
nivel de organizare al antroposferei, am preferat o 
expunere globală. 

Incepem prin a schiţa organizarea, 
funcționarea şi evoluția acelei componente a 
antroposferei care la actualul nivel al 
investigațiilor apare a fi cea mai „mică. Avem în 


vedere ceea ce am numit „coduri psihice”. Această 
variantă s-a impus deoarece codurile psihice sunt 
mecanisme capabile de autoorganizare şi ori de 
câte ori îşi modifică organizarea şi posibilităţile 
funcţionale ele determină modificări succesive în 
toate nivelurile funcţionale ce le înglobează. 
Procedând astfel nu ignorăm dependenţa omului, 
a codurilor sale psihice de structurile înglobante, 
de ceea ce numim în mod obişnuit „existenţă 
socială”. Luarea în consideraţie a acestor 
dependențe decurge din faptul că ne-am propus să 
descifrăm în primul rând capacitatea de 
autoorganizare a omului, care nu poate fi 
investigată în cazul că am studia codurile psihice 
făcând abstracţie de influenţele ambianţei. 

Conform principiului adoptat, prezentăm apoi 
modele ale omului, instituţiilor sociale, 
etnosistemelor, domeniilor profesionale fizice, 
social-umane şi semantice şi ale evoluției 
organizării şi funcţionării antroposferei, 
considerată în ansamblul ei. În fiecare capitol se 
va insista asupra dependenţelor pe care am reuşit 
să le identificăm între nivelurile de organizare ale 
antroposferei pornind de la modelul codului 
verbal, pe care investigaţiile l-au semnalat ca fiind 
principalul cod psihic implicat în acele tipuri de 
manifestări umane ce au cele mai ample efecte 
structurante în antroposferă. 

Pentru a oferi un text mai coerent şi pentru 
că, în optica adoptată, se cer a fi comparate 
soluţiile globale, teoriile în ansamblul lor, nu doar 


componente abstrase din acestea, pe parcursul 
expunerii modelului am evitat abordarea 
polemică. Desigur, am menţionat lucrări care au 
inspirat soluţii, au constituit puncte de referinţă 
sau au furnizat indicii că ne aflăm pe o potecă 
fertilă. 

Considerând formalizarea în accepţia dată de 
Patrie Suppes, o etapă utilă în procesul elaborării 
unei teorii, ne-am impus trei reguli: 

— Să explicităm supoziţiile (premisele) luate 
în consideraţie în mod deliberat; 

— Să standardizăm terminologia şi metodele 
de cercetare, evaluare şi expunere; 

— Să explicităm semnificaţia conceptelor 
introduse. 

Patrie Suppes susţine că formalizarea unei 
teorii mai presupune ca supoziţiile explicitate să 
fie necesare şi suficiente pentru enunţarea teoriei, 
iar teoria să satisfacă cerinţele obiectivităţi! şi 
generalităţii (126). Lăsăm cititorul să aprecieze 
măsura în care construcţia expusă satisface aceste 
exigenţe. 

Pronunţându-ne asupra procedurii de 
expunere a rezultatelor studiilor întreprinse, am 
considerat util să aducem în discuţie şi premisele 
de la care am plecat privind atitudinea cititorului 
faţă de modelul antroposferei şi de rezultatele ce 
s-au conturat când modelul a fost folosit pentru a 
ne pronunţa asupra unor aspecte încă 
contradictorii privind existenţa umană, îndeosebi 
activitatea cognitivă; aspecte expuse în ultimele 


două părţi ale volumului. Presupunând că va 
adopta o atitudine analitică, îi furnizăm cât mai 
multe repere pentru a aprecia nu numai 
rezultatele finale, ci şi metodele de investigare 
utilizate; am procedat astfel  conştientizând 
rezervele ce pot să apară în primul rând deoarece 
modelul antroposferei nu este suficient de nuanţat 
şi, ca urinare, nu oferă încă repere pentru a 
aborda numeroase aspecte ale existenţei social- 
umane. În acelaşi timp am avut în vedere 
rezervele ce pot fi generate de diferenţele 
inevitabile dintre opinia cititorului despre 
aspectele abordate în lucrare şi soluțiile schiţate 
de noi. 

În procesul redactării lucrării nu am insistat 
asupra unor detalii şi nu am considerat util să 
invocăm cât mai multe „argumente” în sprijinul 
fiecărei opţiuni, interesându-ne doar să semnalăm 
plauzibilitatea lor. Am pus, în schimb, accentul pe 
coerenţa ansamblului demersului realizat şi pe 
exigenţele formulate de Patrie Suppes pentru 
formalizarea unei teorii. Am procedat astfel 
sperând ca cititorul să se raporteze la construcţia 
teoretică expusă în prima parte a volumului ca la o 
entitate structurată; deci să nu analizeze diverse 
afirmaţii considerându-le enunţuri izolate, rupte 
de ansamblul articulaţiilor teoretice. Am procedat 
în acest mod sperând, de asemenea, ca cititorul să 
ia în consideraţie nivelul de generalitate la care 
ne-am situat şi, în consecinţă, să nu pretindă 
modelului să clarifice aspecte ce aparţin altui nivel 


de generalitate; problema reală în acest stadiu 
este cea a probării corectitudinii lui dacă ne 
raportării la nivelul de generalitate vizat. 

Ne-am străduit să furnizăm cititorului acele 
informaţii care pot facilita o critică într-adevăr 
constructivă, cu alte cuvinte fie un efort de 
înlocuire a modelului analizat cu un altul 
(dovedind, în acest caz, că noul model este mai 
pertinent), fie introducerea unor corecţii în unele 
componente ale modelului, fie - dacă modelul este 
acceptat dar considerat prea sumar - un efort de 
nuanţare sistematică a acestuia. Deoarece în 
optica noastră aceste proceduri înlătură pericolul 
unor afirmaţii neconstructive şi, ca urmare, 
disputele sterile, ne-am străduit să oferim 
cititorului cât mai multe informaţii pentru a 
întreprinde astfel de demersuri, pe care le 
considerăm nu numai  dezirabile ci şi 
indispensabile pentru o cât mai corectă şi 
nuanţată înţelegere a evoluţiei organizării şi 
funcţionării antroposferei. 

4. Criterii de decizie privind corectitudinea 
modelului antroposferei 

Modelul codului verbal, semnalând caracterul 
distinct al proceselor de cunoaştere, evaluare şi 
decizie, a confirmat corectitudinea poziţiei ce am 
adoptat-o atunci când,  propunându-ne să 
explicităm premisele investigațiilor, ne-am 
pronunţat şi asupra modalităţii de a opta între 
diverse ipoteze şi modele explicative. Păstrăm în 
continuare modalitatea falsificaţionistă de probare 


a modelelor în varianta „regulilor de acceptare” a 
unei teorii deoarece, cum se va constata în 
ultimele două părți ale volumului, este 
compatibila cu modelele elaborate. Aşadar, am 
impus propriei construcţii teoretice următoarele 
„reguli de acceptare”: 

— să soluţioneze anumite aspecte 
considerate problematice în alte perspective 
teoretice; 

— Să conducă la descoperirea a noi fapte în 
domeniul de referinţă; 

— O parte din noile fapte să fie verificabile; 

— Să explice şi faptele explicate de 
construcţii teoretice anterioare; 

— Unele din noile conţinuturi, să se 
coroboreze. 

Cititorul va sesiza cu uşurinţă că aspectele 
abordate în partea a doua şi a treia a volumului 
constituie prilejuri de a ilustra fiecare din regulile 
de acceptare menţionate. 

Satisfacerea regulilor de acceptare rămâne 
însă o problemă deschisă deoarece modelele sunt 
utilizabile şi pentru abordarea altor aspecte 
problematice din filosofic şi ştiinţele social-umane; 
intenţionăm să continuăm nuanţarea modelului 
antroposferei şi să-l supunem la teste cu un grad 
mai ridicat de dificultate. 

Apreciind omul © entitate ce se 
caracterizează în primul rând prin capacitatea de 
autoorganizare, am considerat că modelul 
antroposferei va fi plauzibil dacă va oferi repere 


pentru a înţelege de ce ritualurile, magiile, 
miturile, religiile,  filosofiile şi ştiinţele, ca 
modalităţi de manifestare a omului, se succed în 
ordinea indicată de istoriografie. 

Deoarece în gnoseologie s-au conturat mai 
multe variante explicative, fiecare nereuşind să 
ofere o soluţie satisfăcătoare, ne-am pus problema 
utilizării modelului antroposferei pentru a înţelege 
posibilitatea constituirii explicaţiilor gnoseologic: 
în principalele variante cunoscute (empirice, 
raţionaliste, realiste, intuiţioniste etc.) şi pentru a 
contura o explicaţie satisfăcătoare. 

In sfârşit, coexistenţa mai multor discipline 
teoretice care studiază cunoaşterea ştiinţifică, 
îndeosebi „teoriile ştiinţifice”, şi actualele dispute 
referitoare la limitele lor au sugerat o altă 


exigenţă pentru acceptarea modelului 
antroposierei: elaborarea unei strategii 
alternative. 


Ne-am oprit asupra acestor aspecte 
considerându-le de primă importanţă pentru 
testarea modelului antroposferei şi, în caz de 
reuşită, pentru depăşirea actualului stadiu al 
gnoseologiei. Cititorul va constata că modelul 
antroposferei nu numai că a oferit repere pentru a 
ne pronunţa asupra aspectelor menţionate dar a 
făcut posibile şi alte investigaţii deoarece a 
dezvăluit aspecte noi, cu consecinţe de un gen nou 
atât în spaţiul cunoaşterii cât şi în cel al teoriei 
cunoaşterii; aşadar, teoria pe care o expunem 
satisface cerința formulată de Karl Popper, ca o 


nouă construcţie teoretică să fie „testabilă în mod 
independent” (Adevăr, raționalitate şi cunoaştere, 
în volumul Logica ştiinţei). 

Capitolul II 

PSIHICUL UMAN 

Conform metodei de cercetare adoptate, am 
investigat acea componentă a omului care pare a 
fi responsabilă de apariţia şi evoluţia 
manifestărilor ce-i sunt specifice, ce-l fac o „fiinţă 
socială”, producător de unelte, obiecte de artă, 
teorii etc. Sarcina noastră a constat în a identifica 
"determinaţiile cele mai simple” ale psihicului. 
Aceste determinaţii sunt: a) psihicul este de fapt, o 
structură în care se disting funcţional trei tipuri 
de coduri psihice; b) fiecare din tipurile 
identificate are capacitatea de a realiza 
conştientizări; c) codurile psihice funcţionează ca 
mecanisme de  semnificare. Prin cele trei 
„determinaţii” realizăm o primă caracterizare, 
foarte generală a psihicului uman, care însă ne 
ajută să-i  descifrăm treptat, pas cu pas 
organizarea şi funcţionarea, să realizăm o primă 
schiţă ipotetică a evoluţiei sale, inclusiv a celor 
trei tipuri de coduri ce-l compun, şi să identificăm 
tipul de cod ce are ponderea cea mai mare în 
reglarea manifestărilor omului. 

Cele trei determinaţii au fost selectate în 
urma unor analize complexe şi introduse ca 
ipoteze de lucru pentru a construi un prim model 
al psihicului. Pe parcursul schiţării modelului 
apelăm la unele date oferite de literatura de 


specialitate pentru a-i semnala plauzibilitatea; 
modelul urmează însă a fi testat ulterior, conform 
procedurii menţionate în capitolul anterior. 

A trebuit să purcedem la identificarea 
determinaţiilor cele mai simple ale psihicului şi la 
elaborarea modelului pe care-l prezentăm în 
continuare deoarece explicaţiile date psihicului în 
literatura de specialitate nu ne-au satisfăcut. 
Psihologii şi-au conceput studiile din perspective 
unilaterale: unii studiază psihicul fără însă a 
aborda frontal specificul proceselor psihice 
umane; alții studiază organismul şi psihicul fără 
preocuparea de a distinge suficient sferele celor 
două domenii încât să se poată pronunţa în mod 
univoc asupra regulilor ce guvernează relaţiile 
dintre ele; sunt psihologi care studiază 
comportamentul uman fără a fi preocupaţi să 
construiască modele ale structurilor psihice ce îl 
dirijează, să distingă între contribuţia psihicului şi 
organismului în orientarea şi performanţele 
omului. Dezacordul asupra obiectului de studiu al 
jpsihologiei este un indiciu al stadiului 
nesatisfăcător al cercetării psihologice. 

Fenomenologii au dreptate atunci când atrag 
atenţia, cum procedează, de pildă, Frank Severin 
în lucrarea intitulată sugestiv Discovering Man în 
Psychology, că în secolul trecut „psihologul, ca un 
ultim sosit în scena ştiinţei, e nu a fost forţat să 
dezvolte metode adecvate specificului obiectului 
său de studiu. El a adoptat cele mai fructuoase din 
procedurile existente. Pentru omul secolului XIX 


există numai o metodă ştiinţifică, cea utilizată de 
fizicieni... Obiectele studiate de fizicieni nu sunt 
însă conştiente şi, ca urmare, nu este necesar să 
se ia în consideraţie acest nivel funcţional. Tot 
ceea ce au nevoie să cunoască poate fi descoperit 
studiind lucrurile din exterior” (p. 277). Am ales 
acest text nu numai pentru că pune în discuţie 
metodele de cercetare utilizate într-o mare zonă a 
psihologiei şi dezvăluie un neajuns de fond al 
multor teorii psihologice - ignorarea capacităţii 
omului de a conştientiza - dar şi pentru că el 
justifică poziţia fenomenologică: dacă în cazul 
fizicianului tot ce are nevoie să cunoască „poate fi 
descoperit studiind lucrurile din exterior” 
deoarece obiectul sãu de studiu nu este conştient, 
atunci - cred fenomenologii - psihologii ar trebui 
să-şi studieze obiectul „din interior”! Cu afirmaţia 
lui F. Severin suntem de acord. Metodele utilizate 
tradițional de psihologi sunt vulnerabile; dovada 
suficientă este furnizată de faptul că până în 
prezent niciun concept din psihologie nu este 
necontroversat. Credem că majoritatea 
controverselor se explică, în ultimă instanță, prin 
caracterul divergent al perspectivelor teoretice - 
din care decurg şi divergențe de ordin metodic - şi 
prin atitudinea rezervată a psihologilor faţă de 
problematica, tratată speculativ de filosofi, a 
„conştiinţei”. Psihologii se străduiesc şi în prezent 
să măsoare atitudini, percepții, motivații, 
inteligenţa etc., dar nu iau în consideraţie că 
aspectele vizate prin astfel de concepte sunt 


dependente de modul în care omul realizează 
conştientizări. Se observă cu uşurinţă că 
includerea capacităţii de a conştientiza în schema 
explicativă a atitudinilor... ar presupune alte 
opţiuni metodice, un alt mod de a investiga omul. 
În ceea ce priveşte poziţia metodologică sugerată 
de textul citat - omul trebuie studiat din interior - 
avem rezerve: din capacitatea de conştientizare 
nu rezultă cu necesitate că omul trebuie studiat 
din interior ci doar că el nu poate fi asimilat cu 
alte tipuri de obiecte; trebuie  suspectată 
atitudinea reducţionistă a psihologilor care ignoră 
conştientizarea, nu metoda ştiinţifică vizată de F. 
Severin. 

În concluzie, nu putem să nu fim de acord cu 
opinia exprimată de N.O. Connors în volumul 
Orizonturi noi în psihologie: „Psihologia se află 
încă într-un stadiu de turnare a fundațiilor şi 
contururile ei structurale sunt încă destul de 
incomplete pentru a afirma posibilitatea unui 
curent cu contribuţii majore” (p. 386). In această 
situaţie, pentru a ajunge la o explicaţie 
satisfăcătoare a omului, a trebuit să construim un 
model propriu al psihicului uman. 

1. Natura psihicului în investigaţiile noastre 
am plecat de la abordările ce tratează psihicul ca 
mecanism de tip informaţional suprastructural în 
reţelele neurocorticale. Ne-am însuşit punctul de 
vedere exprimat de numeroşi autori conform 
căruia suprastructurala funcţională a psihicului 
este impusă de mulţimea influențelor externe 


peste adaptările fundamentale de natură biotică, 
având ca premisă activismul şi reactivitatea 
internă a organismului, reacțiile primare 
autonome ale țesutului nervos. 

Din perspectiva considerării organismului ca 
fiind un sistem care se contrapune autodirijat 
proceselor spontane dezorganizatoare ale 
mediului, psihicul nu poate să nu fie abordat în 
prelungirea organismului. Aşadar, apreciem 
psihicul uman ca fiind situat la capătul unuia 
dintre lanţurile evolutive ale „viului”. Fr. lacob a 
dovedit deja existenţa unei „logici a viului” căreia 
îi este proprie evoluţia şi care constă în 
perfecţionarea mecanismelor creatoare de 
informaţie structurală: el a explicat locul 
transformărilor informaţiei induse de mesaje în 
ansamblul funcţionării organismelor. Considerarea 
biosferei ca domeniul circuitelor informaţionale în 
confirma evoluție şi înțelegerea faptului că 
evoluţia se realizează prin autostructurări ale 
mecanismelor funcţionale a deschis valea pentru 
înţelegerea posibilităţii saltului de la reglarea 
bunică la reglarea de tip psihic. Psihicul uman, 
aflându-se la capătul uneia din variantele evoluţiei 
biotice, preia şi amplifică funcţii de reglare a 
reţelei organism-mediu, se cons e ca mecanism 
ce face posibilă creşterea gradului de libertate a 
structurilor ce l-au generat faţă de mediul lor. 
Reglarea psihică apare astfel ca fiind o modalitate 
calitativ superioara  reglării  biotice prin 
performanţe şi prin reducerea dependenţei de 


suportul său. Psihicul, ca efect al unui salt din 
mediul  bioticului, reprezintă o structură 
funcţională neintegrabilă în alcătuirea trupească; 
fiind, suprastructural în reţelele neurocorticale, el 
constituie un ansamblu funcţional de tip diferit, cu 
legităţi proprii, specifice, (chiar dacă sunt 
dependente de cele ale organismului). 

Ajunşi la această caracterizare, se impune o 
precizare. Expresia  „psihic” poate deruta şi 
derutează încă numeroşi oameni deoarece nu îi 
corespunde nicio structură comparabilă cu cea a 
sistemului nervos central. Despre ce fel de 
„Suprastructurare” este atunci vorba? Despre 
constituirea unor structuri de tip nou, desemnate 
ca „informaţionale”. Avem în vedere că ceea ce se 
suprastructurează în relaţiile neurocorticale nu 
este o nouă structură de tipul celei neurocorticale, 
care este substanţă şi energie, ci o structură 
„informaţionala”. Situaţia este ilustrată corect de 
organizarea şi funcționarea calculatoarelor 
electronice; deşi în cazul „suportului” psihicului, 
procesele sunt de natură organică, bioelectrice şi 
biochimice, iar în cazul calculatoarelor 
electronice, procesele sunt de natură 
electromagnetică, în ambele cazuri este vorba de 
o anumită organizare a unor componente 
substanţiale care, în anurmte condiţii, fac posibile 
procese de tip informaţional după reguli ce sunt 
„exterioare” structurilor materiale - deşi 
compatibile cu ele. 

2. Codurile psihice 


Analizele întreprinse ne-au condus la 
concluzia că pentru realizarea unui model al 
psihicului uman trebuie să se plece de la natura 
vocabularelor utilizate. 

Omul utilizează trei tipuri de vocabulare; 
verbale, muzicale, spaţial-cromatice (figurative). 
La nivelul „manifestărilor omului” folosirea 
acestora este indubitabilă. Că avem de a face cu 
trei vocabulare distincte şi nu cu un vocabular 
conţinând semne şi verbale şi figurative şi 
muzicale o dovedesc situaţiile limita: existenţa 
unor manifestări pur verbale, pur muzicale, pur 
figurative. 

Pot fi ele vocabulare ale omului fără a fi şi ale 
psihicului, ale componentei specializate în 
prelucrarea informaţiei, în reglarea relațiilor 
informaționale ale omului? Un răspuns afirmativ 
nu este plauzibil. Dacă cele trei tipuri de 
vocabulare sunt şi ale psihicului atunci el trebuie 
imaginat ca fiind constituit din trei tipuri de 
subansambluri. Dacă acceptăm ca necesară 
corespondența între vocabularul şi gramatica 
oricărui cod informațional, atunci cele trei tipuri 
de subansambluri trebuie imaginate ca trei tipuri 
de coduri psihice distincte. 

Numim cod psihic verbal subansamblul 
căruia Îi sunt proprii „sunetele articulate”; numim 
cod psihic figurativ subansamblul care utilizeazā 
„imagini vizuale”; numim cod psihic muzical 
subansamblul care utilizează „sunetele muzicale”. 

Dacă în cazul ființelor hominizabile se pot 


forma trei tipuri de coduri psihice, situaţia se 
datorează unor caracteristici ale receptorilor, 
efectorilor şi, desigur, ale sistemului nervos 
central. 

Capacitatea de a dispune de codul verbal este 
condiţionată de capacitatea de a articula sunete şi 
de a recepta grupuri de sunete articulate, dar şi 
de a elabora în reţelele neurocorticale coduri care 
să prelucreze mesaje compuse din sunete 
articulate, de a acorda semnificaţii utilizând 
limbajul articulat. Este concludent faptul că atunci 
când se explică posibilitatea proceselor de gândire 
se menţionează că sistemul nervos la om a ajuns la 
o „densitate biologică” care, în scoarţa cerebrală 
şi cerebeloasă, ia „valori de circa 100.000 de ori 
mai mari decât în corpul unor nevertebrate 
inferioare; numărul conexiunilor matematic 
posibile (şi anatomic probabil existente) între 
neuronii omului este de ordinul lui 10.10*” (144, 
p. 60). Aşadar, se apreciază că s-a putut ajunge la 
procese de gândire care utilizează limbajul verbal 
ca urmare a creşterii numărului conexiunilor 
funcţionale ce se pot realiza în reţelele 
neurocorticale. 

Capacitatea de a avea codul figurativ este 
condiţionată de caracteristicile  analizatorului 
vizual, „efectorului” (mâinii) şi sistemului nervos 
central. 

Autonomia codurilor verbale şi figurative se 
explică prin capacitatea emisferelor cerebrale de 
a se specializa. Se ştie că în 1981 premiul Nobel 


pentru medicină a fost acordat cercetătorului 
Roger W. Sperry, pentru descoperiri privind 
specializarea funcţională a celor două emisfere ale 
creierului, cercetătorilor Torsten Wiesch şi David 
H. Hubel, pentru descoperiri privind prelucrarea 
informaţiilor din sectorul sistemului vizual şi a 
proceselor efectuate de celulele vizuale. Eli Katz 
semnalează în lucrarea Creier uman şi creier 
artificial că „fiecare emisferă posedă mecanisme 
proprii de analiză a fenomenelor lumii 
înconjurătoare, memoria sa, tonusul său 
emoţional. Distribuţia funcţiilor este netă: tot ceea 
ce este legat de operarea cu semne, cu simboluri, 
cu cuvinte şi, prin urmare, de gândirea abstractă, 
depinde de activitatea emisferei stângi. Nu mai 
puţin importantă este activitatea emisferei drepte: 
ea efectuează gândirea cu imagini şi depăşeşte 
emisfera stângă în capacitatea de a se orienta în 
lumea concretă, senzorială a fenomenelor” (p. 
179). Eli Katz, deşi nu are în vedere că la om 
psihicul dispune de coduri verbale şi figurative 
relativ autonome, în acelaşi context afirmă; 
„Activitatea psihică normală a creierului, viaţa 
omului, se desfăşoară în cadrul colaborării 
permanente a celor două emisfere, fiecare din ele 
desfăşurându-şi activitatea proprie şi totodată 
sprijinind-o pe cealaltă” (p. 179). 

In ceea ce priveşte codul muzical, el are 
acelaşi „suport” ca şi codul verbal; el este posibil 
ca urmare a faptului că analizatorul auditiv şi 
„efectorul” verbal, la om, au o gamă de posibilităţi 


mai largi decât cele utilizate de codul verbal. Deci 
acelaşi suport permite emergenta a doua tipuri de 
coduri; fiecare dintre acestea fructificând anumite 
însuşiri ale „suportului”. 

Incontestabil, varietatea  modalităţilor de 
exprimare verbală, figurativă şi muzicală atestă 
ireductibilitatea proceselor psihice la procese 
neurofiziologice. Acelaşi  „suport” la indivizi 
localizaţi în spaţii geografice diferite, aflaţi în 
imposibilitatea fizică de a relaţiona, a condus la 
conturarea unor vocabulare diferite. „Suportul” 
neuronal a furnizat, de asemenea, principii 
funcţionale unice pentru gramaticile codurilor 
care, însă, la fel ca şi vocabularele, de altfel în 
strânsă corelare cu ele, s-au constituit în variante 
diferite. Concepţia dezvoltată de Noan Chomsky 
privind generarea limbilor, considerentele sale 
referitoare la existenţa unor principii funcţionale 
ale  neurocortexului ce se constituie într-o 
gramatică universală ce face posibile structurările 
lingvistice, limbile naturale, sunt compatibile cu 
schema pe care o expunem în acest volum, cu 
precizarea că Noam Chomsky se referă doar la 
suportul a ceea ce noi numim „cod verbal”. 
Distincția face legitimă întrebarea: există şi 
gramatici universale specifice codului figurativ şi 
codului muzical? Răspunsul ar trebui să fie 
afirmativ şi este intuitiv clar că deschide noi piste 
de cercetare. 

Coexistenţa celor trei tipuri de coduri psihice 
la om se explică nu numai prin faptul că 


organismul acestuia dispune de anumite însuşiri, 
neîntâlnite la vieţuitoare ce aparţin altor specii, ci 
şi prin caracteristici ale contextului în care s-a 
format preomul, acea fiinţă care, ajunsă la limita 
evoluţiei sale, a dispus de structuri neurocorticale, 
receptori şi efectori ce au făcut posibile noile 
structurări psihice. In ultimă instanţă chiar faptul 
că organismele, în evoluţia lor, au ajuns să-şi 
structureze analizatorii şi efectorii în actualele 
variante şi nu în altele se datorează, indubitabil, 
„problemelor” pe care contextul, ambianța le 
ridică. De pildă, limbajul figurativ nu ar fi putut să 
apară dacă omul nu ar trăi într-un context care 
este tridimensional şi oferă o anumită paletă 
cromatică. Are dreptate H. Focillon când, 
argumentând că  „forma” (produsul codului 
figurativ, în versiunea noastră) „pentru a exista... 
trebuie să se separe, să renunţe la gândire (la 
codul verbal, N.N.), să pătrundă în întinderea 
spaţială, să măsoare şi să califice spaţiul”. (41, p. 
24). Suntem de acord cu H. Focillon când afirmă 
că acest proces este posibil deoarece „Natura, la 
rândul ei, creează forme, imprimând obiectelor 
din care este alcătuită şi forţelor care le animă 
figuri şi simetrii, astfel încât nu odată omul a 
văzut în ea opera lui Dumnezeu, al unui Hermes 
nevăzut, inventator al unor combinaţii. Undele cu 
frecvenţa cea mai înaltă şi ceţe mai rapide au 
forme proprii. Viaţa organică desenează spire, 
orbite, meandre, stele” (41, p. 24). Omul, înainte 
de a fi un produs al „relaţiilor sociale”, expresie 


corectă dar vagă, cum se va constata ulterior, este 
o rezultantă a interacțiunii preomului cu ambianța 
sa anorganică şi organică. Analizatorii, efectorii, 
structurile neurocorticale s-au conturat în varianta 
cunoscută deoarece s-au dovedit a fi funcţionale, 
au asigurat supraviețuirea preomului într-o 
anumită ambianţă. Ambianţa presocială a generat 
deci structurile organismului care, apoi, au făcut 
posibile structurările psihice. 

Deşi psihologii nu au abordat încă frontal 
problema dependenţei structurii funcţionale a 
psihicului de  vocabularele utilizate, sunt 
numeroase datele furnizate de cercetători din alte 
domenii teoretice care pot fi interpretate ca indicii 
ale existenţei şi autonomiei codurilor menţionate. 
Interpretam, de pildă, numeroasele argumentări 
în sprijinul originalității gândirii figurative şi 
muzicale ca un indiciu al existenţei şi autonomiei 
codului figurativ şi codului muzical. Avem în 
vedere ca dacă opera muzicală, pictura, sculptura 
reprezintă produse ale unor moduri de a gândi 
nereductibile la modul de a gândi verbal, atunci 
„modurile de a gândi” nu pot fi simple variante ale 
unuia şi aceluiaşi tip de mecanism funcţional; este 
plauzibil ca celor trei moduri de a gândi (figurativ, 
verbal, muzical) să le corespundă entităţi care 
„gândesc”, deci coduri psihice distincte. 

Referiri la existenţa şi autonomia unei gândiri 
în imagini se fac în diferite contexte: filosofic, 
„Laocoon” (Lessing); estetic, „Viaţa formelor” (H. 
Focillon), „Arta şi  ordinatorul” (A. Molles); 


antropologic, „Imagine şi idee” (H. Read); 
sociologic, „Realitatea figurativă” (B. Francastel); 
axiologic, „Mesaj şi obiect artistic” (C. Maltese). 
Autorii menţionaţi nu postulează existenţa codului 
figurativ dar informaţiile ce le furnizează pot fi 
interpretate ca argumente în sprijinul acestui 
punct de vedere deoarece ei susţin fie autonomia 
artei ca mod de a gândi, fie prioritatea funcţională 
a imaginii faţă de idee, fie originalitatea mesajului 
artei. 

Pierre Francastel argumentează în multe 
variante faptul că omul dispune de mai multe 
modalităţi de a gândi; în acest scop el face 
incursiuni în istorie, dar realizează şi analize 
comparative ale limbajelor. Fără a nega că 
„societăţile umane folosesc pe scară foarte largă 
limbajul verbal pentru comunicările lor vizuale şi, 
mai ales, pentru elaborarea doctrinelor politice 
religioase, sociologice, culturale” (44, p. 30), el 
susţine că „fiecare din marile forme de acţiune îşi 
îndeplineşte perfect şi total rolul său, fără să facă 
apel la alte mijloace de expresie decât cele care îi 
sunt proprii...” (44, P30). 

Autonomia funcţională a celor trei tipuri de 
coduri psihice proprii omului ar putea fi infirmata 
dacă s-ar dovedi fie suprapunerea sferelor de 
întrebuințare a acestora, fie traductibilitatea 
manifestărilor omului şi produselor manifestărilor 
sale dintr-un tip de cod psihic în altul. În cazul 
probei „traducerii” se pune problema de a traduce 
nu doar anumite semnificaţii izolate, ci ansambluri 


structurate de semnificaţii. Reuşita ar presupune 
analogia codurilor întrebuințate, iar o astfel de 
analogie, dacă ar exista, nu ar mai justifica 
funcţional coexistenţa celor trei tipuri de coduri 
psihice. Coexistenţa acestora, menţinerea lor de-a 
lungul atâtor generații umane se explică 
funcţional prin faptul că nu sunt analoge, că oferă 
posibilităţi diferite de manifestare şi au 
funcţionalităţi distincte. Numeroase date ce pot fi 
utile pentru viitoare studii dedicate elaborării 
unor modele ale organizării şi funcţionării codului 
figurativ şi, respectiv, muzical se găsesc în 
lucrările ESSAI DE SEMIOTIQUE VISUELLE 
(René Lindekens, 78) şi THE MUSICAL SYMBOL 
(Gordon Epperson, 37). 

Desigur, autonomia şi nereductibilitatea celor 
trei tipuri de coduri psihice umane nu exclude 
posibilitatea cooperării lor în reglarea relaţiilor 
informaţionale ale omului. Acest aspect însă nu îl 
aducem în discuţie în acest stadiu al expunerii. 
Ceea ere apare ca important pentru modelul 
omului şi al sistemului ce-l înglobează este 
distingerea celor trei tipuri de coduri psihice în 
interiorul „psihicului uman”. 

3. Geneza codurilor psihice 

Afirmarea coexistenţei celor trei tipuri de 
coduri psihice la om ridică problema filogenezei 
lor. Considerăm plauzibilă următoarea ipoteză: 
psihicul fiinţei homonizabile, în starea preumană, 
utiliza ca vocabular „imagini”, deci era de tip 
„figurativ”. Desigur acest cod figurativ era mult 


diferit de actualul cod, în primul rând deoarece 
îndeplinea o gamă diferită de funcţii. Manifestările 
fiinţelor preumane erau însoţite de diverse sunete. 
Prin asociaţii şi întăriri se creează stereotipuri 
dinamice ce conţin mişcări şi sunete. Astfel, 
sunetele intră în sfera prelucrării psihice. 
Urmările trebuie să fi fost numeroase: 
presupunem că ele au „forţat” transformări în 
„gramatica” şi vocabularul psihic al fiinţei 
preumane ce au dus Ja conturarea treptată a celor 
trei tipuri de coduri, ca ansambluri funcţionale 
autonome. Presupunem că inițial s-a construit un 
cod „sonor' în care caracteristici ale viitoarelor 
coduri verbale şi muzicale se  îmbinau; 
diferenţierea a survenit treptat, pe măsură ce 
vocabularul articulat s-a dezvoltat şi cristalizat. În 
perioada de tranziţie a rămas dominant codul 
figurativ. Se pare că el nu numai că a avut rolul 
preponderent în reglarea comportamentului 
omului dar însuşirile sale în diferite comunităţi 
umane au influențat caracteristicile şi evoluţia 
celor trei tipuri de coduri derivate, îndeosebi a 
celor verbale. 

Această explicaţie, deocamdată sumară, ar 
putea fi infirmata dacă s-ar identifica o singură 
comunitate umană „primitiva” (în care sunt încă 
dominante legăturile de cosangvinitate) în care 
relaţiile inter-umane, obiceiurile, manifestările 
cotidiene să nu fie dominate de imagini, în care 
simbolurile verbale să predomine. Este 
semnificativ că miturile cele mai vechi ale 


comunităţilor studiate sistematic sunt înlănţuiri de 
imagini iar indiciile cele mai îndepărtate despre 
existenţa omului sunt desene, construcţii masive 
din piatră (statui, piramide etc.); textele sunt 
ulterioare. 

În favoarea ipotezei existenţei unui cod 
preponderent figurativ înainte de conturarea celor 
trei tipuri de coduri psihice, precum şi a 
specificului acestuia în raport cu codurile 
ulterioare pledează toate informaţiile pe care 
omenirea le deţine despre comunităţile primitive, 
despre modul de a se manifesta al acestora până 
târziu, când s-a ajuns la conturarea codurilor 
psihice verbale, R. Paget (94), de pildă, susţine în 
Human speech că în primele faze ale preistoriei, 
omul folosea un limbaj global alcătuit din ţipete, 
gesturi şi mimică. O analiză sistematică a originii 
şi evoluţiei limbajului sonor articulat realizează şi 
Lucia Wald. Autoarea invocă numeroase 
argumente în sprijinul aceleiaşi viziuni despre 
originile şi evoluţia sistemelor de comunicare 
umană (140). Concludent este faptul remarcat de 
P. Francastel că la egipteni, deci după câteva 
milenii de evoluţie a omului, activitatea figurativă 
îndeplinea încă funcţii apropiate de cele care le 
atribuim codului iniţial al omului. La capătul unei 
analize riguroase el afirmă: „Pentru raţiuni pe 
care le-am comunicat, analogiile) susceptibile de a 
fi observate între pictura egipteană şi pictura 
modernă sunt înşelătoare. Pictura egipteană este 
tot ce poate fi mai contrar unei picturi 


neîntruchipate; ea creează obiecte a căror 
utilizare, ca să spunem aşa, materială este 
incontestabilă. Pe de altă parte, ea nu-şi pune 
probleme figurative în sens modern, întrucât ea nu 
se realizează în vederea unei contemplaţii, ci 
pentru ca lucrurile reprezentate să existe, (ş.a.) 
abstracţie făcând de orice vizibilitate... Fi nu 
ornau pentru a orna ci pentru a aproviziona” (44, 
p. 236). Dacă explicaţia noastră este corectă 
atunci situaţia semnalată de P Francastel trebuie 
să se întâlnească în orice comunitate umană în 
perioada ce precede separarea, autonomizarea 
codurilor verbal, figurativ şi muzical. Codul 
figurativ s-a putut specializa pentru a contempla 
numai când codul verbal a preluat funcţia 
reglatoare. 

In favoarea ipotezei avansate pledează şi 
faptul, acum bine cunoscut, că însemnările 
pictografice, - ca desene ale imaginilor şi 
acţiunilor - au apărut cu multe secole înainte ca 
popoarele să se diferenţieze prin limbă iar 
exprimarea verbală iniţială timp de mai multe 
secole a fost preponderent un mod de a desemna 
imagini concrete, de a le combina şi utiliza în 
modalităţi variate. Chiar după conturarea unor 
modalităţi de comunicare bazate pe limbaje 
articulate, pentru a influenţa starea vremii, 
atitudinea animalelor, starea sănătăţii oamenilor şi 
chiar procesul propriei reproduceri, omul 
foloseşte ritualuri ce apar ca un amestec de 
manifestări figurative, muzicale şi verbale. 


Scrierile, ca modalităţi de  obiectivare a 
manifestărilor verbale, au utilizat iniţial desene; 
ideogramele au premers actualelor alfabete. P 
Francastel, în urma unor analize laborioase 
conchide: „Este sigur că, mai ales în epocile 
primitive, au existat relaţii între semnele pur 
plastice şi semnele servind la notarea limbajului 
verbal. Noţiunea noastră de scris este fonetică şi 
verbală, cea a egiptenilor este imagistică” (44, p. 
237). În concluzie, afirmaţia lui H. Read: 
„imaginea a premers ideii în dezvoltarea 
conştiinţei umane” (117, p. 57), este nu numai 
justă dar exprimă concis principala caracteristică 
a evoluției codurilor psihice. 

Este plauzibilă presupunerea că la detaşarea 
şi autonomizarea celor trei tipuri de coduri, 
psihice au contribuit atât relaţionările omului, 
varietatea şi dinamica situaţiilor cu care s-a 
confruntat cât şi însuşirile „semnalelor” verbale, 
figurative şi muzicale. Multiplicarea semnalelor 
sub presiunea  relaţionării a creat presiuni 
interioare pentru apariţia unor gramatici specifice 
fiecărei clase de semne. Pe măsură ce s-au 
conturat, cele trei tipuri de coduri psihice, având 
însuşiri diferite, au evoluat în modalităţi şi direcţii 
distincte şi s-a ajuns la o diferențiere tot mai 
pronuntata a funcțiilor lor. 

Iniţial codul figurativ era precumpănitor 
deoarece analizatorul vizual reprezenta o sursă de 
informare mai bogată comparativ cu cel auditiv; 
mesajele vizuale aveau o importanţă mai mare 


decât cele auditive pentru supraviețuirea 
oamenilor. Ritmul de evoluție al codului verbal a 
fost într-o primă etapă mai lent nu numai pentru 
că stimulii auditivi care să forțeze articularea 
sunetelor, verbalizarea erau foarte rari, ci şi 
pentru că acordarea de semnificaţii în cazul 
utilizării codului verbal a presupus un anumit 
stadiu de evoluţie al codului, a gramaticii acestuia. 
Ulterior, pe măsură ce s-a constituit şi 
restructurat, codul verbal a reuşit să preia 
conducerea în reglarea relaţiilor omului cu 
mediul, datorită posibilităţilor mai mari de 
prelucrare a unei game largi de mesaje, şi ele în 
continuă extindere. Codul verbal, având 
posibilităţi interne tot mai mari, a devenit mai util 
omului, a favorizat variante de comunicare între 
oameni tot mai eficace, chiar extinderea spaţiului 
de comunicare şi mărirea comunităţilor umane. 

La una din explicaţiile avansului luat de codul 
psihic verbal în raport cu celelalte două tipuri de 
coduri psihice se ajunge analizând gradul de 
independenţă al vocabularelor întrebuințate de 
fiecare din cele trei tipuri de coduri în raport cu 
anumite abilităţi manuale. Numai codul verbal 
permite separarea activităţii intelectuale de cea 
manuală. Manifestările mediate de codurile 
figurativ şi muzical sunt organic dependente de 
abilitatea manuală. Această particularitate o are în 
vedere P Francastel când afirmă: „Se uită prea 
adesea că o operă de artă este totdeauna un 
produs al abilității manuale a omului. Ea este atât 


un mod de execuţie cât şi un limbaj; ea produce în 
mod esenţial opere care sunt obiecte” (44, p. 238). 
Aspectul relatat poate fi considerat un criteriu de 
departajare şi o explicaţie deoarece evoluţia 
umanităţii - argument suprem - confirmă ampla şi 
profunda revoluție pe care a  declanşat-o 
separarea „muncii intelectuale” de „munca fizică”. 

Avansul pe care l-a luat în timp codul verbal 
faţă de cel figurativ se explică, credem noi, şi prin 
faptul că semnul verbal „semnifică în timp ce 
forma (ca mod de manifestare a codului figurativ - 
N.N.) se semnifică”, (11, p. 25). Transparenţa 
semnului verbal la semnificaţie şi triada semn 
sens- semnificaţie au deschis omului posibilitatea 
de a realiza, în cazul întrebuinţării codului verbal, 
genuri noi de abstractizări, care pot deveni obiect 
al unor prelucrări ce nu sunt posibile în cazul 
codului figurativ: avem în vedere, de pildă, 
raţionamentele logice şi matematice. Punând 
astfel problema, se observă că în cazul codului 
verbal posibilitățile combinatorii sunt mai mari; 
ele decurg din însuşirile semnelor incluse în 
repertoriu. Acestea permit dezvoltarea a ceea ce 
în lingvistică se numeşte „gramatică generativă”, 
adică a unor reguli funcţionale cu o mare 
capacitate de a genera semnificaţii. (25). În 
sfârşit, credem că evoluţia diferită a codurilor de 
tip figurativ, verbal şi muzical se explică şi prin 
mărimea repertoriului de stimuli pe care fiecare 
dintre cele trei coduri îi poate recepta şi prelucra. 

Considerăm aspectele invocate suficiente 


pentru a susţine corectitudinea acestei prime 
schiţe a genezei celor trei tipuri de coduri psihice. 
In continuare o vom utiliza pentru a aprofunda 
cercetările considerând-o corectă; semnalăm însă 
ca posibilitatea de a utiliza o teorie, în cazul 
nostru schema evoluţiei codurilor verbale, pentru 
a dezvolta alte teorii, dacă nu duce treptat la 
contradicții interne în noile scheme teoretice sau 
dacă ultimele nu sunt infirmate, constituie probe 
ale corectitudinii teoriilor implicate. Dependenţa 
semnalată o vom avea în vedere în continuare pe 
parcursul întregului volum. 

4. Conştientizarea - performanţă a celor trei 
tipuri de coduri psihice 

Schița genezei codurilor psihice, odată 
conturată, a deschis numeroase posibilități de 
aprofundare a investigațiilor. Analizele au adus în 
prim plan problematica amplelor posibilități ale 
omului de a realiza conștientizări. Dintre diversele 
variante încercate aceasta a fost singura în 
măsură să ofere posibilitatea logică de a dezvolta 
un model care să redea specificul tipului uman de 
psihic şi care să explice în mod unitar atât evoluţia 
cât şi organizarea şi funcţionarea codurilor 
psihice, care să dezvăluie regulile ce guvernează 
raporturile dintre funcţionarea, autoreglarea şi 
autoorganizarea acestora. Evident, un model al 
psihicului trebuie să satisfacă aceste cerinţe 
pentru a orienta corect investigaţiile privind 
raporturile dintre funcţionarea şi devenirea 
omului! 


Pentru a orienta corect investigaţiile s-a 
dovedit necesar să realizăm o detaşare de 
perspectiva întâlnită curent în filosofic şi ştiinţele 
social-umane, perspectivă ce se centrează pe 
„conştiinţă”. Analizele pe care le-am efectuat au 
impus concluzia că s-a ajuns la studierea 
„conştiinţei” prin  ipostazierea unor procese 
psihice. Ca urmare, pentru a adopta o perspectivă 
de cercetare cu şanse de a ajunge la o soluție 
plauzibilă trebuie să ne reîntoarcem la remarca lui 
Karl Marx - conştiinţa este de fapt „existenţă 
conştientă” - şi să ne întrebăm care este această 
forma a existenţei capabilă să se soldeze cu luări 
la cunoştinţă? Ce legităţi o guvernează? Ce funcţii 
îndeplineşte conştientizarea? Numai în măsura în 
care dispunem de răspunsuri verificabile şi 
suficient de nuanţate la aceste aspecte putem 
aborda sistematic altele, de pildă, problema 
raportului dintre Existenţă şi existenţa conştientă. 
Se observă că adoptând această perspectivă apare 
ca nejustificată, nepertinentă discuţia despre 
„conştiinţa” «cuiva (unui om, unui grup); trebuie 
să identificăm acea formă de existenţa capabilă să 
funcţioneze ca „existenţă conştientă”, deci să 
genereze luări la cunoştinţă şi să o analizăm 
sistematic deoarece însuşirile acesteia sunt cole 
care determină însuşirile luărilor la cunoştinţă. 

La întrebarea „care este forma de existenţă 
capabilă să funcţioneze ca existenţă conştientă?” 
răspundem: omul, datorită  suprastructurării 
codurilor psihice în reţelele neurocorticale. Mai 


precis spus, conştientizarea este o performanţă a 
codurilor psihice umane. In favoarea acestei 
localizări pledează discuţiile tot mai frecvente din 
ultimele decenii referitoare la ceea ce F. Bassin a 
numit „formele conştiente şi neconştiente ale 
funcţionării psihicului uman” (9, p. 114). 

I se adevărat că în aceste studii conştiinţa se 
localizează în „psihic” dar situaţia se explică prin 
faptul că psihologii nu au analizat încă „psihicul” 
din perspectiva vocabularelor întrebuințate, că ei 
studiază ceea ce consideră a fi „procese psihice” 
(gândire, motivare, memorare etc.) înainte de a 
insista suficient asupra delimitării complexităţii 
organizate capabilă să realizeze procese psihice. 
Localizând conştientizarea nu în „psihic” ci în 
codurile psihice devin posibile studii pentru a 
descifra funcţii ale conştientizării în interiorul 
codurilor psihice; se observă că dacă ipoteza 
noastră este greşită studiile nu vor ajunge la 
rezultate testabile. 

Dar cum, din ce perspectivă să fie investigat 
fenomenul  „conştientizare” pentru a obține 
nuanţarea modelului codurilor psihice? întrebarea 
este legitimă deoarece este lesne de intuit că 
investigaţiile se orientează în direcţii diferite dacă 
vom considera conştientizarea un produs al 
codurilor psihice sau un proces psihic ce face 
posibil o clasă nouă de obiectivări şi procese 
psihice. Diversele simulări realizate au condus la 
concluzia că funcționarea codurilor psihice 
specifice omului devine inteligibilă numai în cazul 


în care tratăm conştientizarea ca o clasă de 
„leşiri” a acestora. Prin termenul „conştientizare” 
desemnăm procesul prin care psihicul receptează 
şi supune unor prelucrări anumite procese psihice 
proprii realizate anterior, dându-le o semnificaţie 
pe care o  obiectivează, o  exteriorizează. 
Plauzibilitatea acestei interpretări date 
conştientizării decurge din faptul evident că în 
sfera conştientizării intră evaluări şi decizii, iar 
aspectele cognitive conţinute în conştientizări 
sunt produsul unor prelucrări psihice, nu simple 
mesaje receptate de reţelele neurocorticale şi 
traduse într-un limbaj. De pildă, omul nu doar 
receptează o imagine, ci o „conştientizează”, adică 
el separă o parte din fluxul de imagini receptate 
într-o secvenţă de timp şi îi acordă o semnificaţie, 
în funcţie de care, apoi eventual acţionează. Este 
plauzibil următorul flux de procese neuro-corticale 

rezultate (produse) ale proceselor psihice prin 
care se prelucrează mesajele receptate de cod. 
Numim conținuturile receptare-pentru-sine de 
codurile psihice „luări la cunoştinţă”. Aşadar, în 
cazul în care produsul procesului de prelucrare 
psihică este conştientizat, el este o „luare la 
cunoştinţă”. Dacă, cum atestă numeroase studii, 
au loc şi procese psihice despre care nu luăm la 
cunoştinţă şi dacă acestea se pot solda sau nu cu 
luări la cunoştinţă atunci conştientizarea 
reprezintă una din modalitățile de manifestare ale 
codurilor psihice, deci un tip de „ieşire” a 
acestora, celălalt tip de ieşire grupând comenzile 
pe care codurile psihice le transmit organismului, 
prin intermediul cărora codurile reglează ceea ce 
numim „manifestări involuntare ale omului”. 

Conştientizarea, ca tip de ieşire a codului 
psihic, constituie o  însuşire specifică unui 
mecanism de tip informaţional ajuns la un înalt 
grad de structurare care, cum se va constata, 
îndeplineşte funcții numeroase în interiorul 
codurilor psihice. 

Centrarea cercetărilor pe ieşirile de tip 
conştientizare ale codurilor psihice a adus în 
câmpul atenţiei numeroase aspecte care au apărut 
ca fiind problematice. În volumul Omul, valorile şi 
axiologia am argumentat pe larg că toate cele trei 
tipuri de coduri psihice au capacitatea de a realiza 
conştientizări, ne-am pronunţat asupra funcţiilor 
conştientizărilor în interiorul codurilor psihice, am 
nuanţat schiţa evoluţiei codurilor psihice luând în 


consideraţie şi funcţiile capacităţii de 
conştientizare şi am dezbătut problematica 
raporturilor dintre cele trei tipuri de coduri 
psihice ale unui om. Pentru a înlesni înţelegerea 
ansamblului modelelor expuse în acest volum 
considerăm necesar să reluăm aici numai schema 
funcţiilor  conştientizării în codurile psihice, 
insistând asupra implicării conştientizărilor în 
evoluția codurilor psihice. 

5. Funcţii ale conştientizării în codurile 
psihice întrebarea „ce funcționalitate are 
conştientizarea în interiorul codurilor psihice?” 
este firească dacă acceptăm ca premisă că într-o 
complexitate organizată orice componentă şi orice 
proces se menţine dacă îndeplineşte o anumită 
funcţionalitate. 

Despre» raţiunea funcţională” a 
conştientizării s-a scris deja. De pildă, Claparede 
apreciază că luarea la cunoştinţă este ocazionată 
de factori ai dezadaptării. El afirmă că în lipsa 
dezadaptărilor conştiinţa ar fi inutilă. J. Piaget 
este de acord cu Claparede dar argumentează că 
luarea la cunoştinţă este declanşată şi de 
„mecanisme de readaptare” (102, p. 15). J. Piaget 
susţine că uneori nu mai este funcţional 
satisfăcătoare orientarea comportamentului prin 
reglări psihice automate; în aceste situaţii intervin 
mijloace noi de reglare, de pildă, se realizează 
„alegeri deliberate”. Acestea însă presupun 
conştientizări! Aşadar, după J. Piaget nu numai 
dezadaptarea ci şi mecanismele de readaptare fac 


funcţional necesară conştientizarea. În principiu, 
suntem de acord cu punctul de vedere exprimat de 
J. Piaget dar considerăm că se obţine un progres 
în înțelegerea mecanismului ce guvernează 
funcționarea şi evoluția codurilor psihice proprii 
omului dacă investigăm relațiile funcționale ale 
conştientizării în interiorul codurilor psihice, nu 
prin raportare la comportamentul omului, la 
relațiile omului cu mediul exterior lui. Codurile 
psihice au anumite rațiuni funcționale în interiorul 
sistemului înglobant - omul, iar conştientizarea 
are rațiuni funcţionale în interiorul codurilor 
psihice. 

Punând astfel problema cele două rațiuni 
funcționale menționate de J. Piaget apar ca fiind 
ale psihicului, ale codurilor psihice. Codul psihic 
este cel care sesizează situațiile în care 
comportamentele stereotipe nu sunt eficace şi 
construieşte noi variante de acțiune; el foloseşte 
în acest scop capacitatea sa de conştientizare. 

Pentru a identifica rațiunile funcţionale ale 
conştientizării în interiorul codurilor psihice s-a 
dovedit a fi fructuoasa pista deschisa de Hegel 
atunci când se referă la „dualismul conştiinţei”. 
„Conştiinţa, afirmă Hegel... îşi reprezintă uni 
obiect pe care îl simte, intuieşte etc., adică posedă 
în ea conţinutul acestuia, care în felul acesta e de 
natură ideală” (55, p. 141), dar „alături de... 
idealitatea obiectului e menţinută şi realitatea 
acestuia, deoarece el este cunoscut totodată, ca o 
fiinţă determinată exterior.  Conştiinţa, sau 


dualismul ei, apar astfel: pe de o parte ea ştie de 
un obiect exterior, de un al său altceva; pe de altă 
parte, ea este-pentru-sine” (55, p. 141). Dacă 
atribuim „dualitatea” menţionată nu „conştiinţei” 
ci „conştientizării” ajungem la constatarea că prin 
conştientizare codurile psihice realizează, după 
expresia lui Hegel, o imagine-pentru-sine a 
obiectului de referinţă şi, în acelaşi timp, el „ştie 
de un al său altceva”. Ambele aspecte cuprinse în 
conştientizare, posibile datorită ei, capătă 
numeroase utilizări în interiorul codurilor psihice. 

a) Dualismul conştientizării face posibile 
două genuri de centrări ale luărilor la cunoştinţă: 
avem în vedere, pe de o parte, posibilitatea 
centrării proceselor psihice pe obiectul exterior, 
care a provocat procesele soldate cu luări la 
cunoştinţă iar, pe de altă parte, posibilitatea 
centrării proceselor psihice pe ceea ce Hegel a 
numit „idealitatea obiectului” care, în lumina 
actualului nivel al epistemologiei, apare ca fiind o 
centrare pe semnificaţii. Când un proces de 
observare se soldează cu constatarea „M este prea 
gras” se realizează primul gen de conştientizare; 
când observarea se finalizează cu reflexia „omul 
este muritor” se realizează al doilea gen de 
conştientizări. Între conştientizarea imaginii fiinţei 
iubite sau a casei părinteşti şi imaginile prin care 
pictorul imaginează „avarul” sau „ipocritul” este 
aceeaşi distincţie. Acest mod de a funcţiona al 
codurilor psihice este surprins de L. Lavelle atunci 
când remarcă: „Se pare că propriu cunoaşterii 


este de a ne face să pătrundem în lumea 
obiectelor, dar este mult mai adevărat a spune că 
este de a transforma lumea obiectelor într-o lume 
de semnificaţii” (Traite des Valeurs, p. 258). 

b) Conştientizările, cum a remarcat 
Claparede, intervin în reglarea proceselor psihice. 
Conştientizând, codul psihic primeşte un nou gen 
de informaţii, diferit de cele pe care i le furnizează 
mediul fizic prin intermediul receptorilor 

mului; intuim cum se produce acest proces 
dacă ne imaginăm conştientizarea ca o „ieşire” a 
codului psihic pe care acesta o ţine sub observaţie 
(cât timp este, după expresia psihologilor, „în 
stare de veghe”) receptând orice produs al 
proceselor psihice care iese pe aici. Consecințele 
sunt dintre cele mai importante! în primul rând 
conştientizarea oferă codului psihic posibilitatea 
să se raporteze la propriile produse înainte de a 
declanşa eventuale manifestări ale omului. De 
pildă, conştientizarea unui aspect problematic 
determină noi căutări, noi procese psihice, iar 
conştientizările de genul intuiţiilor, acceptate de 
codul psihic ce le-a generat, declanşează noi 
procese psihice pentru a nuanţa, verifica sau 
fructifica soluţiile conturate. De asemenea, 
conştientizând - prin intermediul memoriei - 
conştientizări anterioare şi comparându-le cu noi 
luări la cunoştinţă, codurile psihice îşi amplifică 
posibilităţile de prelucrare a mesajelor, de 
raportare la mediu şi de pregătire a acţiunilor. 

In concluzie, conştientizarea - ca modalitate 


de finalizare a unor procese psihice - face posibilă 
şi necesară diversificarea  modalităţilor de 
prelucrare a mesajelor în interiorul fiecărui tip de 
cod psihic; dacă într-adevăr codul psihic apelează 
la conştientizare atunci când procesele psihice 
neconştientizate, singure, se dovedesc a fi 
insuficiente, atunci apariția conştientizārii a 
determinat amplificarea posibilităţilor funcţionale 
ale codurilor psihice. 

c) Conştientizarea face posibilă constituirea a 
ceea ce obişnuim să numim „viziunea omului 
despre existenţă”, acel ansamblu de reprezentări, 
imagini „despre existenţă (despre „lume şi 
societate”) şi despre locul şi rolul omului în 
contextul existenţial pe care omul - de fapt codul 
psihic ce le generează - le consideră adevărate şi, 
e în consecinţă, constituie „convingeri” ale omului 
şi intervin în procesele psihice. Modelul codurilor 
psihice este încă insuficient detaliat ca să ne 
putem pronunţa asupra modului în care se 
constituie viziunea fiecărui om dar existenţa 
acesteia ca produs şi sistem de referinţă al 
psihicului este de mult timp dovedită de 
cercetările psihologice. Asupra acestei 
problematici F. Basin se pronunţă astfel: «... 
conţinutul lumii este nu numai realitatea obiectivă 
în sine, dar şi experiența trăită a raportării la 
această realitate, opusă ca un dat subiectiv, mai 
mult sau mai puţin perceput, acelor elemente ale 
lumii exterioare care suscită direct această 
experienţă. 


d) Experienţa trăită a acestei relaţii conduce 
la crearea unui analog (sau „imagini”) al realităţii 
obiective pe care individul nu o identifica cu 
aceasta şi care apare conştiinţei ca un „model” 
singular al lumii obiectelor. Utilizarea acestui 
model în procesul de reglare a comportamentului 
permite şase obţină nenumărate avantaje care 
survin atunci când comanda directă a unui proces 
oarecare este precedată de o fază de schiţare a 
acestei comenzi pe... un «model» mai mult sau 
mai puţin exact al reacţiilor viitoare” (9, p. 219). 
Din descrierea realizată de F. Basin rezultă 
implicarea  conştientizării în utilizarea viziunii 
despre existență dar conştientizarea este 
implicată şi în constituirea acesteia deoarece 
luările la cunoştinţă, mediind principalele relaţii 
ale omului cu mediul său, nu pot să nu fie utilizate 
de cod pentru a constitui acest „analog al realităţii 
obiective”. Aşadar, conştientizarea este implicată 
atât în crearea viziunii despre existenţă cât şi în 
utilizarea acesteia pentru a prelucra diverse 
mesaje receptate de codurile psihice. 

c) Observarea domeniului de referință 
furnizează date care îndreptăţesc afirmaţia că în 
cazul codului verbal conştientizarea face posibile 
noi genuri de prelucrări psihice; noutatea constă 
în faptul că luările la cunoştinţă sunt supuse unor 
noi prelucrări în funcţie de criterii şi reguli 
furnizate chiar de conştientizări, care pot fi 
utilizate şi în mod deliberat. Astfel de prelucrări 
au loc, de pildă, când se efectuează raționamente 


logice sau matematice sau când se folosesc 
diverse modele teoretice pentru a soluţiona 
aspecte conştientizate ca problematice, pentru a 
construi proiecte, planuri etc. 

Există un text în ANALITICELE SECUNDE în 
care Aristotel tine să menționeze că 
„demonstraţiile” sunt posibile deoarece sunt 
precedate de alte procese cognitive care 
generează „premisele”. Iată textul la care ne 
referim: „Teoria noastră este că nu orice 
cunoaştere este o demonstrație; din contra, 
cunoaşterea premiselor nemijlocite este 
independentă de demonstraţie. Este evident că 
trebuie să fie aşa. Căci, dacă trebuie să cunoaştem 
premisele prime, din care tragem demonstraţia şi 
dacă regresul trebuie să se termine în adevăruri 
nemijlocite, aceste adevăruri trebuie să fie 
nedemonstrabile. Aceasta este deci teoria noastră 
şi adăugăm că în cunoaşterea ştiinţifică există un 
principiu al ei, care ne dă putinţa să cunoaştem 
definițiile” / 

Aici „principiu”, semnifică un alt fel de 
cunoaştere, care precede „demonstraţia” pe care 
Aristotel o echivalează cu „cunoaşterea 
ştiinţifică”, şi care în modelul nostru semnalează 
al doilea nivel funcţional al codului verbal, 
caracterizat prin raționamente, prin procese 
psihice deliberate. Deci nivelul primar al codului 
verbal este cel ce furnizează „premisele”, ceea ce 
Aristotel numeşte „adevărurile nedemonstrabile”. 

Dacă acceptăm existenţa unor procese 


psihice ce pot să se soldeze cu luări la cunoştinţă 
şi, apoi, a altor procese psihice care supun unor 
noi genuri de prelucrări conţinuturi anterior 
conştientizate atunci trebuie să imaginăm codul 
verbal ca având două niveluri funcţionale. 

Din distincţia introdusă rezultă că primul 
nivel funcţional apare ca o „cutie neagră” pe când 
al doilea nu, deoarece realizează procesele psihice 
în modalităţi despre care obişnuim să spunem că 
sunt „voluntare“. Am numit primul nivel „primar” 
iar cel de al doilea „secundar”, având în vedere că 
un proces psihic deliberat nu poate avea loc decât 
după ce primul nivel furnizează anumite date, că 
nivelul secundar prelucrează conţinuturi 
conştientizate, nu semnale receptate direct din 
mediu. 

Am afirmat iniţial că cele două niveluri 
funcţionale se constituie numai în cazul codului 
verbal, unde procesele secundare verbale sunt de 
altfel, uşor de semnalat; în cazul celorlalte două 
tipuri de coduri psihice există temeiuri puternice 
să afirmăm că ele nu sunt posibile. Dacă 
posibilităţile codului verbal de a realiza 
raționamente logice şi matematice sunt 
dependente de însuşirile vocabularului, de 
posibilitățile combinatorii ale limbajului articulat, 
atunci este plauzibil ca în cazul codului figurativ şi 
al celui muzical să nu se constituie mecanisme 
capabile să supună conținuturile conştientizate la 
noi genuri de prelucrări, deliberate. Este cert că 
atât compozitorul cât şi artistul plastic - deci 


oameni cu coduri de acest tip mai dezvoltate - 
lucrează asupra conştientizărilor realizate de 
codul muzical şi, respectiv, figurativ dar se poate 
replica fie intervenția codului verbal, fie 
intervenția repetatā a nivelului primar al codului 
ce le-a generat. Pentru această ultimă interpretare 
pledează mărturii ale multor compozitori şi artişti 
plastici. 

Procesele psihice secundare verbale 
prelucrează luările la cunoştinţă în modalităţi care 
nu este credibil că sunt proprii şi proceselor 
psihice primare, nedeliberate. Defalcarea 
scopurilor, proiectarea variantelor de acţiune, 
raţionamentele matematice etc. sunt procese 
specifice nivelului secundar; dacă ele s-ar realiza 
şi la nivelul primar atunci procesele secundare, 
deliberate nu s-ar mai justifica funcţional. Pentru 
punctul de vedere pe care l-am adoptat pledează, 
de pildă, descrierea pe care H. Poincare a făcut-o, 
cu referire la creaţia matematică. Matematicianul 
Poincare se pronunţă astfel: „Dacă am încerca, 
pur şi simplu, să facem în cap, în mod conştient, 
toate combinaţiile posibile cu informaţiile de care 
dispunem, n-am ajunge la niciun rezultat. 
Numărul de combinaţii ar fi prea mare; sarcina de 
a alege din acest noian pe cele mai promițătoare, 
eliminând pe cele fără sens, ar cere mai mult 
decât o viaţă întreagă, şi asta doar pentru 
soluţionarea unei singure probleme! Dar odată ce 
mintea s-a angajat în mod serios să rezolve o 
problemă, ea se ocupă de milioanele de combinaţii 


şi posibilităţi, le evaluează şi înlătură pe cele mai 
multe dintre ele, şi aceasta în mod inconştient... 
Procesul continuă în orele de veghe şi în somn şi 
chiar simultan cu alte activităţi conştiente ale 
individului... Ideea biruitoare, odată găsită, poate 
pătrunde în conştiinţă în orice moment... Acest 
lucru se poate întâmpla chiar în toiul unor 
activităţi cu totul diferite” (107, p. 13). Aşa 
funcţionează primul nivel al codului verbal, nu 
însă şi al doilea nivel îşi distincţia frecventă între 
„investigarea analitică” şi „investigarea intuitivă” 
atestă existenţa a două niveluri funcţionale şi 
specializarea acestora. 

Distincția între niveluri funcționale se 
întâlneşte în mai multe modele ale psihicului, 
îndeosebi în cele ce aparţin şcolii psihanalitice. 
Există şi o bogată literatură ce semnalează 
incapacitatea acestora de a explica unele 
caracteristici de neignorat ale modului de a fi 
specific omului şi incompatibilitatea dintre diverse 
modele. Credem că limitele acestor modele decurg 
din  neconsiderarea psihicului ca „cod, ca 
mecanism de prelucrare a informaţiilor, din 
neluarea în considerație a  condiţionărilor 
introduse de vocabulare şi, ca urmare, a 
coexistenţei celor trei tipuri de coduri psihice. 

Concluzionând, conştientizarea are cel puţin 
funcţiile menţionate. Rămâne de explicat cum este 
posibil dualismul luărilor la cunoştinţă, cum este 
posibilă chiar conştientizarea. 

6.  Conştientizarea şi evoluția codurilor 


psihice 

Considerăm conştientizarea o performanţă 
posibilă ca urmare a unor transformări ce au loc 
în codul psihic al preomului, odată cu intrarea 
organismului, inclusiv a sistemului neurocortical, 
în starea staţionară a evoluţiei sale. 
Conştientizarea marchează trecerea de la preom 
la om deoarece a revoluţionat modul de a 
funcţiona al codului psihic propriu preomului; 
introducând noi canale de autoreglare, ea a făcut 
posibila devenirea codului şi, ca urmare, 
modificarea treptată a raportului dintre organism 
şi codul psihic. Pe măsură ce codul psihic se 
distanțează funcțional de reglarea proprie 
organismului, el devine capabil să impună 
organismului noi genuri de manifestări. Acestea, 
prin natura lor, sunt diferite de cele care au fost 
proprii preomului, deşi sunt condiționate de 
capacitatea funcțională a organismului. Astfel a 
apărut omul, o entitate funcţională ale cărei 
manifestări sunt conduse de codul psihic şi 
condiționate de organism. 

Este de presupus că funcţiile atribuite 
anterior conştientizării se conturează treptat, fiind 
condiţionate de posibilităţile funcţionale ale 
codului iniţial; despre care am spus că este un cod 
preponderent figurativ, în care însă sunt incluse şi 
diverse grupuri sonore, încă puţin articulate. 

Iniţial  luările la cunoştinţă centrate de 
fenomene concrete, localizate spaţio-temporal, 
sunt cele care determină dezvoltarea 


posibilităţilor de conştientizare ale codului psihic, 
ele creează condiţii pentru ca treptat codul psihic 
să poată prelucra semnificaţii conţinute în luările 
la cunoştinţă. Focalizarea pe semnificaţii nu se 
poate realiza încă de la început deoarece, cum 
vom argumenta ulterior, ea devine posibilă numai 
când se acumulează numeroase produse ale 
proceselor de  semnificare.  Conştientizările, 
obiectivate, se constituie în entităţi semantice; ele 
pot fi receptate, transferate verbal sau fixate pe 
diverşi suporţi: papirus, tăblițe, hârtie etc. 
Receptarea lor psihică determină procese psihice 
diferite de cele generate de mesaje ce provin din 
ambianța fizică sau sociala şi se soldează cu 
conştientizarea unor aspecte problematice de 
asemenea noi. Primele indicii ale receptării şi 
prelucrării unor semnificaţii le furnizează miturile, 
care conţin referiri nu doar la entităţi fizice sau la 
oameni ci şi la ritualuri, magii, legende, spirite, 
adică la creaţii semantice. 

Când reuşeşte performanţa de a se centra pe 
semnificaţii codul nu conştientizează imediat şi 
natura diferită a acestora; ca urmare, într-o primă 
etapă codul psihic confundă planul fizic, al 
„realului”, cu cel al semnificaţiilor, localizează 
produsele rezultate din prelucrarea 
semnificaţiilor-în-sine printre obiectele fizice şi 
atribuie ultimelor însuşiri acordate şi primelor. 
Astfel de confuzii între existenţa fizică şi cea 
semantică se observă în magii, mituri şi religii, 
când se atribuie cuvântului sau imaginilor „puteri” 


similare naturii. Omul va reuşi să conştientizeze 
natura diferită a proceselor psihice ce se 
centrează pe cele două laturi ale luărilor la 
cunoştinţă şi ale produselor acestora numai după 
delimitarea celor trei tipuri de coduri psihice, 
îndeosebi prin intermediul codului verbal, când 
acesta va atinge un anumit grad de dezvoltare. 

Deoarece dualitatea conştientizării se 
dezvoltă doar treptat, după conturarea celor trei 
tipuri de coduri psihice, efectele reglatorii al 
conştientizării se amplifică şi ele treptat, devenind 
mai puternice în cazul codului verbal, ca urmare a 
constituirii nivelului secundar. 

Conştientizarea a fost veriga indispensabilă 
pentru a se realiza trecerea de la codul psihic 
iniţial la cele trei tipuri de coduri psihice. 
Articularea sunetelor trebuie să fi condus la 
apariţia unor reguli gramaticale adecvate 
acestora, care nu pot să nu difere de regulile de 
utilizare a imaginilor spaţial-cromatice; s-au creat 
astfel premise pentru apariția codului verbal. 
Coexistența celor două tipuri de coduri nu putea 
să ducă la dispariţia codului figurativ anterior 
deoarece omul dispune de receptori de imagini, 
deci el continuă să fie asaltat de imagini 
cromatice. In schimb codul verbal, reuşind să 
determine manifestări umane mai eficace decât 
cele mediate de codul anterior, s-a dezvoltat tot 
mai mult; în aceste condiţii s-a ajuns la 
diferenţierea funcţiilor celor două coduri şi la 
conturarea unui mod de colaborare între ele 


pentru reglarea manifestărilor omului. 

Sunt numeroase indiciile că iniţial codul 
verbal utiliza indistinct posibilităţile melodice şi 
simbolice ale vorbirii. Este plauzibil că 
diversificarea vocabularului verbal şi dezvoltarea 
gramaticii codului a făcut posibilă la un moment 
dat „curăţirea” vocabularul verbal de încărcătura 
semantică dată de ritmul exprimării, de „latura 
melodică”; s-au creat astfel premise pentru 
conturarea codului muzical. Conştientizarea nu 
poate să nu fie implicată în acest proces! 

Numărul mare de stadii parcurse de omenire 
ne permite să aducem în discuţie şi o altă faţetă a 
rolului conştientizării în evoluţia codului verbal. 
Primele produse simbolice ale omului, de tipul 
miturilor, atestă că iniţial luările la cunoştinţă au 
vizat un număr relativ mic de domenii, au fost vagi 
şi au conţinut explicaţii care ulterior s-au dovedit 
a fi eronate. Istoria cunoaşterii semnalează că 
evoluţia luărilor la cunoştinţă nu este un proces 
linear, nu are un ritm constant şi se realizează în 
modalităţi care diferă de la o comunitate la alta. 
Dacă imaginea  necumulaţionistă a evoluției 
cunoaşterii este corectă, ea justifică presupunerea 
că evoluţia codurilor psihice se realizează prin 
modificări interne care au făcut posibile 
ameliorări succesive ale luărilor la cunoştinţă. 

Având în vedere funcțiile atribuite 
conştientizării apreciem că evoluţia luărilor la 
cunoştinţă în varianta schiţată atestă modificări 
ale modului de a funcţiona al codurilor psihice şi 


ale rolului luărilor la cunoştinţă în evoluţia 
codurilor psihice, îndeosebi a celui verbal; 
codurile psihice evoluează sub presiunea mediului 
fizic şi social al omului dar prin intermediul 
conţinuturilor conştientizate, a neconcordanţelor 
constatate psihic între diversele semnificaţii date 
mesajelor  receptate succesiv; deci evoluția 
codurilor psihice este condiționată de stadiul 
acestora. 

Ambianţa omului şi propriul său organism au 
exercitat în mod constant presiuni formatoare 
asupra codurilor psihice; avem în vedere atât 
ciclicitatea produselor cosmice şi organice cât şi 
dinamismul proceselor sociale, evenimentelor din 
ambianța omului declanşate de acţiunea sa. 
Caracterul activ al mediului şi organismului ridică 
mereu „probleme” codurilor psihice dar codurile 
le pot recepta, conştientiza corect şi soluţiona 
numai pe măsură ce îşi dezvoltă mecanismele 
funcţionale, gramaticile. La dezvoltarea codurilor 
psihice contribuie şi faptul că în fiecare stadiu 
codul psihic este capabil să soluţioneze numai o 
parte din aspectele pe care le conştientizează ca 
problematice; această situaţie stimulează 
căutările, exercită presiuni formatoare asupra 
codurilor psihice. 

Este plauzibilă şi o altă interdependenţă: cea 
între evoluţia codurilor psihice şi a manifestărilor 
omului. Ultimele devin tot mai ample odată cu 
evoluţia codurilor psihice şi, ca urmare, exercită 
asupra codurilor psihice, direct sau prin efectele 


în lanţ pe care le declanşează în antroposferă, 
influenţe tot mai mari. Amploarea acestor 
influenţe creşte îndeosebi după ce codul verbal 
este în măsură să genereze manifestări mediate 
de nivelul secundar. În noile condiţii omul reuşeşte 
să provoace în mediu modificări care prin natura 
şi amploarea lor îi ridică apoi probleme noi, 
diferite de cele pe care poate să i le ridice 
componentele organice şi anorganice ale 
existenţei. Avem în vedere, de pildă, în stadiile 
mai recente, organizările economice, politice, 
militare etc., existenţa religiilor, ştiinţei, filosofici, 
artelor. Ceea ce numim în mod obişnuit „relaţii 
sociale”, „instituţii sociale”, „cultură“, „civilizaţie” 
constituie produse ale omului, dependente de 
capacitatea lui de a-şi dezvolta cele trei tipuri de 
coduri care, odată constituite în antroposferă, 
reprezintă factori din ambianța omului ce exercită 
influenţe tot mai ample asupra codurilor psihice. 
Amploarea influențelor este dependentă atât de 
caracteristicile lor cât şi de posibilităţile cr O 
de a le recepta, deci de stadiul ţi caracteristicile 
fiecărui tip de cod psihic. 

Luând în consideraţie conştientizarea, ca 
însuşire a codurilor psihice, avem posibilitatea să 
aprofundăm problematica diferenţierii ritmului de 
evoluție a celor trei tipuri de coduri psihice. 
Observarea evoluției sferei de cuprindere a 
luărilor la cunoştinţă specifice fiecărui tip de cod 
psihic atestă posibilităţile limitate de evoluţie a 
vocabularelor codurilor figurative şi muzicale şi 


posibilităţile, ce par nelimitate, ale evoluţiei 
vocabularului articulat. Presupunem că natura 
vocabularului fiecărui tip de cod psihic deschide 
un con anumit de posibilităţi evoluţiei luărilor la 
cunoştinţă; deschiderea cea mai amplă având-o 
codul verbal, iar cea mai mică cel muzical. Este 
intuitiv plauzibil că evoluţia codului verbal a făcut 
posibilă  „expansiunea” omului în univers, 
extinderea activităţii sale atât spre niveluri care în 
raport cu omul şi cu perceperea sa vizuală sunt 
considerate a aparţine  „microcosmosului” şi 
„megacosmosului”, cât şi spre forme ale existenţei 
iniţial neconştientizate (de pildă, acţiuni asupra 
„câmpurilor”); codul figurativ, singur, nu ar fi fost 
niciodată în măsură să deschidă dialogul omului 
cu structura atomului, cu codul genetic sau cu 
câmpurile electromagnetice. 

Insuşirile vocabularului codului verbal fac 
posibilă evoluţia continuă a capacităţii de a utiliza 
ambele laturi ale  luărilor la cunoştinţă. 
Observarea domeniului de referinţă furnizează 
numeroase indicii că cu timpul codul verbal 
utilizează tot mai mult capacitatea de a prelucra 
semnificaţiile pentru a elabora ansambluri 
(structuri) de semnificaţii (de pildă, teorii) care, 
apoi, sunt utilizabile deliberat de către codul 
verbal pentru a regla manifestările omului în 
situaţii concrete. 

Codul figurativ, nereuşind să realizeze 
prelucrări secundare ale propriilor luări la 
cunoştinţă, nu poate concura codul verbal în 


reglarea relaţiilor omului decât într-o zonă foarte 
limitată; el nu poate utiliza construcţii similare 
teoriilor, metodicilor etc. Pe care codul verbal le 
produce) pentru a regla relaţiile omului. In plus, 
se pare ca numai rareori codul figurativ se 
dezvoltă în variante care fac posibile centrări pe 
ambele laturi ale conştientizărilor plastice; la 
majoritatea oamenilor se dezvoltă cu precădere 
numai capacitatea de a utiliza luările la cunoştinţă 
vizuale în scopuri concrete, nu ca imagini-pentru- 
sine. Cei ce au capacitatea de a prelucra semantic 
semnificaţia conținută în conştientizare sunt 
excepţii, „talente”; ei creează ceea ce numim 
„opere de artă”. Codul figurativ îşi dezvoltă totuşi 
mai mult decât cel muzical capacitatea funcţională 
deoarece însuşirile vocabularului îi permit să 
intervină în reglarea relaţiilor spaţiale ale omului; 
din acest punct de vedere el este complementar 
codului verbal (care, cum indică domeniul de 
referinţă, îşi dezvoltă şi el capacitatea de a 
construi şi utiliza diverse „spaţii”!). 

În cazul codului muzical, conştientizarea 
concretă este dificil să se impună în prezenţa 
celorlalte două tipuri de coduri. În aceste condiţii 
conştientizarea concretă este redusă ca sferă şi 
intensitate; se manifestă însă cealaltă latură sub 
forma creaţiilor muzicale. Este de domeniul 
evidenţei că în funcţie de un complex de 
împrejurări, numai un procent mic din populaţie 
îşi dezvoltă coduri muzicale apte să abordeze 
creator semnificaţiile muzicale; la majoritatea 


oamenilor, deşi se conturează toate cele trei tipuri 
de coduri psihice, se dezvolta cu precădere 
codurile verbal şi figurativ, îndeosebi capacitatea 
acestora de a realiza conştientizări concrete, 
orientate spre reglarea relaţiilor omului. 

Revenind la codul verbal, este plauzibil că 
nivelul secundar se conturează numai când nivelul 
primar devine capabil să realizeze conştientizări 
complexe ce conţin elemente indispensabile 
pentru a se constitui un nou mecanism care, la 
rândul său, va prelucra luările la cunoştinţă în 
modalităţi diferite de cele specifice nivelului 


primar. 
7. Codurile psihice - mecanisme de 
semnificare 


Ceea ce explică posibilitatea celor trei tipuri 
de coduri de a realiza conştientizări este 
funcţionarea lor ca mecanisme de solii ii Lica 9) 
Argumentăm succint această ipote l nd să 
tratăm mai nuanţat în azil codului oa în 
capitolul următor. 

Prin „semnificaţie” înţelegem un produs al 
unui proces de semnificare, nu o simplă 
substituție. În consecință, o explicaţie a 
modalităţii în care sunt generate semnificaţiile 
trebuie să se refere cel puţin la: 

—  Semnificat, adică la obiectul căruia 
semnificantul îi ţine locul; 

— Semnificant, (semn) adică obiectul care 
ţine locul semnificatului; 

— Un cod, care stabileşte un raport între 


semnificat şi semnificant; 

— Un proces de semnificare. 

Implicarea codului în orice proces de 
semnificare a fost pe larg argumentată de 
Umberto Eco în volumul Tratat de semiotica 
generală. El reţine atenţia că „Este semn orice 
lucru care poate fi considerat drept un substitut 
semnificant (sublinierea noastră) pentru altceva” 
(p. 18). Pentru a se explicita el distinge între 
„transferul de informaţie” care nu are putere 
semnificantă şi „procesul de semnificare”, în care 
semnalul nu se manifestă ca simplu stimul ci 
solicită un răspuns interpretativ de la destinatar. 
Distincția îi permite să afirme apoi: „procesul de 
semnificare se verifică doar când există un cod”, 
(p. 20). 

Fiind de acord cu afirmaţiile redate, trebuie 
să spunem că Umberto Eco, deşi a elaborat o 
„teorie a codurilor” şi o „teorie a producţiei de 
semne”, în care pledează pentru distincţia între 
coduri verbale şi non-verbale, totuşi nu a ajuns la 
distincţia între cele trei tipuri de coduri psihice. 
Credem că e diferenţa dintre modelul său şi 
modelul nostru se explică prin faptul că deşi a 
conştientizat că „orice proces de comunicare între 
fiinţe omeneşti... presupune un sistem de 
semnificare ca proprie condiţie necesară” (p. 20), 
Umberto Eco a studiat producţia de semne 
plecând nu de la determinaţiile cele mai simple ci 
de la determinaţiile cele mai concrete; metoda l-a 
dus la o „tipologie a modurilor de producţie de 


semne” care nu constituie şi o explicaţie unitară a 
funcţionării omului ca entitate capabilă să 
realizeze procese de semnificare, ca entitate care 
ajunge la raporturi reciproc structurante cu 
ambianța sa tocmai datorită faptului că dispune de 
anumite mecanisme de semnificare. Desigur, 
studii ulterioare vor putea să analizeze gradul de 
compatibilitate dintre cele două modele. 

Plecând de la premisa că omul este 
deţinătorul codurilor de semnificare, deci că ele 
nu au o existenţă de sine stătătoare, am început 
prin a ne întreba care este raportul între 
„procesele psihice” şi „procesele de semnificare”. 
Deoarece nu am identificat procese psihice care să 
nu aibă proprietatea de a fi interpretative, am 
considerat cele două expresii echivalente şi am 
conchis că activitatea fiecăruia din cele trei tipuri 
de coduri se explică prin funcţionarea lor ca 
mecanisme de semnificare. 

Dacă luările la cunoştinţă sunt produsul unor 
procese psihice şi nu simple afişări de mesaje 
receptate de coduri, nu greşim afirmând că 
mecanismele de  semnificare implicate în 
conştientizări sunt pentru om „cutii negre”; avem 
în vedere că omul conştientizează doar rezultate 
ale proceselor de semnificare, nu şi procesele prin 
care ele sunt conştientizate. 

Cum poate fi imaginat acest „cod de 
semnificare”? 

Interpretarea cibernetică dată psihicului, de 
pildă, de Guy Cellerier în Cybernetique et 


epistemologie nu ne satisface deoarece explică 
doar reglarea, nu şi autoorganizarea „psihicului”. 
Ne-a reţinut atenţia însă schema avansată de Guy 
Rocher în Introduction à la Sociologie generale 
deoarece autorul a conceput-o pentru a explica 
posibilitatea omului de a acorda semnificaţii. El 
imaginează psihicul ca o colecţie de indici, încât 
pentru fiecare mesaj se caută indicele şi, dacă el 
se găseşte, acesta reprezintă semnificantul. Dacă 
adoptăm schema avansată de Guy Rocher 
psihismul ar trebui să fie însă un mecanism 
neeconomic; de asemenea schema nu explică 
posibilitatea indubitabilă a psihicului uman de a 
construi semnificaţii-soluţii şi de a „inventa” 
semnificaţii. Dacă psihicul ar fi doar „o colecţie de 
indici" nu s-ar explica, nici caracterul dual al 
luărilor la cunoştinţă, nici  revoluţionarea 
periodică nu a unei semnificaţii izolate ci a unor 
ansambluri organizate de semnificații, nici 
caracterul ireversibil al modificări semnificaţiilor, 
modificări atestate de evoluţia teoriilor ştiinţifice. 
Să imaginăm însă codul de semnificare nu ca 
o colecţie de indici, ci ca o complexitate 
organizata compusa din criterii de semnilicare şi 
reguli de utilizare a acestora. In acest caz, un 
mesaj poate fi supus unor analize complexe 
succesive în funcţie de mai multe criterii; unei 
prelucrări psihice îi poate urma altă prelucrare, 
utilizându-se alt grup de criterii de semnificare. 
Regulile de semnificare la rândul lor, fac posibile 
prelucrări diferite, mai simple sau mai laborioase, 


în funcţie de rezultatul fiecărei etape de 
semnificare. Procesul continuă până se ajunge la o 
„decizie” prin care se declanşează o manifestare 
neconştientizată, o conştientizare sau şi una şi 
alta. In varianta ce o propunem, ceea ce Guy 
Rocher numeşte „indice de semnificare” apare a fi 
mai corect formulat prin cuplul „criterii de 
semnificare” şi „reguli de semnificare”, care 
constituie un mecanism complex, cu posibilităţi 
funcţionale ample, pe care îl vom numi în 
continuare „mecanism de semnificare” (Mc.s.). 
Fiind componente ale codurilor psihice, Mc.s. sunt 
cel puţin componente ale gramaticilor acestora, 
dacă nu chiar înseşi gramaticile lor! 

Acceptând dependența  gramaticilor de 
particularităţile  vocabularelor, Mc.s. primare 
trebuie să difere de la un tip de cod psihic la altul. 
Deci fiecare tip de cod psihic are propriile Mc.s. 

Dacă Mc.s. ale celor trei tipuri de coduri 
psihice sunt capabile să genereze luări la 
cunoştinţă şi dacă într-adevăr cele trei tipuri de 
coduri s-au desprins treptat din acelaşi cod iniţial, 
iar acum pot conlucra la orientarea manifestărilor 
omului, situaţia se explică prin natura lor comuna, 
prin faptul că toate conţin criterii de semnificare 
şi reguli de utilizare a acestora. 

Dacă psihicul nu este o structură funcţională 
transmisă ereditar, atât criteriile de semnificare, 
cât şi regulile de utilizare a acestora se constituie 
treptat în reţelele neurocorticale ale fiecărui om, 
iniţial ca urmare a relaţiilor organismului cu 


mediul (relații posibile datorită  activismului 
organismului în raport cu mediul său) apoi, pe 
măsură ce codurile psihice se structurează, ca 
urmare chiar a relaţiilor mediate de codurile 
psihice. 

Dacă expresiile „mediul omului”. - şi „relaţiile 
omului” desemnează realităţi ce diferă în mod 
necesar de la un om la altul, Mc.s. nu pot să nu 
difere de la un om la altul. Diferențele dintre 
criteriile şi regulile de semnificare, acceptate, 
explică atitudinile diferite ale oamenilor, marea 
varietate a evaluărilor şi opţiunilor, confruntările 
de idei etc. Cum aspectele semnalate 
caracterizează în mod indubitabil oamenii, cum 
ele au caracter peren, ipoteza funcționării 
codurilor psihice ca mecanisme de semnificare şi 
nu ca colecții de indici este plauzibilă. 

Anterior s-a susţinut caracterul în devenire, 
autostructurant al codurilor psihice; este valabilă 
afirmaţia şi pentru Mc. să facă mecanismele de 
semnificare nu pot fi imaginate ca ansambluri 
capabile de  autoorganizare, atunci nu este 
explicabilă modificarea semnificaţiilor şi nu este 
logic acceptabilă evoluţia gramaticilor codurilor 
psihice. Or, psihologia genetică a invocat 
argumente incontestabile în sprijinul conceperii 
psihicului ca o complexitate organizată în devenire 
(101, 102). Autostructurarea Mc.s. presupune ca 
sub presiunea mesajelor receptate să apară noi 
criterii sau/şi reguli de  semnificare şi, 
concomitent, ele să provoace eliminarea unor 


criterii şi/sau reguli de semnificare anterior 
incluse în structura Mc.s. şi reorganizarea internă 
a Mc.s. Producerea unor proces? de acest tip, 
autostructurante, este plauzibila dacă acceptam 
de pildă, caracterul necumulativ al evoluţiei 
cunoaşterii umane, reacţiile în lanţ pe care le 
provoacă reconsiderările într-un domeniu sau altul 
al vieţii sociale, rezistenţa iniţială la nou a 
structurilor psihice şi modificarea pe parcurs a 
atitudinilor, uneori după confruntări dramatice şi 
prelungite. În favoarea reorganizării periodice a 
Mc.s. pledează, în cazul codului verbal, şi 
modificările succesive ale semnificaţiilor 
termenilor, evoluţia vocabularului prin intrarea şi 
ieşirea din uz a unor termeni. 

Dacă Mc.s. sunt de tipul complexităţilor 
organizate, atunci evoluţia lor este condiţionată 
nu numai de influenţele exercitate de relaţionările 
omului, implicit de caracteristici ale 
componentelor cu care omul relaţionează, ci şi de 
caracteristicile criteriilor de  semnificare şi 
regulilor apărute anterior; trebuie să acceptăm 
existenţa unor exigente interioare care asigura un 
minimum de compatibilitate atât intre criteriile şi 
regulile existente la un moment dat, cât şi între 
acestea şi cele apărute în secvența următoare. 
Presupunerea este confirmată de studiile care 
semnalează atât coerenţa a ceea ce se obişnuieşte 
a se numi „atitudini”, „gândire” etc., cât şi relativa 
stabilitate în timp a acestora, a comportamentului 
omului. (43, 96). 


Dacă un nou criteriu de semnificare sau/şi o 
nouă regulă se constituie în funcţie de stadiul 
atins deja de codul psihic, de caracteristicile Mc.s. 
în funcţiune, pe de o parte, apariţia lor se justifică 
funcţional numai dacă asigură amplificarea 
capacităţii anterioare de prelucrare psihică a 
mesajelor, iar pe de altă parte, ele trebuie să fie 
compatibile cu criteriile de semnificare şi regulile 
anterior constituite, să se integreze în vechea 
structura funcţională. Nu avem în vedere o simplă 
asimilare, ci procese de tipul celor pe care J. 
Piaget le denumeşte utilizând termenul „adaptare” 
(101), prin care şi vechea structură se 
reorganizează (de pildă, prin care unele criterii de 
semnificare anterioare se modifică). Aşadar, 
condiţionarea internă face ca Mc.s., în orice stadiu 
s-ar afla şi oricare ar fi caracteristicile acelui 
stadiu, să nu aibă posibilitatea de a achiziţiona 
orice criteriu de semnificare sau orice regulă de 
utilizare a acestora. La limită distingem două 
modalităţi de structurare a Mc.s.: una care devine 
tot mai rigidă, mai refractară la schimbarea 
criteriilor sau regulilor de semnificare; una care 
lasă posibilă restructurarea, chiar o stimulează. 

Intuitiv,  conştientizăm existența primei 
categorii de Mc.s. în cazul oamenilor care, deşi la 
o vârstă tânără, nu sunt receptivi la nou şi uneori 
nu pot dialoga, nu sunt receptivi la ideile 
partenerilor, nu le sesizează; a doua categorie este 
ilustrată de oamenii care chiar ajunşi la o vârstă 
înaintată rămân deschişi noului şi dialogului. 


În volumul Omul, valorile şi axiologia am 
argumentat ca acceptarea ipotezei funcţionării 
codurilor psihice ca mecanisme de semnificare 
face posibilă înţelegerea următoarelor aspecte: 

a) raţiunea funcţională a procesului de 
conştientizare; b) dualismul luărilor la cunoştinţă; 
c) caracterul inevitabil al evoluţiei semnificaţiilor 
acordate de oameni de-a lungul timpului; d) 
caracterul unitar, coerent al  semnificaţiilor 
acordate de om; e) posibilitatea ca oamenii să 
acorde semnificaţii diferite aceloraşi mesaje. 

Concluzionând, schema conturării şi 
diversificării codurilor psihice, deşi conţine numai 
„determinaţiile cele mai simple”, este plauzibilă 
deoarece nu este infirmată de actuala imagine 
despre evoluţia umanităţii... Nu am considerat 
necesar să invocăm mai multe date deoarece 
oricum ele nu ar avea valoarea unui experiment. 
Credem însă că nu trebuie să se conceapă 
procedee de testare a schiţei expuse ci să se 
elaboreze modele cât mai nuanţate, ale fiecărui tip 
de cod psihic; succesul în această întreprindere ar 
confirma schiţa expusă iar insuccesul ar infirma-o. 
Acest punct de vedere ne-a determinat să 
continuăm investigaţiile studiind unul din codurile 
identificate. 

Capitolul III 

MODUL VERBAL 

„Modestia ne obligă să admitem că suntem 
astăzi tot atât de departe, ca şi Descartes în urmă 
cu trei secole, de a înţelege ce permite unui om să 


vorbească într-un mod creator, liber de controlul 
stimulilor, şi în acelaşi timp adecvat şi coerent. 
Aceasta este o problemă serioasă pe care 
psihologul şi biologul va trebui în cele din urmă să 
o abordeze, căreia nu i se poate nega existenţa 
invocând (obişnuinţa), (condiţionarea) sau 
(selecţia naturală)”. 

NOAM CHOMSKY Le langage et la pensée. 

Dintre cele trei tipuri de coduri psihice, codul 
verbal trebuie studiat cu prioritate, el fiind capabil 
să regleze manifestările omului în modalități mai 
eficace şi mai diversificate. Respectând principiile 
metodice adoptate, am început prin a ne întreba 
care sunt determinaţiile cele mai simple ale 
codului verbal, prin intermediul cărora ar trebui 
să se poată dezvălui apoi, din aproape în aproape, 
principalele caracteristici ale organizării şi 
funcționării sale şi să se explice capacitatea 
codului de a realiza conştientizări şi de a funcționa 
ca mecanism de semnificare. Omul fiind, cum am 
precizat în premise, capabil de autoorganizare, 
investigaţiile ar trebui să furnizeze informaţii 
despre mecanismul ce guvernează devenirea 
codului verbal, inclusiv despre modul în care 
ambianța omului exercită presiuni structurante 
asupra codului verbal. Investigaţiile anterioare au 
impus concluzia că ceea ce caracterizează codul 
verbal, ca de altfel şi celelalte două coduri psihice 
ale omului, (28) este organizarea şi funcționarea 
sa ca mecanism de semnificare; avem în vedere 
capacitatea codului verbal de a prelucra mesajele 


receptate prin reţelele neurocorticale în modalităţi 
diferite de cele specifice analizatorilor organici, de 
pildă a celor kinestezici sau olfactivi, modalităţi 
care determină orientarea omului, reglarea 
relaţiilor sale cu ambianța în variante 
nereductibile la cele specifice existenței organice. 
Ca urmare am investigat capacitatea de 
semnificare verbală urmărind să-i identificăm, 
cum ar spune Karl Marx, cele mai simple 
determinaţi. 


1. Raporturile dintre mecanismele de 
semnificare primare şi mecanismele de 
semnificare secundare în capitolul anterior am 
semnalat că fiecare din cele trei tipuri de coduri 
psihice realizează procese de semnificare ce pot 
să se soldeze sau să nu se soldeze cu 
conştientizări, iar codul verbal, spre deosebire de 
codul figurativ şi de cel muzical, poate avea două 
niveluri funcționale, deoarece conştientizarea 
poate fi urmată de procese psihice realizate 
deliberat, deci în modalități nereductibile la 
procesele ce preced şi fac posibilă conştientizarea. 
Distincția am marcat-o, introducând termenii 
„nivel primar”, prin care desemnăm mecanismul 
psihic ce funcţionează ca o cutie neagră şi este 
responsabil de apariţia conştientizărilor, şi „nivel 
secundar” al codului verbal, prin care desemnăm 
mecanismul psihic care preia luările la cunoştinţă 
şi le prelucrează sub forma raţionamentelor. Acum 
putem nuanţa departajarea între cele două 


niveluri funcţionale ale codului verbal. Logica 
modelului face plauzibilă presupunerea că nivelul 
secundar al codului verbal se justifică funcţional 
prin nevoia de a continua unele procese de 
semnificare realizate la nivelul primar şi 
realizează această performanţă cu alte mijloace, 
deoarece prelucrează alt gen de mesaje 
(conţinuturi ale  conştientizării) şi se obţin 
rezultate ce nu se pot obţine la primul nivel al 
codurilor psihice. Procesele secundare sunt însă 
de aceeaşi natură, adică procese de semnificare, 
deoarece şi ele sunt tot de tip informaţional şi au 
loc cu concursul aceluiaşi „suport” neurofiziologic. 

Pentru ca produsele proceselor secundare să 
fie însă tot semnificaţii trebuie ca prunul nivel să 
genereze criterii de semnificare şi reguli de 
utilizare a acestora care să poată constitui noi 
mecanisme de semnificare, capabile să guverneze 
procese psihice de prelucrare a unor conținuturi 
conştientizate. Pentru a distinge mecanismele de 
la cele două niveluri ale codului le vom numi pe 
primele  „primare” (Mc.s.p.) iar pe celelalte 
„secundare” (Mc.s.s.). 

Afirmând dependenţa constituirii Mc.s.s. de 
generarea unor criterii şi reguli de semnificare 
speciale, devine posibilă şi o primă caracterizare a 
Mc.s.s.; ele apar ca procedee utilizate de om 
pentru a efectua raționamente, indiferent care 
este natura finalităţii urmărite. Pentru a ilustra 
existenţa Mc.s.s. apelăm la un exemplu. Să ne 
oprim, de pildă, la teorema lui Pitagora, care 


permite omului să calculeze într-un triunghi 
dreptunghic mărimea unei laturi dacă se cunosc 
celelalte două laturi. Teorema exprimă raporturi 
existente în mod obiectiv între laturile triunghiului 
dreptunghic, deci este un model al acestor 
raporturi. Utilizarea teoremei de către om 
necesită însuşirea unei anumite proceduri de 
calcul, încât să se efectueze anumite operaţii într- 
o anumită succesiune. Aceasta procedură o 
considerăm un Mc.s.s. Generalizând, afirmăm că 
oricărei teoreme, pentru a fi utilizată de om, 
trebuie să-i corespundă un anumit Mess. 
Extinzând referirea la orice model ştiinţific, 
conchidem că folosirea acestuia pentru a soluţiona 
în mod deliberat diverse aspecte problematice, de 
pildă, pentru a elabora anumite proiecte, implică 
existenţa în codul verbal a unui anumit Mc.s.s. 
Pentru a fi mai expliciţi ne vom referi la procesele 
ce au loc atunci când un om asimilează o teorie. În 
lumina modelului codului verbal asimilarea unei 
teorii implică: 

— „Înţelegerea” ei de către nivelul primar, 
proces ce presupune constituirea acelor criterii şi 
reguli de semnificare care fac posibilă receptarea 
teoriei, în măsura în care ele lipsesc; 

— Un proces de analiza a teoriei, care se 
soldează cu acceptarea sau respingerea acesteia; 
(respingerea unei teorii presupune 
necompatibilitatea acesteia cu anumite criterii de 
semnificare ale codului verbal receptor); 

— Un proces de generare de către nivelul 


primar a acelor criterii şi reguli de semnificare de 
care depinde posibilitatea utilizării deliberate a 
teoriei în diverse scopuri. 

Din schiţa expusă rezultă că un om se poate 
găsi în trei situaţii în raport cu o construcţie 
teoretică: 

— Să o considere inteligibilă sau 
neinteligibilă; 

— Să o accepte sau să o respingă; 

— Să o poată utiliza sau nu. 

Faptul că istoria confirmă confruntarea 
oricărui om cu cele trei situaţii, ca şi existenţa 
erorilor în înţelegerea teoriilor şi a situaţiilor 
dramatice generate de considerarea unor teorii ca 
incredibile, constituie o atestare a capacităţii 
schiţei expuse de a reda procesele ce au loc în 
codul verbal, inclusiv generarea mecanismelor 
secundare de semnificare prin intermediul luărilor 
la cunoştinţă. 

Remarcă: nu orice procedeu utilizat deliberat 
de om reprezintă un Mc.s.s., ci doar acele 
procedee care sunt întrebuințate pentru a 
prelucra informații, de fapt luări la cunoştinţă. 
Aşadar, procedeele întrebuințate pentru a 
prelucra pământul, pentru a elabora diverse aliaje, 
pentru a construi clădiri etc., deci pentru a regla 
relaţii ale omului cu diverse entităţi fizice, nu se 
includ în sfera Mc.s.s. Distincția este necesară 
deoarece procedeele utilizate de om în activitatea 
practică reprezintă rezultate ale procedeelor de 
semnificare. De pildă, elaborarea unui plan 


(proiect) de acţiune este un proces complex de 
semnificare la care contribuie ambele niveluri ale 
codului verbal, dar reglarea, desfăşurarea acţiunii 
conform proiectului este o manifestare a omului, 
nu un proces psihic. Desigur, pe timpul 
desfăşurării acţiunii conform proiectului intervin 
noi procese psihice, inclusiv pentru a verifica 
proiectul, şi este posibil ca acţiunea să fie 
întreruptă pentru a se . desfăşura noi procese de 
semnificare prin care să se modifice opţiunile 
anterioare. 

Capacitatea nivelului primar al codului verbal 
de a produce criterii şi reguli de semnificare 
utilizabile apoi pentru a prelucra diverse 
semnificaţii  conştientizate se explică prin 
însuşirile vocabularului articulat. Două aspecte 
justifică distincţia dintre cele două niveluri: 

— Nivelul secundar se constituie datorită 
nevoii funcţionale de a se continua unele procese 
de semnificare realizate de nivelul primar, de a se 
prelucra conştientizările verbale în modalităţi noi 
- prin cunoscutele „raţionamente” - încât să se 
obţină semnificaţii ce nu sunt realizabile prin 
prelucrarea primară a mesajelor; 

— Pentru ca prelucrările secundare să aibă 
loc trebuie ca criteriile şi regulile de semnificare 
generate de nivelul primar să se poată constitui în 
mecanisme de  semnificare, adică să fie 
compatibile şi suficiente pentru a se obţine 
prelucrări cu anumite finalităţi; cu alte cuvinte 
mecanismele de semnificare apar ca unități 


funcţionale capabile de anumite performanţe, deci 
specializate în prelucrarea anumitor genuri de 
conştientizări. 

Aşadar, procedeele utilizate pentru a efectua 
raționamente reprezintă Mc.s.s., aparţin codului 
verbal, sunt de natura psihică!. 

Apartenența procedeelor de prelucrare 
deliberată a informațiilor la codul verbal este 
atestată de faptul că informaţiile generate de 
nivelul primar al codului sub forma 
conştientizărilor pot să nu fie obiectivate, să 
rămână „secretul omului care le-a creat” şi care le 
întrebuinţează. Pentru această interpretare 
pledează şi faptul incontestabil că o metodă de 
prelucrare deliberată a informaţiilor, obiectivată, 
nu poate fi utilizată de un om, altul decât creatorul 
ei, decât dacă o „înțelege” şi dacă îşi formează 
abilităţi (priceperi) adecvate. Rolul exersării, al 
„rezolvării unor probleme” în formarea capacităţii 
de a utiliza o procedură de prelucrare deliberată a 
informaţiilor arată că avem de a face cu procese 
psihice. 

Sunt, de asemenea, numeroase indicii că 
Mc.s.s. şi Mc.s.p. interacționează, constituie un 
ansamblu unitar. De pildă, Mc.s.p. receptează şi 
confirmă sau infirmă rezultatele proceselor de 
semnificare secundare - situaţie atestată de 


1 Ignorarea acestei apartenenţe, pe fondul ignorării existenţei codului 
verbal şi a funcţionării sale ca mecanism de semnificare, explică 
persistenţa disputelor cu referire la natura şi obiectul logicii, 
matematicii, lingvisticii, psihologiei şi la raporturile dintre aceste ştiinţe. 


posibilitatea ca un om să aprecieze ca neplauzibile 
rezultatele unor calcule - iar Mc.s.s. preiau intuiţii 
sau ipoteze oferite de Mc.s.p. şi, pe baza acestora, 
efectuează diverse raționamente pentru a le 
nuanţa sau pentru a le proba. Imposibilitatea de a 
elabora o metodă de creare a teoriilor şi 
implicarea intuiţiei în procesele orientate spre 
soluţionarea problemelor atestă că Mc.s.s. 
funcţionează ca mecanisme ce secondează Mc.s.p. 

Datorită interacțiunii dintre cele două 
niveluri, codul verbal este capabil să regleze 
manifestările omului în modalităţi mai eficace şi 
mai diversificate ca celelalte două tipuri de coduri 
psihice; evoluţia vocabularului articulat este cea 
care face posibilă o organizare interioară mai 
dinamică, aptă să-şi diversifice treptat 
performanţele. Dispunând de mecanisme de 
semnificare la douā niveluri funcționale, codul 
verbal reuşeşte să realizeze o mare varietate de 
procese de semnificare datorită cărora - cum 
confirmă istoria omenirii - omul este acea fiinţă 
care munceşte, care în acelaşi timp modifică 
deliberat mediul şi propria existenţă în variante 
numeroase şi cu efecte diferite, care produce 
filosofii, religii, opere literare, teorii ştiinţifice etc. 
ce au, de asemenea, efecte puternice în complexul 
proces de structurare a antroposferei» 

2. Clasificarea luărilor la cunoştinţă verbale 

Identificarea conştientizării şi a 
mecanismelor de semni fiecare ca determinările 
cele mai simple ale codului verbal au făcut 


posibile studii pentru a identifica un al doilea nivel 
de  determinaţii, cele ale mecanismelor de 
semnificare. Conştientizările fiind realizate de 
Mc.s. primare, fiind „ieşiri ale acestora şi 
„intrări” ale Mc.s. secundare, am centrat iniţial 
studiile asupra însuşirilor lor. Am adoptat ipoteza 
că în măsura în care nivelul primar al codului 
verbal realizează conştientizări calitativ diferite, 
ele trebuie să fie produse cu concursul unor 
mecanisme de  semnificare specializate. Alte 
abordări s-au dovedit neadecvate deoarece au 
condus la aspecte periferice. 

Clasificarea  luărilor la cunoştinţă după 
diverse criterii s-a dovedit a fi adecvată deoarece 
e a furnizat informaţii utile pentru înţelegerea 
modului în care sunt organizate, funcţionează şi 
evoluează ambele niveluri ale codului verbal. 
Corectitudinea acestei abordări este probată, 
printre altele, de faptul că am reuşit să identificăm 
modul în care codul verbal evoluează încât, 
treptat, devine capabil să realizeze activităţi 
teoretice şi să elaboreze construcţii ştiinţifice. 

Tatonările succesive privind modalitatea 
adecvată de nuanţare a imaginii despre luările la 
cunoştinţă, încât să obţinem un model apt să 
orienteze corect investigaţiile, să se evite 
centrarea pe aspecte periferice pentru acest 
stadiu al investigaţiilor, au condus la identificarea 
a trei criterii de clasificare pertinente: a) 
specificul procesului de semnificare realizat; b) 
natura domeniilor abordate; c) tipul de 


conştientizare. Cele trei criterii s-au impus 
atenţiei deoarece au făcut posibile clasificări 
verificabile. Alte criterii de clasificare a 
conştientizărilor s-au dovedit a fi eronate deoarece 
au dus la imagini contradictorii ale codului verbal. 
Oprirea asupra celor trei criterii de clasificare 
apare ca fiind pertinentă dacă avem în vedere şi 
afirmaţiile anterioare privind constituirea codului 
verbal sub influenţa problemelor pe care le ridică 
relaţiile omului cu ambianța sa. 

A. Analiza luărilor la cunoştinţă verbale din 
perspectiva specificului procesului de semnificare 
realizat s-a soldat cu identificarea a patru clase, 
pe care le vom numi „genuri de luări la 
cunoştinţă”. Acestea sunt: 

a) luări la cunoştinţă prin care se fac referiri 
la însuşiri ale unor entităţi, la procese din 
interiorul acestora sau la relaţii şi raporturi dintre 
acestea, pe care le numim „luări la cunoştinţă gen 
cunoaştere”; b) luări la cunoştinţă prin care se 
apreciază natura pozitivă sau negativă a 
entităților, proceselor, relaţiilor prin prisma 
efectelor posibile sau reale ale acestora asupra 
propriilor stări sau a altor entităţi, pe care le 
numim „luări la cunoştinţă gen evaluare”; c) luări 
la cunoştinţă prin care se indică direcţia de 
acţiune, prin care, deci, se orientează 
manifestările omului, pe care le numim „luări la 
cunoştinţă gen decizie”; d) luări la cunoştinţă 
referitoare la modul de desfăşurare a acţiunii 
omului, pe care le numim „luări la cunoştinţă gen 


proiectarea execuției". 

Distincția între cele patru genuri de luări la 
cunoştinţa se justifică deoarece fiecare gen nu 
este reductibil la celelalte. Avem în vedere două 
aspecte: a) fiecare gen de luări la cunoştinţă 
îndeplineşte funcții distincte în reglarea 
manifestărilor omului (funcții care la actualul 
orizont al cunoaşterii ştiinţifice sunt evidente); b) 
dacă, prin absurd, codul verbal nu ar fi capabil să 
utilizeze unul din genurile de luări la cunoştinţă 
menționate, manifestārile omului nu ar mai fi 
posibile în actuala variantă. Deci nu numai că 
fiecare gen de luări la cunoştinţă are 
funcționalitate distinctă în reglarea manifestărilor 
omului dar toate cele patru genuri apar ca 
indispensabile pentru a se concepe conduita 
proprie omului. 

B. Analizând luările la cunoştinţă din 
perspectiva domeniilor abordate am identificat 
trei clase: 

— Luări la cunoştinţă ce conţin semnificaţii 
generate de prelucrarea mesajelor receptate din 
existenţa fizică, pe care le numim „luări la 
cunoştinţa F”; 

— Luări la cunoştinţă ce conţin semnificaţii 
generate de prelucrarea mesajelor receptate din 
ambianța social-umană, pe care le numim „luări la 
cunoştinţa S-U”; 

— Luări la cunoştinţă ce conţin semnificaţii 
generate de receptarea şi prelucrarea entităţilor 
semantice considerate în sine, pe care le numim 


„luări la cunoştinţa S".? 

C. Dacă luăm în consideraţie ceea ce anterior 
am numit, după Hegel, „dualismul conştientizării”, 
atunci distingem două tipuri de conştientizări: 
unul în care conştientizarea se centrează pe 
„idealitatea obiectului”; altul care vizează 
„concretețea obiectului”. Aşadar, se ajunge la 
următoarea clasificare: 

— Luări la cunoştinţă centrate pe concreteţea 
entităţilor, pe care le numim „luări la cunoştinţă 
pragmatice”; 

— Luări la cunoştinţă centrate pe idealitatea 
entităţilor, pe care le numim „luări la cunoştinţă 
teoretice"! 

De pildă, conştientizarea referitoare la scaun, 
iepure etc. sunt  „pragmatice” pe când 
conştientizările referitoare la „ideea-scaun” sau 
„ideea-iepure”, ca să folosim modul de exprimare 
utilizat încă de Platon, sunt „teoretice”. 

Cum se va argumenta în secțiunea 
următoare, tipurile şi genurile de conştientizări 
semnalate sunt realizate efectiv de om dar numai 
treptat, marcând evoluţia codului verbal; când 
omul reuşeşte să realizeze toate tipurile de 
conştientizări şi, în cadrul lor, toate cele patru 
genuri de conştientizări se atinge capacitatea 


2 In volumul Omul, valorile şi axiologia am realizat o altă clasificare : 
am distins între conştientizări F şi conştientizări S, iar în cazul ultimelor 
am identificat două tipuri, denumite (A) şi (B), ce corespund 
conştientizărilor tip S-U şi, respectiv, conştientizărilor S. Studiile ulte- 
riore au infirmat această departajare, deoarece domeniul S-U are 
caracteristici care justifică tratarea sa separată, ca domeniu distinct. 


funcţională maximă a codului verbal. Desigur, în 
niciun stadiu un om concret nu realizează toate 
aceste genuri şi tipuri de  conştientizări; 
specializarea intelectuală, acceptată şi susţinută 
prin diviziunea muncii şi sistemul de şcolarizare, o 
considerăm un indiciu că oamenii îşi dezvoltă 
capacitatea de a realiza unele din clasele de 
conştientizări semnalate. 

3. Organizarea şi funcţionarea nivelului 
primar al codului verbal 

Să presupunem că analizăm organizarea în 
stadiul în care codul a devenit capabil să realizeze 
toate tipurile şi genurile de  conştientizări. 
Deoarece am studiat conştientizările cu scopul de 
a obţine informaţii utile pentru a ne pronunţa 
asupra organizării şi funcţionării mecanismelor de 
semnificare este oportună întrebarea: este 
plauzibilă presupunerea că nivelul primar al 
codului verbal conţine un singur Mc.s. care se 
dezvoltă treptat, reuşind să realizeze tot mai 
multe clase de conştientizări? 

Răspunsul nu poate fi decât negativ. Dacă 
cele patru genuri de luări la cunoştinţă conţin 
genuri de informaţii reciproc nereductibile şi au 
funcţii distincte în manifestările omului - ceea ce 
am semnalat - atunci ele trebuie să fie rezultatul 
unor genuri de procese de semnificare distincte. 
Acceptând concluzia, nivelul primar al codului 
verbal conține mecanisme de  semnificare 
specializate pentru fiecare din cele patru genuri 
de procese de semnificare. Le vom numi: 


mecanisme de semnificare gen „cunoaştere”, 


„evaluare“,  „decizie” şi  „design” (proiectarea 
execuţiei). 

Nivelul primar al codului rămânând pentru 
noi o „cutie neagră” raporturile dintre 


mecanismele de semnificare identificate nu pot fi 
analizate direct, dar sunt posibile presupuneri cu 
un grad ridicat de plauzibilitate. La o primă 
estimare,  luările la cunoştinţă verbale gen 
cunoaştere, evaluare, decizie şi design efectuate 
de un om într-un anumit context sunt compatibile. 
La întrebarea: „care sunt raporturile dintre 
mecanismele de semnificare primare gen evaluare 
şi mecanismele de semnificare primare gen 
cunoaştere în interiorul unui cod verbal” este mai 
plauzibil răspunsul: „mecanismul de semnificare 
primar gen evaluare preia rezultate ale proceselor 
de  semnificare realizate de mecanismul gen 
cunoaştere” decât răspunsul: „mecanismul de 
semnificare primar gen evaluare preia mesaje 
direct din exteriorul codului verbal”. Avem în 
vedere că acceptarea existenţei mecanismelor de 
semnificare specializate la nivelul primar al 
codului verbal implică logic acceptarea unor 
raporturi de dependenţă între ele, concretizate în 
modul de dirijare a fluxurilor de semnificaţii. Din 
această perspectivă mecanismul de semnificare 
primar gen decizie prelucrează semnificații 
furnizate de Mc.s. primare gen cunoaştere şi de 
Mc.s. primare gen evaluare iar Mc.s. primare gen 
design (proiectarea execuției) prelucrează 


semnificaţii furnizate de toate cele trei genuri de 
Mc.s. primare cu care coexistă în interiorul 
codului verbal. Schematic, posibilităţile 
funcţionale ale celor patru genuri de Mess. 
primare ale codului verbal sunt prezentate în 
schema 2. 


Actiuni 

voluntare 
Actiuni 

involuntare 


Procese de semnificare primare 


influenţa directă 
------— influența inversă 


Schema 2 

Desigur, schema poate fi nuanţată dacă luăm 
în consideraţie distincţia introdusă anterior între 
luările la cunoştinţă F pragmatice, F teoretice, S- 
U pragmatice, S-U teoretice, S pragmatice şi S 
teoretice. Coexistenţa celor şase tipuri de luări la 
cunoştinţă ridică problema: presupunând că un 
cod verbal realizează luări la cunoştinţă gen 
cunoaştere menționate, sunt toate acestea 
produse de un singur Mc.s.p. sau de Mc.s.p. gen 
cunoaştere specializate? Pentru a ne pronunţa am 
imaginat situaţia ipotetică pe care o descriem în 
continuare. Să presupunem că într-o populaţie 
oarecare am studiat capacităţile oamenilor de a 
realiza ansamblul  luărilor la cunoştinţă iar 
investigarea s-a soldat cu următoarele constatări: 

— Nu toţi oamenii care realizează luări la 


Legendâ 


cunoştinţă F pragmatice gen cunoaştere similare 
reuşesc să realizeze şi luări la cunoştinţă F 
teoretice, S-U teoretice şi S teoretice gen 
cunoaştere; 

— Oamenii care realizează luări la cunoştinţă 
F teoretice, S-U teoretice şi S teoretice similare au 
luări la cunoştinţă F pragmatice, S-U pragmatice 
sau S pragmatice diferite de ceilalţi. 

— Luările la cunoştinţă F teoretice gen 
cunoaştere vizează domenii ce diferă de la un om 
la altul încât putem vorbi de specializarea 
acestora (folosind terminologia consacrată vom 
spune că unii sunt fizicieni, alţii chimişti, biologi 
etc.); 

— Şi în cazul oamenilor care realizează luări 
la cunoştinţa S teoretice gen cunoaştere se 
constată specializări (folosind terminologia 
consacrată vom spune că unii sunt matematicieni, 
alţii epistemologi, lingvişti etc.); 

— Luările la cunoştinţă F teoretice, S-U 
teoretice sau S teoretice realizate de diverşi 
oameni pot să nu fie compatibile. 

Situaţia ipotetică descrisă este plauzibilă 
dacă avem în vedere pe de o parte, actuala 
specializare a cercetării ştiinţifice, implicarea 
credibilităţii în acceptarea unei noi teorii 
ştiinţifice şi a intuiţiei în procesul creaţiei iar, pe 
de altă parte, faptul că oamenii cu formaţii 
profesionale dintre cele mai diferite se pot întâlni 
pe aceeaşi poziţie sau pe poziţii diferite în relaţiile 
lor cotidiene. Desigur, ulterior, când vom depăşi 


stadiul  „explicaţiei de principiu” va fi utilă 
realizarea unei investigații de tipul celei 
imaginate; o astfel de investigaţie nu numai că ar 
proba (infirma sau confirma) corectitudinea 
actualelor opțiuni dar ar furniza informații pentru 
a continua nuanțarea modelului codului verbal. In 
acest stadiu însă investigația nu este posibilă 
deoarece elaborarea proiectului cercetării ar 
necesita raportarea la modelul codului verbal 
acum în construcție, deci insuficient nuanţat. 

Ne îndreptăţesc oare „constatările” furnizate 
de investigația imaginată să susţinem constituirea 
unor Mc.s. primare gen cunoaştere specializate 
pentru a realiza procese de semnificare F 
pragmatice, F teoretice, S-U pragmatice, S-U 
teoretice, S pragmatice şi S teoretice? Răspunsul 
este condiţionat de premisele pe care le adoptăm. 
Dacă acceptăm că un mecanism de semnificare 
reprezintă un ansamblu coerent, necontradictoriu 
de criterii şi reguli de semnificare şi natura 
diferită a problemelor pe care le ridică 
prelucrarea celor patru categorii de mesaje, deci 
imposibilitatea de a utiliza aceleaşi criterii şi 
reguli de  semnificare pentru a le acorda 
semnificaţii, atunci nu este plauzibilă ipoteza 
constituirii unui unic Mc.s. gen cunoaştere; ar 
rămâne  inexplicabilă, de pildă,  coexistenţa 
compatibilităţii la nivelul luărilor la cunoştinţă F 
pragmatice cu incompatibilităţile de la nivelul 
lucrărilor la cunoştinţă F teoretice, S-U teoretice 
sau S teoretice. Optăm, deci, pentru varianta care 


afirmă constituirea Mc.s. primare gen cunoaştere 
specializate pentru a realiza fiecare din cele şase 
tipuri de luări la cunoştinţă. 

În mod similar se pune problema şi în cazul 
Mc.s. primare gen evaluare, decizie şi proiectarea 
execuţiei; conchidem că în cazul în care un cod 
verbal realizează luări la cunoştinţă F teoretice, S- 
U pragmatice, S-U teoretice, S pragmatice sau S 
teoretice, fie acestea gen cunoaştere, evaluare, 
decizie sau proiectarea execuţiei, acest cod 
dispune de Mc.s. primare specializate pentru a le 
efectua. In favoarea acestei ipoteze pledează şi 
specializarea limbajelor care, la actualul nivel al 
dezvoltării activităţii teoretice, este indubitabilă. 

Schema raporturilor dintre Mc.s. identificate 
sugerează următoarea ipoteză referitoare la 
raporturile dintre limbaje. Fiecare din tipurile şi 
genurile de Mc.s. verbale menţionate conţine un 
limbaj propriu, el fiind indispensabil pentru a 
realiza procesele de semnificare specifice. Date 
fiind însă raporturile dintre tipurile de Mcss,, 
limbajele acestora se află în anumite relaţii. 
Limbajele proprii Mc.s. teoretice trebuie să le 
conţină pe cele ale Mc.s. pragmatice de acelaşi 
fel, iar limbajul Mc.s. S trebuie să conţină 
limbajele specifice Mc.s. F teoretice şi Mc.s. S-U 
teoretice. Raportul de înglobare decurge din 
faptul că Mc.s. al cărui limbaj este conţinut 
constituie obiect de studiu pentru Mc.s. teoretic. 

4. Organizarea şi funcţionarea nivelului 
secundar al codului verbal 


Adoptând aceleaşi criterii utilizate în cazul 
nivelului primar, ne-am pus problema dacă la 
nivelul secundar se constituie mecanisme de 
semnificare specializate pentru a realiza procese 
de semnificare gen cunoaştere, evaluare, decizie 
şi proiectarea execuţiei şi dacă se constituie tipuri 
de mecanisme de  semnificare separate: F 
pragmatice, F teoretice, S-U pragmatice, S-U 
teoretice, S pragmatice şi S teoretice. 

Posibilitatea constituirii acestor tipuri de 
genuri de mecanisme de semnificare secundare 
decurge din afirmaţia că mecanismele de 
semnificare primare pot genera, la un anumit 
stadiu al evoluţiei lor, semnificaţii sub forma 
criteriilor şi regulilor de semnificare. Raportarea 
la domeniul de referinţă în acest stadiu al 
devenirii omenirii permite să se ilustreze fiecare 
din cele patru genuri de Mc.s. pragmatice; avem 
în vedere existenţa procedurilor specializate 
pentru  diagnosticări, evaluări, decizii şi 
elaborarea proiectelor de execuție care se 
întrebuinţează în mod curent îndeosebi în sfera 
producţiei materiale, dar şi cel al medicinei, 
învăţământului etc. De asemenea, se pot ilustra 
mecanismele de semnificare secundare 
specializate pentru a prelucra luări la cunoştinţă F 
teoretice. Procedeele utilizate deliberat în 
procesul construirii explicatiilor ştiinţifice sau în 
elaborarea metodologiilor de evaluare, decizie sau 
pregătirea activităților practice sunt mecanisme 
de semnificare secundare de tip F teoretice, încă 


nu suntem în măsură să ilustrăm fiecare din cele 
patru 

Renuri de procese de semnificare în cazul 
Mc.s. secundare S pragmatice şi al Mess. 
secundare S teoretice dar situaţia se datorează, 
credem noi, nu unor erori în modelul expus ci 
stadiului evoluţiei codului verbal şi domeniului 
semantic. Se pot însă ilustra procese ale Mc.s. 
secundare S pragmatice şi S teoretice gen 
cunoaştere. Rezultatele analizei structurii 
gramaticale a unei fraze, sau al unui calcul 
matematic ce urmăreşte să stabilească mărimea 
unui unghi intră în sfera produselor Mc.s. S 
pragmatice deoarece rezultă din investigaţii 
centrate pe concretețea unor entităţi semantice, 
se raportează la ele cu aceeaşi dorinţă de a le 
înţelege pe care omul o manifestă când 
investighează entităţi fizice; în schimb produsele 
activităţii de cercetare incluse de obicei în sfera 
gnoseologiei şi epistemologiei, inclusiv lucrări ca 
Logica cunoaşterii (K. Popper), Semnificație şi 
necesitate (R. Carnap) sau Structura revoluției 
ştiinţifice (Th. Kuhn) intră în sfera produselor S 
teoretice deoarece ele reprezintă răspunsul la 
întrebările care vizează posibilitatea cunoaşterii, 
la producerii entităţilor semantice) sau natura 
proceselor implicate în procesul cunoaşterii, în 
construirea teoriilor ştiinţifice. Lucrările citate, 
ansamblul lucrărilor din sfera „logicii ştiinţei” sunt 
realizate cu concursul unor Mc.s. S teoretice. Ilie 
Pârvu remarcă: „perspectiva (şi metoda) 


semantică (sau, mai general, semiotică) are ca 
arie tematică limbajul ştiinţific, structura sa de 
semnificaţii, condițiile generale şi formele 
discursivităţii” (97, p. 15). Cu cât semiotica se 
dezvoltă cu atât devin mai evidente diferențele 
dintre perspectivele şi metodele acesteia şi cele 
ale „ştiinţelor empirice”, care explorează existenţa 
fizică, deci între Mc.s. F teoretice şi Mc.s. S 
teoretice. 

Desigur, ca şi în cazul Mc.s. primare, nu se 
pot constitui în fiecare cod verbal toate genurile şi 
tipurile de  Mc.s. secundare; specializarea 
pronunțată a oamenilor cu preocupări teoretice 
(„intelectuale”), face plauzibilă presupunerea că 
Mc.s. secundare, îndeosebi cele tip teoretice, 
diferă de la un om la altul. Mai mult, şi conţinutul 
aceluiaşi tip de Mc.s. secundar poate să difere de 
la un om la altul deoarece în cazul fiecărui om, el 
se formează şi evoluează sub influenţe divergente, 
conţin criterii şi reguli de semnificare cu însuşiri 
condiţionate de ambianța în care omul acţionează. 

În ceea ce priveşte schiţa raporturilor dintre 
Mc.s. primare pragmatice, (schema 2), ea nu 
poate fi valabilă în cazul Mc.s. secundare 
pragmatice; având în vedere raporturile dintre 
cele două niveluri funcţionale, apare ca plauzibilă 
ipoteza autonomiei funcţionale a oricăruia din 
Mc.s. secundare. Cu alte cuvinte, acestea intervin 
când sunt activate de conştientizări pentru a 
prelucra anumite luări la cunoştinţă iar rezultatul 
prelucrărilor secundare realizate de un anumit 


Mc.s. poate să declanşeze noi procese de 
semnificare secundare, realizate de un alt tip sau 
gen de Mc. s secundar. 

5. Condiţionarea complexă a evoluţiei codului 
verbal 

Tipurile şi genurile de mecanisme de 
semnificare semnalate în secţiunile anterioare 
reprezintă  determinările cele mai simple ale 
codului verbal dar ele au fost expuse fără a lua în 
consideraţie dimensiunea temporală. Simplificarea 
a fost introdusă cu speranţa că vom înlesni 
înţelegerea şi analiza expunerii. Este cazul să 
menţionăm însă ca Mc.s. semnalate nu constituie 
o structură statică; de altfel ele au fost identificate 
pe parcursul analizei evoluției codului verbal. O 
analiză negenetică, sincronică nu este pertinentă, 
deoarece codul verbal reprezintă un sistem a cărui 
principală caracteristica este autoorganizarea. De 
asemenea, varianta de expunere adoptată poate 
genera impresia că* am studiat codul verbal 
izolându-l de sistemul ce-l integrează. În realitate, 
investigaţiile au vizat permanent toate nivelurile 
de organizare ale antroposferei; altfel nu-i putem 
sesiza devenirea! De pildă, studiul dependenţelor 
între stadiul codului verbal, performanţele omului, 
caracteristicilor ambianţei sale, inclusiv ale 
instituţiilor sociale şi produselor activităţii umane, 
a fost indispensabil pentru a descifra factorii ce 
determină autoorganizarea codului verbal, adică 
principala lui caracteristică, în continuare vom 
complica schema pentru a dezvălui succesiunea 


constituirii  Mc.s. semnalate, raporturile de 
determinare dintre ele şi raporturile lor cu factori 
exteriori omului. Rezultatele analizelor, 
concretizate în modelul pe care îl descriem în 
continuare, le considerăm, deocamdată, numai o 
ipoteză de lucru. 

Anterior s-au conturat două etape în 
devenirea codului verbal. O primă etapă, când 
codul dispune doar de nivelul primar, şi o a doua 
etapă, când codul dispune de ambele niveluri 
funcţionale; cu acel prilej s-a argumentat că 
apariţia nivelului secundar presupune şi, apoi, 
determină modificări în organizarea şi 
funcţionarea nivelului primar al codului verbal, 
deci trecerea acestuia într-un nou stadiu 
funcţional. Vom relua această schiţă pentru a o 
nuanţă; se va constata că evoluţia codului verbal 
constă în diferenţierea şi autonomizarea treptată a 
tipurilor şi genurilor de mecanisme de semnificare 
verbală; succesiunea este ireversibilă şi se 
datorează imposibilității ca încă de la început să 
se constituie criterii şi reguli de semnificare 
pragmatice corecte şi nuanţate. 

In perioada trecerii de la preom la om, 
ambianța sa era doar cea proprie biosferei, deci 
primii oameni s-au confruntat cu entităţi şi 
procese anorganice şi organice; la aceasta trebuie 
adăugat şi faptul că preomul trăia în grup, 
depindea de alţi preoameni; în aceste condiţii 
saltul la om a determinat modificări în 
funcţionarea grupurilor. Dacă grupul anterior 


aparţinea biosferei, prin saltul de la preom la om, 
şi el se desprinde de biosferă, capătă însuşiri noi, 
ce acţionează asupra omului în modalităţi ce nu 
sunt proprii comunităţilor biotice. Aşadar, omul se 
va confrunta cu Oua tipuri de existenţe - 


Când se EPITET trecerea de la preom la 
om, domeniul fizic cu care omul relaţionează are 
deja o organizare staţionară cu formă ciclică iar 
evoluţia nivelurilor ce înglobează planeta noastră 
se produce la o scară a timpului care nu afectează 
evoluţia biosferei şi, cu atât mai mult a omului; 
pentru om şi biosfera şi aceste niveluri pot fi 
considerate ca fiind staţionare, în varianta ciclică. 
Ciclicitatea proceselor la nivelul sistemului solar şi 
relativa sa autonomie funcţională în raport cu 
galaxia au făcut posibilă evoluţia proceselor de pe 
planeta noastră spre această stare ciclică. La 
apariţia omului, în condiţii normale, nu există 
presiuni pentru a modifica mecanismele ce 
guvernează organizarea şi funcţionarea codurilor 
genetice; ca urmare legităţile ce guvernează 
ecosistemele sunt şi ele în stare staţionară. 
Mutaţia biologică ce s-a soldat cu apariţia omului, 
deschizând un nou ciclu evolutiv - de astă dată 
semantic, nu organic - a avut loc când speciile 
intrau în starea lor staţionară. Nu întrevedem 
cauze care să justifice ipoteza unor mari decalaje 
în timp între perioadele când speciile ajung în 
stare staţionară; este suficient să luăm în 
consideraţie  condiţionarea lor reciproca în 


lanţurile trofice şi dependenţa de aceleaşi procese 
anorganice pentru a accepta ipoteza evoluţiei 
simultane a speciilor. În sfârşit, menţionăm că 
stabilitatea structurilor organice ale omului este o 
condiţie indispensabilă pentru a se realiza evoluţia 
structurilor sale semantice. 

Domeniului social-uman, generat de om, îi 
este proprie însă evoluţia deoarece omul, 
componenta sa activă, încă nu dispune de 
mecanisme psihice stabilizate; ele urmează să 
parcurgă mai multe etape până devin capabile să 
asigure o conduită umană pertinentă. Cum se va 
constata, domeniul social-umanului trece succesiv 
prin mai multe stadii, condiţionat de posibilităţile 
funcţionale ale omului, la rândul său, condiţionând 
evoluţia structurilor semantice ale acestuia. 

Investigaţiile prin care am urmărit să 
clarificăm etapele parcurse de organizarea şi 
funcţionarea codului verbal sub influența 
însuşirilor domeniilor fizice şi social-umane, a 
nevoilor funcţionale ale omului şi logicii interne a 
codului verbal au impus concluzia că sunt posibile, 
la limită, două variante de specializare şi 
diversificare a mecanismelor de semnificare 
verbale: una în care inițial mediul fizic ridică 
omului probleme mai numeroase şi mai acute, 
determinând constituirea treptată a unor Mc.s. tip 
F; alta, în care nu mediul fizic, ci raporturile 
interumane, viața în grup are inițial o pondere mai 
mare, determinând constituirea treptată a Mc.s. 
tip S.U. 


Am imaginat scenarii distincte pentru a 
descrie evoluţia codului verbal în cele două 
variante-limită dar, cum vom argumenta ulterior, 
situaţiile din interiorul domeniilor ontice ale 
comunităţilor şi evoluţia raporturilor dintre aceste 
domenii pot determina evoluţii mai complexe, care 
să reprezinte o îmbinare a celor două variante. 

Înainte de a descrie cele două variante-limită 
de evoluţie a codului verbal, precizăm că inițial se 
constituie numai mecanisme de semnificare 
pragmatice. Inevitabil, iniţial criteriile şi regulile 
de semnificare verbale pragmatice diferă mult de 
la un om la altul, de la o comunitate umană la alta 
ca urmare a diversităţii de condiţii geoclimatice, 
particularităţilor ecosistemelor în care omul 
acţionează, variaţiei posibilităţilor de 
supravieţuire, densității populaţiei umane, 
modalităţilor de procurare a hranei şi calităţilor 
sale nutritive. 

Mecanismele de  semnificare pragmatice, 
formându-se pentru a contribui la ameliorarea 
raporturilor omului cu ambianța sa, se află sub 
influenţa evenimentelor ce afectează mai puternic 
şi mai frecvent omul, deci nu a ceea ce este static, 
pasiv în ambianţă, ci a ceea ce este schimbător, 
dinamic, în aceste condiţii, Jluările la cunoștința 
trebuie să se refere cu prioritate la aspecte 
dinamice ale existenţei şi să fie marcate de stadiul 
incipient al proceselor de semnificare. În funcţie 
de genurile de  Mc.s. primare implicate, 
conştientizările pot fi centrate pe acţiune, pe 


decizie, pe evaluare sau cunoaştere, dar aceste 
conştientizări sunt amalgamate iar omul nu poate 
încă să conştientizeze natura lor diferită. 

Din aceleaşi considerente, într-o primă etapă 
Mc.s. primare nu sunt în măsură să distingă între 
existenţa fizică,  social-umană şi semantică, 
consideră toate conştientizările ca fiind „reale”, ca 
desemnând domenii de aceeaşi natură. Situaţia 
este semnalată în istorie sub forma incapacității 
omului în perioada numită „primitivă” de a 
distinge între „real” şi „imaginar”, a considerării 
miturilor ca fiind „reale“. 

Avansăm ipoteza că Mc.s. verbale pragmatice 
iniţial au o organizare care face posibilă doar 
reglarea nemijlocită a comportamentului, 
nemediată de explicitarea opţiunilor şi a unor 
scheme de acţiune. Pentru a elabora proiecte de 
acţiune sunt necesare Mc.s. pragmatice cu o 
organizare mai complicată, la care nu se poate 
ajunge decât treptat, prin diferenţierea criteriilor 
şi regulilor de semnificare. Ca urmare, în sfera 
manifestărilor omului trebuie să distingem între 
manifestări practice, prin care desemnăm relaţiile 
concrete pe care omul le are cu componente ale 
ambianţei sale, şi manifestări pragmatice, prin 
care desemnăm elaborarea verbală şi obiectivarea 
unor proiecte pragmatice, de pildă sub forma unor 
proiecte de acţiune practică sau a calculelor ce 
vizează situaţii concrete. 

6. Factori ce favorizează constituirea cu 
prioritate a Mc.s. pragmatice tip S-U 


Am semnalat anterior posibilitatea ca Mc.s. 
pragmatice să se formeze iniţial ca Mc.s. tip S-U. 
La aceasta concură în primul rând faptul că 
ambianța fizică îi asigură omului condiţii de viaţă 
relativ comode: hrana îmbelşugată şi permanentă, 
anotimpuri cu climă ce nu solicită omului măsuri 
deosebite de adăpostite, încălzire şi protejarea 
corpului. În al doilea rând, condiţiile menţionate 
favorizând creşterea densităţii populaţiei dintr-o 
zonă, declanşează probleme mai complexe de 
coexistența, îndeosebi de structurare ierarhică. 
Ritualurile grupurilor, dificultăţile generate de 
multiplicarea inevitabilă a relaţiilor, de coabitarea 
unui număr mai mare de oameni, activităţile 
apărute în mod spontan în condiţiile în care 
problemele procurării hranei nu ocupă decât o 
parte mică din timp sunt câteva din aspectele care 
se poate presupune că exercită presiuni 
structurante asupra oamenilor, conducând la 
constituirea în reţelele neurocorticale a primelor 
criterii şi reguli de semnificare verbale. Aceste 
aspecte sunt suficiente pentru a intui procesul ce 
duce la constituirea unor criterii şi reguli de 
semnificare tip S-U. Particularităţile acestor prime 
criterii şi reguli de semnificare, în raport cu cele 
care se constituie sub presiunea ambianţei fizice a 
omului, se manifestă la nivelul comportamentului 
uman; ele pot fi astăzi identificate analizând 
particularităţile  magiilor şi miturilor unor 
populaţii în perioadele ce preced religiile. Avem în 
vedere acele magii şi mituri care nu concep 


relaţiile interumane şi modalităţi care trădează 
transferuri de credinţe pornind de la evenimente 
din natură. 

Fiind dominante, Mc.s. tip S-U sunt utilizate 
pentru a prelucra ansamblul mesajelor receptate, 
inclusiv a celor ce provin din ambianța fizică. 
Indiciul acestei extinderi este furnizat de 
antropomorfizarea explicaţiilor date unor 
evenimente naturale. Implicarea zeilor în 
imaginea despre derularea evenimentelor fizice 
sau biologice, conceperea relațiilor dintre 
animale, păsări, corpuri cereşti ca analoge celor 
dintre oameni semnalează însuşiri ale 
mecanismelor de semnificare ce le creează sau le 
acceptă şi le vehiculează. Antropomorfizarea se 
manifesta în acele magii care trădează credința 
omului că în natură diverse procese şi evenimente 
se supun cuvântului, unor spirite, se pot produce, 
deci, analog modului în care omul îşi exercită 
influența asupra altor oameni. Magii de acest tip 
sunt relatate de majoritatea antropologilor. Dar 
poate tabuurile privind regii şi preoții ilustrează 
cel mai pregnant utilizarea extinsa a unor Mc.s. 
care conțin criterii şi reguli de semnificare 
generate de mediul social. J.G. Frazer, semnalând 
că În anumite comunități primitive se credea că 
regele şi preotul pot controla evenimentele 
naturale şi, ca urmare, ei erau făcuţi răspunzători 
de recoltele proaste sau de alte calamităţi, îşi 
exprimă opinia că se pleca „de la presupunerea că 
puterea regelui asupra naturii se exercita la fel ca 


acea pe care el o posedă asupra supuşilor şi 
sclavilor săi, prin acte de voinţă categorice; 
aşadar, dacă bântuie seceta, foametea, molima sau 
furtunile, poporul atribuie aceste calamităţi lipsei 
de grijă sau vinei regelui lor şi, ca urmare, îl 
pedepsesc,  biciuindu-l sau  aruncându-l în 


închisoare, iar dacă monarhul rămâne 
neînduplecat este detronat şi omorât” (45, vol. 2, 
g. 73). 


Într-o altă varianta, mai atenuată, se 
întâlneşte credinţa că „mersul naturii nu depinde 
decât parţial de voinţa regală. Persoana sa este 
considerată, dacă ne putem exprima astfel, drept 
centrul dinamic al universului din care radiază 
linii de forţă spre toate cele patru zări, astfel încât 
cea mai neînsemnată mişcare a sa - întoarcerea 
capului sau ridicarea mâinii - afectează în aceeaşi 
clipă o parte oarecare a naturii şi poate provoca 
grave tulburări” (45, vol. 2, p. 73 - 74). Credinţa 
aceasta este concretizată în diverse tabuuri, care 
diferă de la o comunitate la alta, dar au comun 
diverse restricţii impuse atât regelui-preot cât şi 
celorlalţi oameni. 

Când omul atribuie entităţilor organice sau 
anorganice proprietăți pe care le atribuie 
oamenilor şi relaţiilor interumane, el dovedeşte că 
dispune de criterii şi reguli de semnificare tip S-U 
dar, în acelaşi timp, că extinde utilizarea unor 
criterii şi reguli de semnificare generate de 
relaţiile interumane asupra unor domenii cu totul 
diferite, deci că nu dispune de alte criterii pentru 


a percepe note specifice ale existenţei anorganice 
sau organice. 

Deoarece efectele activităţii generate de 
procesele de semnificare sunt hotărâtoare pentru 
stabilitatea sau evoluţia Mc.s., mecanismele de 
semnificare tip S-U pot fi întrebuințate pentru 
reglarea relaţiilor omului cu ambianța sa fizică 
numai dacă omul este situat într-o zonă care îi 
oferă condiţii de viaţă fără restricţii majore, care 
nu îi infirmă, nu îi contrazice brutal semnificaţiile 
eronate, adică într-un mod care să-i afecteze 
existenţa, supraviețuirea. Este plauzibil că pe 
măsură ce Mc.s. tip S-U generează semnificaţii 
cognitive şi evaluative despre diverse componente 
ale existenţei fizice în variante antropomorfizante 
tot mai pronunţate, se vor diversifica şi situaţiile şi 
procesele fizice care, infirmând aşteptările 
oamenilor, vor exercita presiuni asupra codurilor 
lor psihice. Se creeazā astfel condiții favorabile 
constituirii Mc.s. tip F îndeosebi la oameni tineri. 

Mc.s. tip F, deşi inițial nu pot fi decât vagi şi 
parţial eronate, dar fiind oricum mai pertinente 
decât Mc.s. tip S-U pentru reglarea relaţiilor 
concrete ale omului cu diverse entităţi fizice, 
trebuie să asigure un ascendent, un spor de 
eficacitate oamenilor ce le posedă. Ei sunt mai 
buni agricultori, mai buni vânători, sau mai buni 
constructori. 

Cu cât acest proces are loc pe fondul unor 
Mc.s. tip S-U mai puţin nuanţate, cu atât în 
interiorul comunităţii este mai mică reacţia la 


noile semnificații şi practici. Diversificarea 
semnificaţiilor, apariţia unor semnificaţii 
incompatibile, devine însă în mod inevitabil o nouă 
sursă de presiune pentru specializarea Mc.s. tip F 
şi Mc.s. tip S-U. 

Interesant este că simulările pe modelul 
antroposferei au condus la concluzia că în cazul în 
care inițial Mc.s. pragmatice se dezvoltă 
preponderent sub influenţa raporturilor 
interumane, deci ca Mc.s. S-U, ele nu reuşesc să 
evolueze astfel încât să conducă la înţelegerea 
corectă a proceselor sociale şi reglarea lor eficace. 
Explicaţia rezidă în faptul că a înţelege şi a regla o 
comunitate umană implica cu necesitate şi 
domeniul relaţiilor om-ambianţă fizică, implică 
domeniul fizic, deci descifrarea mecanismelor ce 
guvernează organizarea şi funcționarea 
domeniului organic şi anorganic, în concluzie, 
comunităţile în care se constituie inițial Mc.s. 
pragmatice tip S-U nu pot evolua în modalități 
care să le permită treptat controlul antroposferei, 
influențarea deliberată şi eficace a antroposferei. 
Ca urmare, ele cunosc o situație de stagnare până 
intervin factori care determină reorganizarea 
Mc.s., constituirea şi dezvoltarea puternică a 
Mc.s. pragmatice tip F. 

7. Factori ce favorizează constituirea cu 
prioritate a Mc.s. pragmatice tip F 

James George Frazer a conştientizat 
conturarea a doua moduri de a gândi în perioada 
iniţială a omenirii: una care face apel la spirite, la 


zei; alta care nu invocă forţe supranaturale, care 
se limitează să invoce relaţii directe între 
evenimente sau obiecte, oricât de incorecte ni s-ar 
părea astăzi. „Pe lângă închipuirea lumii ca fiind 
pătrunsă de forţe spirituale - spune J.G. Frazer - 
omul primitiv mai are o concepţie, diferită şi 
probabil mai veche, în care putem descoperi în 
embrion noţiunea modernă de lege a naturii ori 
considerarea naturii ca o serie de evenimente care 
au loc într-o ordine invariabilă fără intervenţia 
unui agent personal. Nucleul despre care vorbesc 
este inclus în magia care poate fi denumită 
simpatică şi care joacă un rol deosebit în 
majoritatea sistemelor de superstiții” (45, vol. 1, 
p. 28). Interpretăm datele ce susţin afirmaţia lui 
Frazer ca un indiciu al corectitudinii presupunerii 
noastre privind posibilitatea ca Mc.s. pragmatice 
să se constituie în cele două variante menţionate. 
Când existenţa fizică îi ridică omului probleme 
presante, când procurarea hranei, adăpostirea, 
evitarea unor pericole ce rezidă în mediul fizic îl 
domină pe om, îi solicită atenţia cu prioritate este 
plauzibil ca criteriile şi regulile de semnificare ce 
se conturează în reţelele neurocorticale să fie 
îndeosebi consecinţa relaţiilor omului cu diverse 
entităţi fizice; deci ele poartă amprenta acestora. 
In aceste condiţii şi densitatea populaţiei este 
mai mica iar raporturile interumane sunt 
dominate de confruntarea cu ambianta fizică; deci 
omul nu este supus unor presiuni atât de diverse 
şi frecvente din ambianța socială ca în cazul 


comunităţilor mai mari şi mai puţin afectate de 
variațiile din ambianța fizică. Caracterul 
preponderent al criteriilor şi regulilor de 
semnificare tip F şi insuficienta lor specializare - 
caracterul vag al acestora - a face posibilă 
utilizarea Mc.s. tip F pentru prelucrarea unei 
game mai largi de mesaje, inclusiv a celor de tip 
social-uman (provenite din relațiile interumane, de 
pildă din contactul cu ritualuri şi conduite 
magice). Indicii ale acestei extinderi ilicite sunt 
furnizate de acele magii şi mituri care explică 
procesele şi evenimentele interumane prin 
analogie cu viziunea conturată despre existența 
fizică, îndeosebi organică. 

Caracterul în acelaşi timp stabilizat şi 
complex al determinismului ce guvernează 
existența organică şi anorganică determină 
sancţionarea drastică a omului, o presiune mai 
mare asupra Mc.s. tip F decât mediul social-uman 
asupra Mc.s. tip S-U, acolo unde acestea se 
constituie. Ca urmare Mc.s. tip F evoluează; ele 
cresc capacitatea omului de a relaţiona cu 
ambianța fizică şi, implicit, favorizează 
dezvoltarea comunităţilor etnice, deci generează 
condiţii mai favorabile pentru a se contura şi 
grupuri de criterii şi reguli de semnificare tip S-U. 
Caracterul nesatisfăcător al soluţiilor date de 
procesele de semnificare F, problemele ridicate de 
relaţiile omului cu structurile social-umane şi 
creşterea numerică a grupurilor umane ca urmare 
a noilor posibilităţi, mai bune, de reglare a 


relaţiilor cu ambianța fizică sunt la originea 
presiunilor ce se exercită asupra codurilor verbale 
pentru a se constitui Mc.s. specializate, tip S-U. 
Desigur, şi acestea sunt la început pragmatice. 
Apărute sub presiunea unor condiţii sociale 
diversificate, localizabile spaţio-temporal, ele se 
confruntă cu problemele concrete ale relaţiilor 
interpersonale, ale raportării la diverse structuri 
ale comunităţii şi ca urmare, vor avea o evoluţie 
diferită de cea a Mc.s. tip F. în concluzie, cele 
două tipuri de procese de semnificare se 
diferenţiază treptat - fără ca omul să 
conştientizeze acest proces - şi determină 
creşterea eficacităţii acţiunii omului în ambele 
domenii ale ambianţei sale. Constituirea Mc.s. tip 
S-U are consecinţe favorabile asupra Mc.s. tip F 
anterior conturate, determinând delimitarea zonei 
lor de utilizare şi reconsiderarea criteriilor şi 
regulilor de semnificare fizice implicate anterior în 
reglarea raporturilor omului cu ambianța fizică. 
Conturarea celor două tipuri de Mc.s. pragmatice 
reprezintă începutul unui proces de reorganizare 
a domeniilor ontice umane, a raporturilor 
interumane şi a raporturilor omului cu ambianța 
fizică. Ansamblul acestor modificări exercită, la 
rândul lor, presiuni asupra codurilor psihice, 
îndeosebi asupra codului verbal. 

Din schema expusă rezultă că ambianța 
socială şi fizică a omului este cea care în ultimă 
instanţă determină natura Mc.s., dezvoltarea cu 
precădere a Mc.s. tip F sau a Mess. tip S-U. 


Diversitatea mare a problemelor cu care oamenii 
se confruntă în procesul natural al satisfacerii 
nevoilor vitale, cele generate de convieţuire, de 
procesele de producţie, schimb şi consum, pe 
măsură ce acestea se amplifică, impun diviziunea 
socială, ca modalitate mai eficace de structurare 
decât diviziunea biologică, caracteristică 
grupurilor de preoameni. Diviziunea socială o 
considerăm indiciul suficient al diversificării, al 
specializării Mc.s. Dacă acceptăm că unii oameni 
îşi dezvoltă preponderent Mc.s. tip F iar alţii Mc.s. 
tip S-U, înţelegem cum se produce cunoscutul 
proces de diversificare a competenţelor, cum se 
poate contura o diviziune socială tot mai 
complexă. 

Se poate schiţa chiar şi o explicaţie a 
posibilității dezvoltării relaţiilor de dominare 
socială. Oamenii care devin posesorii unor Mc.s. 
S-U sau F mai eficace îi surprind pe ceilalţi prin 
afirmaţiile şi atitudinile ce le adoptă în interiorul 
comunităţii, născând fie rezerve fie adeziuni; unii 
dintre ei, devin buni organizatori, au şanse să 
obţină acceptarea celorlalţi şi, pe această cale, 
dominarea lor. Relaţia de dominare este mediată 
de semnificaţii atât în cazul „liderului natural”, cât 
şi în cazul „liderului instituţionalizat”. Simbolurile 
puterii, miturile ce au susţinut relaţiile sociale, 
ierarhizarea socială în stadiile prereligioase de 
organizare socială, ca şi structurile sociale 
generate de religii reprezintă mărturii ale 
implicării proceselor de semnificare în crearea şi 


reproducerea structurilor de putere. Când spunem 
„implicare” avem în vedere, desigur, procese mai 
complexe, pe care nu le putem aborda în acest 
context; noi ne-am propus acum doar să susţinem 
ipoteza că elaborarea unei teorii corecte a 
organizării sociale necesită luarea în consideraţie 
a caracteristicilor codurilor psihice, a funcţionării 
lor ca mecanisme de semnificare. Studiile vor fi 
însă foarte dificile deoarece Mc.s. F şi Mc.s. S-U, 
deşi se condiţionează reciproc, evoluează în 
ritmuri diferite fiind supuse unui mare evantai de 
factori condiţionanţi specifici. Cum aceşti factori 
variază de la un domeniu ontic uman la altul, de la 
o comunitate umană la alta, evoluţia codului 
verbal, a raporturilor dintre cele două tipuri de 
Mc.s. este foarte complexa. 

8. Evoluția normală a codului verbal 

n volumul Omul, valorile şi axiologia am 
descris doar evoluția codului verbal în varianta 
conturării cu prioritate a Mc.s. pragmatice tip F şi 
am numit-o „evoluţie normală”. Am considerat 
„normală” varianta descrisă nu numai deoarece 
conduce la starea de maxim funcțional a codului 
verbal dar şi pentru că este cea mai probabilă 
dacă avem în vedere faptul că existenţa fizica în 
majoritatea zonelor planetei îi solicită omului 
eforturi continui de adaptare şi rolul central al 
codului verbal în reglarea raportului omului cu 
existenţa fizica. Omul, fiind dependent energic, 
substanţial şi informaţional de existenţa fizică, 
pentru a-şi satisface propriile necesităţi, în 


majoritatea zonelor el trebuie să exercite presiuni 
transformatoare asupra existenţei fizice. Deoarece 
ele nu pot fi realizate în variante eficace decât pe 
măsură ce omul ajunge la o înţelegere corectă şi 
suficient de nuanţată atât a determinismului 
specific existenţei organice şi anorganice, cât şi a 
determinismului domeniului semantic, generat de 
om şi implicat în reglarea relaţiilor omului cu 
domeniul fizic al antroposferei, este „normal” să 
se exercite permanent presiuni asupra Mc.s. 
pentru ca ele să se diversifice şi să efectueze 
procese de semnificare tot mai eficace. 
Aprofundând studiile, am identificat şi a doua 
variantă de constituire a codului verbal. 
Comparând cele două vi | ă 


riante-limită de 
constituire a primelor Mc.s. pragmatice verbale, 
frapează asimetria deschiderilor pe care le fac 
posibile. In cazul în care împrejurările determină 
iniţial constituirea  Mc.s. S-U pragmatice, 
ambianța fizică asigurând condiţii lesnicioase de 
existenţă, evoluţia codului verbal este mai lentă 
decât în cazul în care iniţial se constituie Mc.s. F; 
nu este exclusă chiar o situaţie stagnantă, dacă nu 
intervin noi factori  condiţionanţi, de pilda 
contactul cu alte comunităţi umane sau modificări 
de amploare în ambianța naturală. Aşadar, cât 
timp procesele de semnificare sociale, oricât ar fi 
de eronate şi vagi, sunt capabile să asigure 
echilibrul social într-un mediu fizic neproblematic 
pentru om, codurile verbale pot stagna. Trebuie ca 
Mc.s. S-U să se dovedească a fi incapabile să 


regleze manifestările umane într-o variantă care 
să asigure relaţii eficace cu ambianța fizică şi 
stabilitatea socială pentru a se produce modificări 
ale criteriilor sau regulilor de semnificare. 

Schema construirii codului verbal în cele 
două variante este testabilă deoarece se referă la 
consecinţe în planul manifestărilor umane ce pot fi 
investigate; asupra acestor aspecte vom reveni în 
partea a doua a volumului. 

Din compararea celor două scenarii rezultă, 
de asemenea, că în cazul în care iniţial se 
constituie Mc.s. E colectivităţile umane ajung 
inevitabil şi la constituirea Mc.s. S-U, pe când în 
cazul construirii Mc.s. S-U, acţiunile omului nu 
generează în aceeaşi măsură presiuni pentru 
constituirea Mc.s. F dacă ambianța fizică îi 
asigură omului condiţii materiale de existenţă. 

Concluzionând, vom spune că dacă analizăm 
codul verbal la nivelul omenirii, nu al unei 
comunităţi sau alteia, după o perioadă de 
„tatonări”, evoluția pe care am numit-o „normala” 
devine o necesitate. Marea varietate a condiţiilor 
oferite omului de această planetă şi problemele 
generate de raporturile om-natură şi om-om 
exercită presiuni pentru ca Mc.s. să tindă spre a 
deveni cât mai funcţionale, deci să se specializeze. 

Trebuie să spunem că în acest stadiu al 
cunoaşterii codului verbal încă nu dispunem de 
date pentru a detalia modul în care se constituie 
mecanismele de semnificare teoretice. Afirmațiile 
ce vor urma sunt vagi şi reprezintă o schiţă doar 


provizorie deoarece rămân numeroase aspecte 
neclarificate. De pildă, deoarece istoria indică 
posibilitatea ca unele popoare să nu treacă la 
abordări teoretice dacă rămân izolate, schema va 
fi satisfăcătoare dacă, dezvăluind factorii care 
determină constituirea mecanismelor de 
semnificare teoretice, va explica şi situaţia 
semnalată. 

Rămânând la nivelul determinărilor cele mai 
simple, vom spune că mecanismele de semnificare 
F pragmatice, după constituire, ca urmare a 
presiunilor pe care ambianța fizică continuă să le 
exercite şi a problemelor tot mai numeroase pe 
care le ridică însăşi acţiunea omului, evoluează 
devenind capabile, la un moment dat, să genereze 
conştientizări sub forma criteriilor şi regulilor de 
semnificare pe baza cărora se constituie Mc.s. 
secundare; existenţa proceselor de semnificare 
secundare şi consecințele acestora asupra 
conduitei omului ridică probleme noi Mc.s. 
primare pragmatice, determinând evoluții care 
conduc la constituirea Mc.s. primare F teoretice 
şi, în noile condiţii, la reorganizarea Mc.s. primare 
F pragmatice. Din acest moment apar şi 
conştientizări centrate nu pe  concreteţea 
obiectului de referinţă ci pe semnificaţia în sine a 
termenilor; ele introduc în mediul omului o clasă 
nouă de semnificaţii, de entităţi semantice care, 
datorită proprietăţilor şi varietăţii lor, vor reţine 
tot mai mult atenţia omului. 

Mecanismele de semnificare F teoretice 


primare evoluează sub presiunea problemelor pe 
care le ridică propriile produse şi prelucrarea 
semnificaţiilor furnizate de Mc.s. F pragmatice; 
deoarece singure nu reuşesc să realizeze procese 
de  semnificare apte să dezvăluie corect 
organizarea şi funcționarea domeniului de 
referinţă, la un moment dat ele generează luări la 
cunoştinţă ce fac posibilă constituirea 
mecanismelor de  semnificare F teoretice 
secundare. 

O evoluție similara cunosc şi Mc.s. tip S-U, 
însă sub presiunea transformărilor ce au loc în 
domeniul social-uman. 

9. Apariția mecanismelor de semnificare tip S 

Schema evoluției normale a codului verbal nu 
se încheie aici. Anterior am menţionat existența 
Mc.s. tip S specializate pentru a prelucra entități 
semantice, considerate în sine. La întrebarea 
„Care este lățimea unui râu?” răspunsul pertinent, 
îl poate da un Mc.s. tip E, dar la întrebări de genul 
„Ce proprietăți are numărul 9”, „ce este o teorie”, 
„Ce e valoarea?” „cum e posibilā cunoaşterea?” 
răspunsuri plauzibile pot da Mc.s. tip S. 

La constituirea Mc.s. tip S se ajunge în mod 
inevitabil dacă Mc.s. F şi Mc.s. S-U, evoluând în 
varianta „normală” > la un moment dat generează 
Mc.s. teoretice; datorită proceselor de semnificare 
teoretice domeniul semantic începe să fie populat 
şi cu produse ale activităților teoretice. Existența 
în ambianța omului a unor entităţi semantice tot 
mai diversificate ridică omului probleme noi, 


diferite de cele generate de entităţile fizice sau de 
procesele sociale. Mecanismele de semnificare tip 
F sau tip S-U se dovedesc incapabile să le 
soluţioneze; ca urmare treptat se creează presiuni 
tot mai mari pentru a se constitui o nouă clasă de 
mecanisme de semnificare, care să prelucreze 
entităţile semantice. Avem în vedere mecanismele 
de semnificare tip S (Schema 3). 


Schema generări Mc. s. tip S 


Mesaje 
din existența 
fizică 


Mesaje 
din existența 
socială 


Procese de 


Procese de 
semniticare 


semnificare 
tp S-U 


Activități 
tip S-U 


Entități 
semantice 


Entitâţi 
semantice 
tp S-U 
obiectivate 


Entităti 
semantice 
tp S 
obiectivate 


Schema 3 
Pentru înţelegerea mai nuanţată a acestui 


proces am investigat modul în care s-a constituit 
„gândirea matematică”, cu alte cuvinte 
mecanismele de semnificare tip S specializate 
pentru a prelucra entităţi semantice de genul 
numerelor şi figurilor geometrice, cu care a 
început dezvoltarea matematicilor; apelăm la 
evoluţia matematicii deoarece datele existente fac 
posibilă identificarea tipurilor Mc.s. implicate în 
diverse stadii de gândiri matematice. 

Atât numerele cât şi figurile geometrice au 
fost generate de procese de semnificare F 
pragmatice; afirmaţia este atestată de datele 
existente despre calculele cantitative la cele mai 
vechi civilizații, în mod obişnuit denumite 
„preelenice": la sumerieni, babilonieni, egipteni, 
hinduşi etc. Au apărut diverse sisteme de 
numerație dar operaţiile aritmetice nu se realizau 
decât ca operaţii cu entităţi fizice; denumirile clin 
acea perioadă dezvăluie dependenţa de domeniul 
vizat prin calcule. 

Perioada în care omul realiza calcule 
cantitative utilizând criterii şi reguli de 
semnificare ale Mc.s. F a fost una fertila, care a 
pregătit apariția Mc.s. specializate. 

Istoricii matematicii semnalează că inițial s-a 
dezvoltat un calcul geometric subordonat strict 
unor nevoi practice. Matematica preelenă nu 
numai că nu conține  generalizări privind 
proprietățile numerelor sau figurilor geometrice, 
sub forma „teoremelor” - ceea ce ar indica 
procese de semnificare S teoretice, dar în 


numeroase situaţii nici măcar nu tratează distinct 
numerele şi figurile geometrice - care sunt entităţi 
semantice - de diverse entităţi fizice sau forme ale 
acestora. lată un text edificator furnizat de 
Fundamentele matematicii. „Mai întâi trebuie să 
remarcăm faptul fundamental că toată geometria 
preelenă nu este o ştiinţă «pură» sau 
«independentă», ci o ştiinţă «aplicată», anume 
arta calculării şi măsurării dimensiunilor spaţiale, 
ariilor şi volumelor etc., care nu trebuie 
considerate altfel de cum se consideră măsurarea 
şi calcularea greutăților, a grămezilor de monede 
etc., chiar dacă aici intră şi constante materiale şi 
altele de acest fel. Aceasta rezultă clar din unele 
texte cuneiforme, care pot fi considerate ca «liste 
de coeficienţi» (Y.BC 5022 şi 7243, Neugebauer- 
Sachs, Math. Cuneiform Texts Ud, Ue, p. 132 şi 
urm.). În aceste liste se înregistrează amestecate 
la întâmplare numere care reprezintă coeficienţi 
pur matematici... sau, de pildă, raportul dintre 
greutatea şi volumul cărămizilor (măsurate în 
anumite unităţi uzuale). Chiar şi expresia 
sumeriană pentru aceste constante sau coeficienţi 
este aceeaşi  (igi-gub-ba). Aşadar, pentru 
babilonieni nu există nicio deosebire între 
constantele matematice (apriorice) şi cele fizico- 
tehnice (empirice). Geometria ca «ştiinţă 
independentă» este o descoperire pur grecească” 
(Oskar Becker, 12, p. 37 - 38). 

Din perspectiva distincţiilor pe care le-am 
introdus între activităţile pragmatice şi cele 


teoretice, „arta” la care se referă O. Becker, nu 
este încă „ştiinţă aplicată”, ci activitate 
pragmatică, realizată de Mc.s. F. Dovada este 
furnizată de precizarea că „arta calculării şi 
măsurării dimensiunilor, spaţiilor, ariilor, 
volumelor etc...nu trebuie considerată altfel de 
cum se consideră măsurarea şi calcularea 
greutăților, a grămezilor de monede...” sau, la fel 
de edificator, „pentru babilonieni nu există nicio 
deosebire între constantele matematice şi cele 
fizico-tehnice”. In geometria egipteană, 
eană, hindusă calculele sunt operaţii cu 
entităţi fizice. lată şi o altă remarcă edificatoare: 

„Tehnica de calcul egipteană consecvent 
aditivă este, într-un anumit sens, primitivă, 
senzorial-intuitivă. Dublarea, înjumătăţirea, 
înzecirea se pot efectua imediat intuitiv din cauza 
particularităţii cifrelor egiptene. Unităţile 
fracţionare sunt o extindere a  fracţiunilor 
„naturale”, aşa cum însăşi denumirea lor 
lingvistică („treimea”, „pătrimea”, adică totdeauna 
ultima din părţile existente), mai aparţine încă în 
întregime limbii naturale” (O. Becker, 12, p. 21). 

Demn de remarcat pentru rolul acestei etape 
în trecerea la analiza proprietăţilor unor numere 
sau figuri geometrice este următorul text, care 
urmează celui citat mai sus: 

„Pe de altă parte în tehnica egipteană de 
calcul se găsesc deja principiile matematice 
fundamentale: 

1. Operatiile fundamentale semiotice de 


succesiune şi substituire a semnelor. 

2. Construcţia şi efectuarea consecventă a 
unui algoritm matematic pentru cazuri care 
depăşesc banalitatea. 

3. Intrebuinţarea ingenioasă a tabelelor 
matematice (O. Becker, 12, p. 22). 

Expresia „în tehnica egipteană de calcul se 
găsesc deja principiile matematice fundamentale” 
indică în mod corect caracterul implicit al 
acestora şi are meritul de a semnala şi aportul 
acestei perioade la constituirea Mc.s. tip S. 

Când omul devine capabil să mediteze asupra 
proprietăţilor numerelor sau figurilor geometrice 
el are deja ample informaţii despre cazuri 
particulare; acestea exercită presiuni pentru 
constituirea Mc.s. tip S specializate pentru a 
realiza în mod explicit reflexii asupra entităţilor 
semantice, făcând abstracţie de domeniile în care 
au fost aplicate şi de procesele de semnificare tip 
F. 

Revenind la descrierea generală a constituirii 
Mc.s. tip S, suntem îndreptățiți să susţinem că 
deoarece omul se confruntă cu o „existență 
semantică” tot mai amplă, diversificarea şi 
dezvoltarea Mc.c.s. tip S este inevitabilă. 

Dacă am surprins corect logica internă a 
evoluției codului verbal, şi noua clasă de Mc.s. - 
tip S - se constituie inițial doar ca Mess. 
pragmatice: acestea, prin performanțele şi 
problemele pe care le ridică, pregătesc apariţia 
Mc.s. S teoretice. Să ilustrăm cele două stadii ale 


proceselor de semnificare tip S: când omul în 
antichitate reuşeşte să treacă de la numărarea 
unor entităţi fizice la numărarea cifrelor, când el 
se pronunţă asupra originii sau naturii unui 
anumit mit, unei anumite denumiri sau unei 
anumite idei, avem indicii că el realizează procese 
de semnificaţie tip S - pragmatice; când însă omul 
reuşeşte să se întrebe ce sunt ideile, care este 
„dreapta potrivire a numelor”, să elaboreze 
teoreme, să definească şi să construiască 
silogisme, să se întrebe „cum e posibilă 
cunoaşterea”, avem indicii că el dispune de Mc.s. 
S teoretice. 

Faptul că în ambianța omului coexistă entităţi 
semantice generate de Mc.s. F sau de Mess. S-U, 
deci entităţi produse de procese de semnificare cu 
însuşiri distincte face plauzibilă ipoteza 
constituirii unor Mc.s. S diferite, adecvate 
prelucrării celor două clase de entităţi semantice. 
Deoarece, în cazul evoluţiei normale a codului 
verbal Mc.s. F preced Mc.s. S-U, presupunem că 
Mc.s. S capabile să prelucreze entităţi semantice 
obiectivate de Mc.s. F se constituie primele. 

Celor două clase de C.S. S, centrate pe 
domeniul semantic F şi, respectiv, S-U, le urmează 

C.S. S specializate pentru a prelucra activitățile 
semantice tip S şi entitățile semantice produse de 
C.s. S; ele se pot constitui ca urmare a apariţiei 
domeniilor semantice generate de funcționarea 
celor două clase de Mc.s. tip S, iar necesitatea 
funcțională a constituirii lor decurge din 


dificultăţile cu care se confruntă procesele de 
semnificare tip S cât timp încă nu este descifrată 
organizarea şi funcţionarea Mc.s. S. în schema 4, 
nuanţând schema 3, reprezentăm procesul de 
diferenţiere treptată a tip S. 

A treia clasă de tip S, cea care se 
centrează chiar pe domeniul semantic tip S, prin 
rezultatele sale deschide posibilitatea descifrării 
ansamblului codului verbal, a organizării şi 
funcţionării tuturor tipurilor şi genurilor de 
Aşadar, Mc.s. tip S reprezintă ultimul tip de 
mecanism psihic ce poate fi generat în varianta 
verbală. Nu întrevedem niciun argument pentru a 
susţine posibilitatea constituirii, în continuare, şi a 
altor tipuri de mecanisme de semnificare verbale. 
Toate întrebările privind produsele activităţii 
semantice sau genurile de activităţi semantice îşi 
găsesc răspunsurile satisfăcătoare după ce 
investigaţiile, în evoluţia lor „de la periferie spre 
centru”, cum a remarcat Jean Piaget, includ 
codurile psihice şi reuşesc să construiască modele 
corecte şi suficient de nuanţate ale acestora. Din 
simulările realizate pe prime schiţe ale tipurilor de 
mecanisme de semnificare verbale semnalate, 
rezultă că prin constituirea Me.s. primare şi 
secundare S teoretice se creează premise nu 
numai 

Schema 4 


pentru o corectă şi nuanţată cunoaştere şi 
evaluare a domeniului semantic generat chiar de 
om, dar şi pentru optimizarea acestui domeniu. 
Avem în vedere că prin constituirea Mes. S 
teoretice devine posibilă centrarea proceselor de 
semnificare pe ansamblul mecanismelor de 


Entităţi 
semantice 
tip Ss 


semnificare; ca urmare se poate realiza 
autocunoaşterea, autoevaluarea şi intervenţia 
pertinentă a omului în reglarea propriei evoluţii 
semantice, deci maximizarea performanţelor sale 
în toate domeniile. 
10. Evoluţia raporturilor dintre cele trei tipuri 
de mecanisme de semnificare 
Deoarece afirmaţiile privind consecinţele 
structurante ale constituirii şi evoluţiei Mce.s. tip S 
asupra ansamblului codului verbal şi ca urmare, 
asupra manifestărilor omului şi a evoluției 
antroposferei sunt incitante, să analizăm evoluţia 
reţelelor de dependențe dintre cele trei tipuri de 
mecanisme de semnificare verbale. Înţelegem mai 
bine funcţia Mc.s. S în ansamblul codului verbal 
dacă răspundem la întrebarea: Me.s. F teoretice şi 
S-U teoretice evoluează numai sub presiunea 
domeniului lor de referinţă? Cu alte cuvinte, 
întrebarea este: reuşesc ele să ajungă în stadiul 
final - adică să realizeze procese de semnificare 
apte să regleze eficace procesele de semnificare F 
pragmatice şi, respectiv S-U pragmatice încât 
omul să-şi optimizeze raporturile cu ambianța 
fizică şi social-umană - ca urmare doar a 
succeselor şi insucceselor repurtate pe parcurs 
sau maximizarea capacității lor funcţionale 
depinde şi de influenţe ale mecanismelor de 
semnificare tip S şi ale produselor acestora? în 
lumina considerentelor anterioare răspunsul este: 
cs. F SI Mc.s. S-U pot ajunge la stadiul 
functional maxim numai când omul, descifrându-le 


funcționarea, va reuşi să le regleze deliberat deci 
numai când Mc.s. S teoretice reuşesc să elucideze 
enigma funcţionarii ansamblului codului verbal, a 
fiecărui tip şi gen de Mc.s. verbal. Răspunsul este 
plauzibil deoarece şi evoluţia umanităţii până în 
acest secol atestă că performanţele omului, în 
orice domeniu, au crescut pe măsură ce a reuşit 
să-şi regleze deliberat operaţiile; deliberarea a 
început cu obiectul acţiunii, a inclus treptat 
acţiunea însăşi şi în prezent bate la porţile 
mecanismelor de semnificare. Când în domeniul 
fizicii, de pildă, se conştientizează implicarea 
experimentatorului în experiment, nu se pot avea 
în vedere doar operaţiile ce le întreprinde şi 
instrumentele cu care lucrează deoarece, acestea, 
la rândul lor, sunt dependente de procesele de 
semnificare. Dacă cercetările în domeniul fizicii 
teoretice, care sunt cele mai avansate, au adus în 
atenţie dependenţa perfecţionării teoriilor de 
înţelegerea modului în care omul condiţionează 
experimentele, generalizând, putem spune că 
teoriile ştiinţifice, în orice domeniu, sunt 
condiţionate în mod obiectiv de caracteristicile 
omului, de  particularităţile funcţionale ale 
codurilor sale psihice şi de stadiile lor. Dacă 
dependenţa este reală şi dacă performanţele 
omului sunt condiţionate de gradul în care îşi 
controlează propria structură funcţională, este de 
înţeles că performanţele maxime sunt posibile 
numai după ce omul descifrează şi este în măsură 
să maximizeze funcţionarea codurilor psihice. Ori, 


cum această performanţă devine posibilă numai 
după ce se constituie Mes. tip S, când omul 
reuşeşte să înţeleagă corect existenţa semantică, 
inclusiv organizarea şi funcţionarea celorlalte 
două tipuri de coduri psihice, deoarece cele trei 
tipuri de coduri psihice specifice omului 
interacționează. 

Dar nu numai performanțele mecanismelor de 
semnificare tip F sau S-U depind de cele ale 
mecanismelor de semnificare tip S; evoluția 
codului verbal se datorează  condiționărilor 
reciproce dintre cele trei tipuri de mecanisme de 
semnificare. Deşi în acest context ne centrăm 
analiza asupra codului verbal, extindem schema 
explicativă pentru a menţiona implicarea 
activităților umane şi a entităţilor semantice. Sunt 
plauzibile următoarele dependențe: 

— Activitățile semantice tip F şi S-U şi 
produsele lor sunt la originea constituirii Me.s. tip 
S; 

— La rândul lor, Mes. tip S, prin produsele 
lor semantice exercită presiuni pentru 
ameliorarea funcţională a ansamblului codului 
verbal, inclusiv a Mc.s. S care se raportează la 
domeniile semantice F şi S-U; 

— Influențe dintre cele trei tipuri de Mess. 
sunt mediate de activitatea oamenilor şi de 
produsele acestei activităţi; 

— În cazul Me.s. F şi a Me.s. S-U, diferenţele 
dintre stadiul unu şi stadiul doi se datorează şi 
constituirii între timp a Mc.s. teoretice secundare, 


care preiau parțial controlul modului în care se 
realizează procesele de semnificare. În stadiul trei 
noutatea este dată de efectele pe care le au 
produsele Mc.s. S, produse care, între timp, 
datorită rezultatelor obţinute de Mc.s. centrate pe 
domeniul S, ajung la stadiul în care pot să 
maximizeze funcţionarea Mc.s. F şi a Me.s. S.U. 

În schema prezentată am făcut abstracţie de 
dependenţele dintre mecanismele de semnificare 
teoretice şi mecanismele de  semnificare 
pragmatice, care însă în mod real intervin în 
evoluţia codului verbal; faptul că Mc.s. pragmatice 
sunt cele care reglează comportamentul practic al 
omului, în care se verifică, în ultimă instanţă, 
capacitatea de semnificare a tuturor Mc.s., face 
indispensabilă o schemă care să dezvăluie modul 
în care dependentele menţionate intervin în 
devenirea codului verbal. În schema 5 redăm 
evoluţia reţelei de dependențe dintre cele trei 
tipuri de Mc.s. verbale în cazul în care luăm în 
consideraţie şi stadiile parcurse de Mess. F 
pragmatice şi S-U pragmatice. Din schemă nu 
rezultă, ca în cazul schemei precedente, 
implicarea activităților - fie ele teoretice, 
pragmatice sau practice - şi a produselor acestora 
- fie ele fizice, social-umane sau semantice - dar, 
cum am argumentat anterior, dependenţele dintre 
diverse tipuri de Mc.s. sunt mediate de activitatea 
umană şi de efectele ei în antroposferă. 

Schema 5 dezvăluie: 


— Implicarea Mc.s. tip S în dezvoltarea Mc.s. 


tip F şi S-U; 

— Dependenţa devenirii Mce.s. pragmatice, 
care dirijează practica umană, de progresele 
realizate în plan teoretic; 

— Presiunea pe care Mc.s. pragmatice (fizice, 

e şi semantice) o exercită, prin 
intermediul practicii umane, asupra 
teoretice; 

— Caracterul unitar al ansamblului 
activităților teoretice, pragmatice şi practice, 
datorită rețelei dense de dependente structurante 
dintre toate 

Acceptând, ca ipoteză de lucru, modelul 
devenirii codului verbal prezentat în schema 5, 
devine evidentă necesitatea de a se continua într- 
un ritm alert studiul Mc.s. tip S, încât să se ajungă 
cât mai repede la rezultate utilizabile pentru a 
maximiza activitatea F teoretică şi S-U teoretică, 
rezultate care ar permite omenirii să intervină cu 
competenţă în reglarea antroposferei, pentru ca 
omul, chiar cel bine intenţionat, să nu declanşeze 
din ignoranță efecte perturbatorii. Mecanismele 
de semnificare verbale vor trebui investigate cu 
asiduitate deoarece de înţelegerea lor depinde 
capacitatea omului de a interveni deliberat şi 
eficace în domeniul semantic al antroposferei, în 
reglarea a ceea ce numim în mod obişnuit „viaţă 
socială” şi, în cele din urmă, în optimizarea 
antroposferei, a fiecărui nivel al acestei 
complexităţi generate de om. 

Schema 5 
11. Evoluţia raporturilor dintre cele patru 
genuri de mecanisme de semnificare verbale 
Descriind evoluția codului verbal prin 
succesiunea necesară a Mess. tip E S-U ŞI S, a 
m pragmatice şi teoretice de acelaşi tip şi a 
primare şi secundare, precum şi prin 


raporturile structurante ce se instituie între 
diversele clase de Mc.s., pe măsură ce ele se 
constituie, am obţinut o schiţă relativ simplă şi în 
acelaşi timp globală, care abordează sistemic 
domeniul de referinţă. În schemă trebuie să 
includem însă şi referirile la raporturile dintre 

gen cunoaştere, evaluare, decizie şi design 
(proiectarea acţiunii) care se constituie în cazul 
fiecărui tip de Me.s., atât în varianta pragmatică 
cât şi în cea teoretică, atât la nivel primar cât şi la 
nivel secundar. 

Raporturile de dependenţă ce se manifestă 
între cele patru genuri de procese de semnificare 
la nivelul primar al codului verbal sunt cele 
ilustrate în schema 2. 

1. Din schemă se deduce existenţa inevitabilă 
a unui decalaj între perioadele în care, în 
interiorul oricărui tip de Me.s., fiecare gen de 
mecanisme de semnificare ajunge la stadiul 
maxim funcţional. De pildă, nu este plauzibil ca 

gen evaluare să ajungă în stadiul maxim 
funcţional înaintea Mc.s. gen cunoaştere. 

Presupunem că la nivelul primar, în cazul 
oricărui tip de Me.s. pragmatic, mecanismele de 
semnificare gen cunoaştere, evaluare, decizie şi 
proiectarea acţiunii se constituie concomitent. 
Ipoteza este plauzibilă deoarece în caz contrar 
mecanismele de semnificare pragmatice, fie ele de 
tip F, S-U sau S, nu ar fi în măsură să asigure 
reglarea conduitei omului; dacă acceptăm că 
aceasta este raţiunea lor funcţională şi raporturile 


de dependenţă semnalate în schema 2, atunci este 
puţin plauzibilă presupunerea constituirii într-o 
primă etapă doar a mecanismelor de semnificare 
de un gen sau altul, niciunul neavând, singur, 
capacitatea de a regla conduita practică a omului. 
Este posibil ca această ipoteză să fie însă infirmată 
când se vor studia amănunţit raporturile dintre 
cele trei tipuri de coduri psihice, în perioada 
constituirii lor. 

2. La nivelul secundar al codului verbal, 
constituirea şi evoluţia celor patru genuri de 

, sub presiunea problemelor cu care se 
confruntă omul, se realizează însă succesiv, în 
ordinea: Mc.s. gen cunoaştere; Me.s. gen 
evaluare; Mc.s. gen decizie; Me.s. gen design. 
Avem în vedere evoluţia la nivelul omenirii. 
Succesiunea o considerăm plauzibila în cazul 
fiecărui tip de mecanism de semnificare verbala; 
ea este susţinută, de pildă, de faptul că omenirea 
nu a dezvoltat în mod concomitent teorii ştiinţifice 
cognitive, evaluative, decizionale şi praxiologice; 
atât în domeniul fizic cât şi în cel social-uman şi 
semantic sau constituit iniţial teorii ştiinţifice prin 
care se dezvăluie proprietăţi ale unor domenii ale 
existenţei, deci teorii cognitive (a se vedea 
capitolul 9). 

3. Deoarece cele patru genuri de Mc. s 
secundare teoretice se constituie succesiv, 
clarificarea problematicii cunoaşterii, deci 
gnoseologia, se realizează înaintea clarificării 
problematicii evaluării (deci a axiologiei) care însă 


precede clarificarea problematicii optimizării 
deciziei (deci, a deciziologiei), ultimul domeniu 
menționat precedând însă clarificarea 
problematicii acțiunii (deci, a  praxiologiei). 
Conştientizarea acestei succesiuni este, cum am 
precizat încă din primele pagini ale volumului, cea 
care ne-a determinat să dezvoltăm modelul 
antroposferei studiind inițial capacitatea omului 
de a realiza activități cognitive. 

12. Evoluția codului verbal din perspectiva 
criteriilor şi regulilor de semnificare 

Putem nuanţa mai mult schema evoluţiei sale 
raportându-ne, de astă dată, nu la raporturile 
dintre diversele clase de Mce.s. ci la procesele ce 
au loc în interiorul Mce.s., oricare ar fi tipul sau 
genul lor. 

Când am pledat pentru a interpreta natura 
proceselor psihice apelând, la criterii de 
semnificare şi reguli de semnificare, am semnalat 
deja că în mod necesar criteriile şi regulile de 
semnificare iniţial nu pot fi decât parţial corecte şi 
insuficiente pentru a realiza, de pildă, semnificaţii 
cognitive cu un grad ridicat de izomorfism cu 
domeniul de referinţă sau, cu atât mai mult, 
decizii cu un grad satisfăcător de eficacitate. Am 
menţionat că din confruntarea omului, a efectelor 
manifestărilor sale, cu ambianța sa fizică sau 
socială rezultă o presiune continuă asupra Mc.s. 
pentru a-şi ameliora capacitatea funcţională; pe 
parcurs se constituie noi criterii şi reguli de 
semnificare, se renunţă la criterii şi reguli anterior 


constituite, se modifică organizarea internă a 

„ adică raporturile dintre diverse criterii de 
semnificare. 

Însuşirile ambianţei omului sunt cele care nu 
numai că impun această continuă reconsiderare a 
organizării şi funcţionării Me.s. dar determină şi 
Sensul evoluţiei lor, de la o capacitate scăzută de 
cunoaştere, evaluare etc. spre o capacitate tot mai 
mare. 

În evoluţia organizării oricărui tip şi gen de 
Mc.s. putem identifica două stadii. Un prim stadiu, 
în care evoluţia constă în modificarea criteriilor şi 
regulilor de semnificare deoarece procesele de 
semnificare realizate se dovedesc cel puţin parţial 
incorecte, în cazul Me.s. gen cunoaştere sau 
evaluare, şi ineficace, în cazul Mc.s. gen decizie 
sau design. Deci apar noi criterii de semnificare, 
care înlătură criterii anterioare şi modifică 
structura Mc.s. 

La al doilea stadiu se ajunge când, ca urmare 
a unor modificări succesive, criteriile şi regulile de 
semnificare ce compun un Mce.s. devin capabile să 
realizeze procese de semnificare pertinente, 
infirmabile în activitatea umană. În continuare, 
Mc.s. mai pot evolua dar nu prin reconsiderări ci 
prin nuanţări şi prin delimitarea mai precisă a 
domeniului de competenţă. 

Plauzibilitatea celor două stadii decurge din 
dependenţa Mc.s. de domeniile lor de referinţă şi 
de activitatea (de „practica”) umană, care exercită 
presiuni pentru ameliorarea continuă a 


performanţelor omului, deci a Mc.s. ce-i reglează 
comportamentul. Dacă în evoluţia sa codul verbal 
tinde spre performanţe maxime, atunci cunoscuta 
apreciere a caracterului infinit al progresului în 
cunoaştere sau în acţiune se cere reconsiderată; 
modelele explicative se modifică succesiv dar nu 
la infinit deoarece se ajunge la un model care se 
dovedeşte apt să ghideze activitatea practică. Şi 
realizările secolului nostru atestă că în 
investigarea unui domeniu oarecare omul obţine 
treptat performanţe care, la limită, asigură 
cunoaşterii un înalt grad de corespondenţă cu 
domeniul de referinţă. Teoriile care ghidează 
acum construcţia rachetelor, microelectronica, 
ingineria genetică, dacă ar fi infirmabile nu ar 
permite performanțele de mare fineţe deja 
obţinute, performanţe care dovedesc că procesele 
luate sub control de către om se desfăşoară 
conform schemelor teoretice. Că între timp 
cunoaşterea teoretică se deplasează asupra altor 
domenii... este o altă problemă! se constituie alte 
Mc.s. care, la rândul lor, după tatonări în variante 
diferite, ajung să cristalizeze criteriile şi regulile 
de semnificare apte să asigure alte procese de 
semnificare pertinente. 

Deoarece Mce.s. secundare se constituie 
pentru a prelungi şi corecta Mce.s. primare, cele 
două stadii ale unui anumit tip şi gen de Mc.s. 
trebuie concepute ca fiind parcurse împreună de 

c.s. primare şi secundare. Aşadar, intrarea unui 
În al doilea stadiu presupune constituirea 


Mc.s. secundare dar şi ameliorarea Mce.s. primare 
şi-a raporturilor lor funcţionale. Este plauzibil ca 
intrarea unui Mc.s. În stadiul final al dezvoltării 
sale să fie precedată de creşterea capacităţii 
proceselor de semnificare secundare de a orienta 
şi controla procesele de semnificare primare. 

În prima etapă, în mod inevitabil coexistă, în 
diverse coduri verbale, Mc.s. care se deosebesc 
prin unele criterii şi/sau reguli de semnificare; 
această situaţie este confirmată de pildă, în 
domeniul cunoaşterii teoretice, de coexistenţa mai 
multor interpretări filosofice cu referire la acelaşi 
domeniu sau, şi mai concludent, de existenţa mai 
multor explicaţii ştiinţifice date aceluiaşi domeniu, 
de coexistenţa unor teorii concurente. Interpretăm 
trecerea de la situaţia în care coexistă diverse 
teorii despre un domeniu al existenţei la situaţia în 
care o anumită teorie ştiinţifică, datorită 
capacităţii ei explicative, este unanim acceptată şi 
folosită cu succes în diverse situaţii pertinente, ca 
un indiciu suficient al intrării Me.s. teoretice ce a 
generat-o în cel de al doilea stadiu al evoluţiei 
sale. 

Din perspectiva schemei evoluţiei interne a 
C.s. rezulta că în primul stadiu evoluţia Mc.s. 
teoretice cognitive se caracterizează şi prin 
redimensionarea succesivă a domeniilor de 
referinţă: primele criterii şi reguli de semnificare 
fiind consecinţa unor presiuni informaţionale vagi, 
nesistematizate, aşa cum sunt provocate de 
dificultăţile activităţilor pragmatice sau a altor 


tipuri de activităţi teoretice, nu numai că nu pot să 
realizeze procese de semnificare corecte şi 
nuanţate, dar nu reuşesc nici să „prindă” corect 
domeniul de referință.  Decuparea acestuia, 
delimitarea corectă şi nuanțată a contururilor lui 
este un proces ce se realizează concomitent cu 
nuanţarea organizării şi funcționării Me.s., fiind 
dependentă de modificările ce se produc în 
interiorul lui, deci de corecţiile şi nuanţările pe 
care le suferă criteriile şi regulile de semnificare. 

Coerenţa domeniului de referinţă, unitatea sa 
funcţională, exercită presiuni asupra 
mecanismelor de semnificare teoretice pentru a 
evolua spre starea în care sunt capabile să 
realizeze un model unitar al domeniului de 
referinţă. Din această dependenţă decurge că 
gradul de organizare al domeniului de referinţă al 
mecanismelor de semnificare teoretice 
condiţionează ritmul evoluţiei fiecărui Mc.s 
starea de maxim funcţional; cu cât un domeniu de 
referinţă se află într-o stare mai incipientă a 
evoluţiei sale cu atât este mai lent şi ritmul 
devenirii mecanismelor de semnificare teoretice 
ce-l investighează. Cum vom argumenta ulterior, 
această dependenţă explica avansul mecanismelor 
de semnificare tip F asupra mecanismelor de 
semnificare tip S-U. 

* 

Schema evoluţiei codului verbal expusa în 
acest capitol este o construcţie ipotetico-deductivă 
care ia în consideraţie ceea ce Karl Marx ar numi 


determinaţiile cele mai simple ale codului: 
capacitatea de conştientizare, constituirea Mc.s. 
compuse din ansambluri de criterii şi reguli de 
semnificare specializate în funcţie de criteriile 
menţionate, dependenţa Mc.s. de caracteristicile 
domeniului de referinţă. Pe parcurs am invocat 
anumite date pentru a-i sugera plauzibilitatea, 
fără a o supune încă la probe concludente. 
Conform opţiunilor din capitolul 1, probarea o 
realizăm în doini modalități: 

1) prin utilizarea modelului pentru a dezvolta 
modele ale domeniilor înglobante: om, 
etnosisteme, antroposfera; 2) prin utilizarea 
ansamblului modelelor obţinute, conform regulilor 
de acceptare a unei teorii ştiinţifice, pentru a 
explica evoluţia reală a omului, a unora din 
principalele modalităţi în care el se manifestă. 

Ambele modalități, s-ar putea replica, 
furnizează numai probe indirecte, când de dorit ar 
fi să se conceapă şi să se efectueze experimente 
care să constituie testări ale modelului. Nu negăm 
acest deziderat, dar o astfel de testare presupune 
un model mai detaliat al codului verbal, model la 
care, conform metodei de investigare pe care am 
adoptat-o, nu se poate ajunge decât treptat, în 
urma unor nuanţări succesive. Remarcăm, de 
asemenea, că probarea unei teorii prin regulile de 
acceptare menţionate se înscrie în modul curent 
de analiză a teoriilor, inclusiv în fizică. 

Capitolul IV 

OMUL 


Istoria socială a oamenilor nu este altceva 
decât istoria dezvoltării lor individuale 

KARL MARX 

Obiectul studiilor noastre nu este codul 
verbal ci omul-în-antroposferă sau, altfel spus, 
antroposfera cu preocuparea de a înţelege locul şi 
funcţiile omului în structurile pe care le-a generat. 
Pentru a studia sistematic această problematică 
ne-am propus, cum am menţionat în primul 
capitol, să identificăm reţeaua de determinări, 
începând cu cele mai simple. 

Ca urmare modelul omului s-a conturat 
treptat, după mai multe analize corelate ale 
tuturor nivelurilor antroposferei. Cum ordinea 
expunerii rezultatelor nu poate coincide cu cea a 
investigaţiilor a trebuit să optăm pentru o anumită 
modalitate de grupare a datelor. Am optat pentru 
gruparea lor pe niveluri ierarhice de organizare a 
antroposferei deoarece această variantă face 
posibilă expunerea globală şi unitară a datelor ce 
se referă la ceea ce reprezintă în antroposferă 

ţi organizate cu o relativă autonomie 
funcţională;  interdependenţele din interiorul 
omului, care dau caracterul unitar al acestuia, de 
pildă, sunt mai numeroase şi mai puternice decât 
cele dintre om şi instituţiile sociale. 

Atunci când ne referim la om, la activitatea 
umană considerată generic, determinările îşi au 
sursa atât în el, cât şi în ambianța lui. Ne vom 
pronunţa iniţial asupra determinărilor interioare 
deoarece sensul şi amploarea determinărilor 


exterioare omului sunt condiţionate de stadiul şi 
starea structurilor interne. Avem în vedere cel 
puţin două aspecte: 

1) unele determinări exterioare omului nu 
apar decât ca produs al activităţii umane, deci în 
funcţie de stadiul dezvoltării sale. De pildă, 
industria, structurile industriale şi produsele 
acesteia, reprezintă determinări exterioare 
omului, clar pentru a se ajunge la ele, pentru ca 
ele să existe, este necesar ca omul să poată depăşi 
stadiul producţiei artizanale, să dispună de 
rezultate ale ştiinţei, care şi ele sunt condiţionate 
de stadiul activităţii teoretice; 

2) aceleaşi determinări exterioare, în diverse 
stadii ale evoluţiei omului, au efecte diferite 
asupra lui deoarece natura şi amploarea 
influențelor sunt condiţionate de posibilităţile 
omului de a le recepta şi de semnificaţia ce le-o 
acordă. 

După ce vom semnala  determinările 
interioare (secțiunile 1 - 7) şi exterioare 
(secţiunile 8 - 10) pe care investigaţiile le-au 
impus ca fiind cele mai simple, pe baza acestora, 
ne vom pronunţa asupra unor însuşiri ale omului 
(secţiunile 11 - 15). 

1. Condiţionarea internă a omului (apreciere 
globală) 

A - Omul, am afirmat în premise, integrează 
alcătuirea trupească şi psihicul; el este o 
rezultantă a interacțiunii acestora după anumite 
reguli de compoziţie. Omul este o complexitate 


organizată nereductibilă nici la organism, nici la 
psihic dar deoarece însuşirile sale sunt 
dependente de cele ale „componentelor” şi de 
modul în care acestea interacționează, modelul 
omului nu poate să nu includă şi referiri la ceea ce 
este caracteristic organismului, psihicului şi 
raporturilor dintre ele. 

În continuarea  precizărilor făcute în 
capitolele precedente, într-o încercare de a le 
sintetiza, vom spune că organismul este 
componenta ce asigură material şi energetic 
existenţa entității înglobante, este condiția 
necesară a apariţiei şi funcționării psihicului şi, 
implicit, a omului. În perioada de trecere de la 
preom la om şi, apoi, în etapele ce au precedat 
conturarea codului verbal, mecanismele de care 
organismul dispune pentru reglarea relaţiilor cu 
mediul său au contribuit într-o mare măsură la 
orientarea manifestărilor omului. 

Cum am argumentat anterior, însuşirile 
organismului sunt cele care fac posibilă 
constituirea codurilor psihice în varianta 
semnalată iar caracterul constant al mecanismelor 
ce guvernează organizarea şi funcționarea 
organismului face posibilă evoluția structurilor 
psihice de-a lungul generațiilor şi asigură 
caracterul unitar al omenirii, aceea unitate în 
diversitate pe care au remarcat-o unii filosofi. 

Pe măsură ce codurile psihice îşi amplifică 
posibilitățile funcționale, funcția organismului de 
reglare a relațiilor omului cu mediul sãu se 


diminuează treptat, fără a fi însă vreodată anulată. 
In ceea ce priveşte codurile psihice, analizele 
din capitolele II şi III au evidenţiat anumite 
însuşiri ale organizării şi funcţionării lor care, 
dacă sunt corect identificate, constituie repere 
pentru a ne pronunţa asupra raporturilor ce se 
stabilesc între ele şi om, respectiv manifestările 
acestuia. La o primă apreciere, cu totul generală, 
reținem: codurile psihice, a căror evoluţie constă 
în diferenţiere şi specializare funcţionala, extind 
treptat posibilităţile omului de a-şi regla relaţiile 
cu ambianta; fiecare cod intervenind în modalităţi 
şi cu mijloace specifice, condiţionează diferit atât 
performanţele cât şi sfera de acţiune a omului; 
evoluţia codului verbal fiind marcată de 
dezvoltarea Mc.s. teoretice, care fac treptat 
posibila autocunoaşterea şi autoevaluarea tot mai 
corectă şi mai nuanţată, evoluţia omului constă nu 
doar în amplificarea capacităţii de a interveni în 
ambianța sa ci şi în apariţia şi dezvoltarea 
capacităţii de a regla deliberat propriile structuri. 
Putem conchide că atât organismul cât şi 
codurile psihice contribuie la orientarea 
manifestărilor omului. Noile date de care 
dispunem ne permit să prezentăm schematic 
aportul lor la declanşarea şi orientarea 
comportamentului uman. Mesajele sunt receptate 
prin intermediul unor analizatori (semnalaţi în 
schema nr. 1); au loc procese ne-psihice care pot 
declanşa diverse reacții ale omului fără intervenția 
codurilor psihice. Avem în vedere manifestări 


numite de obicei instinctive, reflexe. În cazul în 
care analizatorii furnizează date codurilor psihice, 
ele le acordă semnificaţii care, receptate de 
organism (prin intermediul „efectărilor”), pot 
declanşa procese care să influenţeze atât 
capacitatea funcţională a codurilor psihice în 
secvenţa următoare cât şi manifestările omului. Se 
ştie, de pildă, că o manifestare de bucurie, 
entuziasm sau teamă este dependentă de un 
proces de semnificare dar este condiţionată şi de 
reacţii ale organismului la semnificaţia data de 
codul verbal; asupra acestor aspecte ne 
pronunţam mai nuanţat în IV 2 când analizăm 
raporturile dintre codul verbal şi organism în 
reglarea manifestărilor specifice omului. 

B - Omul, fiind un sistem generat de 
interacţiunea organismului şi codurilor psihice, se 
afla în stare de echilibru atunci când reuşeşte să 
satisfacă nevoile funcţionale interne ale ambelor 
subsisteme şi să evite intrarea uneia dintre 
componente în stări care declanşează dezechilibre 
în cealaltă componenta. Această performanţă 
presupune şi raporturi pozitive între om şi 
sistemele ce-l înglobează, deoarece starea de 
echilibru a componentelor sale este condiţionată 
de schimburile pe care ele le realizează, direct sau 
prin intermediul omului, cu mediul acestuia. 

C - Manifestările omului se conturează cu 
concursul unuia din cele trei tipuri de coduri 
psihice sau ca urmare a interacțiunii acestora în 
oricare din combinaţiile posibile. Dacă acceptăm 


că manifestările omului pot fi mediate de unul din 
tipurile de coduri, de câte două din cele trei tipuri 
de coduri şi chiar de toate cele trei tipuri de 
coduri psihice atunci obţinem şapte genuri de 
manifestări posibile. Unele dintre ele sunt uşor de 
ilustrat prin raportare la domeniul de referinţă. 
Observarea comportamentului oamenilor atestă 
manifestări pe care le denumim, de obicei, 
utilizând expresiile „activitate productivă”, 
„activitate comercială”, „activitate politică”, 
„activitate diplomatică”; ele implică, cu necesitate, 
participarea codului verbal. Dar este lesne de 
intuit coparticiparea codului figurativ la 
activitatea productivă sau comercială. La limită, 
caracterul distinct al intervenţiei celor trei tipuri 
de coduri psihice este ilustrat de manifestările 
creatoare ale omului. Desigur, omul care poate 
desfăşura o activitate creatoare în domeniul 
muzical este de presupus că are codul muzical mai 
bine dezvoltat decât cel în măsură doar să 
recepteze un gen sau altul de muzică. Acelaşi 
raţionament este plauzibil şi în cazul pictorului, 
dacă ne referim la codul figurativ, sau al omului de 
ştiinţă, în cazul codului verbal. Sunt domenii însă 
în care actul creator este condiţionat cel puţin de 
două tipuri de coduri psihice: de pildă, în creaţia 
literară intervine atât codul figurativ cât şi cel 
verbal; în creaţia teatrală pot interveni toate cele 
trei tipuri de coduri psihice. 

D - Fiecare din cele şapte genuri de 
manifestări îndeplineşte funcții distincte în 


domeniul  ontic al  limanului. Observarea 
manifestărilor omului furnizează date ce atestă că 
omul nu poate produce „unelte de producție” 
utilizând codul muzical; creația muzicală are 
indubitabil funcții distincte de cea plastică; 
codurile figurative şi muzicale nu pot, singure, să 
justifice manifestările ştiinţifice: în mod cert în 
activitatea productivă, creaţia ştiinţifică sau 
practica medicală este implicat cu precădere 
codul verbal. Codul figurativ este suficient pentru 
a regla orientarea omului în spaţiul său nemijlocit, 
dar este indispensabilă intervenţia codului verbal 
pentru ca omul să relaţioneze cu componente ale 
domeniului ontic al umanului situate în alte spaţii 
(de pildă, în microcosmos), să estimeze procese ce 
au loc în interiorul complexităţilor organizate (de 
la dezintegrarea atomului până la reproducerea 
celulară, revoluţia socială sau formarea unor noi 
planete în diverse constelații). Numai prin 
intermediul codului verbal omul poate interveni 
pentru a modifica starea funcţională a unor 
entităţi neperceptibile vizual şi relaţiile dintre 
acestea, sau pentru a crea entităţi cu însuşiri ce 
nu pot să apară pe cale „naturală” (de pildă, 
procesoarele). 

2. Raporturile dintre codul verbal şi organism 
în reglarea manifestărilor umane 

Codul verbal având principala pondere în 
reglarea manifestărilor umane, ne-am pus 
problema modului în care interacționează cu 
organismul şi a funcţiilor lor în orientarea 


comportamentului uman. 

Analizele au condus la concluzia că fiecare 
din tipurile şi genurile de mecanisme de 
semnificare verbale identificate generează 
manifestări umane specifice, datorită nu numai 
naturii semnificaţiilor rezultate dar/şi implicării 
specifice a organismului. De pildă, semnificaţiile 
produse de mecanismele pragmatice gen decizie 
orientează  efectorii iar cele produse de 
mecanismele de  semnificare gen proiectarea 
execuţiei organizează spatio-temporal activitatea 
analizatorilor şi  efectorilor. De asemenea 
mecanismele de  semnificare gen decizie, 
precizând ce „trebuie” să facă omul, iar 
mecanismele de semnificare gen proiectarea 
acțiunii, indicând cum să acționeze omul, de fapt 
determină succesiunea de operații motorii, 
coordonează mişcări ale întregului organism 
subordonându-le unor scopuri ce nu sunt nici ale 
acestuia, nici ale codurilor psihice, ci ale omului. 
Mecanismele de semnificare gen evaluare sunt 
însă cele care condiţionează cel mai amplu 
organismul deoarece evaluările sunt în măsură să 
influențeze stările funcţionale ale organismului. O 
evaluare de gen „pericol' poate paraliza 
organismul sau îl poate mobiliza sa maximizeze 
concentrarea energiei disponibile sau să crească 
viteza de reacţie motrică. Aceste condiţionări sunt 
sugerate la nivelul omului de existenţa unor stări 
desemnate prin termeni ca „bucurie”, „tristeţe“, 
„entuziasm”. Aceste stări pot fi provocate de 


evaluări verbale (ele pot fi determinate şi de 
procese psihice realizate de codul figurativ sau de 
codul muzical) dar constituie o consecinţă a 
modificărilor fiziologice declanşate şi întreţinute 
de evaluări. Avem în vedere că evaluările 
determină în reţelele neurocorticale modificări 
fiziologice care, la rândul lor, exercită influenţe 
asupra capacităţii funcţionale a codurilor psihice 
(influenţele sunt în mod curent menţionate de 
investigaţiile psihologice, de pildă atunci când se 
fac referiri la creşterea sau la scăderea capacităţii 
de concentrare a atenţiei ca urmare a unor 
modificări fiziologice provocate de anumite stări 
psihice). Aşadar, stările menţionate sunt o 
rezultantă a unor complicate interacțiuni dintre 
organism şi codurile psihice. 

Modificările fiziologice declanşate de evaluări 
pot afecta rezultatele proceselor de semnificare 
verbală, exteriorizarea acestora. Dovada suficientă 
este furnizată de situaţia unanim cunoscută şi 
recunoscută că mimica, gesturile, tonalitatea vocii 
sunt nu numai condiţionate de semnificaţia 
mesajelor dar pot favoriza sau stânjeni exprimarea 
acestora; astfel de situaţii ilustrează complexa şi 
contradictoria influenţă pe care diversele tipuri şi 
genuri de procese de semnificare o pot exercita 
asupra organismului. 

Semnificativă pentru raporturile dintre 
organism şi codul verbal este posibilitatea ca 
organismul să „trădeze” codul verbal, să exprime 
un mesaj care să nu concorde cu mesajul verbal 


(de pildă, atunci când spunem despre cineva că 
„nu ştie să mintă” sau despre un actor că „nua 
reuşit să intre în rol”). Situaţii de acest gen atestă 
posibilitatea codului verbal de a controla 
organismul dar şi relativa autonomie funcţională a 
organismului. Observarea manifestărilor 
oamenilor prilejuieşte constatarea a doua situaţii 
limită: posibilitatea ca procesele fiziologice să 
blocheze funcţionarea codului verbal; posibilitatea 
ca organismul să efectueze comenzi ale codului 
verbal care periclitează integritatea corporală, 
chiar existența organismului ca entitate 
funcţională. Aşadar, raporturile dintre organism şi 
codul verbal apar ca o sursă a diversificării 
manifestărilor umane. Concluzia este importantă 
deoarece dezvăluie o eroare des întâlnită în 
psihologie, îndeosebi în cea behavioristă: avem în 
vedere confundarea manifestărilor („ieşirilor”) 
psihice cu cele ale omului. Aceeaşi concluzie 
sugerează nevoia unor ample reconsiderări în 
explicaţiile psihologice pentru a se distinge între 
aportul codurilor psihice şi cel al organismului. 
Procese şi stări desemnate prin termeni ca 
„motivaţie” şi „afectivitate”, de pildă, apar ca o 
exteriorizare a rezultantei unor interacțiuni dintre 
codurile psihice şi organism. Ca urmare pot şi 
trebuie să fie elaborate noi scheme care să 
dezvăluie aportul specific al alcătuirii trupeşti şi al 
codurilor psihice în orientarea conduitei omului, 
regulile ce guvernează raporturile dintre organism 
şi mecanismele de semnificare şi care fac posibilă 


nu numai orientarea din interior a manifestărilor 
umane ci şi relativa constanţă în timp a 
„motivaţiei” şi „stărilor afective”. 

Deoarece modelul codului verbal dezvăluie 
constituirea succesivă a noi tipuri şi genuri de 
mecanisme de semnificare, raporturile cinite 
acaule trupească şi „psihic” nu j 
concepute ca statice. Când apare un nou tip de 
mecanism de  semnificare, acesta ridică 
organismului noi probleme, îl pune în noi situaţii, 
îi „solicită colaborarea” pentru ca OMUL să 
realizeze noi modalităţi de acțiune. Fiecărei etape 
în devenirea codului verbal îi corespunde un 
stadiu distinct al raporturilor sale cu organismul şi 
ca urmare, un stadiu distinct al posibilităţilor de 
acţiune umană. Plauzibilitatea afirmației este 
susţinută de faptul atestat istoric că manifestările 
omului s-au modificat periodic şi s-au diversificat; 
de pildă, activitatea teoretică s-a conturat numai 
la un anumit stadiu al evoluţiei omului şi s-a 
realizat în variante diferite. Modul de „a face 
ştiinţa” specific secolului nostru diferă de cel 
specific secolului 19 care, la rândul său, diferă de 
cel specific secolului 18, ş.a.m.d. Aceeaşi remarcă 
este valabilă şi în cazul activităţii productive. 

In evoluţia omului, ca urmare a decalajelor în 
creştere între posibilităţile organismului şi cele 
ale codului, un rol din ce în ce mai mare are 
unealta. Dezvăluindu-ne existenţa a numeroase 
tipuri şi genuri de mecanisme de semnificare, 
modelul codului verbal face plauzibilă afirmaţia: 


diversificarea uneltelor este corelată cu evoluţia 
mecanismelor de semnificare verbale. Atunci când 
se constituie un nou tip de mecanism de 
semnificare sau când acesta trece într-un nou 
stadiu, au loc modificări calitative în sfera 
uneltelor omului. Unealta apare ca o modalitate de 
suplinire a neajunsurilor funcţionale ce decurg din 
decalajele ce se amplifică inerent între 
performanțele organismului şi cele ale codurilor 
psihice. Ştim că încă Hegel a atras atenția asupra 
rolului uneltei în acțiunea umană; „Datorită 
uneltelor sale omul are putere asupra naturii 
exterioare, chiar, dacă, prin scopurile pe care le 
urmăreşte, el este mai curând atârnător de ea” 
(55, p. 749). In mod îndreptățit Ion Tudosescu 
subliniază: „Hegel ajunge la cristalizarea unei idei 
fundamentale pentru înțelegerea mecanismului 
procesului istoric uman, anume la concluzia că în 
caracterizarea esenței fenomenelor sociale 
hotărâtoare este nu atât cercetarea scopurilor 
acțiunii, cât cercetarea mijloacelor acesteia, 
deoarece în ultimă instanță mijloacele 
subordonate scopurilor sunt prelungiri ale 
interiori taţii în exterioritate” (137, p. 23). Într- 
adevăr, gândind unealta ca „prelungire a 
inferiorității în exterioritate” înțelegem cum este 
posibil să se menţină corelaţia funcţională între o 
organizare aflata în stare staţionară (alcătuirea 
trupească) şi complexităţi aflate în devenire 
(codurile psihice): Organismul +  unealta-în- 
devenire asigură posibilitatea de obiectivare a 


„ieşirilor” unor coduri psihice-aflate-în-devenire. 

Desigur, o nouă generaţie de unelte, prin 
existenţa lor dar şi prin performanţele pe care le 
fac posibile, ridică omului, codurilor sale psihice 
noi probleme care exercita presiuni 
transformatoare asupra mecanismelor de 
semnificare. 

3. Implicarea codului verbal în apariţia şi 
evoluţia unor coordonate spaţio-temporale ale 
omului în urmă cu numai două sute de ani 
Immanuel Kant începea Critica rațiunii pure 
întrebându-se ce sunt spaţiul şi timpul. „Sunt 
existenţe reale? Sunt ele numai determinări sau 
chiar raporturi ale lucrurilor, dar totuşi astfel de 
raporturi încât ar aparţine lucrurilor, chiar când 
acestea nu ar fi intuite? Sau sunt astfel de 
raporturi care ţin numai de forma intuiţiei şi, prin 
urmare, de constituţia subiectivă a simţirii 
noastre, fără de care aceste predicate nu ar putea 
fi atribuite niciunui lucru?” (64, p. 67). Este 
semnificativ că o lucrare elaborată pentru a oferi o 
alternativă soluțiilor empiriste şi  raţionaliste 
anterioare şi concepută ca o analiză a facultăţii de 
cunoaştere specifică omului s-a pronunţat asupra 
spaţiului şi timpului. Sunt aspecte ce nu pot fi 
ocolite, ce condiţionează ansamblul activităţii 
teoretice, indiferent care este obiectul de studiu, 
cu care s-au confruntat numeroşi gânditori şi 
înainte de elaborarea soluţiei kantiene şi după, 
încă insuficient clarificate şi în acest sfârşit de 
secol. 


Viziunea despre spaţiu şi timp elaborată de 
Kant, ca de altfel ansamblul concepţiei sale despre 
facultăţile de cunoaştere proprii omului rămas ca 
moment de referință, influențând puternic 
gândirea filosofică şi ştiinţifică. Astăzi ştim că 
diferitelor „forme de existenţă a materiei” le sunt 
proprii anumite coordonate  spaţio-temporale, 
reciproc nereductibile; ştim, de asemenea, graţie 
elaborării geometriilor neeuclidiene şi psihologiei 
genetice, ca omul este capabil să-şi construiască 
coordonate spaţio-temporale în diverse variante. 
Răspunsurile la întrebările formulate de Kant 
sunt, deci, opuse celor pe care le-a dat el. 

Dar nu am amintit aici momentul Kant în 
descifrarea problematicii spaţiului şi timpului 
pentru a sublinia incorectitudinea interpretării 
sale, ci pentru a ne întreba „de ce s-a înşelat 
Kant?”. Ce n-a ştiut Kant când a afirmat că spaţiul 
şi timpul nu pot fi decât reprezentări a priori, 
intuiţii pure, care stau la baza intuiţiilor externe? 

Stabilind determinări de tipul: sensibilitate, 
intelect, rațiune; optând în premise pentru 
distincţia între „cunoaştere pură” şi „cunoaştere 
empirică”; raportându-se la psihologia dominantă 
în perioada în care şi-a conceput modelul 
explicativ, dominată de viziunea despre 
„facultăţile” omului, şi la diverse ştiinţe 
contemporane lui care nu-i ofereau repere pentru 
o viziune relativistă despre spaţiu şi timp, Kant nu 
putea ajunge la o explicaţie care să aibă ca punct 
de plecare procesul de semnificare. Critica raţiunii 


pure este o impunătoare construcţie ipotetico- 
deductivă, ce eşuează deoarece pleacă de la 
premise false. De pildă, „sensibilitatea”, înţeleasă 
ca acea „capacitate (receptivitate) de a primi 
reprezentări prin felul cum suntem afectaţi de 
obiecte” (64, p. 65), care „ne procură intuiţii” 
constituie un mod neadecvat de a denumi procese 
de semnilicare ce au loc la nivelul primar al 
codurilor psihice. Kant a sesizat corect 
posibilitatea unor reprezentări „în care nu se 
găseşte nimic care să aparţină senzaţiei” (64, p. 
66) dar, neînţelegând că sunt produse ale unor 
procese anterioare de semnificare, a greşit 
considerându-le „pure”, neafectate de 
reprezentările provenite din ambianţă, „empirice”. 
În aceste condiţii a putut să decreteze că intuiţia 
pură „are loc a priori în simtire, chiar independent 
de un obiect real al simţurilor sau al senzaţiei, ca 
o simplă formă a sensibilităţii” (64, p. 66). Analiza 
ar putea continua dar o considerăm suficientă 
pentru a ilustra importanţa gradului de 
corectitudine al interpretării mecanismelor ce 
guvernează procesele psihice pentru soluţionarea 
unor probleme, cum ar fi cele referitoare la spaţiu 
şi timp, ce par a nu fi dependente de această 
problematică. 

Concepând procesele psihice ca procese 
semantice suntem obligaţi logic să postulăm: a) 
existenţa obiectivă a unor coordonate spaţio- 
temporale specifice domeniilor de referinţă, 
inclusiv existenţei social-umane, şi b) construirea 


succesivă a mai multor „imagini” despre aceste 
coordonate până când, ca urmare a evoluţiei 

„ se ajunge la imagini izomorfe cu aceste 
coordonate. Dar să analizăm mai amănunţit 
implicarea codului verbal în apariţia şi evoluţia 
coordonatelor  spaţio-temporale ale acțiunii 
umane. Ne rezumăm la acest aspect, 
considerându-l suficient pentru actualul nivel de 
nuanţare a modelului omului. 

La prima vedere dimensiunea spaţială a 
comportamentului uman este guvernată doar de 
codul figurativ. Modelul codului verbal infirmă 
însă această afirmație. Mecanismele de 
semnificare verbale dispun de criterii şi reguli de 
semnificare proprii pentru a regla manifestările 
omului în spaţiu. În favoarea afirmației pledează 
organizarea diferită a spațiului în diverse 
„culturi”, existenţa geometriilor neeuclidiene şi a 
teoriilor fizice relativiste, care nu pot fi generate 


numai de codul figurativ. Diversitatea 
modalităţilor de concepere a spaţiului şi 
dependenţa lor de „sisteme filosofice”, „teorii 


ştiinţifice” sau tradiţii culturale a atras deja 
atenţia unor cercetători şi s-a soldat cu studii 
interesante. Semnificativă este, de pildă, lucrarea 
Human Activity system. Its spatiotemporal 
Structure editată de Hitoshi Watanabe (139). Deşi 
modelul codului verbal încă nu conține referiri la 
funcţionarea propriu-zisă a mecanismelor de 
semnificare, este suficient să avem în vedere 
implicarea criteriilor de semnificare în prelucrarea 


mesajelor pentru a accepta că receptarea 
concomitenta a unei mulţimi de mesaje nu poate 
să nu se soldeze cu semnificaţii care se pronunţă 
asupra aspectelor spațiale ale ambianţei omului. 

Din aceleaşi considerente fluxurile de mesaje, 
determinând procese de semnificare cu referire la 
succesiunea mesajelor, fac posibile semnificaţii 
privind trecerea domeniilor de referinţă dintr-un 
stadiu în altul, ritmul acestora, transformările ce 
au loc, deci semnificaţii ce redau cu mijloace 
specifice codului verbal procesele ce se desfăşoară 
în domeniile ce furnizează mesajele prelucrate. 
Prin semnificaţii ce redau derularea, succesiunea 
evenimentelor şi prin capacitatea de a memora nu 
mesaje disparate ci semnificaţii acordate unor 
mulţimi de mesaje, codul verbal face din om fiinţa 
ce se poate proiecta în „trecut” şi în „viitor”, o 
fiinţă ce „percepe” timpul, care conştientizează 
dimensiunea temporală a existenţei, natura 
acesteia. Şi în cazul „timpului” caracteristicile 
Mc.s. determină o mare varietate de coordonate 
temporale,  „perceperea” timpului în variante 
diferite şi modificarea lor succesivă. Afirmația este 
confirmată deja de diverse studii; semnalăm, de 
pildă, lucrările Time and Man (35) şi Time în 
Science and Philosophy (144). 

Aşadar, dispunând de mecanisme de 
semnificare, omul este un creator de coordonate 
spaţiale şi temporale ale existenţei iar coexistenţa 
unor semnificaţii diferite acordate spaţiului şi 
timpului în diverse comunităţi umane atestă 


dependenţa modului de a percepe spaţiul şi timpul 
de însuşiri ale mecanismelor de semnificare, de 
anumite criterii şi reguli de semnificare utilizate 
de codul verbal. 

Din dependenţa semnalată deducem că nu 
toate variantele în care se conturează coordonate 
spaţiale şi temporale ale existenţei au acelaşi grad 
de izomorfism cu domeniul de referinţă. Deoarece 
coordonatele spaţiale şi temporale generate de 
codurile psihice condiţionează capacitatea de 
acţiune a omului, variantele mai „bune” se menţin 
mai mult decât altele iar oamenii ce le folosesc 
sunt în mod obiectiv capabili să desfăşoare acţiuni 
mai eficace. 

Acceptând distincţia între mecanismele de 
semnificare teoretice şi pragmatice şi 
specializarea acestora pentru a prelucra mesaje 
provenind din domeniul fizic, social şi semantic al 
antroposferei apare întrebarea: sunt posibile 
tipuri diferite de coordonate spaţio-temporale? 

Răspunsul corect la această întrebare 
necesită luarea în consideraţie a raporturilor 
dintre mecanismele de semnificare teoretice şi 
mecanismele de semnificare pragmatice. Cât timp 
mecanismele de semnificare teoretice nu sunt 
constituite desigur mecanismele de semnificare 
pragmatice generează coordonate spaţiale şi 
temporale proprii. Dacă procesele de semnificare 
teoretice se soldează cu entităţi semantice 
calitativ diferite de rezultatele proceselor de 
semnificare pragmatice, dacă ele sunt cele ce 


generează „geometriile”, atunci este plauzibilă 
afirmaţia:  Me.s. teoretice generează noi 
coordonate spaţiale şi temporale, diferite de cele 
ce pot fi generate de Mc.s. pragmatice. Saltul 
realizat de om odată cu apariţia teoriilor 
„relativiste” indică evoluţii chiar în interiorul 
modului în care Mess. teoretice concep 
coordonatele spaţiale şi temporale. Când se afirmă 
că teoriile relativiste au ca fundament „un spaţiu 
cu patru dimensiuni” de fapt se semnalează un 
salt în modul de a concepe raporturile spaţio- 
temporale. Deoarece afirmarea dependenţelor 
dintre „spaţiu” şi „timp” a permis omului să 
construiască scheme explicative ce s-au dovedit 
mai bune ca cele anterioare, se poate susţine că 
suntem în faţa unui mod de a concepe 
dimensiunile spaţio-temporale mai bun. 

Revenind la raporturile dintre Mess. 
pragmatice şi Me.s. teoretice, dacă primele 
evoluează sub presiunea structurilor şi proceselor 
psihice teoretice, - deoarece altfel nu pot recepta 
şi utiliza rezultatele acestora, de pildă teoriile 
ştiinţifice - este de presupus că se exercită 
presiuni pentru ca Mc.s. pragmatice să conţină 
criterii şi reguli de semnificare apte să genereze 
coordonate spaţio-temporale similare 
(compatibile) cu cale generate de Mc.s. teoretice. 
Activitatea educaţională ilustrează aceste 
presiuni. Însuşirea oricărei discipline didactice, de 
la cele matematice până la istorie sau geografie, 
implică un proces de structurare psihică a unor 


coordonate care, odată realizate,  mediază 
raporturile omului cu zone ale ambianţei sale 
fizice, sociale sau semantice. 

Remarca: asupra problematicii raporturilor 
dintre coordonatele spaţio-temporale generate de 
Mc.s. F ŞI Me.s. S-U nu ne putem pronunţa în 
acest stadiu al nuanţării modelului codului verbal, 
fiind indispensabile schiţe mai nuanţate ale celor 
două tipuri de mecanisme. 

4. Omul, din perspectiva „dualismului 
conştiinţei”. 

Capacitatea codului psihic de a realiza 
conştientizări este esenţială pentru saltul de la 
preom la om deoarece generează manifestări 
numite în mod curent „voluntare”; fiind guvernate, 
de luările la cunoştinţă, ele sunt calitativ diferite 
atât de manifestările instinctive, reglate numai de 
organism, cât şi de manifestările, involuntare”, 
provocate de codurile psihice, dar fără intervenţia 
conştientizării. 

Modelul codului verbal, semnalând cele două 
niveluri funcţionale ale Mce.s., impune o altă 
distincţie: între activitatea numită anterior 
„voluntară”, mediată de luări la cunoştinţă, şi 
activitatea mediată şi de procese de semnificare 
secundare, deci de raționamente. Numim această 
ultimă clasă de manifestări - „acțiuni 
premeditate”. Conchidem că omul, pe măsură ce 
îşi dezvoltă codurile psihice, devine capabil să 
realizeze manifestări grupabile în funcţie de 
mecanismul implicat în reglarea lor ca în schema 


6, care preia şi dezvoltă schema 1 în funcţie de 
noile date. 


Analizatori- 
efectori 
Procese de 
semnificare primare 
Conştientizări 


Procese de 
semnificare 
secundare 


Manifestări 
reflexe 


Manifestări 
voluntare 


Manifestări 
involuntare 


Manifestări 
premeditate 


Schema 6. 

Este suficient să acceptăm că prin 
conştientizare se obţine „idealitatea obiectului” 
fiind „menţinută şi realitatea acestuia” pentru a 
intui că această performanţă este cea care face 
posibile centrări fie pe concreteţea obiectului fie 
pe idealitatea acestuia şi, ca urmare, alte două 
mari clase de manifestări umane: 

a) acţiuni prin care omul obiectivează 
semnificaţii care nu vizează direct, nemijlocit un 
anumit obiect, de pildă obiectivări de genul 
„teoriilor”, „artelor plastice”, „creaţiilor muzicale” 
etc.; b) acţiuni prin care omul relaţionează cu 
anumite entităţi din ambianța sa urmărind să 
obţină un anumit efect. 

Dacă centrarea pe „realitatea obiectului”, pe 


concreteţea sa „aici” şi „acum”, posibilă ca 
urmare a punerii între paranteze a „idealităţii 
obiectului”, generează relaționarea omului cu 
entităţi concrete, localizabile spaţio-temporal, în 
schimb centrarea pe semnificaţia conținută în 
conştientizare, deci pe „idealitatea obiectului” are 
ca rezultat obiectivarea unei” imagini-pentru-sine 
a psihicului” care nu este de natură substanţială 
sau energetică ci, cum este unanim acceptat 
astăzi, informaţională. Obiectivări ale acestor 
semnificaţii, fie ele teorii, creaţii muzicale sau 
plastice (în funcţie de tipul codului psihic ce le 
generează) reprezintă entități informaționale, 
ansambluri de semnificații generate de codurile 
psihice, pe care în continuare le vom numi 
„semantice 

Finalitatea diferită a celor două tipuri de 
manifestări umane justifică delimitarea lor; vom 
denumi manifestările prin care omul se centrează 
pe concretețea obiectului, „manifestări practice”, 
iar cele care se centrează pe idealitatea obiectului 
cu care relaționează, „manifestări spirituale". 

Producând obiecte semantice omul se 
exteriorizează. Omul expune un produs al 
prelucrărilor sale psihice focalizate pe 
semnificaţii, îl oferă lumii, 1] obiectivează! El nu 
relaţionează cu o entitate concretă, fie ea fizică, 
umană sau semantică; el creează o nouă entitate 
semantică. In acest caz, deşi procesele de 
semnificare sunt stimulate şi direcționate de 
anumite mesaje a căror sursă se poate afla în 


afara omului, centrarea pe idealitatea obiectului îi 
permite omului să pună pentru un moment între 
paranteze sursa mesajului şi eventuala reacţie 
concretă prilejuită de prelucrarea mesajului. 

In concluzie, modul de a funcţiona al 
codurilor psihice generează două mari clase de 
manifestări umane. Dacă omul nu ar avea 
capacitatea de a analiza semnificaţia termenilor 
depăşind aspectele pe care termenii le 
desemnează, manifestările lui s-ar limita la 
intrarea în relaţie cu diverse entităţi fizice din 
ambianța sa şi la reglarea relaţiilor interumane: 
având însă şi această capacitate funcţională, omul 
generalizează, idealizează, abstractizează etc. Şi 
produce un gen de entităţi inexistente în biosferă, 
îşi populează antroposfera cu entităţi semantice. 
Codurile psihice fiind cele care generează 
entităţile semantice obiectivate, ele neavând deci 
o altă „origine”, cheia înţelegerii raporturilor 
dintre domeniul social, entităţile fizice (naturale 
sau produse de om) entităţile semantice se obţine 
aprofundând studiul organizării şi funcţionării 
codurilor psihice. 

În continuare analizăm manifestările umane 
dirijate de codul verbal. Diversitatea mare a 
claselor de Mce.s. identificate şi proprietăţile 
acestora fac posibile şi necesare mai multe 
departajări la nivelul manifestărilor omului, 
considerat generic. 

1. Mecanismele de semnificare pragmatice 
verbale au capacitatea nu numai de a dirija direct 


relaţii ale omului cu diverse entităţi din ambianța 
sa, ele pot să genereze entităţi semantice, de pildă 
proiecte de acţiuni. Ultima performanţă se 
amplifică îndeosebi când intervin şi procese de 
semnificare pragmatice secundare. În lumina 
acestei precizări distingem: 

a) acţiuni determinate de Me.s. verbale 
pragmatice prin care omul nu relaţionează 
propriu-zis cu ambianța sa concretă, doar 
pregăteşte, proiectează astfel de relaţii sau se 
pronunţă asupra unor entităţi concrete în scopuri 
cognitive sau evaluative. Aici se includ, de pildă, 
actualele cercetări cu caracter aplicativ, întreaga 
activitate de proiectare, activitatea pedagogului 
ce precede relaţia sa cu elevul. Vom numi acest 
gen de acţiuni „pragmatice”; b) raportarea 
propriu-zisă la entităţi concrete, de pildă pentru a 
le modifica starea sau pentru a le da o anumită 
întrebuințare; procurarea hranei, construirea 
locuinței, producerea oțelului sau sticlei 
reprezintă astfel de acțiuni. Acestea sunt, conform 
optiunii anterioare, activități propriu-zis practice. 

Celor trei tipuri de Mc.s. pragmatice (F, S-U, 
S) şi celor patru genuri de Mc.s. pragmatice le 
corespund tot atâtea tipuri şi genuri de 
manifestări pragmatice. 

Însuşirile vocabularului codului verbal sunt 
cele care permit separarea manifestărilor verbale 
de cele propriu-zis factuale; manifestările 
pragmatice, fiind doar obiectivări verbale ale unor 
procese de semnificare, constituie o clasă aparte, 


ele nu aparţin sferei acţiunilor practice şi nu intra 
nici în clasa manifestărilor spirituale deoarece nu 
reprezintă centrări pe „idealitatea obiectului”. 

2. Dintre manifestările generate de codul 
verbal, se includ în sfera activităţilor spirituale 
numai acele activităţi realizate cu concursul Mi 
teoretice; în continuare le vom numi „mai 
teoretice”. 

Distincția între cele trei tipuri de Mess. 
teoretice (F S-U ŞI S) justifică distincţia între 
manifestări teoretice tip E, S-U ŞI S, iar distincţia 
între cele patru genuri de Mc.s. teoretice justifică 
distincţii corespunzătoare la nivelul manifestărilor 
teoretice. Nu ne pronunţăm în acest context 
asupra corectitudinii  distincţiilor deduse din 
modelul codului verbal deoarece o vom face în 
partea a doua a volumului. 

Pentru a schiţa raporturile ce se stabilesc 
între diversele tipuri şi genuri de activităţi 
teoretice, ca şi între activităţile teoretice şi 
celelalte clase de activităţi umane s-a dovedit 
necesar să se ia în consideraţie evoluţia codului 
verbal. 

5. Diversificarea manifestărilor umane sub 
influenţa evoluţiei mecanismelor de semnificare 
verbale 

Schița devenirii mecanismelor de semnificare 
verbale, acceptată, sugerează o schemă a 
diversificării treptate a manifestărilor omului. 
Cadrul verbal al fiecărui om se constituie şi 
evoluează sub influenţa ambianţei fizice, sociale şi 


semantice şi a manifestărilor omului iar trecerea 
codurilor dintr-un stadiu în altul deschide noi 
posibilităţi de acţiune, noi perspective. Analizăm 
în continuare dependenţa omului de diversificarea 
treptată a tipurilor mecanismelor de semnificare şi 
de evoluţia fiecărui tip. 

Anterior am introdus distincția între 
manifestări practice, pragmatice şi teoretice. Dacă 
luăm în consideraţie modul în care codul verbal 
evoluează, ne putem pronunța asupra stadiilor pe 
care le parcurg cele trei mari clase de manifestări 
umane pe măsură ce au loc modificări în 
organizarea şi funcţionarea Me.s. verbale. În 
schema 5 am prezentat evoluţia 
intercondiţionărilor dintre Me.s. teoretice şi 
pragmatice tip F S-U ŞI S. Pentru a ne pronunţa 
asupra stadiilor manifestărilor practice, 
pragmatice şi teoretice plecăm de: la stadiile 
parcurse de Mc.s. tip F sau S-U, (Schema 5). 
Luând în considerație incapacitatea Mess. 
pragmatice în primul stadiu de a realiza distinct 
manifestări verbale şi factuale, de a concepe 
proiecte înainte de a declanşa propriu-zis relaţii 
cu ambianța, primul stadiu al comportamentelor 
pragmatice precede stadiul doi al 
comportamentului practic şi îl face posibil. În 
schema 7 semnalăm marile stadii pe care ar trebui 
să le parcurgă manifestările practice, pragmatice 
şi teoretice şi raporturile dintre ele în cazul în 
care modelul codului verbal este corect. Desigur 
schema are caracter ipotetic; ea va fi supusă unei 


prime testări în capitolul 10, când o utilizăm 
pentru a identifica stadiile parcurse în mod real de 
om. 

Dacă mecanismele de semnificare verbale se 
specializează pe cele trei domenii (F, S-U ŞI S), 
fiecare din cele patru genuri de acţiuni trebuie să 
se dezvolte în trei variante. De asemenea, pe 
măsură ce se realizează  autonomizarea 
funcţională a celor patru genuri de mecanisme de 
semnificare, lor trebuie să le corespundă genuri 
de manifestări umane distincte. Aşadar, istoria 
omenirii ar trebui să fie marcată de conturarea 
treptată a noi clase de manifestări umane, care se 
adaugă manifestărilor prin care omul relaţionează 
propriu-zis cu entităţile fizice, social-umane şi 
semantice. Pe măsură ce se dezvoltă, ele trebuie 
să determine atât extinderea sferei relaţiilor 
omului cât şi creşterea eficacităţii acestor relaţii. 

Dacă modelul este corect, dezvoltarea 
mecanismelor de semnificare gen cunoaştere face 
ca activitatea omului să cuprindă tot mai multe 
operaţii de investigare deliberată a mediului, 
realizate cu procedee şi instrumente specifice. În 
partea a doua a volumului vom semnala că datele 
existente despre evoluția comportamentului 
cognitiv uman confirmă departajarea între 
cunoaşterea pragmatică şi teoretică şi între 
cunoaşterea existenței fizice, existenței social- 
umane şi a celei semantice; caracterul stadial al 
acestei departajāri este atestat cel puțin de 
constituirea treptată a unor „ştiinţe” ce au 


domenii diferite de referinţă şi de decalajul între 
ceea ce numim în mod obişnuit „ştiinţele naturii” 
şi „Ştiinţele sociale”. 


Evoluţia corelată a manifestărilor 
practice, pragmatice şi teoretice F şi S-U 

Schema 7 


Din modelul codului verbal rezultă că într-o 
primă perioadă procesele cognitive şi evaluative 
primare se amalgamează inch nu se poate 
conştientiza natura lor diferită şi, cu atât mai 
mult, nu se pot desfăşura procese cognitive 
secundare, dar ca treptat cunoaşterea şi evaluarea 
se autonomizează. 

Dezvoltarea mecanismelor de semnificare gen 
evaluare face posibilă conturarea unor acţiuni prin 
care omul: a) estimează natura favorabilă a unor 
situaţii, entităţi, tendinţe etc.; b) evaluează natura 
efectelor unor procese, relaţii, însuşiri; c) 
conştientizează criterii şi reguli de evaluare. Şi 
comportamentul evaluativ atestă departajarea 
treptată a unor modalităţi specifice de evaluare a 
existenţei fizice, social-umane şi semantice, deşi 
evaluarea teoretică este încă puţin conturată. 

Conform modelului codului verbal, 
dezvoltarea mecanismelor de semnificare gen 
decizie face posibile tot mai numeroase activităţi 
deliberate, implicând procedee specifice pentru 
elaborarea deciziilor pe baza unor metodologii 
furnizate de teoretice.  Deducţia este 
plauzibilă deoarece sunt deja elaborate 
numeroase metodologii de decizie, diversificate în 
funcţie de particularităţi ale raporturilor omului 
cu ambianța sa fizică, social-umană sau semantică. 
Ele sunt deja bine conturate în domeniul 
raporturilor  „productive” ale omului dar în 


literatura de specialitate sunt tot mai frecvente şi 
lucrările ce abordează problematica deciziei în 
domeniul social şi în cel al cercetării ştiinţifice. 

Dezvoltarea mecanismelor de semnificare gen 
design (proiectarea acțiunilor) face posibile 
treptat acțiuni pragmatice specializate pentru 
elaborarea şi optimizarea proiectelor (planurilor) 
prin intermediul cărora urmează să se 
îndeplinească diverse decizii. Dispunând de 
metodologii de proiectare a execuţiei, omul îşi 
pregăteşte acțiunea în modalități noi, pe prim plan 
situându-se preocuparea de a concepe variantele 
de obținere a efectelor scontate prin decizii în 
funcţie de cât mai mulţi factori şi cu costuri cât 
mai mici. Actualul stadiu al activităţii umane 
atestă că omul a elaborat deja metodologii de 
acest gen pentru a-şi regla relațiile cu existenţa 
fizică, deci el dispune deja de unele Mess. 
secundare gen proiectarea acţiunii tip F. Ele se 
includ, de regulă în sfera praxiologiilor. 

În continuare, având în vedere diversificarea 
cu prioritate a activităților cognitive, ne 
pronunțăm asupra caracteristicilor acestui proces. 

6. Activitatea cognitivă 

Modelul codului verbal aduce în centrul 
atenției un aspect sesizat în ultimele decenii dar 
ignorat în construcțiile gnoseologice tradiționale: 
cunoştinţele sunt semnificații, sunt produse ale 
unor procese de semnificare. Modelul conține 
repere pentru a preciza ce fel de semnificații sunt 
cunoştinţele. El ne indică existența unor 


mecanisme de  semnificare specializate  -— 
mecanismele de semnificare gen cunoaştere - care 
receptează şi prelucrează mesajele în funcţie de 
criterii şi reguli de  semnificare proprii, 
specializate. 

La o primă estimare, foarte vagă, cunoaşterea 
este o manifestare specifică unui gen de ; ea 
constă în elaborarea unui model cu un grad 
oarecare de corespondenţa (concordanţă) al 
domeniului de referinţă, adică a domeniului căruia 
îi aparţin mesajele receptate şi prelucrate psihic. 
Gradul de corespondenţă este dependent de 
proprietăţile criteriilor şi regulilor de semnificare 
ce intervin în procesul de semnificare, criterii şi 
reguli care condiţionează inclusiv cantitatea şi 
calitatea mesajelor receptate de la domeniul de 
referinţă. 

Din implicarea criteriilor şi regulilor de 
semnificare în procesul „cunoaşterii” rezultă că 
fiecare om poate să se raporteze cognitiv numai la 
anumite zone din  antroposferă, acestea 
constituind spații de inteligibilitate. 

Posibilitatea ca Mc.s. cognitive să aibă 
proprietăţi diferite determina gradul de 
concordanţă a afirmațiilor cognitive cu domeniul 
de referinţă. Acest grad de concordanţă nu poate 
fi descris printr-o singură dimensiune, după un 
singur criteriu, deoarece Mc.s. sunt complexități 
organizate. Se cer a fi luate în consideraţie trei 
dimensiuni: a) adecvarea criteriilor şi regulilor de 
semnificare la caracteristicile domeniului ce 


furnizează mesajele determină gradul de 
corectitudine al semnificaţiilor cognitive; b) gradul 
de dezvoltare, de nuanţare a Mes. cognitive 
determină gradul de nuanțare al semnificaţiilor 
cognitive; c) gradul de organizare interioară a 

cognitive, coerenţa lor funcţională este 
concretizată în claritatea (coerenţa) semnificaţiilor 
cognitive, deci determină gradul de coerenţa al 
enunţurilor cognitive. 

Din modul în care am caracterizat activitatea 
cognitivă şi produsele ei, enunţurile cognitive, 
rezultă diferenţe între oameni atât în privinţa 
producerii enunţurilor cognitive cât şi a receptării 
unor astfel de enunţuri. În acest context ne 
limităm la două remarci. 

A - Realizarea cunoaşterii în funcţie de 
criterii de semnificare indică relativitatea actului 
cognitiv, dependența sa de un sistem de referinţă. 
Acest caracter al cunoaşterii este cel ce face ca 
oamenii să se raporteze la acelaşi domeniu din 
perspective diferite. Este, deci, îndreptăţită 
cerința formulată uneori de interlocutori de a se 
preciza „poziţia”, „perspectiva” din care cineva 
face o afirmaţie cognitivă; ar fi dezirabil ca orice 
act cognitiv să fie precedat de explicitatea 
criteriilor şi regulilor de semnificare utilizate, 
numai că această performanţă nu poate fi 
satisfăcută în măsura în care în actul cognitiv sunt 
implicate Mc.s. primare, care rămân „cutii negre”. 
Este evident că relativizării actului cognitiv îi 
corespunde o relativizare a actelor evaluative, 


decizionale şi de proiectare a acţiunii iar, prin 
intermediul acestora, o relativizare a relaţiilor 
propriu-zise pe care omul le întreţine cu ambianța 
sa fizică şi semantică. 

B - Diferenţele între criteriile de semnificare 
gen cunoaştere constituite în codurile verbale fac 
ca oamenii să se diferenţieze din punct de vedere 
al capacității de cunoaştere. Sunt plauzibile 
diferenţe: a) în ceea ce priveşte componentele 
antroposferei care pot fi conştientizate; b) între 
semnificaţiile acordate aceleiaşi componente a 
antroposferei; c) între nivelul de nuanţare a 
semnificaţiilor acordate aceleiaşi componente a 
antroposferei; d) în ceea ce priveşte gradul de 
coerenţă al enunţurilor cognitive. De pildă, primul 
tip de diferenţe se concretizează în posibilitatea 
ca spaţiile de inteligibilitate a doi oameni să 
coincidă, să se intersecteze (situaţia cea mai 
frecventă) sau să nu aibă niciun element comun 
(situaţie cu atât mai probabilă cu cât ne referim la 
oameni situaţi spaţio-temporal la distanţe mai 
mari) în timp ce al doilea tip de diferenţe se 
concretizează în posibilitatea ca doi oameni să 
acorde aceeaşi semnificaţie unui mesaj, dar şi să 
nu fie de acord asupra semnificaţiilor, să ajungă la 
stări conflictuale ca urmare a acestei situaţii. 

Cele patru tipuri de diferenţe condiţionează 
atât orientarea cât şi performanţele activităţilor 
cognitive şi au efecte în lanţ asupra ansamblului 
proceselor psihice şi, prin intermediul acestora, 
asupra ansamblului manifestărilor omului. 


Din  distincţiile introduse mai sus rezultă 
nevoia de a nu trata cunoaşterea în sine ci ca un 
proces dependent de un mecanism de semnificare 
specializat care se soldează cu anumite enunţuri 
cognitive. 

Suntem, cum am semnalat deja, în posesia 
unei caracterizări vagi a cunoaşterii umane; 
obţinerea unui model al cunoaşterii cu un grad 
mai ridicat de izomorfism presupune nuanţarea 
succesivă a caracterizării pe care am dat-o 
activităţii cognitive. Este ceea ce vom încerca să 
realizăm în continuare. 

O primă problemă este: toate cele trei tipuri 
de coduri psihice sunt capabile de această 
performanţă? Investigaţiile au condus la concluzia 
că omul îşi reglează relaţiile cu mediul fizic, social 
şi semantic prin intermediul celor trei tipuri de 
coduri, în majoritatea cazurilor prin conlucrarea 
acestora, îndeosebi a codului figurativ şi a celui 
verbal, dar codurile muzicale şi figurative au Mc.s. 
care, datorită însuşirilor vocabularelor, nu au 
ajuns la departajarea, la separarea funcţională a 
gen cunoaştere, evaluare, decizie etc. 
Insuşirile vocabularului verbal, caracterul 
discursiv al acestuia şi marile posibilităţi 
combinatorii, generatoare de noi termeni 
semnificanţi sunt cele care permit această 
specializare treptată a c.s. [In sprijinul 
imposibilității codului figurativ de a separa 
cunoaşterea de evaluare sau decizie vine întreaga 
creaţie plastică; astăzi nu se îndoieşte nimeni că 


finalitatea picturii sau sculpturii transcende 
cunoaşterea, este o opţiune. Codul verbal 
utilizează imagini furnizate de codul figurativ în 
procesul cognitiv dar ca „materie primă”, iar 
zicala „mulți văd, puţini pricep” sugerează, de 
asemenea, autonomia funcțională a codului verbal. 

Din datele expuse până în prezent referitoare 
la organizarea şi funcționarea codurilor psihice 
este plauzibil următorul răspuns: a) dacă ele deţin 
mecanisme de semnificare atunci oricare ar fi 
finalitatea, orientarea proceselor de semnificare 
muzicale, figurative şi verbale, ele nu pot să nu 
conţină şi procese cognitive; b) deoarece numai 
codul verbal reuşeşte să separe manifestarea pur 
semantică de cea factuală (realizând atât 
comportamente „verbale” cât şi „factuale”) şi să 
autonomizeze unele conştientizări în funcţie de 
genul mecanismelor de semnificare implicate, 
numai codul verbal poate conştientiza şi obiectiva 
semnificaţii cognitive distincte. Deci numai el 
poate să realizeze acea manifestare căreia i s-a 
spus „cunoaştere” într-o modalitate explicită; în 
cazul coifurilor figurative şi muzicale cunoaşterea 


Această concluzie şi faptul că am nuanţat 
numai modelul codului verbal ne determină să 
focalizăm în continuare analiza asupra cunoaşterii 
realizată de codul verbal, căreia îi vom spune şi 
cunoaştere discursivă, pentru a sublinia 
implicarea limbajului articulat. Modelul codului 
verbal furnizează numeroase date pentru a schiţa 


un model al cunoaşterii discursive. Avem în vedere 
distincţiile referitoare la specializarea  Mce.s. 
cognitive şi la organizarea acestora. 

A - Distincția dintre Me.s. tip E S-U, S aduce 
în prim plan posibilitatea de a se constitui trei 
tipuri de manifestări verbale cognitive. Să le 
ilustrăm, menţionând cunoştinţe specifice 
acestora: 

„X este mai înalt decât Y”. 

este o afirmaţie cognitivă realizată de Me.s. 
tip. F; 

„Culturile diferenţiază popoarele”. 

este o afirmaţie cognitivă realizată de Me.s. 
tip S-U; 

le, 

este o afirmaţie cognitivă realizată de Me.s. 
tip S. 

B - Din modelul codului verbal rezultă că 
fiecare din tipurile de Mc.s. menţionate se poate 
constitui în două variante: pragmatica şi teoretică. 
Ca urmare şi cunoaşterea se poate realiza în două 
variante: pragmatică şi teoretică. Distingem deci: 


pragmatică 
CA Pi 
—— teoretică 
_____ pragmatică 
Cunoaștere — |— S—U — | EN 
| ~ teoretică. 
pragmatică 
| SE ~ | 
-— tecretică. 
Ilustrăm particularităţile acestora 


menţionând afirmaţii cognitive specifice lor: 


Afirmaţie cognitivă F pragmatică: 

„Nucul din curtea mea s-a uscat”. 

Afirmaţie cognitivă F teoretică: u 

„E = ma”. 

Afirmaţie cognitivă S-U pragmatică: 

„X s-a supărat pe K”. 

Afirmaţie cognitivă S-U teoretică: 

„Libertatea este o notă specifică omului”. 

Afirmaţie cognitivă S pragmatică: 

„8 este număr par”. 

Afirmaţie cognitivă S teoretică: 

„Adevărurile pot fi logice sau analitice”. 

C - Dar mecanismele de semnificare verbale 
pot să se constituie la două niveluri funcţionale; 
am distins între Mce.s. primare şi Mc.s. secundare. 
Rezulta că omul are posibilitatea să realizeze 
cunoaşterea în două variante: ca proces psihic, 
rămas neconştientizat, (de către Mce.s. cognitive 
primare), şi ca activitatea psihică deliberată, (de 
către Mc.s. cognitiva secundare), cu precizarea că 
a doua variantă se poate realiza numai în 
continuarea primei variante, deoarece ea 
prelucrează deliberat nu direct mesaje receptate 
de codul verbal ci conştientizări, adică rezultate 
ale proceselor de semnificare. 

In modelul codului verbal am semnalat 
posibilitatea ca Mcē.s. teoretice secundare să 
coordoneze, să direcţioneze şi procesele cognitive 
teoretice primare... Aşadar, într-o activitate 
cognitivă complexă se implica şi procese cognitive 
primare, ele constituie secvenţe intercalate între 


raționamente. Din perspectiva  distincţiilor 
introduse, când vorbim despre cunoaşterea 
teoretică ce se soldează cu entităţi semantice 
specifice, de fapt ne referim la procese şi activităţi 
cognitive teoretice de oarece nivelul primar al 

teoretice nu reuşeşte, singur, să realizeze o 
astfel de performanţă. 

Datorită celor trei  nuanţări succesive, 
cunoaşterea, ca performanță a omului, apare a fi o 
activitate complexă care poate viza existența 
fizică, social-umană sau cea semantică. 
Posibilitatea de a ajunge la modele ale unor 
existențe atât de diferite decurge din 
întrebuințarea unor Mc.s. pertinente, constituite 
în reţelele neurocorticale sub presiunea 
contactului omului cu entităţi aparţinând 
domeniului respectiv. 

Interesant este că prin constituirea Mc.s. 
specializate pentru a cunoaşte existenţa 
semantică, omul ajunge să dispună de 
capabile să acopere ansamblul domeniilor cu care 
el se confruntă şi să întoarcă actul cunoaşterii 
asupra sa. Confirmându-se ipoteza avansată de J. 
Piaget privind evoluţia cunoaşterii „de la periferie 
spre centru”, se începe cu studiul entităţilor 
semantice (numere, figuri geometrice, enunţuri 
pragmatice şi teoretice, construcţii complexe de 
tipul teoriilor matematizate etc.); se includ, apoi, 
în sfera cunoaşterii semantice, procese şi 
activităţi semantice (lingvistica, semiotica, 
filosofia limbajul ilustrează aceste preocupări); în 


final, cunoaşterea semantică include şi 
mecanismele ce fac posibile performanţe psihice 
ale omului, inclusiv actul cunoaşterii. În acest fel, 
omul ajunge să descifreze domeniul care l-a 
fascinat cel mai mult, care îi condiţionează 
existenţa, performanţele, atitudinile. 

În modelul dezvoltat până acum cunoaşterea 
cunoaşterii apare a fi o performanţă care 
condiţionează însăşi capacitatea cognitivă, deci 
ansamblul Mc.s. cognitive, fie ele F S-U sau S; 
odată creat un model corect şi suficient de 
nuanţat al cunoaşterii, omul va dispune de 
informaţiile necesare pentru a-şi maximiza 
capacitatea cognitivă. Schița expusă în acest 
volum va trebui să fie nuanţată în continuare dar 
ea furnizează deja date care, cum vom argumenta 
în capitolele ce urmează expunerii modelului 
antroposferei, fac posibile unele progrese atât în 
sfera cunoaşterii în general, cât şi a cunoaşterii 
teoretice a cunoaşterii, adică a gnoseologiei. 

Remarcă: distincţia între activităţi cognitive 
pragmatice şi activităţi cognitive teoretice 
conduce la concluzii diferite de cele susţinute de 
empirişti, raţionalişti sau intuiţionişti. Avem în 
vedere disputa cunoscută şi comentată frecvent 
privind raportul dintre propoziţiile empirice şi 
propoziţiile teoretice, dispută în care poziţiile 
principale le ocupă adepţii pozitivismului logic şi 
cei ai raționalismului. Există însă un gânditor care 
a dezvoltat o soluţie diferită, pe care modelul 
nostru o confirmă, în esenţa ei; avem în vedere 


soluţia expusă de Stephen Korner în volumul 
intitulat sugestiv „Experienţă şi teorie”. Distincția 
între activitatea cognitivă pragmatică şi cea 
teoretică, justificată de existenţa unor Me.s. 
cognitive specializate, confirmă punctul de vedere 
susţinut de Stephen Korner când afirmă că „un 
sistem  ipotetico-deductiv nu este legat de 
experienţă în mod direct” (66, p. 105). Este util să 
aducem în discuţie modul în care St. Korner se 
departajează de viziunile devenite clasice privind 
relaţiile dintre teorie şi experienţă. El remarcă: 

„Este uzual* a figura un sistem ipotetico- 
deductiv ca o ierarhie având la capătul de sus 
postulatele logico-matematice şi substantivale iar 
la cel de jos cel puţin anumite propoziţii empirice. 
De asemenea, predicatele sistemului sunt formale 
sau substantivale, predicatele substantivale fiind 
la rândul lor sau empirice sau neempirice. Cu alte 
cuvinte, un sistem ipotetico-aeductiv care unifică 
un domeniu al experienţei conţine, din punct de 
vedere ortodox, trei feluri de propoziţii şi 
concepte: formale, empirice şi teoretice (66, p. 
104). 

În continuare observă cu fineţe că acest mod 
de a concepe un sistem ipotetico-deductiv se 
datorează faptului că „cel puţin unele din 
propoziţiile şi conceptele de bază se presupun a fi 
empirice” (66, p. 104). În mod corect se remarcă: 
„.„.. O mare parte a distincţiei contemporane din 
filosofia ştiinţei este o continuare, în lumina noilor 
idei logice, a controverselor tradiţionale cu privire 


la diferitele funcţii ale Simţurilor, Intelectului şi 
Raţiunii. Sunt susţinute două teze principale; fie 
că (i) propoziţiile şi conceptele teoretice ar fi 
reductibile la funcţii logice de propoziţii şi 
concepte empirice; fie că (îi) propoziţiile şi 
conceptele teoretice trebuie considerate nu ca 
reductibile la funcţii logice de propoziţii şi 
concepte empirice, ci ca noţiuni strict auxiliare, 
fără semnificaţie empirică” (66, p. 104 - 105). St. 
Körner, bazându-se pe ansamblul argumentaţiei 
avansate în lucrarea citată, respinge cele două 
poziţii schiţate sumar dar corect, în următorii 
termeni: „... eu resping ambele aceste doctrine în 
favoarea punctului de vedere că toate conceptele 
şi propoziţiile care intervin în teoriile ştiinţifice 
sunt teoretice, deoarece logica  bivalentă 
(nemodificată) în care sunt încadrate teoriile 
ştiinţifice nu admit predicate inexacte” (66, p. 
105). Această poziţie se bazează pe distincţia |... 
între: a) concepte şi propoziţii teoretice şi b) 
concepte şi propoziţii empirice, care pot să fie mai 
mult sau mai puţin interpretabile. Distincția nu 
implică existenţa sau inexistenţa conceptelor sau 
propoziţiilor pur descriptive. Conceptele şi 
enunțurile empirice pot fi interpretabile fără ca 
aceasta să însemne că ele sunt teoretice în sensul 
de a fi aşezate în cadrul logico-matematic clasic 
sau într-o variantă a sa care impune idealizarea 
conceptelor inexacte” (66, p. 105). 

Autorul a ajuns la aceste concluzii analizând 
modul în care se realizează trecerea de la empiric 


la teoretic. Analiza l-a condus la identificarea unei 
rupturi, ruptură semnalată de înlocuirea noţiunilor 
empirice prin noţiuni neempirice, deci care au alte 
însuşiri. Această „ruptură” este confirmată de 
modelul codului verbal şi explicată prin generarea 
celor două tipuri de concepte de către tipuri 
diferite de Mc.s. verbale. 

Ceea ce Körner numeşte „concepte şi 
propoziţii empirice” sunt rezultate ale proceselor 
de semnificare pragmatice, în timp ce „conceptele 
şi propozițiile teoretice” sunt rezultate ale 
proceselor de semnificare teoretice. 

7.  Diferenţierea capacităţii funcţionale a 
oamenilor 

Deoarece, cum am argumentat, nu este 
plauzibil ca fiecare om concret să-şi dezvolte 
mecanisme de semnificare şi pragmatice şi 
teoretice sau Me.s. F S-U ŞI S, diversificarea 
tipurilor şi genurilor de Mc.s. verbale face posibilă 
şi necesară specializarea oamenilor, amplificarea 
diviziunii sociale. Această posibilitate, explicabilă 
prin dezvoltarea cu precădere a unui mecanism de 
semnificare de un anumit gen, este lesne de 
ilustrat în actualul stadiu al evoluţiei sociale. 
Astfel, se constată specializarea unor oameni 
pentru a realiza cu precădere activităţi ce 
corespund mecanismelor de semnificare 
pragmatice gen cunoaştere, evaluare, decizie sau 
design. Profesia de conducător (politic, tehnic 
etc.) atestă posibilitatea specializării unor oameni 
pentru a realiza cu performanţe mai mari procese 


de semnificare pragmatice gen decizie; profesiile 
ce se focalizează pe atributul de a evalua, fie că 
este vorba de profesiile juridice sau de criticii 
literari atestă posibilitatea specializării, a 
dezvoltării cu precădere a mecanismelor de 
semnificare pragmatice gen evaluare; profesii în 
care omului îi revine cu precădere misiuni de 
proiectare a soluțiilor, de  concretizare a 
modalităţii de acţiune pentru îndeplinirea 
deciziilor atestă posibilitatea specializării unor 
oameni pentru a realiza cu performanţe mai mari 
procese de semnificare pragmatice gen design; 
profesiile în care omului îi revine atribuţii de 
diagnosticare a unor stări şi procese (laboranţi, 
controlori etc.) atestă posibilitatea specializării 
unor oameni pentru a efectua cu performanţe mai 
mari procese de semnificare F pragmatice gen 
cunoaştere. 

Şi revoluţia mecanismelor de semnificare F 
teoretice generează specializări ale oamenilor. Ele 
sunt evidente în cazul mecanismelor de 
semnificare F teoretice gen cunoaştere care, 
dezvoltându-se puternic în ultimele secole, au 
generat specializarea unor oameni pentru a 
efectua cercetări cu caracter ştiinţific. Între omul 
specializat în realizarea cunoaşterii F pragmatice 
- şi cel specializat în efectuarea cunoaşterii F 
teoretice există diferenţe ce nu pot fi ignorate 
deoarece se utilizează concepte, proceduri şi 
instrumente diferite, se desfăşoară procese de 
semnificare diferite, se urmăresc  finalităţi 


distincte. 

Aşadar, mecanismele de semnificare ale 
codurilor psihice diferă de la un om la altul; ele 
condiţionează capacitatea omului de a acorda 
semnificaţii şi ansamblul manifestărilor sale. 
Amploarea diferenţelor între manifestări este 
proporţională cu amploarea diferenţelor ce există 
între mecanismele lor de semnificare. Avem în 
vedere oricare din mecanismele de semnificare ale 
celor trei tipuri de coduri psihice, în măsura în 
care ele sunt implicate la un moment dat în 
reglarea unor acţiuni. 

Diferenţele se manifestă în două planuri; al 
sferei de cuprindere a acţiunii şi a eficacității 
acesteia. 

A - Caracteristicile mecanismelor de 
semnificare ale codurilor psihice determina sfera 
de relationare a omului, acele componente ale 
antroposferei cu care el poate relaționa. Dacă 
criteriile de semnificare pot să difere de la un om 
la altul, atunci şi obiectele relaționării vor fi 
diferite. Faptul că este necesară o anumită 
formare artistică (de pildă, muzicală) nu numai 
pentru a interpreta o creaţie artistică dar şi 
pentru a fi în măsură să o receptezi, indică rolul 
activ al mecanismelor de semnificare proprii 
fiecărui tip de cod psihic, diferențele induse în 
comportament de deosebirile existente la nivelul 
mecanismelor de semnificare. Şi necesitatea unei 
anumite formaţii ştiinţifice pentru a relaţiona cu 
„obiecte* din microcosmosul sau macrocosmosul 


fizic, cu complexităţi organizate de genul celulei, 
neuronului, sistemului endocrin etc. sugerează 
dependenţa afirmată anterior. Acestea sunt situaţii 
limită; trebuie acceptat însă că relaţionarea cu 
orice componentă a mediului prin cele trei tipuri 
de coduri psihice este posibilă în măsura în care 
codurile dispun de criterii care fac posibilă 
prelucrarea mesajelor receptate de la acele 
obiecte. 

În măsura în care codurile psihice a doi 
oameni conţin criterii similare sunt şanse ca ei să 
poată relaţiona cu aceleaşi clase de obiecte, 
(relaţionarea fiind multiplu condiţionată, prezenţa 
criteriilor este necesară dar nu şi suficientă). 
Sfera de intersecţie a manifestărilor oamenilor 
decurge din compatibilitatea Me.s., în primul rând 
a criteriilor de semnificare. 

B - Caracteristicile mecanismelor psihice de 
semnificare condiţionează şi limitele de eficacitate 
ale manifestărilor omului, performanţele maxime 
de care el este capabil atât în procesul relaţionării 
cât şi în cel de obiectivare a creaţiilor să! c. 
Condiţionarea este relevată pregnant în prezent, 
de pildă, de diferenţa de performanţă ce o obţin 
oamenii cu o cultură tehnica diferită în cazul în 
care folosesc acelaşi utilaj, aceeaşi instalaţie 
industrială, aceeaşi teorie etc., dar şi de diferenţa 
de performanţă a creatorilor în domeniul picturii, 
sculpturii sau muzicii. 

În timp ce la orice vieţuitoare aparţinând 
altor specii performanţa este dependentă de 


natura sa biotică, la om, datorită caracteristicilor 
funcţionale ale codurilor psihice, performanța este 
limitată de capacitatea de semnificare a fiecărui 
om. Condiţionarea psihică nu exclude, desigur, 
condiţionarea biotică dar este mai puternică decât 
ea. Eforturile ce se fac pentru a elabora proceduri 
cât mai eficace de calificare a oamenilor, de 
dezvoltare a ceea ce se obişnuieşte a se numi 


„creativitate”, „gândire matematică” etc. 
reprezintă Indicii că se conştientizeazā 
dependenţa performanţelor omului de 


caracteristici ale structurilor sale psihice. e Din 
perspectiva modelului codului verbal, diferenţa de 
eficacitate a manifestărilor oamenilor se datorează 
diferenţelor dintre mecanismele de semnificare 
ale codurilor psihice implicate în reglarea 
manifestărilor lor; diferenţele se datorează nu 
numai existenţei sau inexistenţei unui criteriu de 
semnificare care să permită relaţionarea cu o 
clasă de obiecte, ci şi diferenţelor dintre calitatea 
(caracteristicile) criteriilor şi regulilor de 
semnificare implicate în procesul semnificării; 
avem în vedere influenţa structurii mecanismelor 
de semnificare asupra performanţelor omului. 

Remarca 

Afirmând dependenţa performanţelor omului 
de caracteristici ale codurilor sale psihice nu 
negăm şi alte dependente, de pildă cele atribuite 
în mod curent familiei, calităţii procesului de 
şcolarizare sau, pe un plan mai general, nivelului 
de dezvoltare a forţelor productive, gradului de 


civilizaţie materială şi spirituală atins de o 
societate. Când am susţinut că Mc.s. se constituie 
şi evoluează sub presiunea ambianţei omului, am 
acceptat, implicit, existenţa unor influenţe de 
genul celor desemnate prin termenii menţionaţi. 
Nuanţarea ulterioară a modelului antroposferei v- 
a trebui să dezvăluie reţelele de dependențe, 
deocamdată nesesizate, dintre stadiul dezvoltării 
antroposferei, inclusiv al forţelor productive, şi 
stadiul structurilor psihice umane. 

8. Tendinţe în evoluţia omului (prime 
concluzii) 

Aspectele relatate până acum în acest capitol 
ne permit să deducem câteva caracteristici ale 
devenirii omului, să ne pronunţăm asupra 
tendinţelor ce sunt proprii evoluţiei capacității 
omului de a se manifesta. 

În primul rând diferenţele de sens, amploare 
şi ritm dintre evoluţia celor trei tipuri de coduri 
psihice determină decalaje tot mai mari între 
performanţele oamenilor. Manifestările reglate de 
codul verbal vor avea o evoluţie diferită de cele 
reglate de codul figurativ sau de cel muzical, atât 
datorită posibilităţii mecanismelor de semnificare 
primare ale codului verbal de a trece prin mai 
multe stări (având un vocabular mult mai bogat!), 
cât şi ca urmare a apariţiei şi evoluției 
mecanismelor de semnificare secundare. 

În al doilea rând, acceptând criteriile 
enunțate anterior, evoluția capacității de 
manifestare a omului constă atât în extinderea 


treptată a sferei sale de relaţionare cât şi în 
creşterea  eficacităţii manifestărilor acestuia. 
Capacitatea omului de a-şi extinde sfera de 
manifestare şi de a-şi ameliora modalităţile de 
acţiune rezultă din faptul că de-a lungul 
generaţiilor oamenii îşi constituie codurile psihice, 
deci şi mecanismele de semnificare, în funcţie de 
condiţii noi, moştenite de la generaţii anterioare şi 
sub  „îndrumarea” comunităţii, care este 
preocupată să „formeze” noile generaţii atât „în 
spiritul tradiţiilor” cât şi pentru a fi capabile să 
„preia ştafeta”, să acţioneze „în condiţii noi”, deci 
într-un mediu ce se află într-o nouă stare 
funcţionala. Simpla observare a manifestărilor 
umane de-a lungul generaţiilor este suficientă 
pentru a sesiza creşterea capacităţii omului de a 
relaţiona cu componente ale existenţei tot mai 
„depărtate” de el, în toate direcţiile. Ele i-au 
devenit accesibile ca urmare a unor lanţuri de 
modificări ce au cuprins aspecte numeroase, de 
pildă: evoluţia codurilor psihice în ansamblul 
acestora, îndeosebi a codului verbal; crearea de 
către om a unor instrumente care să-i amplifice 
capacitatea de receptare a mesajelor, (de 
„cunoaştere”) şi a unor unelte care să-i amplifice 
capacitatea de intervenţie transformatoare. Toate 
aceste modificări sunt de neimaginat dacă nu 
acceptăm achiziţia treptată a noi criterii de 
semnificare şi a noi reguli de utilizare a acestora 
şi, concomitent, înlocuirea unora anterior 
asimilate. 


Dacă acceptăm capacitatea codurilor psihice 
de a-şi modifica propriile criterii şi reguli pe 
parcurs, atunci evoluţia omului trebuie să fie 
marcată de renunțarea la unele tipuri de 
manifestări şi de modificarea altora; ceea ce 
obişnuim să numim „revoluţie socială”, „revoluţie 
politică”; „revoluţie ştiinţifică”, etc. se datorează 
discontinuităţilor de tipul celor menţionate. Şi 
raţiunile funcționale ale  conştientizării în 
interiorul codurilor psihice şi faptul că criteriile de 
semnificare şi regulile de utilizare a acestora se 
multiplică şi se modifică în timp sub presiunea 
relaţionării omului cu mediul său explică evoluţia 
oun de la manifestări mai puţin eficace către 


Din perspectiva schiţată evoluția omului nu 
are, nu poate avea caracter linear deoarece 
formarea şi evoluţia mecanismelor de semnificare 
se realizează fa variante numeroase, ce diferă nu 
numai de la o comunitate la alta ci şi în interiorul 
fiecărei comunităţi; nu toate se dovedesc a fi 
variante  „reuşite” şi capabile să depăşească 
performanţele unor mecanisme de semnificare 
proprii oamenilor din generaţii anterioare. În mod 
obiectiv, au loc căutări şi avansări pe mai multe 
piste; ele se pot încrucişa, se pot contopi sau pot 
evolua divergent, în ultimul caz, cu timpul anumite 
variante se dovedesc a fi „fundături”, iar prin 
„negarea” lor se conturează alte variante. 
Amplificarea capacităţii de manifestare a omului 
este deci marcată de căutări, de „încercări” şi 


„erori“. Afirmația este confirmată de faptul, azi 
incontestabil, că omenirea a trecut deja printr-un 
număr mare de stadii încât a avut timp să-şi 
modifice de mai multe ori imaginea despre propria 
evoluţie, dar şi să conştientizeze caracterul relativ 
al acestor imagini, posibilitatea şi necesitatea 
depăşirii lor. 

În lumina aspectelor menționate se 
conturează concluzia: evoluția omului se 
realizează într-adevăr sub presiunea evoluției 
unor caracteristici ale mediului său, dar 
succesiunea stărilor pe care omul le parcurge este 
dominată de „logica sa internă” deoarece omul nu 
poate trece din orice stare în oricare alta; fiecare 
stare îi deschide un con de posibilități 
(alternative) iar realizarea efectivă a uneia dintre 
acestea depinde de numeroase variabile interioare 
şi exterioare omului. 

9. Omul şi entităţile fizice 

Caracterul nestaţionar al codurilor psihice 
este la originea caracterului ne-staţionar al 
raporturilor dintre om şi ambianța sa fizică, iar 
evoluţia nealeatoare a capacităţii de 
conştientizare, constituirea succesivă a tipurilor şi 
genurilor de mecanisme psihice verbale semnalate 
face plauzibile următoarele afirmații privind 
evoluția raportului omului cu componentele fizice 
ale antroposferei. 

A - Omul a început prin a relaţiona cu un 
număr mic de entități anorganice şi organice din 
imediata sa apropiere şi a ajuns treptat sā 


relaţioneze cu entităţi situate în medii anterior 
inaccesibile, tot mai depărtate de spațiul 
perceptibil nemijlocit de către codul figurativ; 
domeniul de referinţă confirmă această deducție şi 
semnalează că extinderea ss realizează în două 
sensuri opuse, desemnate prin termenii 
„microcosmos” şi „megacosmos”. 

B - Numărul iniţial mic de criterii şi reguli de 
semnificare pragmatice face posibilă o gamă 
restrânsă de manifestări practice dar pe măsură 
ce Mc.s. se diversifică şi nuanţează, se diversifică 
atât clasele de entităţi cu care omul poate intra în 
mod deliberat în relaţie, cât şi modalităţile în care 
el poate relaţiona cu o entitate sau alta. 
Corectitudinea afirmației este susţinută de datele 
care atestă că omul a început prin a fi culegător şi 
vânător şi a ajuns la „inginerie genetică”, 
„electronică cuantică”, construcţii de rachete etc. 

O - Amplificarea succesivă a capacităţii de 
cunoaştere, evaluare, decizie şi proiectare a 
acţiunii practice face ca devenirea omului să se 
manifeste şi prin declanşarea unor modificări tot 
mai mari în entităţile cu care relaţionează; avem 
în vedere entităţile care iniţial aparţineau 
biosferei dar şi entităţile fizice produse chiar de 
om. Modificările sunt provocate atât direct, cât şi 
prin efectele în lanţ tot mai ample pe care 
manifestările omului le declanşează. De pildă, 
trecerea omului de la manifestările practice 
mediate doar de procese pragmatice primare ale 
codului verbal la manifestările practice mediate şi 


de procese pragmatice secundare trebuie să 
determine apariţia unor noi tipuri de obiecte fizice 
şi mari restructurări în componentele organice şi 
anorganice ale antroposferei. Fiecare modificare 
în organizarea şi funcţionarea codurilor psihice, 
îndeosebi a codului verbal, trebuie să se soldeze, 
prin intermediul transformărilor provocate în 
practica umană, cu modificări în compoziţia, 
organizarea şi funcţionarea existenţei fizice; de la 
o etapă la alta manifestările practice ale omului 
trebuie să aibă consecinţe structurale mai ample 
asupra componentei fizice a antroposferei. 

D - Acceptând schema evoluţiei omului, 
distingem mai multe generații de entităţi fizice 
produse de om, generaţii ce corespund fiecărei 
etape a devenirii acestuia. Prin termenul 
„generaţie vrem sā  evidenţiem caracterul 

al „evoluţiei efectelor manifestărilor 
elaţiile sale cu existenţa fizică. În prima 
generaţie intră obiectele realizate de om înainte 
de constituirea celor trei tipuri de coduri psihice; 
în a doua generaţie intră obiectele produse de om 
cu concursul celor trei tipuri de coduri, când 
acestea se afla în primul lor stadiu funcţional. 
Urmează ca flecare discontinuitate ce 
caracterizează evoluţia codurilor să determine o 
nouă generație de produse ale activităţilor 
practice. Actuala imagine despre evoluţia practicii 
umane confirmă caracterul  discontinuu al 
evoluției capacității productive; vorbim despre 
revoluţii tehnico-ştiințifice, despre „generații” 


diferite de calculatoare. În literatura pe care am 
putut să o consultăm nu am întâlnit încă o 
clasificare a evoluţiei capacităţii productive a 
omului care să corespundă etapelor evoluţiei 
codului verbal; o astfel de cercetare este posibilă 
şi dezirabilă, deoarece ea ar putea să confirme sau 
să infirme modelul pe care îl expunem în acest 
volum. 

E - Dacă acceptăm diferenţe între direcţiile şi 
ritmurile de evoluţie ale codurilor verbale, deci şi 
ale oamenilor, atunci trebuie acceptat că relaţiile 
omului cu entităţile fizice se soldează cu produse 
care au caracteristici ce diferă de la o comunitate 
la alta şi, în interiorul comunităţilor, de la un om la 
altul. Concluzia este confirmată cu uşurinţă de 
date furnizate de simpla observare a domeniului 
de referinţă; constatăm că nu toate comunităţile 
umane sunt în măsură şi, cu atât mai mult, produc 
efectiv aceleaşi genuri de obiecte fizice, chiar 
dacă oamenii se află în acelaşi stadiu al evoluţiei 
codurilor psihice. 

În concluzie, ca urmare a amplificării treptate 
a capacităţii funcţionale a omului, transformările 
pe care el le produce în entităţile fizice sunt nu 
numai tot mai ample ci şi tot mai diversificate; 
însuşirile acestora devin tot mai depărtate de 
însuşirile entităţilor organice sau anorganice 
existente iniţial în biosferă, „naturale”. 

10. Relaţiile interumane; starea de grup 

Omul intră în relaţii practice, concrete, 
mediate de procese psihice pragmatice nu numai 


cu entităţi fizice ci şi cu semenii săi. În acest caz 
relaţiile interumane sunt şi ele determinate de 
evoluţia codurilor psihice? Investigaţiile au condus 
la un răspuns afirmativ dar au adus în prim plan 
condiţionarea relaţiilor interumane de existenţa 
inevitabilă a omului-în-grup. 

Din însuşirile organismului rezultă că modul 
de a fi al preomului este existenţa-în-grup; grupul 
a reprezentat o condiţie necesară a existenţei sale 
la fel ca mediul abiotic şi biotic, ca soarele sau 
apa. Starea de grup a făcut posibilă reproducerea 
indivizilor şi a determinat o anumită „diviziune 
naturală”, o structură în funcţie cel puţin de sex şi 
generaţie, ce a contribuit nu numai la 
supraviețuirea speciei ci şi la declanşarea 
succesivă a modificărilor ce au făcut posibil saltul 
la OM. Trecerea în stadiul OM a fost condiţionată, 
deci, nu numai de caracteristici ale mediului 
abiotic şi biotic ci şi de caracteristici ale vieţii de 
grup. 

Incă de la apariţie, omul a acționat în 
interiorul unei comunităţi: aceasta i-a ridicat în 
mod obiectiv probleme şi i-a condiționat 
structurarea psihică. Aşadar, omul s-a confruntat 
cu probleme generate nu numai de mediul fizic ci 
şi de diviziunea naturală impusă de coexistenţă, 
de particularităţile relaţiilor interumane; codurile 
psihice s-au constituit pentru a face faţă şi acestei 
problematici. 

Componenta organică a  sistemului-OM 
determină în continuare dependenţa acestuia de 


apartenenţa la un grup, dar starea de grup este 
condiţia reproducerii nu numai a alcătuirii trupeşti 
ci şi a alcătuirii, funcţionării şi evoluţiei psihice. 
Din literatura de specialitate rezultă că formarea 
capacităţii omului de „a comunica” şi „a gândi” 
este de neimaginat în cazul în care copilul, „puiul 
de om” nu evoluează în interiorul unui grup uman. 

Situarea în grup oferă omului cadrul pentru 
relaţiile sale atât cu „natura” cât şi cu produsele 
omului gen „artă“, „tehnică”, „ştiinţă”, „instituţii”. 
Omul produce, conservă şi transmite semenilor să- 
i rezultate ale complexei sale activităţi de 
semnificare. Diversitatea tipurilor de mecanisme 
de semnificare constituie o modalitate viabilă de 
soluţionare a problemelor pe care le ridică omului 
antroposfera numai pentru că oamenii îşi pot 
comunica, pot prelua şi utiliza entităţi semantice 
realizate de semenii lor. 

Grupul apare însă ca mediator nu numai al 
relaţiilor omului cu componentele mediului său, 
altele decât semenii săi, ci şi cu aceştia. Deoarece 
grupul implică o diviziune, acţionează asupra 
omului ca o complexitate organizată ce-l 
asimilează funcţional. (1, 8, 11) Relaţiile om-om 
sunt relaţii între fiinţe ce se situează în anumite 
„Toluri”, în funcţie de „statusul” omului în grup. 

În sfârşit, datorită existenţei grupului se 
conservă atât produsele omului cât şi modalităţile 
de manifestare, iar conservarea acestora este o 
condiţie a evoluţiei omului, explică de ce fiecare 
nouă generaţie nu pleacă de la zero ci se 


constituie, cum am menţionat deja, într-un mediu 
modificat succesiv de generaţiile ce au precedat-o. 

Schema expusă este indispensabilă pentru a 
înţelege devenirea omului, a ansamblului 
mecanismelor sale de semnificare şi, în acest 
context, şi a relaţiilor interumane, care, ca şi 
relaţiile omului cu entităţile fizice, se diversifică 
treptat şi îşi sporesc intensitatea. Ceea ce 
deosebeşte relaţiile interumane de relaţiile omului 
cu alte tipuri de entităţi este reciprocitatea 
acţiunii; un tip nou de acţiune generează un tip 
nou de reacțiune, care poate fi şi contra-acţiune. 
Această problematică nu o dezvoltăm acum 
deoarece necesită un studiu aparte; ea este de o 
mare complexitate şi solicită nuanţarea modelului 
Mc.s. tip S-U verbale şi a modelului codului 
figurativ, puternic implicat în reglarea relaţiilor 
sociale. 

11. Omul şi entităţile semantice 

Caracteristicile funcționale ale codurilor 
psihice specifice omului au făcut din el un 
producător de entităţi semantice iar obiectivarea 
lor pe diverşi „suporţi” le asigură conservarea, 
transmiterea „spaţială” - de la o comunitate la alta 
- şi „temporală”, de la o generaţie la alta. Pe 
această cale mediul omului ajunge să conţină 
entităţi semantice. 

A - Dualismul conştientizării este la originea 
diversificării entităţilor semantice şi face posibilă 
raportarea omului la ele în modalităţi de o mare 
diversitate. Deoarece receptarea unui mesaj se 


poate solda cu centrarea pe concreteţea sau pe 
idealitatea obiectului ce a furnizat mesajul, în 
cazul raportării la o entitate semantică, ca şi în cel 
al raportării la o entitate fizică, procesele psihice 
se pot solda cu ambele genuri de luări la 
cunoştinţă. Observarea domeniului de referinţă 
atestă că receptarea entităţilor semantice se poate 
solda fie cu declanşarea unor manifestări prin 
care omul relaţionează cu acestea, fie cu 
obiectivarea unei noi entităţi semantic. O operă de 
artă poate fi analizată critic sau poate fi obiect de 
inspiraţie pentru un compozitor ca şi un fapt de 
viaţă; o teorie ştiinţifică poate fi utilizată pentru a 
pregăti o acţiune productivă sau poate inspira o 
soluţie în alt domeniu teoretic. 

B - Deoarece, cum am semnalat anterior, 
iniţial codurile psihice nu au reuşit să 
conştientizeze natura diferită a celor două genuri 
de conştientizări, într-o primă etapă posibilitatea 
de a se desprinde de concret, de a crea şi utiliza 
entităţi semantice l-a pus pe om într-o situaţie 
inedită, a creat ceea ce s-ar putea denumi o 
„dramă” a omului. Istoria oricărei comunităţi 
umane consemnează că omul a creat obiecte 
semantice şi a relaţionat cu ele înainte de a fi în 
măsură să distingă natura acestora, apoi, când a 
sesizat deosebirea, i-a dat explicaţii care l-au 
derutat. Privind retrospectiv, constatăm că iniţial 
omul a crezut că trebuie să localizeze spațial 
„lumea ideilor”, că trebuie să se pronunţe asupra 
originii acesteia într-un mod similar domeniul 


fizic, să opteze în ceea ce priveşte 
„primordialitatea” noii lumi  conştientizate în 
raport cu cea fizică; omul şi-a pus chiar problema 
„care din cele două lumi este reală?”. Istoria 
oricărei comunităţi umane este o ilustrare a 
profundelor transformări ce au loc periodic în 
modul de a interpreta şi soluţiona problematica 
naturii, genezei şi funcţiilor entităţilor semantice 
în viaţa omului. 

C - Din schema raporturilor dintre Mc.s. 
pragmatice şi Mc.s. teoretice rezultă că omul 
stilizează entităţile semantice pentru a-şi regla 
relaţiile cu entităţile fizice, cu comunităţile umane, 
Chiar cu entităţile semantice, cu ansamblul 
antroposferei. Nuanţările ulterioare ale modelului 
omului vor explica această posibilitate; 
deocamdată afirmația este confirmată de 
observarea domeniului de referinţă şi concordă cu 
actualul orizont al cunoaşterii ştiinţifice. Avem în 
vedere rolul evident al ideologiilor, teoriilor 
ştiinţifice, operelor de artă, creaţiilor muzicale în 
orientarea comportamentului uman. Revoluţiile 
ştiinţifico-tehnice ilustrează cel mai pregnant 
implicarea entităților semantice în reglarea 
relaţiilor omului cu existenţa fizică. Modificările ce 
survin în conţinutul entităţilor semantice, în modul 
în care omul concepe şi soluţionează raporturile 
sale cu entităţile semantice au efecte în lanţ 
asupra raporturilor omului cu entităţile fizice, cu 
comunităţile umane, cu ansamblul antroposferei. 
Se pare că evoluţia spre conştientizarea şi 


soluţionarea corectă a acestor aspecte constituie 
axa devenirii omului şi a raporturilor dintre om şi 
antropostera. 

Modelul codului verbal furnizează repere 
pentru a înţelege de ce omul, raporturile sale cu 
antroposfera evoluează în acest mod şi nu în altul, 
de pildă, de ce omul nu a intrat de la început în 
posesia „adevărului”, de ce evoluţia sa şi a 
antroposferei este marcată periodic de „revoluţii”, 
de ce revoluțiile, adică reorganizările structurilor 
şi regulilor funcţionale, au o anumită succesiune şi 
respectă anumite legităţi; va trebui însă să 
aprofundăm înţelegerea mecanismului ce 
guvernează producerea şi evoluţia entităţilor 
semantica. 

D - Dacă acceptăm distincţia între mai multe 
generaţii de entităţi fizice produse de om şi 
diferenţierea produselor fizice ale omului de la o 
comunitate la alta, chiar de la un om la altul ca 
urmare a faptului că mecanismele psihice se 
constituie sub influenţa a numeroşi factori 
(variabile), atunci aceleaşi însuşiri pot şi trebuie 
atribuite entităţilor semantice. Aşadar, se succed 
mai multe generaţii de entităţi semantice, iar 
entităţile semantice  obiectivate în diverse 
comunităţi umane sunt neechivalente. Ca urmare, 
nu orice entitate semantică, odată obiectivată, 
poate fi receptată de orice om, în orice stadiu s-ar 
afla codurile sale psihice. Afirmația este plauzibilă 
fiind confirmată de studiile de antropologie 
culturală ca şi de cele dedicate sociologiei culturii, 


sociologiei ştiinţei, evoluţiei cunoaşterii etc. 
Aceste aspecte nu le dezvoltăm aici deoarece vor 
fi dezvoltate în partea a doua a volumului. 

12. Raportarea omului la sine 

Omul intră în relaţie nu numai cu entităţi din 
ambianța sa - fizice, umane sau semantice - ci şi 
cu propria entitate. Capacitatea omului de a se 
conţine pe sine în clasa obiectelor cu care poate 
relaţiona în mod conştient decurge din capacitatea 
codurilor psihice de a prelucra şi conştientiza 
mesajele provenite chiar din propriile structuri 
organice şi psihice. 

A - Conştientizarea sinelui diferă de la un tip 
de cod psihic la altul prin forma de exprimare, 
prin aspectele vizate şi prin profunzime. În cazul 
conştientizării muzicale, conştientizarea sinelui se 
pare că poate viza numai „stări sufleteşti” ale 
omului. În cazul codului figurativ, posibilităţile de 
a realiza conştientizări ale sinelui sunt mai largi 
conţinând, pe lângă stări sufleteşti, şi anumite 
caracteristici proprii omului; operele de artă 
atestă aceste posibilităţi, inclusiv evoluţia lor de-a 
lungul timpului, pe măsură ce s-au produs 
modificări în modul de a funcţiona al acestui cod. 

In cazul codului verbal, conştientizarea de 
sine este mai concretă şi mai diversificată. Ea 
cuprinde şi conştientizări ce vizează starea unor 
componente ale omului, manifestările mediate de 
oricare din cele trei coduri psihice şi - ceea ce 
apare a fi de primă importanţă pentru înţelegerea 
avansului codului verbal faţă de celelalte tipuri de 


coduri - conştientizarea conştientizării. 
Conştientizarea luărilor la cunoştinţa cu mijloace 
specifice codului verbal a deschis calea tratării lor 
distincte, a făcut posibilă investigarea deliberată a 
conţinuturilor  conştientizate. Acest cod arc 
capacitatea de a realiza prelucrări psihice care se 
soldează cu conştientizarea nu doar a stărilor 
sufleteşti sau a poziţiei fizice în spaţiu ci şi a ceea 
ce  obişnuim să numim „nevoi, „interese”, 
„aspiraţii”, „convingeri” etc., a faptului că numai 
omul realizează astfel de performanţe. 
Conştientizarea sinelui în aceste modalități 
permite omului să acționeze deliberat aupra sa: 
îşi controlează manifestările, se autoinstrui 
influenţează deliberat starea funcionala a unor 
componente ale organismului. 

Studiile de psihologie socială relevă că 
imaginea omului despre sine îi influențează 
conduita socială, este sursa a diverse atitudini, 
condiționează performantele etc. Aşadar, 
conştientizarea sinelui este o însuşire a omului cu 
consecinţe ample, care îşi pun amprenta asupra 
modului de a fi al acestuia. 

B - Din modelul evoluției codurilor psihice 
rezultă că inițial omul nu a conştientizat că 
reprezintă o entitate de tip deosebit; 
conştientizarea sinelui în această variantă se 
produce după constituirea codului verbal, într-un 
anumit stadiu al evoluției lui. 

Sunt numeroase studiile sociologice şi 
psihologice care dezvăluie diverse caracteristici 


ale modului în care omul îşi conştientizează 
existenţa. Într-un stadiu ulterior al dezvoltării 
modelului antroposferei ele se vor dovedi cu 
siguranţă utile pentru a nuanţa problematica 
abordată acum. De pildă, investigaţiile ce 
semnalează rolul conştientizărilor de sine sub 
forma unor „modele“ de tipul statusurilor şi 
rolurilor (tata, mama, eu, noi, profesor, elev etc.), 
sau studiile ce dezvăluie caracterul simbolic al 
relaţiilor interumane pot furniza numeroase 
repere pentru descifrarea modului în care 
funcţionează Mc.s. tip S-U. Analizele vor trebui să 
includă şi studiile care evidenţiază evolutia 
atitudinii omului faţă de statusuri şi roluri, ele 
fiind relevante nu numai pentru evoluția 
mecanismelor menţionate dar şi a Mc.s. tip S. 
Când omul reuşeşte să aibă conştientizări 
despre sineca despre ceva calitativ deosebit de 
alte genuri de entităţi, începe un proces de 
revoluţionare a relaţiilor sale, inclusiv a relaţiilor 
cu sine. Această transformare în modul de a fi al 
omului poate fi considerată la fel de amplă ca cea 
care a început odată cu apariţia capacităţii de a 
conştientiza. Omul, conştientizând modul său 
specific de a fi şi existenţa aceloraşi particularităţi 
la semenii săi, se tratează pe sine şi îşi tratează 
semenii într-un mod aparte. Numai după 
conştientizarea sinelui prin intermediul codului 
verbal a devenit posibil ca omul să acţioneze 
asupra sa în mod deliberat, să urmărească 
obiective ce vizează nu numai modificarea 


mediului ci şi orientarea modului său de a se 
forma. 

C - Deşi sumară, schema evoluţiei codurilor 
psihice este totuşi suficientă pentru a introduce 
precizarea că posibilitatea omului de a lua la 
cunoştinţă despre sine, odată apărută, se 
amplifică pe măsură ce capacitatea funcţională a 
codurilor psihice evoluează. Astăzi se ştie că iniţial 
conştientizarea specificului existenţei umane a 
fost nu doar sumară dar s-a realizat în variante 
numeroase care ulterior s-au modificat succesiv, 
dovedindu-se cel puţin parţial eronate. In aceste 
condiţii şi posibilitatea omului de a relaţiona cu 
sine trebuie imaginată ca parcurgând mai multe 
etape. Fiind condiţionată atât de sfera de 
cuprindere a conştientizărilor despre sine cât şi de 
calitatea conştientizărilor, îndeosebi de modul în 
care acestea direcţionează acţiunea omului asupra 
sa, amplificarea capacităţii omului de a acţiona 
asupra sa nu este imaginabilă ca o simplă 
creştere! Ea nu este lineară deoarece este 
marcată de evenimente dramatice în care noile 
conştientizări îi impun omului „să arunce peste 
bord” atât imaginile despre sine anterioare cât şi 
modalităţile în care acţiona crezând că exercită 
controlul condiţiei umane. De pildă, intervenţiile 
de tip „magie” sunt compatibile cu un tip de 
conştientizări, pe când cele de tip „ştiinţă” sunt 
compatibile cu alt tip de conştientizări. Evoluţia 
capacităţii omului de a relaţiona cu sine este 
condiţionată, după conturarea nivelului secundar 


al codului verbal, îndeosebi de evoluția 
caracteristicilor proceselor secundare şi de 
apariția în sfera entităţilor informaţionale a unor 
genuri de produse care sunt utilizabile în procesul 
conceperii şi realizării intervenției premeditate 
asupra omului. De pildă, existența teoriilor despre 
învățare a generat preocuparea de a-l învăța pe 
om „să înveţe”, să-şi raționalizeze procesul de 
autoformare. 

În concluzie, conform ipotezei noastre 
generale, caracteristicile codurilor psihice, 
îndeosebi ale codului verbal sunt cele care fac ca 
omul să fie o entitate ce are capacitatea de a se 
conţine pe sine printre obiectele cu care poate 
relaţiona; ele determină amplificarea treptată, în 
variante  nelineare, a acestei importante 
capacităţi. 

13. Caracterul orientat, finalist al manifestării 
omului 

Dacă luăm în consideraţie funcţionarea 
codurilor psihice ca mecanisme de semnificare, 
omul apare a fi o fiinţă ce acţionează în funcţie de 
rezultate ale proceselor sale de semnificare. 
Afirmația nu credem că mai trebuie susţinută 
deoarece capacitatea omului de a genera 
semnificaţii şi de a se orienta în funcţie de 
semnificaţii a fost sesizată şi argumentată de 
numeroşi autori. Această caracteristică a omului, 
neîntâlnită la alte vieţuitoare, sesizată încă din 
antichitate, este însă exprimată şi explicată în 
numeroase variante, a constituit şi constituie încă 


obiectul unor ample controverse. „Libertatea de 
acţiune” „actul de voinţă”, „instituirea 
teleologică”, „intenţionalitatea” sunt câteva din 
conceptele prin care s-a încercat să se determine 
ceea ce este specific omului. Din perspectiva 
funcţionării codurilor psihice ca mecanisme de 
semnificare aspectele vizate prin aceste concepte 
devin consecințe fireşti ale proceselor de 
semnificare. Criteriile şi regulile de semnificare 
psihice, constituindu-se sub influenţa relaţiilor 
omului cu ambianța sa şi intervenind apoi în 
reglarea relaţiilor ulterioare, prelucrează mesajele 
receptate într-un mod care determină orientarea 
manifestărilor omului astfel încât să se obţină un 
anumit efect, considerat dezirabil. Ansamblul 
limbajului verbal este o mărturie că implicarea 
criteriilor şi regulilor de semnificare în procesele 
psihice determină omul să se situeze în orice 
împrejurare pe o anumită poziţie. De pildă, prin 
faptul că ceva este „lung” sau „scurt”, „sublim” 
sau „grotesc”, util” sau „inutil”, „oportun” sau 
„inoportun omul exprimă o însuşire a unei 
entităţi-în-raport-cu-propriul-mecanism de 
semnificare. Nimic nu este „lung i sine”, „sublim- 
în-sine” sau „dăunător-în-sine” ci în raport cu 
Mc.s. ale unuia din codurile psihice proprii 
omului. Se intuieşte cu uşurinţă că acest mod dea 
funcţiona al codurilor psihice generează în mod 
necesar, în orice manifestare, o anumită poziţie 
faţă de obiectul relaţionării, de fapt faţă de sine în 
raport cu obiectul relaţionării. 


Acceptând că omul dispune de trei tipuri de 
coduri psihice care funcţionează ca Mc.s. şi că 
acestea au însuşiri distincte încât, prelucrând 
aceleaşi mesaje, le pot acorda semnificaţii diferite, 
este plauzibil ca manifestările omului să fie 
orientate în direcţii numeroase, în funcţie de codul 
implicat. Aşadar, coexistenţa celor trei tipuri de 
coduri psihice constituie o sursă a diversificării 
manifestărilor oamenilor. Fiecare tip de cod psihic 
are o contribuţie cu atât mai amplă cu cât este 
mai largă gama de orientări şi acţiuni specifice, pe 
care celelalte tipuri de coduri psihice nu le poate 
realiza. Rolul semnificaţiilor acordate de codul 
figurativ sau de cel muzical în orientarea 
comportamentului în direcţii care nu ar putea să 
fie rezultatul unor procese de semnificare verbală 
este evident în cazul oamenilor de artă, al 
pictorilor, al compozitorilor etc. Şi faptul că 
numeroşi muzicieni şi pictori au rămas celebri atât 
prin creaţia lor, cât şi prin modul de viaţă face 
plauzibilă afirmaţia noastră. 

14. Caracterul polarizant al manifestărilor 
omului 

Implicarea criteriilor de  semnificare în 
procesul de semnificare are ca urmare polarizarea 
manifestărilor. În raport cu un criteriu o 
manifestare va trebui să fie sau... sau... în cazul 
implicării codului verbal, caracterul dihotomic al 
manifestărilor omului este evidenţiat chiar de 
antinomia termenilor (bun-rău; util-inutil; drept- 
nedrept etc.). Dar şi creaţia muzicală şi cea 


plastică incită la atitudini ale căror extreme se 
opun; exaltă sau deprimă; încântă sau repugnă; 
atrage sau respinge. Avem în vedere reacţii ale 
omului datorate receptării creaţiei plastice sau 
muzicale utilizând nu codul verbal ci pe cel similar 
celui folosit de creator. 

Numeroşi antropologi au remarcat existenţa 
în comunităţile umane a unor „sisteme complexe 
de opoziții”, ireductibile la cele determinate 
biologic, încă în etapa în care domneşte primatul 
legăturilor de cosangvinitate (75). Persistenţa 
sistemelor complexe de opoziții în stadiile 
ulterioare ale evoluției comunităţilor umane, 
continuitatea acestora este ilustrată de existenţa 
contradicţiilor sociale, de situarea oamenilor şi 
grupurilor sociale întotdeauna pe anumite poziţii, 
de orientarea acţiunilor umane în funcţie de 
convingeri, interese etc. Teoria materialist- 
dialectică privind „rolul factorului subiectiv” în 
procesele sociale, dialectica raporturilor dintre 
„existența socială” şi „conştiinţa socială”, 
dependenţa revoluțiilor sociale de viziunile şi 
atitudinile oamenilor - teorie confirmată de 
evoluţia proceselor sociale - atestă deja că modul 
de a fi al omului constă în a polariza existenţa, în a 
se situa pe o poziţie sau alta, în a realiza 
conştientizări într-un mod care implică adoptarea 
unei atitudini favorabile sau nefavorabile faţă de 
orice componentă a existenţei. 

Interpretăm caracterul constant al acestui 
mod de a fi al omului ca o consecinţă a implicării 


mecanismelor de semnificare. Dacă, prin absurd, 
prelucrările psihice s-ar realiza prin intermediul 
altui tip de mecanism psihic, de pildă a unuia de 
tip traductor, atunci manifestările omului şi, ca 
urmare, mediul pe care îl generează ar avea cu 
totul alte caracteristici. Cu siguranţă 
aprofundarea înţelegerii organizării şi funcţionării 
codurilor psihice, îndeosebi a codului verbal, va 
contribui la o mai bună înţelegere a acestor 
însuşiri ale omului şi a consecinţelor lor asupra 
organizării şi funcţionării antroposferei. O astfel 
de acţiune va trebui să ia în consideraţie 
argumentaţia lui Claude Lévi-Strauss privind 
dependenţa devenirii comunităţilor umane de 
caracterul inegal al termenilor ce se afla în 
opoziție (75) şi lipsa simetriei efectelor atitudinilor 
pozitive şi negative, aspecte încă neelucidate de 
modelul pe care îl expunem în acest volum. 

15. Caracterul probabilist al manifestărilor 
omului 

Odată cu precizarea a ceea ce numim 
principala caracteristică a codurilor psihice - 
aceea de a conţine mecanisme de semnificare 
diferite, ce se constituie treptat, în funcţie de 
numeroase variabile - devine explicabil, 
deocamdată în linii generale, caracterul 
probabilist manifestărilor oamenilor şi grupurilor 
umane, al raporturilor pe care omul le stabileşte 
cu mediul său. Relaţia între doi oameni este în 
orice situaţie condiţionată de caracteristicile 
funcţionale ale codurilor implicate şi de cantitatea 


şi calitatea informaţiilor la care partenerii au 
acces în timpul disponibil. În cazul fiecărui om 
informaţiile despre sine, cât şi cele despre 
domeniul de referinţă şi context (ambianţă) sunt 
în mod inevitabil partiale. Procesele de 
semnificare, la rândul lor, poartă amprenta 
caracteristicilor propriilor mecanisme de 
semnificare - mecanisme care nu pot fi 
considerate echivalente! În aceste condiţii în mod 
necesar oamenii adoptă decizii afectate nu numai 
de particularităţile codurilor psihice, îndeosebi ale 
mecanismelor de semnificare, ci şi de calitatea şi 
cantitatea informaţiei disponibile; în consecinţă 
manifestările vor fi, de regulă, parţial 
imprevizibile pentru partener şi, îndeosebi în 
cazul manifestărior nepremeditate, chiar pentru 
subiectul acţiunii. În aceste condiţii este evident 
cd şi consecinţele Mani or au, de regulă, un 
grad de certitudine subunitar 

Aceeaşi ea ere valabilă şi în cazul 
relaţiilor dintre om şi grup sau dintre grupuri 
umane. În principiu, datorită caracterului 
complicat al mecanismelor de semnificare, al 
funcționării lor la nivelul primar al codurilor 
psihice ca „cutii negre”, al insuficienței informaţiei 
accesibile în timp util, relațiile intergrupale şi 
intragrupale sunt parţial imprevizibile şi au 
consecințe cu un grad de certitudine subunitar. 
Din simulările întreprinse pe modelul 
mecanismelor de semnificare pentru a pregăti 
nuanţările ulterioare se desprinde concluzia că 


regulile ce guvernează utilizarea criteriilor de 
semnificare în interiorul nivelului primar al 
codului verbal permit o prelucrare probabilista a 
mesajelor receptate. Aceste aspecte le vom trata 
însă pe larg într-o lucrare viitoare, deoarece 
presupun o puternică nuanţare a modelului. 

16. Omul - complexitate capabilă să se 
autoorganizeze 

Ansamblul aspectelor prin care am schiţat 
însuşirile omului impun concluzia că ne aflăm în 
faţa unei complexităţi organizate capabile nu 
numai să se autoregleze ci şi să se autoorganizeze. 
Ultima performanţă este o consecinţă a faptului că 
omul, dezvoltându-şi Mc.s. verbale, generează o 
ambianţă nouă ce se află apoi în continuă 
transformare, îndeosebi sub influenţa 
manifestărilor pragmatice şi teoretice verbale şi a 
efectelor în lanţ declanşate de produsele acestora. 
Numai reorganizându-se, modificându-şi periodic 
capacitatea funcţională omul rămâne o entitate 
capabilă să acţioneze eficace în structuri fizice, 
sociale şi semantice mereu modificate. 

Organismul fiind o constantă funcţională, 
devenirea omului este corelată cu evoluţia 
codurilor psihice, îndeosebi cu cea a codului 
verbal. Deoarece fiecare secţiune a capitolului a 
evidenţiat aspecte particulare ale raporturilor 
dintre evoluţia codului verbal şi cea a omului, în 
continuare reținem atenţia asupra unor 
caracteristici de ansamblu ale devenirii omului. 

A. în primul rând se impune atenţiei distincţia 


dintre devenirea OMULUI, considerat generic, şi 
cea a omului concret. Ambele evoluţii se cer 
studiate deoarece se condiţionează reciproc. 

În cazul explicării devenirii omului concret, 
trecerea alcătuirii trupeşti prin câteva stadii spre 
maturizare şi, apoi, degradarea treptată a 
funcţiilor organismului face ca organismul să nu 
mai poată fi considerat o constantă. Evoluţia 
codurilor psihice este determinata de relaţiile 
omului dar condiționată de „curba” parcursă de 
organism. Starea funcţională a psihicului fiind 
condiţionată de starea funcţională a reţelelor 
neurocorticale, efectorilor şi receptorilor, 
devenirea codurilor psihice apare ca fiind 
condiţionată într-o primă etapă de evoluția 
organismului. După atingerea stadiului de 
„maturizare”, dacă acceptăm procesul de 
„imbătrânire”, trebuie să acceptăm existenţa unei 
a doua etape în care degradarea treptată a 
reţelelor neurocorticale, efectorilor şi receptorilor 
afectează tot mai mult starea funcţională a 
psihicului, capacitatea sa de a mijloci relaţionările 
omului. În lipsa acestei degradări fiecare cod 
psihic ar putea fi imaginat ca potenţial în devenire 
permanentă până în momentul în care ar interveni 
moartea biologica: dacă nu cunva logica internă a 
evoluţiei nu ar determina intrarea acestuia în 
starea staţionară, sau într-o stare „patologică”. 
Organismul afectează codul psihic după atingerea 
stadiului de maturitate sau în caz de funcţionare 


n 


„rea” şi prin faptul că în măsura în care 


receptează deteriorarea stării funcţionale a 
organismului, el se focalizează funcţional tot mai 
mult pe disfuncţiile organismului pentru a sprijini 
alcătuirea  trupească să-şi mențină starea 
funcţională în limite ce nu periclitează existenţa 
omului; această situaţie nu poate să nu limiteze şi 
să fiu modifice relaţiile sociale ale omului, evoluţia 
acestuia. 

În cazul explicării devenirii omului de-a 
lungul generaţiilor, organismul poate fi considerat 
un factor constant; variabilele condiţionate apar a 
fi codurile psihice (variabile interioare) şi 
ambianța fizică, socială şi semantică (variabile 
exterioare). 

Dacă mediul exterior omului, ar fi o 
„constantă”, atunci evoluţia variabilei „cod psihic” 
nu ar fi posibilă. Dar mediul înglobant al omului se 
află în continuă transformare, trece prin stări 
succesive. O parte a acestor transformări se 
produc în ritmuri şi cu amplitudini care afectează 
omul, altele numai generaţiile. Pe parcursul 
evoluţiei sale, omul a devenit tot mai activ în 
sistemul ce-l înglobează.  Revoluţiile politice, 
economice, educaţionale, ştiinţifice şi tehnologice 
atestă rolul în creştere al omului în modificarea 
stărilor mediului, atât în orientarea acestei 
deveniri cât şi în accelerarea sa. Rolul în creştere 
al omului în evoluţia mediului se explică prin 
faptul că manifestările sale au dus la apariţia unor 
structuri şi tendinţe ce au importanţă tot mai 
mare în ansamblul structurilor şi tendinţelor 


domeniului ontic al umanului. Dacă mediul omului 
reprezintă un ansamblu în devenire iar codurile 
psihice se constituie sub influenţa relaţiilor omului 
cu mediul său, atunci omul evoluează de-a lungul 
generaţiilor în direcţii şi modalităţi condiţionate în 
primul rând de evoluţia acelor variabile ale 
mediului său care evoluează mai rapid, deci a 
variabilelor aflate sub influența manifestărilor 
omului. 

Acceptând rolul în creştere al manifestărilor 
omului în direcționarea evoluţiei mediului, rezultă 
că iniţial componentele „naturale* ale mediului 
aveau o importanţă mai mare în formarea omului 
dar că, cu timpul, rolul lor s-a diminuat, pe măsură 
ce mediul omului este tot mai mult un produs al 
acţiunii generaţiilor anterioare. Nu rezultă însă că 
treptat componentele „naturale* ale mediului nu 
vor mai influenţa evoluţia omului; doar ponderea 
lor se diminuează pe măsura creşterii amplorii 
influenţei acelor componente ale domeniului ontic 
al umanului generate de manifestările omului. 

Ne aflăm în faţa unei scheme foarte abstracte 
a reproducerii umane. Ea reuşeşte numai să 
semnaleze că reproducerea umană este un proces 
diferit de reproducere biotică deşi condiţionat de 
parametri funcționali ai alcătuirii trupeşti, inclusiv 
de caracterul invariant al codului genetic. Ulterior, 
când vom nuanţa analiza antroposferei vom putea 
detalia imaginea despre tendinţele ce se manifestă 
în raporturile dintre om ca specie şi ansamblul 
ontic al umanului. 


În ceea ce priveşte raportul dintre omul 
concret şi omul specie, din perspectiva expusă 
rezultă că „omul concret* asigură evoluția 
„omului-specie iar stadiul omului-specie 
marchează condiţiile de „start" ale omului concret. 
Fiecare generație apare ca fiind produsul 
relaţionării cu un mediu caracterizat prin anumiţi 
parametri dar, ajunsă la maturitate, ea modifică 
prin propriile manifestări o parte din parametrii 
mediului, pregătind astfel condiţiile pentru ca 
generaţiile următoare să se formeze altfel şi, 
consecinţă, să introducă alte modificări în mediu. 

În concluzie, în lumina aspectelor expuse 
omul apare ca o complexitate organizată care 
datorită însuşirilor sale funcţionale nu poate fi 
inclusă în biosferă. Afirmația privind desprinderea 
omului de biosferă este veche de milenii; 
comportamentul calitativ diferit al omului, 
consecinţele manifestărilor sale, apariţia unor 
produse ale omului neasimilabile cu cele existente 
în biosferă reprezintă aspecte ce au îndreptăţit 
distincţia între biosfera şi domeniul ontic al 
umanului, antroposfera, încă înainte de a se dao 
explicaţie satisfăcătoare mecanismului responsabil 
de generarea şi evoluţia antroposferei. 

Desprinderea omului din biosferă s-a explicat 
în numeroase variante; pentru a justifica 
posibilitatea desprinderii omului din domeniul 
bioticului s-a invocat „spiritul“, „limba“, „munca” 
etc. Modelul nostru explică desprinderea de 
biosferă, depăşirea condiţiei preomului prin saltul 


calitativ realizat de codul psihic al preomului 
atunci când organismul a ajuns în stadiul final al 
evoluţiei sale, intrând în starea staţionară. În 
aceste condiţii a devenit posibilă răsturnarea 
raportului dintre organism şi psihic; psihicul a 
devenit dintr-un subsistem al organismului, o 
componentă cu relativă autonomie fața de 
„suportul' său. În noile condiţii, interacțiunea 
organismului şi psihicului a generat OMUL! 
Aşadar, după cum apariţia codului genetic a făcut 
posibilă apariţia organismului şi a biosferei, la fel 
apariţia codului psihic capabil să realizeze 
conştientizări, este la originea apariției omului 
care, prin manifestările sale, şi-a transformat 
mediul, a generat un nou domeniu al Existenţei, 
antroposfera. 

Remarci: De-a lungul secolelor omul a fost 
caracterizat în modalităţi numeroase iar geneza sa 
a fost atribuită unor factori destul de diverşi. Nu 
considerăm util în acest context să comparăm 
noua explicaţie conturată în aceste pagini cu 
fiecare din explicaţiile înregistrate de istoria 
cunoaşterii. Ne limităm la trei observaţii. 

1. În mod îndreptăţit s-a semnalat rolul mâinii 
şi al mersului biped în evoluţia omului. Schița 
noastră include însă aceşti factori în sfera acelor 
caracteristici ale organismului care, fiind 
constante, fac posibilă evoluția structurilor 
psihice. Dacă mâna devine capabilă să prelucreze 
succesiv piatra, fierul... să realizeze tranzistor! şi 
să modifice coduri genetice explicaţia o găsim în 


evoluţia codurilor psihice. 

2. Încă în antichitate s-a considerat 
„raţiunea” ca notă specifică a omului; ei i s-au 
adăugat apoi multe alte note ca „moralitatea“, 
„creativitatea”, capacitatea de a elabora proiecte 
şi de a acţiona în funcţie de ele etc. Considerăm 
explicaţia noastră ca o schemă care nu neagă că 
performanţele de tipul celor enunțate sunt 
caracteristice omului ci, dimpotrivă, dezvăluie 
caracteristici ale structurilor psihice care le fac 
posibile. 

3. In literatura social-umană, îndeosebi în 
unele lucrări filosofice de orientare marxistă, în 
sociologie şi în antropologia structuralistă se 
aduce în prim plan condiţionarea socială a omului, 
de pildă rolul forţelor de producţie, relaţiilor 
sociale, culturii, instituţiilor sociale în formarea 
omului. Modelul antroposferei, analizat ca o 
explicaţie unică, deci nu afirmaţiile întâlnite în 
diverse capitole sau secțiuni ale acestora, 
considerate izolat, prezintă omul ca oœ 
complexitate capabilă să se  autoorganizeze; 
această performanţă este posibilă şi se realizează 
sub presiunea transformărilor ce se produc în 
ambianța omului, care determină modificări ale 
structurilor psihice. In acelaşi timp modelul 
antroposferei dezvăluie faptul că Mc.s. nu pot 
trece din orice stare în oricare alta iar această 
„logică internă” a devenirii codurilor psihice 
condiţionează succesiunea performanţelor de care 
omul devine capabil şi, ca urmare, succesiunea 


transformărilor pe care omul le declanşează în 
mediu. Maşina cu aburi precede motorul electric, 
tranzistorul precede procesorul ş.a.m.d. datorită 
condiţionărilor reciproce între cele două niveluri: 
al ambianţei omului şi al structurilor sale psihice. 
Dacă facem abstracţie de modul specific în care 
evoluează codul verbal, nu vom putea înţelege de 
ce revoluțiile industriale nu au altă succesiune, de 
ce cu necesitate producţia artizanală precede 
producţia industrială, de ce, în ultimă instanţă, 
orânduirile social-economice s-au succedat în 
ordinea înregistrată de istorie. Cu alte cuvinte, 
devenirea socială, incluzându-l pe om, nu poate 
face abstracţie de caracteristicile sale funcţionale; 
el se află sub influenţa ansamblului structurilor 
ce-l înglobează funcţional dar, în acelaşi timp, este 
o componentă activă, structurantă a acestora. 
Asupra modului în care se realizează aceste 
intercondiţionări ne vom pronunţa în capitolele 
următoare. 

B - Capacitatea funcţională a omului 
evoluează în? nod discret, fiind marcată de 
constituirea unor noi tipuri de mecanisme de 
semnificare verbală sau de trecerea acestora într- 
un nou stadiu funcţional. Considerând organismul 
o constantă funcţională şi punând între paranteze 
influenţele exercitate de evoluţia celorlalte două 
tipuri de coduri psihice, fiecare etapă a evoluţiei 
codului verbal modifică regulile funcţionale ale 
omului, deci determina o nouă etapa în evoluția 
sa. 


În primul rând evoluţia este marcată de 
apariţia oamenilor capabili să prelucreze cu Mc.s. 
distincte mesaje din ambianta fizică, social-umană 
şi semantică. 

Anterior am semnalat că evoluţia oamenilor 
nu poate fi simultană şi similară deoarece codul 
verbal se constituie şi evoluează sub influenţa 
unor factori numeroşi, ale căror caracteristici 
diferă de la un om la altul. Acum putem preciza că 
inițial diferenţierea oamenilor se manifestă în 
domeniul cunoaşterii, evaluării, deciziei şi 
pregătirii acţiunilor F pragmatice; diferenţele se 
datorează decalajelor dintre momentele în care se 
constituie diverse Mc.s. F. pragmatice secundare 
şi dintre însuşirile acestora, în cazul fiecărui cod 
verbal. Din perspectiva însuşirilor atribuite Mc.s. 
verbale, este de presupus că decalajele în evoluţia 
manifestărilor pragmatice amplifică apoi 
diversificarea orientărilor şi performanţelor Mc.s. 
teoretice şi, pe această cale, a manifestărilor 
teoretice. 

Dacă trecem la o descriere mai nuanţată 
atunci fiecărei etape menţionate când am descris 
evoluția codului verbal îi corespunde o etapă în 
devenirea posibilităților de acțiune ale omului 
Avem în vedere inclusiv). modificările pe care le 
declanşează rezultatele activităţii F pragmatice. 
Trecerea de la un stadiu la altul constă în 
modificarea modului de acţiune şi în extinderea 
zonei de acţiune deliberată; ea se soldează cu o 
nouă competenţă, cu o creştere a eficacităţii 


acţiunii. 

Dacă luăm în consideraţie influenţa nivelului 
de dezvoltare a codului verbal asupra relaţiilor 
interumane, atunci trecerea omului la un nou 
stadiu declanşează modificări în diviziunea 
socială; avem în vedere nu doar ceea ce se 
obişnuieşte a se numi „diviziunea socială a 
muncii”, (mai frecvent studiată în literatura 
filosofică şi în ştiinţele sociale), ci diviziunea 
socială a tuturor tipurilor şi genurilor de acţiune 
umană. De pildă, modelul codului verbal reţine 
atenţia asupra unei diviziuni sociale generate de 
cele patru genuri de Mc.s., diviziune constatabilă 
între activităţile cognitive, evaluative, decizionale 
şi de proiectare a acţiunii practice propriu-zise, ca 
şi între acţiuni teoretice, pragmatice şi practice. 

În schema 5 am semnalat stadiile parcurse de 
comportamentele practice, pragmatice şi 
teoretice, stadii determinate de evoluţia internă a 
codului verbal, îndeosebi de dependenţele dintre 
procesele de semnificare pragmatice şi practice. 
Schema nu marchează influenţele pe care efectele 
activităţii practice şi cele ale ambianţei fizice, 
social-umane şi semantice le exercită asupra 
comportamentului teoretic, dar acest gen de 
influenţe au fost menţionate în text şi au pot fi 
ignorate în orice explicație a evoluției 
comportamentului uman. 

Iniţial omul realizează doar acţiuni practice. 
Când Mc.s. pragmatice devin capabile să realizeze 
procese de semnificare deliberate, se conturează 


şi acţiuni pragmatice; ele sunt iniţial amalgamate 
cu cele practice dar se desprind tot mai mult. 
Când se conturează Mc.s. teoretice, devin posibile 
şi activităţi teoretice; dacă modelul codului verbal 
este corect, autonomizarea lor trebuie să fie 
consecinţa dezvoltării Mc.s. teoretice, îndeosebi a 
nivelului secundar al acestora. Departajării 
activităţilor pragmatice şi teoretice, trebuie să-i 
urmeze modificări de fond în modul de realizare a 
activităţilor practice, deci a relaţiilor propriu-zise 
pe care omul le are cu ambianța sa. 

In concluzie, constituirea codului verbal ca 
mecanism de semnificare, formarea criteriilor şi 
regulilor de semnificare în funcţie de natura 
mesajelor receptate şi condiţionarea evoluţiei 
acestora de procesele ce au loc în mediul omului, 
atât în cel fizic cât şi în cel social, (procese în care 
sunt implicate şi produsele acţiunii umane) explică 
nu numai discontinuităţile din evoluţia omului ci şi 
modificarea periodică a ansamblului diviziunii 
sociale. Deoarece modelul codului verbal oferă 
deja repere pentru a se identifica unele din 
influenţele exercitate de om asupra diviziunii 
sociale, ca urmare a modificărilor ce se produc 
treptat în toate tipurile şi genurile de procese 
psihice verbale, sunt posibile studii care să 
probeze corectitudinea modelului omului, de fapt 
a modelului  antroposferei. Avem în vedere 
investigaţii care, adoptând de pildă, clasificările şi 
etapizările expuse, să-şi propună identificarea lor 
în evoluţia reală a omenirii. 


C - Referirile la raporturile dintre om şi codul 
verbal sunt unilaterale dacă se dezvăluie numai 
modul în care codul verbal îşi exercită influenţa 
asupra omului. Încă din premise, afirmând că 
omul constituie o complexitate organizată ce 
înglobează organismul şi psihismul, am susţinut, 
implicit, existenţa unor dependențe în ambele 
sensuri. Am insistat asupra dependenței 
posibilităţilor funcţionale ale omului de stadiul 
codului verbal deoarece în raportul om-cod psihic, 
influenţele sunt asimetrice, complexitatea 
înglobantă, omul, exercitând doar o influenţă 
inversa. 

Atunci când ne referim la influenţa omului 
asupra subsistemelor sale avem în vedere atât 
consecinţele manifestărilor sale, în măsura în care 
ele sunt receptate de organism şi codurile psihice, 
cât şi presiunile exercitate indirect, prin 
intermediul efectelor declanşate de manifestările 
omului în mediul fizic, social şi semantic. 

D - În sfârşit, modul de a funcţiona al codului 
verbal, respectiv capacitatea lui de a genera şi 
obiectiva criterii şi reguli de semnificare fac din 
om o entitate funcţională capabilă să genereze 
instituţii sociale, organizări sociale ce îl includ pe 
om şi care conţin mecanisme de semnificare 
proprii, apte să dirijeze manifestările oamenilor. 
Odată cu apariţia instituţiilor sociale antroposfera 
dispune de o modalitate nouă de reglare a 
propriilor structuri, care se menţine deoarece, 
cum argumentăm în capitolul rezervat prezentării 


organizării şi funcționării  etnosistemelor, se 
dovedeşte a fi eficace. 

Instituţiile sociale, la fel ca şi uneltele, 
constituie modalităţi de reglare a raporturilor 
omului cu ambianța sa, cu componentele fizice, 
umane şi semantice ale acesteia. Deşi omul devine 
dependent de instituţii, el este cel care, prin 
manifestările sale, prin acceptarea „valorilor” şi 
„normelor” acestora, asigură funcționarea 
instituţiilor, iar prin presiunile pe care le exercită 
asupra instituțiilor, determină modificarea 
acestora. 

Remarca: în acest capitol am analizat însuşiri 
ale omului care decurg din caracteristici ale 
structurilor sale psihice. Am semnalat de 
asemenea unele modalităţi în care ambianta fizică, 
socială şi semantică exercită influenţe formatoare 
asupra omului. Aspectele relatate, dacă în 
investigaţiile noastre nu s-au strecurat erori, 
constituie determinările cele mai simple; cu alte 
cuvinte explicaţia este foarte abstractă. Desigur; 
vor fi necesare noi studii pentru a o nuanţă. În 
acest context nu sunt însă posibile deoarece, 
conform principiilor metodice adoptate, pentru a 
aie la o explicație de detaliu trebuie să se 

anseze din aproape în aproape, pe un front larg, 
care să includă ansamblul antroposferei; numai în 
acest mod se pot identifica succesiv rețelele de 
dependente, se pot evita abordările unilaterale. 

Capitolul V 

ETNOSISTEMELE 


Punctul de vedere al vechiului materialism 
este societatea civilă, punctul de vedere al noului 
materialism este societatea omenească, sau 
omenirea socială. 

Teze despre Feuerbach. 

KARL MARX 

Este astăzi dovedit că omului îi este proprie 
integrarea într-o complexitate organizată ce nu 
aparţine biosferei, denumită generic „societate“; 
de aici aprecierea omului ca „fiinţă socială”. Karl 
Marx a redat într-un mod elocvent situaţia 
specifică Omului, medierea socială a relaţiilor lui. 
În Manuscrise economico-filosofice din 1844 el se 
pronunţă astfel: Lenia umană a naturii există 
numai pentru omul social; căci numai în societate 
natura este pentru el veriga care îl leagă de alt 
om, existenţa lui pentru altul şi a altuia pentru el, 
elementul vital al realităţii umane; numai în 
societate există ea ca fundament al propriei lui 
existenţe umane. Numai în societate existenţa sa 
naturala este pentru el existenţa sa umană şi 
natura devine pentru el om” (p. 577). Dar ce ştim 
despre „societate”, care sunt determinările ei cele 
mai simple? 

În gândirea lui K. Marx găsim repere pentru a 
răspunde la întrebarea pusă; este suficient să 
descifrăm modul în care el se pronunţă asupra 
obiectului său de studiu, producţia materială, care 
îl face să se refere nu la societate în general ci la 
mecanismele economice, nu la toate etapizările 
societăţii, ci la etapizarea ce decurge din 


focalizarea studiilor pe procesele economice. 
Afirmația edificatoare, lapidară dar cuprinzătoare, 
este cea prin care precizează ce anume da 
specificul epocilor economice. În viziunea lui Karl 
Marx, aşa cum se pronunţă în Capitalul, „Epocile 
economice se deosebesc nu prin ceea ce se 
produce, ci prin modul cum se produce, cu ce 
mijloace de muncă” (vol. 1, p. 187). Afirmația 
trebuie, desigur, analizată şi nuanţată, raportând-o 
la alte texte. Punând astfel problema credem că 
Marx aduce în prim plan problematica omului, a 
influenţei modului sau de manifestare asupra 
procesului muncii, asupra organizării economice 
şi, pe un plan mai general, asupra organizării 
sociale. Asupra acestui aspect atrage atenţia 
Achim Mihu când, referindu-se la textul citat, 
afirmă: „Se cuvine să spunem câteva lucruri 
despre această teză foarte des afirmată, dar poate 
nu întotdeauna înțeleasă în întreaga «i 
semnificaţie implicată în modul în care marxismul 
înţelege omul” (89, p. 53). Achim Mihu are în 
vedere o anumită neglijare a dependenţei 
mijloacelor de muncă, a mijloacelor de producţie 
în general, de gradul de dezvoltare a omului: „Ar fi 
însă greşit dacă am absolutiza importanţa 
mijloacelor de producție, astfel încât să 
subapreciem individul şi munca vie cu care acesta 
participă efectiv” (89, p. 54). El insistă asupra 
dependenţei mijloacelor de muncă de nivelul de 
dezvoltare atins de om: „Cum mijloacele de muncă 
înglobează sau subsumează contribuţia gândirii, 


cunoaşterii, voinţei şi atenţiei omului, putem 
spune că starea lor indică gradul de dezvoltare a 
însăşi laturii subiective a esenței umane 
(obiectivată, în stare potențială sau în fapt)” (89, 
p. 53). In acelaşi context se insistă că Marx a 
conştientizat relaţia de dependenţă semnalată şi a 
revenit asupra ei în mai multe rânduri. De pildă, în 
Balele criticii economiei politice, Marx afirmă: 
„Natura nu creează maşini, locomotive, căi ferate, 
telegraf electric, maşini de tricotat automate etc. 
Toate acestea sunt produse ale muncii umane, 
material natural transformat în organe ale voinţei 
umane care domină natura sau alte activităţi 
umane în natură. Ele sunt organe ale creierului 
uman create de mâna omului, sunt forţa 
obiectivată a cunoaşterii. Dezvoltarea capitalului 
fix indică gradul în care ia fe socială 
generală (das allgemeine ges haftliche Wissen, 
knowledge) a devenit o Tne forța de 
producție şi, ca urmare, condițiile procesului 
social vital au fost subordonate controlului 
intelectului general şi s-au transformat în 
conformitate cu cerințele acestuia” (86. p. 189). 


Acceptând această dependență, - a nu o 
accepta ar însemna să abordăm simplist, 
deformant fenomenul economic - şi, apoi, 


generalizând-o, rezultă că nu doar „epocile 
economice” ci stadiile parcurse de societatea 
omenească sunt dependente de modul în care 
oamenii se manifestă, de modul în care ei produc 
atât în sfera „producţiei materiale”, cât şi în cea a 


ştiinţei, filosofici, artei etc.; de mijloacele utilizate 
de oameni în orice tip de activitate. Modelul 
trog concorda cu aceastā concluzie; ne 
exprimăm speranța că rezultatele investigațiilor 
noastre reprezintă o contribuție la descifrarea 
acestor etape, la înțelegerea modului în care, 
după expresia lui K. Marx, „condițiile procesului 
social vital sunt subordonate controlului 
intelectual general şi se transformă în 
conformitate cu cerințele acestuia”. 

Speranța noastră se întemeiază pe faptul că 
ne-am străduit, conform opțiunilor expuse, să 
utilizăm riguros metoda sistemică, în varianta ei 
structuralist-genetică, practicată deja de K. Marx, 
pentru a identifica determinările cele mai simple, 
determinări care, sesizate, constituie repere 
pentru aprofundarea studiilor. 

Datele furnizate de etnografie şi istoriografie 
despre societatea omenească fac plauzibile 
afirmațiile: 

—  Complexităţile sociale sunt, inițial, 
comunităţi gregare ale preoamenilor transformate 
sub influenţa modificărilor guvernate de saltul la 
starea de om; 

—  Complexităţilor sociale le este proprie 
capacitatea de a evolua; 

— Evoluţia complexităţilor sociale constă în 
reşterea gradului de organizare, în diversificarea 
şi specializarea funcţională a componentelor lor. 

Afirmațiile sunt sugerate de aspecte sociale 
perceptibile empiric şi nu pot fi considerate 


satisfăcătoare; omul este de milenii dornic să-şi 
înţeleagă existenţa, să intervină prin acţiuni 
pertinente pentru a-şi optimiza devenirea, să 
ajungă la un tip de organizare socială care să facă 
posibilă, cum se exprimă K. Marx, „desăvârşirea 
unităţii esenţiale a omului cu natura” (84, p. 577). 
O astfel de performanţă presupune în prealabil 
descifrarea mecanismelor ce guvernează existenţa 
socială, devenirea sa, deci cunoaşterea ştiinţifică a 
antroposferei. Din datele oferite de evoluţia reală 
a diverselor complexităţi sociale nu se poate 
desprinde, de pildă, o concluzie certă privind 
evoluţia raporturilor dintre om şi complexităţile 
ce-l înglobează funcţional, concluzie 
indispensabilă pentru a soluţiona spinoasa şi acuta 
problematică a raporturilor dintre libertatea 
omului şi responsabilitatea sa socială. 

Dacă ne raportăm la reflexiile teoretice 
asupra existenţei sociale, la teoriile ce au ca 
obiect de studiu domeniul ontic al umanului sau 
componente ale sale, sunt plauzibile următoarele 
afirmaţii: 

— Lipseşte un model-cadru al ansamblului 
existenţei generate de apariţia şi evoluţia omului 
la care să se poată raporta ştiinţele ce abordează 
aspecte particulare ale socialului, din care ele să- 
şi decupeze obiectul de studiu; 

— Semnificațiile conceptelor folosite în 
teoriile despre existența socială se modifică 
periodic, diferă de la o teorie la alta: 

— Lipseşte un consens asupra conceptelor 


apte să descrie organizarea domeniului ontic al 
umanului; 

— Până în prezent nu a devenit posibilă 
asamblarea teoriilor despre diverse domenii ale 
existenţei social-umane într-o teorie unitară, care 
să constituie un model coerent al antroposferei. 

Situaţia descrisă confirmă remarca lui K. 
Marx referitoare la caracterul arbitrar şi 
întâmplător al raporturilor stabilite în teoriile care 
sunt elaborate înainte de a se descifra 
determinările cele mai simple ale domeniilor de 
referința; ca urmare, efortul nostru de a identifica 
determinările cele mai simple ale antroposferei 
este justificat şi are şanse, dacă pe parcurs nu 
intervin erori, să se soldeze cu un model care să 
poată li adoptat ca ipoteză de lucru pentru 
investigații ulterioare. 

1. Delimitarea etnosistemelor 

Prima problemă pe care ne-am pus-o a fost 
decuparea corectă a complexității organizate ce-l 
înglobează funcțional pe om; numai după aceea, 
adoptând-o ca obiect de studiu, putem să-i 
descifrăm organizarea şi mecanismele funcționale. 
Pentru realizarea acestui obiectiv, cum am optat în 
premise, am procedat sistemic. Cercetătorii care 
au adoptat modalități presistemice de gândire a 
social-umanului, deşi uneori au afirmat caracterul 
unitar al existenței sociale sau au pledat pentru a 
concepe umanitatea ca o unitate în diversitate, nu 
au reuşit să dezvăluie mecanismele ce determină 
caracterul sistemic al existenţei sociale. Utilizând 


concepte doar vag definite ca „societate, 
„cultură”, „civilizaţie“, „popor”, „naţiune” etc., 
tratând separat domenii presupuse a corespunde 
semnificaţiilor acordate prin astfel de concepte, 
teoreticienii nu pot, în principiu, să sesizeze 
reţeaua de influenţe reciproce dintre 
componentele domeniului ontic al umanului, reţea 
care face ca întregul să posede caracteristici 
proprii. Deschiderea metodică oferită de termeni 
ca „tip de sistem”, „interdependenţă”, „funcţie“, 
„autoreglare”, „autostructurare” sau „nivel de 
integrare”, „stadiu de dezvoltare” s-a dovedit 
fructuoasă; în ultimele decenii a devenit evident 
că omul poate să înţeleagă mecanismele ce 
guvernează diverse complexităţi numai dacă îşi 
concepe investigaţiile în varianta sistemică şi dacă 
reuşeşte să cuprindă toate nivelurile lor de 
organizare şi raporturile dintre ele. Metoda 
sistemică a făcut posibila şi necesară studierea 
globală şi unitară a domeniului ontic al umanului, 
a domeniului pe care Karl Marx l-a numit 
„omenirea socială”, reţinând atenţia, cum rezultă 
din teza sa despre Feuerbach, asupra nevoii de a 
reconsidera domeniul de referinţă, de a-l extinde 
încât să se cuprindă ansamblul aspectelor 
generate de om în evoluţia sa, inevitabil socială. 
Centrările anterioare doar pe anumite tipuri de 
procese sau entităţi din sfera socialului au oferit 
unele rezultate utile, dar ulterior s-au dovedit 
parţiale şi unilaterale. Abordarea sistemică 
rāspunde necesității, conştientizată de tot mai 


mulţi cercetători, de a se extinde sfera de 
cuprindere astfel încât să se poată descifra 
reţelele de dependențe ce înglobează domeniul 
decupat iniţial pentru studiu şi de a se pătrunde în 
interiorul domeniului astfel încât să se descifreze 
influenţele exercitate de structurile înglobate. 

Abordarea sistemică este cea care, în cazul 
studierii organicului, în cele din urmă a adus în 
centrul atenţiei biosfera, considerată 
complexitatea organizată cea mai cuprinzătoare, 
în care organicul şi anorganicul coexistă într-o 
zonă a universului. Numai odată cu adoptarea 
biosferei ca domeniu de referinţă şi cu elaborarea 
unui model al organizării ei, a devenit posibilă o 
strategie globală de cercetare în ştiinţele 
biologice, coordonarea studiilor întreprinse în 
diverse  „subsisteme”, confruntarea rezultatelor 
prin raportarea nu numai la domeniul investigat ci 
şi la domeniul înglobant, în cele din urmă la 
biosferă. 

Având în vedere aspectele la care ne-am 
referit, pentru  decuparea complexității ce-l 
înglobează funcţional pe om am plecat de la 
premisa că ea, fiind o complexitate organizată, 
trebuie să conţină ansamblul obiectelor asupra 
cărora omul poate acţiona, modificându-le starea 
funcţională, indiferent dacă acestea pot sau nu să 
exercite presiuni asupra omului. Aşadar, 
complexitatea socială include entităţile fizice 
cărora omul le poate influenţa starea funcţională, 
oamenii şi structurile sociale, entităţile semantice 


produse şi obiectivate de om. Având în vedere că 
orice relaţie a omului are şi efecte structurante 
asupra propriilor coduri psihice, nicio entitate cu 
pare poate relaţiona, indiferent de natura ei 
(fizică, semantică sau socială) nu poate fi exclusă 
din complexitatea ce-l înglobează funcţional; o 
astfel de decizie ar fi un act arbitrar. 

Dacă acceptăm că saltul de la preom la om s- 
a realizat în mai multe zone ale biosferei fără ca 
oamenii din aceste zone să poată intra în relaţie, 
atunci iniţial s-au constituit mai multe domenii 
ontice ale umanului, fiecare conţinând oamenii ce 
convieţuiesc, entităţile fizice cu care oamenii intră 
în relaţie, entităţile semantice pe care oamenii le 
obiectivează. Fiecărei comunităţi umane izolate 
trebuie să-i corespundă un domeniu ontic uman 
propriu. În volumul Omul, valorile şi axiologia am 
numit domeniile de acest gen - „domenii ontice 
umane particulare”. Acum, când introducem şi 
alte nuanţări, pentru a evita unele confuzii, le 
numim „etnosisteme”. Etnosistemele sunt 
oarecum similare ecosistemelor (bio topurilor) din 
biosferă, care, cum se argumentează în ecologie, 
rezultă din integrarea comunității  biotice 
(biocenozei) cu fragmentul de mediu ocupat. Am 
spus „oarecum” deoarece, cum vom argumenta în 
continuare, etnosistemele au altă compoziţie, altă 
organizare şi se manifestă în antroposferă în alt 
mod decât ecosistemele în biosferă. 

Studiile au impus concluzia că etnosistemul, 
nu grupul reprezintă complexitatea organizată ce 


îl înglobează funcţional pe om. Presupunerea că 
„grupul”, înţeles ca o reuniune de oameni capabili 
să activeze Împreună, este complexitatea 
înglobantă nu se dovedeşte a fi corectă deoarece 
domeniul desemnat prin acest termen nu are 
autonomia funcțională necesară pentru a se 
constitui şi funcţiona ca o complexitate 
organizată. Grupul însuşi se constituie, 
exprimându-ne funcțional, pentru a media diverse 
raporturi pe care omul le întreține cu părți din 
ambianța sa fizică, umană şi semantică şi se 
menţine numai cât timp reuşeşte să satisfacă 
funcţiile ce îi revin: aceleaşi cerinţe funcţionale 
explica marea diversitate a formelor de organizare 
a grupurilor şi modificarea acesteia ori de câte ori 
se produc modificări fie în modul de a se 
manifesta al oamenilor, fie în ambianța fizică sau 
semantică a grupului. Deoarece grupul este 
întotdeauna doar o modalitate de conlucrare a 
oamenilor în vederea realizării unor efecte ce 
depind de entităţi exterioare grupului, de pildă de 
anumite entităţi anorganice sau organice, grupul 
uman poate fi asemuit nucleului unui atom, dar nu 
atomului; unui subsistem al unei complexităţi 
organizate dar nu complexităţii, în ansamblul ei. 
Nici instituţiile sociale, oricum ai şi ele 
definite, nu satisfac condiţiile pentru a fi entităţi 
care să înglobeze funcţional omul. Instituţia este 
un mecanism ce apare pentru a înlesni relaţii ale 
omului cu diverse entităţi fizice, umane sau 
semantice, pentru a creşte eficacitatea acţiunii 


umane în etnosistem. Critica pe care N. 
Georgescu-Roegen o face concepţiilor economice 
mecaniciste în lucrarea Legea entropiei şi 
procesul economic o considerăm relevantă pentru 
problema în discuţie, deoarece ea dezvăluie 
caracterul eronat al izolării instituţiei productive 
sau a procesului economic atât de „resursele 
naturale”, cât şi de „plăcerea de a trăi”, pe care 
autorul citat o consideră „al doilea aspect al 
valorii economice” (p. 73). Cu alte cuvinte 
instituţiile productive por fi bine concepute şi 
reglate numai dacă nu le tratăm ca entităţi 
autonome, cu independenţă funcţională. N. 
Georgescu-Roegen aduce în prim plan argumentul 
principal în favoarea tratării unitare a omului, 
proceselor economice şi „resurselor naturale” 
când afirmă: „Nu avem nevoie de argumente 
complicate pentru a ne da seama că maximul de 
cantitate de viață reclamă un ritm minim de 
epuizare a resurselor naturale. Folosind aceste 
resurse prea repede, omul iroseşte acea parte din 
energia solară care va continua să ajungă pe 
pământ mult timp după ce el nu va mai fi. Şi din 
tot comportamentul omului în decursul ultimelor 
două sute de ani rezultă că el este o 
nemaipomenită mână spartă. Nu încape îndoiala 
că orice folosire a resurselor naturale pentru 
satisfacerea unor nevoi vitale înseamnă o cantitate 
de viaţă mai mică în viitor” (N. Georgescu-Roegen, 
Legea entropiei şi procesul economic, p. 76 - 77). 
În mod similar, se poate spune că niciun tip 


de instituţie socială, inclusiv statul, nu poate 
funcţiona ca o entitate autonomă, ci doar ca o 
componentă a etnosistemului. 

Etnosistemul reprezintă o complexitate care 
satisface condiţiile pentru a fi autonom deoarece 
conţine atât oamenii, entităţile fizice şi semantice 
cât şi grupurile şi instituţiile sociale care concură 
la asigurarea supraviețuirii oamenilor, la 
orientarea activităţii lor. 

Acest mod de a desemna etnosistemul este 
deocamdată vag, imprecis; pentru a-i dezvălui 
organizarea şi funcţionarea vor fi necesare 
investigaţii  laborioase corelate cu studiile 
focalizate pe om. In acest stadiu al investigațiilor 
aducem în atenția cititorului câteva ipoteze 
privind organizarea şi funcționarea etnosistemelor 
care, acceptate, se dovedesc a fi în măsură să 
contribuie la elaborarea schiţei antroposferei. 

Începem prin a ne pronunţa asupra a trei 
însuşiri ale etnosistemelor deduse din însuşirile 
omului, aşa cum au fost schiţate de modelul expus 
în capitolul anterior. Vom dezvălui apoi două tipuri 
de structuri care se constituie în etnosisteme şi 
dau unele informaţii despre modul în care 
domeniul ontic al umanului tinde către starea de 
antroposferă, în care etnosistemele 
interacționează sistematic. 

2. Însuşiri ale etnosistemelor 

A - Concluzii anterioare privind organizarea, 
funcţionarea şi evoluţia neechivalentă a oamenilor 
şi caracterul eterogen al existenţei fizice fac 


plauzibilă afirmaţia: etnosistemele se organizează 
în variante neechivalente. 

La originea diversificării modului de a se 
manifesta al oamenilor şi diferenţierii produselor 
acestora de la un etnosistem la altul se află în 
primul rând particularităţile mediului fizic în care 
oamenii acţionează. Diferenţierea orientăm şi 
eficacităţii manifestărilor şi produselor omului 
este însă posibilă şi accentuată ca urmare a 
funcţionării codurilor psihice; ele nu ar reprezenta 
un factor de diversificare a etnosistemelor doar în 
cazul în care nu s-ar forma sub influenţa mediului 
(despre care nu ne putem îndoi că este puternic 
diversificat), ci conform unui cod prestabilit. Cu 
alte cuvinte, codurile tuturor oamenilor ar trebui 
să fie calitativ echivalente încă din stadiul trecerii 
de la preom la om, iar eventuala lor evoluţie să fie 
similară în toate comunităţile umane pentru ca 
ipoteza că oamenii, deşi sunt factori activi, 
determină o organizare similară a domeniilor 
ontice în care trăiesc, să fie plauzibilă. 

Chiar presupunând realizarea saltului de la 
preom la om într-o singură zonă a globului şi, 
apoi, migrarea oamenilor în diferite direcţii, 
antroposfera nu poate fi imaginată de la început 
ca o unică complexitate organizată deoarece 
iniţial inevitabil se vor constitui grupuri umane 
izolate şi, ca urmare, vor exista numeroase 
etnosisteme în stare de izolare, care vor evolua 
fără a se influenţa reciproc. Avem în vedere că 
iniţial capacitatea de acţiune pragmatică a omului 


este limitată, puţin diversificată şi cu o sferă 
relativ mică de relaţionare; în aceste condiţii 
grupurile formate prin migrări în diverse direcţii, 
pot intra apoi numai sporadic şi întâmplător în 
relaţie. 

B - Dacă omul este componenta activă a 
domeniului ontic uman ce îl înglobează, atunci 
etnosistemele îşi modifică organizarea ori de câte 
ori se produc modificări în modul de a funcţiona al 
codurilor psihice; de pildă, atunci când se 
constituie codul verbal sau când în interiorul său 
apar Mc.s. teoretice. Modificările determinate de 
evoluţia capacităţii funcţionale a omului constau 
în mod inevitabil în creşterea gradului de 
organizare, în extinderea sferei de cuprindere şi în 
diversificarea componentelor etnosistemelor 
deoarece evoluţia codului verbal constă în 
creşterea capacităţii de semnificare. Atunci când 
se afirmă dependenţa relaţiilor de producţie de 
forţele de producţie şi dependenţa forţelor de 
producţie de stadiul cercetării ştiinţifice, se 
semnalează un lanţ de dependențe confirmat şi 
precizat de modelul omului, deoarece „cercetarea 
ştiinţifică” este o modalitate de manifestare a 
omului dependentă la rândul ei de stadiul Mc.s. 
verbale. Dacă luăm în consideraţie - şi nu putem 
să nu o facem - şi influenţele complexe exercitate 
de ambianța omului, deci şi de forţele şi relaţiile 
de producţie, ajungem la o schemă „circulară” 
(Schema 8). 


Stadiul 
omului 


Schema 8 

Impresia de „circularitate” este dată însă de 
ne-luarea în considerație a faptului că 
etnosistemul, omul şi codul verbal reprezintă 
niveluri de integrare distincte în antroposferă şi, 
ca urmare, relaţiile sunt de tipul parte-întreg. 
Deoarece trebuie să se producă o transformare în 
codul verbal pentru a se revoluţiona manifestările 
omului, şi acestea, la rândul lor, condiţionează 
salturile calitative din etnosistem influenţele pe 
care etnosistemul le exercită asupra omului şi, 
prin el, asupra codului verbal le considerăm 
„inverse”. (Schema 9). 


Etnosisternul 


Codul 
verbal 


Schema 9 

Ne grăbim însă să precizăm că nu excludem 
posibilitatea ca în anumite cazuri sensul acţiunilor 
„inverse” să se schimbe. De regulă însă 
etnosistemele sunt complexităţi care evoluează, 
deci parcurg mai multe stadii, într-o succesiune 
impusă de legităţile ce guvernează evoluţia omului 
(componenta fizică - anorganică şi organică - a 
oricărui etnosistem fiind calitativ stabilă). În lipsa 
intervenţiei transformatoare a omului, 
componenta fizică poate fi considerată - la scara 
social-umană, nu la cea cosmică - staţionară, în 
varianta ciclică. Omul este componenta în curs de 
evoluţie a etnosistemului, el produce şi, apoi, 
modifică succesiv componenta social-umană şi 
componenta semantică a  etnosistemului şi 
determină transformări în lanţ în componenta 
fizică. Dacă, de pildă, codul verbal al omului nu ar 
fi apt să evolueze, omul nu ar face saltul de la 
activităţi pragmatice la activităţi teoretice, nu ar 
trece succesiv la activităţi practice mediate de 
activităţi pragmatice, apoi teoretice şi pragmatice 
şi nu ar mai dezvolta premisele pentru 
constituirea instituţiilor sociale; în aceste condiţii 
nici etnosistemele nu ar mai trece prin stadiile noi 
determinate de apariţia instituţiilor sau de 
modificarea comportamentului practic al omului 
sub influența rezultatelor proceselor de 
semnificare pragmatice şi teoretice. 

C - Dacă fiecare etnosistem evoluează în 
modalitatea menţionată, etnosistemele depășesc 


treptat starea de izolare. Intrarea lor în relaţie 
este prilejuită mai frecvent de migrații, creşteri 
demografice, creşterea capacităţii de acţiune a 
oamenilor şi comunităţilor în care ei convieţuiesc. 
Treptat creşte frecvenţa situaţiilor în care oamenii 
dintr-un etnosistem relaţionează cu oameni sau 
entităţi fizice şi semantice specifice unui alt 
domeniu ontic uman. Aceste situaţii declanşează 
tipuri noi de procese structurante, au repercusiuni 
asupra organizării, funcţionării şi evoluţiei fiecărui 
etnosistem; au loc transferuri de entităţi fizice şi 
semantice dintr-un etnosistem în altul, procese 
adaptative, noi genuri de presiuni asupra 
mecanismelor de semnificare. 

În evoluția  etnosistemelor, la o primă 
caracterizare - cea mai generală - distingem trei 
stadii ce se succed cu necesitate: un prim stadiu 
în care organizarea şi funcţionarea lor sunt 
determinate doar de factorii semantici interni; un 
al doilea stadiu în care organizarea şi funcţionarea 
unui etnosistem intră sub influenţe semantice 
multiple şi contradictorii ale mai mul toi 
etnosisteme; un al treilea stadiu în care ansamblul 
etnosistemelor devin interdependente şi 
funcţionează sub influenţa unor mecanisme 
semantice constituite la nivelul antroposferei. 

Primul stadiu se explică prin izolarea spaţio- 
temporală a etnosistemelor, prin lipsa relaţiilor 
directe dintre ele. La al doilea stadiu se ajunge 
inevitabil dacă etnosistemele se menţin suficient 
timp, datorită evoluției interne a fiecărui 


etnosistem, evoluţie caracterizată concomitent 
prin creşterea demografică, amplificarea 
capacităţii de acţiune şi extinderea sferei de 
acţiune; rezultanta acestor evoluţii se manifestă 
ca tendinţă de extindere spaţială a etnosistemului 
şi are drept consecinţă inevitabilă intrarea în 
relaţie a unor etnosisteme. Relaţiile dintre ele 
sunt iniţial în mod necesar contradictorii datorită 
diferenţelor dintre stadiile lor de dezvoltare, 
îndeosebi acelor caracteristici dependente de 
însuşirile mecanismelor de semnificare. Depăşirea 
celui de al doilea stadiu al etnosistemelor este 
consecinţa evoluţiilor complexe ce au loc sub 
presiunea modificării situaţiilor cu care ele se 
confruntă. 

Din cele trei caracteristici enunțate, - pe care 
investigaţiile le-au impus ca fiind cele mai simple - 
rezulta ca  etnosistemele îşi dezvoltă treptat 
structuri tot mai ample; ele sunt cele care menţin 
coeziunea etnosistemelor, orientează şi 
coordonează activităţile oamenilor. Studiul acestor 
structuri ridică, la un prim nivel de generalitate, 
trei probleme: 1) identificarea tipurilor de 
structuri specifice etnosistemelor; 2) funcţiile 
omului în geneza şi evoluţia lor; 3) 
compatibilitatea codurilor psihice cu exigenţele 
funcţionale impuse de structurile sociale. 
Analizele întreprinse pentru a elucida cele trei 
probleme sunt deocamdată sumare şi au condus la 
concluzii pe care le expunem cu titlu de ipoteze de 
lucru. Le facem publice din două considerente: 


analizele mai amănunțite presupun colaborarea 
mai multor cercetători, lucrul în echipe 
interdisciplinare, deci depăşesc posibilităţile de 
investigare ale autorului; rezultatele obţinute, deşi 
sumare, se dovedesc utile deoarece întregesc 
modelul antroposferei, creând posibilitatea de a-l 
utiliza ulterior pentru a ne pronunţa asupra unor 
aspecte problematice din gnoseologie. 

Am identificat două tipuri de structuri, fiecare 
la rândul ei, luând forme foarte diverse, care pot fi 
clasificate. În continuare le analizăm separat, în 
final pronunţându-ne şi asupra raporturilor dintre 
ele. 

3. Constituirea şi evoluţia mecanismelor 
sociale de semnificare 

Pentru a răspunde la problemele formulate 
anterior am plecat de la modelul omului cu 
preocuparea de a descoperi implicarea omului în 
generarea structurilor sociale; am presupus că o 
analiză genetică nu poate să nu se soldeze cu o 
primă schiţă a structurilor sociale, considerate 
generic, care să le dezvăluie determinările cele 
mai simple. Redăm succint concluziile conturate. 

Iniţial relaţiile interumane şi relaţiile omului 
cu diverse entităţi fizice din ambianţă se 
desfăşoară în funcţie de propriile lor procese de 
semnificare. Mc.s. fiind puțin dezvoltate’ 
manifestările oamenilor, deci şi relațiile ce 
caracterizează etnosistemul sunt puţin 


3 Dc pilda, cînd omul devine capabil sa controleze codurile genetice, se 
realizează o mare expansiune a ctnosistemelor. 


diversificate şi puţin eficace. Posibilităţile limitate 
de receptare şi prelucrare psihică a mesajelor din 
ambianţă determină evoluția foarte lentă a 
organizării Mc.s. şi, ca urmare, o mare stabilitate 
în timp a comportamentelor şi relațiilor 
interumane, deci şi a organizării 
care conţin o gamă redusă de entităţi fizice, un 
număr redus de oameni şi doar prime forme de 
entităţi semantice. 

Primele complicări ale etnosistemelor trebuie 
să se datoreze diversificării capacităţii funcţionale 
a oamenilor, care trebuie să facă posibilă 
diviziunea socială orizontală, şi decalajelor de 
performanţă între oameni, care trebuie să facă 
posibilă diviziunea socială verticală, prin care 
înţeleg ierarhizarea socială, care înlocuieşte sau 
modifică diviziunea verticală naturala, dată de 
diferenţele de sex şi vârsta. Ambele aspecte 
trebuie să aibă ca efect, în urma perceperii 
diferenţelor şi evaluării pozitive a competenţelor, 
apariţia a ceea ce sociologii numesc „autoritate 
reală" (nu  „formală”, a cărei apariţie este 
condiţionată de constituirea instituţiilor). 
Autoritatea este de presupus că induce efecte 
structurante noi în antroposferă. Posibilitatea ca 
într-o comunitate un om să aibă „autoritate” 
asupra altora este favorizată de diviziunea 
naturală (relaţia bărbat-femeie, mamă-fiu) dar 
este direct dependentă de faptul că omul îşi 
reglează conduita prin intermediul codurilor 
psihice care funcţionează ca mecanisme de 


semnificare. Liderul poate exista numai dacă are 
anumite însuşiri psihice care îl fac să fie acceptat 
ca om capabil să conducă acţiuni în modalităţi 
considerate „bune”, „eficace“; liderul natural are 
autoritate în spațiul semantic al codurilor psihice 
în funcţie de anumite însuşiri ale propriului cod 
dar şi ale codurilor celorlalţi oameni, cu care 
convieţuieşte; autoritatea apare ca un tip de relaţii 
de dependenţă interumană generat de existenţa 
mecanismelor psihice de semnificare. Dovada 
suficientă a implicării codurilor psihice este 
posibilitatea ca un om să obţină prin diverse 
manevre încrederea altor oameni, subordonarea 
acestora şi menţinerea raporturilor astfel stabilite 
numai până când diverse împrejurări prilejuiesc 
modificarea imaginii despre „lider”. 

Distincția făcută în teoria organizaţiilor între 
„autoritatea reală” şi „autoritatea formală” şi 
existenţa strategiilor propagandistice pentru 
susţinerea prestigiului anumitor persoane atestă, 
de asemenea, constituirea unor reţele de 
dependenţa semantică între oameni. Liderii 
naturali se servesc de diverse construcții 
semantice pragmatice pentru a orienta acţiunea 
celorlalţi oameni. Ei enunţă reguli de conduită, 
invocă diverse forţe şi cauze pentru a justifica 
anumite poziții, pentru a pretinde anumite 
comportamente. Diferențele inevitabile dintre 
posibilităţile de  semnificare ale oamenilor 
determină  acceptări, preluări necritice ale 
afirmațiilor liderilor naturali cât timp ele nu 


generează efecte pe care oamenii să le 
conştientizeze ca negative. 

Acestor factori trebuie să li se adauge 
influenţele  semnificațiilor obiectivate, la care 
oamenii se raportează, faţă de care în mod 
inevitabil trebuie să ia atitudine deoarece le 
acordă semnificaţii. Avem în vedere, de pildă, 
funcţiile miturilor, prin simbolurile ce le conţin şi 
prin interpretarea pe care le-o dau oamenii care 
încă nu deţin Mc.s. teoretice. Aşadar, organizarea 
etnosistemelor, a relațiilor interumane, care 
constituie „nucleul” etnosistemelor, începe să fie 
dependentă de anumite semnificaţii exterioare 
oamenilor, care le furnizează, cum ştim astăzi 
datorită studiilor antropologice, reguli de 
conduită: ele trebuie să aibă efecte 
uniformizatoare în antroposferă, să standardizeze 
anumite raporturi atât dintre oameni cât şi dintre 
ei şi diverse entităţi fizice şi semantice. (Sunt 
edificatoare, de pildă, interdicțiile şi ritualurile 
conservate prin mituri). 

Dar regulile de conduită din primele 
semnificaţii  obiectivate sunt implicite; când 
codurile verbale devin capabile să conștientizeze 
reguli de conduită organizarea etnosistemelor 
trebuie să intre într-un nou stadiu. Acum regulile 
de conduită se impun ca factori reglatori ai 
conduitei alături de lideri; ei înşişi trebuie să le ia 
în consideraţie. Aşadar, în ambianța semantică a 
omului apar entităţi ce influenţează explicit 
conduita mai multor oameni, direcţionează chiar 


organizarea şi funcţionarea codurilor psihice. 

Dar ce anume determină depăşirea stadiului 
reglării relaţiilor interumane prin intermediul 
liderilor naturali şi a unor entităţi semantice? Un 
răspuns corect nu poate fi decât cel care dezvăluie 
mai multe condiţionări. Se poate susţine fără 
teamă de a greşi că ansamblul evoluţiei 
determinate de om în domeniul său ontic 
pregăteşte „saltul calitativ”, exercită presiuni 
pentru reorganizarea relaţiilor interumane. De 
pildă, creşterea treptată a numărului oamenilor 
într-o comunitate,  acumulările de bunuri 
materiale, diversificarea abilităților cognitive, 
evaluative, decizionale şi de proiectare a execuției 
în procesul satisfacerii nevoilor funcționale ale 
comunităţii, - posibile ca urmare şi în măsura în 
care codul verbal îşi ameliorează şi diversifică 
vocabularul, criteriile şi regulile de semnificare - 
generează noi aspecte problematice, care nu mai 
pot fi soluționate în variantele menţionate. 

La depăşirea acestui stadiu contribuie şi 
coexistenţa mai multor oameni cu însuşiri de lideri 
naturali. Astfel de situaţii, tot mai frecvente pe 
măsură ce oamenii evoluează, conduc la crearea 
mai multor grupuri, la diversificarea „centrelor de 
influenţă” din comunităţi şi, în funcţie de însuşirile 
liderilor, generează fie coaliţii fie departajări ale 
unor grupuri care se confruntă. Aşadar, apar noi 
genuri de probleme, care exercită presiuni pentru 
conştientizarea regulilor şi criteriilor de 
cunoaştere, evaluare sau decizie. 


Când oamenii reuşesc să realizeze astfel de 
conştientizări, ei le obiectivează ca reguli de 
conduită. Creşterea numărului acestora creează 
premise pentru conştientizarea diferenţelor dintre 
ele iar diversitatea de consecinţe ale aplicării lor 
nu poate să nu determine evaluări diferite şi, ca 
urmare, diferenţe în atitudinea oamenilor faţă de 
regulile de conduită cunoscute. Apare deci, un nou 
domeniu de confruntare între oameni, care nu era 
posibil anterior, care subminează reglarea tip 
„lider natural” şi pregăteşte noua soluţie. La 
această situație concură şi diversificarea 
entităţilor semantice pragmatice ce au funcţii 
reglatorii şi care, cum am menţionat, sunt 
preluate şi utilizate şi de lideri. 

Dependenţa de anumite entităţi semantice, pe 
care oamenii le acceptă fără a le înţelege natura şi 
originea, determină un comportament diferit de 
cel specific dependenţei de un om concret, de 
liderul natural. Are loc depersonalizarea relaţiilor 
interumane. Unii oameni încep să aibă autoritate 
în virtutea acceptării unor semnificații, inclusiv de 
către „lideri”. Ritualurile la care se supun, de 
pildă, regii în antichitate, inclusiv acceptarea unor 
sacrificii, atestă situaţia descrisă. Ea marchează o 
etapă nouă în organizarea et temelor prin 
faptul că apar structuri, organizări sociale în care 
se explicitează poziţia oamenilor, atribuţiile lor, 
mecanisme de conştientizare etc. (Cf. Frazer, 45). 

Etnosistemele intră într-un nou stadiu, în care 
simbolurile conţinute în mituri şi diversele reguli 


de conduită trec pe un plan secund în reglarea 
raporturilor omului, şi, deci, în organizarea 
etnosistemelor; în interiorul lor apar grupări de 
oameni al căror comportament este reglat de un 
ansamblu organizat, relativ coerent de reguli, pe 
care omul le percepe ca fiind nu ale unui om sau 
altuia, ci ale structurii conturate. Aceste structuri 
au fost descrise în numeroase modalităţi de 
antropologi sociologi, economişti etc.; avem în 
vedere instituțiile sociale. 

Există o literatură relativ vastă destinată 
studierii instituţiilor sociale; s-a trecut deja de la 
stadiul reflexiilor filosofice la abordări ştiinţifice. 
Cele mai multe studii ştiinţifice se focalizează pe o 
anumită clasă de instituţii şi vizează o „latură”, un 
aspect funcţional al acestora. Opțiunile decurg, de 
regulă, din specializarea autorilor; astfel 
psihologii studiază relațiile interumane în 
interiorul instituțiilor, influența instituțiilor asupra 
conduitei oamenilor, a atitudinilor acestora etc. În 
timp ce sociologii studiază instituția ca structură. 
Pentru a se explica funcționarea instituțiilor s-au 
introdus concepte ca „status”, „rol”, „normă”, s-au 
deosebit structurile „formale” de cele „informale”, 
s-au creat tipologii de „lideri”, „stiluri de 
conducere” etc. Unele tipuri de instituţii se bucură 
de o atenţie deosebită, sunt studiate mai insistent; 
de pildă, instituţiile politice, economice sau 
militare. S-au conturat şi domenii teoretice axate 
nu pe cunoaştere ci pe optimizarea unor tipuri de 
instituţii; datorită lor dispunem de teorii ale 


organizării şi conducerii unor tipuri de instituţii. 
„Ştiinţei conducerii”, deşi recent conturată, i se 
acordă mult credit în unele ţări. 

În viziunea lui Talcot Parsons, expusă în 
volumul The Social System, instituţia este „un 
complex de roluri instituţionalizate integrate, 
interdependente” (p. 39); astfel caracterizată, 
instituţia este „clar distinctă de colectivitate”, 
care, în schema conceptuală elaborată de autorul 
citat, este „un sistem de roluri specifice care 
interacționează concret” (p. 39). Distincția îi 
permite să afirme că „o instituţie este un complex 
de elemente standardizate în roluri care se pot 
aplica unui număr nedefinit de colectivităţi” în 
timp ce „o colectivitate poate fi focalizată pe o 
serie de instituţii” (p. 39). Astfel, conform schemei 
lui 'Talcot Parsons, familia, proprietatea, şcoala, 
statul etc. sunt instituţii sociale, nu o anumită 
familie sau o anumită şcoală; acestea sunt 
„sisteme sociale” şi sunt definite astfel: 
„Reducând la termenii cei mai simpli posibili, un 
sistem social constă dintr-o mulțime de actori 
individuali ce interacționează într-o situație care 
conţine cel puţin componente fizice şi de ambianţă 
(environmental), actori care sunt motivaţi în 
termenii unei tendințe de optimizare a 
satisfacțiilor şi a căror relație cu situația lor, 
incluzându-se reciproc, este definită şi mediată în 
termenii unui sistem de simboluri structurate 
social” (p. 5 - 6). 

Am redat din schema elaborată de T. Parsons, 


distincţia între colectivitate, instituţie şi sistem 
social, fiind schema cea mai larg acceptată în 
sociologie, care a consacrat numeroşi termeni 
(„rol”, „status” etc.) în ştiinţele sociale; în acelaşi 
timp schema este importantă pentru analiza 
noastră deoarece aduce în prim plan conceptele 
„simbol cultural”, „sisteme de simboluri”, pe care 
T. Parsons le presupune ca existente fura a se 
întreba cum şi cine le generează. De asemenea, el 
precizează în schemă că „instituţia este o unitate 
a structurii sociale de un ordin mai ridicat decât 
rolul, fiind constituită dintr-o mulţime de roluri- 
standard interdependente”, şi, având ca obiect de 
studiu acţiunea sociala, nu analizează 
mecanismele ce fac posibil comportamentul uman 
conform rolurilor; el se limitează să considere că 
rolurile sunt asimilate de oameni prin socializare, 
ca şi normele pe care le consideră credinţe despre 
ceea ce omul trebuie să facă, care devin prin 
socializare, parte a motivaţiei individului. Dar 
termenul  „socializare” este prea vag, iar 
posibilitatea „credinţelor” şi „motivaţiei” se cere şi 
ea explicată. In fond aceştia sunt termeni prin 
care s-a încercat să se explice modul de a fi al 
omului într-o perioadă când încă cercetătorul 
dispunea de puţine date despre om iar rigoarea 
gândirii sale era preştiinţifică. 

Considerăm că schema prin care am distins 
între cele trei tipuri de coduri psihice şi am 
dezvăluit funcţionarea lor ca mecanisme de 
semnificare oferă repere pentru a ameliora 


schema lui T. Parsons, schemă care nu se vrea a fi 
o explicaţie ci doar un instrument al cercetării 
concrete. („Subiectul acestei cărţi, precizează el în 
prefața volumului The System social, este 
expunerea şi ilustrarea unei scheme conceptuale 
pentru analiza sistemelor sociale adoptând ca 
sistem de referință acțiunea”) (p. 3). Cum am 
semnalat deja, simbolurile conținute în mituri sunt 
produse timpurii ale codului verbal (o analiză mai 
nuanţată realizăm în partea a doua a volumului), 
iar explicitarea regulilor de conduită este, de 
asemenea, o performanță a codurilor verbale. 

Să ne întrebăm însă ce sunt de fapt 
structurile pe care T. Parsons le-a numit „sisteme 
sociale” şi pe care noi le vom numi în continuare 
„instituții sociale”? Modificăm denumirea din trei 
considerente: 

— Organizarea socială numită de T. Parsons 
„Sistem social”, este prea generală, încât pot fi 
definite astfel şi antroposfera şi etnosistemul şi o 
întreprindere industrială, o universitate etc. 

— Niciuna din organizaţiile care în accepţia 
lui T. Parson sunt sisteme sociale, nu îndeplineşte 
condiţiile de integritate şi autonomie funcţională 
pentru a fi considerate „sisteme”; de pildă o 
întreprindere, o instituţie culturală, o judecătorie 
etc. sunt doar subsisteme, sunt componente 
integrate într-o structură care le asigură 
funcţionarea: avem în vedere etnosistemul; 

— În sfârşit, definirea instituţiilor ca modele 
de roluri-standard nu este conforma cu practica 


ştiinţifică; ceea ce numeşte T. Parsons „instituţie” 
poate constitui, dacă este rezultatul unui proces 
de investigare, un model al unui tip sau altul de 
instituţii, la care se ajunge prin analiza mai multor 
instituţii. Aşadar, fiecare întreprindere industrială 
este o instituţie, iar o analiză sistematică ar putea 
să evidenţieze schema organizării şi funcţionării 
tuturor instituţiilor de tip productiv. 

Să revenim la întrebarea formulată: ce sunt 
instituţiile sociale, care sunt determinaţiile lor 
cele mai simple? Din caracterizarea făcută de T. 
Parsons „sistemului social” reținem că nucleul 
instituţiilor sociale este un „sistem de simboluri 
structurate cultural”; el „defineşte şi mediază” 
conduita „actorilor” din instituţie. Emitem ipoteza 
că „sistemul de simboluri structurate cultural” 
reprezintă doar partea vizibilă a unui mecanism 
de  semnificare, mecanism  nereductibil la 
mecanismele de semnificare ale „actorilor”, pe 
care îl vom numi în continuare „mecanism social 
de semnificare”. (MC.so 

Ce indicii îndreptăţesc ipoteza funcţionării 
instituţiilor sociale ca mecanisme de semnificare? 
Investigaţiile au conturat patru clase de indicii: 

— Instituţiile obiectivează entităţi semantice 
care nu pot fi decât produsul unor procese de 
semnificare. Avem în vedere emiterea în funcţie de 
specificul instituţiilor, a unor „legi”, 
„regulamente”, „dispoziţii”, „decizii”, „programe 
de acţiune”; 

— În orice instituţie socială se realizează 


procese de semnificare conform unor criterii şi 
reguli care nu sunt ale oamenilor, pe care oamenii 
trebuie să le „cunoască“, să le „respecte” şi, 
eventual, să le „îimbunătăţească”; 

—  Însăşi organizarea instituţiilor indică 
existenţa unor compartimente specializate pentru 
a realiza anumite genuri de procese de 
semnificare. Fiecare instituţie dispune de criterii 
şi reguli funcţionale specifice, de compartimente 
specializate pentru realizarea unor procese de 
semnificare în conformitate cu reglementări 
proprii,  nereductibile la codurile specifice 
oamenilor. Identificarea celor patru genuri de 
procese de semnificare este lesne de realizat în 
orice tip de instituție deoarece fiecare instituție 
conține compartimente de decizie, iar deciziile 
sunt precedate de acțiuni de cunoaştere 
(documentare, informare) şi evaluare şi urmate de 
acțiuni executorii. In cazul unora din instituțiile 
sociale se poate sesiza cu relativă uşurinţă că 
realizează evaluări (de pildă, instituţiile juridice) 
sau decizii (instituţiile politice) în modalităţi care 
nu sunt reductibile la procese de semnificare 
realizate de omul concret; 

— Dar argumentul cel mai puternic este, 
după opinia noastră, faptul că orice instituţie își 
modifică succesiv, în ritmuri şi sensuri care scapă 
oamenilor, criteriile şi regulile de semnificare; 
dovadă sunt modificările ce survin periodic în 
reglementări, în „norme”, în relaţiile dintre 
componentele instituţiilor. 


Susţinem, deci, că ceea ce T. Parsons 
numeşte „sistem de simboluri structurate 
cultural” reprezintă, de fapt componentele unei 
structuri funcționale încă nesesizate. Aşa cum 
componentele unui organism, disparate, nu au 
nicio posibilitate funcțională dar asamblate 
constituie o entitate funcţională autonomă, la fel, 
în anumite condiţii, un ansamblu constituit din 
entități fizice, oameni cu anumite capacități 
funcționale şi entităţi semantice constituie o 
entitate funcțională, o instituție; ceea ce asigură 
această performanţă fiind capacitatea de 
semnificare a întregului. Indiferent care este 
natura unei instituţii, ea realizează procese de 
semnificare, reglează propria funcţionare şi 
relaţiile cu alte instituţii sau cu oameni din afara 
instituţiei prin intermediul unor procese de 
semnificare proprii. 

S-ar putea replica implicarea oamenilor, deci 
a mecanismelor lor de semnificare, în procese de 
semnificare realizate de instituțiile sociale; 
observația este corectă dar implicarea oamenilor 
nu înseamnă reducerea funcţionării instituției la 
oamenii care o servesc. Într-o institutie omul se 
află într-o reţea de dependențe. El are, cum spun 
sociologii, un „status” şi îndeplineşte un „rol”, 
deci acţionează conform unor criterii şi reguli care 
sunt ale instituţiei, nu ale sale. Raportându-se la 
normele unei instituţii omul le poate cunoaşte şi 
evalua, el poate hotări să le respecte sau nu; toate 
aceste acţiuni sunt indicii ale nereductibilităţii 


instituţiei la om, ale funcţionării ei ca o 
complexitate organizată. 

S-ar putea replica, de asemenea, că omul este 
cel care elaborează şi modifică criteriile şi regulile 
ce guvernează organizarea şi funcţionarea 
instituţiei. Şi această remarcă este corectă dar 
acţiunea omului este o consecință a dependenţei 
de instituţie, şi se realizează după reguli impuse 
de instituţie. Dependenţa este cea care determină 
intervenţia modificatoare atât în cazul omului din 
interiorul instituţiei, cât şi a celui situat în afara 
acesteia. Distincția este necesară deoarece 
instituţia le impune moduri diferite de acţiune; în 
ambele cazuri omul intervine în măsura în care 
este afectat de existenţa instituţiei, de natura ei 
sau de anumite criterii şi reguli ce-i guvernează 
funcţionarea. 

Se poate spune că instituţia socială are o 
existenţă obiectivă, este o complexitate organizată 
- deci nu un epifenomen - tocmai datorită 
funcţionării ei ca mecanism de semnificare. 
Dovada suficientă este capacitatea sa de a 
determina conduita omului din exteriorul acestuia 
prin intermediul unor entități semantice; 
capacitate ce se manifestă în primul rând prin 
normele pe care instituţiile le impun omului. A 
reduce procesele de  semnificare proprii 
instituţiilor la cele ale omului, a nu recunoaşte 
specificul activităților cognitive, evaluative, 
decizionale şi executorii realizate de instituții, ar 
însemna să ne situăm pe o poziţie reducționistă, 


psihologistă, a închide o posibilitate de a distinge 
între procesele ce au loc în interiorul omului şi 
cele din instituţiile sociale. 

Instituţiile juridice, politice, economice, 
ştiinţifice, artistice etc. ce fiinţează în statele 
moderne sunt organizate în modalităţi ce fac uşor 
de sesizat funcţionarea lor ca mecanisme de 
semnificare. Trăsătura lor comună constă în faptul 
că intervin în reglarea manifestărilor omului 
prescriindu-i acestuia anumite reguli de conduită, 
apreciindu-i conduita în funcţie de criterii 
specifice,  sancționându-i conduita pentru a-l 
determina să se conformeze criteriilor şi regulilor 
prescrise. 

lată, expuse succint, aspectele care susţin 
ipoteza enunțată, care ne îndreptăţesc să afirmăm 
că instituţiile sociale funcţionează ca mecanisme 
de semnificare; în această calitate ele sunt în 
măsură să subordoneze omul, să structureze 
etnosistemele în modalităţi diferite de structurile 
posibile anterior. 

Mecanismele sociale de semnificare, adică 
instituţiile, s-au constituit numai când omul, 
respectiv codul său verbal, a devenit capabil de 
anumite performanţe. Conturarea instituţiilor este 
o consecinţă a transformărilor ce s-au produs în 
capacitatea de acţiune a omului şi în ambianta sa, 
îndeosebi datorită efectelor în lanţ ale 
manifestărilor sale.  Creşterile demografice 
datorate sporirii posibilităţilor de supravieţuire, 
diferenţierea competenţelor, a eficacităţii 


acţiunilor şi diversificarea modalităţilor de acţiune 
ca urmare a evoluţiei codurilor psihice sunt factori 
care indică creşterea grupurilor umane şi 
complicarea relaţiilor interumane; noile condiţii 
presupun soluții organizatorice noi. Modelul 
codului verbal ne reţine atenția asupra 
imposibilității ca omul să conştientizeze iniţial 
această situaţie şi să delibereze asupra soluţiilor; 
transformările se produc „de la sine”, omul este 
dus de evenimente. Instituțiile sociale se 
constituie, îl domină pe om, generează diverse 
probleme, reacţii umane, confruntări; în acest 
zbucium urmează să se plămădească treptat Mc.s. 
verbale apte să investigheze instituţiile sociale şi, 
apoi, să intervină eficace în organizarea lor. 

La factorii enumeraţi trebuie să adăugăm şi 
evoluţia codului verbal. Pentru a se constitui 
instituţii, codul verbal trebuie să fie capabil să 
conştientizeze criterii şi reguli de semnificare sub 
forma regulilor de conduită. Conştientizarea unor 
criterii sau reguli de conduită, fie ele cognitive, 
evaluative, etc., nu generează însă imediat 
instituţii, deci  Me.soc.s. Nu poate fi astfel 
deoarece, dacă modelul omului expus anterior 
este corect, trebuie ca omul, în evoluţia sa, să 
devină capabil să sesizeze posibilitatea utilizării 
unor reguli pentru obţinerea unor performanţe 
sau pentru direcționarea manifestărilor oamenilor, 
să grupeze anumite criterii şi reguli într-un mod 
care să satisfacă cerinţe de pertinenţă şi coerenţă 
internă şi să organizeze activitatea unor oameni 


conform criteriilor stabilite. Numai în aceste 
condiţii omul devine, fără voia sa, făuritor al unor 
instituţii. 

Din investigaţiile făcute rezultă că Mc.soc.s 
se pot constitui când omul este capabil să 
conştientizeze criterii şi reguli de semnificare nu 
doar cognitive şi evaluative (care apar primele) ci 
şi decizionale şi de proiectare a execuţiei; când el 
are capacitatea să grupeze criterii şi reguli de 
semnificare aparţinând celor patru genuri încât să 
rezulte o complexitate funcţională, deci cu un 
minimum de coerenţă; când stadiul evoluţiei 
codurilor psihice permite organizarea acţiunii 
oamenilor conform criteriilor şi regulilor adoptate 
ca „norme”. Deci un Mc.socs. nu se reduce la un 
ansamblu de criterii şi reguli de cunoaştere, 
evaluare, decizie şi proiectarea execuţiei, ci 
presupune şi acţiuni ce decurg din criterii şi 
reguli, obiectivarea normelor prin intermediul 
unor oameni. În concluzie, un Mc.socs. este un 
angrenaj în stare functionala multiplu condiţionat 
de stadiul omului. 

Momentul constituirii primei instituţii într-o 
comunitate şi însuşirile acesteia depind de 
numeroase aspecte care nu pot să nu difere de la 
o comunitate la alta. Este vorba însă de o 
diversitate de „forme”, de variante în care se 
întâlnesc şi clemente care justifică includerea lor 
în aceeaşi clasă de entităţi. În măsura în care în 
toate  etnosistemele oamenii se confruntă cu 
probleme similare, se ajunge la diviziuni similare, 


deci la instituţii de acelaşi tip (de pildă, la 
instituţii politice „juridice, militare). Deoarece 
problemele apar în variante şi în contexte diferite, 
criteriile şi regulile de conduită conştientizate de 
oameni şi, ca urmare, Mc.soc.s. ce se constituie pe 
baza acestora, nu pot să nu prezinte însuşiri care 
să difere de la o comunitate la alta. Aceste 
afirmaţii, deduse din modelul omului, sunt 
plauzibile la actualul orizont al cunoaşterii istoriei 
umane şi sunt confirmate de caracteristicile 
instituţiilor sociale contemporane. S-ar putea 
ilustra cu uşurinţă decalajul în timp al constituirii 
instituţiilor în diverse  etnosisteme, existența 
instituţiilor de acelaşi tip în etnosistemele aflate în 
stadii similare de dezvoltare, sau existenţa a 
numeroase particularități în organizarea şi 
funcţionarea instituţiilor explicabile prin tradiţii, 
prin particularităţi ale stadiilor anterioare. Aşadar, 
modelul codului verbal reuşeşte să explice nu 
numai de ce instituţiile sociale nu pot fi anterioare 
organizărilor ce decurg din apariţia liderilor 
naturali şi unor entităţi semantice, de ce apariţia 
lor este dependentă de o anumită evoluţie a 
codului verbal, a capacității de decizie şi 
proiectare a soluţiilor, dar şi de ce instituţiile 
sociale se constituie în mai multe variante deşi 
răspund aceloraşi funcţionalităţi în interiorul 
domeniului ontic al umanului. 

Gândind funcţional, apariţia Mce.soc.s. nu este 
întâmplătoare, ea răspunde unei necesităţi 
izvorâte din creşterea complexităţii situaţiilor în 


care omul se află ca urmare a diversificării 
treptate a manifestărilor sale şi a evoluţiilor pe 
care omul le declanşează în mediul său fizic, social 
şi semantic; ceea ce liderul natural nu mai poate 
controla direct se controlează prin 
Instituţiile sociale impun reguli de funcţionare 
inclusiv liderilor naturali, pe unii îi transformă în 
lideri instituționalizați, altora le neagă autoritatea. 
Se produce, aşadar, o subordonare 
funcţională a omului faţa de un tip nou de entități; 
de la relaţii om-om mijlocite doar de cutume şi 
diverse construcţii semantice, se ajunge la relaţii 
între oameni mijlocite de instituţii, de 
care prescriu ce e bine sau rău, util sau inutil, 
permis sau nepermis, care diferențiază oamenii 
determinând noi genuri de grupări sociale, care 
exercită presiuni asupra oamenilor pentru a 
respecta normele (regulile de conduită). 
se implantează în antroposferă 
deoarece se dovedesc a fi funcţionale; ele fac 
posibilă creşterea capacității de acțiune a 
comunităților umane. Atât ierarhiile cât şi 
diviziunile orizontale pe care le instituie o 
instituţie au ca urmare amplificarea posibilităţilor 
de coordonare a acţiunii oamenilor şi 
subordonarea acţiunilor lor unor obiective care 
transcend obiectivele şi „motivaţiile” individuale 
ce pot apare în lipsa instituţiilor. Se ajunge, deci, 
la creşterea eficacităţii acţiunilor oamenilor, la 
amplificarea posibilităților omului de a se 
manifesta în etnosistem. Aceste modificări sunt 


posibile deoarece Mc.soc.s. determină 
simplificarea relațiilor interumane; exercitând 
asupra oamenilor presiuni pentru a se comporta în 
funcţie de anumite norme, se direcționează 
mecanismele psihice de semnificare şi se asigură o 
mai mare stabilitate în timp a unor reguli de 
comportament, devenite acum „norme”. Termenii 
„status”, „rol”, „norme sociale”, utilizaţi în 
sociologie, surprind corect procesul de structurare 
şi stabilizare a poziţiilor oamenilor într-o 
comunitate umană generat de existența 
instituţiilor sociale. 

Reorganizările determinate de constituirea 

au ca urmare creşterea gradului de 
integrare a oamenilor în  etnosisteme şi, 
concomitent, prin prescrierea normelor, 
delimitarea gradului lor de libertate funcţională în 
interiorul comunităţii, în funcţie de statusul 
atribuit. 

Oriunde se constituie instituţii sociale se 
realizează o nouă diviziune socială. Avem în 
vedere nu doar ceea ce obişnuim să numim 
„diviziune socială a muncii” ci o diviziune socială 
în sensul cel mai larg, deoarece relaţiile sociale nu 
sunt reductibile la cele pe care le includem în 
sfera muncii, oricât de largă, de cuprinzătoare ar 
fi aceasta. De remarcat că structurarea socială nu 
vizează numai relaţiile interumane ci şi raporturile 
dintre oameni şi diverse tipuri de entităţi fizice şi 
semantice, deci ansamblul  etnosistemului. 
Efectele semnalate se datorează marii diversităţi 


de instituţii sociale care se constituie treptat şi a 
corelării lor cu stadiile Mc. psihice. 

4. Sensul diversificării instituţiilor sociale 

Diversificarea treptată a tipurilor de instituţii 
sociale este de domeniul evidenţei în acest secol 
când dispunem de date suficiente despre evoluţia 
umanităţii, îndeosebi în ultimele două milenii. Nu 
este însă clar care sunt liniile directoare ale 
acestei diversificări, nu s-au realizat studii care să 
dezvăluie procesele ce guvernează generarea unor 
noi tipuri de instituţii sociale şi transformarea 
succesivă, periodică a regulilor ce guvernează 
organizarea şi funcţionarea oricărei instituţii. Spre 
surprinderea noastră, investigaţiile consacrate 
înţelegerii instituţiilor sociale au adus în prim plan 
date care au permis identificarea factorilor ce 
determină evoluţia instituţiilor, făcând posibilă o 
schemă a acestui proces. 

Investigarea acestei problematici a fost 
provocată de constatarea concordanţei unor tipuri 
de instituţii sociale cu unele tipuri şi genuri de 

psihice. De pildă, filarmonicele, instituţiile 
muzicale satisfac nevoi funcţionale ale 
manifestării codului muzical; presupunând, prin 
absurd, că acest cod nu s-ar constitui în reţelele 
neurocorticale ale - omului, ele nu s-ar justifica 
funcţional. Aceeaşi afirmaţie este valabilă şi în 
cazul institutelor de arte plastice sau academiilor 
de artă, care se justifică funcţional prin 
manifestarea creatoare a codului figurativ. Este 
lesne de ilustrat şi existenţa unor instituţii a căror 


funcţionare este dependentă de stadiul Mcs: 
verbale teoretice; institutele de cercetări 
fundamentale în domenii ca fizica, chimia, biologia 
s-au constituit într-un anumit stadiu al evoluției 
„gândirii teoretice”, altfel spus, al evoluţiei Me.s. 
teoretice tip F. Instituţii specializate pentru a 
efectua cercetări cu caracter aplicativ - de pildă 
institutele de proiectări sau de dezvoltare 
tehnologică  - organizează şi  direcţionează 
activitatea pragmatica, deci sunt posibile datorită 
capacităţii codului verbal de a realiza distinct 
procese de semnificare pragmatică. În sfârşit, în 
capitolul anterior, semnalând rolul manifestărilor 
teoretice şi pragmatice în orientarea şi pregătirea 
relaţiilor propriu-zise ale omului cu diverse 
entităţi fizice sau în reglarea relaţiilor interumane, 
am adus în prim plan manifestările incluse în sfera 
practicii, există şi instituţii specializate pentru 
desfăşurarea acestui tip de manifestări umane: 
întreprinderile industriale sau agricole, instituţiile 
bancare şi cele comerciale, armatele, şcolile 
aparţin acestei clase de instituţii sociale. Aşadar, 
am ilustrat corespondenţa între unele instituţii 
sociale şi structura codurilor psihice. 

Există şi instituţii ce nu corespund nici unei 
componente a acestor coduri, acestea însă sunt 
expresii ale comportamentelor generate de 
colaborarea dintre codurile psihice sau dintre 
unele tipuri de Mc.s. verbale. Acesta este cazul, de 
pildă, al instituțiilor teatrale, - care se justifică 
funcțional prin posibilitatea conlucrării celor trei 


tipuri de coduri psihice -, sau a institutelor care 
îmbină activitatea de învăţământ cu cercetarea 
fundamentală şi aplicativă - care ilustrează 
posibilitatea şi necesitatea  conlucrări dintre 
procese de semnificare teoretice, procese de 
semnificare pragmatice şi activităţi practice. 

Odată corelaţia dintre codurile psihice şi 
instituțiile sociale acceptată, având în vedere şi 
constituirea treptată, într-o anumită succesiune a 
diverselor tipuri şi genuri de Me.s. verbale, 
ipoteza evoluţiei instituţiilor sociale în funcţie de 
evoluţia codurilor psihice, îndeosebi a codului 
verbal este plauzibilă. Ipoteza constituirii unui tip 
de instituţii sociale înaintea conturării structurilor 
corespunzătoare în codurile psihice nu este 
plauzibilă deoarece nicio instituţie nu ilustrează o 
succesiune de acest fel iar schema genezei 
instituţiilor sociale a semnalat dependența 
posibilităţii constituirii unei instituţii de 
capacitatea codurilor psihice de a obiectiva 
anumite semnificaţii. Cu cât este mai amplă 
activitatea determinată de un anumit tip şi gen de 
mecanisme de semnificare, cu cât se soldează cu 
rezultate mai mari, ea se realizează de către mai 
mulţi oameni şi, ca urmare, apar nevoi de 
colaborare şi coordonare a activităţilor şi de 
utilizare socială a rezultatelor.  Exigenţe 
funcționale sunt, deci, la originea constituirii 
instituțiilor sociale specializate. 

Aceleaşi exigenţe fac ca mecanismele sociale 
de semnificare ce au destinaţii diferite să nu poată 


avea acelaşi gen de organizare şi, cu atât mai 
mult, aceleaşi criterii şi 
cognitiva, Natura diferită a 
problemelor pe care, funcţional vorbind, 
instituţiile trebuie să le soluţioneze, determină în 
mod necesar diferenţierea Mc. sociale de 
semnificare. Chiar Mc. sociale de semnificare 
destinate a regla activităţi teoretice trebuie să se 
diferenţieze în funcţie de domeniul la care se 
raportează. Un institut de studiere a structurilor 
sociale nu poate funcţiona eficace dacă, prin 
absurd, este organizat într-un 

institut de fizică teoretică sau de biologie. La 
rândul lor, instituţiile juridice sau militare, care 
sunt instituţii de tip pragmatic, nu pot să nu 
conţină Mc. sociale de semnificare radical diferite 
de cele ce asigura funcţionarea instituţiilor de 
studiere teoretică a fenomenelor sociale, fie ele 
economice, politice etc. 

În concluzie, pe măsură ce Mc. de 
semnificare verbale se diferenţiază trebuie să se 
constituie instituții, deci Mc. sociale de 
semnificare specializate pentru a regla fiecare din 
cele patru genuri de activităţi pragmatice, în cele 
trei variante (F, S-U şi S). 

Exigenţele funcţionale ale etnosistemelor şi 
antroposferei sunt cele care impun constituirea 
acestor tipuri de instituţii; în acest mod sporind 
funcţionalitatea „întregului”. Odată cu 
constituirea unei noi clase de instituţii sociale, se 
creează premise pentru a se produce modificări 


calitative în modul de relaţionale a omului cu 
domeniul vizat de noile instituţii. Practicile 
agricole şi meşteşugăreşti dominate de magie, 
caracteristice omului care încă nu dispune de 
teorii ştiinţifice (Fraser, 45) au fost părăsite când 
omul, prin activitatea ştiinţifică a pus bazele 
producţiei industriale. Uzina este o instituţie 
productivă care se revoluţionează periodic, pe 
măsură ce se constituie noi genuri de instituţii 
atât F cât şi S-U, dacă ele obţin rezultate ce pot 
determina raţionalizarea activităţii productive. 
Desigur, şi instituţiile ce mijlocesc manifestările 
practice, cel puţin prin influenţa inversă a 
efectelor obţinute şi prin problemele cu cafe se 
confruntă succesiv practica umană, influenţează 
atât Mc.s. psihice cât şi Mc.s. sociale. 

Observarea, fie şi sumară, a etnosistemelor 
duce la identificarea unor instituţii care nu sunt 
focalizate funcţional pe reglarea unui tip de 
activitate ce corespunde unui anumit cod psihice 
sau tip de Mce.s. verbal. Sunt instituţii, cum ar fi 
instituţiile legislative, administrative sau juridice 
care funcțional sunt centrate pe reglarea 
etnosistemului, deci pe coordonarea celorlalte 
tipuri de instituţii şi a activităţii oamenilor. De 
asemenea, instituţiile productive, de învăţământ 
sau sanitare satisfac nevoi funcţionale ale 
oamenilor, fără a fi centrate pe un cod psihic sau 
pe un tip de Mce.s. verbală. 

Rezultă posibilitatea şi necesitatea de a 
distinge între instituţii sociale specializate în 


funcţie de codul psihic sau Me.s. verbale ce 
domină anumite activităţi umane (creaţia 
muzicală, filosofică, ştiinţifică etc.) şi instituţii 
sociale specializate în funcţie de domeniul din 
etnosistem (antroposferă) pe care îl reglează 
(productiv, juridic etc.). Întrevedem un amplu 
domeniu de investigații pentru a continua 
probarea ipotezei funcţionării instituțiilor ca 
mecanisme sociale de semnificare şi, în cazul 
confirmării ipotezei, pentru descifrarea acestor 
mecanisme şi a consecințelor lor asupra 
ansamblului organizării antroposferei. Astfel de 
studii sunt nu numai dezirabile social ci şi de mare 
actualitate deoarece este de presupus că 
rezultatele lor vor avea consecinţe pozitive asupra 
competenţei omului în reglarea antroposferei, 
domeniu în care omenirea face primii paşi. 

5. Raporturile dintre mecanismele sociale de 
semnificare şi mecanismele psihice de semnificare 

La o primă estimare, adoptând ca premise 


constatările anterioare, mecanismele de 
semnificare aparţinând celor două clase se pot afla 
în raporturi de compatibilitate sau 
incompatibilitate. 


La limită, incompatibilitatea se manifestă sub 
forma imposibilității unor oameni de a sesiza sau a 
inelege existenţa şi modul de funcţionare al unui 

C.SOC.s nia ca urmare, sub forma imposibilității 
unui C.soc.s. de a fi funcţionale în orice 
comunitate umană, în oricare stadiu al evoluției 
omenirii. Efectuând o plimbare imaginară prin 


„tunelul timpului”, am constata că un om al unei 
comunităţi primitive nu ar reuşi să „înţeleagă” 
instituţiile juridice sau ştiinţifice proprii secolului 
nostru; în general vorbind s-ar constata că un om 
al unei epoci nu ar înţelege mecanismele sociale 
de semnificare proprii altor epoci. Raporturile de 
incompatibilitate pot apare şi în cazul în care 
oamenii situaţi în aceeaşi secvenţă temporală sunt 
confruntaţi brusc cu Me.soc.s. aparţinând unor 
comunităţi umane depărtate geografic, de pildă 
situate pe continente diferite. 

Incompatibilitatea dintre Mc. sociale de 
semnificare şi Mc. psihice de semnificare se 
manifestă însă şi prin neacceptarea reciprocă fie a 
produselor proceselor de semnificare, fie a unor 
criterii sau reguli utilizate în procesul semnificării. 
Dacă ne referim la raporturile dintre Mc. psihice 
şi cele sociale de semnificare în interiorul unei 
comunităţi umane atunci situaţia semnalată ca 
„limită” este puţin probabilă, dar situaţiile de 
„neacceptare” trebuie să fie frecvente; în lipsa lor 
ar fi de neimaginat evoluţia mecanismelor de 
semnificare, atât a mecanismelor psihice cât şi a 
celor sociale. 

Şi oamenii şi instituţiile exercită presiuni 
pentru a obţine un grad cât mai mare de 
compatibilitate cu mecanismele lor de 
semnificare. Dacă în nicio comunitate umană, 
niciun mecanism social de semnificare, odată 
apărut, nu poate funcţiona decât în măsura în care 
poate fi receptat şi este acceptat de componenți ai 


comunităţii şi dacă, în cazul fiecărui om, 
mecanismele de semnificare proprii codului său 
verbal se constituie sub influenţa a numeroşi 
factori ce iau valori diferite în contexte diferite şi 
rămân deschise influențelor externe, atunci este 
imaginabila o continua confruntare atât între 
mecanismele de semnificare proprii oamenilor şi 
Mc. sociale de semnificare cât şi între diverse Mc. 
sociale de semnificare, indeosebi între cele care 
aparțin unor etape distincte, care se constituie 
succesiv. Dovada suficientă a acestor confruntări 
este furnizată de existenţa în interiorul 
comunităţilor umane a acelor manifestări care 
contestă parţial sau total unele mecanisme sociale 
de semnificare sub forme numite „revoluţionare”, 
cât şi a unor situaţii în care instituţiile sociale 
sancţionează manifestări umane considerându-le 
„antisociale” sau „comportamente deviante”. 
Confruntarea între mecanismele sociale de 
semnificare şi mecanismele de semnificare ale 
oamenilor este în mod necesar unul dintre 
principale e izvoare ale presiunilor pentru 
modificarea ambelor clase de mecanisme de 
semnificare. Este de presupus că mecanismele de 
semnificare ale omului, exprimându-ne funcţional, 
pot fi mai „bune” sau mai „rele” în raport cu Mc. 
social de semnificare; ca urmare, poziţia critică 
adoptată de un om faţă de un Mc. social de 
semnificare poate fi pozitivă, capabilă să conducă 
la un mecanism social de semnificare mai 
funcţional, dar şi negativa, disfuncţională pentru 


domeniul ontic al umanului. Aceeaşi afirmaţie este 
valabilă şi în cazul mecanismelor sociale de 
semnificare, deci şi instituţiile sociale se pot situa 
fie pe o poziţie generatoare de Mc.s. psihice mai 
bune, fie pe o poziţie ce frânează, se opune acestui 
proces. În principiu, orice mecanism social de 
SCRI ae iniţial îndeplineşte o funcţie pozitivă, 

devine o frână şi, ca urmare, apar presiuni 
pi modificări ale unor criterii şi reguli de 
semnificare socială care, odată produse, asigură 
iar instituţiei un rol pozitiv ş.a.m.d. 

Evident, modificarea efectivă a unui 
mecanism social de semnificare este condiţionată 
de numeroşi factori (ca, de altfel, şi a 
mecanismelor psihice de semnificare), dar printre 
aceştia evoluția mecanismelor de semnificare 
psihice se află într-o poziţie privilegiată; trebuie să 
se producă modificări în numeroase mecanisme 
psihice de semnificare, deci în modul de a acorda 
semnificaţii āl mai multor oameni, pentru a se 
contura un nou Mc. social de semnificare şi, apoi, 
pentru ca el să ajungă să funcţioneze efectiv. Cele 
două atitudini-limită pe care le poate adopta un 
om faţă de un Mc. social de semnificare (pozitivă 
sau negativă) şi condiţionarea atitudinii omului de 
însuşirile mecanismelor sale de  semnificare 
verbale, atestă că este posibil ca un nou Mc. social 
de semnificare să nu fie imediat acceptat, chiar 
dacă el este mai funcţional ca cel precedent. 
Istoria atestă că mecanismele sociale de 
semnificare  nefuncționale produc numeroase 


distincţii în domeniul ontic uman şi, astfel, se 
creează presiuni pentru a fi inlocuite, iar 
mecanismele sociale de semnificare funcţionale în 
cele din urmă se impun, sunt acceptate de oameni. 
Aşadar, instituţiile nu au o evoluţie lineară, ajung 
pe căi sinuoase la variante capabile să se impună 
prin funcţionalitatea lor şi sunt amplu condiţionate 
de om. Deoarece dacă, prin absurd, omul nu ar 
dispune de mecanisme de semnificare verbale, 
Mc. sociale de semnificare nu ar apare iar 
organizarea domeniului  ontic al umanului, 
funcţionarea şi evoluţia sa ar lua cu totul alte 
forme, considerăm că studiul comparat al 
mecanismelor psihice şi sociale de semnificare, 
identificarea mecanismelor ce le Teea 
organizarea şi funcționarea, analiza raporturilor 
dintre mecanismele psihice de semnificare şi TE 
sociale va contribui la aprofundarea şi corectarea 
imaginii despre determinismul ce guvernează 
antroposfera. O atenție deosebită va trebui 
acordată elucidării modului în care instituţiile 
sociale, reglementând conduita oamenilor, 
orientează procesele de semnificare verbală a 
acestora, chiar exercită presiuni pentru 
specializarea unora din mecanismele lor de 
semnificare încât ei să „servească cu competenţă” 
instituţia ce-i înglobează funcţional. 

Remarca 1 

Din modelul evoluţiei codului verbal se pot 
deduce modificări succesive ale modului de 
raportare a omului la mecanismele sociale de 


semnificare, modificări în modul de cunoaştere, 
evaluare şi intervenție pentru influențarea 
instituțiilor. Sensul acestei evoluții fiind marcat de 
constituirea şi evoluția mecanismelor de 
semnificare verbale teoretice, omul treptat trebuie 
să devinā capabil sā nu mai fie dominat de 
instituțiile sociale, să le proiecteze astfel încât 
acestea să asigure efectiv posibilități funcționale 
optime pentru toate nivelurile de organizare ale 
domeniului ontic al umanului. 

Remarca 2 

Din schiţa evoluției raporturilor dintre om şi 
instituțiile sociale se conturează o nouă accepţie a 
„libertății umane”. Omul devine liber nu când 
„înţelege necesitatea” sau când „o respectă”, ci 
când creează structuri care pot asigura o bună 
funcționare a tuturor componentelor domeniului 
ontic al umanului, când între mecanismele de 
semnificare se realizează şi se menţine un anumit 
grad de compatibilitate. Din această perspectivă 
problema libertăţii umane constă într-o justă 
corelare a gradelor de libertate funcţională a 
mecanismelor sociale şi psihice de semnificare şi 
este realizabilă numai când omul, cunoscând 
corect şi suficient de nuanţat organizarea şi 
funcţionarea acestora, este capabil să le regleze 
deliberat conţinutul şi evoluţia. Atunci se obţine 
maximizarea capacității sale funcţionale în 
antroposferă şi minimizarea situaţiilor în care este 
surprins de anumite procese fizice sau social- 
umane, sau de efectele în lanţ ale propriei acţiuni. 


6. Constituirea şi evoluţia domeniilor 
profesionale în etnosisteme se constituie treptat şi 
un alt tip de structuri, de „nuclee” care, cum vom 
argumenta, preced şi contribuie la apariţia 
instituţiilor sociale pe care, de fapt, le 
încorporează funcțional. Avem în vedere 
constituirea unor rețele de dependențe din ce în 
ce mai dense între oamenii ce exercită un anumit 
tip de activităţi, entităţile fizice şi semantice ce fac 
obiectul tipului respectiv de activitate şi după 
apariţie, anumite instituţii. De pildă, astfel de 
reţele de relaţii se constituie în agricultură între 
agricultori, zonele agricole, instituţiile de profil; 
între creatorii din domenii ale ştiinţei, instituţiile 
ştiinţifice şi teoriile ştiinţifice, sau între creatorii 
de muzică, creaţiile muzicale şi instituţiile create 
pentru a susţine creaţia şi difuzarea operelor 
muzicale. [In domeniile menţionate există 
complexe relaţii de dependenţă; ele sunt trădate 
de modificările în lanţ ce se produc într-un 
domeniu când o componentă îşi modifică starea. 
De pildă, o nouă teorie în domeniul fizicii 
declanşează ample modificări în instituțiile 
ştiinţifice şi de învăţământ, în modul de raportare 
al omului la alte teorii, în proiectele de cercetare 
etc. - deci în domeniul teoretic respectiv - care, în 
timp, schimbă atât activitatea ştiinţifică cât şi 
contextul în care se desfăşoară. Semnificative sunt 
şi transformările produse în ansamblul biologiei 
de elaborarea modelelor codului genetic; s-au 
modificat orientările cercetărilor,  profilurile 


instituţiilor de cercetare, calificarea şi activitatea 
cercetătorilor. 

De-a lungul timpului reţelele de dependențe 
dintr-un domeniu se manifestă nu doar în 
interiorul unui etnosistem sau a altuia, ci tind să 
se extindă în zone mai largi, la nivel planetar. De 
pildă, în domeniul muzical societăţile muzicale, 
revistele de specialitate, concursurile 
internaţionale sunt modalităţi ce favorizează 
procesul semnalat; de asemenea, când se spune că 
„Ştiinţa nu are graniţe”, când constatăm că 
oameni de ştiinţă şi laboratoare de cercetare din 
diverse ţări colaborează pentru a soluţiona o 
problemă care este a „biologici” sau a „fizicii“, 
când aceleaşi simboluri sunt utilizate de 
matematicienii din întreaga lume etc., avem indicii 
că domeniile pe care le presupunem tind să se 
constituie la nivel planetar. 

Putem vorbi de entităţi fizice, oameni, 
instituţii şi entităţi umane, le putem considera 
„mulţimi de obiecte” şi, ca urmare, le putem 
enumera şi clasifica dar o astfel de acţiune ne 
spune puţin despre domeniile identificate. Este ca 
şi cum am enumera componentele unui automobil. 
După cum o astfel de descriere nu este în măsură 
să dezvăluie organizarea şi funcționarea 
automobilului, grupările de genul celor „trei 
lumi”, realizate de Karl Popper, nu pot dezvălui, 
organizarea şi funcţionarea noilor tipuri de 
complexităţi organizate generate de apariţia 
omului în biosferă. Am numit aceste complexităţi 


organizate - domenii profesionale. 

Investigaţiile întreprinse au impus ipoteza ca 
etnosistemele şi, apoi, antroposfera conţin în 
interiorul lor numeroase tipuri de domenii 
profesionale. Cum vom argumenta ulterior, 
evoluţia acestora se află la originea 
transformărilor succesive ce au loc atât în 
etnosisteme şi antroposferă, adică în 
complexităţile ce le înglobează, cât şi în instituţii 
şi coduri psihice, adică în structurile pe care 
domeniile profesionale le conţin. 

Am identificat următoarele clase mari de 
domenii profesionale: 

a) domenii care conţin entităţile fizice, 
instituţiile ce realizează activităţile practice prin 
care omul reglează relaţiile sale cu ambianța 
fizică, oamenii ce participă la acest gen de 
activităţi practice; b) domenii care conţin 
entităţile semantice, instituţiile ce reglează 
activităţile semantice ale omului şi oamenii 
implicaţi în producerea sau investigarea entităţilor 
semantice; c) domenii care rezultă din 
interdependenţele ce apar între oameni, între 
aceştia şi instituţiile ce au funcţii de reglare a 
reţelelor din interiorul etnosistemelor sau la 
nivelul antroposferei, între oameni şi entităţile 
semantice generate de Mc.s. teoretice tip S-U. 

Numim domeniile profesionale din prima 
clasă, „productive“, pe cele din a doua clasă, 
„semantice”, iar pe cele din a treia clasă, 
„sociale”. 


Domeniile profesionale constituie 
complexităţi de alt gen decât instituţiile sociale şi 
vor fi mai dificil de investigat deoarece contururile 
lor sunt vagi iar reţelele de dependenţă ce 
guvernează aceste structuri sunt mai „ascunse” 
omului. 

Relaţiile tot mai puternice dintre oameni, 
entităţile fizice şi entităţile semantice în interiorul 
domeniilor profesionale reprezintă factorul ce dă 
unitate etnosistemelor. Cu alte cuvinte, pe măsură 
ce etnosistemele se constituie, existenţa fizică, fie 
ea organică sau anorganică intră în noi structuri, 
în care omul devine componenta cea mai activă. 
De asemenea, entităţile semantice nu constituie, 
cum crede K. Popper, o a „treia lume”, ele devin 
componente ale unor organizări ce includ şi omul 
şi diverse instituţii sociale. 

Testarea ipotezei constituirii şi evoluţiei 
domeniilor profesionale presupune o prealabilă 
nuanţare a schemei acestora. Deci ipoteza trebuie 
mai bine conturată. Este ceea ce am încercat să 
facem în cazul domeniilor profesionale semantice. 
A.m optat pentru ele deoarece din modelul omului 
rezultă că activităţile practice sunt condiţionate 
de cele pragmatice care, la rândul lor, S3 
transformă ori de câte ori au loc modificări 
semnificative în domeniul teoretic. Fluxul 
semnalat justifică deci focalizarea studiilor pe 
domeniile profesionale semantice; ea ar trebui să 
faciliteze studiul celorlalte două clase de domenii 
profesionale, ambele fiind de fapt structuri 


generate de manifestările practice ale omului. 
Consecvenţi cu opţiunile metodice adoptate, ne 
propunem să realizăm o primă caracterizare, cu 
totul generală, a domeniilor semantice, 
pronunţându-ne asupra determinărilor cele mai 
simple. 

Domeniul semantic fiind creaţia omului, omul 
şi creaţia sa semantică oferă repere pentru 
descrierea domeniilor semantice. 

Din posibilitatea fiecărui tip de cod psihic de 
a genera entităţi semantice specifice rezultă o 
primă distincţie între domenii semantice 
guvernate de codurile verbale, figurative sau 
muzicale. De pildă, este evident în acest sfârşit de 
secol că activităţile umane figurative, în primul 
rând pictura, sculptura, grafica, arhitectura, 
instituţiile ce le favorizează funcţionarea şi 
Cea e specifice acestui tip de cod psihic tind să- 
şi amp! lifice reţelele de dependențe iniţial în 
S a unor comunităţi umane, apoi în spaţii tot 
mai mari. 

@În cazul codului verbal, fiind mai eterogen, 
Mc.s. diverşi făcându-se treptat, o analiză mai 
atentă dezvăluie constituirea unor rețele 
dis elita at mai dense între anumite tipuri de 

c.s. verbale, activităţile umane, instituţiile 
TEE şi entităţile semantice care le corespund; 
aşadar, se constituie o mare varietate de domenii 
profesionale semantice verbale. Situația este 
ilustrată de domeniul semantic al cunoaşterii 
existenței fizice. Teoriile fizicii, institutele de 


cercetare din acest profil, activităţile de cercetare 
dedicate existenţei fizice constituie azi o reţea de 
dependențe la nivel planetar. Teoriile din domeniul 
fizicii sunt bunuri ale umanităţii, circulaţia 
informaţiei ştiinţifice se realizează la nivel 
planetar, nu îşi construieşte fiecare ţară fizica ei. 

Aceeaşi situaţie se conturează în cazul 
matematicii, informaticii, biologiei etc., al fiecărui 
domeniu al cunoaşterii umane, pe măsură ce se 
dezvoltă cercetările iar rezultatele sunt tot mai 
ample. Corelarea cercetărilor tinde să se realizeze 
la nivel planetar prin direcționarea investigaţiilor 
pe anumite piste în funcţie de stadiul cercetărilor, 
selectarea metodelor de investigare şi de validare 
a teoriilor, selecţia şi fructificarea rezultatelor etc. 

Generalizând, suntem tentaţi să presupunem 
că datorită particularităţilor evoluţiei codului 
verbal, în antroposferă tind să se contureze mai 
multe domenii semantice cu relativă autonomie 
funcţională şi cu o evoluţie proprie, fiecare din ele 
cuprinzând cel puţin un tip sau gen de Mcs., 
activităţile umane, instituţiile sociale şi entităţile 
semantice corespunzătoare acelor mecanisme de 
semnificare verbale. 

Din ipoteza formulată decurge o a doua 
ipoteză: domeniile profesionale de tipul celor 
semantice se constituie în ordinea indicată de 
devenirea codului verbal Dacă acceptăm 
dependenţa momentului constituirii unui domeniu 
semantic de stadiul unui anumit tip sau gen de 
mecanism psihic de  semnificare, domeniile 


semantice cognitive preced pe cele evaluative, 
acestea pe cele decizionale ş.a.m.d.; din aceleaşi 
consideraţii domeniile semantice pragmatice le 
preced pe cele teoretice. De asemenea, domeniile 
semantice specifice Mc.s. tip F şi cele specifice 
tip S-U preced domeniile semantice 
specifice Mc.s. tip S. 

Pentru a distinge domeniile semantice 
generate de manifestările umane ce corespund 
fiecărui tip şi gen de procese de semnificare 
verbale propunem utilizarea termenilor ce 
desemnează genul şi tipul mecanismului de 
semnificare verbală ce este implicat în domeniul 
respectiv. De pildă, domeniul semantic constituit 
de Mc.s. F teoretice cognitive, activitățile umane F 
teoretice, entităţile semantice (teoretice) cu care 
se soldează aceste activităţi şi instituțiile 
specializate pentru a facilita şi coordona 
activitățile F teoretice, îl numim „domeniu 
cognitiv F teoretic. 

A treia ipoteză decurge din luarea în 
considerație a reorganizării periodice a Mess. 
verbale, a posibilității ca un tip de Mc.s. să se 
diversifice ca urmare, de pildă, a constituirii 
nivelului secundar al Mc.s.: presupunem, deci, că 
domeniile semantice conturate inițial se 
reorganizează periodic. Deci treptat apar noi 
domenii semantice nu numai prin constituirea 
unor noi tipuri de mecanisme de semnificare dar şi 
prin reorganizarea celor constituite anterior. 
Trecerea de la abordările filosofice globale, 


nediferenţiate la cele ştiinţifice, specializate atestă 
procesul de diferenţiere a unor domenii semantice 
iar tendinţele din ultimele decenii de a se contura 
discipline fizico-chimice sau de chimie organică, 
de a se desfăşura studii interdisciplinare atestă 
tendinţa ca anumite domenii care s-au dezvoltat 
iniţial autonom să se constituie într-un domeniu 
unic. La originea acestui proces trebuie să fie 
caracteristicile domeniului de referinţă, în cazul 
nostru caracterul unitar al existenţei fizice. 

Desigur, sunt indispensabile studii laborioase, 
care presupun ample documentări, pentru a testa 
ipotezele şi, n cazul validării lor, pentru a 
identifica toate domeniile ce s-au constituit 
succesiv în antroposferă, reorganizarea acestora. 
Astfel de studii sunt însă indispensabile din 
perspectiva dezvăluită de modelul antoposferei 
deoarece ar ajuta omul să-şi înţeleagă mai bine 
situaţia şi i-ar furniza informaţii pentru a-şi 
raţionaliza opțiunile şi acţiunile. De altfel 
conştientizarea constituirii acestor domenii ontice 
ca urmare a modului de a funcţiona (de a fi) al 
omului reprezintă un moment indispensabil în 
devenirea antroposferei; sesizarea acestor 
domenii, elaborarea unor modele nuanţate ale 
acestora şi, apoi, luarea lor în consideraţie în 
ansamblul acţiunilor va declanşa efecte pozitive în 
funcţionarea lor deoarece omul va fi în măsura sa 
optimizeze acţiunea fiecărui domeniu semantic şi, 
pe această cale, antroposfera. 

In acest stadiu al investigaţiilor nu este 


posibil să schiţăm organizarea şi funcţionarea 
fiecărui domeniu semantic, putem doar să ne 
pronunţăm asupra unor aspecte disparate. O vom 
face în continuare. 

A - La conturarea domeniilor semantice 
contribuţia esenţială o aduc instituțiile sociale; 
constituirea lor echivalează cu trecerea proceselor 
de semnificare într-un non stadiu funcţional, 
creează condiţii pentru dezvoltarea în continuare 
a Mc.s. verbale, pentru creşterea performanţelor 
acestora şi a contribuţiei lor la soluţionarea 
problemelor cu care omul se confruntă în 
antroposferă. 

Rolul major al instituţiilor sociale în creşterea 
gradului de organizare a domeniilor semantice 
este confirmat de rolul jucat de ele în interiorul 
domeniilor semantice cognitive, care sunt mai 
bine conturate în actualul stadiu al antroposferei. 
Evoluţia cunoaşterii în acest secol atestă că de la 
un anumit grad de complicare a proceselor 
cognitive, evoluţia Mc.s. verbale cognitive devine 
posibilă numai cu concursul şi în contextul unor 
mecanisme sociale adecvate. Această dependența 
este clar evidenţiată de situaţia apărută, de pildă, 
în domeniul fizicii, unde cunoaşterea teoretică nu 
se mai poate dezvolta în lipsa unor instituţii 
specializate, care nu numai că asigură condiţii 
pentru efectuarea unor experimente de amploare 
dar creează condiţii şi pentru coordonarea 
eforturilor de Cocea a numeroşi oameni, care 
şi-au dezvoltat C.s. F teoretice puternic 


specializate pentru a contribui „în echipă” la 
soluţionarea unor teme de cercetare 
„fundamentală”. 

B - Dacă anumite domenii ontice generate de 
particularităţile funcţionale ale codurilor psihice, 
deşi se conturează în anumite etnosisteme, în 
funcţie de notele specifice lor, tind să se constituie 
la nivel planetar, mai corect spus, tind să devină 
subsisteme ale antroposferei, va trebui să se 
investigheze tipurile de relaţii ce se dezvoltă între 
ele şi antroposferă. Problematica este de o mare 
complexitate şi necesită abordarea separată a 
fiecărui tip şi gen de domeniu profesional, într-o 
anumită succesiune care decurge din raporturile 
de dependenţă ce se dezvoltă între domenii, pe 
măsură ce ele se conturează. Prin astfel de 
cercetări se vor obţine date care vor face posibilă, 
apoi, înţelegerea raporturilor dintre evoluţia 
etnosistemelor şi evoluţia domeniilor profesionale 
semantice. 

C - Deoarece Mes. teoretice secundare 
cognitive sunt primele care se conturează, 
domeniile semantice cognitive preced cu 
necesitate domeniile semantice evaluative, 
decizionale şi praxiologice, care urmează să se 
constituie pe măsură ce se conturează şi 
detaşează funcţional Mc.s. teoretice secundare 
gen evaluare, decizie şi, respectiv, proiectarea 
acţiunii. 

D - Dispunem de repere pentru a ne pronunţa 
şi asupra  diferențierii domeniilor semantice 


cognitive. Modelul codului verbal, prin distincţia 
între mecanismele de semnificaţie tip F, S-U ŞI S, 
semnalează specializarea domeniilor semantice 
cognitive cel puţin în funcţie de cele trei domenii 
vizate. 

E - Gândind sistemic, fiecare tip de domeniu 
semantic trebuie să îndeplinească anumite funcții 
în antroposferă. Analizând această problematică în 
cazul domeniilor semanj tice cognitive, utilizând 
date pe care le oferă deocamdată modelul 
antroposferei, s-au conturat patru funcţii. 

a) Domeniile semantice cognitive, prin 
mecanismele de semnificare cognitive, procesele 
cognitive, entitățile semantice şi instituțiile 
specializate, determina delimitarea, amploarea 
zonei de relaționare a omului cu ambianța sa. 
Această funcție este lesne de ilustrat în cazul 
domeniilor JF e cognitive dacă analizăm 
modificarea în timp a capacității omului de a 
realiza procese productive. Se observă: 

— Capacitatea omului este de fiecare dată 
condiționată de imaginea sa despre domeniul cu 
care intră în relație; 

— Pe măsură ce viziunea omului despre 
domeniul respectiv se modifică, se transformă şi 
capacitatea de acţiune; 

— Faptul că modificările viziunilor nu sunt 
aleatoare, ci sunt treptat tot mai corecte, nuanţate 
şi extinse, se află la originea direcţionării evoluţiei 
capacităţii productive a omului, a amplificării 
acesteia. 


b) îndeosebi prin intermediul entităţilor 
semantice teoretice, domeniile cognitive 
condiționează performanţele Mc.s. evaluative şi 
decizionale. Rezultatele proceselor cognitive sunt 
utilizate ca sisteme de referinţă atunci când se 
efectuează procese de semnificare evaluative şi 
decizionale, ele oferă imagini despre organizarea, 
funcţionarea şi evoluţia antroposferei, a unora din 
componentele ei. Desigur, condiţionarea 
semnalată face ca limitele domeniilor semantice 
cognitive să devină şi limite ale domeniilor 
semantice evaluative şi decizionale. 

1SO 

c) Domeniile semantice cognitive, îndeosebi 
prin intermediul proceselor şi entităților 
semantice pe care le produc, constituie un mediu 
semantic ce condiţionează procesul de constituire 
a codurilor psihice, îndeosebi a celor verbale. 
Deoarece noile generaţii îşi formează structurile 
psihice în funcţie de stadiul atins de cunoaştere 
umană, noile Mce.s. conţin criterii şi reguli de 
semnificare cu caracteristici diferite de cele 
existente în codurile structurate anterior şi, ca 
urmare, devin capabile de noi performanţe. 

d) în sfârşit, domeniile semantice cognitive, 
prin intermediul entităţilor semantice generate de 
procesele cognitive, oferă oamenilor şi instituţiilor 
sociale, mecanismelor lor de  semnilicare 
cognitiva, sisteme de referință (modele) şi 
instrumente ce sunt utilizate în procesele 
cognitive pentru diagnosticarea unor entităţi fizice 


sau semantice şi a unor situaţii localizate spaţio- 
temporal. 

În concluzie întreaga acţiune umană, 
activitatea instituțiilor şi, în consecință, starea 
etnosistemelor şi a antroposferei se modifică ori 
de câte ori se produc modificări în domeniile 
semantice cognitive. Deoarece evoluția acestora 
se caracterizează prin creşterea capacităţii 
cognitive (prin extinderea sferei domeniilor vizate 
prin teoriile explicative şi prin creşterea gradului 
de corectitudine şi  nuanţare a acestora), 
modificările pe care evoluția domeniilor semantice 
cognitive h provoacă în toate nivelurile 
antroposferei nu sunt aleatorii, imprimă o direcție 
şi un sens ansamblului proceselor din 
antroposferă. 

F - în modelul codului verbal şi, apoi, în 
modelul omului am argumentat posibilitatea 
constituirii Mc.s. tipe S, care se raportează nu la 
existența fizică sau la cea ă ci la 
existenţa semantică, în care includem nu numai 
entităţile semantice ci, de asemenea, activităţile 
semantice şi Mc.s., atât cele psihice cât şi cele 
sociale. 

Pentru Mc.s. tip S poate şi trebuie să devină 
obiect de studiu fiecare domeniu semantic 
constituit ca urmare a funcţionării celor trei tipuri 
de coduri psihice. Numai prin studierea tuturor 
domeniilor semantice se obţin date care fac 
posibilă înţelegerea organizării şi funcţionării 
omului,  etnosistemelor şi  antroposferei, în 


ansamblul ei. Date fiind complexitatea şi 
narticularităţile domeniilor semantice, pentru a fi 
studiate sistematic, nu este suficientă acţiunea 
izolată a unor oameni, trebuie să se dezvolte, ca şi 
în cazul investigării domeniului fizic sau al celui 
social-uman, activităţi colective, să se constituie 
instituţii sociale specializate, să se realizeze ample 
schimburi de informaţii între cercetători. Cu alte 
cuvinte, este inevitabilă conturarea unor domenii 
semantice specifice, altele decât cele cognitive tip 
F sau S-U. 
* 


XXX 


Rezumând, etnosistemele apar ca structuri a 
căror constituire este declanşată de trecerea de la 
preom la om. Ele se dezvoltă iniţial fără a intra în 
relaţii sistematice dar, pe măsură ce omul devine 
capabil de acţiuni mai diversificate şi eficace, ele 
se extind şi ajung să intre într-o reţea densă de 
dependențe reciproce. Structurarea oricărui 
etnosistem constă în diversificarea domeniilor 
profesionale, fie ele productive, sociale sau 
semantice; acest proces, în anumite condiții, 
generează instituțiile sociale care, după 
constituire, îndeplinesc funcţii tot mai ample în 
organizarea şi funcţionarea domeniilor 
profesionale. În sfârşit, analiza raporturilor dintre 
domenii s-a soldat cu concluzia că domeniile 
semantice se constituie ultimele dar ajung treptat 
la raporturi de condiționare reciprocă cu 
domeniile sociale şi productive, raporturi ce se 


manifestă la nivelul instituţiilor şi al oamenilor. 
Evoluţia domeniilor şi a raporturilor dintre ele are 
efecte structurante atât asupra oamenilor şi 
instituţiilor cât şi asupra  etnosistemelor, 
contribuind la dezvoltarea structurilor 
antroposferei. 

Pe parcurs s-au invocat anumite fapte care 
pot fi interpretate ca indicii ale corectitudinii 
acestui prim model al etnosistemelor, prin care ne- 
am propus să identificăm domeniul ce-l înglobează 
funcţional pe om şi determinările lui cele mai 
simple. Prin analizele şi deschiderile pe care le 
face posibile în ultima parte a volumului, modelul 
satisface unele din regulile de acceptare a unei 
teorii; desigur, el are însă caracter ipotetic şi 
constituie nucleul unui program de cercetare. 

Cu pit olul VI ANTROPOSFERA 

Aspectele supuse atenției cititorului în 
capitolele II, III i IV atestă că omul reprezintă o 
complexitate capabilă să se autoorganizeze; el 
dezvoltă o reţea de relaţii ce are efecte 
structurante atât asupra sa cât şi asupra 
ambianţei sale, generând etnosistemele. Studiile 
din capitolul V au evidenţiat relaţii structurante 
între etnosisteme, relaţii ce se dezvoltă pe măsură 
ce  etnosistemele interacționează şi exercită 
influenţe tot mai diversificate asupra nivelurilor 
înglobate. Pe această cale se constituie 
antroposfera, ca organizare care treptat 
înglobează funcţional etnosistemele. Putem spune, 
aşadar, că omul este generatorul antroposferei dar 


şi că el evoluează sub denia transformărilor 
ce au loc în structurile înglo! 

Fiind o complexitate « ce se constituie sub 
presiunea transformărilor ce se produc în 
nivelurile pe care apoi le înglobează, studiul 
antroposferei a trebuit să înceapă cu identificarea 
marilor stadii ce le parcurge. Acestea s-au dovedit 
a fi determinările cele mai simple deoarece numai 
după ce sunt corect delimitate devine posibilă 
descifrarea structurilor specifice fiecărui stadiu şi 
a mecanismelor ce guvernează evoluţia acestora. 

1. Stadii ale antroposferei 

Din modul în care am schiţat evoluţia 
relaţiilor dintre etnosisteme eza că treptat se 
dezvolta o structura care Îşi ai fică influența 
asupra etnosistemelor; de la relaţii sporădice şi 
întâmplătoare dintre etnosisteme se ajunge la 
relaţii sistematice. Problemele pe care le 
generează aceste relații de dependenţă 
declanşează restructurarea etnosistemelor, 
apariția unor mecanisme specializate pentru 
reglarea noilor clase de procese, conturarea unor 
noi manifestări umane. 

Deoarece la rețeaua de dependențe dintre 
etnosisteme se ajunge numai treptat, pe măsură 
ce În etnosisteme se produc transformările la care 
ne-am referit în capitolul precedent, este 
justificată distincția a doua stadii în evoluția 
antroposferei: 

— Un prim stadiu, în care etnosistemele sunt 
disparate, relațiile dintre ele sunt puțin 


diversificate şi sporadice dar se dezvoltă treptat; 

— Al doilea stadiu, în care relaţiile dintre 
etnosisteme sunt continui şi constituie o reţea cu 
însuşiri proprii,  nereductibile la însuşirile 
etnosistemelor. 

Deoarece al doilea stadiu are însuşiri ce sunt 
proprii complexităţilor organizate, care în mod 
curent sunt numite „sisteme”, îl vom numi „stadiul 
sistemic al antroposferei”; primul stadiu, neavând 
aceste însuşiri şi precedând stadiul sistemic, îl 
vom numi „stadiul presistemic al antroposferei”. 

Vom spune că antroposfera intră în starea 
sistemică când este în măsură să modifice 
mecanismele şi, deci, legităţile ce guvernează 
organizarea şi funcționarea  etnosistemelor, 
acestea devenind complexităţi organizate 
dependente de mecanismele ce guvernează 
funcționarea antroposferei şi de starea funcțională 
a acesteia. 

Dacă imaginăm omul ca o entitate în devenire 
iar antroposfera ca o complexitate ale cărei 
însuşiri sunt dependente de însuşirile omului, este 
de presupus că fiecare din cele două stări 
cuprinde perioade mari de timp şi are o „istorie”, 
o evoluţie. Considerăm util să insistăm asupra 
aspectelor care determină depăşirea stării 
presistemice a antroposferei. 

Capacitatea omului de a evolua, de a trece 
prin etape succesive, este cea care duce la 
expansiunea  etnosistemelor, la diversificarea 
tipurilor de componente ale acestora, la 


diversificarea tipurilor de relaţii în interiorul 
fiecărui etnosistem şi Ja creşterea rolului omului, a 
comunităţii umane în interiorul lor. Procesul 
menţionat, deşi se desfăşoară în variante şi 
ritmuri ce diferă de la un etnosistem la altul, este 
similar în toate etnosistemele şi, ca urmare, nu 
poate să nu conducă la creşterea treptată a 
interacțiunilor şi  interdependenţelor dintre 
etnosisteme, la trecerea de la relaţii sporadice la 
relaţii continuit. Aşadar, stării „presistemice” a 
antroposferei îi sunt proprii anumite tendinţe 
determinate de evoluția  etnosistemelor, iar 
trecerea la starea sistemică nu este brusca, este 
„precedată” de intensificarea şi permanentizarea 
relaţiilor între tot mai multe etnosisteme. 

De remarcat că trecerea de la starea 
presistemică la cea sistemică a antroposferei nu 
este dependentă doar de procesele din interiorul 
fiecărui etnosistem ci şi de alţi factori, de pildă de 
mărimea intervalului dintre ele şi poziția acestora 
pe planetă, de aspectele geoclimatice şi de 
distribuţia „bogățiilor  naturaleil la nivelul 
planetar. De asemenea, faptul că în momentul 


4 Acceptarea unor modificări în relaţiile dintre etnosisteme şi a 
apropierii treptate” a antroposferei de starea sistemică, pe măsura ce 
ento- Mstemele evoluează, se extind şi îşi amplifică posibilităţile de 
manifestare, deschide noi orizonturi strategiei politice, noi obiective şi 
modalităţi de acţiune pentru a veni în întîmpinarea tendinței, ea fiind în 
măsură să asigure structuri mondiale funcţionale, deci rezolvarea 
„crizelor“ ce apar în perioada de tranziţie tocmai fiindcă etnosistemele 
încă evoluează divergent, sînt condiţionate de decizii ale unor instituţii 
ce nu iau în consi- *“raţie condiţionări ce decurg din procesul de 
creştere a dependenţelor dintre etnosisteme. 


intrării diverselor etnosisteme în relaţie ele se 
găsesc în stării diferite de evoluție, nu poate să nu 
condiţioneze natura raporturilor ce se stabilesc 
între diverse etnosisteme şi între componentele 
acestora, îndeosebi între oameni, comunităţi şi 
instituţii. 

Derularea evenimentelor pe planeta noastră 
până în acest sfârşit de secol confirmă atât 
distincţia dintre cele două stadii ale antroposferei, 
cât şi caracterul necesar al trecerii de la stadiul 
presistemic la cel sistemic. Deşi datele furnizate 
de antropologie şi istoriografie se referă la istoria 
comunităţilor umane, fie ele triburi, popoare, 
naţiuni sau la istoria evoluţiei instituţiilor sociale 
(state, armate, instituţii economice, etc.), deci nu 
la evoluţia ansamblului aspectelor ce 
caracterizează etnosistemele, totuşi ele nu neagă 
caracterul presistemic al antroposferei, în primul 
stadiu. Când se vorbeşte despre „crize industriale” 
ca despre crize de structură, despre „piaţă 
mondială”, despre „o nouă ordine economică 
mondială”, despre nevoia „democratizării vieţii 
internaţionale”, despre „pacea lumii” avem indicii 
ale apropierii antroposferei de starea sistemică; în 
favoarea aceleiaşi concluzii pledează dezbaterile 
referitoare la nevoia ca organizaţiile 
internaţionale de tipul O.N.U. sau al Băncii 
mondiale să fie funcţionale, să nu dezavantajeze 
anumite state, şi eforturile pentru a crea un cadru 
juridic mondial pentru probleme cum ar fi 
utilizarea cosmosului şi a resurselor marilor şi 


oceanelor, prevenirea şi reducerea poluării, 
dezarmarea etc. 

2. Dependența reciprocă între evoluția 
antroposferei şi evoluţia omului 

Revenind la schema evoluţiei antoposferei 
pentru a o nuanţă, relatăm concluziile conturate 
din analiza comparată a omului şi antroposferei. 
Studiile au dezvăluit atât modificări în organizarea 
şi funcţionarea antroposferei (şi, implicit, a 
etnosistemelor) dependente de trecerea omului de 
la un stadiu funcţional la altul, cât şi influenţe ale 
modificărilor survenite în antroposferă asupra 
omului, el fiind capabil să-şi modifice organizarea 
sub presiunea ambianţei. Vom aborda succesiv 
cele două aspecte. 

A - Dacă omul îşi dezvoltă codurile psihice în 
procesul relaţionării cu mediul său şi, ca urmare, 
numai în mod treptat îşi poate extinde şi ameliora 
capacitatea de acţiune deliberată (deci mediată de 
procese psihice secundare), în evoluția 
antroposferei se disting trei stadii în raport cu 
modul de acțiune al omului. 

Un prim stadiu, în care antroposfera 
funcţionează şi trece prin diferite stări fard 
intervenţia deliberata a omulur Un al doilea 
stadiu, în care omul reuşeşte să controleze numai 
unele procese la nivelul antroposferei, pe anumite 
perioade de timp; al treilea stadiu, în care omul 
devine capabi să influențeze deliberat starea 
antroposferei şi, implicit, evoluția sa. (Când ne 
referim la „intervenția deliberată a omului” în 


reglarea antroposferei avem în vedere intervenţii 
premeditate, ce îşi propun şi reușesc să 
influenţeze starea acesteia în cât să o menţină 
între anumite limite, deci nu ne gândim la o 
reglare strictă). 

Includerea celui de al doilea stadiu se 
justifică deoarece modelul codului verbal nu 
permite presupunerea că omul este capabil să 
preia în mod brusc controlul ansamblului 
antroposferei. Este suficient să luăm în 
consideraţie faptul incontestabil, semnalat de 
istorie, că omul iniţial realizează conştientizări şi 
procese verbale care nu sunt neapărat corecte, că, 
de pildă, conştientizările şi procesele secundare 
tip „cunoaştere” pot fi nu doar false* sau 
adevărate cum s-a crezut MULTE secole, ci pot fi 
realizate din perspective diferite m 

— Şi, ca urmare, apropiate din numeroase 
direcţii şi în grade diferite de conştientizarea care 
apare ca „ideală”. In aceasta optica intrarea 
antroposferei în starea funcţională optimă 
presupune dispariţia acelor manifestări ale omului 
ce sunt determinate de conştientizări şi procese 
secundare unilaterale, - eronate sau parţial 
eronate. 

Trebuie avut în vedere şi faptul că intervenţia 
deliberată a omului în scopul optimizării 
antroposferei apare condiţionată nu numai de 
intrarea codului verbal într-un stadiu caracterizat 
prin capacitatea de a realiza cunoaşterea 
antroposferei, a tuturor nivelurilor sale de 


organizare, deci inclusiv a omului, ci şi de 
realizarea efectivă a procesului de cunoaştere, de 
construirea modelelor care să asigure acel grad 
de corespondență cu domeniul de referință 
capabil să orienteze corect activitatea 
„Dragmatică” a omului, intervenţia sa eficace în 
organizarea antroposferei şi a oricărei 
componente a acesteia. Aşadar, stadiul al doilea 
apare ca fiind funcţional inevitabil. 

Prin schema 10 ne pronunţăm asupra 
raporturilor posibile între etapizarea anterioară a 
evoluţiei antroposferei, în care am distins între 
starea presistemică şi cea sistemică, şi actuala 
etapizare. 


Starea presisternică Starea sistemică 


Evoluţia necontrolată Evoluția controlată 
de om 


partja! Evoluția controlată 

Schema 10 

Decalajul menţionat în schemă între trecerea 
de la starea presistemică la cea sistemică şi 
apariţia capacităţii omului de a controla 
antroposfera este inevitabil deoarece din modelul 
omului rezultă că trebuie să apară o anumită 
situaţie - antroposfera să devină o structură 
capabilă să condiţioneze nivelurile înglobate - 
pentru ca omul să îşi constituie criterii de 
semnificare adecvate pentru o înţelegere corectă a 
acesteia şi, pe această bază, pentru a întreprinde 
acţiuni eficace în scopul modificării ei. Aşadar, 
antroposfera se constituie ca complexitate 
organizată şi începe să exercite presiuni asupra 


etnosistemelor în modalităţi care într-o primă 
etapă rămân ne conştientizate de OM. Această 
concluzie o considerăm de primă importanţă 
deoarece dezvăluie că omul este un element care, 
neconştientizând procese, raporturi, ten dinţe îi, 
desigur, legităţi ce guvernează antroposfera, 
iniţial adoptă poziţii ce introduc şi disfuncţii, care 
îngreunează procesul natural de  autoreglare 
propriu antroposferei. 

Evoluţia antroposferei poate fi descrisă însă 
mai nuanţat dacă luăm în consideraţie constituirea 
domeniilor semantice, succesiunea acestora şi 
consecinţele lor pentru modul în care omul îşi 
reglează raporturile practice cu existenţa fizică şi 
social-umană, în ultimă instanţă cu antroposfera. 

În starea presistemică a  antroposferei 
distingem un prim stadiu în care etnosistemele 
conţin doar componente fizice, oameni şi 
componente semantice preverbale  obiectivate 
doar ca desene şi ritualuri; ultimele reglând 
majoritatea raporturilor omului. 

Un al doilea stadiu se conturează când, ca 
urmare a diferenţierii celor trei tipuri de coduri 
psihice, se diferenţiază şi domeniile semantice, 
fiecare având alt rol în reglarea raporturilor 
omului. Antroposfera conţine acum etnosisteme cu 
structuri mai bogate, în care omul este o 
componentă mai activă deoarece acţiunile sale 
practice sunt mai diversificate şi mai eficace. 

Acceptând capacitatea codurilor psihice de a 
realiza  conştientizări, amplificarea în timp a 


acestei capacităţi, apariţia şi dezvoltarea nivelului 
secundar al codului verbal, acceptăm că în mod 
obiectiv omul, în evoluţia să -, - îşi amplifică 
treptat capacitatea funcţională încât intervenţiile 
sale în relaţiile de dependenţă ce se creează între 
etnosisteiţie devin tot mai funcţionale. Engels, în 
Dialectica naturii, a intuit corect tendinţa 
principală a evoluţiei omului atunci dând l-a 
caracterizat ca acel vertebrat prin care „natura 
ajunge la conştiinţa de sine”. Antroposfera, în 
ansamblul ei, intră treptat, ca urmare a evoluţiei 
capacităţii de semnificare a omului, nu doar de a 
cunoaşte, în stadiul în care poate fi caracterizată 
ca produs al fiinţei care a ajuns la o profundă 
înţelegere a „naturii” şi la capacitatea de a acţiona 
conform acestei înţelegeri. 

Dacă omul ajunge în mod natural la 
manifestări  premeditate, dacă ele îşi pun 
amprenta tot mai mult asupra produselor 
manifestărilor sale şi, prin ele, asupra 
etnosistemelor, atunci, pe măsură ce se amplifică 
puterea de acţiune a omului, starea antroposferei 
este tot mai mult condiționată de orientarea şi 
eficacitatea manifestărilor premeditate ale omului. 

La trecerea antroposferei de la starea 
presistemică la cea sistemică contribuie îndeosebi 
evoluţia domeniilor semantice, în primul rând 
apariţia şi dezvoltarea domeniilor semantice F 
teoretice, care dau omului posibilitatea să extindă 
rapid sfera componentelor fizice înot ele se 
intersectează şi interacționează în modalităţi care, 


ridicând mari probleme omului, exercită presiuni 
pentru constituirea Mc.s. S-U teoretice. 

Apariţia domeniilor semantice S-U teoretice 
marchează un nou stadiu în evoluţia antroposferei 
deoarece ele fac posibile modificări ale acţiunilor 
practice comparabile cu cele declanşate de 
constituirea domeniilor F teoretice. Dacă 
domeniile semantice F teoretice revoluţionează în 
primul rând raporturile omului cu existenţa fizică 
şi doar indirect celelalte raporturi ale omului, 
domeniile semantice S-U teoretice determină în 
primul rând modificări ample în raporturile omului 
cu existenţa social-umană, deci transformarea 
ansamblului raporturilor interumane. Desigur, 
modificarea acestor raporturi ameliorează de 
asemenea manifestările pragmatice şi teoretice, 
de fapt ansamblul organizării antroposferei, deşi 
omul, neînţelegând încă corect organizarea şi 
funcţionarea domeniilor semantice, nu poate 
controla ansamblul efectelor manifestărilor sale. 
Acest stadiu îl considerăm indispensabil pentru 
trecerea antroposferei în starea sistemică. 

Pentru ca antroposfera să treacă de la o 
evoluţie doar parţial condiţionată de acţiunile 
deliberate ale omului la evoluţia controlată de om, 
trebuie ca în prealabil să apară domeniile 
semantice ce decurg din constituirea Me.s. tip S şi 
acestea, în evoluţia lor, să ajungă la acel stadiu în 
care furnizează omului date suficiente pentru a 
declanşa trecerea domeniilor F teoretice şi S-U 
teoretice în stadiul ultim. Avem în vedere acel 


stadiu în care entităţile teoretice pot determina în 
manifestările pragmatice transformări care îl fac 
pe om capabil să acţioneze apoi deliberat şi 
eficace pentru corelarea funcţională a tuturor 
nivelurilor şi componentelor antroposferei, să nu 
mai declanşeze disfuncţii în antroposferă ca 
urmare a  ignorării unora din efectele 
manifestărilor sale. 

Aşadar, dacă luăm în consideraţie evoluţia 
funcţiilor domeniilor semantice în organizarea şi 
funcţionarea antroposferei, obţinem o schemă mai 
nuanţată a stadiilor antroposferei şi sesizăm 
dependențe care se manifestă pe „verticală”, între 
nivelurile antroposferei. Desigur, pronunţându-se 
asupra acestor dependențe nu excludem reţeaua 
de dependențe „orizontale” ce se dezvoltă la 
fiecare din nivelurile antroposferei. 

B - Influenţa antroposferei asupra procesului 
de autostructurare a mecanismelor psihice care 
reglează manifestările omului, capacitatea sa de 
acţiune, este complexa şi în creştere, pe măsură 
ce structurile antroposferei se amplifică... De 
pildă, în starea presistemică a antroposferei, 
codurile psihice evoluează în direcţii şi ritmuri ce 
rămân condiţionate doar de însuşirile 
etnosistemului în care omul este înglobat 
funcţional; când antroposfera intră însă în starea 
sistemică, ea. Îşi permanentizează influenţele 
asupra etnosistemelor şi, ca urmare, oamenii se 
confruntă tot mai mult cu probleme similare, 
indiferent de etnosistemele cărora ei aparţin. 


Amplificarea* interdependenţelor şi interacțiunilor 
în interiorul antroposferei acţionează, deci, ca un 
factor ce determină convergența treptată a 
sensurilor evoluției oamenilor, a capacității 
funcționale a codurilor lor psihice. 

Modificările succesive ce au loc în 
etnosisteme, în ansamblul domeniilor 
profesionale, îndeosebi în cele generate* de 
evoluția codului verbal, influențează evoluția 
omului, de fiecare dată ele deschid noi posibilități 
de acțiune. Ca urmare omul devine capabil să 
rezolve unele din problemele pe care* în stadiul 
anterior a reuşit doar să le sesizeze şi 
conştientizează alte probleme, care încep să 
exercite noi presiuni structurante asupra codurilor 
psihice, pregătind noi ameliorări funcționale. 

Prin dependențele semnalate am reuşit să 
schiţăm doar contururile unor zone de cercetare; 
ele oferă repere numai pentru a desprinde 
concluzii cu caracter general. De pildă „datele 
sunt suficiente pentru a susţine că între om şi 
structurile înglobante, generate de manifestările 
sale se dezvolta o rețea de interdependente 
structurante. Intrarea Me.s. Într-un nou stadiu, 
prin noile posibilităţi de manifestare oferite 
omului, determină genuri noi de efecte în 
antroposferă, care, la rândul lor, declanşează noi 
reorganizări şi pune omul în situaţii ce exercită 
noi genuri de presiuni pentru modificarea 
mecanismelor de semnificare, pentru ameliorarea, 
capacităţii lor funcționale. Caracterul auto 


structurant al mecanismelor de semnificare şi 
rolul centralal acestora în orientarea 
manifestărilor omului şi comunităţilor umane 
explica, posibilitatea trecerii antroposferei prin 
mai multe stări funcţionale. 

Caracterul ireversibil al evoluției C.S 
determină direcționarea evoluției organizării şi 
funcţionării antroposferei... Dar Mce.s., fiind şi ele 
dependente de modificările ce se produc în toate 
nivelurile antroposferei, evoluează în direcţii care, 
în ultimă instanţă, tind către o stare de optim 
funcţional pentru ansamblul nivelurilor 
antroposferei. Intrarea antrop o sferei în etapa 
reglării sale cu participarea deliberară a omului 
apare ca o consecinţă firească a evoluţiei 
capacităţii sale de acţiune. Din considerentele 
expuse anterior este puțin plauzibila ipoteza 
atingerii optimului funcţional al rețelelor de 
dependența ale antroposferei atât timp cât 
intervenţiile omului nu conţin acțiuni premeditate 
în acest scop şi nu se evita în mod conştient 
acțiuni ce pot constitui factori perturbatori în 
rețele. 

Interdependenţa între starea antroposferei şi 
cea a omului, îndeosebi a codului său verbal, 
îndreptăţeşte presupunerea că dacă în evoluţia 
antroposferei nu intervin catastrofe cosmice sau 
provocate chiar de om, - ca urmare a limitelor sale 
funcţionale în etapele intermediare - la un 
moment dat omul va reuşi să conştientizeze 
ansamblul reţelelor ce guvernează funcționarea şi 


evoluţia antroposferei şi să elaboreze strategii 
care să asigure controlul deci orientarea 
proceselor ce au loc în antroposferă, inclusiv a 
organizării şi stărilor acesteia. 

3. Evoluţia ritmului devenirii antroposferei 

O antroposferă, oriunde s-ar constitui, pe 
orice planetă ar fi generată de o biosferă, dacă 
entitatea de bază ar fi un hominid, dacă, deci, ea 
ar dispune de mecanisme de semnificare verbale 
şi figurative, nu numai că ar trece prin stadiile 
semnalate dar le-ar parcurge într-un ritm care ar 
fi condiţionat de natura şi amploarea proceselor 
structurante; încercăm o primă caracterizare a 
acestui ritm. 

Din perspectiva datelor furnizate deja de 
model rezultă că evoluţia antroposferei poate fi 
reprezentată, dacă ignorăm nuanțele, printr-o 
accelerare continuă până când domeniile S 
teoretice furnizează teorii-paradigme, apoi printr- 
o diminuare a ritmului până se atinge stadiul 
staționar, de optim funcţional. 

La accelerarea treptată a proceselor 
structurante din antroposferă concură numeroşi 
factori, dar în primul rând evoluţia omului ca 
urmare a devenirii codului verbal. Faptul că 
evoluţia codului verbal este dată de diversificarea 
tipurilor şi genurilor de Mc.s. ce pot realiza 
procese de  semnificare relativ autonome 
declanşează ample transformări în ansamblul 
manifestărilor omului şi, prin el, în nivelurile ce-l 
înglobează funcţional. De pildă, constituirea unui 


nou tip sau gen de Mc. s teoretic secundar 
introduce în antroposfera elemente noi nu numai 
prin noile manifestări umane pe care le 
generează, dar şi prin transformările ce le 
declanşează, inevitabil, în toate tipuri şi genurile 
de Mc.s. anterior constituite. Ca urmare, fiecare 
nou tip sau gen de Mess. teoretic, declanşează 
influenţe mai ample, deoarece „găseşte” un cod 
verbal mai diversificat, şi provoacă un „val” de 
transformări mai amplu în manifestările omului. 

Apariţia mecanismelor sociale de semnificare, 
diversificarea şi ameliorarea treptată a acestora 
creşte, de asemenea, ritmul devenirii tuturor 
proceselor structurante din antroposferă 
deoarece, cum am semnalat, amplifică mult 
domeniile semantice în care se integrează, 
capacitatea lor funcţională. 

Dacă de la o etapă la alta se multiplică şi 
diversifică reţelele dependenţelor orizontale şi 
verticale din interiorul antroposferei şi creşte 
interdependenţa dintre acestea, atunci la 
accelerarea ritmului devenirii antroposferei 
contribuie şi ampliticarea efectelor în lanţ ale 
unor transformări ce au loc în anumite 
componente; fiecare efect poate fi la rândul său, 
un factor care să dezlănţuie noi serii de efecte. 

În sfârşit, la creşterea ritmului devenirii 
antroposferei contribuie şi faptul că fiecare nou 
stadiu al acesteia orientează omul spre noi 
domenii de  relaţionare, deschide omului şi 
comunităţilor umane noi posibilităţi de acţiune. 


Avem în vedere, deci, efectul invers al fiecărui nou 
stadiu al unui nivel de organizare al antroposferei 
asupra nivelurilor înglobate. 

După conturarea tuturor tipurilor de 
mecanisme de  semnificare, ritmul devenirii 
antroposferei se diminuează pe măsură ce fiecare 
tip şi gen intră în stadiul final deoarece descreşte 
numărul Mc.s. influențate, implicit tipurile de 
manifestări umane. Făcând posibile acţiuni umane 
nu numai eficace pe termen scurt ci capabile pe 
termen lung să nu provoace efecte 
dezorganizatoare, care să pună omul ulterior în 
diverse situaţii problematice, tot mai multe 
mecanisme de semnificare nu mai sunt presate de 
ambianţă să-şi modifice criteriile şi regulile. În 
aceste condiţii, omul este tot mai puţin confruntat 
cu situaţii care să impună reconsiderarea modului 
său de acţiune sau a organizărilor sociale iar 
antroposfera îşi conservă tot mai mult structurile. 

Dacă analiza se nuanţează, atât accelerarea 
cât şi descreşterea ritmului devenirii antroposferei 
prezintă numeroase discontinuități, perioadelor de 
transformare urmându-le perioade cu evoluţie mai 
lenta, iar aceste alternanţe sunt şi ele iniţial mai 
lente apoi în accelelare până antroposfera intră în 
stadiul  descreşterii ritmului transformărilor 
structurante, când şi ritmul alternanţelor se 
diminuează treptat. 

Nu insistăm asupra acestei problematici 
deoarece o tratare amănunţită ar presupune 
ample analize şi o documentare de care 


deocamdată nu dispunem; am prezentat-o mai 
mult pentru a semnala o pistă de cercetare 
deschisă de investigarea antroposferei, deci ca o 
ipoteză de lucru. 

4. Caracterul  probabilist al evoluţiei 
antroposferei 

Anterior am semnalat caracterul probabilist 
al funcţionării şi evoluţiei mecanismelor de 
semnificare. Dacă oamenii sunt în mod obiectiv 
guvernaţi de mecanisme a căror funcţionare 
determină manifestări în variante nereductibile la 
conduite cauzale, la scheme rigide, atunci ei 
declanşează în ambianța lor efecte nu numai 
neprevizibile pentru un om-spectator, ci aleatoare 
şi în raport cu mecanismele funcţionale ale 
entităţilor fizice şi social-umane. 

Dacă mecanismele de semnificare, înainte de 
a ajunge la stadiul de optim funcţional, dispun de 
criterii în acelaşi timp insuficiente, vagi şi parţial 
incorecte, atunci procesele de semnificare nu pot 
determina manifestări umane „ideale”. Pe de o 
parte de vor avea întotdeauna efecte doar parţial 
satisfăcătoare, mai mult sau mai puţin depărtate 
de efectele scontate, de proiecte, iar pe de altă 
parte vor constitui factori  dezorganizatori, 
perturbatori în  antroposferă. Ca urmare, 
numeroase componente ale antroposferei, însăşi 
antroposfera va funcţiona probabilist. 

În primul rând, dacă mecanismele de 
semnificare nu sunt funcţional echivalente şi dacă 
ele nu evoluează linear, oamenii declanşează 


conuri de efecte şi populează antroposfera cu 
diverse tipuri de obiecte într-un mod care este 
imprevizibil pentru orice om şi pentru orice 
comunitate umană. Se poate spune doar că 
datorită existenței oamenilor în comunități, 
datorită îndeosebi acțiunilor deliberate ale 
instituţiilor sociale pentru orientarea Mc.s. ale 
membrilor săi, este de presupus că efectele 
manifestărilor oamenilor dintr-un etnosistem sau 
dintr-o instituţie sociala apar ca fiind mai puțin 
imprevizibile pentru ei decât pentru ceilalți 
oameni, din exteriorul acestora. 

Caracterul aleatoriu al efectelor declanşate şi 
al  obiectivărilor manifestărilor oamenilor şi 
instituţiilor sociale vizează atât natura 
obiectivărilor, însuşirile acestora, cât şi momentul 
obiectivărilor, localizarea lor într-o secvenţă sau 
alta a evoluţiei  antroposferei. Deoarece 
direcționarea  „evoluţiei” etnosistemelor şi 
domeniilor ontice semantice este condiţionată de 
însuşirile produselor omului, iar ritmul evoluţiei 
este dat de frecvenţa obiectivărilor capabile să 
modifice stările diverselor complexităţi organizate, 
se înţelege că nici etnosistemele, nici domeniile 
profesionale nu pot avea evoluţii similare. Aşadar, 
caracterul probabilist al evoluţiei antroposferei 
este dependent de parametri de stare ai 
structurilor înglobate şi de modul în care aceştia 
se modifică. Fiecare stadiu al antroposferei şi, 
respectiv, al mecanismelor de semnificare psihice 
şi sociale deschide un con de posibilităţi, urmând 


a se realiza efectiv aceea variantă care este mai 
funcţională în contextul dat, deci care 
soluţionează mai bine problemele ridicate, în 
cazul mecanismelor de semnificare „de sistemele 
înglobante iar în cel al antroposferei, de 
subsistemele sale. 

In sfârşit, dacă acceptăm caracterul evolutiv 
al capacităţii funcţionale a mecanismelor de 
semnificare, trebuie acceptat că pe parcurs se 
modifică şi modul de manifestare al aleatorului în 
antroposferă şi amploarea acestuia. Din sumara 
schemă de care dispunem deocamdată, apare ca 
plauzibilă ipoteza: într-o primă perioadă, marcată 
de creşterea capacităţii de acţiune F. practice, 
omul induce în antroposferă efecte 
dezorganizatoare tot mai ample; pe măsură însă 
ce îşi dezvoltă şi capacitatea S-U teoretică şi S. 
teoretică, omul reuşeşte să preia controlul tot mai 
multor efecte pe termen lung ale propriilor 
manifestări şi, ca urmare, să reducă treptat 
procesele aleatoare din diverse etnosisteme şi 
domenii profesionale. In această a doua parte, 
omul poate declanşa deliberat efecte 
organizatoare asupra ansamblului antroposferei. 
Performanţa pare posibilă datorită tendinței de 
scădere treptată a gradului de incertitudine 
pentru om al efectelor mariife stărilor sale; 
tendinţa este o urmare firească a reglării tot mai 
multor manifestări pragmatice şi practice în 
funcţie de teorii sistemice. Creşterea treptată a 
capacităţii de semnificare, revoluțiile succesive în 


modul de a realiza manifestările tip cunoaştere, 
evaluare, decizie şi design au ca urmare 
extinderea treptată a sferei acţiunii premeditate 
eficace pe termen lung, creşterea gradului de 
concordanţă a efectelor scontate cu cele obţinute 
în mod real. 

5, Evoluţia antroposferei către starea de 
optim funcţional în paginile anterioare am făcut 
referiri la diferite aspecte ale organizării 
antroposferei; din ele se desprinde concluzia că 
antroposfera se constituie treptat şi evoluează 
ireversibil către o stare de optim funcţional. 

Având în vedere capacitatea de 
autoorganizare a omului, evoluţia mecanismelor 
de semnificare ale codului verbal spre stări care 
fac posibile intervenţii tot mai cuprinzătoare şi tot 
mai eficace şi, îndeosebi, apariţia şi evoluţia 
mecanismelor sociale de  semnificare, este 
plauzibil ca omul devine treptat capabil să includă 
reglarea antroposferei în sfera acțiunilor sale 
premeditatey constituind mecanisme sociale de 
semnificare destinate acestui scop. Din 
perspectiva modelului expus, evoluția 
antroposferei apare ca fiind marcată de apariția 

În interiorul comunităților, apoi de 
apariția Mc.soc.s. inter comunitare destinate a 
interveni deliberat pentru reglarea anumitor 
relații dintre diverse etnosisteme sau a unor 
procese la nivelul antroposferei şi, în final, de 
construirea unor Mc.soc.s. destinate a regla 
deliberat ansamblul antroposferei. Această ultimă 


etapă ar trebui să asigure condiţii pentru a se 
realiza optimizarea funcţională a antroposferei. 

Domeniul de referinţă oferă indicii că 
omenirea se află deja într-un stadiu caracterizat 
prin funcţionarea a numeroase Mc.soc.s. ce 
realizează reglări intercomunitare (avem în vedere 
vasta reţea de instituţii internaţionale, în primul 
rând cele ale O.N.U.). Suntem însă departe de 
acea înțelegere a  legităţilor ce guvernează 
organizarea, funcţionarea şi evoluţia instituţiilor 
ca Mc.soc.s. care ar da omului posibilitatea să le 
optimizeze şi să creeze acele Mc.soc.s. capabile să 
optimizeze funcţionarea antroposferei. Dacă, cum 
rezultă din model, eficacitatea acţiunii omului este 
dependentă de gradul în care el cunoaşte 
domeniul asupra căruia îşi propune să acţioneze şi 
de capacitatea de a realiza evaluări şi decizii în 
funcţie de ansamblul factorilor implicaţi în 
procesele pe care omul îşi propune să le regleze; 
dacă intervenţia competentă şi responsabilă a 
omului în reglarea antroposferei este o necesitate 
presantă - ceea ce este dovedit de numeroase 
„crize mondiale” existente în acest sfârşit de secol 
- atunci studierea sistematică a antroposferei 
trebuie considerată o urgenţa. 

Din schiţa expusă rezultă că omul, fiinţa care 
concomitent exercită o influenţă structurantă 
asupra sistemului înglobant şi îşi amplifică treptat 
capacitatea de a conştientiza situaţia sa în 
antroposfera, se află într-o situaţie tot mai 
complexă. Inițial, pentru a supravieţui este 


suficient să se centreze pe sine, pe nevoile sale; pe 
măsură însă ce antroposfera îşi diversifică 
componentele şi se structurează, omul trebuie să 
acționeze astfel încât să asigure concomitent 
echilibre funcţionale la tot mai multe niveluri ale 
acesteia. Noua situaţie apare deoarece 
supraviețuirea sa, ca specie, este tot mai mult 
dependentă de sistemul pe care l-a generat. 
Realizarea şi menţinerea antroposferei într-o stare 
funcţională optimă implică acțiuni deliberate ale 
omului în acelaşi timp asupra mecanismelor sale 
de  semnificare şi asupra structurilor ce-l 
înglobează, deci asupra tuturor nivelurilor 
antroposfereii, încât să asigure corelarea stărilor 
acestora. Înțelegerea corectă şi influențarea şi 
stern că, deliberată a antroposferei apare ca o 
necesitate pentru a controla efectele în lanţ tot 
mai puternice şi diversificate ale manifestărilor 
omului iar procesul devine treptat posibil 
deoarece evoluția Mce.s. asigură extinderea 
capacităţii de cunoaştere şi evaluare a 
manifestărilor deliberate eficace. Această 
performanţă devine posibilă când omul intră în 
stadiul caracterizat prin înțelegerea corectă şi 
nuanțată a mecanismelor ce guvernează 
funcţionarea şi evoluţia antroposferei, a tuturor 
nivelurilor sale funcţionale, deci şi a mecanismelor 
psihice şi sociale de semnificare, dar şi prin 
Capacitatea de a evalua, decide, proiecta şi 
acționa în conformitate cu mecanismele 
descoperite. 


Remarcă 

Acceptarea modelului antroposferei, chiar 
numai şi cu caracter ipotetic, deschide 
posibilitatea de a proiecta în variante noi - studiile 
ce-şi propun să reconstituie devenirea umanităţii 
sau a unor zone ale acesteia. În primul rând, din 
perspectiva modelului antroposferei astfel de 
studii ar trebui să ia în consideraţie ansamblul 
componentelor etnosistemelor, să nu se rezume la 
studiul relaţiilor sociale sau al unor tipuri de 
instituţii. Istoria unui popor poate fi mai bine 
înţeleasă dacă este abordată ca istorie a 
etnosistemului în care s-a înglobat funcţional. În 
conformitate cu viziunea sistemică, datele 
furnizate de modelele expuse pledează pentru a se 
aborda în mod unitar numeroase domenii care 
tradițional se abordează separat. 

In al doilea rând, modelul antroposferei 
conține repere ce fac posibile investigații dintr-o 
perspectivă nouă, care evită cinocentrismul atât 
de dăunător cercetării ştiinţifice, interpretarea 
unor evenimente ce s-au succedat în viaţa unor 
popoare în modalități care încurajează atitudini 
naționaliste, şoviniste, de mare putere etc. 

In sfârşit, astfel de studii ar depăşi abordările 
empirice, caracteristice istoriografiei, deoarece s- 
ar pleca de la scheme teoretice. Studiile pot fi 
concepute astfel încât concomitent cu o mai 
corectă şi nuanţată înțelegere a evoluţiei reale a 
omenirii să se obţină şi informaţii utilizabile 
pentru ameliorarea modelului antroposferei. 


Partea a Il-a 

TESTAREA MODELULUI ANTROPOSFEREI 

Conform opţiunilor metodice menţionate 
iniţial (capitolul I) urmează să analizăm măsura în 
care modelul antroposferei satisface regulile de 
acceptare a unei teorii elaborate de Imre Lakatos, 
în perspectiva falsificaţionistă a lui Karl Popper. Ar 
trebui, deci, ca modelul să ducă la descoperirea a 
noi fapte în domeniul de referinţă iar o parte din 
noile fapte să fie verificabile; să deschidă noi 
perspective teoretice; să explice şi fapte explicate 
de construcţii teoretice anterioare. Se observă că 
modalitatea de testare adoptată ne-a impus să 
raportăm modelul atât la domeniul de referinţă cât 
şi la diverse teorii care abordează anumite 
aspecte vizate şi de model. 

Având în vedere atât amploarea şi 
particularităţile domeniului de referinţă cât şi 
insuficienta nuanţare a modelului realizat, (el 
dezvăluind numai determinările cele mai simple 
ale antroposferei) nu este nici posibilă, nici 
necesară o testare amănunţită. 

Deoarece devenirea corelată a mecanismelor 
de  semnificare, a manifestărilor umane şi 
structurilor ce înglobează omul apare a fi 
principala caracteristică a antroposferei, am ales 
din domeniul de referinţă aspecte care se referă la 
evoluţia modului omului de a se manifesta. 
Consensul cel mai larg fiind asupra succesiunii 
ritualurilor, magiilor, miturilor, religiilor, filosofiilor 
şi activităţii ştiinţifice în evoluţia omenirii, am 


utilizat modelul antroposferei pentru a vedea dacă 
el reuşeşte să explice particularităţile 
manifestărilor menţionate şi caracterul necesar al 
acestei succesiuni. Punem astfel problema 
deoarece nu se cunoaşte nicio situaţie, nicio 
comunitate umană în care devenirea să fi cunoscut 
o altă succesiune. 

Modelul reuşeşte să satisfacă regulile 
menţionate deoarece nu numai că oferă o nouă 
explicație a acestei succesiuni, dar conduce şi la 
descoperirea a noi fapte: de pildă, se ajunge la o 
nouă tipologie a filosofiilor şi activităţii ştiinţifice, 
se identifică criterii pentru a distinge între creaţii 
filosofice şi ştiinţifice, se redefineşte ideologia şi 
se descoperă o reţea de dependențe între stadiul 
activităţii teoretice şi funcţiile ideologiei în 
reglarea activităţii practice, se identifică etape 
încă nesesizate în evoluţia filosofiei şi ştiinţei. 
Distincţiile introduse în această a doua parte a 
volumului sunt falşi ficabile şi ilustrează 
capacitatea modelelor expuse de a deschide noi 
perspective” teoretice. 

Având în vedere că cititorul se raportează la 
text şi îl analizează utilizând Mc.s. verbale 
constituite în procesul asimilării altor teorii despre 
existenţa socială şi, ca urmare, sunt inevitabile 
rezerve faţă de rezultatele cercetărilor noastre, 
am adoptat anumite precauţii de ordin metodic. 
Oferindu-i date despre premisele şi metodele de 
investigare pe care le-am adoptat, expunând 
modelele într-o variantă care face posibilă 


reconstituirea demersului pe care l-am realizat, 
explicitând procedura utilizată pentru a testa 
modelele şi ansamblul raţionamentelor noastre, 
cititorul are posibilitatea să depăşească stadiul 
unor rezerve de principiu, să caute sursa 
eventualei erori în demersul nostru. Un astfel de 
proces ar trebui să aibă ca efect fie descoperirea 
erorilor din volum, fie creşterea compatibilităţii 
mecanismelor de semnificare ale cititorului cu 
construcţia noastră, compatibilitatea exteriorizată 
prin creşterea credibilităţii modelelor şi, apoi, a 
constatărilor din această a doua parte a volumului. 

Capitolul VU 

COMPORTAMENTUL RITUALIC, MAGIC. 

MITIC ŞI RELIGIOS 

Analiza noţiunilor fundamentale ale magiei şi 
religiei ne îndeamnă să presupunem ca, în istoria 
omenirii, magia este mai veche decât religia. 

JAMES GEORGE FRAZER Creanga de aurt 
vol. 1 

Există un larg consens asupra faptului că 
omul, în evoluţia sa, a parcurs succesiv o primă 
perioadă în care comportamentul îi era dominant 
ritualic, o perioadă magica în care conduita îi este 
guvernată de diverse asociaţii mentale, de tipul 
celor pe care James George Frazer (45) le 
numeşte de similitudine şi contiguitate, o perioadă 
mitica în care conduita apelează la diverse forţe, 
fiinţe supranaturale pentru a-şi justifica existenţa 
şi conduita, inclusiv ritualurile şi sentimentele 
(Whitehead, A.N., 143), o perioadă mistica, 


religioasă în care miturile se raţionalizează, se 
coordonează în doctrine globale, ce tind să fie 
intern coerente. Este, de asemenea, în afara 
oricărui dubiu că aceste perioade au premers 
apariţiei gândirii filosofice şi au fost parcurse de 
orice comunitate umană ce a ajuns în stadiul 
gândirii ştiinţifice. 

Disputele în rândul etnologilor, 
antropologilor, istoricilor vizează nu atât 
etapizarea - deşi se pot identifica nuanța 
îndeosebi în ceea ce priveşte raporturile dintre 
mituri şi magie - cât caracterizarea fiecăruia 
dintre cele patru tipuri de comportamente şi 
explicarea caracterului necesar al succesiunii lor, 
în ordinea menționată. Pentru înțelegerea 
evoluției umanității este important nu să se emită 
opinii de tip speculativ-filosofice sau eseistice 
despre aceste tipuri de comportamente, ci să se 
identifice factorii care dau caracter necesar 
succesiunii menționate. 

Dacă modelul codului verbal este corect şi 
suficient de nuanţat pentru a aborda această 
problematică, el ar trebui să ofere repere pentru a 
răspunde la problema formulată. Studiile 
prealabile s-au soldat cu acumularea unei 
documentaţii bogate care ar face posibilă tratarea 
problematicii enunțate într-un spațiu foarte larg; 
având însă în vedere obiectivele principale ale 
volumului, în acest context ne-am propus să 
realizăm numai o tratare succintă a problematicii 
enunțate, atât cât este necesar pentru a proba 


virtuțile modelului codului verbal şi pentru a 
reţine atenţia etnologilor şi antropologilor asupra 
unor noi ipoteze care - acceptate ca premise în 
studii distincte - pot conduce la rezultate care să 
contribuie - atât în cazul infirmării ipotezelor cât 
şi în cel al confirmării lor - la o mai corectă şi 
nuanţată înţelegere a umanului. Într-o primă parte 
vom semnala că modelul codului verbal confirmă 
şi explică succesiunea ritual, magie, mit, religie în 
conduita omului; deoarece modelul a semnalat 
însă că iniţial Mce.s. se pot constitui fie ca Me.s. F 
pragmatice, fie ca Me.s. S-U pragmatice, vom 
dezbate şi implicaţiile acestei ipoteze pentru 
conţinutul  magiilor, miturilor şi religiilor, 
semnalând un vast spaţiu de cercetare etnologic. 

O explicaţie a comportamentelor ritualice, 
magice, mitice şi religioase 

Dacă primul cod psihic al omului este de tipul 
celui pe care l-am numit „pre verbal”, dacă lui îi 
este proprie reglarea conduitei prin imagini 
însoţite de sunete puţin articulate ale căror 
semnificaţii decurg mai mult din tonalitate, atunci 
acest cod este responsabil de manifestarea 
ritualică a omului, în primul stadiu al umanizării 
sale. Faptul, argumentat în model, că în mod 
inevitabil acest cod trebuie să  preceadă 
departajarea celor trei tipuri de coduri psihice 
explică de ce conduita ritualică este în mod 
necesar anterioară celei mitice, care presupune 
semnificaţii verbale, deci un cod verbal. 

Ritualurile reglează atât relaţiile interumane 


cât şi relaţiile omului cu mediul fizic, cu biosfera 
din care începuse să se desprindă, în modalităţi 
asupra cărora omul nu reflectează, pe care nu le 
adoptă critic. Sunt numeroase analizele (22, 33, 
34, 45) care dezvăluie că ritualurile conţineau 
interpretări date unor evenimente şi, concomitent, 
poziţii pe care oamenii le adoptau, deci conduite 
cu finalitate funcţională, deşi ele nu sunt 
verbalizate; le interpretăm ca indicii ale implicării 
unor mecanisme de semnificare. Produsele acestui 
prim tip de cod psihic uman sunt manifestări de 
genul celor numite generic „ritualuri” deoarece 
primele criterii şi reguli de semnificare se 
constituie cu posibilităţile oferite de analizatori 
care încă nu şi-au dezvoltat  „vocabulare” 
specifice. Amestecul de gesturi, tatuaje, sunete 
produse de diverse mijloace, nu doar verbale, 
specific conduitei  ritualice din perioada 
preverbală a omului, este o expresie a modului de 
a realiza procese de semnificare, de a da o 
semnificaţie mesajelor receptate în lipsa unor 
„vocabulare” specializate evoluate. Atât caracterul 
relativ constant al ritualurilor cât şi diversificarea 
şi specializarea treptată a acestora - caracteristici 
semnalate de literatura de specialitate - se 
datorează caracterului lent al procesului de 
constituire a noilor criterii şi reguli de 
semnificare. 

Conduita magica, „considerată drept un 
ansamblu de precepte pe care fiinţele omeneşti le 
respectă pentru a-şi atinge ţelurile” (James G. 


Frazer, p. 31), apare, cum susţine autorul citat, ca 
urmare a modului în care se desfăşoară procesele 
fizice: „dacă analizăm principiile gândirii aflate la 
baza magiei vom constata probabil că acestea se 
reduc la două: în primul rând că similarul produce 
similarul, ori că efectul se aseamănă cu cauza sa; 
în al doilea rând, că lucrurile care au fost odată în 
contact unele cu altele continuă să acţioneze 
unele asupra celorlalte la distanţă şi după ce 
contactul fizic a încetat. Primul principiu poate fi 
denumit legea  similitudinii, al doilea legea 
contactului sau a contagiunii. Din primul dintre 
aceste principii, şi anume din legea similitudinii, 
magicianul deduce că poate provoca orice efect 
dorit pur şi simplu imitându-l; din al doilea el 
deduce că orice ar face cu un obiect material, 
acţiunea sa va avea, de asemenea, efect şi asupra 
persoanei care a fost odată în contact cu obiectul, 
fie că acesta făcea sau nu parte din corpul ei” 
(James G. Frazer, p. 30). Am redat acest lung citat 
deoarece surprinde foarte bine implicarea codului 
verbal, funcţionarea sa ca mecanism ce acordă 
semnificaţii de tip pragmatic, modul simplist şi ca 
urmare, eronat în care funcţionează iniţial Me.s. 
pragmatice şi manifestarea magiei ca mod de 
reglare a relaţiilor omului cu ambianța fizică. 
Conduita magică presupune un cod psihic de tipul 
celui verbal, iar însuşirile magiei atestă că ne 
aflăm în prima etapă a constituirii sale. Este 
plauzibil ca procesele de semnificare în care 
domină asociaţii mentale de tipul similitudinii şi 


contiguităţii să fie primele ce au loc în codul 
verbal, având în vedere că raporturile de acest 
gen sunt cele mai simple şi frecvente în ambianța 
sesizabilă prin intermediul imaginilor furnizate de 
codul psihic anterior, care oferă codului verbal 
„materia primă”, în această primă etapă a 
constituirii sale.  Conştientizările figurative 
exercită o presiune mai mare asupra structurilor 
neurocorticale decât mesajele verbale, încă foarte 
rare. 

Conduita magică este superioară funcţional 
celei ritualice şi, ca urmare, îi succede deoarece 
marchează prima individualizare a manifestărilor 
umane; ritualurile, în perioada care precede 
conduitele magice şi mitice, sunt fenomene 
colective, ele coordonează şi unesc membrii 
tribului prin manifestări similare care întreţin 
stări similare. Individualizarea introdusă de magie 
este posibilă odată cu conturarea codului verbal, 
el având posibilităţi combinatorii incomparabil mai 
mari şi constituindu-se în variante ce diferă de la 
un om la altul, deoarece ia în consideraţie 
particularităţile ambianţei fiecărui om. 
Nediferenţierea manifestărilor verbale în raport 
cu cele factuale, îmbinarea dintre gest şi cuvânt, 
specifică magiei atestă şi ea stadiul incipient al 
conturării codului verbal. 

Deşi la mijlocul secolului trecut încă nu se 
realizaseră numeroase studii etnografice, în 
Ideologia germana, K. Marx şi Fr. Engels afirmă: 
„La început producţia ideilor, a reprezentărilor, a 


conştiinţei se împleteşte direct cu activitatea 
materială şi cu legăturile materiale ale oamenilor, 
cu acest limbaj al vieţii reale. Formarea 
reprezentărilor, gândirea, legăturile spirituale 
dintre oameni mai apar aici ca izvorând direct din 
comportarea materială a acestora...” (85, p. 26). 
Afirmația redată dezvăluie că în concepţia 
autorilor evoluţia socială este corelată cu evoluţia 
capacităţii omului de a gândi şi a limbajului său, 
corelaţie pe care noi am focalizat investigaţiile, 
deoarece numai astfel este posibil studiul 
mecanismelor capabile de  autoorganizare. 
Deducem din text două caracteristici ale evoluţiei 
sociale care decurg din evoluţia omului: 

— Separarea treptată a „producţiei ideilor, a 
reprezentărilor”, de „activitatea materială”; 

— Constituirea treptată a doua reţele de 
dependențe sociale: pe de o parte „legăturile 
materiale ale oamenilor”, pe de altă parte 
„legăturile spirituale ale oamenilor”, care nu mai 
„izvorăsc direct din comportarea materială a 
acestora”. 

Am putea spune că modelul expus în prima 
parte a volumului confirmă şi nuanţează aceste 
afirmaţii, dezvăluie nu numai posibilitatea 
evoluţiei menţionate de K. Marx şi Fr. Engels dar 
şi caracterul ei necesar. În modelul codului verbal 
am semnalat că Mc.s. pragmatice iniţial pot doar 
să regleze relaţiile nemijlocite ale omului cu 
ambianța sa, dar cu timpul ele devin capabile să 
separe conduita verbală de cea factuală; că iniţial 


conduita verbală şi factuală nu se disting 
funcţional, că omul nu le  conştientizează 
particularităţile o dovedeşte structura magiilor, în 
care cuvântul are puterea faptei (33, 45). 

Limitele funcţionale ale acestei prime etape 
exercită presiuni pentru modificarea primelor 
criterii şi reguli de semnificare. Procesele fizice 
naturale, interpretate prin intermediul primelor 
criterii şi reguli de semnificare verbale, nu pot fi 
controlate de om; trebuie însă numeroase eşecuri 
pentru a se constitui noi criterii şi reguli de 
semnificare, capabile să se  soldeze cu 
conştientizarea insucceselor. 

Conduita mitică, fiindu-i proprie implicarea 
unor agenţi individuali în derularea evenimentelor, 
indică procese de semnificare mai complexe, în 
care sunt luate în consideraţie forţe invizibile, 
forţe cu care omul crede sincer că poate intra în 
relaţie pentru a obţine de la ele anumite efecte. 
Dacă magia în varianta ei iniţială este o modalitate 
de a obţine nemijlocit anumite efecte, dacă, deci, 
ea are finalitate acţională nemijlocită, miturile 
sunt în primul rând acţiuni prin care se urmăreşte 
să se declanşeze, să se determine anumite 
procese. lInvocarea lor pregăteşte o acţiune. 
Modelul omului semnalează că prin autonomizarea 
conduitei verbale se creează condiţii favorabile 
pentru ca Mc.s. pragmatice să realizeze procese 
prin care nu se declanşează direct manifestările 
factuale, prin care ele sunt doar pregătite. În 
stadiul magic al manifestării omul nu este în 


măsură să pregătească acţiunea  elaborând 
scheme de acţiune, să conceapă planuri. Magiile 
se plămădesc, se modifică în procesul utilizării şi 
transmiterii lor. Când omul se află în stadiul mitic 
se constată atât separarea conduitei verbale de 
cea factuală cât şi realizarea unor acţiuni practice 
în funcţie de opţiuni anterioare, de proiecte de 
acţiune. 

Cum remarcă recent Shirley Park Lowrly, în 
Familial Mysteries, care dedică două capitole 
analizei naturii miturilor şi limbajului simbolic al 
acestora înainte de a dezvălui mituri ce întreţin 
familia ca unitate funcţională, mitul este o poveste 
despre un simbol care realizează o percepere 
concretă specială a oamenilor şi lumii lor; mitul 
ghidează conduita oamenilor conţinând modele de 
comportament, susține ordinea socială sau 
determină şi motivează schimbări sociale, ajută 
oamenii să accepte cu seninătate, fără teamă, 
evenimentele pentru care ei nu au o explicație. 

Miturile sunt deci manifestări pragmatice, nu 
se pot include în sfera practicii, ca magiile, ele 
conţin conduite mai complexe, cu componente 
verbale mai ample şi capabile să se separe de cele 
factuale deoarece se referă şi la ritualuri şi la 
magii le justifică pe unele în detrimentul altora, 
deci încurajează selecții, întăresc anumite 
ritualuri şi conduite magice, adaugă elemente noi, 
ce trădează un alt mod de „a gândij. James George 
Frazer, fără a distinge între etapa mitică şi cea 
religioasă, dă o explicaţie convingătoare, depăşirii 


etapei magice: „recunoaşterea târzie a falsităţii 
intrinseci şi a sterilităţii magiei a îndemnat pe cei 
mai înţelepţi dintre oameni să caute o teorie mai 
adevărată a naturii şi o metodă mai rodnică de 
folosire a resurselor ei. Minţile mai agere trebuiau 
să observe cu timpul că ceremoniile magice şi 
incantaţiile nu duc la rezultatele pentru care erau 
destinate şi despre care majoritatea tovarăşilor lor 
mai naivi continuau să creadă că se produc într- 
adevăr. Această mare descoperire a ineficacităţii 
magiei trebuie să fi forjat o revoluţie radicală, deşi 
probabil lentă, în minţile celor care au avut 
capacitatea de a o face. Descoperirea constă în 
faptul că oamenii recunoşteau pentru prima dată 
neputinţa de a manipula după voia lor anumite 
forţe naturale despre care credeau până atunci că 
se află sub controlul lor deplin” (James G. Frazer, 
45, P123)...v. MA 

Din perspectiva modelului omului, faptul ca 
miturile sunt ulterioare ritualurilor şi magiilor este 
explicabil; ele presupun Mes. verbale mai 
dezvoltate, cu criterii şi reguli de semnificare mai 
diversificate şi nuanţate, capabilă să recepteze şi 
să prelucreze şi entităţi de tipul ritualurilor şi 
magiilor. Miturile ilustrează un nou stadiu al 
codului verbal deoarece presupun un vocabular 
articulat mai diversificat, caj pabil să exprime 
aspecte mai complexe, să descrie geneze, să 
explice fenomene şi procese imaginate mult mai 
complicate ca cele întâlnite în partea verbală a 
magiilor ce le-au precedat. S-a semnalat deja că în 


mituri se întâlnesc termeni ce nu se referă la 
obiecte şi procese „ce trec dincolo de percepții” 
(Whitehead, 143, p. 54). Astfel de aprecieri 
confirmă modelul evoluţiei codului verbal. 

Dar conţinutul miturilor ilustrează şi 
incapacitatea omului în aceea etapă de a distinge 
între „real” şi „imaginar”, ceea ce - utilizând 
modelul codului verbal, - se explică prin 
incapacitatea Mc.s. pragmatice, în prima etapă a 
acestora, de a distinge între entităţi fizice şi 
entităţi semantice; în mituri ambele acţionează ca 
şi cum ar fi de aceeaşi natură. Mitul este, cum 
remarcă Gh. Vlăduţescu, o realitate strânsă în 
jurul unei valori, (139) conţine indistinct 
cunoaştere, evaluare şi decizie, procedează 
narativ şi nu interpretativ, antropomorfizează 
întreaga existenţă. Cu siguranţă studiu amănunţit 
al miturilor ce au precedat religiile se va dovedi 
util pentru a aprofunda înţelegerea modului de a 
funcţiona a Mc.s. pragmatice în stadiul la care ne 
referim. 

Conduita mistica (religioasă) se 
caracterizează printr-o componentă verbală mai 
amplă, cu un rol mai mare în reglarea 
componentei factuale decât în cazul conduitei 
mitice. Construcţiile verbale de tip mistic se referă 
la domenii mai ample ale existenţei şi conţin 
reconsiderări ale miturilor, ajustări ale credințelor 
mitice într-un sistem intern coerent (Whitehead, 
143,p. 51). 

Numeroşi autori argumentează că religiile 


sunt expresia şi consecinţa unor prime 
raţionalizări în credinţele (miturile) din anumite 
zone. Alfred North Whitehead, de pildă în lucrarea 
cu titlul semnificativ Religion in the Makings 
argumentează că reorganizările ce au generat 
religiile s-au făcut introducând un element central 
şi coerent în credinţe, având ca efect clarificarea 
gândirii şi orientarea acţiunilor către un scop 
moral unic (143, p. 55). Şi J.G. Frazer pune 
decalajul constatat între magii şi religii pe evoluţia 
capacităţii omului de a gândi. Redăm un text 
edificator: „Analiza noţiunilor fundamentale ale 
magiei şi religiei ne îndeamnă să presupunem că, 
în istoria omenirii, magia este mai veche decât 
religia. Am văzut că, pe de o parte, magia nu este 
altceva decât o aplicare greşită a celor mai simple 
şi mai elementare procese ale minţii, şi anume 
asociaţia de idei în virtutea similitudinii sau a 
contiguităţii şi că, pe de altă parte, religia 
presupune acţiunea unor agenţi conştienţi sau 
personali, superiori omului, dincolo de paravanul 
vizibil al naturii. Evident, concepţia despre agenţii 
personali este mai complexă decât simpla 
recunoaştere a  similitudinii sau  contiguităţii 
lucrurilor, şi teoria care presupune că mersul 
naturii este determinat de agenţi conştienţi este 
mai greu de înţeles şi mai obscură, cerând pentru 
priceperea ei un grad de inteligenţă şi de reflecţie 
mult mai înalt decât ideea că lucrurile se succed 
unele după altele pur şi simplu din cauza 
contiguităţii sau asemănării lor” (45, vol. I, p. 


118). 

Modelul la care ne raportăm pentru a-i testa 
corectitudinea nu contrazice susccesiunea 
indicată de evoluţia umanităţii şi concordă cu 
explicaţia dată de J.G. Frazer, nuanţând-o. 
Procesul la care se referă Frazer este confirmat de 
modelul codului verbal; el corespunde constituirii 
şi intervenţiei nivelului secundar al mecanismelor 
de  semnificare pragmatice în procesele de 
semnificare. În favoarea acestei localizări 
pledează cel puțin următoarele argumente: 

— Religiile nu pot fi generate numai de Mc.s 
pragmatice primare deoarece conțin 
raționamente; 

— Religiile nu pot fi considerate produse ale 
Mc.s. teoretice deoarece se menţin încă la nivelul 
concretului, se raportează încă la entităţi a căror 
existenţă e localizată spaţio-temporar; 

— Anterior am argumentat că mecanismelor 
teoretice de  semnificare le este proprie 
capacitatea de a distinge între domeniul de 
referinţă al unui termen şi semnificaţia acestuia, 
dar conduita religioasă ce precede gândirea 
filosofică nu indică o astfel de distincţie; această 
performanţă omul o realizează prima oară când 
filosofează; 

— În favoarea localizării proceselor de 
semnificare ce generează religii în 
pragmatice pledează şi faptul că religiile se vor a 
fi revelații care derivă din experiențe de viață 
speciale; aşadar, ele sunt produsul modalității de 


gândire ne-teoretice, de acelaşi tip cu cele ce au 
generat miturile; 

— Credinţa proprie oricărei religii că prin 
mijloace verbale şi diverse ceremonii se pot 
provoca anumite procese fizice şi sociale indică 
natura comuna a proceselor de semnificare 
implicate în magie, mituri şi religii, imposibilitatea 
de a distinge între implicarea materială şi cea 
logică, pe care omul o realizează doar când 


dispune de Mc.s. teoretice; 
pragmatice 
teoretice şi 


— Religiile sunt produsul 
din perioada ce precede apariţia 
pentru faptul că se menţine încă unitatea 
manifestărilor verbale şi factuale. Religiile, ca şi 
ritualurile, magiile sau miturile sunt componente 
ale activităţii practice. Este corectă remarca lui 
James George Frazer: „atâta vreme cât credinţa 
nu conduce la o practică corespunzătoare, ea nu 
este religie ci numai o teologie”, (James George 
Frazer, 45, p. 110). De altfel, nicio religie în 
perioada ce precede gândirea filosofică nu 
reuşeşte să fie doar o construcţie verbală. Religiile 
se dezvoltă ca instituţii sociale, deci ca Mc.s. ce 
controlează ansamblul comportamentului 
oamenilor. Lipsa de toleranţă, războaiele 
religioase atestă imposibilitatea codului verbal de 
a se detaşa critic de propriile procese de 
semnificare; acestea ghidează dogmatic conduita 
umană. 

Prin faptul că omul religios este încă un om 
care nu dispune de Mc.s. teoretice, care nu 


distinge între existenţa fizică şi cea semantică, se 
poate spune că este corectă aprecierea cu care 
Alfred North Whitehead îşi încheie studiul: 
„Religia este ultimul refugiu al omului sălbatic” 
(143, p. 186). 

În acelaşi timp, marcând o rupere categorică 
de conduita de grup impusă de ritualuri, aducând 
în prim plan rugăciunea şi credinţa individului, 
determinând forme individuale de manifestare a 
practicilor religioase, conduita religioasă este 
consecinţa şi expresia unor evoluţii ale 
verbale pragmatice. Superioritatea funcţională a 
conduitei religioase în raport cu conduitele 
anterioare este atestată de consecinţele ample pe 
care le-a avut asupra raporturilor interumane. De 
pildă, a determinat renunţarea la sacrificii, a 
impus reguli de conduită în comunităţi cu efecte 
pozitive asupra condiţiilor de viaţă, sănătăţii 
oamenilor, raporturilor interumane. 
Comportamentul religios pregăteşte condiţiile 
pentru reorganizarea Mc.s. pragmatice verbale şi 
constituirea Mc.s. teoretice; semnificativ este 
faptul că modul religios de realizare a proceselor 
de semnificare este capabil, cum remarcă Wiliam 
James (61), să afirme existenţa unui univers în 
care lumea vizibilă reprezintă doar o parte şi 
armonia cu acest univers reprezintă scopul final al 
omului. 

Acceptând raporturile stabilite în acest 
capitol între conduitele ritualice, magice, mitice şi 
religioase şi evoluţia mecanismelor de 


semnificare, raporturi pe care le redăm schematic 
în schema 11, se conturează o nouă pistă de 
cercetări antropologice; în acelaşi timp devin 
posibile şi studii consacrate înţelegerii organizării 
şi funcţionării primului stadiu al Mce.s. pragmatice. 


Ritualuri Magi Mituri Religii 


Cod verbai 


Cod 
pre-verbal 


Mc s. pragmatice 


s. praan ci 
Mc. s pragmatice primare seculare 


Schema 11 

Numeroase însuşiri ale comportamentelor 
mitice şi mistice din perioada ce precede 
constituirea Mc.s. teoretice, deci care nu sunt 
influențate de modul filosofic şi ştiinţific de 
gândire, constituie indicii ale organizării şi 
funcţionării Me.s. pragmatice în etapa 
preteoretică a codului verbal. Astfel de însuşiri 
sunt, de pildă, sacralitatea conduitei mitice şi 
mistice, animismul şi antropomorfizarea 
existenţei. O atenţie deosebită merită analiza 
simbolurilor implicate în construcţiile mistice - 
despre care Mircea Eliade spune că sunt creaţii 
ale psihismului uman (Images and Symbols) - şi a 
structurii acestora, asupra cărora Mircea Eliade a 
insistat în principalele lucrări dedicate „istoriei 
religiilor”. De asemenea considerăm util studiul 
tehnicilor de  divinaţie, deoarece preocuparea 
pentru descoperirea „semnelor” (32) ilustrează 
existenţa unor criterii şi reguli de semnificare şi a 
unor viziuni despre organizarea şi funcţionarea 
existenţei. Studiile sugerate vor trebui să 


identifice şi acele particularităţi ale Mess. 
pragmatice care, cum semnalează evoluția 
umanităţii» au permis diferenţierea de la o 
comunitate umană la alta a duratei perioadelor de 
menţinere în stadiul mitic sau mistic, marea 
varietate a comportamentelor mistice şi mitice, 
blocarea evoluţiei despre gândirea teoretică a 
unor comunităţi umane. 

2. Clasificarea magiilor, miturilor şi religiilor 
în funcţie de tipul mecanismelor de semnificare 
verbale ce le-a generat 

Conform modelului codului verbal, Mc. 
pragmatice se conturează iniţial, în funcţie de 
particularitățile ambianţei omului, fie ca Mē.S. F, 
fie ca Mce.s. S-U; în acest caz ar trebui ca magiile, 
miturile şi religiile să se poată departaja în două 
clase, corespunzătoare celor două tipuri de Mc. să 
răspunsul este pozitiv în cazul magiilor şi miturilor 
dar nu şi în cazul filosofiilor, dezvăluind astfel 
diferenţe în evoluţia comunităţilor umane, în 
funcţie de tipul mecanismelor de semnificare 
verbale ce se conturează şi se dezvoltă în fiecare 
comunitate. 

Mecanismele de semnificare F. pragmatice ar 
trebui să genereze mituri în care elementele 
centrale sunt componente ale existenţei fizice, fie 
ele anorganice sau organice, în timp ce Me.s. S-U 
pragmatice ar trebui să genereze mituri în care 
elementele centrale sunt fiinţe cu însuşiri 
asemănătoare omului, adică apte de performanţe 
individualizate în care sunt implicate procese de 


semnificare (acte cognitive, evaluative, 
decizionale...). 

In ceea ce priveşte religiile, fiind construcţii 
în care geneza şi funcţionarea întregii existenţe 
este imaginată ca fiind realizată de fiinţe 
asemănătoare omului, dar supra-naturale prin 
puterile lor, ele pot fi produse doar de S-U 
pragmatice. In logica internă a evoluţiei F 
pragmatice, un proces de raţionalizare a miturilor 
nu poate genera viziuni antropomorfice; primul 
stadiu al gândirii F pragmatice nu poate ajunge la 
o structurare asemănătoare celei ce duce de la 
politeismul mitic la  monoteismul religios. 
Mecanismele de semnificare F pragmatice ce 
generează viziunile ce atribuie unor componente 
ale existenței fizice şi sociale, indistinct, explicaţii 
naturale, ar fi de aşteptat să producă, pe măsură 
ce se dezvoltă, explicații coerente ale unor zone 
din ce În ce mai mari ale existenței care se 
limitează doar la forțe naturale - fie ele şi 
„invizibile”. Dar astfel de explicații spre deosebire 
de cele monoteiste, presupun un proces de 
idealizare şi, ca urmare, sunt generabile doar de 

[c.s. F teoretice. În concluzie, dacă invocarea 
supranaturalului, monoteismul şi reprezentarea sa 
antropomorfică reprezintă criterii prin care 
distingem religiile, atunci numai mecanismele de 
semnificare S-U pragmatice le pot genera. 

Dacă acceptăm distincția între cele două 
clase de mituri şi magii, trebuie să acceptăm 
evoluții diferite ale comunităților umane În care s- 


a conturat o clasă sau alta de mituri şi implicit 
caracteristici diferite ale etnosistemelor. Specificul 
magiilor şi miturilor ar trebui să influenţeze 
organizarea socială, activitățile oamenilor 
„diviziunea muncii, aspirațiile şi motivațiile 
oamenilor, şi, datorită lor ritmurile şi direcţiile în 
care evoluează comunităţile, precum şi conţinutul 
domeniilor semantice. În comunităţile în care se 
conturează Mc.s. F pragmatice, magiile şi miturile 
nu pot genera religii, în astfel de comunităţi 
religiile pot fi doar „importate“, preluate de la alte 
comunităţi cu care intră în contact; deoarece 
religiile sunt însă produsul altui tip de Me.s., deşi 
tot pragmatice, ar trebui să se manifeste o 
puternică rezistenţă la asimilarea credințelor şi 
practicilor religioase. 

Miturile neantropomorfe favorizează o altă 
organizare socială decât cele antropomorfe; numai 
ultimele duc la ierarhii sociale care presupun 
relaţii de subordonare susţinute şi justificate prin 
invocarea unor „voinţe” divine. Considerându-se 
că oamenii sunt fiinţe ce  întreţin relații 
privilegiate cu diferiţi zei, s-a ajuns treptat, prin 
raţionalizarea credințelor, nu numai la religii ci şi 
la constituirea statelor. 

Cum remarcă Pierre Clastres în La Societe 
contre F Etat, iniţial au funcţionat „societăţi fără 
stat”, guvernate de mituri care asigură unitatea 
comunităţii fără a - se instaura totuşi un centru de 
putere, politic. 

Religiile reprezintă producţii semantice 


distincte, neconfundabile cu miturile, susţine 
Pierre Clastres, nu atât pentru că determină 
trecerea de la politeism la monoteism cât pentru 
că ele introduc „structuri de putere”, religiile 
introduc o autoritate de durata, ele reprezintă o 
sursă a unei „ierarhii legitime”, chiar dacă iniţial o 
fac într-o formă vagă, confuză. Histoire des 
Ideologies, editată sub direcţia lui Français 
Châtelet, ilustrează în mod convingător 
transformările ce se produc „în societate”, în 
antroposferă spunem noi, odată cu conturarea 
religiilor. 

Emitem ipoteza că dacă unele „Societăţi” nu 
au evoluat spre o organizare statală, dacă s-au 
menţinut ca „societăţi fără stat” situaţia se explică 
prin particularități le verbale pragmatice. 
Conturându-se ca F, aducând în prim plan 
magii şi apoi, mituri animiste, diverse totemuri, nu 
au putut ajunge la „forţe supranaturale” 
antropomorfe, la credinţe care să determine 
constituirea ierarhiilor specifice organelor statale. 

Avem la îndemână numeroase situaţii ce 
ilustrează plauzibilitatea ipotezei, furnizate atât 
de credinţele antropomorfe din zona Asiei Mici, 
Egiptului, Europei - unde s-au conturat structuri 
statale - toate iniţial în variante religioase, cât şi 
de credinţele din zonele Pacificului, Australiei, 
Americii, unde s-au conturat magii şi mituri 
precumpănitor  neantropomorfe şi care au 
întreţinut şi întreţin încă „societăţi fără stat”. Am 
rezistat tentaţiei de a le folosi pentru a ilustra 


plauzibilitatea deducţiilor deoarece am risca să 
alegem exemple care le confirmă, încălcând 
principii elementare ale cercetării ştiinţifice. 
Considerăm că pentru verificarea ipotezei sunt 
necesare studii laborioase realizate cu concursul 
unor antropologi şi etnologi care deţin o amplă 
documentare. De altfel ansamblul considerentelor 
privind dependenţa magiilor, miturilor şi religiilor 
de tipul mecanismelor de semnificare ce le-a 
generat - fiind deduse din modelul codului verbal 
- an caracter ipotetic. În actualul context nu am 
considerat posibil să le testăm deoarece ele 
presupun ample investigaţii şi un vast material 
bibliografic etnografic, antropologic, de sociologia 
religiilor etc. 
* 


Concluzionând, putem spune că modelul 
omului oferă repere pentru o explicație plauzibilā 
a celor patru prime stadii ale manifestării omului. 
Succedarea comportamentelor ritualice, magice, 
mitice şi religioase apare ca dependentă de 
evoluția capacității de semnificare a omului. În 
acelaşi timp analizele au reținut atenția asupra 
amplelor posibilități explicative ce se deschid 
atunci când se corelează evoluția mecanismelor de 
semnificare specifice omului cu evoluția 
comportamentului său şi cea a structurilor sociale. 

Capitolul VIII GÂNDIREA FILOSOFICA 

„Filosofia începe de la un miracol, acesta 
fiind începutul filosofiei teoretice sau, mai bine zis, 
al momentului când omul devine un sophes, un 


înţelept în sensul celui care a realizat una din 
treptele  Fiinţei. Această realizare, aceasta 
schimbare de stare în lume, modifica statutul 
ontologic al omului şi este cu adevărat un 
miracol”. 

ANTON DUMITRIU Philosophia mirabilis 

1. Consideraţii preliminare 

Deşi filosofarea este o îndeletnicire umană 
mai veche decât cercetarea ştiinţifică, omul 
acordă mai multă atenţie investigării naturii 
cunoaşterii ştiinţifice; el nu insistă în aceeaşi 
măsură pentru a descifra natura filosofici, 
structura construcţiilor filosofice. Filosofia nu a 
beneficiat încă de studii de genul celor pe care le 
includem în mod obişnuit în sfera filosofici ştiinţei, 
istoriei ştiinţei, epistemologiei, sociologiei şi 
psihologiei ştiinţei. S-a conturat de mult o 
istoriografie a filosofiei dar ea nu are o evoluţie 
asemănătoare disciplinelor localizate pe studiul 
ştiinţei, de pildă, nu a cunoscut reconstrucţii 
conceptuale deliberate (98). 

Cum se explică această situaţie? Să fie 
filosofia mai puţin importantă social? Să fie oare o 
problematică a cărei elucidare nu ar avea nicio 
consecinţă asupra gândirii filosofice? Să fie oare o 
expresie a ceea ce J. Piaget a numit avansarea 
conştientizării „de la periferie spre centru”? adică 
o consecinţă a modului în care omenirea poate 
avansa în înţelegerea propriei existenţe? înclinăm 
să punem situaţia semnalată pe seama legităţii 
evidenţiate de J. Piaget: omenirea a trebuit să 


ajungă să-şi dezvolte toate modalităţile de 
manifestare, pentru ca apoi să se întrebe în mod 
sistematic începând cu „ultimul venit” (teoria 
ştiinţifică), cum e posibilă această succesiune şi ce 
caracteristici are fiecare modalitate. 

Dispunând acum de un model al antroposferei 
care conţine o nouă explicaţie a locului omului în 
lume, a evoluţiei modalităţilor sale de manifestare 
sub influenţa ambianţei, amnale şi praxiologice; 
numai nivelul secundar este în măsura să 
realizeze separat construcţii semantice de un gen 
sau altul. De asemenea, construcţiile semantice 
realizate sub controlul Mc.s. teoretice primare, 
deşi pot fi ample şi coerente, nu pot conţine 
raționamente de tipul demonstrațiilor matematice 
sau logice deoarece omul realizează raționamente, 
numai cu concursul nivelului secundar al codului 
verbal. În sfârşit, specific manifestărilor teoretice 
la care ne referim este faptul că nu îşi explicitează 
procedurile şi nu le pot supune testărilor, ca în 
cazul demersului ştiinţific. 

Cele trei determinări ale manifestărilor 
teoretice controlate de nivelul primar al codului 
verbal s-au dovedit a fi suficiente pentru a 
identifica produsele lor cu construcțiile filosofice, 
pentru a emite ipoteza că omul reuşeşte 
performanţa de a gândi filosofic deoarece în 
evoluţia sa, codul verbal a devenit capabil să 
conţină şi Mc.s. teoretice primare. Ce date 
îndreptăţesc afirmaţia că însuşirile proceselor de 
semnificare primare teoretice sunt compatibile cu 


cele atribuite filosofării? 

Avem în vedere în primul rând că apariţia 
Mc.s. primare teoretice marchează o ruptură în 
modul omului de a realiza semnificaţii; prin 
intermediul lor omul se poate centra nu pe acţiuni, 
situaţii şi obiecte localizabile spaţio-temporal, cum 
îi permit Mc.s. pragmatice, ci pe semnificaţii. Iată 
cum încheie Lucian Blaga capitolului dedicat 
analizei detaşării filosofării de ceea ce el numeşte 
„simţul comun” şi care, în schema noastră, 
constituie gândirea pragmatică din etapa 
preteoretică a codului verbal: „După toate cele 
arătate vedem că nu e nepotrivit să susţinem că 
gândirea filosofică izbuteşte prin mişcări ce-i sunt 
caracteristice şi care îi realizează profilul, să 
violeze simţul comun, să-l suspende „să-l deruteze, 
şi anume nu simțul comun sub forma 
conţinuturilor sale accidentale, ci simţul comun 
sub aspectul structurilor sale fundamentale. In 
lumina celor desfăşurate în capitolul de faţă, a 
filosofa înseamnă aşadar a te păstra disponibil 
pentru moduri de a gândi care structural nu sunt 
proprii simțului comun; „(14, p. 52). Aşadar, omul 
ce filosofează dispune de un „mod de gândire care 
structural” nu e propriu „simțului comun!” 
Intervin, spunem noi, criterii şi reguli de 
semnificare calitativ diferite; datorită lor 
procesele de semnificare se soldează cu concluzii 
ce contrazic modalitatea pragmatică de 
semnificare. 

Mărturii că filosofarea a însemnat o ruptură, 


o  discontinuitate în gândirea şi conduita 
oamenilor, de care iniţial considerat oportună o 
încercare de a ne pronunţa asupra specificului 
filosofării. Dar cum să procedăm? 

Lucian Blaga remarca în cursul său Despre 
conştiinţa filosofica, dependenţa soluţiei date unei 
probleme, fie ea filosofică sau ştiinţifică, de modul 
în care se circumscrie aria” problemei şi de 
orizontul de cunoaştere ales, numit de el „zarea 
interioară” a problemei; acestea fac ca soluţia să 
fie căutată într-o anume direcţie (14, p. 64 - 66). 
În acelaşi context Lucian Blaga argumentează că 
filosofia se deosebeşte de ştiinţă prin aria 
problemei şi zarea interioară a acesteia; în cazul 
abordării ştiinţifice „aria” e dată de un grup de 
fenomene de un anume tip suficient circumscris, 
iar ideea propulsivă datorită căreia problema 
evoluează de la „punere spre soluţie, este un 
model complex” (14, p. 70). Acceptând acest mod 
de a concepe o investigaţie ştiinţifică, mod 
compatibil cu opţiunile noastre şi cu implicarea 
mecanismelor de semnificare în actul cognitiv, am 
investigat problematica filosofică alegând ca 
„arie”  filosofarea, concepută ca modalitate 
distinctă de manifestare umană, şi filosofiile, adică 
produsele  obiectivate ale  filosofării; „zarea 
interioară” sau „modelul complex” ce funcţionează 
ca „idee propulsivă” este, desigur, modelul 
antroposferei, îndeosebi schiţa codului verbal. 

Delimitând aria problemei în modul 
menţionat, ne raportăm la un domeniu distinct al 


umanităţii de o mare complexitate, derutant prin 
varietatea modalităţilor de manifestare ce s-au 
succedat de-a lungul secolelor. Informaţiile 
furnizate de secolele de filosofare sunt însă 
abundente încât cercetătorul dispune de un 
material destul de vast pentru a verifica diverse 
ipoteze privind natura filosofici, pentru a se 
pronunţa asupra capacităţii omului de a filosofa; 
de asemenea el poate valorifica şi reflexiile 
numeroşilor gânditori asupra a ceea ce Lucian 
Blaga a numit „conştiinţa filosofică”. 

2. Filosofarea - manifestare a mecanismelor 
de semnificare teoretice primare 

Adoptând ca sistem de referinţă modelul 
omului, investigaţiile au condus la concluzia că 
Mc.s. teoretice primare sunt cele care generează 
filosofarea, ca manifestare distinctă a omului. 
Amintim că luările la cunoştinţă teoretice, în 
primul stadiu, când încă nu sunt controlate de 
Mc.s. secundare, conţin indistinct semnificaţii 
cognitive, evaluative, decizioau fost capabili numai 
câţiva oameni, ne oferă chiar reacţiile oamenilor 
din antichitate faţă de această nouă situaţie. 
Utilizăm informaţiile furnizate de Anton Dumitriu 
într-o lucrare dedicată  dezvăluirii „unei 
dimensiuni necunoscute a filosofiei greceşti”, 
adică unor însuşiri ale filosofiei la începuturile ei. 
Analizele sale le considerăm concludente pentru 
ipoteza privind dependența filosofării de 
constituirea Mc.s. primare teoretice. La capătul 
unei analize laborioase Anton Dumitriu conchide: 


„În ordine istorică deci, grecii au cunoscut la 
început nu filosofia sau filosoful, ci înțeleptul” (30, 
p. 148). Ce semnificaţie are remarca? Înțeleptul 
apare în ochii grecilor ca fiind „acela care 
răspândeşte lumina, acela care poartă lumină” şi 
Anton Dumitriu aminteşte că „Aristotel vorbeşte 
despre intelectul activ ca fiind (asemenea luminii)” 
(30 p. 149). Este evident deci, că pentru omul 
obişnuit al acelor timpuri înțeleptul realizează nu 
numai o performanţă deosebită dar că ea 
impresionează prin noutatea ei. În ce constă 
aceasta? Anton Dumitriu face următoarea 
precizare: „(cel care poartă lumina) este cel care a 
sesizat universalul (ei dos), care este lumină; dar 
universalul fiind una din determinările Fiinţei şi 
anume (aceea ce este pretutindeni şi totdeauna), 
purtătorul de lumină) (sophbs) este cel care a 
realizat una din stările multiple ale Fiinţei, este 
însăşi Fiinţa în una din stările ei universale, poate 
chiar ultima dintre ele, Fiinţa ca Fiinţă” (30, 
P150). 

Este posibilă această performanţă a 
„îinţeleptului” dacă ne raportăm la modelul 
omului, dacă îl acceptăm ca sistem de referinţă? 
Răspunsul este fără niciun dubiu afirmativ: dacă 
filosofarea o realizează numai acei oameni care 
dispun de Mc.s. primare teoretice şi dacă 
mecanismele de semnificare de acest tip reuşesc 
performanţa de a realiza semnificaţii ce nu vizează 
situaţii concrete precum Mc.s. pragmatice, ci 
„idealizări”, atunci este explicabil că pentru omul 


ce realizează doar procese de semnificare 
pragmatice, semenul său care face afirmaţii cu 
caracter general şi îşi orientează conduita în 
funcţie de rezultate ale proceselor de semnificare 
teoretice apare ca un om deosebit. Termenul 
„luminos” este o metaforă, o modalitate în care 
Mc.s. pragmatice, neavând termeni mai adecvaţi, 
denumeşte noua situaţie. Anton Dumitriu, pentru 
a sublinia caracterul inedit al modului de a gândi 
al filosofului, aduce în discuţie o relatare a lui 
Diogene Laerţiu: „Pe când Platon vorbea despre 
idei şi folosea substantivele «ideea-masă» şi 
«ideea-cupă», Diogene spunea: masa şi cupa le 
văd, dar ideea-masă şi ideea-cupă, Platon, «nu le 
văd de fel». Lucrul se explică uşor, spune Platon, 
pentru că tu ai ochi ca să vezi masa şi cupa 
sensibila, dar n-ai raţiunea prin care se văd ideea- 
masă şi ideea cupă” (Diogene Laerţiu, VI, 5 ţ). 
Acest dialog ilustrează cu o mare plasticitate 
diferenţierea ce apare între oameni ca urmare a 
constituirii Mc.s. teoretice în unele coduri verbale. 

Faptul că procesele de semnificare teoretice 
sunt realizate doar la nivelul primar al codului 
verbal, deci faptul că rămân implicite şi se 
soldează cu conştientizări sub forma „intuiţiilor” 
accentuează caracterul misterios, „miraculos” al 
modului de a fi al acestor oameni iar încercarea de 
a conserva, de a nu face publice unele rezultate 
ale proceselor de semnificare teoretice pentru a 
da putere celor ce le deţin explică formarea de 
„secte filosofice”. 


Am ales lucrarea Philosophia mirabilis pentru 
a argumenta specificul gândirii filosofice deoarece 
aduce în atenţia cititorului şi aspecte relevante 
pentru modul în care s-a conturat gândirea 
filosofică, dezvăluie anumite stadii pe care Anton 
Dumitriu le numeşte „cicluri”. Dacă este corectă 
punerea în relaţie a saltului realizat de om atunci 
când devine capabil să „filosofeze” cu constituirea 
mecanismelor de semnificare teoretice primare, 
atunci ar trebui ca modelul codului verbal să ofere 
repere pentru a ne pronunţa şi asupra etapelor 
parcurse de filosofare până se ajunge la elaborări 
doctrinare, etape pe care autorul le semnalează în 
finalul acestei lucrări. Le menţionăm pentru a 
înlesni cititorului posibilitatea să urmărească apoi 
analiza noastră. El a identificat trei etape 
(„cicluri”): 

„1 - Ciclul cunoaşterii teoretice, având ca 
ideal pentru realizarea omului sophos-ul, care este 
în ultimă analiză, zeul. În perioada prehomerică şi 
probabil homerică, o filosofie cu caracter de 
doctrină nu poate apărea, pentru că ceea ce se 
urmăreşte nu este Qewpia (theoria), cunoaşterea, 
ci realizarea nemijlocită: interesul se îndreaptă 
exclusiv către calea efectivă de a deveni un 
sophos, pe care cineva o urmează sau nu o 
urmează. 

2 - Ciclul de tranziţie, în care apar scrierile 
cu caracter literar sau filosofic - perioada 
presocratică până la Democrit. Acum se vorbeşte 
despre sophos; el este cunoscut, dar foarte puţini 


îl realizează. 

3 - Ciclul filosofiei  epistemice, când 
„plecându-se de la idealul cunoaşterii principiilor 
theoriei se construiesc doctrine-teorii, în sensul 
modern al cuvântului - cum sunt acelea ale lui 
Democrit, Platon şi Aristotel” (30, p. 166). 

Modelul evoluţiei codului verbal nu numai că 
confirmă  etapizarea  („ciclurile”) dar conţine 
repere pentru a susţine că ea arc caracter 
necesar; cu alte cuvinte o altă succesiune nu este 
posibilă. Prima etapă, cea a  „philosophiei 
mirabilis” * nu putea fi caracterizată prin 
speculaţii deoarece mecanismele de semnificare 
primare teoretice sunt încă insuficient dezvoltate 
şi diferenţiate iar vocabularul este cel preluat de 
la Mc.s. pragmatice. Aşa se explică nu numai 
exprimarea ideilor prin aforisme, dar şi centrarea 
pe existenţă, pe o cât mai amplă înţelegere a 
Fiinţei. Preocuparea înţelepţilor de a trăi conform 
semnificaţiilor pe care le desluşesc ca şi analogia 
între „sophos” şi zeu sunt mai curând explicabile 
prin influența gândirii pragmatice, încă 
dominantă, decât prin conştientizarea 
superiorității unei astfel de existenţe în raport cu 
cea determinată doar de considerente pragmatice. 
Este concludentă următoarea remarcă privind 
modul de a gândi al lui Heraclit: „Pentru Heraclit, 
sophia, logos, zeus sau zeitatea sunt unul şi 
acelaşi lucru (Ed. Zeller, op. cit., I, 2* p. 639) şi 
pentru a ajunge la sophia, adică pentru a deveni 
un sophos, trebuie să te străduieşti mult şi să alegi 


puţin, asemenea căutătorilor de aur (H. Diels, 
Heraclit, frag. 22); pentru a ajunge la sophia, el 
nu-i întreba pe alţii, ci nunai pe sine însuşi, sau 
mai bine pe zeu, fiindcă nu calea omului are 
sophia, ci calea zeului” (30, p. 167). 

Expresia „pentru a ajunge la sophia, adică 
pentru a deveni un sophos, trebuie să te 
străduieşti mult şi să alegi puţin” semnalează 
travaliul intelectual specific modului teoretic de 
gândire, dependenţa performanţei de reflexia 
continuă Aşadar, în prima etapă cel ce dispune de 
mecanisme teoretice de semnificare doreşte să fie 
mai înţelept; a deveni înţelept este aspiraţia sa 
cea mai mare. 

La rândul ei afirmaţia „nu calea omului are 
sophia, că calea zeului”, indică sesizarea 
diferenței calitative dintre modul de a gândi 
pragmatic („calea omului”) şi cel teoretic („calea 
zeului”). Anton Dumitriu ţine să ne precizeze şi 
care este „calea zeului” care, (cum rezultă din 
textul citat anterior), este aceeaşi cu cea a 
sophosului; „Calea sophds-ului heraclitean este 
sufletul; sufletul trebuie sondat; dar ceea ce este 
propriu sufletului este logos-ul, raţiunea; logos-ul 
se amplifică singur; principiul pe care trebuie să-l 
realizeze sophos-ul este lOgos-ul, într-atâta de 
profund, încât nu i se pot găsi limitele” (30, p. 
168.) 

Este plauzibil ca omul care ajunge să dispună 
de mecanisme de  semnificare teoretice, 
conştientizând „harul” pe care îl are, să se 


considere inspirat de zei, care sunt creaţia Mc.s. 
pragmatice, şi să încerce să aprofundeze dialogul 
cu zeii, să creadă sincer că poate aspira la 
performanţele unor zei amplificându-şi logosul, 
modul teoretic de a raţiona. Ce avem în vedere 
când studiem plauzibilitatea acestei atitudini? 
Modelul codului verbal ne semnalează decalajul 
între constituirea Mc.s. tip E tip S-U. şi tip S. 
Când omul începe să filosofeze el o face ca urmare 
a constituirii primelor criterii şi reguli de 
semnificare tip F, dar când el se pronunţă asupra 
„ideilor”, asupra naturii lor, utilizează alt tip de 
Mc.s. şi anume Mc.s. tip S., care în primul stadiu 
nu pot fi decât pragmatice. Fiind pragmatice, 
Mc.s. tip S., se soldează cu semnificări concrete, 
localizabile spaţio-temporar. Deci Heraclit, ca şi 
Socrate sau Platon (a se vedea cap. 4), dispune de 
Mc.s. F-teoretice primare dar şi de Mc.s. S- 
pragmatice. 

Expresia „ciclul de tranziţie”, folosită pentru 
a desemna a doua etapă, exprimă corect specificul 
evenimentelor deoarece oamenii care au dispus 
iniţial de Mc.s. teoretice fiind puţini şi conştienţi 
de natura diferită a performanţelor lor, au generat 
legende, au lăsat în urma lor aforisme, poveţe, 
pilde. Anton Dumitriu remarcă: „Acum se vorbeşte 
despre sophos; el este cunoscut dar foarte puţini îl 
realizează”. Referirile la înţelepţii lumii sunt 
explicabile deoarece faptele şi vorbele lor au uimit 
oamenii. Cum mecanismele teoretice de 
semnificare sunt încă rare şi insuficient dezvoltate 


nu se poate trece direct la „ciclul filosofiei 
epistemice”; al doilea stadiu însă îl pregăteşte 
deoarece  reflexiile despre faptele şi vorbele 
înţelepţilor, discuţiile „iubitorilor de înţelepciune” 
contribuie la dezvoltarea mecanismelor de 
semnificare teoretice şi la diversificarea 
termenilor teoretici (cuvintelor-idei). 

Construirea „doctrinelor-teorii” marchează 
etapa de maturitate a Mc.s. teoretice, etapă ce 
beneficiazā şi de aportul mecanismelor de 
semnificare teoretice secundare, care apar între 
timp dar sunt insuficient dezvoltate pentru a se 
impune, pentru a prelua coordonarea şi finalizarea 
proceselor de semnificare teoretice. Dialogurile lui 
Platon şi apoi, preocupările doctrinare şi de logică 
ale lui Aristotel atestă implicarea raţionamentelor, 
a proceselor secundare de  semnificare în 
demersul filosofic. 

În concluzie, caracterizarea făcută de Anton 
Dumitriu genezei  filosofării se dovedeşte 
compatibilă cu modelul codului verbal; ceea ce 
Anton Dumitriu sesizează urmărind derularea 
evenimentelor la nivelul manifestărilor omului 
corespunde cu schema devenirii mecanismelor de 
semnificare, care se dovedesc a fi la originea 
devenirii omului. 

Există şi o altă modalitate de a testa ipoteza 
generării filosofării de către Mc.s. teoretice 
primare. Conform reperelor furnizate de codul 
verbal, filosofarea reprezintă un proces complex 
de semnificare teoretică, realizat cu precădere şi 


controlat de nivelul primar al codului (de Mc.s. 
teoretice primare); acestui nivel al codului verbal 
îi este caracteristică incapacitatea de a realiza 
autonom, de a finaliza separat fiecare din cele 
patru genuri de procese de semnificare - 
cognitive, evaluative etc. Dacă modelul redă 
corect această proprietate funcţională a Mc.s. 
teoretice primare, şi dacă ele sunt responsabile de 
apariţia gândirii filosofice, filosofarea ar trebui să 
se soldeze cu enunţuri în care cel puţin două din 
cele patru genuri de semnificaţii se îmbină, 
filosoful neconştientizând natura lor diferită. Că 
filosofiile sunt astfel de îmbinări de cunoaştere şi 
evaluare sau de cunoaştere, evaluare şi normare a 
conduitei este, credem, evident pentru orice 
cunoscător al unor texte filosofice; caracterul 
evaluativ şi normativ al filosofiilor este o însuşire 
recunoscută a oricărei doctrine filosofice (51; 50). 
Orice filosofie este o opţiune, pledează pentru un 
mod de viaţă. Dovadă sunt orientările date 
dezbaterilor în jurul operelor filosofilor, care aduc 
în prim plan poziţiile pe care ei s-au situat. 
Filosofii sunt blamaţi sau adoptați ca stindard nu 
pentru cunoştinţele pe care le-au furnizat omenirii 
ci pentru opţiunile lor valorice. Presupunem că 
această particularitate a construcţiilor filosofice 
constituie una din explicaţiile dificultăţilor pe care 
le întâmpină cel ce încearcă să facă analiza unui 
text filosofic. Dacă presupunerea este corectă, că 
poate fi adoptată ca premisă pentru a concepe o 
modalitate de analiză a textelor filosofice: avem în 


vedere ca analistul, conform modelului, să separe 
în text afirmaţiile în funcţie de genul proceselor de 
semnificare ce le-au generat, să le aplice criterii 
diferite de apreciere, să analizeze raporturile 
dintre ele în structura textului, să facă în final 
presupuneri asupra  caracteristicilor Mess. 
teoretice primare cognitive, evaluative şi 
decizionale implicate în elaborarea textului. Dacă 
o astfel de analiză este realizabilă atunci ipoteza 
privind implicarea Mc.s. teoretice primare în 
realizarea demersului filosofic trece un nou test, 
devine mai plauzibilă. 

lio 

Să ne referim acum la a treia însuşire a 
proceselor teoretice primare, conform căreia 
filosofului ar trebui să îi fie proprie imposibilitatea 
de a-şi controla demersul; procesele de 
semnificare secundară, sub forma raționamentelor 
controlate pot fi implicate în demersul filosofic, 
dar numai ca părţi subordonate viziunii furnizate 
de procesele de semnificare primară, pe care 
filosoful o adoptă dogmatic, având doar anumite 
indicii că e plauzibilă. Particularitatea menţionată, 
împreună cu cea semnalată anterior, conduce la 
marea diversitate a construcțiilor filosofice, 
explică unicitatea acestora; ea a fost deja sesizată 
de numeroşi gânditori ce au reflectat asupra 
particularităţilor actului filosofic. Vom apela la 
două ilustrai. Avem în vedere mărturiile pe care le 
fac doi filosofi care au reflectat asupra 
particularităţilor filosofici din interiorul acesteia şi 


cu multă subtilitate. Ne referim în primul rând la 
Lucian Blaga. lată câteva afirmaţii din lucrarea 
Conştiinţa filosofică: „... edificiile metafizice, cu 
care atâţia şi atâţia filosofi prekantieni sperau să 
convertească misterul existenţei în sisteme de 
concepte, au fost construite fără de o cercetare 
prealabilă a posibilităţilor de cunoaştere proprii 
spiritului uman. Cunoaşterea conceptuală, cu 
procedeele ei intrinseci, fusese pusă în deprindere 
şi silită la lucru fără de controlul necesar al 
mijloacelor întrebuințate de ea. Se făcea caz 
bunăoară de ideea de „substanţă” sau de ideea de 
„cauzalitate”, cu o încredere ingenuă în caratele 
lor fireşti, şi se opera cu ele ca şi cum mintea 
omenească ar fi deţinut cu aceasta însăşi pârghiile 
lumii şi ale ideaţiei divine” (14, p. 22 - 23). 

„Filosoful îşi caracterizează problematica în 
legătură cu un tot ce depăşeşte orice limită 
inerentă experienţei, şi anume nu numai în mod 
extensiv, ci şi vertical, în înălţime şi în adâncime” 
(14, p. 55). 

„in filosofie avem de a face cu o experiență- 
pretext, în ştiinţă cu o experiență instanță. Pentru 
filosof experienţa apare, în ansamblul ei, exclusiv 
ca un pretext de interpretare şi atât; fiindcă el 
urmăreşte o anume ţintă” (14, p. 57). 

„A cere filosofului să-şi modeleze construcția 
teoretică pe calapodul experienței şi să-şi 
consume interesul în verificări directe sau 
indirecte asupra experienței, ar însemna să-i 
interzici menirea pentru care el se simte 


chemat...” (14, P57). 

Sunt afirmaţii revelatoare, nedezminţite de 
nicio operă filosofică, care explică de ce filosofici îi 
e proprie gândirea „speculativă”, de ce niciun 
filosof nu concepe să-şi supună opera probelor 
recunoscute de orice om de ştiinţă. Dar să 
ascultăm un alt filosof - L. Althusser. În volumul 
Philosophie et philosophie spontanée des savants 
el afirmă categoric: „propozițiile filosofice sunt 
teze”; „numesc dogmatică orice propoziție care ia 
forma unei teze” (p. 13); pozițiile filosofice „nu 
sunt suspectibile de demonstrații în sensul strict 
ştiinţific (în sensul în care se vorbeşte de 
demonstraţii în matematică şi fizica), nici de 
testări în sens strict ştiinţific (în sensul în care se 
vorbeşte de testare în ştiinţele experimentale”) (p. 
14). Ca o încununare a afirmațiilor anterioare L. 
Althusser afirmă că propoziţiile filosofice „nu 
generează nici demonstraţii, nici probe ştiinţifice, 
în sens strict, ci justificări raţionale de un tip 
particular, distinct” (P15). 

S-ar putea invoca şi opiniile altor filosofi 
despre ceea ce este caracteristic demersului 
filosofic, sunt posibile şi analize ale unor texte 
filosofice; nu le considerăm însă utile din simplul 
motiv că alternativă la textul care satisface 
condiţiile menţionate este textul științific; deci în 
fluxul activităţii teoretice s-a impus deja distincţia 
între demersul căruia îi este specifică „justificarea 
raţională” (filosofic) şi demersul controlat prin 
demonstraţii sau probe experimentale (ştiinţific). 


Cu alte cuvinte, dacă cineva ar invoca un anumit 
text, considerat de autorul său „filosofic“, pentru a 
dovedi că nu-i este specifică „justificarea 
raţională” ci proba de tip ştiinţific, ne-am afla în 
situaţia în care autorul a făcut ştiinţă, nu a 
conştientizat că, de fapt, nu a filosofat. 

Jean Piaget a surprins şi redat acest specific 
al gândirii filosofice în lucrarea înțelepciunea şi 
iluziile filosofiei în care, printre altele, explică 
motivele detaşării sale de ispita de a se consacra 
filosofiei. Redăm un pasaj care delimitează cu 
claritate filosoful de omul de ştiinţă: „Filosofia nu 
poate duce decât la elaborarea de ipoteze, oricât 
de largi ar fi ele dar atâta timp cât nu se 
urmăreşte verificarea printr-un ansamblu de fapte 
stabilite experimental sau printr-o deducție 
reglată după un algoritm precis (ca în logică), 
criteriul adevărului nu poate rămâne decât 
subiectiv, sub formele unei satisfacţii intuitive, 
unei «evidențe» etc.” (105, p. 43). Expresia 
„credinţă raţională” surprinde, credem, foarte 
bine specificul atitudinii filosofului faţă de propria 
sa creaţie. 

Revenind la ipoteza avansată, privind 
dependenţa  filosofării de constituirea Mc.s. 
teoretice primare, aducem în discuţie un alt 
aspect. Cineva ar putea spune: „accept că 
filosofarea are caracteristicile semnalate, dar de 
ce trebuie să accept că îi corespund anumite 
structuri psihice?” Este o întrebare posibilă 
deoarece, de pildă, pedagogii nu stabilesc ca 


obiectiv didactic „dezvoltarea mecanismelor 
psihice specifice gândirii filosofice” atunci când 
concep studiul filosofiei. Noi considerăm că 
evoluţia teoriei şi practicii educaţionale din 
ultimele decenii, caracterizată prin accentul pus 
pe imprimarea unui „caracter formativ” 
învăţământului, atestă tocmai dependența unor 
performanţe intelectuale de dezvoltarea unor 
mecanisme psihice şi apropierea pedagogiei de 
stadiul în care îşi va pune direct, nemijlocit 
problema modalităţilor didactice de organizare a 
procesului de învăţare încât să se dirijeze procesul 
de constituirea şi dezvoltare a anumitor 
mecanisme psihice, îndeosebi verbale. Necesitatea 
gradării exerciţiului, dependenţa performanţei 
muzicianului, matematicianului sau fizicianului de 
varianta în care a exersat şi de durata exersării 
sugerează că, de fapt se acţionează deja asupra 
codul psihic, numai că, spunem noi, în mod 
empiric şi indirect. 

În concluzie, aşa cum în fizică, chimie sau 
biologie, unui proces i se caută explicaţia 
investigând mecanismul ce îl produce, şi în cazul 
„vieţii sociale”, al manifestărilor umane, este 
corect să presupunem şi să căutăm mecanismele 
ce le produc. Când spunem, de pildă, că omul este 
produsul relaţiilor sociale, - afirmaţie care nu 
rezolvă, ci doar oferă o pistă de cercetare pentru 
înţelegerea omului, - trebuie să ne întrebăm: cum 
influenţează relaţiile sociale mecanismele psihice? 
Dacă nu facem efortul să descifrăm aceste 


mecanisme, organizarea şi funcţionarea lor, ne 
situăm pe poziţia celui care crede că dacă a 
sesizat statistic o relaţie de dependenţă între 
fumat şi cancer a şi rezolvat problema combaterii 
acestei maladii. Simpla cercetare biologică, 
proprie acestui sfârşit de secol, dedicată 
problemei trecerii celulei în stare patologică 
atestă nevoia unei abordări de alt gen cercetătorii 
din domeniul social-umanului se pare că încă nu 
au tras concluziile necesare din situaţia 
semnalată; ei încă se felicită când identifică 
statistic diverse raporturi de dependenţă între 
anumite fenomene sociale. 

Am realizat această divagaţie sperând să 
reținem atenţia asupra corectitudinii poziţiei de 
principiu pe care am adoptat-o; identificarea 
mecanismelor psihice ce face posibilă 
diversificarea treptată a  modalităţilor de 
manifestare specifice omului este o pistă încă 
insuficient explorată dar capabilă să contribuie la 
înţelegerea structurilor sociale, la descifrarea 
ansamblului organizării antroposferei. 

3. Tipuri de filosofări 

Identificând mecanismele de semnificare a 
căror funcţionare face posibilă filosofarea ca tip 
de manifestare umană, devine posibilă clasificarea 
filosofării şi a construcţiilor filosofice în funcţie de 
tipul Mc.s. ce le-au generat. Clasificarea decurge 
din distincţie introdusă între Mc.s. teoretice tip E 
S-U ŞI S. Dacă distincţia este corectă, ei trebuie 
să-i corespundă trei tipuri de filosofări şi teorii 


filosofice: cele care au ca domeniu de referinţă 
existenţa fizică; cele care au ca domeniu de 
referinţă existenţa social-umană; cele care au ca 
domeniu de referinţă existenţa semantică. 
Distincția este confirmată deoarece nu numai că 
pot fi menţionate construcţii filosofice pentru a 
ilustra fiecare din tipurile semnalate dar sunt şi 
istorici ai filosofiei ce au consacrat deja expresii 
prin care desemnează primele două clase de 
filosofii: avem în vedere expresiile „filosofia 
naturii” şi „filosofia socială” (deşi, corect ar fi să 
se spună „filosofia socialului”). In ceea ce priveşte 
filosofiile domeniului semantic, încă nu s-a ajuns la 
conştientizarea caracteristicilor care dau notele 
comune diverselor filosofii ce au ca obiect 
limbajul, ştiinţa, semnificaţiile etc., a faptului că 
domeniile lor de referinţă sunt de natură 
semantică; situaţia se explică prin „tinereţea” 
acestor filosofii. 

4. O schiţă a evoluţiei filosofării 

Modelul codului verbal furnizează repere 
care, acceptate, conturează o schiţă a devenirii 
filosofării, nu numai a etapelor pe care aceasta le- 
a parcurs ci şi a etapelor ce urmează a fi parcurse. 
Deşi schiţa poate surprinde cititorul prin ineditul 
ei, datele furnizate până în prezent de 
istoriografia filosofici o confirmă, deci o fac 
plauzibilă. Supunând schiţa exigenţelor regulilor 
de acceptare a unei teorii se va constata că le 
trece cu succes. 

Acceptând că filosofarea este un proces de 


semnificare realizat sub controlul Mc.s. primare 
teoretice, modelul codului verbal indică trei 
aspecte care determina evoluția acesteia 1) 
constituirea succesiva a Mc.s. verbale teoretice tip 
F, tip S-U şi tip S; 2) constituirea succesiva a Mc.s. 
teoretice secundare gen cunoaştere, evaluare, 
decizie şi proiectarea acţiunii în cazul fiecăruia 
din cele trei tipuri de Mc.s. verbale; 3) 
constituirea şi evoluţia fiecărui cod verbal, deci şi 
a Mc.s. teoretice primare apte să realizeze sisteme 
filosofice, sub presiunea? nodificdrilor ce au loc în 
ambianța fizică, social-umană şi semantică a 
omului. In acest context vom trata evoluţia 
filosofiei numai din perspectiva primului aspect 
menţionat. 

In capitolul rezervat codului verbal am 
semnalat factorii care determină constituirea 
treptată a unor mecanisme de semnificare 
teoretică specializate pentru a prelucra mesaje 
provenite din ambianța fizică, social-umană şi 
semantică a omului. Cu acel prilej s-a impus 
concluzia că natura diferită a celor trei domenii 
ale antroposferei şi decalajul inevitabil între 
evoluţia domeniilor fizic, social-uman şi semantic 
în interiorul antroposferei explică imposibilitatea 
de a se constitui simultan mecanisme de 
semnificare specializate pentru a regla raporturile 
omului cu fiecare din domeniile menţionate. 
Conform acestei condiţionări, este inevitabil un 
decalaj între momentele în care fiecare din cele 
trei tipuri de Mc.s. teoretice primare devine 


capabil să realizeze filosofări şi, ca urmare, să 
genereze (obiectiveze) filosofii cu caracteristici 
distincte. În cazul în care codul verbal are o 
„evoluţie normala” (capitolul 4) iniţial se 
constituie Mc.s. F teoretice, deci se realizează 
filosofări ce vizează existenţa fizică; dezvoltarea 
domeniului  social-umanului determină apoi 
constituirea Mc.s. teoretice social-umane, deci 
realizarea filosofărilor ce vizează existenţa socială; 
dezvoltarea domeniului semantic, îndeosebi 
popularea lui cu entităţi teoretice filosofice şi 
ştiinţifice, determină constituirea Mess. S 
teoretice, deci realizarea filosofărilor ce vizează 
existența semantică. Mecanismele de semnificare 
S teoretice se dezvoltă în trei variante generând 
filosofări ce au ca domeniu de referință domeniul 
semantic F, domeniul semantic S-U şi, ca o 
performanță filosofică maximă, domeniul semantic 
în ansamblul său. 

Omenirea a realizat deja cele trei tipuri de 
filosofări şi, ca urmare, este posibilă analiza 
succesiunii creațiilor filosofice. De pildă, 
întrevedem posibilitatea de a concepe şi realiza 
studii pentru a răspunde la următoarele întrebări 
sugerate de schiţa expusă: a) reflexiile filosofice 
asupra „naturii” (cosmosului, materiei, „substanţei 
ultime” etc.) au precedat reflexiile filosofice 
focalizate pe problematica social-umanului (natura 
omului, organizarea socială etc.)? b) construcţiile 
filosofice tip S ce au ca domeniu de referinţă 
construcţiile semantice generate de Mc.s. tip F le 


preced pe cele care au ca domeniu de referinţă 
construcţiile semantice generate de Mc.s. tip S- 
U?; c) avansul incontestabil al teoriilor 
gnoseologice ce au rezultat din studiul teoriilor 
cognitive ce au ca domeniu de referinţă existenţa 
fizică faţă de reflexiile filosofice asupra teoriilor 
cognitive ce au ca domeniu de referinţă existenţa 
socială se datorează factorilor ce pot fi deduşi din 
modelul pe care l-am expus? 

Conştientizăm că schiţa evoluţiei filosofării 
care rezultă din modelul evoluţiei codului verbal 
nu poate avea decât statutul de ipoteză de lucru. 
Nu ne putem propune în acest context să-i probăm 
corectitudinea deoarece sunt necesare studii 
nuanţate ale gândirii filosofice. Semnalăm doar 
deschiderea acestui nou orizont de cercetare şi 
reținem atenţia că astfel de analize presupun 
numeroase clarificări conceptuale şi noi proceduri 
metodice. De pildă, vor trebui adoptate criterii de 
departajare între gândirea filosofică şi gândirea 
mitică compatibile cu modelul codului verbal 
astfel încât să se dea o interpretare corectă acelor 
creaţii pe care Gheorghe Vlăduţescu le numeşte 
„protofilosofice” (138). Probarea schiţei va 
presupune, de asemenea, luarea în consideraţie a 
distincţiei între filosofarea asupra unor probleme 
ale omului şi socialului utilizând Mc.s. tip F şi 
filosofarea care se realizează cu Mc.s. specifice, 
tip S-U; în primul caz omul şi socialul sunt 
asimilate existenţei fizice şi, ca urmare, un astfel 
de text nu este concludent pentru a ne pronunţa 


asupra decalajului în timp dintre primele două 
tipuri de filosofii. In mod similar se pune problema 
delimitării filosofiei semanticului de  reflexiile 
filosofice asupra unor entităţi semantice utilizând, 
neadecvat, Mc.s. tip F sau Mc.s. tip S-U. Vor trebui 
surmontate şi dificultăţi generate de diversitatea 
semnificaţiilor cu care a circulat termenul 
„Ştiinţă”, ele putând induce în eroare. De pildă, 
după criteriile furnizate de modelul nostru (a se 
vedea şi capitolul 9J, texte considerate a fi 
filosofice sunt elaborate în modalităţi ce justifică 
includerea lor în clasa construcţiilor ştiinţifice, iar 
texte considerate ştiinţifice aparţin, utilizând 
aceleaşi criterii, clasei construcțiilor filosofice. 

Capitolul IX 

ACTIVITATEA ŞTIINŢIFICĂ 

„Gândirea teoretică a flecarei epoci, prin 
urmare şi a epocii noastre, este un produs istoric 
care în perioade diferite ia forme diferite şi 
totodată un conţinut foarte diferit”. 

FR. ENGELS, Dialectica naturii 

După conturarea concluziilor referitoare la 
filosofare şi construcţiile filosofice am considerat 
legitimă transferarea atenţiei asupra ştiinţei, 
incluzând în domeniul de referinţa al termenului 
atât entităţile ştiinţifice cât şi procesele psihice şi 
activităţile umane ce le generează. Ne-am propus 
în primul rând să identificăm în modelele 
menţionate acele mecanisme şi procese de 
semnificare ce sunt responsabile de producerea de 
către om a construcţiilor semantice pe care 


obişnuim să le numim „ştiinţifice”. Am considerat 
apoi că acest pas, odată făcut, ne va permite să 
investigăm măsura în care datele conţinute în 
modelul  antroposferei despre mecanismele şi 
procesele de semnificare implicate în producerea 
construcţiilor ştiinţifice fac posibilă elucidarea 
unora din aspectele ce fac încă obiectul 
disputelor: specificul activităţii ştiinţifice, sfera ei 
de cuprindere, evoluţia şi raționalitatea ştiinţei. 

Analiza menţionată se justifică deoarece 
omenirea nu dispune încă de o explicație- 
satisfăcătoare a activităţii ştiinţifice şi produselor 
ei, teoriile ştiinţifice; s-au acumulat mai multe 
explicaţii despre diverse aspecte ale „ştiinţei, 
cele mai multe centrate pe „teoriile ştiinţifice”. 
Domeniul „ştiinţei<f a reţinut atenţia, a devenit 
obiect de analiză sistematică îndeosebi în secolul 
nostru, pe măsură ce teoriile ştiinţifice s-au 
diversificat şi cercetările s-au extins mult în raport 
cu dimensiunile perceptibile direct de om, atât 
spre microcosmos cât şi spre megacosmos. Ştiinţa 
nu putea să nu devină obiect de studiu când 
autonomia ei în raport cu alte tipuri de activităţi s- 
a accentuat, particularităţile activităţii ştiinţifice s- 
au acumulat şi unele din noile teorii au pus deja 
sub semnul întrebării teorii considerate anterior 
adevărate. 

Marele interes pentru înţelegerea naturii 
ştiinţei este atestat şi de evoluţiile rapide 
înregistrate de interpretările ce i-au fost date; 
până în prezent s-au succedat mai multe generaţii 


de teorii ce au ca obiect de studiu diverse aspecte 
ale ştiinţei. Iniţial ştiinţa a fost obiect al reflexiilor 
filosofice dar în ultimele decenii s-au înmulţit 
investigaţiile cu caracter ştiinţific ce-şi propun să 
clarifice anumite aspecte referitoare atât la 
teoriile ştiinţifice cât şi la modul în care ele sunt 
produse. La fel ca şi în cazul studierii altor 
domenii ale existenţei, primele explicaţii au 
generat rezerve, dispute şi studii soldate cu alte 
viziuni. Că omenirea nu dispune încă de o 
explicaţie unitară a structurii şi dinamicii ştiinţei o 
dovedeşte  coexistenţa mai multor discipline 
filosofice şi ştiinţifice care au ca domeniu de 
referinţă „ştiinţa“; obiectele lor de studiu sunt 
astfel dimensionate încât se abordează în mod 
izolat ceea ce se presupune a aparţine unei 
complexităţi a cărei organizare se amplifică 
treptat. Domeniul de referinţă este cel ce impune 
departajarea între abordarea istorică, sociologică, 
logică sau psihologică a ştiinţei? Aceste 
departajări nu sunt oare doar consecinţa unor 
optici umane ce au caracter istoric? Nu exprimă 
ele doar limite ale capacităţii omului de a aborda o 
problematică de o mare complexitate, limite 
inerente în primele stadii ale investigaţiilor dar 
depăşibile pe parcurs? Pertinenţa întrebărilor 
decurge din modelul evoluţiei codului verbal. 
Pentru stadiul înţelegerii naturii ştiinţei sunt 
edificatoare şi discuţiile referitoare la sfera de 
cuprindere a ştiinţei, statutul „ştiinţelor sociale” 
în raport cu cel al „ştiinţelor naturii”, raporturile 


dintre teorie şi metateorie. În sfârşit, nu există un 
consens asupra unei scheme care să explicitez 
caracteristicile evoluţiei ştiinţei; deşi în ultimele 
decenii s-au obţinut progrese importante în ceea 
ce priveşte diversificarea şi nuanţarea premiselor, 
ipotezelor şi metodelor de investigare a ştiinţei, nu 
s-a ajuns la consens asupra niciuneia din 
problemele ce fac obiectul analizelor. Am 
menţionat aceste aspecte pentru a aduce în 
atenţia cititorului actualitatea problematicii 
asupra căreia ne pronunțăm în continuare 
adoptând ca sistem de referinţă modelul 
antroposferei. 

1. Mecanismele de semnificare implicate în 
producerea teoriilor ştiinţifice 

Din perspectiva modelului antroposferei, 
teoria ştiinţifică este produsul unor procese de 
semnificare mai complexe decât cele care 
generează construcţiile filosofice deoarece se 
realizează cu participarea ambelor niveluri ale 
Mc.s. teoretice, sub controlul Mc.s. teoretice 
secundare. Corectitudinea acestei caracterizări 
este susținută de numeroase fapte. 

Dacă activității ştiinţifice îi este proprie 
centrarea nu pe entităţi concrete, ci pe clase de 
obiecte, pe ideea-obiect, ea este realizată cu 
concursul Mc.s. pe care le-am numit „teoretice“; 
de altfel, am denumit astfel aceste mecanisme de 
semnificare având în vedere utilizarea termenului 
timp de milenii pentru a desemna activităţi prin 
care omul se desprinde de concret. 


Există un consens aproape general în ceea ce 
priveşte implicarea  intuiţiilor în producerea 
teoriilor, cel puţin în geneza ipotezelor de lucru; în 
general creativitatea ce intervine în producerea 
teoriilor ştiinţifice rămâne un proces psihic care 
scapă activităţii deliberate, nu se poate explica 
doar prin raționamente. lInterpretăm situaţia 
semnalată ca un indiciu al implicării Mc.s. 
teoretice primare în elaborarea teoriilor ştiinţifice; 
funcţionarea nivelului primar al codului verbal ca 
„cutie neagră” pentru om explică dificultăţile de 
înţelegere a actului creator în cunoaştere; rolul 
inspiraţiei, al intuiţiei în descoperirea ştiinţifică - 
la care se referă numeroşi oameni de ştiinţă, se 
explică prin intervenţia Mc.s. teoretice primare. 

Nevoia resimţită de teoretician de a vizualiza 
construcţia semantică, apelul la imagini bisau 
tridimensionale în procesul demonstrațiilor etc., 
semnalează implicarea codului figurativ cel puţin 
în unele etape ale elaborării şi verificării teoriilor 
ştiinţifice. 

Dacă, spre deosebire de filosofare, activitatea 
ştiinţifică se caracterizează prin adoptarea 
deliberată a unor premise şi utilizarea unor 
metode de cercetare şi verificare a rezultatelor, 
este plauzibil că ea este realizată cu participarea 
Mc.s. teoretice secundare. Dar Mc.s. secundare nu 
sunt doar implicate în geneza teoriilor ştiinţifice; 
ele stimulează, orientează, coordonează şi 
controlează ansamblul proceselor de semnificare 
ce participă la conturarea acestora. Exercitarea 


acestor funcţii de către nivelul secundar al codului 
verbal este probată de ponderea activităţilor 
deliberate în elaborarea teoriei ştiinţifice. Omul de 
ştiinţă deliberează asupra obiectului de studiu, 
premiselor şi metodelor, stimulează şi orientează 
intuiţia sistematizând diverse informaţii, supune 
intuiţiile la diverse probe, dezvoltă consecinţele 
ipotezelor intuite, compară diverse soluţii etc. Din 
contribuţiile codului figurativ şi nivelului primar al 
codului verbal rămân, aşadar, acele semnificaţii 
care rezistă  amplelor activităţi deliberate, 
activităţi realizate cu concursul Mc.s. teoretice 
secundare. 

2. Criterii de departajare între teorii filosofice 
şi ştiinţifice 

Modul în care am caracterizat cele două clase 
de teorii ne permite şi, într-un fel, ne obligă să 
abordăm problematica de-acum tradiţională a 
criteriilor de demarcaţie dintre filosofic şi ştiinţă. 
Spunem „ne obliga” deoarece conştientizăm ca 
această problematică este - folosind o figură de 
stil - o piatră de încercare a corectitudinii 
afirmațiilor anterioare despre cele două domenii 
teoretice. Dacă modelele care au făcut posibile 
afirmaţiile sunt corecte, ele ar trebui să ofere 
repere pentru a formula criterii prin care să 
departajăm între teorii filosofice şi teorii ştiinţifice 
şi între cele două moduri de manifestare teoretică. 
Cu alte cuvinte, imposibilitatea de a identifica 
criterii de departajare între cele două tipuri de 
activităţi teoretice ar pune sub semnul întrebării 


corectitudinea modelului omului şi, ca urmare, 
modul în care am caracterizat filosofarea şi 
activitatea ştiinţifică. 

Modelul codului verbal şi cel al activităţilor 
umane mediate de codul verbal dezvăluie atât 
trăsături comune  „filosofici” şi „ştiinţei” cât şi 
deosebiri, note specifice acestora. 

Trăsăturile comune provin din faptul că în 
ambele cazuri sunt implicate Mc.s. teoretice, din 
generarea Mc.s. teoretice secundare de către 
nivelul primar al codului verbal, deci de Mc.s. 
teoretice primare, din implicarea inevitabilă a 
Mc.s. teoretice primare în elaborarea teoriilor 
ştiinţifice şi din posibilitatea implicării Mc.s. 
teoretice secundare în elaborarea construcţiilor 
filosofice. 

În ceea ce priveşte distincţia între „filosofic” 
şi „ştiinţă”, ea se manifestă atât la nivelul 
activității teoretice cât şi la cel al entităților 
semantice produse de activităţile teoretice. Ca 
urmare a rolului prim jucat de Mc.s. teoretice 
secundare activităţii ştiinţifice îi este proprie 
explicitatea premiselor, ipotezelor şi 
raţionamentelor (fie ele inductive, analogice, 
deductive...); filosofarea este „speculativă” tocmai 
datorită caracterului implicit al structurii 
procesului de gândire. Filosoful nu poate 
„experimenta” sau construi modele pe care apoi 
să le testeze tocmai pentru că nu a deliberat 
asupra premiselor, nu a utilizat consecvent 
anumite procedee de raționare. Dacă ar proceda 


astfel, demersul lui ar fi controlat de Mess. 
secundare, deci ar deveni ştiinţific. Comparând nu 
procesele de gândire ce delimitează filosoful de 
omul de ştiinţă, ci produsele acestora, constatăm 
alte deosebiri. În primul rând construcţia 
ştiinţifică are altă structură decât cea filosofică. 
Teoriile cognitive  axiomatizate sunt expresii 
elocvente ale particularităţilor ştiinţifice în raport 
cu cele filosofice. 

Deosebirile se manifestă şi dacă luăm în 
consideraţie finalitatea celor două clase de 
construcţii teoretice; când ne referim la 
„finalitate” avem în vedere natura explicit fie 
cognitivă, fie  evalutivă, fie decizională, fie 
praxiologică a teoriei ştiinţifice. Filosofiile în 
schimb sunt construcţii concomitent cognitive, 
evaluative şi normative, iar cele trei aspecte 
(dimensiuni) nu sunt delimitate.  Distincţiile 
posibile prin raportare la modelul codului verbal 
sunt verificabile, rămâne doar să se conceapă 
modalităţi pertinente de analiză a textelor 
ştiinţifice şi filosofice. 

Modelul codului verbal reţine atenţia, de 
asemenea, că o construcţie teoretică prin 
finalitatea şi structura ei poate fi „filosofică” şi să 
conţină „insule” în care demersul este ştiinţific, 
dar poate fi „ştiinţifică” şi să conţină în articulaţia 
ei porţiuni abordate şi soluționate „filosofic”, deci 
să includă opţiuni şi evaluări furnizate de Mc.s. 
teoretice primare şi încă neprelucrate critic de 
Mc.s. teoretice secundare. 


Având în vedere ansamblul aspectelor 
furnizate de modelul codului verbal, conchidem că 
o teorie este ştiinţifică dacă: 

1) este explicit fie cognitivă, fie evaluaţi vă, 
fie decizională, fie praxiologică; 

2) explicitează premisele pe care se fundează: 

3) este rezultatul aplicării deliberate, 
sistematice a unor metode de investigare, 
autoverificare şi expunere a rezultatelor. 

O teorie care nu satisface cerințele 
menţionate nu este realizată sub controlul 
mecanismelor secundare de semnificare şi, ca 
urmare, este o construcţie filosofica. 

Criteriile deduse din modelul antroposferei 
sunt plauzibile deoarece sunt falsificabile şi nu 
sunt contrazise de datele furnizate atât de creaţia 
filosofică cât şi de cea ştiinţifică. 

În primul rând este unanim acceptat astăzi că 
demersului filosofic îi este proprie dimensiunea 
„axiologică”. Toate ontologiile nu sunt „simple” 
explicaţii cognitive; ele sunt în primul rând 
evaluări ale condiţiei umane. În cadrul filosofiei 
materialist-dialectice, de pildă, soluţia problemei 
considerată tradiţional „fundamentală”, - cea a 
„raportului dintre existenţă şi conştiinţă” - nu este 
o descriere, ci o pledoarie în favoarea unei viziuni 
despre acest raport, care apoi devine criteriu de 
evaluare a „poziţiei” pe care se situează un filosof. 

Criteriile de departajare între filosofic şi 
ştiinţă sunt compatibile şi cu „criteriul de 
demarcaţie” al ştiinţei de „metafizică” propus de 


Karl Popper - falsificabilitatea teoriilor ştiinţifice 
(110, p. 78), cu precizarea însă că atunci când K. 
Popper l-a propus el a avut în vedere doar teoriile 
ştiinţifice cognitive; deci el l-a considerat valabil 
numai pentru a aprecia o teorie ştiinţifică 
cognitivă. 

În sfârşit, criteriile menţionate sunt valabile 
în cazul tuturor celor trei tipuri de filosofii şi teorii 
Ştiinţifice deoarece criteriile furnizate de 
caracteristicile mecanismelor de  semnificare 
implicate nu sunt dependente de particularităţi ale 
domeniului de referinţă al teoriei, ci doar de 
însuşiri ale codului verbal. 

Criteriile expuse, dacă sunt acceptate, pun 
într-o nouă lumină anumite construcţii teoretice; 
din perspectiva lor unele teorii ce îşi spun 
„filosofice” apar a fi ştiinţifice. Este semnificativ 
că Newton şi-a apreciat creaţia ştiinţifică drept 
„principii ale filosofiei naturii”, iar în urmă cu 
două secole Imm. Kant încă nu diferenţia 
activitatea filosofică de cea ştiinţifică, deşi erau 
deja elaborate teorii ulterior recunoscute ca 
„Ştiinţifice”. In această situaţie se află în acest 
secol o parte din lucrările ce se includ în sfera 
logicii, logicii ştiinţei şi a „filosofici analitice”. 
Modul în care unii cercetători din aceste domenii 
înţeleg să-şi  decupeze obiectul de studiu, 
metodele de cercetare utilizate, faptul că ei 
concep ca orice controversă să fie decisă prin 
analize formale şi cercetări empirice, pun sub 
semnul întrebării caracterul filosofic, deci 


speculativ, al unora din lucrările lor (Carnap, 
Tarski, etc.). Este discutabilă şi includerea în sfera 
„filosofici ştiinţei” a unor lucrări care elaborează 
modele ale ştiinţei, ele fiind rezultatul unor 
demersuri falsificabile. Avem în vedere, de pildă 
lucrările fundamentale ale lui Th. Kuhn, K. Popper, 
St. Toulmin, W. Stegmuller. Desigur, în lucrările pe 
care le avem în vedere sunt şi părţi ce trădează o 
elaborare de tip filosofic, dar situaţia este 
explicabilă cât timp autorii se consideră filosofi; 
important este că demersul realizat de autorii 
citați satisface criteriile pe care le-am enunțat 
anterior pentru a fi considerat ştiinţific. 

3. Tipuri de activităţi şi teorii ştiinţifice 

Odată identificată funcţia coordonatoare a 
Mc.s. teoretice secundare în producerea teoriilor 
ştiinţifice, informaţiile furnizate de modelul 
codului verbal despre aceste Mc.s. nu pot să nu fie 
luate în consideraţie. Avem în vedere în primul 
rând semnalarea celor trei tipuri de Mc.s. Dacă 
distincţia este corectă, ei trebuie să-i corespundă 
trei tipuri de activităţi şi teorii ştiinţifice: 1) cele 
care au ca domeniu de referinţă existenţa fizică; 2) 
cele care au ca domeniu de referinţă existenţa 
social-umană; 3) cele care au ca domeniu de 
referinţă existenţa semantică. 

Confirmă activitatea ştiinţifică realizată până 
în prezent clasificarea dedusă din modelul 
antroposferei? Răspunsul este afirmativ deoarece 
a intrat deja în domeniul evidenţei existenţa 
„Ştiinţelor naturii” şi a „ştiinţelor sociale” iar 


numeroase ştiinţe ale semanticului au prins contur 
deşi nu sunt astfel denumite; de pildă 
matematicile, logicile, lingvistica, semiotica au 
comun faptul că domeniul lor de referinţă este de 
natură semantică. Modelul antroposferei, 
semnalând existenţa domeniului semantic, ne 
ajută deci să sesizăm notele comune ale unor 
domenii teoretice în continuă expansiune, care se 
confruntă şi cu probleme ce decurg din lipsa 
consensului asupra naturii domeniului lor de 
referinţă.  Cunoscutele dispute referitoare la 
natura logicii şi matematicii sau cele reactualizate 
de distincţia introdusă de K. Popper între cele 
„trei lumi” sunt dovezi că se conştientizează 
necesitatea de a clarifica natura domeniilor de 
referinţă ale ştiinţelor ce nu se pot circumscrie în 
sfera existenţei sociale sau a celei fizice. Cu alte 
cuvinte, s-a conştientizat că ele nu aparţin nici 
ştiinţelor naturii, nici ştiinţelor social-umane dar 
au lipsit reperele pentru a li se descifra natura 
comună, semantică. e 

Clasificarea activităţii ştiinţifice în funcţie de 
cele trei domenii (fizic, social-uman şi semantic) 
nu este formală; ea deschide un câmp larg de 
probleme ce vor trebui soluționate. De pildă, 
fiecare domeniu apărând în modelul antroposferei 
ca o complexitate organizată, diversele ştiinţe 
care studiază acum anumite aspecte ale unui 
domeniu trebuie să ajungă treptat, prin 
intermediul unor soluţii provizorii, la o abordare 
convergentă, la un model unitar al domeniului 


respectiv. Cu alte cuvinte, prin sinteze succesive 
se vor contura trei modele, câte unul pentru 
fiecare din cele trei domenii. Tendinţa sugerată de 
modelul antroposferei este deja sesizabilă în 
cadrul ştiinţelor  „naturii”; avem în vedere 
sintezele din interiorul fizicii, amplificarea 
studiilor biochimice, biofizice, fizico-chimice, 
corelarea studiilor localizate pe macrocosmos cu 
cele dedicate microcosmosului. 

Dar deducţia nu se opreşte aici; dacă schiţa 
antroposferei este corectă, deoarece ea indică 
anumite raporturi de dependenţă între existenţa 
fizică, social-umană şi semantică în interiorul 
antroposferei, raporturi care dau chiar structura 
antroposferei, ştiinţele trebuie să evolueze către o 
sinteză care să redea un model nuanţat al 
intercondiţionărilor dintre cele trei domenii şi 
metodologii de evaluare şi decizie, încât omul nu 
numai să-şi înţeleagă corect locul în Existenţă, dar 
să fie în măsură să acţioneze astfel încât să nu 
introducă disfuncţii în antroposferă. 

4. Genuri de activităţi şi teorii ştiinţifice 

Identificarea activităţii ştiinţifice cu cea 
coordonată de Mc.s. teoretice secundare conduce 
şi la o altă clasificare a ştiinţei, deoarece modelul 
codului verbal dezvăluie constituirea succesivă a 
patru genuri de Mc.s. secundare teoretice. Lor 
trebuie să le corespundă patru genuri de activităţi 
ştiinţifice: cognitive, evaluative, decizionale şi de 
proiectare a execuţiei. Ultimul gen de activităţi 
ştiinţifice îl vom denumi „praxiologic”, luând în 


consideraţie accepţia dată termenului de Tadeusz 
Kotarbinski în lucrarea Tratat despre lucrul bine 
făcut, care îşi propune să ofere reguli nu de 
cunoaştere, evaluare sau adoptare a deciziilor ci 
de proiectare, de alegere a unor modalităţi de 
îndeplinire a deciziilor. 

Clasificarea activităţii ştiinţifice realizată din 
perspectiva modelului codului verbal nu concordă 
cu viziunea tradiţională despre ştiinţă, care 
echivalează activitatea ştiinţifică cu activitatea 
cognitivă.  Considerarea  „ştiinţe!” o expresie 
sinonimă cu „cunoaşterea ştiinţifică” este clar 
exprimată în numeroase afirmaţii prin care diferiţi 
gânditori au caracterizat ştiinţa. De pildă, 
Aristotel afirma că „ştiinţa vizează necesitatea şi 
eternul” (4); pentru teologi ştiinţa este 
cunoaşterea pe care Dumnezeu o are despre lume, 
spiritul uman primind revelaţia unui adevăr care îl 
transcende; pentru Laplace ştiinţa este activitatea 
ce explică realul fără a apela la ipoteza” 
existenţei lui Dumnezeu. Toate aceste afirmaţii au 
comun faptul că vizează doar activitatea cognitivă. 
Şi în secolul nostru, deşi modalităţile de descifrare 
a ştiinţei s-au diversificat, numeroase analize ale 
cunoaşterii ştiinţifice continuă să aibă comun 
faptul că se referă la ştiinţă în general, ca şi cum 
„Ştiinţa” ar avea numai finalitate cognitivă. De 
pildă, concepţiile lui K. Popper şi Thomas Kuhn 
despre evoluţia „ştiinţei” de fapt au în vedere doar 
cunoaşterea ştiinţifică. De asemenea, atunci când 
K. Popper, PC. Feyerabend sau St. Toulmin se 


pronunţă asupra raţionalităţii ştiinţei, ei vizează 
de fapt doar cunoaşterea ştiinţifică; este puţin 
probabil că raționalitatea cunoaşterii ştiinţifice, 
orice  accepţie i-am da, este aceeaşi cu 
raționalitatea deciziei ştiinţifice sau a evaluării 
ştiinţifice. 

În lumina distincţiilor introduse, cunoaşterea 
ştiinţifică poate fi caracterizată ca acea activitate 
umană care, fiind guvernată de mecanisme 
cognitive teoretice secundare, conține numai 
procese cognitive (nu şi procese evaluative), şi se 
realizează respectând deliberat anumite reguli 
privind alegerea premiselor, constituirea 
explicaţiilor, expunerea şi probarea rezultatelor. 
Caracterul „teoretic” al cunoaşterii ştiinţifice se 
manifestă prin faptul că nu urmăreşte a se afla 
răspunsuri la probleme cognitive ce vizează 
entităţi particulare, ci se doreşte o caracterizare a 
clasei obiectelor de acelaşi gen, identificarea unor 
constante (legi) în manifestările aparent 
întâmplătoare, schițarea unor modele ale 
organizării şi funcționării domeniului de referință 
decupat din existență. 

Rolul coordonator al mecanismelor secundare 
teoretice gen cunoaştere este concretizat în 
explicitarea unor premise de lucru, în organizarea 
procesului de verificare a ipotezelor oferite de 
procesele de semnificare primară, în utilizarea 
deliberată a unor proceduri de analiză logică, 
eventual a calculului matematic, în acceptarea 
caracterului ipotetic al construcției teoretice 


rezultate şi a necesităţii acceptării ei în măsura în 
care reuşeşte să satisfacă anumit exigente, 
îndeosebi să rezolve anumite probleme, puse dar 
nerezolvate de teorii anterioare. 

Din rolul coordonator al mecanismelor 
cognitive secundare decurge şi separarea 
proceselor cognitive de procesele evaluative, 
separare subliniată în devenirea activității 
ştiinţifice de preocuparea pozitiviştilor de a izola 
actul cunoaşterii de „filosofare”, de orice poziţie 
„metafizică”, de evaluări spunem noi. Modelul 
codului verbal explică atitudinea reducţionistă 
semnalată prin succesiunea dezvoltării celor patru 
genuri de Mc.s. secundare; prin dezvoltarea cu 
prioritate a  Mc.s. teoretice cognitive, prin 
decalajul existent între procesele teoretice 
secundare cognitive şi cele evaluative, decizionale 
etc. 

Dacă modelul antroposferei este corect, 
omenirea dezvoltă succesiv ştiinţe cognitive, 
evaluative, decizionale şi praxiologice. 
Plauzibilitatea acestei deducții este susţinută de 
evoluţiile recente din sfera „ştiinței”. Deşi viziunea 
tradiţională despre ştiinţă, încă puternică în acest 
secol, reduce ansamblul activităţii ştiinţifice la cea 
cognitivă, evoluţia efectivă a ştiinţelor, îndeosebi 
în ultimele decenii, confirma corecţi - tudinea 
distincţiei între cele patru genuri de activităţi 
ştiinţifice. In ultimele decenii vorbim despre 
„Ştiinţa conducerii”, „teoria deciziei”, 
„praxiologie” etc. care, evident, nu sunt entităţi 


semantice de genul teoriilor ce oferă modele ale 
existenţei; ele nu conţin explicaţii ale organizării 
şi funcţionării unor domenii ale existenţei fizice 
sau semantice - ca în cazul fizicii, chimiei, 
biologiei sau sociologiei - ci metodologii. Teoria 
deciziei de pildă, este o construcţie semantică ce 
propune o modalitate de sistematizare a 
procesului de adoptare a deciziilor. Teorii de genul 
teoriei deciziei sunt centrate nu pe dezvăluirea 
mecanismelor sau legităţilor ce guvernează un 
domeniu al existenţei, ci pe elaborarea unor 
agloritmi care să regleze un gen de activitat: 
Evident, procesul de elaborare nu poate să nu se 
realizeze în funcţie de o anumită viziune despre 
mecanismele şi legile ce guvernează practica 
umană, relaţiile omului cu ambianța sa, dar ea 
intră în sfera premiselor. În ultimele decenii s-au 
conturat numeroase teorii ce oferă algoritmi 
pentru reglarea unor activităţi productive 
complexe. De pildă, exista teorii ale construirii 
rachetelor, centralelor nucleare etc.; ele sunt 
construcții semantice teoretice deoarece sunt 
produsul unor procese de semnificare ce nu au ca 
obiect situații izolate, localizate spaţio-temporal 
dar, oferind principii şi procedee de reglare a 
activității productive, nu pot fi incluse în sfera 
teoriilor cognitive. 

Aşadar, viziunea despre ştiinţa ca activitate 
doar cognitivă nu mai corespunde actualului 
stadiu al activităţii ştiinţifice, iar modelul codului 
verbal oferă posibilitatea clasificării activităţilor 


„Ştiinţifice” într-un mod care se dovedeşte a fi 


plauzibil. 


Corelând cele două clasificări ale activităţilor 


ştiinţifice, 


descoperim posibilitatea de a 


se 


constitui douăsprezece clase de activităţi şi teorii 
ştiinţifice. (Tabelul nr. 1) 


Tabel nr. 1 
Ti Gen Mce. $ Me. s. teo| Me.s. teore- |Mc. s. teore- |Mc. s. teore- 
| ME š teoretice |retice tice gen tice gen tice gen 
antes gen cu- [evaluare decizie proiectare 
= LI] | noaștere activitate 
tice | 
Mc. s. F Teorii F [Teori F | Teorii F Teorii F 
teoretice cogniti- |cvalua- | decizio- praxiolo- 
ve | tive nale gice 
E Wea leage legi mn 
Mc. s. S-U Teorii | Teorii Teorii S Teorii S-U 
| teoretice S-U cog- |S-U cva- decizio- praxiologice 
nitive luative | nate 
DONS, Gi | 
Mc. s. S [Teorii S |Tceorii S Teorii Teori S . 
teoretice cogniti-  |evalua- S-U deci- proxiologice 
ve | tive zionale 


Dat fiind stadiul atins de ştiinţă, caracterul 
recent al preocupărilor ştiinţifice necognitive, încă 
nu se pot ilustra toate cele douăsprezece clase de 
teorii ştiinţifice. Mai mult, neconştientizându-se 
caracterul distinct al celor patru genuri de 
procese de semnificare, preocuparea 
cercetătorilor de a lua în considerație specificul 
fiecărui gen nu poate fi decât sporadică şi 
întâmplătoare. De asemenea, lipsa criteriilor 
pentru a distinge teoriile tip S a făcut ca unele 
teorii ştiinţifice să fie considerate „meta-teorii”. 
Avem aici un indiciu că s-a sesizat dependenţa 
teoriilor S de teoriile F şi S-U, însă într-un mod 


vag. Nu este însă pentru prima oară în istoria 
ştiinţei când iniţial nu se conştientizează corect 
natura dependenţelor şi „cauzele” acestora. 

5. Stadii ale ştiinţei 

Conform modelului codului verbal, 
mecanismele de semnificare, indiferent de tipul 
sau genul lor, îşi modifică succesiv criteriile şi 
regulile de semnificare, organizarea internă până 
ajung la un - stadiu funcţional care asigură omului 
un comportament ce nu introduce disfuncţii în 
antroposferă. Caracterul necesar al acestei 
evoluţii decurge atât din imposibilitatea ca Mc.s. 
să se constituie de la început în varianta optimă, 
cât şi din faptul că antroposfera, evoluând în 
funcţie de stadiul capacităţii funcţionale a omului, 
îşi modifică succesiv presiunile, determină noi 
ameliorări în Mc.s., încât omul să-şi amelioreze 
performanţele, să nu mai introducă disfuncţii în 
structurile sociale. 

Situaţia semnalată este valabilă şi pentru 
Mc.s. teoretice; evoluţia lor explică cunoscutul 
sens al evoluţiei activităţii ştiinţifice, producerea 
de teorii mai cuprinzătoare şi cu un grad de 
corectitudine şi nuanţare tot mai mare. 

Schema modelului codului verbal explică şi 
situaţia evidențiată îndeosebi de studiile 
întreprinse de Thomas Kuhn; avem în vedere 
faptul că inițial coexistă mai multe teorii despre 
acelaşi domeniu de referință iar pe parcurs se 
ajunge, treptat, la elaborarea unei singure teorii, 
care reuşeşte să abordeze în mod unitar 


ansamblul domeniului vizat. Caracteristicile 
inițiale ale Mc.s. teoretice, (caracterul unilateral 
sau incorect al criteriilor de semnificare, lipsa 
unor criterii şi reguli de semnificare, structura 
necorespunzătoare a Mc.s.) dau caracterul 
nesatisfăcător al primelor teorii iar problemele pe 
care ele le generează, confruntarea dintre 
cercetători şi constituirea instituțiilor ştiinţifice 
pentru a facilita coordonarea cercetărilor exercită 
presiuni pentru corectarea şi nuanţarea Mc.s. 
teoretice. In acest fel omul devine capabil să 
elaboreze alte teorii, mai bune, fie ele cognitive, 
evaluative, decizionale sau praxiologice. 

Când Mc.s. - sub presiunea dialogului pe care 
omul îl întreţine cu domeniul de referinţă, teoriile 
existente şi activităţile pragmatice şi practice - 
ajung în stadiul în care conţin numai criterii şi 
reguli de semnificare pertinente, omul devine 
capabil să elaboreze o teorie care să se 
dovedească a fi o soluţie cuprinzătoare. Teoriile 
finale înlătură neajunsurile teoriilor anterioare, 
ele satisfac şi proba ultimă, a practicii, deoarece 
când sunt preluate de activitatea pragmatică se 
dovedesc apte să regleze comportamentul uman în 
domeniul vizat fără a genera şi disfuncţii. Cât timp 
teoriile nu ajung în acest stadiu, ele nu sunt de 
fapt utilizabile în activitatea practică, nu o pot 
ghida, deoarece efectele obţinute corespund doar 
parţial aşteptărilor şi, în plus, apar diverse efecte 
colaterale, ce fac cel puţin parţial incontrolabil 
procesul declanşat. 


Din schema expusă rezultă că evoluţia nu se 
reduce nici la teorii, nici la procedurile 
teoreticienilor, nici la mecanismele de semnificare 
implicate în activităţile teoretice; de fapt Mc.s., 
activităţile teoretice, teoriile şi instituțiile 
ştiinţifice ce abordează un anumit domeniu al 
Existenţei constituie un complex care evoluează 
global. Recunoaştem aici domeniile „profesionale” 
pe care le-am semnalat când ne-am referit la 
organizarea etnosistemelor. Numim un astfel de 
complex - „domeniu ştiinţific” şi considerăm că 
atunci când ne referim la „ştiinţă” trebuie să avem 
în vedere de fapt „domeniul ştiinţei” nu una din 
componentele menționate, considerată izolat; în 
acelaşi mod trebuie să abordăm „domeniul 
biologiei”; „domeniul matematicii” etc. 

Din perspectiva aspectelor aduse în discuție 
un domeniu ştiinţific parcurge două stadii, trece 
de la Mc.s., activităţi ştiinţifice, instituții şi teorii 
necompatibile la  Mc.s., activităţi ştiinţifice, 
instituţii şi teorii ce abordează global şi unitar 
domeniul de referinţă, cu rezultate ce rezistă 
probei supreme - practica umană. 

Deoarece stadiul final este unul ce realizează 
o soluție unitară, care înlătură abordările 
unilaterale - ce se dovedesc a fi o sursă de erori -, 
îl numim stadiul „sistemic” al unui domeniu 
ştiinţific; stadiul ce îl precede îl vom numi 
„presistemic”. Aşadar, în stadiu presistemic un 
domeniu ştiinţific va fi eterogen; el va conţine 
teorii concurente, activităţi ştiinţifice şi Mc.s. 


necompatibile, instituţiile vor fi şi ele afectate 
organizatoric şi funcţional de această situaţie. 

În lumina acestor precizări ceea ce se 
obişnuieşte a se numi „evoluţia ştiinţei” se 
dovedeşte a fi de fapt „evoluţia domeniilor 
ştiinţifice”. Acestea vor trebui studiate pentru a se 
ajunge la o înţelegere corectă, cuprinzătoare şi 
detaliată a funcţiilor ştiinţei în evoluţia omenirii, 
pentru ca omul să devină capabil să optimizeze 
evoluţia unui domeniu ştiinţific, să-i grăbească 
evoluţia către stadiul sistemic. Explicația 
caracterului inevitabil al celor două stadii pe care 
le parcurge orice domeniu ştiinţific a fost furnizată 
de modelul evoluției codului verbal: teoriile 
Ştiinţifice sunt dependente de activitatea 
oamenilor de ştiinţă care, la rândul ei, este 
dependentă de însuşirile Mc.s. teoretice implicate 
în elaborarea teoriilor; cum Mc.s. teoretice nu pot 
conține de la început criterii şi reguli de 
semnificare pertinente şi suficiente, teoriile vor fi 
inițial unilaterale şi cel puțin parţial eronate. 

În procesul analizei domeniului ştiinţei din 
perspectiva reperelor oferite de modelul 
antroposferei, distingând cele două stadii, le-am 
considerat sinonime cu stadiile semnalate de 
Thomas Kuhn în Structura revoluțiilor ştiinţifice. 
Avem în vedere distincţia ps care a introdus-o 
între stadiul  „preparadigmatic” şi stadiul 
„paradigmatic” al unei ştiinţe; prin ultimul stadiu 
desemnând situaţia în care toţi oamenii de ştiinţă 
dintr-un domeniu „împărtăşesc şi cunosc aceeaşi 


paradigmă” (p. 63). „Numai paradigma, afirmă Th. 
Kuhn, promovează o cercetare realmente 
eficientă: pe de o parte, pentru că prin încheierea 
disputelor dintre şcoli se punea astfel capăt 
reluării permanente a problemelor fundamentale; 
pe de altă parte, pentru că încrederea că se află 
pe calea cea mai bună îi încurajează pe oamenii de 
ştiinţă să întreprindă investigaţii mai precise, mai 
esoterice şi mai îndelungate” (p. 61). Disputele 
provocate de utilizarea termenului „paradigmă“, 
în lucrarea citată, cu numeroase semnificaţii, 
asupra cărora ne-a atras atenţia Achim Mihu, r. c- 
au determinat să nuanţăm analiza comparativă. 
Th. Kuhn a sesizat un proces real - trecerea de la 
situaţia în care coexistă mai multe „şcoli”, care 
avansează teorii  necompatibile, la situația 
caracterizată prin consensul asupra unei teorii, 
considerată în continuare o teorie-cadru; el a 
sesizat cele două stadii investigând conduita 
cercetătorilor, modul de comunicare a rezultatelor 
cercetărilor (cărţi, reviste), constituirea şi evoluţia 
instituţiilor ştiinţifice, pătrunderea teoriilor în 
manuale şi instituţiile de învăţământ, succesiunea 
teoriilor. Am spune că Th. Kuhn acordă termenului 
„paradigmă” mai multe accepţii din dificultatea de 
a delimita acel „ceva” care, în viziunea lui Kuhn, s- 
ar contura treptat, ca urmare a complexului 
proces de dezvoltare a ştiinţei şi care în cele din 
urmă ar da coerenţă, stabilitate şi perspectivă 
activităţii de cercetare ştiinţifică într-un anumit 
domeniu. 


Modelul la care ne raportăm oferă repere 
pentru a construi o explicație diferită. 
Identificarea domeniului profesional semnaţic şi, 
ca un caz particular, a domeniilor ştiinţifice aduce 
în prim plan, ca şi la Kuhn, nevoia de a nu reduce 
cercetarea ştiinţei la studiul teoriilor ştiinţifice, 
dar autorul analizat nu a luat în consideraţie 
constituirea domeniilor profesionale ca 
complexităţi cu o organizare în evoluţie, care 
condiţionează actul creaţiei ştiinţifice. Diferenţa 
între cele două abordări este dată şi de faptul că 
noi luăm în consideraţie mecanismele semantice 
implicate în crearea teoriilor; însuşirile acestora, 
cum am semnalat, indică inevitabilitatea soluţiilor 
provizorii şi caracterul unilateral, parţial eronat şi 
vag al primelor teorii. Nu credem că trebuie în 
vocată nicio „paradigmă”, în oricare din accepţiile 
atribuite acestui termen de Kuhn, pentru a explica 
atât confruntarea dintre cercetători cât şi evoluţia 
spre acceptarea unei soluţii unice. O teorie nu 
devine o paradigmă; pur şi simplu ea este sau nu 
acceptată datorită raporturilor ce se stabilesc 
între însuşirile ei şi însuşirile Mc.s. ale 
cercetătorilor ce o analizează. Termenul 
„paradigmă” complică înțelegerea organizării şi 
evoluţiei unui domeniu ştiinţific, deoarece nu îi 
corespunde nimic în acel domeniu. Dacă se 
acceptă că aspectele luate în consideraţie de Th. 
Kuhn reprezintă o complexitate organizată, un 
„domeniu semantic”, cum l-am numit noi, şi că 
domeniul se constituie treptat tinzând către 


stadiul „sistemic”, pe care îl atinge când, în urma 
evoluţiei Mc.s. teoretice, oamenii reuşesc să 
dispună de o teorie-cadru globală, care conţine o 
soluţie corectă şi unitară, se poate rescrie schema 
avansată de Th. Kuhn fără a utiliza în niciun loc 
termenul „paradigmă”. Datele puse la dispoziţie 
de investigaţiile sale vor contribui la înţelegerea 
mai nuanţată a modului în care domeniile 
ştiinţifice avansează spre starea sistemică. 


Revenind asupra problematicii abordată în 
acest capitol, considerăm soluţiile avansate doar 
scheme ipotetice deduse din modelul 
antroposferei, care au un anumit grad de 
plauzibilitate; în favoarea lor pledează anumite 
date din evoluţia ştiinţei, aşa cum sunt cunoscute 
astăzi empiric. Posibilitatea de a identifica limitele 
unei teorii mult controversate astăzi este de 
asemenea, conform regulilor de acceptare a 
teoriilor ştiinţifice menţionate în capitolul rezervat 
opţiunile ontologice şi metodice, o probă pozitivă. 


Capitolul X J 
DEVENIREA CORELATA A 
COMPORTAMENTELOR TEORETICE, 


PRAGMATICE ŞI PRACTICE 

Din explicaţiile date anterior rezultă că în 
timp ce comportamentul ritualic este specific 
etapei ce precede constituirea codului verbal, 
comportamentele magic, mitic şi religios sunt 
specifice etapei ce precede intervenţia activităţilor 
teoretice şi a produselor lor semantice în reglarea 


manifestărilor omului, mai precis spus, în 
constituirea şi funcționarea  Mc.s. verbale 
pragmatice, ele fiind cele care guvernează relaţiile 
concrete ale omului cu ambianța sa. Dar ce se 
întâmplă după conturarea activităţilor teoretice? 

1. O primă schiţă 

Corelaţiile identificate anterior între stadiul 
Mc.s. şi cel al comportamentului uman, pe de o 
parte, şi influenţele pe care, conform modelului 
codului verbal, Mc.s. teoretice le exercită asupra 
Mc.s. pragmatice, pe de altă parte, îndreptăţesc 
presupunerea că activitatea practică trece prin noi 
stadii, pe măsură ce se produc alte modificări în 
mecanismele de semnificare verbale. În capitolul 
VII am semnalat doar primele etape ale 
comportamentului practic deoarece, respectând 
succesiunea modificărilor ce au loc în codul 
verbal, încă nu  identificasem manifestările 
teoretice declanşate de constituirea succesivă a 
Mc.s. teoretice primare şi a Mc.s. teoretice 
secundare. Acum, după ce am semnalat 
dependenţa filosofării şi activităţii ştiinţifice de 
evoluţia Mc.s. teoretice, dispunem de datele 
necesare pentru a reveni la comportamentul 
practic cu scopul de a testa măsura în care 
evoluţia reală a omenirii confirmă modificarea 
acestui comportament sub influenţa 
transformărilor ce au loc în activitatea teoretică. 
Aşadar» concluziile pot infirma modelul, în cazul 
în care nu se identifică dependenţele presupuse 
de modelul ipotetic la care ne raportăm, sau, în 


cazul confirmării modelului, ele pot contribui la o 
mai bună înţelege a mecanismului ce guvernează 
evoluţia comportamentului uman şi a etapelor pe 
care le parcurge. 

În capitolul V am prezentat schematic 
dependenţele dintre activităţile de tip practic, 
pragmatic şi teoretic (schema 7). Schema are 
caracter ipotetic şi este dedusă din modelul 
evoluţiei codului verbal. Analizeze realizate în 
capitolele anterioare din această a doua parte a 
volumului au confirmat primul stadiu al 
comportamentului practic (identificat cu 
comportamentul magic), primele stadii ale 
comportamentului pragmatic care precede 
apariția manifestărilor teoretice, (comportamentul 
mitic şi, respectiv, religios) şi cele două mari stadii 
ale comportamentului teoretic (identificate cu 
manifestările filosofice şi, respectiv, ştiinţifice). 

Având în vedere reperele furnizate de 
analizele întreprinse în capitolele VII-IX, putem să 
utilizăm schema 7 pentru a ne pronunţa asupra 
stadiilor deja parcurse de omenire şi a identifica 
stadiile ce urmează a fi parcurse. În schema 12, 
denumim stadiile din schema 7, semnalând 
identificările realizate. 

a) Comportamentul magic, fiindu-i proprie 
utilizarea indistinctă a manifestărilor verbale şi 
factuale, cu alte cuvinte, punând pe acelaşi plan 
dependenţele din spaţiul fizic şi din cel semantic, 
ilustrează şi, prin aceasta, confirmă primul stadiu 
al comportamentului practic din schema 7; b) 


Construcţiile mitice şi mistice, la care ne-am 
referit în capitolul VII, ilustrează primul stadiu al 
comportamentului pragmatic, adică sunt rezultate 
ale primelor manifestări umane de natură 
semantică, nereductibile la manifestările practice. 
Prezenţa entităţilor mitice şi mistice în spaţiul 
semantic al omului şi manifestările pragmatice ce 
le generează, pe care le-am numit mitic o-mistice, 
exercită presiuni pentru modificarea 
manifestărilor practice numite „magice“; apar 
comportamente practice cu însuşiri noi, pe care le 
numim religioase. Ele reprezintă stadiul doi al 
comportamentului practic generat de codul 
verbal. 

c) Filosofarea reprezintă primul stadiu al 
comportamentului teoretic. Istoriografia confirmă 
decalajul afirmat de 


Evoluția manifestărilor practice, pragmatice 
Şi teoretice F şi S-U 

Schema 12 
model între manifestările mitico-mistice şi 
cele filosofice; ea nu neagă, de asemenea, 


influenţa  filosofiilor şi a  filosofării asupra 
manifestărilor pragmatice. Este generat un nou 
comportament pragmatic, care nu se mai soldează 
cu construcţii mistice. La problemele concrete ale 
omului se dau acum soluţii influențate de viziuni 
teoretice de tipul celor filosofice; acest 
comportament pragmatic îl numim ideologic. La 
rândul său comportamentul ideologic şi 
construcţiile ideologice generează un nou 
comportament practic, pe care îl numim 
empiricoartizanal. 

d) Comportamentul teoretic reuşeşte să intre 
într-un stadiu nou, capabil să revoluţioneze 
comportamentul pragmatic, numai când 
generează teorii ştiinţifice de genul celor pe care 
le-am numit „sistemice”. Acest al doilea stadiu al 
comportamentului teoretic generează un nou 
comportament pragmatic, pe care îl numim 
ştiințifico-aplicativ; la rândul lui, el generează un 
nou stadiu al comportamentului practic, pe care îl 
numim „empirico-ştiinţific 

Conform modelului la care ne raportăm, 
domeniile teoretice treptat intră în stadiul 
sistemic; când toate domeniile teoretice realizează 
performanţa sunt create condiţii pentru ca în sfera 
manifestărilor pragmatice ansamblul problemelor 
să se abordeze într-un mod nou, sistemic. Este 
plauzibil că stadiul sistemic al comportamentului 
pragmatic face posibilă intrarea 
comportamentului practic într-un nou stadiu, în 
care manifestările  empirico-ştiinţifice sunt 


generalizate, făcând posibilă optimizarea stării 
funcţionale a antroposferei. În acest ultim stadiu 
al practicii umane reglate de codul verbal omul nu 
ar mai trebui să provoace disfuncţii ca urmare a 
incapacității de a estima efectele ce le 
declanşează în lanţ acţiunile sale; de aceea numim 
acest ultim stadiu al practicii verbale - funcțional. 

Nu se cunoaşte nicio comunitate în care 
primele tipuri de manifestări menţionate să se fi 
conturat în altă succesiune. 

Plauzibilitatea etapelor menționate este 
susținută de existența distinctă a manifestărilor 
magice, mitice, religioase, filosofice şi ştiinţifice; 
fiecare, inaugurând un mod calitativ diferit de 
manifestare, nu putea să nu fie reţinută de 
istoriografie. De asemenea, dependența practicii 
sociale de existența filosofiilor şi a opțiunilor 
filosofice a intrat în sfera înțelegerii comune. Sunt 
lesne de sesizat efectele provocate în acest secol 
de unele teorii tip F ştiinţifice în comportamentul 
F pragmatic şi în cel F practic. Ceea ce numim 


„cercetare aplicativă” sau „activitate de 
proiectare” reprezintă activitatea pragmatica 
generată de rezultate ale „cercetării 
fundamentale”, deci de existența teoriilor 
ştiinţifice. Producţia industrială modernă, 


pregătită de cercetarea aplicativă, de neimaginat 
în lipsa acesteia, ilustrează comportamentul 
practic generat, conform schemei, de noul stadiu 
al comportamentului pragmatic, care valorifică 
rezultatele activităţii ştiinţifice. 


Desigur, aspectele semnalate sunt suficiente 
doar pentru a susţine plauzibilitatea etapizării 
propuse; vor trebui însă concepute studii 
ingenioase pentru a testa corectitudinea schemei 
12. Considerăm justificate studiile deoarece, atât 
în cazul confirmării cât şi în cel al infirmării 
schemei, cercetătorii ar ajunge la o mai bună 
înţelegere a  dependenţelor dintre evoluția 
structurilor psihice şi evoluţia comportamentului 
uman. În gândirea socială în general şi, îndeosebi, 
în cea materialist-dialectică se afirmă în mod 
curent dependenţa modului de structurare a 
omului de caracteristici ale relaţiilor sociale dar 
mai rar se vorbeşte despre dependenţa inversă, a 
relaţiilor sociale de structurile omului, în primul 
rând ale codurilor sale psihice. Problematica 
aceasta nefiind încă clarificată, studiile pe care le 
propunem nu pot fi de prisos. 

2. Nuanţarea schemei 

Pentru a facilita conceperea studiilor de 
genul celor menţionate ne pronunţăm în 
continuare asupra unor aspecte care vizează 
îndeosebi raporturile dintre manifestările 
teoretice şi manifestările pragmatice, prezentate 
sintetic în schema 7. 

A - Filosofiile, obiectivate, se menţin ca sursă 
de presiune asupra Mc.s. pragmatice până când 
Mc.s. teoretice generează teorii ştiinţifice ce 
întrunesc condiţiile pentru a fi preluate de 
activitatea pragmatică. Avem în vedere teoriile 
elaborate în stadiul „sistemic” al ştiinţei, care 


oferă soluţii globale, unitare şi corecte la o 
problematică care iniţial este abordată inevitabil 
unilateral şi fragmentar. Numai ele devin o sursă 
de presiune asupra codurilor verbale capabile să 
structureze Mc.s. pragmatice într-un mod mai 
eficace. Din studiile întreprinse rezultă că 
entităţile semantice ştiinţifice presistemice nu 
sunt în măsură să genereze o clasă distinctă de 
comportamente pragmatice. De pildă, din 
„Ştiinţele naturii” au fost preluate de practica 
industrială doar acele teorii care, în urma 
confruntărilor din interiorul ştiinţei, oferă soluţii 
pe care ulterior ştiinţa nu le-a mai infirmat, că le-a 
integrat în teorii mai ample. 

Entităţile ştiinţifice  presistemice rămân 
obiect de dispută între teoreticieni, (filosofi, 
oameni de ştiinţă); presupunând că ar fi 
„asimilate” de nespecialişti, ele nu ar putea să 
orienteze eficace  coduita acestora datorită 
contradicţiilor pe care le conţin şi incapacității de 
a constitui modele ale domeniilor de referinţă. În 
cazul în care ele conţin elemente care vor intra 
ulterior în  teoriile-sistemice, deci corecte, şi 
acestea sunt asimilate de comportamentul 
pragmatic, putem vorbi doar de apariția unor 
elemente ale comportamentului ştiinţific în 
reglarea relațiilor concrete ale omului cu 
ambianța sa. Celelalte elemente ale teoriei 
ştiinţifice presistemice, dacă, eventual, sunt 
preluate şi utilizate de Mc.s. pragmatice, exercită 
influenţe de acelaşi tip ca cele filosofice, fiind 


„soluţii” provizorii. 

Având în vedere această precizare, din care 
decurge că atât entităţile filosofice cât şi cele 
ştiinţifice presistemice exercită acelaşi gen de 
influenţe asupra comportamentului pragmatic şi, 
prin ele, asupra celui practic, am desemnat prin 
acelaşi termen manifestările pragmatice şi 
practice generate de entități filosofice şi ştiinţifice 
presistemice?. Pentru a delimita aceste 
manifestări pragmatice am propus termenul 
manifestări ideologice. 

Reţinem atenţia că în expresia 
„comportament ideologic” dăm termenului 
„ideologic” o semnificaţie diferită de cele aflate 
acum în circulaţie. În accepţia noastră nici 
manifestările religioase, nici cele filosofice, nici 
activitatea ştiinţifică nu intră în sfera 
ideologicului; comportamentul ideologic este 
numai acel comportament praginatic care se 
realizează sub influența produselor proceselor de 
semnificare teoretice presistemice. Aşadar, 
specific comportamentului pragmatic ideologic 
este raportarea la afirmații teoretice provizorii, 
care sunt preluate ca „teze” şi adoptate ca 
premise în procesele de semnificare pragmatice. 

Conform modelului  antroposferei, este 
plauzibil ca manifestările ideologice să aibă 
caracteristici similare manifestărilor filosofice. De 


5 Nu este exclus, este chiar plauzibil, ca analize mai nuanţate sa 
furnizeze date care să justifice anumite departajări, dar ele vor viza alt 
nivel de generalitate. 


pildă, Mc.s. teoretice primare funcţionând 
„dogmatic”, neavând capacitatea de autotestare, 
şi manifestările pragmatice de tip ideologic sunt 
rigide, dogmatice. Cât timp Mc.s. pragmatice nu 
se constituie sub influenţa unor construcţii 
ştiinţifice sistemice, omul adoptă o atitudine 
dogmatică nu numai faţă de construcţiile teoretice 
ci şi faţă de activităţile pragmatice deoarece le 
receptează, le acceptă sau le respinge necritic; în 
stadiul ideologic al manifestărilor pragmatice 
omul nu poate încă să se îndoiască metodic de 
propriile procese de semnificare pragmatice sau 
de manifestările pe care acestea le generează. 
Expresia „nu poate” poate genera o nedumerire, 
deci întrebarea „de ce?”. Departajarea între un 
prim stadiu, în care omul nu este capabil să-şi 
analizeze sistematic, în mod deliberat activitatea, 
şi un al doilea stadiu în care el realizează această 
performanţă se justifică prin evoluţia internă a 
Mc.s. verbale. În stadiile magic, mistic, religios şi 
ideologic mecanismele de semnificare verbale au 
încă o organizare internă care permite 
autocorecţii doar la nivelul primar, deci în mod 
nedeliberat. În aceste stadii evoluţia codurilor 
verbale scapă controlului omului şi se realizează 
îndeosebi prin modul în care se structurează 
codurile psihice ale noilor generaţii, care se 
constituie în condiţii modificate în raport cu 
generaţiile anterioare. Numai Mc.s. teoretice 
intrate în stadiul ştiinţific devin capabile să se 
îndoiască metodic de propriile produse. Faptul că 


Descartes a impus principiul îndoielii metodice 
într-o perioadă pe care acum o apreciem ca fiind 
cea care a marcat prima revoluţie ştiinţifică în 
istoria omenirii, ilustrează plauzibilitatea 
departajării semnalate. 

Spre deosebire de manifestările pragmatico- 
ideologice, conduita pragmatico-ştiinţifică, 
inaugurată de utilizarea teoriilor sistemice, are 
capacitatea de a se raporta critic la modele 
furnizate de ştiinţă, să le utilizeze explicit în 
procesul reglării relaţiilor pragmatice, să se 
îndoiască metodic de corectitudinea sau 
eficacitatea propriilor procese de semnificare. 
Aceste caracteristici ale conduitei pragmatico- 
ştiinţifice sunt evidenţiate cu claritate de modul în 
care omul proiectează şi reglează producţia 
industrială de vârf în acest sfârşit de secol. Aici 
intervin modele şi algoritmi ce includ autoreglarea 
conştientă: un proces de producţie - să zicem a 
unei rachete - nu poate fi guvernat de o 
construcţie filosofică sau de teorii pe care le-am 
numit „presistemice” şi nu poate fi realizat ca 
manifestare pragmatico-ideologică. Dacă stadiului 
ideologic îi sunt specifice modalităţile neanalitice 
de manifestare, devin explicabile rezistenţa la 
nou, tensiunile ce caracterizează relațiile 
pragmatico-ideologice dintre diverse grupuri 
umane, amploarea confruntărilor sociale şi natura 
lor violentă. Modelul antroposferei justifică o 
atitudine optimistă privind evoluţia umanităţii 
deoarece stadiului ştiinţifico-aplicativ al activităţii 


pragmatice îi este propriu un lip nou de 
raționalitate; odată cu comportamentul 
pragmatico-ştiinţific se înlocuieşte apelul la forţă, 
la putere, cu forţa argumentului. 

B - În modelul codului verbal am introdus 
distincţia între cele trei tipuri de Mc.s. (FE, S-U, S) 
iar în capitolul IV am argumentat că fiecărui tip 
trebuie să îi corespundă manifestări pragmatice şi 
practice specifice. Rezultă, de pildă, că Mc.s. F 
pragmatice trec în stadiul „ideologic” şi, apoi, 
„Ştiinţific” sub influenţa însuşirilor entităţilor 
semantice teoretice generate de Mc.s. F teoretice, 
pe când Mc.s. S-U pragmatice evoluează sub 
influenţa însuşirilor entităţilor semantice teoretice 
generate de Mc.s. S-U teoretice. 

Această precizare se impune deoarece 
permite o mai nuanţată înţelegere a devenirii 
manifestărilor pragmatice. Dacă între evoluţia 
Mc.s. F, S-U ŞI S există în mod inevitabil anumite 
decalaje, ele trebuie să se manifeste şi în trecerea 
manifestărilor pragmatice şi practice de la un 
stadiu la altul. De pildă, decalajul între evoluţia 
Mc.s. F teoretice şi Mc.s. S-U teoretice determină 
un decalaj şi între perioadele în care apare 
comportamentul F  pragmatico-ideologic şi 
comportamentul S-U pragmatico-ideologic, 
respectiv între perioada în care apare 
comportamentul F pragmatico-ştiințific şi 
comportamentul S-U pragmatico-ştiinţific. In cazul 
evoluţiei „normale” a codului verbal, deci când 
Mc.s. F preced Mc.s. S-U, comportamentul tip F 


pragmatico-ideologic, care reglează relațiile 
omului cu ambianța sa fizică, precede 
comportamentul tip S-U pragmatico-ideologic, 
specializat pentru a regla relațiile social-umane. 
Cu alte cuvinte, o perioadă de timp omul îşi 
reglează relațiile social-umane în varianta mitică 
sau mistică, religioasă, iar relațiile cu ambianța 
fizică, în varianta ideologică. Decalajele se 
păstrează inevitabil şi în perioada de trecere de la 
manifestările  pragmatico-ideologice la cele 
pragmatico-ştiinţifice. 

Sunt plauzibile nuanțele introduse în schema 
etapizării comportamentului pragmatic? În primul 
rând ele sunt falsificabile, deci se înscriu în zona 
abordării ştiinţifice. Avem în vedere posibilitatea 
de a infirma sau confirma atât distincţia între 
stadiul  „ideologic” şi cel  „ştiinţific” al 
manifestărilor pragmatice cât şi decalajul între 
stadiile manifestărilor F pragmatice şi S-U 
pragmatice, deoarece s-au enunțat criterii de 
departajare. 

In al doilea rând, ele sunt plauzibile deoarece 
numeroasele informaţii de care omenirea dispune 
despre evoluţia sa le confirmă. De pildă, este 
cunoscut şi acceptat că „activitatea productivă” 
trece de la „producţia artizanală” la cea 
„industrială” iar producerea maşinilor, utilajelor 
complexe, roboților, calculatoarelor etc. nu este 
posibilă altfel decât beneficiind de teorii ştiinţifice 
corecte. Este, de asemenea, recunoscut decalajul 
între ştiinţele „sociale” şi ştiinţele „naturii“; lui i 


se datorează în acest secol coexistenţa unei 
practici ghidată de teorii ştiinţifice în domeniul 
producţiei materiale şi a unei practici ghidate de 
filosofii şi construcţii pragmatico-ideologice, în 
domeniul reglării relaţiilor sociale, în practica 
politică şi economică, de pildă, se iau în 
consideraţie anumite  „legităţi'” cu caracter 
general, dar acestea sunt prea vagi pentru a 
îndeplini funcţii similare cu cele pe care le 
îndeplinesc teoriile ştiinţifice, să zicem, în 
proiectarea şi producerea calculatoarelor 
electronice. 

Aşadar, se confirmă atât existenţa etapei 
ştiinţifice în comportamentul F pragmatic cât şi 
avansul său față de comportamentul S-U 
pragmatic, comportament aflat în stadiul 
ideologic, fiind încă sub influența concepțiilor 
filosofice sau a unor teorii ştiinţifice aflate în 
stadiul presistemic. 

Dacă ne situăm în orizontul unor filosofii, de 
pildă al existenţialismului sau fenomenologiei, 
posibilitatea intrării comportamentului S-U 
pragmatic în stadiul ştiinţific este discutabilă, 
chiar improbabilă, dar aceste rezerve, provenind 
de la o concepţie ce are ea însăşi caracter istoric, 
nu afectează modelul pe care l-am expus. De 
altfel, a le accepta presupune a admite 
imposibilitatea descifrării determinismului social 
sau, chiar, caracterul aleatoriu al „vieţii sociale”; o 
astfel de poziţie sceptică este infirmată deja de 
evoluţia existenţei sociale, evoluţie datorată şi 


creşterii cunoaşterii de sine. 

C  -  Corectitudinea schemei devenirii 
comportamentului pragmatic este susţinută şi de 
capacitatea ei de a oferi repere pentru a răspunde 
la întrebarea: „dacă Mc.s. pragmatice generează 
comportamente magice, mitice şi mistice în etapa 
ce precede constituirea Mc.s. teoretice, atunci 
cum se explica persistența astăzi a acestor 
comportamente la numeroşi oameni ce trăiesc 
chiar în comunităţi cu o bogată tradiţie şi 
activitate teoretică?” 

Modelul codului verbal semnalează că nu este 
suficient să se constituie Mc.s. teoretice pentru ca 
Mc.s. pragmatice să nu mai genereze 
comportamente magice, mitice sau religioase; 
trebuie ca Mc.s. teoretice să genereze entităţi 
semantâce care, receptate de om, să fie şi în 
măsura să determine efectiv constituirea unor 
criterii şi reguli de semnificare pragmatice cu 
însuşiri diferite de cele ce sunt caracteristice 
Mc.s. pragmatice care se constituie doar sub 
influenţa directă a ambianţei fizice şi a ambianţei 
social-umane. Simpla prezenţa în spaţiul semantic 
a filosofiilor sau a teoriilor sistemice nu este 
suficientă pentru ca toţi oamenii să-şi constituie 
Mc.s. pragmatice post-religioase, ideologice sau 
ştiinţifice, deoarece în formarea codului verbal 
intervin numeroşi factori din ambianța sa fizică şi 
semantică. Coexistenţa miturilor, religiilor, 
filosofiilor şi teoriilor ştiinţifice în ambianța 
semantică a omului, favorizarea de către context a 


intrării omului în relaţii prioritare cu unele sau 
altele din aceste tipuri de entităţi semantice, 
stadiul teoriei educaţiei şi decalajul între ea şi 
politica educaţională, caracteristicile codului 
verbal în momentul receptării de către om a unei 
anumite entităţi semantice, sunt câteva din 
variabilele ce condiţionează, în cazul fiecărui om, 
structurarea  Mc.s. pragmatice în variante 
clasificabile ca magice, mitice, mistice, ideologice 
sau ştiinţifice. Dacă luăm în consideraţie şi 
intensitatea diferită a influenţei exercitate de 
aceste variabile ca şi succesiunea diferită a 
influențelor este de înţeles posibilitatea ca în acest 
secol să coexiste oameni cu conduite pragmatice 
mitice, mistice, religioase, ideologice şi ştiinţifice. 

Practica educaţională orientată spre formarea 
competenţei profesionale a unor oameni în 
domeniul producţiei materiale - formarea, de 
pildă, a electroniştilor - atestă marile dificultăţi ce 
trebuie învinse în procesul formării Mc.s. F 
pragmatice în varianta funcţionării lor ştiinţifice, 
în care omul devine capabil să aplice deliberat 
modele şi algoritmi furnizaţi de cercetarea 
ştiinţifică fundamentală şi aplicativă. 

Dificultăţile bine cunoscute de a obţine 
anumite performanţe formative în procesul de 
şcolarizare sugerează marea complexitate a 
„procesului de formare a omului” sau, în termenii 
furnizaţi de modelul codului verbal, a „orientării 
proceselor prin care se constituie anumite criterii 
şi reguli de semnificare”. Este de presupus că 


aceste dificultăţi de şcolarizare - numărul mare de 
cursuri didactice, întrebările privind succesiunea 
acestora, raportul just dintre activităţile didactice 
cu caracter „teoretic” şi cele cu caracter 
„practic”, durata mare în care se formează 
specialiştii etc. - se vor atenua când, ca urmare a 
nuanţării modelului codului verbal, se vor putea 
elabora noi principii didactice care să permită 
orientarea explicita a activităţii didactice şi spre 
structurarea. Mc.s. verbale. 

Remarcă: din perspectiva ansamblului 
condiţionărilor semnalate rezultă că în domeniul 
comportamentului S-U pragmatic, comportament 
care reglează relaţiile interumane şi relaţiile 
omului cu instituţiile sociale, intrarea omului în 
stadiul comportamentului  pragmatico-ştiinţific 
este condiţionată cel puţin de: 

— Intrarea cercetării S teoretice şi, apoi, S-U 
teoretice în stadiul în care devine capabilă să 
formuleze teorii-sistemice; 

— Elaborarea  metodologiilor educaţionale 
adecvate pentru orientarea procesului de formare 
a Mc.s. S-U pragmatice; 

— Organizarea activităţii educaţionale şi 
specializarea educatorilor conform metodologiilor 
menţionate; 

—  Atenuarea presiunilor exercitate de 
caracteristicile preştiinţifice ale ambianţei sociale 
şi de entităţile semantice preştiinţifice asupra 
Mc.s, S-U pragmatice. 

In concluzie, schema devenirii corelate a 


comportamentelor teoretice, pragmatice şi 
practice este plauzibilă şi falsificabilă. În acelaşi 
timp, prin deschiderile sale, schema sugerează 
anumite piste de cercetare încât să se creeze mai 
repede condiţii favorabile pentru generalizarea 
stadiului pragmatico-ştiinţific, stadiu ce va marca 
depăşirea a numeroase contradicții care astăzi 
periclitează atât existenţa individului cât şi pacea 
popoarelor. 

Partea a III-a 

RECONSIDERĂRI GNOSEOLOGICE 

In partea a doua a volumului am confruntat 
stadiile evoluţiei omului semnalate de modelul 
antroposferei cu date pe care le avem despre 
evoluţia reală a omului, despre modalităţile în 
care el s-a manifestat până în prezent. Analiza s-a 
soldat cu prime confirmări ale modelului şi, în 
acelaşi timp, cu o înţelegere nouă a succesiunii 
unor tipuri de manifestări umane ce au fost şi sunt 
puternic implicate în evoluţia instituţiilor sociale, 
etnosistemelor şi antroposferei, considerată în 
ansamblul ei. De pildă, rețin atenţia etapizarea 
comportamentului pragmatic şi explicaţiile date 
caracterului implicit al cunoaşterii în 
comportamentele magic, mitic şi religios şi în 
gândirea filosofică; s-a argumentat de ce pentru 
prima oară cunoaşterea apare ca manifestare 
distinctă, autonomă numai în cazul activităţii 
ştiinţifice. Am obţinut astfel nu numai creşterea 
plauzibilităţii modelului antroposferei - deoarece 
s-a constatat că el satisface regulile de acceptare 


impuse de noi în primul capitol - ci şi noi date 
despre evoluţia reală a omului, date care pot fi 
adoptate ca ipoteze de lucru de către cercetătorii 
ce vor să contribuie la descifrarea organizării şi 
funcţionării domeniului ontic al umanului. 

Iu această ultimă parte a volumului aducem 
în prim plan deschideri oferite gnoseologului de 
modelul  antroposferei. Presupunem, deci, că 
modelul este corect şi îl utilizăm pentru a ne 
pronunţa asupra unor aspecte ce fac obiectul unor 
dispute în gnoseologie. Ne grăbim însă să 
adăugăm că în acelaşi timp, având în vedere 
regulile de acceptare a unei teorii pe care le-am 
adoptat, soluțiile conturate în capitolele 
următoare reprezintă noi probe în sprijinul 
corectitudinii modelului antrosposferei. 

În capitolul XI susţinem nevoia reconsiderării 
domeniului de referință al  gnoseologiei, 
argumentăm că domeniul semantic al cunoaşterii, 
în ansarului său, trebuie investigat sistematic iar 
elaborarea unui model corect şi nuanţat al acestui 
domeniu trebuie să reprezinte obiectivul central al 
investigaţiilor. 

În capitolul XII semnalăm că modelul 
domeniului semantic al cunoaşterii oferă repere 
pentru a soluţiona anumite aspecte controversate 
în gnoseologie. Ne-am oprit asupra problematicii 
„adevărului”, ea fiind obiect de dispută nu numai 
în actualul stadiu al cercetării gnoseologice. 
Oferind o soluţie falsificabilă acestei problematici, 
de fapt susţinem posibilitatea ca şi alte aspecte 


controversate din gnoseologie să capete o soluţie 
falsificabilă. 

Capitolul XIII, dedicat sesizării raporturilor 
dintre epistemologia genetică şi teoria noastră 
despre evoluţia cunoaşterii, ne oferă prilejul să ne 
raportăm la o teorie epistemologică ce decurge, 
pentru prima oară în gnoseologie, din raportarea 
explicită la teorii despre om şi psihicul uman ce 
satisfac exigenţe ale cercetării ştiinţifice. Analiza 
ilustrează capacitatea modelului antroposferei de 
a satisface acea regulă de acceptare a teoriei care 
pretinde ca noua teorie să fie compatibilă cu 
anumite teorii anterior elaborate şi, eventual, să le 
depăşească. 

Am inclus în sfera investigaţiilor şi evoluţia 
gnoseologiei deoarece cu prilejul redimensionării 
domeniului de referinţă şi a obiectului de studiu al 
gnoseologiei a rezultat că însăşi gnoseologia, fiind 
unul din domeniile cunoaşterii, trebuie să facă 
obiectul investigaţiilor gnoseologice, că în felul 
acesta se realizează în mod sistematic ceea ce s-ar 
putea numi „cunoaşterea de sine”, care reprezintă 
momentul ultim, cel mai înalt, al cunoaşterii 
discursive, verbale. Posibilitatea de a utiliza 
modelul antroposferei pentru a descifra 
caracteristici ale evoluției  gnoseologiei o 
interpretăm ca o probă puternică a corectitudinii 
şi, deci, a plauzibilităţii sale. 

Din modelul antroposferei rezultă că evoluţia 
gnoseologiei, ca abordarea teoretică a 
problematicii cunoaşterii, este marcată de 


anumite stadii în funcţie atât de modificări ce au 
loc în domeniul de referință al gnoseologiei 
(trecerea de la cunoaşterea preştiinţifică la cea 
ştiinţifică) cât şi în modul de realizare a 
investigaţiilor  gnoseologice (trecerea de la 
abordarea filosofică la cea ştiinţifică a 
problematicii)€. 

Deoarece din datele oferite de modelul 
antroposferei rezultă că modificările în domeniul 
de referinţă al gnoseologiei sunt cele care fac 
posibilă trecerea de la abordarea filosofica la cea 
ştiinţifică a problematicii cunoaşterii, am grupat 
concluziile analizelor întreprinse astfel: 

1) în capitolul XIV ne referim la caracteristici 
ale  gnoseologiei, când se raportează la o 
cunoaştere care este încă neautonomă, când 
procesele verbale cognitive se realizează în 
contextul altor procese de  semnificare iar 


6 Reţinem însă atenţia asupra unui aspect pe care nu l-am putut 
aborda, necesitînd o amplă documentare etnologică şi antropologică pe 
care deocamdată nu o putem realiza. Din actualul stadiu al modelului 
codului verbal rezultă că orice tip de mecanism de semnificare verbală 
se constituie iniţial în varianta pragmatica şi numai apoi, în anumite 
condiţii, în varianta teoretică. Această etapizare nu poate să nu fie 
valabilă şi în cazul Mc.s. tip S, care se constituie în procesul raportării 
omului la entităţile semantice generate de el ca urmare a proceselor de 
semnificare F şi S-U pragmatice şi, îndeosebi, teoretice. Condiţionările 
semnalate fac plauzibilă ipoteza : problematica cunoaşterii este 
abordata ini(ial doar pragmatic, apoi filosofic şi numai într-un al treilea 
stadiu — şi ştiinţific, iar orice nou rezultat în abordarea teoretică 
exercită presiuni pentru reconsiderări ale abordării pragmatice. Dacă 
evoluţia reală nu va confirma ipoteza enunțată, modelul codului verbal 
va trebui reconsiderat. Este, deci, o problematică de primă importanţă 
dar, în acelaşi timp, de o mare dificultate, necesitînd studii ale unor 
vaste perioade din istoria omenirii. 


rezultatele se integrează în construcţii semantice 
preştiinţifice (mitice, mistice sau filosofice) 
dominate de evaluări sau opţiuni acționale; 

2) în capitolul XV analizăm caracteristici ale 
gnoseologiei, în perioada în care domeniul de 
referinţă se deplasează în sfera teoriilor ştiinţifice 
cognitive. 

Deoarece  reflexiile asupra naturii şi 
posibilităţii cunoaşterii au precedat cunoaşterea 
ştiinţifică, iniţial activităţile cognitive şi produsele 
ei nu au putut fi studiate în mod pertinent. În 
primul stadiu al gnoseologiei gânditorii s-au 
întrebat ce este cunoaşterea, cum e posibilă, 
raportându-se îndeosebi la construcţii semantice 
preştiinţifice dar, nedispunând de repere pentru a 
conştientiza limitele acestora, au nutrit 
convingerea că se pronunță asupra ansamblului 
capacității omului de a cunoaşte. 

Studiile gnoseologice au inclus teoriile 
cognitive ştiinţifice mult mai târziu, când acestea 
au avansat suficient pentru a se conştientiza 
natura lor diferită, efectele lor şi unele din 
problemele generate pe parcursul utilizării sau 
comparării teoriilor. Departajarea celor două 
stadii în studiile gnoseologice, stadii caracterizate 
prin raportarea cercetătorului la domenii calitativ 
diferite, a făcut posibile investigații ce s-au soldat 
cu concluzii plauzibile. In cazul fiecărui stadiu 
vom evidenția posibilitățile pe care modelul 
antroposferei le oferă, pentru a explica apariţia, 
evoluția, caracteristicile şi tendințele cunoaşterii 


activităţii cognitive. 

Capitolul XI 

RECONSIDERAREA OBIECTULUI DE 
STUDIU AL GNOSEOLOGIEI 

Ceea ce ne lipseşte cel mai mult este o 
doctrină a cunoaşterii elementare în acord cu 
cunoaşterea ştiinţifică 

GASTON BACHELARD, Conceptul de 
jrontieră epistemologică. 

Coexistenţa mai multor domenii teoretice 
care studiază diverse aspecte ale cunoaşterii 
umane şi imposibilitatea de a corela rezultatele lor 
pentru a obține o explicație unitară la ansamblul 
problematicii ridicate de posibilitatea cunoaşterii 
şi evoluția modalităţilor în care se realizează, 
sugerează că nu s-a ajuns încă la delimitarea 
corectă a domeniului de referinţă al gnoseologiei, 
înţeleasă ca teorie ce abordează global 
problematica cunoaşterii. Avem în vedere că în 
cazul unei corecte decupări a domeniului de 
referinţă, gnoseologia ar trebui să fie în măsură să 
ofere repere pentru delimitarea corectă a 
obiectului de studiu al fiecărei discipline teoretice 
care se centrează pe anumite aspecte ale 
cunoaşterii, iar rezultatele obţinute de aceste 
discipline teoretice ar trebui să poată fi corelate şi 
integrate în teoria globală a cunoaşterii. 

Există şi alte indicii că dimensionarea 
domeniului de referinţă al gnoseologiei este încă o 
problemă deschisă. De pildă, gnoseologiile numite 
„empiriste”, „raţionaliste” etc. şi-au conturat în 


mod vag obiectul de referinţă, situaţie explicabilă 
dacă avem în vedere că ele s-au constituit în 
perioada când cunoaşterea umană, deci domeniul 
de referinţă, se afla în primele stadii. Acest sfârşit 
de secol ne asigură o perspectivă suficientă pentru 
a înţelege că nu e posibil să-ţi delimitezi corect, ca 
gnoseolog, obiectul de studiu, în perioade în care, 
de pildă, cunoaşterea ştiinţifică încă nu s-a 
conturat ca activitate distinctă de filosofare. Mai 
mult, dacă numai în ultimele decenii se pune cu 
acuitate problema specificului cunoaşterii în 
domeniul ştiinţelor sociale, cum ar fi fost posibil în 
perioadele în care s-au cristalizat marile doctrine 
gnoseologice să nu se procedeze reducţionist, 
confundându-se cunoaşterea din domeniile 
teoretice cele mai avansate, din „ştiinţele fizice”, 
cu ansamblul cunoaşterii umane? 

Modelul antroposferei dezvăluie câțiva factori 
care explică, de asemenea, situația gnoseologiei. 

Incepem prin a aminti că analizele au 
semnalat tendința ca obiectul de studiu al unei 
discipline ştiinţifice să se extindă treptat până 
reuşeşte să se suprapună peste un domeniu de 
referinţă ce constituie o complexitate organizată 
cu o relativa autonomie funcţionala. Am denumit 
acel stadiu, având în vedere capacitatea de 
abordare globală şi unitară a domeniului de 
referinţă, „stadiu sistemic”, şi am argumentat că 
până se ajunge la această situaţie investigaţiile 
sunt inevitabil unilaterale, nu reuşesc să sesizeze 
şi să explice aspecte ce depind funcţional de acele 


componente ale domeniului ce nu sunt luate în 
consideraţie, ce rămân în afara obiectului de 
studiu deşi aparţin domeniului de referinţă. Istoria 
cunoaşterii confirmă afirmaţia: atât ştiinţele fizice 
cât şi cele biologice şi-au modificat succesiv 
obiectul de studiu iar stadiul sistemic - atins 
deocamdată numai în domeniul fizicii - a devenit 
posibil numai după ce domeniile de referinţă, fiind 
corect decupate, au fost investigate în mod unitar. 
Pe de altă parte, disputele din acest secol 
referitoare la obiectul de studiu al ştiinţelor 
sociale atestă dificultăţile ce apar cât timp încă nu 
se reuşeşte să se sesizeze contururile domeniilor 
desemnate iniţial doar vag prin termeni ca: 
„domeniul economic”, „societate“, „cultură” etc. 
In cazul gnoseologiei, ca de altfel şi în cel al 
investigării teoretice a domeniilor social-umane 
ale antroposferei, identificarea domeniului de 
referinţă a fost îngreunată de faptul că, spre 
deosebire de situaţia domeniilor fizice (organice şi 
anorganice), mecanismele de semnificare ce 
guvernează domeniul cunoaşterii se află încă în 
devenire. Dacă, de pildă, prin absurd, codurile 
genetice sau structurile atomului nu s-ar constitui 
şi nu ar funcţiona după reguli stabile, constante, 
elaborarea modelelor acestora ar fi ridicat cu totul 
alte probleme. Atunci când Aristotel, Descartes, 
Hume, Kant sau, chiar în secolul nostru, Carnap, 
Popper, Kuhn se pronunţă asupra unor aspecte ale 
cunoaşterii, ei nu au posibilitatea să-şi aleagă 
obiectul de studiu raportându-se la un domeniu 


ajuns în stadiu de echilibru funcţional sau care, 
măcar, a parcurs un număr suficient de stadii 
încât să-şi dezvăluie principalele caracteristici 
structural-funcţionale. Ei nu puteau conştientiza 
ceea ce noi am putut sesiza datorită rezultatelor 
proceselor de semnificare teoretice realizate de ei: 
existenţa Mc.ş. S pragmatice şi S teoretice, natura 
diferită a cunoaşterii realizată de cei care au 
elaborat, de pildă, teorii în sfera lingvisticii, a 
semanticii sau a logicii ştiinţei, în raport cu 
cunoaşterea pe care am numit-o „F teoretică”. Aşa 
se explică şi faptul că încă nu se distinge între 
cunoaşterea doar implicată într-un proces 
diversificat de semnificare, cum este cel filosofic, 
şi cunoaşterea autonomă, conturată pentru prima 
oară în sfera ştiinţei. De asemenea, utilizarea 
termenilor „teorie” şi „metateorie” ca şi cum 
domeniile vizate ar fi disjuncte, deşi modelul 
antroposferei semnalează că se desemnează 
produse semantice ale unor procese de aceeaşi 
natură, teoretice, indică existența unor confuzii pe 
care le putem considera inevitabile cât timp 
activitatea teoretică se află încă în primele ei 
stadii. 

Stadiul incipient al domeniului cognitiv şi 
metamorfoza sa periodică se află la originea 
stabilirii oarecum arbitrare a unor obiecte de 
studiu ce se vor a fi contribuții la elucidarea 
problematicii cunoaşterii. S-a considerat posibil, 
de pildă, în urma unor generalizări pripite, să se 
studieze separat anumite clase de teorii ştiinţifice 


- constituindu-se totuşi „logica  ştiinţei'; 
activitatea cognitivă -  elaborându-se totuşi 
„psihologia cunoaşterii”; devenirea cunoaşterii 
ştiinţifice - dezvoltându-se o „istorie a ştiinţei”. 
Dacă teoriile cognitive sunt produse ale unor 
procese de semnificare cognitive iar acestea sunt 
realizate de anumite mecanisme de semnificare, 
mecanisme ce se dezvoltă sub influenţa activităţii 
cognitive şi a efectelor produselor ei semantice, 
atunci investigarea lor separată nu poate duce la 
rezultate decât cel mult parţial satisfăcătoare. 
Cum ar putea fizicianul, chimistul sau biologul să 
se pronunţe asupra unor entităţi dacă nu ar studia 
procesele ce le generează şi mecanismele ce fac 
posibile aceste procese? Dacă în acest secol 
fizicianul, chimistul şi biologul studiază în mod 
unitar aspectele semnalate pe când gnoseologul 
încă nu o face, situaţia se datorează faptului că 
relaţia dintre entităţile semantice, procesele de 
semnificare şi mecanismele de semnificare nu este 
la fel de lesne de sesizat ca cea dintre entităţile 
fizice, procesele fizice, chimice sau biotice şi 
organizările lor de la niveluri înglobate, micro. 
Procesele mecanice, electromagnetice, chimice 
etc. se desfăşoară conform aceloraşi „legităţi” de 
când omul a început să le studieze, pe când 
modalităţile de realizare a cunoaşterii se modifica 
„sub ochii” celui ce se străduieşte să le descifreze. 
Modelul antroposferei semnalează însă că la 
abordarea corectă a oricărui domeniu al existenţei 
omul poate ajunge numai treptat, deoarece 


mecanismele sale de semnificare nu pot constitui 
de la început în varianta satisfăcătoare; evoluţia 
reală a cunoaşterii existenţei fizice atestă că şi 
cunoaşterea tip F parcurge mai multe stadii, chiar 
dacă stabilitatea funcţională a domeniului de 
referinţă înlesneşte procesul cunoaşterii. 

In concluzie, aspectele aduse în atenţia 
cititorului şi ansamblul modelului antroposferei 
justifică afirmația: succesiunea  reconsiderării 
obiectului de studiu al  gnoseologiei este 
condiţionată atât de devenirea Me.s. S cognitive, 
care numai treptat, prin reorganizări succesive, 
ajung la capacitatea de abordare corectă şi 
cuprinzătoare, cât şi de devenirea domeniului de 
referinţă. 

Conştientizând situația  gnoseologiei şi 
situându-ne consecvent pe poziţia metodologică 
menţionată în capitolul I, conform căreia orice 
investigare teoretică poate evita abordările 
unilaterale numai după ce se identifică 
determinările cele mai simple ale domeniului de 
referinţă, ne-am întrebat dacă modelul 
antroposferei nu ne oferă cumva repere pentru 
delimitarea domeniului de referinţă al 
gnoseologiei. Includem, deci, aceasta 
problematică în sfera „determinărilor cele mai 
simple”. Am făcut din această problematică o 
piatră de încercare a construcţiei teoretice expuse 
în prima parte a volumului spunându-ne: dacă 
modelul antroposferei este corect, ar trebui să 
ofere repere pentru a se decupa acel domeniu 


antic al umanului care ar trebui studiat unitar 
încât gnoseologia să poată tinde către stadiul ei 
sistemic; în caz contrar, modelul antroposferei ori 
este insuficient nuanţat, ori este incorect şi, ca 
urmare, va trebui reconstruit. Să urmărim, deci, 
deschiderile oferite  gnoseologiei de modelul 
antroposferei întrebându-ne: Ce repere ne oferă 
modelul antroposferei pentru a delimita domeniul 
de referinţă al gnoseologiei, pentru a-i schiţa în 
mare organizarea? 

În primul rând, modelul indică existenţa unor 

specializate pentru a realiza procese 
cognitive care iniţial funcţionează neautonom dar, 
pe măsură ce se dezvoltă, reuşesc să realizeze 
activităţi cognitive distincte, care se pot solda cu 
obiectivarea unor activităţi semantice specifice. 

In al doilea rând, modelul semnalează că 
entitățile semantice, inclusiv cele cognitive, şi 
activitățile semantice, deci şi cele cognitive, sunt 
dependente de stadiul Mc.s. ce le realrzează şi, la 
rândul lor, exercită presiuni asupra 
orientând procesele de autoreglare şi 
autoorganizare a acestora. 

In sfârşit, din model rezultă că în mod 
obiectiv în procesul cunoaşterii la un moment dat 
intervin mecanismele sociale de semnificare, 
instituţii ce direcţionează şi coordonează actul 
cognitiv, îl potenţează transformându-l dintr-un 
act individual, într-un act colectiv. 

Din perspectiva aspectelor semnalate, în 
modelul etnosistemelor se argumentează că Me.s. 


psihice cognitive, mecanismele sociale de 
semnificare implicate în reglarea activităților 
cognitive, activităţile semantice cognitive şi 
produsele lor constituie o complexitate organizata, 
deci o complexitate cu relativă autonomie faţă de 
mediu. Am numit această complexitate domeniu 
semantic cognitiv. Ce ştim despre domeniul 
delimitat deocamdată numai vag? 

Deoarece schema organizării codului verbal 
dezvăluie conturarea succesivă a mai multor tipuri 
de Mc.s. cognitive (F pragmatice, F teoretice, S 
pragmatice, S-U teoretice, S pragmatice şi S 
teoretice), cărora le corespund domenii semantice 
cognitive distincte, vom spune că treptat se 
constituie şase domenii semantice, cognitive: 
domeniul cognitiv F pragmatic; domeniul cognitiv 
F teoretic; domeniul cognitiv S-U pragmatic; 
domeniul cognitiv S-U teoretic; domeniul cognitiv 
S pragmatic şi domeniul cognitiv S teoretic. 

Modelul antroposferei semnalează şi anumite 
raporturi între cele şase domenii semantice 
cognitive. Deoarece Mc.j. tip F, S-U ŞI S se 
condiţionează reciproc şi în cazul fiecăruia din 
tipurile menţionate Mc.s. pragmatice sunt cele 
care, atât prin rezultatele lor cât şi prin 
problemele pe care le ridică, exercită presiuni 
pentru constituirea Mc.s. teoretice iar acestea, la 
rândul lor, prin construcţii teoretice obiectivate, 
determină trecerea Mc.s. pragmatice în noi stadii 
funcţionale, studierea celor şase domenii 
semantice cognitive trebuie concepută astfel încât 


să se descifreze nu numai organizarea şi 
funcţionarea fiecărui domeniu ci și rețeaua de 
dependențe dintre domenii. Evoluţia unui domeniu 
cognitiv depinzând de locul şi rolul său în 
ansamblul domeniilor cognitive, studierea izolată 
a unuia din domeniile semantice nu poate fi 
pertinentă; în cazul unei abordări de acest gen ru 
sunt şanse să se înţeleagă factorii ce generează 
succesiunea stadiilor parcurse de oricare din 
domeniile menţionate. Din modelul antroposferei 
rezultă, de asemenea, relativa autonomie a 
domeniului cognitiv în raport cu domeniile 
generate de celelalte trei genuri de Mc.s. verbale, 
care se constituie ulterior, în mod eşalonat. 

Aspectele menţionate impun concluzia că 
domeniul de referinţa al gnoseologiei nu poate fi 
altul deck ansamblul celor şase domenii semantice 
cognitive, deci aceste domenii împreună cu 
reţeaua de dependențe dintre ele. 

Dacă acceptăm tendinţa ce se manifestă în 
toate domeniile cunoaşterii ştiinţifice ca obiectul 
de studiu al unei discipline ştiinţifice să acopere 
un domeniu distinct, cu o anumită autonomie 
funcţională, pe măsură ce el este identificat, apare 
ca justificată reconsiderarea obiectului de studiu 
al gnoseologiei; el nu poate fi altul decât domeniul 
de referinţă schiţat. Date fiind numeroasele 
dependențe dintre cele şase domenii, decuparea 
unui aspect sau altul, de pildă a teoriilor cognitive 
sau a activităţii F cognitive, pentru a fi studiat 
izolat îl privează pe cercetător de numeroase 


repere, încât rezultatul investigaţiilor nu poate să 
redea ceea ce este caracteristic obiectului de 
studiu; de asemenea, procedându-se astfel 
rezultatele investigațiilor nu pot constitui o 
contribuţie la înțelegerea „întregului”. Aşadar, 
studierea oricărui aspect inclus în obiectul de 
studiu pe care l-am schiţat se cere a fi concepută 
şi realizată în perspectiva ansamblului în care 
aspectul decupat se integrează. 

Fiind o complexitate în devenire „capabilă să 
se autoregleze şi să se autoorganizeze, domeniul 
de referință schițat trebuie considerat în 
devenirea sa. Izolarea şi studierea sa numai aşa 
cum se prezintă într-o secvenţă de timp nu se 
poate solda cu rezultate semnificative; 
organizarea şi funcţionarea domeniilor semantice 
cognitive fiind în evoluţie, cercetătorul nu le poate 
descifra în cazul care face abstracţie de factorul 
„timp”, adică de procesele prin care se realizează 
autoreglarea şi autoorganizarea, procese ce pot fi 
surprinse numai în cazul în care cercetarea a fost 
concepută „spaţio-temporal”. În favoarea 
abordării spaţio-temporale pledează şi faptul că 
raporturile de dependenţă dintre domeniile 
semantice cognitive determină anumite decalaje 
între stadiile lor; în acest caz studierea în varianta 
sincronică a raporturilor dintre două sau mai 
multe domenii cognitive este neadecvată. În 
acelaşi mod se pune problema investigării 
raporturilor din interiorul unui domeniu cognitiv; 
numai luând în consideraţie factorul timp devin 


inteligibile raporturile formatoare dintre Mess. 
procesele cognitive, produsele acestora şi 
instituţiile sociale. 

Gnoseologia însă reprezintă o complexitate în 
curs de organizare care conţine Mc.s. teoretice ce 
participă la studierea domeniilor cognitive, 
activitățile S cognitive focalizate pe investigarea 
domeniilor cognitive, instituțiile ce reglează 
activitățile menționate şi entitățile semantice 
generate de aceste activități; deci şi gnoseologia 
se constituie treptat ca un domeniu semantic 
cognitiv, în această calitate ea intră în sfera 
investigațiilor gnoseologice. Cu alte cuvinte, 
gnoseologia se include pe sine în domeniul de 
referința. Din schema de principiu a raporturilor 
dintre activităţile semantice tip E S-U ŞI S se 
poate deduce că descifrarea corectă şi nuanţată a 
propriei structuri, condiționează capacitatea 
gnoseologici de a înţelege corect şi nuanţat 
evoluţia organizării şi funcţionării celorlalte 
domenii semantice cognitive. Niciun alt domeniu 
cognitiv nu se află în situaţia de a se investiga pe 
sine, pe când gnoseologia nu va reuşi să împingă 
dincolo de un anumit prag studiul celorlalte 
domenii cognitive până nu va ajunge la o corectă 
şi nuanţată înţelegere a propriilor mecanisme de 
semnificare, ceea ce presupune descifrarea şt, 
apoi, controlul propriei deveniri. 

Dacă distincţia între stadiul presistemic şi cel 
sistemic al unui domeniu semantic ştiinţific este 
corectă, atunci în cazul gnoseologiei, descifrarea 


propriului domeniu semantic pare a fi o condiție 
necesara a  depășirii abordărilor unilaterale 
deoarece se conştientizează limitele acestora şi se 
obţin date care fac posibilă elaborarea strategiilor 
pertinente de investigare a fiecărui domeniu 
semantic cognitiv şi a raporturilor dintre ele. 

În sfârşit, modelul antroposferei pledează 
pentru ca domeniul schiţat ca domeniu de 
referinţă şi obiect de studiu al gnoseologiei să fie 
investigat luând în consideraţie „intrările” şi 
„ieşirile” sale, deci atât influenţele pe care 
celelalte dornen tii ontice umane le exercită 
asupra domeniilor cognitive, cât şi influenţele pe 
care ele le exercită asupra altor domenii ale 
antroposferei, asupra manifestărilor celorlalte 
genuri de procese semantice şi, prin intermediul 
lor, asupra omului şi structurilor ce-l înglobează 
funcţional. Această cerinţă metodică decurge din 
schema antroposferei, în care domeniul semantic 
al cunoaşterii apare ca o componentă, ca un 
subsistem. În prima parte a volumului am 
argumentat că însuşirile antroposferei sunt cele 
care determină însuşirile mecanismelor de 
semnificare, deci şi a celor cognitive. Dacă inițial 
criteriile şi regulile de semnificare cognitive sunt 
vagi şi incapabile să asigure o cunoaştere corectă 
şi nuanțată iar ulterior mecanismele de 
semnificare cognitive îşi ameliorează succesiv 
performanțele, situația se datorează tocmai 
presiunilor exercitate de antroposferă, de toate 
domeniile ei, fie ele fizice, social-umane sau 


semantice. De asemenea, dacă antroposfera 
evoluează în varianta schiţată, tendinţa de 
creştere a gradului ei de organizare este şi o 
rezultantă a evoluţiilor ce au loc în interiorul 
domeniului semantic al cunoaşterii. 

Remarca! 

În procesul de elaborare a modelului omului, 
după ce am identificat cele trei tipuri de coduri 
psihice, am orientat investigaţiile asupra codului 
verbal, plecând de la premisa că acest cod este 
responsabil de performanţele omului în domenii 
cu consecinţe ample asupra antroposferei cum ar 
fi: ştiinţa, filosofia, activitatea productivă, relaţiile 
politice, economice, militare etc. In acelaşi timp, 
am reţinut însă atenţia asupra implicării codului 
figurativ în numeroase activităţi reglate de codul 
verbal şi, mai mult, am semnalat în organizarea 
antroposferei atât instituţii sociale cât şi domenii 
semantice care se constituie şi evoluează ca 
urmare a proceselor de semnificare muzicale şi 
figurative. Acum, când delimităm domeniul de 
referinţă al cunoaşterii, este momentul să 
readucem în discuţie existenţa codului figurativ şi 
a celui muzical şi să ne pronunţăm asupra 
implicării lor în actul cognitiv uman. 

Este în afara oricărei îndoieli că omul 
realizează percepții spaţiale iar acestea nu sunt 
simple reproduceri ale domeniului de referinţa ci 
rezultate ale unor procese de semnificare. Dacă ne 
raportăm la creaţia pictorilor, de pildă, este 
intuitiv clar pentru un om avizat că într-o pictură 


sunt implicate, într-un mod sintetic procese de 
semnificare cognitive şi evaluative ale codului 
figurativ. Un pictor, în procesul creaţiei, nu poate 
realiza deliberat cunoaşterea figurativă şi, apoi, 
separat evaluarea figurativă datorită faptului că 
acestui cod îi este propriu un vocabular ce nu 
permite realizarea unor procese de semnificare 
secundare, ca în cazul codului verbal. 

Aceeaşi caracterizare este valabilă şi pentru 
codul muzical deşi, în cazul său, performanţa 
cognitivă este mai puţin sesizabilă de către codul 
verbal. 

Acceptând incapacitatea codului figurativ şi a 
celui muzical de a realiza în mod autonom procese 
cognitive, deci de a obiectiva entităţi semantice 
care să fie rezultatul doar al unor procese 
cognitive, dar şi implicarea acestor procese în 
activităţile muzicale, verbale şi figurative, rezultă 
utilitatea studierii rolului acestor două tipuri de 
coduri în cunoaşterea umană. În acelaşi timp însă, 
dat fiind rolul prim al codului verbal în actul 
cognitiv, nu este greşit din punct de vedere 
metodic ca intr-un prim stadiu al studierii 
domeniului semantic al cunoaşterii să se facă 
abstracţie de implicarea codului figurativ şi a celui 
muzical în actul cognitiv. Adoptarea acestei poziţii 
metodologice, care explicitează implicarea în 
modalităţi şi în proporţii diferite a celor trei tipuri 
de coduri psihice în cunoaşterea efectivă de către 
om aambianţei sale, implică desigur 
conştientizarea imposibilității de a ajunge la o 


înţelegere nuanţată a modului în care omul 
realizează activitatea cognitivă fără a include în 
sfera cercetării gnoseologice aportul specific al 
codului muzical şi, îndeosebi, al codului figurativ. 

Remarca 2. 

Distincția între Mc.s. teoretic şi Mcss. 
pragmatice, între activităţi teoretice şi 
pragmatice, - distincţie în concordanţă cu cea 
dintre cercetare fundamentală şi cercetare 
aplicativă - sugerează nevoia de a centra studiile 
gnoseologice realizabile cu concursul Mc.s. S 
teoretice pe nuanțtarea modelului domeniului 
desemnat, rămânând ca aspectele referitoare la 
diagnosticarea diverselor domenii cognitive sau a 
modului în care se desfăşoară efectiv cunoaşterea 
umană în diverse etnosisteme sau în anumite 
stadii ale antroposferei să fie realizată de 
cercetarea S pragmatica. 

Remarca 3. 

Domeniul semantic al cunoaşterii, aşa cum a 
fost decupat plecând de la organizarea şi 
funcţionarea codului verbal, se află în evoluție. Ca 
urmare, o primă problemă cu care se confruntă 
cercetarea pragmatică a cunoaşterii umane este 
identificarea stadiului atins, identificare posibilă 
utilizând ca sistem de referinţă schema furnizată 
de modelul antroposferei. În acea schema 
conştientizarea corectă a existenţei domeniului 
semantic cognitiv este o condiţie a constituirii 
Mc.s. S cognitive pragmatice capabile să 
investigheze ansamblul domeniului cognitiv, iar 


constituirea acestor Mc.s. reprezintă o etapă 
necesară în evoluţia ansamblului domeniului 
semantic al cunoaşterii, deci şi a Mc.s. teoretice 
cognitive. Aşadar, dacă modelul antroposferei este 
corect, reconsiderarea domeniului de referinţa şi a 
obiectului de studiu al gnoseologiei nu este doar o 
consecinţă logică a adoptării acestui model ca 
sistem de referinţă; ea reprezintă o etapă 
inevitabila în evoluţia cunoaşterii umane. In acest 
caz, dimensionarea  gnoseologiei în varianta 
schiţată se înscrie ca o etapă normala în evoluţia 
acesteia. Cum schiţa domeniului de referinţă al 
gnoseologiei expusă în aceste pagini reprezintă 
doar o structură conceptuală, o teorie-nucleu al 
unui program de cercetare, rămâne ca cercetarea 
gnoseologică să-i probeze corectitudinea. 

Capitolul XII 

LIMITELE CONCEPTULUI „ADEVĂR”; DE LA 
EVALUAREA CUNOAŞTERII LA CUNOAŞTEREA 
ŞI EVALUAREA CUNOAŞTERII 

În recenta lucrare intitulată sugestiv 
Adevăruri despre adevăr, coordonatorul 
volumului, Petre  Botezam, semnalează că 
„Probleme de cardinală însemnătate au rămas 
nerezolvate” în investigaţiile moderne asupra 
adevărului. Autorul citat se întreabă dacă putem 
„să acceptăm mai multe tipuri de adevăr sau ne 
putem satisface cu un concept unic” (16, p. XII). 
Situaţia critică în teoria adevărului a fost generată 
de conştientizarea limitelor teoriei adevărului ce 
acceptă ca premisă principiul corespondenţei ca şi 


a celei care a adoptat ca premisă principiul 
coerenţei; ceea ce intrigă este faptul că teoria 
adevărului-corespondenţă pare adecvată ştiinţelor 
factuale pe când teoria adevărului-coerenţă se 
consideră a fi pertinentă în cazul ştiinţelor 
formale. Disputele privind tipurile de adevăr (17), 
reinterpretarea adevărului, (130), criteriile 
adevărului (17), dimensiunile adevărului (57, 16), 
gradele de adevăr (17) sau de verosimilitudine 
(110) confirmă caracterul nesatisfăcător al 
interpretării tradiționale date  „adevărului”. 
Precizările relativ recente cu privire la „condiţiile 
adevărului” (17) şi la „dimensiunile adevărului” 
(57) au complicat situaţia fără însă a se contura 
posibilitatea unei teorii unice a adevărului. 

Semnificativă pentru impasul eforturilor de a 
da o interpretare satisfăcătoare „adevărului” este 
şi luarea de poziţie a lui R.M. Martin în articolul 
intitulat sugestiv Adevărul şi surogatele lui ilicite 
(Truth and Its Illicit Surrogates) (92) în care, 
semnalează trei interpretări date conceptului 
„adevăr”: 

— Semantica, ce se centrează pe 
corespondenţa enunţului cu domeniul de referinţă; 

— Sintactica, ce ia în consideraţie coerenţa 
dintre diverse enunţuri; 

— Pragmatica, ce aduce în prim plan acordul 
celor ce investighează un domeniu asupra unei 
afirmaţii considerată ca reală. 

Autorul numeşte  „surogate”  accepţiile 
sintactice şi pragmatice, argumentând că ele 


reprezintă nu soluţii ci evadări de la dificultăţile 
ridicate de prima accepţie, care nu trebuie ocolite 
ci soluționate. 

1. Ipoteza de lucru 

Cunoscând această situaţie critică în „teoria 
adevărului'» am considerat utilizarea modelului 
codului verbal pentru a ne pronunţa asupra 
disputelor cardinale din sfera problematicii 
adevărului ca o modalitate pertinentă de testare a 
modelului; nu putem susţine că modelul este 
adecvat pentru a aborda problematica cunoaşterii, 
deci corect şi suficient de nuanţat, dacă nu 
conţine reperele care să permită elucidarea 
acestei problematici, ea ocupând un loc central în 
gnoseologia filosofică. 

Faptul că nuanţările cu care s-au soldat 
investigaţiile succesive dedicate problematicii 
cunoaşterii nu au avut ca efect secundar 
soluționarea aspectelor contradictorii 
fundamentale privind semnificația adevărului ne-a 
sugerat următoarea ipoteză de lucru: 
problematica adevărului nu a ajuns la o soluție- 
definitivă deoarece a fost abordată izolat de 
problematica organizării şi funcționării psihicului 
uman. Această separare metodologică este 
explicitată, teoretizată prin distincția dintre 
contextul genezei ideilor în dezvoltarea istorică a 
omului şi în dezvoltarea mintală a omului concret 
şi contextul întemeierii, al dovedirii „adevărului” 
enunţurilor. Considerăm eronată această separare 
deoarece modalitatea de a întemeia, de a valida 


adevărul  enunţurilor nu poate să nu fie 
condiţionată de modalitatea în care enunţurile 
sunt produse psihic. Dependenţa semnalată este 
plauzibilă deoarece dacă enunţurile ar fi, prin 
absurd, produsul unei reflectări mecanice, este 
evident că problema adevărului acestora nu ar fi 
necesară, nici posibilă: un sistem psihic ce ar 
funcţiona astfel nu ar fi în măsură să genereze 
întrebări referitoare la „gradul de adevăr” sau 
„criteriile de apreciere a adevărului” unui enunţ. 
Dacă organizarea psihică umană este capabilă să 
realizeze actul cognitiv în variante succesiv 
corectabile şi să mediteze asupra „adevărului” 
rezultatelor actului cognitiv, atunci această 
organizare se cere a fi descifrată; numai 
înțelegând mecanismele ce fac posibilă 
cunoaşterea şi evaluarea rezultatelor sale, 
obţinem date şi despre modalitatea în care omul 
trebuie să procedeze pentru a aprecia „adevărul” 
unui enunţ. 

Din ipoteza enunțată rezultă că adoptând 
modelul codului verbal ca sistem de referinţă ar 
trebui să fie posibil, dacă el este corect şi suficient 
de nuanţat, nu numai să schiţăm acea soluţie 
capabilă să închidă actualele dispute dar să 
înţelegem şi cum a fost posibil ca omul să facă, la 
un anumit stadiu al evoluţiei sale, distincţia 
„adevăr-fals” în modalitatea care a generat 
controversele reţinute de istorie. 

2. Distincția adevăr-fals este rezultatul unui 
proces de evaluare 


Modelul codului verbal semnalează că 
distincţia „adevărfals” este o performanţă a Mc.s. 
evaluative. Ea este similară distincţiei „mare-mic, 
„bun-rău”, „frumos-urât”, „utilinutil”, numai că 
este o evaluare ce vizează concordanța dintre un 
enunţ cognitiv şi domeniul său de referinţă. 

Precizarea caracterului evaluativ al 
termenului „adevăr”, în perspectiva deschisă de 
modelul codului verbal, care distinge între procese 
de semnificare cognitive şi procese de semnificare 
evaluative, ridică problema criteriilor implicate în 
realizarea acestui gen de evaluări. Când spunem 
despre un obiect că este „mare', „uşor” sau 
„stricat” se pot invoca criterii pertinente de 
evaluare şi anumite operaţii cognitive prealabile. 
Cântărind două obiecte şi, apoi, comparând 
rezultatele operaţiei cognitive evaluăm un obiect 
ca fiind mai greu ca celelalte. Pentru a face 
afirmaţia evaluantă „X este bolnav”, mediul 
realizează în prealabil operaţii cognitive, eventual 
apelează la probe de laborator. Întrebat eventual 
ce are în vedere când evaluează starea bolnavului, 
medicul poate furniza criterii şi constatări de 
natură cognitivă. Caracterul evalutiv al termenului 
„adevăr”, ca şi a opusului său - „fals” -, este 
dezvăluit de faptul că nu este neutru, implică 
acceptare sau respingere. Când un om afirmă 
despre un enunţ că este „fals”, îl şi respinge; are 
loc un proces semantic similar celui în care un om, 
măsurând o bucată de stofă, spune: „are 2, 15 m, 
e mică”. Facem această comparaţie pentru a intui 


mai uşor problema cu care ne confruntăm. 
Expresia „are 2, 15 nu” este cognitivă, pe când 
expresia „e mică” este evaluativă; în mod similaj, 
ar trebui să se afirme: enunţul X este... deci e 
adevărat”. S-a conturat astfel problema: ce criterii 
şi ce „unităţi de măsură” utilizăm pentru a 
cunoaşte un enunţ cognitiv. Aşadar, va trebui să ne 
pronunţăm asupra criteriilor şi operațiilor 
cognitive care preced evaluarea unui enunţ ca 
fiind „adevărat” sau „fals”. 

Dacă evaluarea unui obiect fizic se realizează 
de că/tre' Mc.s. tip F., evaluarea unui enunţ, deci a 
unei entităţi semantice, se realizează de către 
Mc.s. tip S., deci de memanisme de semnificare ce 
se constituie sub presiunea entităţilor semantice 
pe măsură ce acestea, diversificându-se, îi ridică 
omului tot mai multe probleme ce nu sunt similare 
celor ridicate de existenţa fizică sau de existenţa 
social-umană. Este plauzibil ca distincţia introdusă 
prin termenii „adevăr” şi „fals“ să fie una din 
primele realizate de Mc.s. tip S. Modalităţile în 
care  anticii acționează pentru a clarifica 
semnificaţia „adevărului” şi modificarea succesivă 
a termenilor utilizaţi atestă că iniţial Mc.s. S încă 
nu dispun de criterii şi reguli de semnificare 
adecvate şi suficient de nuanţate, cum nu dispun 
încă nici de un limbaj adecvat. 

Din modelul codului verbal rezultă că 
evaluările preced enunţurile cognitive; omul 
apreciază un obiect ca fiind „lung” înainte de a fi 
în stare să-l măsoare, starea de sănătate este şi ea 


evaluată înainte ca omul să fie în măsură să 
efectueze operaţii cognitive. Deoarece şi Mc.s. tip 
S evoluează în acest mod, omul evaluează un 
enunţ înainte de a fi în măsură să utilizeze 
rezultate ale unor operaţii cognitive deliberate; în 
primul stadiu, cunoaşterea rămâne deci implicita, 
este realizată doar de Mc.s. primare. Semnificativ 
este faptul că, aşa cum remarcă PP Negulescu în 
lucrarea Problema cunoaşterii, pentru Socrates 
„adevăr” era numai ceea ce se impunea ca evident 
şi indiscutabil tuturor oamenilor deopotrivă cu 
referire la esenţele lucrurilor, la „genurile” (93, p. 
73) acestora. 

Dacă luăm în consideraţie modelul evoluţiei 
codului verbal, sesizăm că atunci când încep să se 
contureze Mc.s. tip S care evaluează raporturile 
dintre enunţurile cognitive şi domeniile lor de 
referinţă, materialul semantic ce contribuie la 
formarea Mc.s. S, material prelucrat apoi de 
aceste mecanisme de semnificare este el însuşi 
insuficient elaborat, este 


produsul unor Mc.s. tip F sau tip S-U aflate la 
începutul  constituiri lor. În aceste condiţii 
considerăm plauzibilă concluzia: termenul 
„adevăr” este produsul unor procese de 
semnificare realizate de  Mc.s. insuficient 
dezvoltate, procese prin care se prelucrează 
mesaje semantice insuficient nuanţate; ca urmare, 
inițial omul, utilizând termenii „adevăr” şi „fals”, 
delimitează doar vag raportul dintre enunţul 


evaluat şi domeniul lui de referinţă. 

Modelul codului verbal semnalează de 
asemenea că Mc.s. gen evaluare realizează 
conştientizări înaintea Mc.s. gen cunoaştere dar 
se pot dezvolta numai în funcţie de stadiul Mc.s. 
gen cunoaştere, care le preced funcţional. 
Reconsiderarea succesivă a semnificației acordate 
termenului „adevăr” şi a modalităţilor de evaluare 
propriu-zisă a enunţurilor cognitive o interpretăm 
ca un indiciu al devenirii Mc.s. evaluative tip S. 
Semnificativ este faptul că numai în ultimele două 
secole, când se conştientizează natura diferită a 
valorilor, se distinge între un demers cognitiv şi 
unul evaluativ. Insuşi jmodelul codului verbal se 
înscrie în acest flux al descifrării specificităţii 
proceselor cognitive, evaluative etc. Să urmărim, 
deci soluţia ce se conturează dacă îl adoptăm ca 
sistem de referinţă. 

3. Reconsiderarea soluţiei 

Modelul codului verbal, dezvăluind că 
procesul de semnificare se realizează cu concursul 
unor criterii şi reguli ce sunt într-un proces de 
corectare şi nuanţare continuă, aduce în prim plan 
caracteristici ale raportului dintre enunţurile 
cognitive şi domeniile lor de referinţă care nu pot 
fi desemnate printr-un Singur termen, de genul 
„adevăr” sau  „fals”, deci sugerează o nouă 
abordare. 

Cunoaşterea unui domeniu este o operaţie 
mai simplă sau mai complexă în funcţie de 
particularităţile domeniului. Dependenţa afirmată 


este lilustrată de modalităţile de cunoaştere a 
obiectelor fizice. Pentru a cunoaşte „lungimea” 
unui obiect fizic este suficient un criteriu şi o 
regulă; ele sunt concretizate într-o „unitate de 
măsură”; pentru a cunoaşte starea funcţională a 
unei instalaţii sunt necesare însă mai multe 
criterii şi reguli, concretizate în mai multe „unităţi 
de măsură”, utilizate de obicei pentru a-i desemna 
„parametrii funcționali”. Care sunt deci unităţile 
de măsură pertinente pentru a cunoaşte o entitate 
semantică cognitivă? 

Caracterul complex al proceselor semantice 
cognitive face ca compararea  enunţurilor 
cognitive cu domeniile lor de referinţă să necesite 
mai multe criterii: a) posibilitatea ca unele dintre 
criteriile sau regulile utilizate în procesul 
cunoaşterii să fie neadecvate (greşite) impune ca 
aprecierea rezultatului procesului cognitiv să se 
facă menționând măsura, gradul în care 
semnificaţia corespunde domeniului vizat; b) 
posibilitatea ca criteriile şi regulile să fie 
insuficiente pentru a recepta şi prelucra mesajele 
care ar fi necesare pentru a realiza un proces 
cognitiv detaliat, impune ca în cunoaşterea 
rezultatului unui proces cognitiv să se precizeze şi 
gradul de nuanţare a concordanţei semnificației 
cognitive cu domeniul vizat; c) posibilitatea ca un 
proces cognitiv să fie afectat de gradul de 
organizare a mecanismelor de  semnificare 
implicate şi, ca urmare, să genereze semnificaţii 
vagi sau confuze impune ca atunci când se 


analizează o entitate semantică cognitivă să se 
aprecieze şi gradul ei de coerenţă. 

Aşadar, a spune despre un enunţ cognitiv că 
este „adevărat” înseamnă a face o afirmaţie vagă; 
o evaluare adecvată se dovedeşte a fi aceea care 
ia în consideraţie constatările cu care se soldează 
analiza enunţului folosind criteriile; 

— Gradul de corectitudine a entității 
cognitive; 

— Gradul de nuanţare a entității cognitive; 

— Gradul de coerenţă al entității cognitive. 

Criteriile pe care le-am dedus din modelul 
codului verbal permit compararea entităţilor 
semantice cognitive; nu se poate spune că o teorie 
este mai „adevărată” ca alta, dar se poate aprecia 
dacă una are un grad de corectitudine, de 
nuanţare sau de coerenţă mai mare ca cealaltă. 
De pildă, vom utiliza expresia „semnificaţie 
corectă” pentru a desemna concordanța 
semnificaţiilor acordate unui mesaj cu domeniul 
de referinţă al acestuia şi expresia „semnificaţie 
incorectă” pentru a desemna neconcordanţa 
semnificației acordate unui mesaj cu domeniul de 
referinţă al acestuia. 

Desigur, mai sunt de rezolvat problemele 
referitoare la operaţionalizarea criteriilor deduse 
din modelul codului. Nu ne pronunţăm în acest 
context asupra acestor aspecte deoarece soluţiile 
presupun un model mai nuanţat al activităţii 
cognitive S teoretice. Sperăm că soluţia să se 
contureze după prima nuanţare a actualului 


model. Precizarea este valabilă şi pentru aspectele 
pe care le expunem în continuare. De asemenea 
rămâne să se elaboreze o modalitate de evaluare a 
concordanţei unei entităţi semantice cognitive pe 
baza celor trei criterii cognitive enunțate. 

Remarca 

Termenul  „acceptare”, utilizat de Imre 
Lakatos în expresia „reguli de acceptare” aparţine 
unui proces decizional* el nu este nici cognitiv, 
nici evaluativ. Dacă, pe baza acestei precizări, 
comparam regulile de acceptare formulate de 
Imre* Lakatos în perspectiva  falsificaţionistă 
elaborată de K. Popper cu criteriile de cunoaştere 
a unui enunţ cognitiv ajungem la concluzia că ele 
sunt juste. O nouă teorie trebuie să explice ceea 
ce reuşeşte să explice şi teoria anterioară 
deoarece* două teorii, dacă au rezultat din 
investigaţii care au avut ca obiect de studiu 
acelaşi domeniu de referinţă, nu pot să nu conţină 
cel puţin unele semnificaţii compatibile. O nouă! 
teorie trebuie să poată explica ceea ce teoria 
anterioara nu a reuşit deoarece noul Mc.s. trebuie 
să fie mai dezvoltat. Avem în vedere că diferenţele 
dintre teorii ce vizează acelaşi domeniu decurg 
din deosebirile dintre Mc.s. cognitive implicate în 
elaborarea lor: 

— Existenţa unor criterii diferite determină 
procese cognitive cu rezultate ce se contrazic; 

— În cazul în care un Mc.s. este mai nuanţat, 
el vai genera o teorie mai nuanţată; 

— În cazul în care un Mc.s. este mai bine 


organizat, el va realiza procese şi, ca urmare, 
teorii mai coerente. 

Din aceleaşi considerente o nouă teorie 
generează nor probleme: nu poate fi altfel cât 
timp Mc.s. cognitive implicate în elaborarea unei 
teorii sunt perfectibile. 

x 

Reluăm analiza: faptul că mecanismele de 
semnificare ale oamenilor nu pot să nu fie 
produsul influențelor exercitate de un mare număr 
de variabile fizice, social-umane şi semantice, 
impune cel puțin două precizări. 

a) Este posibil ca un om să dispună sau să nu 
dispună de Mc.s. cognitive adecvate pentru a 
recepta şi a se pronunţa asupra unei entităţi 
semantice cognitive. În faţa unei teorii ştiinţifice 
un om poate susţine la limită, că o înţelege sau că 
nu o înţelege. 

Vom utiliza termenul „inteligibil” pentru a 
desemna faptul că un om, datorită Mc.s. verbale, 
receptând un mesaj, - este în măsură să-i acorde o 
semnificaţie. Termenul „neinteligibil” desemnează 
situaţia opusă. 

b) în cazul în care doi oameni analizează o 
anumită entitate semantică cognitivă, însuşirile 
mecanismelor lor de semnificare S cognitive fac ca 
rezultatele proceselor lor de semnificare să fie 
compatibile sau incompatibile. 

Vom utiliza expresia „semnificaţii 
compatibile” pentru a desemna concordanța 
existentă între semnificaţiile acordate de doi sau 


mai mulţi oameni aceluiaşi mesaj, de pildă între 
două teorii ce vizează acelaşi domeniu de 
referinţă, şi expresia „semnificaţii necompatibile” 
pentru a desemna neconcordanţa semnificaţiilor 
acordate de doi sau mai mulţi oameni aceluiaşi 
mesaj. 

Distincţiile introduse anterior permit să se 
contureze următoarele situaţii posibile: 

— Două semnificaţii „compatibile” pot fi fie 
„corecte”, fie „incorecte”; 

— Dacă două semnificaţii sunt 
„necompatibile” pot fi ambele „incorecte“, dar 
este posibil ca una să fie „corectă” iar alta 
„incorectă”. 

O parte din distincţiile utilizate aici au fost 
preluate din volumul Omul, valorile şi axiologia, 
unde le-am introdus pentru a semnala noile 
perspective de cercetare deschise de modelul 
codului verbal. In acelaşi context am propus 
utilizarea termenului  „adevăr' cu o nouă 
semnificaţie. Deoarece  nuanţarea modelului 
antroposferei nu a infirmat-o, o reluăm. 

Revenind asupra disputelor privind 
semnificaţia acordată termenilor „adevăr” şi 
„fals”, dacă le raportăm la modelul codului verbal 
se constată că ele decurg dintr-o ambiguitate. Să 
ne referim, de pildă, la afirmaţia „teoria X este 
adevărată”: ea poate semnifica „teoria X este 
corectă” - dacă o raportăm la domeniul de 
referinţă al teoriei -, dar poate semnifica şi faptul 
că procesele de semnificare ale celui care face 


aprecierea au condus la concluzii similare celor 
conţinute în teoria apreciată, deci exprimă un 
acord cu semnificaţii produse de un alt om, acord, 
care se poate datora doar similitudinii dintre Mc.s. 
ale celor doi oameni. Posibilitatea celei de a doua 
accepţii este confirmată de frecventele situaţii 
când afirmaţii privind adevărul unei semnificaţii se 
dovedesc ulterior a fi incorecte. Ambiguitatea 
semnalată dispare dacă adoptăm termeni diferiţi 
pentru a desemna cele două aspecte: vom utiliza 
termenul „corect” pentru a ne pronunţa asupra 
raporturilor dintre o semnificaţie cognitivă şi 
domeniul ei de referinţă, iar termenul „adevăr” 
pentru a desemna faptul că suntem de acord cu o 
semnificaţie care face obiectul evaluării. În acest 
caz” „adevărul” presupune corectitudine din 
punctul de vedere al mecanismelor de semnificare 
ale celui care realizează evaluarea. 

Acceptând distincția introdusă, termenii 
„adevăr” şi „fals” apar ca fiind evaluări-limită pe o 
scală în care termenii „credibil” şi „incredibil” se 
situează pe poziţii intermediare. 

ADEVĂRAȚI CREDIBIL INCREDIBIL FALS 

Aşadar, explicitând caracterul subiectiv al 
oricărei aprecieri, în sensul că este produsul unui 
Mc.s., ajungem la distincţia dintre „corect şi 
„adevăr”. 

Noile distincții introduse permit să se 
contureze următoarele situaţii posibile: 

— Doi oameni care acordă semnificaţii 
compatibile unul anumit mesaj îşi apreciază 


reciproc semnificaţiile ca fiind „adevărate“; 

— Doi oameni care acordă semnificaţii 
necompatibile unui anumit mesaj îşi apreciază 
reciproc semnificaţiile ca fiind „false”; 

— Gradul de compatibilitate a semnificaţiilor 
acordate de doi oameni aceluiaşi mesaj se exprimă 
prin gradul de credibilitate pe care fiecare îl 
manifestă faţă de semnificaţia celuilalt om. 

Soluţia pe care am schiţat-o la dificila 
problematică a raporturilor dintre un enunţ 
cognitiv, domeniul său de referinţă şi om 
reprezintă o alternativă testabilă la soluţiile 
conturate până în prezent la problematica 
„adevărului”. Ea poate fi testată, de pildă, 
concepând şi realizând analiza activităţii ştiinţifice 
cognitive într-un anumit domeniu, inclusiv 
confruntarea şi succesiunea teoriilor, în funcție de 
terminologia propusă şi datele furnizate de 
modelul antroposferei. 

Remarca finală: dacă luăm în consideraţie 
distincţia introdusă în partea a doua a volumului 
între filosof are şi activitatea ştiinţifică, îndeosebi 
faptul că filosofarea realizează un proces complex 
de semnificare în care cunoaşterea «este doar 
implicată şi uneori rămâne implicită, pe când 
activităţii ştiinţifice îi e specifică separarea, 
autonomizarea fiecăruia din cele patru genuri de 
procese de  semnificare, devin plauzibile 
următoarele remarci: 

— Conceptul „adevār” este specific 
gnoseologiei filosoficey la fel cum conceptul 


„frumos” este specific esteticii; 

— Încercările de a prelua termenul „adevăr”, 
ce a-l utiliza în etapa ştiinţifică a gnoseologiei s-au 
lovit de dificultăţi care nu au putut fi depăşite prin 
diverse reconsiderări, de pildă, prin consideraţiile 
despre „dimensiunile adevărului”; 

— Dificultăţile se datorează atât faptului că 
acest concept este unul evaluant, nu cognitiv, cât 
şi complexităţii raporturilor dintre o construcţie 
semantică cognitivă, domeniu! ei de referinţă şi 
însuşirile omului ce studiază şi evaluează 
corectitudinea construcţiei semantice cognitive. 

Concluzia: soluția constă nu doar în 
„definirea” conceptului „adevăr” ci în deplasarea 
studiilor asupra raporturilor menţionate şi în 
construirea unor concepte capabile să asigure 
cunoaşterea şi evaluarea acestor raporturi. 
Distincţiile pe care le-am introdus corespund 
acestui deziderat, dar reprezintă o soluție 
provizorie; ea va fi inevitabil corectată și nuanţată 
atunci când vom dispune de un model mai nuanţat 
al codului verbal. 

4. Confruntarea soluţiei noastre cu recente 
contribuţii la „teoria adevărului”. 

Deoarece nu abordăm problematica 
adevărului decât pentru a semnala virtuțile 
explicative ale modelului antroposferei, ne limităm 
în acest context să comparăm consideraţiile 
noastre despre incapacitatea conceptului „adevăr” 
de a desemna raporturile dintre enunţurile 
cognitive şi domeniul lor de referinţă cu teoria 


adevărului dezvoltată de A. Tarski şi cu recentele 
consideraţii privind dimensiunile adevărului, 
datorate lui Petre Botezam. 

1 - T. Tarski, pleacă de la „definiţia filosofică 
a conceptului de adevăr” dată de Aristotel în 
Metafizica: „Intr-adevăr, a spune că existentul nu 
există sau că inexistentul există aceasta e fals, iar 
a spune că existentul exista şi inexistentul nu 
există, aceasta e adevărat”, recunoaşte ca 
formularea are un conţinut intuitiv suficient de 
clar dar susţine că el „poate fi îmbunătăţit din 
punct de vedere al preciziei şi al corectitudinii 
formale” (p. 294). Tarski îşi propune, recurgând 
„la ajutorul unor mijloace tehnice ale logicii; 
contemporane” (130, p. 295), „să determine exact 
limbajul” folosit la desemnarea adevărului sau 
falsităţii unui enunţ. In acest scop el analizează 
formularea: expresia „zăpada este albă” e 
adevărată dacă şi numai dacă zăpada este albăj 
argumentând că „expresia dintre ghilimele trebuie 
tratată gramatical ca un singur cuvânt”. El 
generalizează afirmând «P este adevărat dacă şi 
numai dacă P» unde P desemnează, un anumit 
enunţ, pentru care se construieşte definiţia 
respectivă (130, p. 296). Această reformulare este 
compatibilă cu cea clasică, consideră Tarski, dar 
are meritul de a face pertinentă întrebarea: 
„putem oare stabili noi dacă este adevărată 
aplicarea termenului «adevăr» pentru enunţurile 
limbii române şi, dacă da, cu ce mijloace?” (130, p. 
297). Răspunsul este afirmativ, iar mijlocul indicat 


constă în distincţia între „limbaj-obiect” şi 
„metalimbaj” şi în formalizarea limbajelor. P 
aparţine unui limbaj, de pildă limbii române; 
aserţiunea despre adevăr sau falsitatea lui P 
aparţine metalimbajului. Trebuie, conchide A. 
Tarski, „să se introducă o distincţie strictă între 
limbajul care constituie obiectul examinării şi 
pentru care intenţionăm să formulăm definiţia 
adevărului, şi limbajul în care această definiţie va 
fi formulată şi în care vor fi studiate aplicaţiile ei. 
Primul se numeşte <«limbaj-obiect», cel de al 
doilea, «metalimbaj». Metalimbajul trebuie să fie 
suficient de bogat şi, în special, el trebuie să 
conţină în sine limbajul-obiect ca pe o parte a sa 
(130, p. 304). Distincția este susţinută de autor 
„printre altele, argumentând că astfel se evită 
antinomia mincinosului, ceea ce reprezintă un 
argument tare, deoarece această antinomie 
„exercită o influenţă esenţială asupra dezvoltării 
logicii contemporane (130, p. 299). 

Oprim aici schiţarea teoriei lui Tarski, ea fiind 
suficient conturată pentru a o compara cu soluţia 
noastră, elaborată din perspectiva modelului 
antroposferei. 

Teoria lui Tarski despre adevăr, considerând 
adevărul ca o corespondenţă între un enunţ şi 
domeniul său de referinţă, este compatibilă cu 
soluţia conturată de noi, numai că noi am 
argumentat necesitatea ca raporturile dintre 
enunţuri şi domeniile vizate să fie apreciate după 
mai multe criterii. Dar nu pentru a semnala 


această compatibilitate ne-am raportat la teoria 
lui Tarski: ea este importantă pentru discuţia 
noastră deoarece introduce distincția între 
limbajulobiect şi metalimbaj, distincție care a fost 
deja acceptată de specialişti. Corectitudinea 
distincției este confirmată de modelul 
antroposferei, iar argumentul oferit de model este 
mai tare decât cel invocat de Tarski, (rezolvarea 
antinomiei mincinosului); dezvăluind existența 
unor tipuri distincte de mecanisme de semnificare 
ce realizează cunoaşterea şi evaluarea activității 
cognitive, (Mc.s. tip S.), modelul codului verbal 
explica natura diferită a proceselor de semnificare 
care corespund manifestărilor verbale pe care A. 
Tarski le include în sfera „limbajului” şi a celor 
incluse în sfera „metalimbajului”. Activitățile F. 
cognitive şi S-U. cognitive se soldează cu enunțuri 
ce aparţin clasei „limbajului” iar activităţile S. 
cognitive, cu enunțuri ce aparţin clasei „meta- 
limbajului”. 

2 - Contribuţia lui P Botezatu la elucidarea 
problematicii adevărului nu poate fi ignorată, este 
majoră deoarece, analizând diversele variante în 
care s-a dezvoltat teoria adevărului, a elaborat o 
schiță a ansa? nblului dimensiunilor adevărului; el 
susține că a identificat acele „dimensiuni” care 
sunt necesare şi suficiente pentru a caracteriza 
adevărul unui enunț. 

Petre Botezatu reține şi acceptă contribuția 
lui H.G. Herzberger, expusă în studiul Dimensiuni 
ale adevărului (57), care a argumentat că adevărul 


unui enunţ presupune nu numai satisfacerea 
corespondenţei ci şi implicarea a ceea ce el 
numeşte „competenţă semantică”, competenţă ce 
este asigurată când un enunţ satisface principiul 
bivalentei. Petre Botezatu apreciază că H.G. 
Herzberger, semnalând că adevărul = 
corespondentă + competenţă semantică, „a 
elucidat supozițiile de sens care însoțesc faptul 
corespondenţei pentru ca aceasta să fie în 
realitate posibilă” (16, p. XV) dar ieşine atenţia că 
în cadrul semanticii trebuie făcută distincţia între 
teoria sensului şi teoria referineţi. Pornind de la 
distincţia semnalată, Petre Botezatu-consideră că 
„se iveşte un nou sector al cercetării, şi anume 
dimensiunile referenţiale ale adevărului”. Autorul 
îşi exprimă convingerea că „ideea capitală de 
corespondenţă se instituie ca o dimensiune 
referenţială a adevărului şi că ea comportă grade 
de realitate”. Pentru P Botezatu celelalte 
dimensiuni referenţiale sunt: dimensiunea 
reprezentării, prin care desemnează capacitatea 
teoriilor ştiinţifice de a avea diverse grade de 
abstractizare, deci de a avea o reprezentare mai 
bogată sau mai săracă; dimensiunea referinţei 
prin care desemnează gradul de precizie al 
textului; dimensiunea informaticii, a cărei variaţie, 
susţine Petre Botezatu, determină grade de 
certitudine a informaţiei. 

Semnalând că a determinat dimensiunile 
adevărului „în mod empiric, nesistematic, sprijinit 
pe investigaţiile contemporane care au relevat 


diverse aspecte ale adevărului % P. Botezam este 
preocupat să descopere „un fundament teoretic” 
din perspectiva căruia să demonstreze 
„completitudinea sistemului de dimensiuni 
alethice şi independența acestor dimensiuni” (16, 
p. 42). Ca urmare, el construieşte „un model 
ansamblist al dimensiunilor adevărului” plecând 
de la conceptul de aplicație, considerând 
cunoaşterea ca „aplicaţia unei mulţimi în altă 
mulţime, a imaginilor noastre asupra realităţilor 
pe care le reprezintă” (16, p. 92). Luând în 
consideraţie două tipuri de aplicaţii: surjecția 
(fiecare element al cunoaşterii este o imagine cel 
puțin a unui element al domeniului de referinţă) şi 
injecţia (fiecare element al cunoaşterii este o 
imagine cel mult a unui element al domeniului de 
referinţă), P  Botezam argumentează că 
investigând „toate posibilităţile de corespondenţă 
între lumea constructelor şi lumea obiectelor” (16, 
p. 44) se identifică patru situaţii, iar ele corespund 
celor patru „dimensiuni ale adevărului”. Pe baza 
acestei constatări el conchide că nefiind mai multe 
simţii, „sistemul dimensiunilor adevărului este 
complet”. De asemenea, argumentând că 
aplicaţiile luate în consideraţie sunt independente, 
conchide că cele patru dimensiuni ale adevărului 
sunt independente. 

Ne-am oprit asupra construcţiei realizată de 
Petre Botezam deoarece ea este fructul efortului 
de a identifica nu una sau mai multe „dimensiuni 
ale adevărului”, ci ansamblul dimensiunilor 


adevărului. Rezultatul obţinut, expus sumar, atât 
cât a fost necesar pentru a-l raporta la modelul 
antroposferei, ia în consideraţie cele mai noi 
cercetări în domeniul semanticii şi epistemologiei 
şi, dacă este corect, ar trebui să închidă disputele 
în acest domeniu. Să-l analizăm din perspectiva 
modelului nostru şi a consideraţiilor anterioare 
referitoare la semnificaţia conceptului „adevăr”. 

În primul rând, semnalăm că „modelul 
ansamblist” constituie numai o probă indirectă, 
logică; un model care să se constituie ca 
„fundament teoretic” nu poate fi decât acela care 
oferă o imagine a mecanismelor prin care omul 
realizează procesele de semnificare. Să vedem 
dacă soluţia schiţată anterior din perspectiva 
modelului codului verbal conţine repere pentru a 
ne pronunţa asupra dimensiunilor adevărului 
dezvăluite de P. Botezam. 

Cele patru dimensiuni pot să-şi găsească un 
corespondent în modelul nostru cu condiţia ca ele 
să fie considerate dimensiuni nu ale adevărului ci 
ale raporturilor ce se stabilesc între un enunţ 
cognitiv şi domeniul sau de referinţa. In fond 
aceste raporturi sunt puse în discuţie. De aceea 
vom deplasa analiza de la „adevărul” unui enunţ la 
raporturile acestui enunţ cu domeniul său de 
referinţă. 

De altfel,  nesesizarea nevoii acestei 
reconsiderări are ca urmare şi unele 
inconsecvenţe în textul analizat. Se argumentează 
independenţa celor patru dimensiuni (16, p. 45) 


ale, adevărului dar în cadrul primei dimensiuni, la 
corespondenţei), se fac referiri la „grade de 
adevăr al corespondenţei”, (16, p. 36) pe când în 
cazul dimensiunii  referinţei se precizează: 
„dimensiunea referinţei comportă şi ea grade de 
referinţă, care însă nu reprezintă grade de adevăr, 
ci niveluri de precizie...” (16, p. 33). De asemenea, 
în final se afirmă: „Adevărul este evaluarea 
gradului de corespondență între mulțimea 
constructelor şi mulțimea obiectelor, 
corespondență dotată cu capacitatea 
reprezentativă, cu forţa referenţială şi =<cu 
transport de informaţie” (16, p. 47). Se observă că 
efortul de a subordona conceptul de „adevăr” 
dimensiunilor semnalate conduce la inconsecvenţe 
logice; de pildă, în definiţia citată cele patru 
dimensiuni nu mai sunt independente, ci ultimele 
trei o caracterizează pe prima; corespondenţa - ea 
însăşi o „dimensiune” - ar urma să fie 
caracterizată prin celelalte trei. Situația 
semnalată se anulează dacă ceea ce analizează 
autorul ar fi nu „dimensiunile adevărului” ci 
dimensiunile raporturilor dintre un enunţ cognitiv 
şi domeniul său de referinţă. 

Trecând peste aceste aspecte, să urmărim ce 
semnificaţii capătă cele patru dimensiuni dacă le 
analizăm din perspectiva modelului codului verbal. 
Am menţionat anterior că implicarea criteriilor şi 
regulilor de semnificare în procesele cognitive, 
diferenţele ce apar între subiecţii cognitivi ca 
urmare a diferenţelor dintre criteriile şi regulile 


de semnificare ce le posedă fac necesare trei 
criterii distincte de apreciere a raporturilor dintre 
un enunţ cognitiv şi domeniul său de referinţă: 

— Gradul de corectitudine al enunţului; 

— Gradul de nuanţare al enunţului; 

— Gradul de coerenţă al enunţului. 

Din modul în care Petre Botezatu a 
caracterizat dimensiunea corespondenţei, luând în 
consideraţie posibilitatea erorilor ascunse în 
enunţ şi pledoaria lui M. Bunge pentru utilizarea 
în semantică a noţiunilor „grad de adevăr” şi 
„adevăr aproximativ” pentru a desemna caracterul 
doar aproximativ al numeroaselor concepte 
matematice şi al enunţurilor teoretice, rezulta că 
această „dimensiune” exprimă ceea ce noi am 
desemnat prin expresia „grad de corectitudine al 
enunţului”. 

Dacă dimensiunea reprezentării desemnează 
gradul de abstractizare al enunţului, 
reprezentarea domeniului de referinţă putând fi 
mai săracă sau mai bogată, această dimensiune 
exprimă ceea ce noi am desemnat prin expresia 
„grad de nuanţare al enunţului”. 

Dacă dimensiunea  referinţei desemnează 
gradul de precizie al textului, această dimensiune 
exprimă ceea ce noi am desemnat prin expresia 
„gradul de coerenţă al enunţului cognitiv”. 

Şi a patra dimensiune îşi găseşte 
corespondenţa: dacă dimensiunea informaticii 
desemnează gradul de certitudine a informaţiei, 
ea poate exprima ceea ce am numit anterior 


„gradul de compatibilitate între un enunţ cognitiv 
şi mecanismele de semnificare cognitive şi 
evaluative ale persoanei care se pronunţă asupra 
corectitudinii enunţului”. Modelul dezvăluie, deci 
dependenţa gradului de certitudine a unui enunţ 
nu numai de gradul său de corectitudine şi 
nuanţare ci şi de însușirile? necanis? nelor de 
semnificare ce-l recepționează.  Dimensiunii 
„informaticii” îi corespunde, deci, gradul de 
credibilitate la care ne-am referit anterior. 

Aşadar, consideraţiile noastre privind 
modalităţile de cunoaştere a raporturilor dintre o 
entitate semantică cognitivă, domeniul ei de 
referinţă şi subiectul cunoscător, consideraţii 
realizate din perspectiva modelului codului verbal, 
confirmă dimensiunile semnalate de Petre 
Botezatu, oferind şi informaţii despre ceea ce se 
petrece acolo unde se realizează de fapt 
enunţurile cognitive. 

Se constată însă o diferenţă faţă de modelul 
elaborat de Petre Botezatu; numai primele trei 
„dimensiuni” se dovedesc a desemna raporturi 
dintre un enunţ cognitiv şi domeniul său de 
referinţă, cea de a patra desemnează de fapt 
raporturi între un enunţ cognitiv şi însuşiri ale 
mecanismelor de  semnificare cognitive ce-l 
receptează. 

Concluzionând, consideraţiile noastre, 
confruntate cu două contribuţii importante la 
elaborarea unei „teorii a adevărului”, se dovedesc 
capabile să le explice şi să schiţeze o nouă soluţie. 


Desigur soluţia schiţată are caracter ipotetic şi vor 
trebui imaginate anumite modalităţi pentru a o 
supune la noi teste. 

Capitolul XIII 

EPISTEMOLOGIA GENETICĂ 

DIN PERSPECTIVA MODELULUI 
ANTROPOSFEREI 

Regulile de acceptare a unei teorii elaborate 
în viziunea falsificaţionistă a lui Karl Popper, 
reguli pe care le-am adoptat, ne cer să raportăm 
rezultatele cercetării, în cazul nostru modelul 
antroposferei, la alte construcţii teoretice cu care 
au comun domeniul de referinţă, pentru a analiza 
atât compatibilităţile cât şi diferenţele. 

Ne-am oprit alegerea asupra epistemologiei 
genetice, fiind o teorie ştiinţifică puternic 
susţinută de studiile de psihologie genetică, ce a 
reţinut atenţia în ultimele decenii şi a fost 
adoptată ca sistem de referinţă în numeroase alte 
domenii ale reflexiei umane. După cum se ştie, 
epistemologia genetică reprezintă modalitatea cea 
mai sistematică, cea mai elaborată de 
argumentare a punctului de vedere enunțat încă 
de Cassirer la începutul secolului nostru: 
cunoaşterea nu este o luare în posesie de către un 
intelect deja constituit a unei realităţi de 
asemenea constituite, cunoaşterea se obţine 
printr-o formare progresivă, după schimbări 
reciproce ale subiectului şi obiectului. 

Această perspectivă de explicare a 
cunoaşterii umane, susţinută filosofic şi de 


Brunschvicg, Bachelard, Gonseth, este adoptată 
de Jean Piaget ca ipoteză de lucru şi abordată 
ştiinţific, încurajat de rezultatele obţinute în 
domeniul psihologiei genetice. Dezvăluirea unor 
procese structurante în activitatea cognitivă s-a 
dovedit a avea ample consecinţe în spaţiul 
gnoseologic în primul rând deoarece a negat 
caracterul absolut al aprioricului susţinut de Im. 
Kant, înlocuindu-l cu un aprioric relativ şi 
funcţional (39). Epistemologia genetică este şi 
deschizătoarea unor noi orizonturi de cercetare, 
ea a încurajat diversificarea premiselor, 
obiectivelor şi procedeelor de abordare a 
problematicii gnoseologiei. Aşadar, ne raportăm la 
o teorie care nu poate fi considerată periferică. 
Originalitatea ei în sfera epistemologiei se 
manifestă pe două planuri deoarece Jean Piaget şi 
colaboratorii săi au urmărit pe de o parte „să 
ajungă la izvoare, deci la geneza însăşi a 
cunoştinţelor” şi, pe de altă parte, să 
„construiască o metodă aptă să furnizeze 
controale” (104, p. 6), cu alte cuvinte testabilă. 

1. Compatibilităţi 

Propunându-şi „sā desprindă rădăcinile 
diferitelor varietăţi ale cunoaşterii, de la formele 
lor cele mai elementare, şi să urmărească 
dezvoltarea lor la nivele superioare, până la 
gândirea ştiinţifică inclusiv” (104, p. 6), 
epistemologia genetică acoperă o problematică pe 
care o abordează şi modelul antroposferei 
deoarece el dezvăluie organizarea, funcţionarea şi 


evoluţia mecanismelor de semnificare implicate în 
realizarea cunoaşterii umane, inclusiv în 
elaborarea teoriilor ştiinţifice. 

Comparând cele două modele ale evoluţiei 
cunoaşterii umane ne-am propus să identificăm 
atât notele comune, explicaţiile compatibile, cât şi 
aspectele divergente; în ultimul caz am încercat să 
dezvăluim şi originea, cauzele diferenţelor. 
Expunem în continuare principalele concluzii 
conturate, precizând că investigaţiile vor fi 
continuate într-un alt volum, deoarece studiile de 
psihologie şi epistemologie genetică oferă 
numeroase date utile pentru nuanţarea modelelor 
codurilor psihice deşi, cum vom argumenta şi în 
acest capitol, ele se cer a fi reinterpretate. 

Modelul antroposferei confirmă cel puţin trei 
afirmaţii susţinute de studiile de epistemologie 
genetică. 

A - în primul rând se confirmă că o informaţie 
cognitivă „nu purcede la izvoarele ei nici de la un 
subiect conştient de sine, nici de la obiecte deja 
constituite (din punctul de vedere al subiectului) 
care s-ar impune subiectului” fi04, p. 11 - 12) ci, 
cum susţine J. Piaget, cunoaşterea „rezultă din 
interacțiuni ce se produc la jumătatea drumului 
între ele şi care ţin deci de amândouă în acelaşi 
timp, dar din cauza unei nediferenţieri complete şi 
nu a unor schimburi între forme distincte” (104, p. 
12). Modelul omului, pe baza datelor pe care le-a 
furnizat modelul constituirii şi funcţionării codului 
verbal, explicitează modul în care se produce 


interacţiunea dintre  „subiectul” şi „obiectul“ 
cunoaşterii. Explicaţia este diferită de cea dată de 
J. Piaget, care utilizează datele ce i-au fost 
furnizate de studiile de psihologie genetică, dar în 
acest context importantă este compatibilitatea 
concluziilor. În cazul modelului la care ne 
raportăm intervenţia Mc.s. în procesul cunoaşterii, 
însuşirile acestor mecanisme sunt cele ce fac din 
cunoaştere rezultatul interacțiunii dintre „subiect” 
şi „obiect”; capacitatea Mc.s. cognitive de a se 
reorganiza în procesul cunoaşterii determină 


diferenţierea treptată a  „subiectului” şi 
„obiectului”, diferenţiere marcată de evoluţia 
entităţilor semantice cognitive. Modelul 


antroposferei, în ansamblul său, confirmă această 
dublă construcție progresivă a subiectului 
epistemic şi a obiectului său, „elaborarea solidară 
a subiectului şi a obiectului” (104, p. 12), 
prezentând-o însă în cadrul mai larg al 
ansamblului genurilor şi tipurilor de acţiuni 
umane. 

B - Modelul omului confirmă şi afirmaţia că în 
cunoaştere „instrumentul iniţial de schimb nu este 
percepţia, aşa cum consideră empiriştii şi cum, cu 
prea multă uşurinţă, au admis-o raţionaliştii, ci 
acţiunea însăşi, în marea sa plasticitate” (104, p. 
12). Rolul prim al acţiunii decurge, în modejul 
omului, iniţial din activismul organismului şi apoi, 
pe măsură ce codurile psihice se conturează, din 
activismul determinat de însuşirile funcţionale ale 
Mc.s., care modifică radical activismul iniţial, fac 


din om un căutător de mesaje, un iniţiator de 
relaţii semantice, un reglator. In modelul nostru 
percepţia apare ca modalitate de conştientizare a 
semnificației unor mesaje, deci ca produs al unor 
procese de semnificare primare şi ca posibilă 
„materie primă” pentru acțiuni cognitive 
deliberate. 

C - Se constată, de asemenea, o concordanţă 
între modelul constituirii codurilor psihice şi 
afirmaţiile, puternic susţinute de experimente, 
referitoare la evoluţia copilului de la 
nediferenţierea iniţială între subiect şi obiect, 
lipsa coordonărilor spaţio-temporare şi cauzale şi 
centrarea pe corpul propriu, spre coordonarea 
acţiunilor, diferenţierea între subiect şi obiect şi 
decentrarea pe planul actelor materiale. 

Ceea ce descriu experimentele realizate de J. 
Piaget şi colaboratorii săi se explică însă în 
modelul codurilor psihice prin constituirea Mc.s., 
prin apariţia criteriilor şi regulilor de semnificare. 
Implicarea Mc.s. în reglarea relaţiilor copilului cu 
ambianța sa explică ceea ce J. Piaget a numit 
„revoluţie copernicană”, despre care afirmă că 
constă „în decentrarea acţiunilor în raport cu 
corpul propriu, în considerarea acestuia ca pe un 
obiect printre altele, într-un spaţiu care le conţine 
pe toate şi în asocierea acţiunilor obiectelor sub 
efectul coordonărilor unui subiect care începe să 
se cunoască pe sine...” (104, p. 14). Coordonarea 
gradată a acţiunilor, diferențierea treptată a 
subiectului şi obiectelor şi decentrarea constatată 


la copil reprezintă trei efecte, trei manifestări 
datorate intrării în funcţiune a primelor criterii şi 
reguli de semnificare şi autonomizării funcţionale 
a codurilor psihice. 

2. Deosebiri 

Oprim aici referirile la compatibilităţile dintre 
modelul psihogenezei cunoaşterii umane elaborat 
de Jean Piaget şi modelul antroposferei deoarece, 
urmărind îndeaproape modelul expus în lucrarea 
Epistemologia genetica, pe prim plan trec 
deosebirile dintre modelele comparate. Intre 
explicaţiile date de Piaget şi colaboratorii săi 
genezei cunoaşterii şi cele conţinute în modelul 
omului există diferențe de fond. Semnalăm patru 
dintre ele. 

A - Jean Piaget izolează „subiectul 
epistemic”, tratează structurile cognitiva 
scoțându-le din contextul organizării psihice. 
Procedura s-ar justifica dacă în prealabil s-ar 
preciza viziunea despre „întreg”, deci despre 
„psihic” şi, în funcţie «de ea s-ar preciza 
raporturile dintre întreg şi componenta asupra 
căreia se centrează investigațiile. Din modelul 
codului verbal, analizat de noi mai amănunţit, 
rezultă coexistența a patru genuri de Mc.s. şi 
anumite raporturi dintre ele. Schema acestor 
raporturi de dependenţă, prin faptul că dezvăluie 
dezvoltarea cu prioritate a Mc.s. gen cunoaştere, 
explică de ce numeroşi autori au putut investiga 
de-a lungul secolelor „psihicul”, „omul” ca şi cum 
el ar realiza numai activități cognitive, dar aceeaşi 


schemă dezvăluie consecinţele negative inevitabile 
ale acestei abordări dacă investigaţiile nu pleacă 
şi nu se întorc, în final, la „întreg”. De pildă, 
evoluţia Mc.s. cognitive, evoluţia cunoaşterii poate 
fi descifrată corect numai luând în consideraţie 
distincţia dintre cunoaştere şi evaluare, distincţie 
ignorată de psihologia genetică, care tratează 
evaluările ca şi cum ar fi tot acte cognitive. 

B - Dar diferenţa de fond între modelul 
codului psihic şi explicaţia genetica a psihicului 
uman realizată de J. Piaget decurge din faptul că 
el ignoră mecanismele de semnificare; J. Piaget nu 
a sesizat că actele cognitive sunt procese de 
semnificare. Şi modelul codurilor psihice poate fi 
inclus în sfera psihologiei genetice, dar aparţine 
altei generaţii de modele explicative. 

C - Modelul codurilor psihice a condus la 
scheme care explică separat evoluţia omului, 
considerat generic, şi a omului concret. 
Structurile psihice ale omului concret nu pot fi 
aceleaşi în diverse stadii ale devenirii Omului. De 
pildă, cum am argumentat deja, constituirea Mc.s. 
teoretice, modifică organizarea şi funcţionarea 
Mc.s. pragmatice. 

În epistemologia genetică structurile psihice 
cognitive au aceeaşi evoluţie la toţi oamenii, din 
cele mai vechi timpuri până azi: de la nivelul 
senzori-motor, care declanşează activităţi 
spontane ale organismului guvernat de mecanisme 
montate ereditar, prin acomodări şi asimilări se 
obţine coordonarea unor scheme  acţionale 


eterogene ce pregătesc condițiile pentru 
adaptarea inteligentă; se ajunge astfel la stadiul 
operațiilor concrete şi, apoi, la cel al operațiilor 
formale. 

Adepții epistemologiei şi psihologiei genetice 
discută doar dacă ritmul constituirii nivelelor 
gândirii este condiționat de ambianța omului, de 
mediul social, conchizând că este posibil ca 
nivelurile superioare să se constituie la vârste 
diferite, în funcţie de climatul cultural în care se 
dezvoltă copilul. Aşadar, evoluţia structurilor 
cognitive este concepută ca lineară; se discută 
numai în ce condiţii şi când, la ce vârstă se 
constituie pentru prima oară nivelele superioare, 
operatorii ale gândirii. Distingând între cele trei 
tipuri de coduri psihice, semnalând marea 
diversitate de tipuri de Mce.s. ce se constituie 
succesiv şi influenţa structurantă a noilor tipuri de 

asupra celor conturate anterior, modelul 
omului pune sub semnul întrebării schema 
elaborată de Piaget. Codul preverbal marchează o 
etapă în devenirea omului considerat generic iar 
după constituirea codului verbal, în funcţie de 
variabilele semnalate în capitolul V, omul îşi poate 
dezvolta fie Mce.s. pragmatice tip F, fie Mess. 
pragmatice tip S-U; ulterior Me.s. pragmatice 
verbale se modifică iar în unele coduri verbale 
apar şi Mc.s. teoretice de un tip sau altul. Atunci 
în ambianța omului apar entităţi semantice 
teoretice iar codul verbal poate conţine şi Mc.s. S 
teoretice. Analiza comparativă a criteriilor şi 


regulilor de semnificare pragmatice proprii omului 
cu conduită mitică, mistică, ideologică sau 
ştiinţifică - posibilă astăzi, dată fiind coexistenţa 
celor patru variante de comportamente - 
reprezintă modalitatea de a testa plauzabilitatea 
celor două scheme ale genezei structurilor 
psihice. 

D - Schema nivelurilor preoperatorii şi 
operatorii ale cunoaşterii este construită şi 
susținută de J. Piaget fără a lua în considerație 
natura diferită a  vocabularelor verbale şi 
figurative, specializarea funcțională a emisferelor 
cerebrale, deci constituirea codurilor de tip 
figurativ şi verbal în structurile neurocorticale. 
Presupunem că dacă s-ar fi sesizat autonomia 
funcțională a celor două tipuri de coduri psihice, 
distincţia între „nivelurile” presupuse ar fi primit o 
altă interpretare. Emitem ipoteza că progresele 
realizate de copil în perioada numită 
„preoperatorie” furnizează de fapt date despre 
constituirea şi funcţionarea codului figurativ, deşi 
copilul se foloseşte de cuvinte pentru a desemna 
ceea ce vede; evoluţiile atribuite „stadiului 
operaţiilor concrete” dezvăluie de fapt procese ce 
caracterizează autonomizarea codului verbal, mai 
precis, a Mce.s. pragmatice; în sfârşit, evoluţiile 
atribuite „stadiului operaţiilor formale” dezvăluie 
de fapt procese ce aparţin constituirii Me.s. 
teoretice. Din perspectiva acestei ipoteze, studiile 
care dezvăluie succesiunea obligatorie a 
„nivelurilor” gândirii se dovedesc utile deoarece 


furnizează date care atestă un decalaj între 
constituirea codului figurativ şi a celui verbal; ele 
sugerează şi contribuţia codului figurativ la 
constituirea, evoluţia şi funcţionarea codului 
verbal. 

Următoarea nuanţare a modelului codului 
verbal va prilejui testarea acestei ipoteze. Dacă 
ipoteza se va confirma, experimentele efectuate 
de J. Piaget şi colaboratorii săi, descrise în 
numeroasele volume dedicate psihologiei şi 
epistemologiei genetice, vor fi de un real folos atât 
prin datele furnizate cât şi prin metodele de 
cercetare puse la punct. 

Capitolul XIV 

PRIMUL STADIU AL GNOSEOLOGIEI 

Analizele din capitolul XI au impus 
constatarea că gnoseologia poate şi trebuie să se 
includă pe sine în sfera domeniului ei de referință. 
Mai mult, din modul în care am decupat domeniul 
de referinţă al gnoseologiei cunoaşterea de sine 
apare ca fiind un moment important în evoluţia 
gnoseologiei deoarece face posibilă înţelegerea 
funcţionării propriului mecanism cognitiv; 
descifrat, el furnizează repere pentru 
îmbunătăţirea strategiilor de investigare a 
ansamblului domeniului semantic cognitiv. Pentru 
a proba corectitudinea modelului antroposferei şi, 
în caz de reuşită, pentru a stimula investigaţiile, 
am considerat utilă o primă abordare 
gnoseologică. Ea este inevitabil sumară, dar 
obiectivul nostru nu este de a oferi o soluţie ci 


doar de a proba deschiderile oferite de modelul 
antroposferei şi de a identifica unele din 
determinările cele mai simple ale gnoseologiei. 

Când ne referim la „gnoseologie” avem în 
vedere un domeniu semantic, acel domeniu care 
conţine teorii privind posibilitatea şi modalităţile 
de realizare a cunoaşterii umane dar şi activităţi 
umane şi instituţii specializate pentru elaborarea 
teoriilor  gnoseologice. Domeniul  gnoseologic 
decupat în acest mod este un domeniu profesional 
care, aflându-se în devenire, nu poate fi studiat 
corect decât luând în consideraţie caracterul său 
evolutiv. Ca urmare, determinările sale cele mai 
simple trebuie să se refere la stadiile parcurse; 
precizându-le, devin posibile studii care să le 
dezvăluie proprietăţile. 

Din modelul antroposferei se deduce că 
gnoseologia parcurge anumite stadii determinate 
atât de caracterul evolutiv al domeniului de 
referinţă - adică al domeniului semantic al 
cunoaşterii umane - cât şi de evoluţia Mc.s. tip S 
implicate în realizarea /studiilor gnoseologice. Din 
această perspectivă, primul stadiu al gnoseologiei 
ar trebui să se caracterizeze în primul rând prin 
insuficienta conturare a domeniului de referinţa. 
Cum am argumentat în partea a doua a volumului, 
cunoaşterea, deşi afirmată ca scop al omului, 
iniţial este doar implicată în activităţi semantice 
cu alte finalităţi, de regulă evaluative şi normative 
(decizionale); cunoaşterea are iniţial acest statut 
atât în activitățile pragmatice, insuficient 


specializate, cât şi în cele teoretice care, fiind 
preponderent filosofice, nu disting între 
cunoaştere şi evaluare şi nu dispun de criterii 
pentru a proba corectitudinea proceselor 
cognitive. 

Pe de altă parte, primului stadiu al 
gnoseologiei ar trebui să-i fie proprie abordarea 
filosofică a domeniului de referinţă anterior 
caracterizat. Primele răspunsuri la diverse 
probleme ale cunoaşterii care satisfac exigenţele 
minime pentru a fi considerate teorii nu pot fi de 
tipul celor pe care le-am numit „ştiinţifice”. 
Modelul codului verbal explică de ce iniţial 
problematica cunoaşterii poate fi abordată doar 
filosofic; atât faptul că E secundare sunt 
precedate cu necesitate de primare cât şi 
condiţionarea apariţiei şi autonomizării 
funcţionale a m ocudare de stadiul şi 
caracteristicile primare, indică 
imposibilitatea abordării oricărui domeniu, deci şi 
al cunoaşterii, într-o altă succesiune decât 
filosofare - activitate ştiinţifică. Şi diversele tipuri 
de exigente formulate în sfera epistemologiei faţă 
de teoriile ştiinţifice pledează în favoarea 
afirmației deduse din modelul antroposferei 
conform căreia într-o primă etapă problematica 
cunoaşterii nu poate fi abordată teoretic decât 
filosofic. Avem în vedere îndeosebi faptul că 
primele construcţii gnoseologice nu explicitează 
premisele şi procesele de investigare, ele sunt 
construcţii speculative care nu numai că nu 


acordă atenție experimentului sau testării 
soluțiilor conturate dar sunt generate de minți 
reflexive, ce nu consideră nici necesară, nici 
posibilă abordarea ştiinţifică a problematicii 
cunoaşterii. 

Nu am considerat necesar să invocăm diverse 
date furnizate de cronologia construcțiilor 
teoretice dedicate problematicii cunoaşterii 
umane pentru a susține corectitudinea modului în 
care am caracterizat primul stadiu al gnoseologiei: 
atât creațiile gnoseologice cât şi opiniile deja 
exprimate privind natura lor nu lasă loc nici unei 
îndoieli asupra naturii filosofice a primelor 
elaborări teoretice gnoseologice. Ne-am propus 
doar să aducem în atenția cititorului câteva 
aspecte pe care modelul antroposferei, adoptat ca 
sistem de referinţă, le semnalează ca fiind 
caracteristice etapei filosofice a gnoseologiei. 

A - Modelul antroposferei oferă date ce fac 
posibilă identificarea unor factori care au 
determinat conturarea şi evoluția gnoseologiei ca 
reflexie filosofica. 

Primele mecanisme de semnificare S 
teoretice s-au raportat într-un mod vag şi 
nediferențiat la construcțiile semantice furnizate 
de Mc.s. tip F şi de Mess. tip S-U. Ele nu au vizat 
numai entitățile semantice produse de Mc.s. gen 
cunoaştere deoarece nu puteau să le distingă; 
indiciul suficient este dat de faptul că omul a 
început să conştientizeze caracterul specific al 
valorilor numai în ultimele două secole şi nici în 


prezent nu a reuşit să distingă în mod curent 
cunoaşterea de evaluare. Iniţial, oamenii care au 
dispus de Mce.s. S teoretice s-au întrebat care este 
natura „ideilor”, nu a enunţurilor cognitive, iar 
atunci când primii gnoseologi şi-au pus problema 
„posibilităţii cunoaşterii” de fapt ei s-au raportat 
la texte în care enunţurile cognitive şi evaluative 
erau amalgamate. 

Din perspectiva modelului  antroposferei, 
omul centrează meditaţia asupra problematicii 
cunoaşterii numai în mod treptat, pe măsură ce 
mecanismele de  semnificare F cognitive se 
dezvoltă încât performanţele şi, implicit, limitele 
activităţilor F cognitive, dezvăluite în planul mai 
larg al acţiunilor umane pragmatice şi sesizate de 
codul verbal, exercită presiuni pentru a se 
construi noi criterii şi reguli de semnificare, tot 
mai adecvate. In primul rând, la originea 
presiunilor exercitate asupra codurilor verbale 
pentru a se constitui Mos. capabile să 
investigheze  „cunoaşterea” sunt produsele 
proceselor de semnificare cognitive; iniţial cele 
incluse în construcţii cu finalitate evaluativă sau 
normativă, deci în construcţii pragmatice şi 
filosofice, ulterior cele elaborate sub forma unor 
construcţii distincte, de tipul teoriilor ştiinţifice 
cognitive. 

La o analiză mai detaliată, alături de 
multiplicarea şi diversificarea entităţilor 
semantice cognitive, la conturarea problematicii 
gnoseologiei au contribuit autonomizarea 


activităţilor cognitive şi amplificarea consecinţelor 
activităţilor şi entităților cognitive asupra 
ansamblului activităților umane şi, prin 
intermediul lor, asupra structurilor antroposferei. 
Modelul omului semnalează, de asemenea, că 
dezvoltarea în structura codului verbal a unor 
Mc.s. capabile să genereze întrebări cu referire la 
corespondenţa enunţurilor cognitive cu domeniul 
lor de referință, la posibilitatea acestui gen de 
activitate, la natura ei etc. este indispensabilă 
pentru a se contura noua problematică a 
cunoaşterii umane. Întrebările şi răspunsurile cu 
referire la activitatea cognitivă sau produsele 
acesteia presupun procese de semnificare diferite 
de cele care se soldează cu semnificații referitoare 
la „cosmos”, „natură”, „atom etc.; procese care, 
la rândul lor, presupun Mc.s. distincte, cu criterii 
şi reguli de semnificare adecvate noilor mesaje 
receptate de om din ambianța sa. În numeroase 
lucrări consacrate istoriei filosofiei se abordează 
separat problematica cunoaşterii şi se semnalează 
că reflexiile filosofice gnoseologice se situează 
cronologic după cosmologii, după filosofia naturii. 
PP Negulescu, de pildă, se pronunţă astfel: 
„cunoaşterea lucrurilor le-a părut primilor filosofi 
greci ceva de la sine înţeles, ceva ce nu constituie 
o problemă de cercetat şi de dezlegat. Ei nu se 
îndoiau că lucrurile erau aşa cum le presupuneau 
cu simţurile. Ei mai erau convinşi că mintea lor le 
putea arăta originea lucrurilor, scopul pentru care 
au luat fiinţă, ordinea coexistenţei şi succesiunea 


lor în lume” (93, p. 45). Concludentă este şi 
următoarea remarcă, făcută în acelaşi context: |... 
aceste convingeri erau spontane, nu rezultau 
adică dintr-o lungă serie de reflexii... nu se 
întemeiau pe o lungă serie de probleme, mai mult 
sau mai puţin serioare. Primii filosofi greci au fost 
astfel stăpâniţi de un dogmatism spontan, ce 
rezultă oarecum de la sine, din însăşi funcţionarea 
minţii lor...” (93, p. 45). 

B - Omul a început a reflecta asupra 
problematicii cunoaşterii, considerată generic, 
înainte ca însăşi cunoaşterea umană să-i ofere 
repere suficiente. 

Centrându-se pe problematica cunoaşterii 
într-un stadiu în care activitatea cognitivă era încă 
insuficient dezvoltată, gnoseologul nu dispute 
pentru a-şi con tura dvtiivuiţii de nuerinţă şi 
pentru a-l studia în detaliu, în aceste condiţii la 
întrebarea „cum e posibilă cunoaşterea?” se 
încearcă un răspuns global înainte de a se distinge 
între diverse tipuri (variante) de realizare a 
activităţii cognitive, înainte de a avea răspunsuri 
pentru fiecare din aceste tipuri, înainte chiar de a 
se distinge între cunoaştere şi evaluare. 

Sunt numeroşi cercetătorii care au susţinut 
că se pronunţă asupra „cunoaşterii”, dar ei şi-au 
delimitat obiectul de studiu având o imagine vagă 
despre domeniul cunoaşterii, confundând uneori 
anumite aspecte sau modalităţi de realizare a 
cunoaşterii cu ansamblul cunoaşterii. Confuzia 
este explicabilă dacă avem în vedere stadiile 


atinse de însuşi procesul cognitiv. 

Abordarea generică a cunoaşterii este de fapt 
posibilă numay când, ca urmare a evoluţiei 
„naturale” a omenirii» cercetătorul se poate 
raporta la suficiente etape ale evoluţiei activităţii 
cognitive, considerând „suficient” acel număr de 
etape care oferă reperele indispensabile pentru ca 
plecând de la diversele tipuri de realizare a 
cunoaşterii să se poată identifica legităţile ce 
guvernează cunoaşterea, inclusiv evoluţia sa. 

C - în momentul elaborării primelor teorii 
despre cunoaştere, filosofii nu s-au putut raporta 
la o teorie testabilă despre organizarea şi 
funcţionarea acelor structuri ce fac din om fiinţa 
capabilă să realizeze cunoaşterea. Avem în vedere 
o teorie a psihicului uman în care cercetătorul să 
găsească repere adecvate pentru a-şi dezvolta 
propriile cercetări. Ca urmare ei şi-au dimensionat 
problematica şi au construit explicaţii plecând de 
la viziuni despre psihic, despre om în general care 
ulterior s-au dovedit simpliste şi eronate. Situaţia 
semnalată o are în vedere Jean Piaget în lucrarea 
înțelepciunea şi iluziile filosofiei când, analizând 
meritele şi limitele empirismului psihologic, 
remarcă: „specificul empirismului clasic constă în 
a fi furnizat o întreagă interpretare filosofică a 
ceea ce este experiența... şi a rolului ei în 
formarea cunoştinţelor, însă cu două sau cel puţin 
un secol înaintea primelor bâjbâieli ale unei ştiinţe 
experimentale autentice a percepţiei şi 
inteligenţei”. (105, p. 84). 


Cum este bine cunoscut astăzi, de la Platon şi 
Aristotel până la Kant şi Hegel referirile la 
cunoaştere sunt elaborate în concordanţă cu o 
anumită viziune despre „facultăţile” omului; ceea 
ce se modifică de la un gânditor la altul este 
semnificaţia atribuită „facultăţilor, 7 ratitmiisi în 
telectului şi, ca urmare, raporturilor dintre ele şi 
roiului lor în activitatea umană. 

Analize comparative ale lucrărilor 
gnoseologice atestă că pe măsură ce gândirea 
umană evoluează şi construcțiile filosofice 
dedicate posibilității cunoaşterii sunt mai 
nuanţate; în explicaţii se invocă mai multe 
facultăţi, acestora li se atribuie funcţii mai ample. 
Kant însuşi, când a elaborat Critica rațiunii pure, a 
preluat interpretarea psihicului uman ca 
constelație de „facultăți”. Aşa cum Kant afirma 
despre Wolf, pe care îl considera „cel mai mare 
dintre gânditorii dogmatici” (64, p. 34) că ar fi 
putut „să imprime metafizicii caracterul de ştiinţă, 
dacă i-ar fi trecut prin minte să-şi pregătească mai 
întâi terenul prin critica organului, adică a raţiunii 
pure înseşi” (64, p. 34), putem spune astăzi că 
explicaţiile date cunoaşterii ar fi fost cu totul 
altele dacă gânditorii ce s-au dedicat acestei 
problematici ar fi pus la îndoială corectitudinea 
explicării psihicului uman prin apelul la facultăţi. 
Kant de pildă, nu a mers atât de departe cu critica 
sa încât să pună la îndoială însăşi corectitudinea 
invocării rațiunii, intelectului şi sensibilităţii 
pentru a explica posibilitatea cunoaşterii. Deşi 


trezit din „somnul dogmatic” de viziunea lui Hume 
despre om, vigilenţa lui Kant a fost înşelată de 
noile posibilităţi explicative deschise de distincţia 
între „cunoştinţe a priori” şi „cunoştinţe 
empirice”, distincţie ce l-a condus la noi scheme 
ale facultăţilor psihice. A trebuit ca procesul însuşi 
al cunoaşterii, în evoluţia sa, să dezvăluie 
relativitatea cunoştinţelor şi, ca urmare, a 
„aprioricului” iar psihologia genetică să 
demonstreze caracterul procesual al constituirii 
noţiunilor de spaţiu, timp, cauzalitate etc. In 
structurile psihice pentru a se proba 
incorectitudinea premiselor adoptate de Kant şi, 
ca urmare, a modelului prin care a sperat să dea o 
explicaţie definitivă a posibilităţilor raţiunii, atât a 
celei „pure”, cât şi a celei „practice”. Ne-am 
referit la opera lui. Immanuel Kant deoarece ea 
este puternic marcată de dorinţa autorului de a 
depăşi viziunile anterioare despre cunoaştere, de 
a nega posibilitatea filosofiei (metafizicii), de a 
aborda pertinent această problematică. Ea a 
reprezentat un moment crucial în efortul de 
explicare a posibilităţii cunoaşterii umane şi a 
constituit sistemul de referinţă pentru numeroşi 
gânditori. 

D - Pe fundalul inexistenţei unei teorii 
satisfăcătoare a organizării şi funcționării 
psihicului uman, psihic care a ridicat omul la rang 
de ființa capabilă să realizeze cunoaşterea, 
evoluarea, decizia etc., concepţiile filosofice 
despre cunoaştere nu puteau fi decât eronate. 


Dovada suficientă este furnizată de tratarea 
separată a unor aspecte ale cunoaşterii la care 
numai o abordare globală, unitară poate furniza 
un răspuns corect. Dacă le clasificăm în funcţie de 
aspectul aflat în centrul atenţiei, distingem 
concepţii despre: a) natura cunoaşterii; b) 
modalităţile de realizare a cunoaşterii; c) geneza 
cunoaşterii. 

În cazul centrării pe primul aspect, în care 
obiectul de disputa l-a constituit problematica 
naturii cunoştinţelor, a posibilităţilor acestora de a 
dezvălui proprietăţii ale domeniului de referinţă al 
actului cognitiv, se disting la limită, două poziţii: 
teorii ce recunosc capacitatea cunoaşterii de a 
dezvălui însuşiri ale existenţei fizice - anumite 
„realiste” - şi teorii ce neagă această capacitate - 
numite „subiectiviste”. 

În cazul centrării pe cel de al doilea aspect, 
deci când subiectul de dispută este modul de 
realizare a cunoaşterii, acceptându-se o viziune 
despre om în care se distinge între „senzaţii” (ca 
produse ale organismului în contact cu ambianța 
sa) şi „idei” (ca rezultat al proceselor psihice), s- 
au conturat de asemenea două poziții, 
concretizate în concepţii empiriste şi raționaliste. 
In această clasificare criteriul de departajare este 
prioritatea acordată cunoştinţelor obţinute prin 
activitatea respectivă, prin contactul direct cu 
ambianța (poziţia empiristă), sau cunoştinţele 
furnizate de ceea ce se denumeşte a fi „raţiune” şi 
„intelect” (poziţia raţionalistă). 


În cel de al treilea caz, al centrării atenţiei pe 
„geneza” cunoştinţelor, de-a lungul timpului s-au 
conturat cel puţin cinci clase de răspunsuri: teorii 
„platoniste”, care susţin caracterul „înnăscut” al 
ideilor; teorii teologiste, care susţin implicarea 
„revelaţiei” divine în cunoaştere, atribuind omului 
doar rolul de receptacol al acestora; teorii 
intuiţioniste, care aducând în prim plan contrastul 
dintre intuiţie - considerată capacitatea de 
cunoaştere instantanee, netemporală - şi gândirea 
discursivă - considerată capabilă de cunoaştere 
prin argumentare pas cu pas, deliberată - indică 
intuiţia ca sursă a cunoaşterii; teorii pragmatiste, 
care aduc în prim plan rolul experienţei concepută 
ca o rezultantă a interacțiunii organismului cu 
ambianța sa naturala şi socială, rezultantă ce are 
o existenţă obiectivă şi este implicată în devenirea 
ansamblului existenţei. 

În acest secol s-au conturat şi explicaţii care 
se pronunţă asupra modului în care se dezvoltă 
capacitatea cognitivă a omului plecându-se de la o 
nouă schiţă a dezvoltării structurilor psihice, care 
fructifică rezultate ale psihologiei genetice; ele 
sunt desemnate ca aparţinând sferei 
„epistemiologiei genetice”. Se observă că nu s-a 
conturat nicio explicaţie care să localizeze strict 
geneza cunoştinţelor în gândirea discursivă; de 
altfel raţionaliştii susţin îndeosebi că 
raţionamentul este sursa certitudinii cunoaşterii, 
nu a cunoaşterii, în ansamblul ei. 

E - Teoriile filosofice dedicate cunoaşterii nu 


sunt propriu-zis teorii cognitive, ci evaluativ- 
normative. Această caracteristică decurge din 
particularităţile funcţionale ale Mce.s. teoretice 
care le generează. Avem în vedere imposibilitatea 
ca fiecare din cele patru genuri de primare 
să realizeze conştientizări distincte, ca omul să 
conştientizeze natura lor specifică. Această 
particularitate, la care ne-am referit şi în capitolul 
rezervat „filosofării”, abordată generic, face ca 
orice gnoseologie să nu fie doar o teorie cognitivă. 
Şi teoriile gnoseologice filosofice, ca orice alte 
construcţii filosofice sunt în acelaşi timp 
construcţii cognitive, evaluative şi normative. 
Afirmația e confirmată de toate lucrările dedicate 
problematicii cunoaşterii reținute de istoria 
filosofiei. Este de domeniul evidenţei că finalitatea 
entităţilor gnoseologice de factură filosofică, fie 
ale lui Aristotel, Descartes, Bacon, Kant sau 
Hegel, nu este cognitivă ci evaluativă sau 
normativă. Filosofii care au abordat problematica 
cunoaşterii au conceput diverse explicaţii ale 
capacităţii cognitive într-un context axiologic sau 
normativ, s-au pronunţat asupra unor probleme 
cognitive numai pentru a le utiliza apoi ca sistem 
de referinţă în evaluările lor, pentru a justifica 
regulile pe care vor să le impună activităţii 
cognitive sau pentru a crea diverse viziuni despre 
existenţa umană. 

F - Caracteristic concepţiilor gnoseologice 
produse de Mc.s. teoretice primare este faptul că 
surprind şi aduc în prim plan numai anumite 


proprietăţi ale cunoaşterii iar ele sunt inevitabil 
vag sesizate şi absolutizante. Aceste proprietăţi 
ale gnoseologiilor filosofice sunt inevitabile, fiind 
consecinţa firească a dependenţei proceselor de 
semnificare primare de criteriile şi regulile de 
semnificare, criterii şi reguli ce se conturează 
treptat şi se corectează pe parcurs sub influenţa 
presiunilor exercitate de consecinţele negative ale 
acţiunilor umane realizate de mecanisme de 
semnificare insuficient dezvoltate. Aşadar, iniţial 
ele pot sesiza doar unele proprietăţi ale 
cunoaşterii şi numai în modalităţi parţial 
neadecvate. Consecința firească a situației 
descrise este elaborarea unor teorii incompatibile 
şi declanşarea unor dispute determinate atât de 
incompatibilitatea concepţiilor despre cunoaştere 
cât şi de limitele mecanismelor de semnificare ale 
oamenilor ce se pronunţă asupra problematicii 
gnoseologice. Pentru ilustrare, trecem în revistă 
câteva note specifice ale unora din aceste teorii şi 
principalele reproşuri pe care diverşi filosofi le-au 
făcut la adresa explicaţiilor cu care au fost de 
acord. 

Pentru  empirişti datele furnizate de 
experienţa directă, imediată sunt singura 
fundamentare a cunoaşterii. Această premisă este 
prezentă atât în cazul empirismului psihologic (D. 
Hume) cât şi în cel al neoempirismului, a 
empirismului logic, de pildă la S. Russell. Jean 
Piaget redă într-un mod sintetic şi pertinent 
contribuția empirismului psihologic la înțelegerea 


problematicii cunoaşterii şi, în acelaşi timp, 
limitele sale. Luând în consideraţie contextul în 
care Locke şi Hume şi-au conturat concepţiile, 
Piaget remarcă: „empirismul a pus la îndoială 
ipoteza ineităţii, în numele unor argumente foarte 
noi şi care, după cum a arătat desfăşurarea 
ulterioară a istoriei, se aflau la punctul de plecare 
al unei - ştiinţe independente: psihologia bazată 
pe observaţia metodică şi pe experienţă. Locke 
vrea să pornească de la fapte şi să nu mai rezolve 
problemeile prin deducție metafizică, iar Hume 
pune ca subtitlu al tratatului său - încercare de a 
introduce  raţiona?  nentul experimental în 
subiectele morale* (105, p. 83). 

Reproşul adresat de J. Piaget empirismului 
clasic este de a nu fi reuşit să se desprindă de 
abordarea filosofică: „Dacă empirismul deschidea 
astfel calea unui întreg curent de cercetări 
fundamentale şi nespus de fecunde, el însuşi a 
procedat într-un fel cam rapid şi mulţumindu-se cu 
un minimum de osteneli. De fapt, genul de 
observaţii şi de experienţe pe care le solicita şi-a 
făcut debutul în mod metodic abia în cursul 
secolului al XIX-lea şi pentru majoritatea marilor 
probleme se află încă în faza lucrărilor 
pregătitoare. Empiriştii înşişi s-au mulţumit să 
procedeze more philosophico, dacă ne putem 
exprima astfel, adică reflectând mult şi invocând 
faptele cu titlu de exemple şi de justificări: în 
astfel de cazuri faptele confirmă, fireşte, 
totdeauna ipotezele” (105, p. 84). Modelul codului 


verbal dezvăluie inevitabilitatea acestei situaţii, 
dependenţa ei atât de stadiul cunoaşterii în 
ansamblul ei, cât şi imposibilitatea ca Me.s. S să 
treacă peste anumite stadii. 

Deşi empiriştii moderni nu mai examinează 
conţinutul vieţii psihice ci conţinutul propoziţiilor, 
ei continuă să susţină că ideile sunt cuvinte 
neexprimate care denotă (semnifică) senzaţii, 
percepții (impressions) (119). Cum remarcă 
Mircea Flonta „... noul empirism este preocupat să 
determine modalitățile de întemeiere ale 
propoziţiilor ştiinţifice şi încearcă să formeze un 
criteriu de demarcaţie între ştiinţă şi metafizică” 
(39, p. 32). 

Quine a semnalat că „viziunii empiriste îi sunt 
proprii două dogme: una este credinţa într-o 
anumită ruptură fundamentală între adevărurile 
analitice, întemeiate pe semnificaţii independente 
de fapte, şi adevărurile sintetice, întemeiate 
factual; cealaltă dogmă este  reducționismul: 
credinţa că orice enunţ cu semnificaţie este 
echivalent cu o anumită construcţie logică 
realizată cu termenii care se referă la experienţa 
imediată” (115, p. 33). 

Din acceptarea caracterizării pe care Quine o 
face fundamentelor empirismului rezultă, cum 
remarcă Alan Pasch în Experience and the 
Analytic, dependenţa susţinerii corectitudinii 
concepţiei empiriste de viabilitatea distincţiei 
între enunţuri analitice şi enunţuri sintetice: ,... 
reducţionismul nu poate fi afirmat în timp ce 


analiticitatea este negată deşi analiticitatea poate 
fi afirmată în timp ce reducţionismul este negat, 
cu alte cuvinte reducţionismul implică 
analiticitatea, ea este o condiţie necesară pentru 
reducționism” (95, p. 16). Autorul citat, semnalând 
dependenţa, reţine atenţia ca posibilitatea 
enunţurilor analitice nu este încă dovedită, ceea 
ce minează fundamentele empirismului. Remarca 
nu poate fi ignorată deoarece existența 
„adevărurilor necesare” este pusă la îndoială de 
numeroşi cercetători. De pildă Mircea Flonta, în 
lucrarea intitulată Adevăruri necesare? a examinat 
dificultăţile pe care le întâmpină încercările de a 
întemeia distincţia analitic-sintetic referindu-se 
atât la definițiile implicite sau parţial explicite şi la 
aşa numitele postulate de înţeles, cât şi la 
definițiile explicite. El a ajuns la concluzia că 
distincţia se poate susţine numai cu preţul 
reevaluării conceptului de analicitate dar, în acest 
caz, „... distincţia dintre enunţuri analitice, de 
sinonimie strictă, şi celelalte enunţuri ale unei 
limbi devine, în cadrul acestei reevaluări a teoriei 
lingvistice a anal ici tă ţii, după chiar aprecierea 
lui Putman, banală (trivială), despuiată de aceea 
semnificaţie filosofică majoră, care i-a fost 
atribuită de susținătorii  distincţiei intuitive 
analitic-sintetic încă în perioada de ascensiune a 
empirismului logic” (39, p. 249). A. Pasch invocă 
argumentul menționat nu pentru a susține să se 
renunțe la concepția empiristă, ci pentru a-i 
construi alte fundamente, pentru a argumenta 


nevoia de a se trece de la empirismul logic, care a 
urmat empirismul psihologic, la un empirism 
metodologic 195, p. 261). Alan Pasch crede că se 
poate ajunge la acest al treilea stadiu al 
empirismului dacă  „experienţa” ca sursă a 
cunoaşterii este mai bine delimitată, dacă ea este 
limitată la „experienţa ştiinţifică” (95, p. 260) şi 
dacă se ia în consideraţie în ter subiectivitatea 
(95, 261), ceea ce conduce la o abordare 
contextuală a cunoaşterii, pe care autorul o 
asimilează concepţiei pragmatiste. Constatarea 
apropierii soluţiei sale de poziţia pragmatistă îl 
determină să numească proiectul său „o 
reconstrucţie pragmatică a  empirismului”. 
„Reconstrucţia pragmatistă, susţine A. Pasch, este 
o modalitate de a filosofa care promite, în lumina 
reconsideraţiilor întreprinse, să ajute empirismul 
să depăşească dificultăţile lui majore dezvoltând 
în acelaşi timp o mai mare sensibilitate la ceea ce 
este semnificativ în experienţa umană” (95, p. 
265). 

Pentru raționalişti cunoştinţele empirice sunt 
doar probabile, nu pot fundamenta adevăruri 
necesare; numai cunoştinţele probate de logică au 
caracter absolut. Această poziţie a fost clar 
formulată de pildă de A.I. Ayer: „... dacă 
empirismul este corect, nicio propoziţie care are 
un conţinut factual nu poate fi necesară sau certă. 
Ca urmare, empiriştii trebuie să se pronunţe 
asupra logicii şi matematicii într-unul din cele 
două moduri: ei trebuie să spună că nu există 


adevăruri necesare şi, în acest caz, ei trebuie să 
dea socoteala la convingerile universale pe care le 
au; ei trebuie să spună că logica şi matematica nu 
au conţinut factual şi atunci ei trebuie să explice 
cum o propoziţie care este goală de orice conţinut 
factual poate fi într-adevăr utilă. Dacă niciuna din 
variante nu e satisfăcătoare suntem obligaţi să 
deschidem drumul raționalismului. Noi vom fi 
obligaţi să admitem că există anumite adevăruri 
despre lume pe care le putem atribui tuturor 
obiectelor, chiar dacă nu putem să efectuăm 
observaţii pentru a constata dacă toate obiectele 
le au. Şi va trebui să acceptăm ca un fapt 
misterios, inexplicabil că gândirea noastră are 
această putere să ne dezvăluie cu autoritate 
natura obiectelor pe care nu le-am observat 
niciodată” (6, p. 16). 

Raționalismul a evoluat de la considerarea 
cunoaşterii ca o luare în posesiune de către un 
intelect anterior constituit a unei realităţi de 
asemenea în întregime constituită spre explicaţii 
în care cunoaşterea se conturează progresiv, după 
schimbări reciproce survenite atât în subiect cât şi 
în obiectul cunoaşterii. Edificatoare sunt şi temele 
raționalismului de astăzi: dialogul dintre rațiune şi 
experienţă (G. Bachelard) sau ceea ce Gonseth 
numeşte „deseniderea la experienţă”. 

Pentru  realişti experienţa noastră despre 
obiecte dezvăluie lucrurile aşa cum sunt în 
realitate deoarece regulile gândirii decurg din 
principii ontologice, nu sunt derivate din alte zone 


decât din cele ale lumii fizice; ca urmare distincţia 
între „obiect în sine” şi „obiect pentru sine” nu are 
sens iar cunoştinţele eronate, false se datorează 
unor greşeli în modul de a raţiona. Conştiinţa fiind 
o relaţie obiectivă univocă între un subiect şi un 
obiect în care obiectul determina în subiect 
„imaginea” acestuia, cunoaşterea nu înseamnă, 
nu, poate însemna o creare, o producere ci, după 
expresia lui N. Hartman, o „prindere a ceva care 
există înainte de cunoaştere şi independent de ea” 
(15, p. 18). Realismul a luat forme diferite, care 
sunt marcate în lucrările filosofice destinate 
problematicii cunoaşterii prin termeni: „realism 
naivz cu referire la modul de manifestare a 
realismului în antichitate; „realismul 
universaliilor”, cu referire la modalitatea de 
manifestare specifică scolasticii şi neotomismului; 
„neorealismul” ultimelor două secole şi 
„realismului ontologic* dezvoltat de N. Hartman. 
Intuiţionismul, ca explicaţie a cunoaşterii, 
indică intuiţia ca sursă a cunoaşterii; el s-a 
conturat, cum a precizat Karl Popper, când, „cel 
puţin de la Platon, s-a dezvoltat un contrast între 
inuiţie, pe de o parte, şi gândirea discursivă, pe de 
altă parte” (113, p. 96). În urma acestei distincţii 
intuiţia este considerată „calea divină de a 
cunoaşte totul dintr-odată, instantaneu, 
netemporal. Gândirea discursivă este calea 
umană: într-un discurs argumentat pas cu pas, în 
timp” (113, p. 96). Această primă distincție a fost 
apoi modificată, laicizată, menţinându-se doar 


credinţa că intuiţia este sursa cunoaşterii, unica ei 
sursă. În varianta laică, intuiţia a primit mai multe 
interpretări: a fost considerată manifestare a 
„sensibilităţii” (Im. Kant) sau a „raţiunii“ (Hegel, 
Bergson); după ce o perioadă de timp a fost 
apreciată ca  nedependentă de stadiul şi 
rezultatele gândirii discursive, în prezent este 
interpretată ca o modalitate de gândire ce 
evoluează sub influenţa acesteia. Karl Popper, 
pronunţându-se asupra intuiţionismului matematic 
dezvoltat de L.E.J. Brouwer, remarcă: „Intuiţia, 
oricare ar fi, este în mare parte produsul 
dezvoltării noastre culturale şi al eforturilor 
noastre de gândire discursivă. Ideea lui Kant, a 
unui tip standard al intuiţiei pure comună 
tuturor... poate fi cu greu acceptată, pentru că, 
după ce ne-am instruit în gândirea discursivă, 
pătrunderea noastră intuitivă devine absolut 
diferită de ceea ce a fost înainte” (113, p. 101). În 
acest secol, devenind evident că atât intuirea 
timpului cât şi intuirea spaţiului sunt dependente 
de contextul cultural şi de anumite rezultate ale 
cunoaşterii ştiinţifice, s-au conturat noi 
interpretări ale  „intuiţiei” care au determinat 
elaborarea unor noi concepţii gnoseologice, ce se 
prezintă ca „neointuiţioniste”. Alexandru Surdu, 
analizându-i geneza şi caracteristicile, reţine 
atenţia  ăsupra  „eclectismului ontologie al 
neointuiţionismului” (127, p. II), asupra varietăţii 
„poziţiilor” adoptate de neointuiţionişti (127, p. 
100), asupra caracterului subiectiv al dialecticii 


gândirii neointuiţioniste, care devine o „dialectică 
a raţiunii” (127, p. 114). 

Credem că Alexandru Surdu aduce în prim 
plan ceea ce este caracteristic interpretării 
neointuiţioniste a cunoaşterii când semnalează că 
„La Brouwer punctul de plecare îl constituie chiar 
cojiştiința care revine asupra ei însăşi şi devine 
minte, respectiv revine asupra «distincţiei dintre 
prezent şi trecut» datorată «senzaţiei prezente» şi 
«senzaţiei trecute», şi asupra «liniştii». Distincția 
dintre «conştiinţă» şi «minte» o constituie deci (1) 
diferenţierea  senzaţiei originare în senzație 
trecură şi senzaţie prezentă şi (2) revenirea 
asupra acestora şi a «liniştii». Mintea este deci o 
mişcare a conştiinţei care este în acelaşi timp o 
mişcare a timpului. Altfel spus, mintea este 
mişcarea conştiinţei în timp. 

Conştiinţa în calitate de minte, respectiv 
conştiinţa în mişcare «... primeşte funcţia de 
subiect care experimentează senzaţia prezentă, ca 
şi pe cea trecută, în calitate de obiect». Deci 
conştiinţa în calitate de minte devine subiect şi 
obiect, obiectul fiind, pe de o parte, o înstrăinare a 
subiectului de sine însuşi, pe de altă parte, un 
complex de senzaţii” (127, P113). 

lată o explicaţie a funcţionării psihicului 
uman net diferită de cea a  empiriştilor, 
raţionaliştilor şi  realiştilor Ea reprezintă un 
intuiţionism evoluat, târziu; se constată cu 
uşurinţă că modificările succesive ce au avut loc în 
viziunea intuiţionistă, la care ne-am referit succint 


anterior, nu au apropiat această concepţie de una 
sau alta din concepţiile menţionate. 

In afara orientărilor filosofice care s-au 
confruntat în numeroase secole şi sunt acum 
considerate tradiţionale, în acest secol s-a 
conturat o nouă viziune filosofică despre 
cunoaştere, deşi ea se vrea o filosofie a acțiunii. 
Ne referim la filosofia pragmatista care conţine un 
răspuns complex la problematica cunoaşterii, deşi 
cunoaşterii îi este opusă „experienţa”, concepută 
ca o finalitate a proceselor biologice ce au loc ca 
urmare a relaţiilor dintre organismul uman şi 
ambianța sa. 

Datorită originalității premiselor şi 
specificului obiectivelor urmărite, concepţia 
pragmatică despre cunoaştere nu poate fi 
clasificată cu uşurinţă utilizând criteriile anterior 
menţionate dar reprezintă în primul rând un 
răspuns la problematica genezei cunoaşterii. 
Pentru pragmatişti, de pildă pentru Dewey, este 
esenţial să se analizeze experienţa umană în 
primul rând având în vedere aspectele ei 
biologice, sociologice şi psihologice. Experienţa nu 
e nicio construcţie subiectivă a conştiinţei, nici 
ceva obiectiv; ea este o rezultantă a interacțiunii 
pragmaticului cu ambianța sa naturală şi socială, 
interacţiune care este ea însăşi o genuină lume 
obiectivă şi determină caracterul dinamic al 
existenţei obiective. În această viziune gândirea 
creşte odată cu experienţa, iar experienţa, având 
propria ei logică, se  restructurează prin 


intermediul gândirii. Problemele îşi au originea în 
experienţe, ca o expresie a nevoii de a elimina 
îndoiala, indeterminarea din diverse situaţii; ca 
urmare a faptului că organismul nu poate rezolva 
situaţiile prin acţiuni directe, acțiunea ia forma 
ideilor.  Nedumeririle conduc la formarea 
problemelor iar când o problemă este bine 
localizată şi formulată apare un plan de acţiune ce 
creează condiţii pentru ca omul să o soluţioneze 
(29). 

Ruptura pragmatismului cu teoriile 
menţionate anterior este dezvăluită şi de 
interpretarea dată  „adevărului” care pentru 
pragmatici nu mai este dat de corespondenţa 
ideilor noastre cu realitatea, deoarece ideile, în 
viziunea lor, nu mai îndeplinesc o funcţie de 
reflectare, ele doar oferă instrumente pentru 
acţiune. Rezultă că o idee este adevărată dacă are 
capacitatea de a ghida acţiunea în mod favorabil, 
eficace în raport cu un plan de acţiune. 

e Din perspectiva acestei viziuni se 
reproşează empirismului că datele furnizate de 
experiența directă nu sunt mai mult decât date 
senzoriale izolate, necorelate şi, ca urmare, nu pot 
fi o bază pentru cunoaştere, care este contextuală; 
raționalismului i se reproşează că nicio cunoştinţă, 
fie ea relevată de dumnezeu sau postulată de 
rațiune, nu e demnă de încredere până nu e 
verificată într-un context experienţial; realismului 
i se reproşează ilegitimi ta tea presupunerii că 
percepțiile despre obiecte sunt cauzate de 


obiectele-în-sine deoarece între obiect şi percepţie 
se interpune experienţa care, cum am semnalat, 
este considerată o rezultantă a interacțiunii dintre 
organism şi ambianța naturală şi socială; în 
sfârşit, subiectivismul nu este nici el acceptat în 
măsura în care se ignoră că subiectul, omul 
cunoscător este el însuşi produsul unor complexe 
raporturi cu ambianța naturală şi socială, 
raporturi mediate de organism, deci condiţionate 
de însuşirile acestuia. 

Şi viziunea pragmatism despre cunoaştere a 
făcut obiectul a numeroase critici, atacându-se 
îndeosebi relativismul ei teoretic, ce decurge din 
afirmaţia că toate cunoştinţele şi adevărul însuşi 
sunt condiţionate de situaţiile practice în care 
apar* şi faptul că se atribuie cunoştinţelor doar 
rolul de instrument pentru soluţionarea unor 
probleme practice. Astfel, despre cunoştinţele 
ştiinţifice se afirmă că sunt condiţionate social şi 
cultural dar numai în ceea ce priveşte formularea 
problemelor şi alegerea condiţiilor cercetării, 
deoarece validitatea conţinutului ştiinţei este 
independentă de factorii extrateoretici (141). 
Rezerve faţă de pragmatism enunţă şi Charles 
Morris atunci când, introducând în Semiotica 
distincţia dintre Sintaxă, Semantică şi Pragmatică, 
nuanţează viziunea despre condiţionarea socială a 
cunoaşterii. Morris descrie astfel raportul clientre 
teoria sa şi pragmatism: „Dacă din pragmatism 
abstragem ceea ce prezintă interes pentru 
pragmatică, rezultatul poate fi formulat astfel: 


Interpretul unui semn este un organism, 
interpretul este priceperea (habit) organismului 
de a răspunde prin intermediul semnului verbal la 
un obiect absent care devine relevant într-o 
situaţie prezentă, problematică ca şi cum ar fi 
prezent. În virtutea semiozeiun organism ia în 
consideraţie proprietăţile relevante ale obiectelor 
absente sau priorităţile observate ale obiectelor 
prezente; în aceasta rezidă semnificaţia generală 
instrumentală a ideilor” (91). 

Recent, Ludwig Grunberg, referindu-se la 
poziţia adoptată de W James, remarcă: 
„Deschizând drumul către teoria biologizantă a 
experienţei pe care o va inaugura Dewey, James 
aduce - într-o carte intitulată Voința de a crede - o 
inovaţie esenţială metodei sugerate de Peirce. 
Întrucât gândirea nu reflectă, ci (lucrează) în 
vederea rezolvării cu succes a situațiilor 
problematice, James consideră că ea îndeplineşte 
exclusiv două funcţii: a produce credinţă şi a 
provoca acţiune. Ca atare, vechii întrebări 
aristotelice privitoare la acordul ideilor cu o stare 
de fapt i se substituie alte două întrebări, 
corespunzătoare celor două funcţii ale ideilor: ce 
diferenţă apare în cursul acţiunii dacă credem sau 
nu credem într-o idee? şi ce consecinţe utile apar 
în cursul acţiunii dacă ea se desfăşoară sau nu 
conform perspectivei ideii?” (50, p. 251). Pentru a 
răspunde la întrebările puse, William James 
introduce conceptul-pivot „Cash-Value”, termen 
metaforic ce „poate fi tradus în limba română prin 


valoare în monedă curentă”, şi deturnează atenţia 
de la principii şi categorii filosofice. 

Oprim aici exemplificarea diversităţii de 
concepţii gnoseologice filosofice; o considerăm 
suficientă pentru a ilustra Ipoteza noastră 
referitoare la dependența lor de caracteristicile 
Mc.s. S teoretice. 1) Din perspectiva modelului 
codului verbal este plauzibil ca Mce.s. teoretice 
conturate pentru a aborda vasta şi complexa 
problematică a cunoaşterii să se constituie inițial 
în mai? multe variante carey apoi, să fie 
dezvoltate şi nuanţate succesiv. Ele sunt expresia 
centrării iniţiale a criteriilor de semnificare asupra 
unor aspecte diferite: empiriştii pe „senzaţii”, deci 
pe un gen de produse ale proceselor de 
semnificare primare; raţionaliştii pe activităţile 
cognitive deliberate, controlate de „logică”, deci 
pe partea „vizibilă” a proceselor de semnificare; 
realiştii pe o evaluare, respectiv pe credinţa în 
capacitatea cunoaşterii umane de a obţine 
cunoştinţe nedistorsionate despre domeniul de 
referinţă; intuiţioniştii pe „intuiţie“, care este de 
fapt tot o conştientizare ca şi senzaţia, numai că 
de alt gen, cu alte proprietăţi. 2) Fiind construcţii 
ale nivelului primar ale codului verbal, 
gnoseologiile filosofice sunt de fapt demersuri 
nereductibile la procese cognitive. Dovada 
suficientă este dată de subordonarea 
argumentelor unor evaluări adoptate şi păstrate 
necritic. 

G - Deoarece autorii teoriilor gnoseologice 


menţionate nu au avut o viziune despre 
organizarea şi funcţionarea codului verbal iar 
propriile lor Mce.s. S teoretice erau afectate de 
stadiul cunoaşterii, în mod inevitabil explicaţiile 
concepute conțin afirmaţii corecte, dar inevitabil 
vagi, şi afirmaţii eronate. Spre ilustrare analizăm 
câteva caracteristici ale concepţiilor semnalate, 
raportându-le la modelul codului verbal. 

Pretenţia empiriştilor de a nu se admite nimic 
ce nu este dat prin percepţie decurge din 
presupunerea că procesele psihice cognitive se 
reduc la asociaţii de idei şi din suspectarea 
acestora că sunt vinovate de apariţia unor 
producţii semantice care ori nu sunt verificabile 
ori se dovedesc a fi eronate, „false”. Atunci când 
empiriştii speră să obţină cunoştinţe „adevărate” 
dacă se bazează direct pe percepții, ei au o viziune 
eronată despre procesele ce conduc la percepții, 
ei cred că „experienţa senzorială” este prepsihică, 
ca şi cum procesele psihice intervin numai în 
prelucrarea percepţiilor, în construirea 
raţionamentelor. Modelul codului verbal şi, 
anterior, psihologia genetică demonstrează însă că 
orice conştientizare, deci şi cea realizată sub 
forma „propoziţiilor de observaţie”, decurge dintr- 
un proces psihic. Codul verbal semnalează că o 
propoziţie de observaţie este rezultatul unor 
procese de semnificare. Empiriştii nu se înşală 
când susţin? că ceea ce ştiu este dependent de 
experienţa senzorială deoarece, cum am 
argumentat, procesele de semnificare primare 


preced în mod necesar procesele de semnificare 
secundare dar ei greşesc când nu investighează 
procesele ce produc percepții şi când minimizează 
aportul raţionamentelor în cunoaştere» 
Interpretarea incorectă pe care empiriştii o dau 
proceselor ce preced prescripţiile a fost deja 
dovedită de eşecul pozitiviştilor în încercarea de a 
construi definiţii ostensive şi de a construi teorii 
ale căror propoziţii să fie reductibile la „propoziţii 
de bază”, adică la afirmaţii ce se referă la 
experienţa senzorială. Din perspectiva modelului 
codului verbal, orice definiție, inclusiv cea 
ostensivă, este condiţionată de un proces de 
semnificare, iar pretenţia pozitivistă de a „reduce” 
o teorie la propoziţii de bază, derivă din 
neînţelegerea aportului proceselor primare de 
semnificare şi a faptului că la nivelul secundar 
semnificaţiile furnizate de  conştientizări sunt 
supuse unor prelucrări complexe, în funcţie de 
anumite criterii de semnificare. Aşadar, modelul 
pe care îl testăm acum explică insuccesul 
pozitivismului şi, implicit, al empirismului. 

Poziţia  raționaliștilor de  subapreciere a 
„cunoştinţelor empirice” şi supraapreciere a 
cunoştinţelor probate de logică semnifică, 
utilizând modelul codului verbal, o încredere 
totală în procesele de semnificare secundare şi 
neînţelegerea aportului  conştientizărilor, al 
proceselor primare de semnificare, la orientarea 
actului cognitiv deliberat. Acelaşi model infirmă 
speranţele raţionaliştilor de a asigura caracterul 


valid al cunoaşterii utilizând riguros anumite 
logici.  „Logicile” se dovedesc a fi moduri 
neadecvate de abordare a raţionamentelor, în 
măsura în care iau în consideraţie doar unele 
reguli de semnificare, le tratează izolat, ca şi cum 
ar fi singurele care intervin în raționamente, 
ignorând implicarea inevitabilă a criteriilor în 
procesele de semnificare. Dificultăţile logicilor se 
datorează  neînţelegerii faptului că procesele 
cognitive sunt procese reglate de mecanisme de 
semnificare 

Trebuie să spunem totuşi că atât empiriştii 
cât şi raţionaliştii au meritul de a fi atras atenţia 
asupra implicării a doua niveluri funcţionale 
diferite în procesul cunoaşterii. Diferenţa dintre 
cele două niveluri a fost realizată şi semnalată în 
variante diferite. Hume a introdus distincţia între 
relaţii dintre idei şi probleme factuale; Leibniz a 
distins între adevăruri raţionale şi adevăruri de 
fapt, primele fiind propoziţii adevărate (adecvate) 
„în toate lumile posibile”; Kant a afirmat nevoia de 
a distinge între adevărurile analitice şi adevărurile 
sintetice. Schița  „psihicului” fiind însă vagă, 
permâţând interes pretări diferite, a avut ca 
urmare conturarea celor două, variante care, la 
limită,  minimalizează aportul unei zone a. 
psihicului în activitatea cognitivă, după ce îi 
evaluează eronat posibilităţile funcţionale. 

De asemenea, raționalismul, prin evoluţiile 
ce-i sunt caracteristice în acest secol, se 
dovedeşte a fi avansat mai mult ca celelalte 


concepţii spre înţelegerea corectă a actului 
cognitiv. Avem în vedere poziţia adoptată, de 
pildă, de Cassirer „pentru care cunoaşterea nu 
mai este luarea în posesiune de către un spirit 
constituit anterior a unei realităţi ea însăşi în 
întregime constituită, ea obținându-se printr-o 
formare progresivă, după schimbări reciproce ale 
subiectului şi obiectului. Această poziţie, ca şi 
deschiderea la experienţă pentru care pledează 
Gonseth, indică sesizarea unor caracteristici ale 
proceselor de semnificare teoretice şi caracterul 
evolutiv, ne-static al „gândirii”. 

Şi realiştii ignoră funcţionarea „psihicului 
uman” ca mecanism de semnificare atunci când 
simplifică raporturile dintre om şi „obiect. 
Cunoştinţele fiind mediate de caracteristicile 
criteriilor şi regulilor de semnificare, experienţa 
noastră despre obiecte nu poate dezvălui lucrurile 
cum sunt în realitate. Deşi explicaţia este alta 
decât cea dată de Immanuel Kant, el nu s-a înşelat 
când a susţinut nevoia de a distinge între „lucrul 
în sine” şi „lucrul pentru noi”; diferenţa se 
datorează - spunem acum - însuşirilor 
mecanismelor de semnificare şi ea descrește 
treptat, pe măsură ce codul verbal parcurge 
etapele menţionate. 

Din aspectele relatate apare îndreptăţită 
rezerva pe care pragmatismul o manifestă faţă de 
poziţiile adoptate de empirişti, raţionalişti şi 
realişti. Modelul omului confirmă: a) interpretarea 
experienţei umane ca rezultantă a interacțiunii 


omului cu ambianța sa socială şi naturală; b) 
evoluţia gândirii odată cu experienţa şi c) 
restructurarea experienței, conform propriei 
logici, prin intermediul gândirii. 

Explicaţia pragmatistă se dovedeşte a fi însă 
nesatisfăcătoare cel puţin din trei considerente. 

În primul rând modelul omului infirmă 
corectitudinea centrării pe experienţă, care - de 
altfel - se dovedeşte a fi un termen prea vag. În 
cadrul acțiunii umane cunoaşterea are o 
autonomie funcţională şi este realizată cu 
concursul mai multor tipuri de mecanisme de 
semnificare a căror constituire şi evoluţie, deşi 
condiţionată în ultimă instanţă de „interacţiunea 
omului cu ambianța socială şi naturală”, este 
dependentă de mult mai multe variabile. Numai o 
abordare organizaţională, în care se iau în 
consideraţie nivelurile de organizare implicate, 
mecanismele funcționale ale acestora şi 
raporturile dintre ele poate conduce la o explicaţie 
a cunoaşterii care să nu fie o viziune unilaterală. 

In al doilea rând, modelul omului, 
introducând distincţia între nivelul „cod psihic” şi 
nivelul „om” şi dezvăluind o parte din raporturile 
dintre cele două niveluri, oferă informaţii care 
sugerează falsitatea multor afirmaţii ce par a fi 
corecte din perspectiva pragmatică, îndeosebi a 
conceptului-pivot enunțat de W. James („cash- 
value”), şi a concepţiei pragmatiste despre adevăr. 

In al treilea rând, dezvăluind caracterul 
distinct, specializat, al proceselor cognitive, 


evaluative, decizionale şi de proiectare a acţiunii 
pe care le realizează codul verbal, modelul omului 
aduce în atenţie nevoia de a lua în consideraţie 
specificul proceselor psihice care intervin în 
reglarea manifestărilor omului. Se dovedeşte a fi 
prea vagă corespondenţa dintre evoluţia gândirii 
şi cea a experienţei afirmată de pragmatişti. 
Cunoaşterea umană, separată acum de evaluare, 
apare a avea o evoluţie proprie, care nu poate fi 
subordonată activităţii pragmatice; ultima apare 
acum ca fiind rezultanta unor complicate procese 
ce au loc în organism şi codurile psihice, sub 
influenţa mesajelor furnizate de ambianţă. 

În concluzie, coexistenţa îndelungată a 
concepţiilor gnoseologice menţionate, faptul că 
duelurile de idei din această perioadă nu au reuşit 
să aducă în prim plan argumente care să 
determine eliminarea uneia din concepţiile ce se 
opun, confirmă explicaţia dată acestora, faptul că 
ele nu sunt complet eronate, ci surprind anumite 
proprietăţi ale activităţii cognitive dar într-o 
modalitate vagă. 

Logica internă a evoluţiei omului explică 
faptul că filosofarea - deci cunoaşterea implicită - 
precede abordarea ştiinţifică - deci cunoaşterea 
explicită - nu numai în evoluţia generală a 
cunoaşterii ci şi în cazul gnoseologiei. Fiind ea 
însăşi activitate cognitivă, gnoseologia nu se putea 
sustrage acelor stadii; aşadar cunoaşterea 
teoretică a cunoaşterii începe prin a fi doar 
implicată în construcţii „filosofice” şi numai apoi 


devine activitate distinctă, „ştiinţifică”. 

Faptul că mecanismele de  semnificare 
cognitive specializate se conturează treptat, că 
atât criteriile cât şi regulile de semnificare se 
ameliorează sub presiunea mesajelor receptate, 
inclusiv a propriilor produse semantice, explică de 
ce iniţial şi în gnoseologie, ca în orice alt domeniu 
al cunoaşterii, teoriile nu sunt, nu pot fi explicaţii 
definitive. Logica internă a evoluţiei mecanismelor 
de semnificare cognitive este cea care explică 
obiectivarea într-un prim stadiu a unui evantai de 
teorii care ulterior se dovedesc a fi vagi, 
unilaterale, cel puţin parțial eronate. În 
gnoseologie acest stadiu este ilustrat de 
coexistenţa teoriilor  empiriste,  raţionaliste, 
realiste etc. 

Respectând scenariul evoluţiei codului verbal, 
putem spune că insuccesul cel puţin parţial al 
acestor teorii, evoluţia domeniului de referinţă al 
gnoseologiei, dezvoltarea între timp a altor tipuri 
şi genuri de mecanisme de semnificare constituie 
factori care exercită presiuni pentru a se produce 
mutații în mecanismele de semnificare 
specializate pentru analizarea domeniului cognitiv. 
Aşadar, modificându-se condițiile se constituie 
mecanisme de semnificare capabile să 
investigheze noi tipuri de procese cognitive şi 
produse ale acestora. Avem în vedere trecerea la 
investigarea cunoaşterii ştiinţifice. 

Capitolul XV 

AL DOILEA STADIU AL GNOSEOLOGIEI 


În secţiunea introductivă a acestei ultime 
părţi a volumului am semnalat că evoluţia 
gnoseologiei este marcată de discontinuități care 
constau în modificarea fie a domeniului de 
referinţă, fie a modului de realizare a 
investigaţiilor teoretice. 

După ce în capitolul anterior am analizat 
măsura în care evoluţia gnoseologiei confirmă 
primul stadiu semnalat de modelul antroposferei, 
acum ne propunem să ne pronunţăm asupra 
determinărilor cele mai simple ale celui de al 
doilea stadiu al gnoseologiei şi să analizăm succint 
măsura în care ele sunt confirmate de evoluţia 
reală a cercetărilor gnoseologice. 

A - Din logica internă a evoluției 
mecanismelor de semnificare teoretice decurge că 
problematica cunoaşterii ştiinţifice iniţial nu poate 
fi abordată decât în varianta filosofică; trecerea 
gnoseologiei de la abordarea filosofică la cea 
ştiinţifică poate avea loc numai după ce omul 
studiază cunoaşterea ştiinţifică, sub presiunea 
problemelor pe care le ridică înţelegerea teoriilor 
ştiinţifice. Mecanismele de semnificare teoretice 
primare sunt capabile să genereze Mess. 
secundare doar în anumite condiţii, la care ne-am 
referit în capitolul dedicat codului verbal. Avem în 
vedere influențele pe care caracteristicile 
domeniului de referinţă le exercită asupra ritmului 
devenirii Mc.s. ce-l investighează; domeniul de 
referinţă iniţial al gnoseologiei - cunoaşterea 
umană preştiinţifică - este prea vag şi necoerent 


pentru a exercita presiuni asupra Mc.s. teoretice S 
cognitive încât ele să-şi poată construi Me.s. 
secundare capabile să preia coordonarea 
proceselor S cognitive. Nici domeniul cunoaşterii 
ştiinţifice nu are această capacitate înainte ca cel 
puţin unele din teoriile ştiinţifice să întrunească 
anumite condiţii. Aşadar, când Me.s. teoretice S 
cognitive se centrează pe domeniul cunoaşterii 
ştiinţifice încă nu sunt create condiţii pentru a-l 
investiga ştiinţific. 

Situaţia semnalată de model este confirmată 
de evoluția reală a  gnoseologiei deoarece 
domeniul cunoaşterii ştiinţifice a început a fi 
investigat iniţial în modalităţi filosofice; lucrările 
de „filosofia ştiinţei” stau mărturie acestui proces. 

B - Primele rezultate ale celei de a doua 
etape a cercetării gnoseologice nu pot fi decât 
provizorii, în mod inevitabil ele sunt parţial 
eronate şi vagi. Această caracteristică decurge 
atât din stadiul Mc.s. S teoretice, cât şi din stadiul 
domeniului de referinţă. 

Mecanismele de semnificare S teoretice 
cognitive centrate pe problematica cunoaşterii 
ştiinţifice sunt produsul problemelor pe care le 
generează activitatea cognitivă ştiinţifică şi 
produsele ei, teoriile ştiinţifice. Este plauzibil ca 
gnoseologia focalizată pe cunoaşterea ştiinţifică să 
se constituie nu după ce cunoaşterea ştiinţifică a 
domeniului fizic şi a celui social-uman a realizat 
deja performanţe deosebite ci pe parcurs, când 
dificultăţile sunt încă mari, când teoriile despre 


componente ale existenţei fizice sau social-umane 
sunt provizorii, nesatisfăcătoare. Aşadar, 
mecanismele de  semnificare S cognitive ce 
investighează teoretic problematica cunoaşterii 
ştiinţifice se constituie într-o perioadă în care 
cunoaşterea ştiinţifică a obţinut unele succese dar 
nu este în măsura să furnizeze gnoseologului 
suficiente date pentru ca acesta să-i descifreze 
corect caracteristicile. Nu se poate ajunge la o 
înţelegere corectă a organizării şi funcţionării 
unui domeniu aflat în evoluţia până când el nu 
parcurge un număr suficient de stadii, încât să i se 
poată trasa sensul devenirii. Conform dependenţei 
semnalate, domeniul F teoretic cognitiv fiind mai 
dezvoltat decât domeniul S-U teoretic cognitiv, 
studiile gnoseologice iniţial au abordat teoriile din 
domeniul fizicii, teorii matematizate şi formalizate 
sau formalizabile. Lucrarea Teoria ştiinţifică (99), 
evidențiind modalităţile în care s-a realizat până în 
ultimii ani reconstrucţia periodică a structurii şi 
dinamicii „teoriilor ştiinţifice”, de fapt a teoriilor 
ştiinţifice cognitive ce au ca domeniu de referinţă 
existenţa fizică, este o mărturie concludentă a 
avansului luat de studiile gnoseologice centrate pe 
cunoaşterea ştiinţifică a existenţei fizice. 

Tipologia teoriilor ştiinţifice schiţată de Ilie 
Pârvu în aceeaşi lucrare pornind de la un grup de 
parametri interconectaţi în care „modalitatea 
matematizării unui fragment de cunoaştere” 
constituie „factorul integrator” al parametrilor 
aleşi, - tipologie care se dovedeşte aptă să 


dezvăluie factori importanți ai dinamicii 
cunoaşterii ştiinţifice - o considerăm, de 
asemenea, o confirmare a evoluției gnoseologiilor 
în funcție atât de evoluția Mc.s. tip S, cât şi de 
evoluția domeniului de referinţă. Identificarea 
acestor parametri a devenit posibilă ca urmare 
atât a caracterului evolutiv al teoriilor vizate cât şi 
a succedării unor tipologii mai puţin complexe, 
cărora autorul le-a sesizat limitele. Desigur, dacă 
domeniului de referinţă îi este proprie devenirea, 
însuşirile sale se pot identifica numai treptat; 
gnoseologii care se raportază la teorii ştiinţifice 
din „prima generaţie” nu pot sesiza însuşiri care 
se conturează numai la teorii din generaţiile 
ulterioare. Deci tipologia elaborată de Ilie Pârvu, 
mai complexă ca cele realizate anterior prin faptul 
că foloseşte parametrii interconectaţi care aduc în 
prim plan aspecte relevante despre mecanismele 
interne ale construirii teoriilor ştiinţifice, este 
realizabilă în acest sfârşit de secol datorită chiar 
evoluţiei domeniului de referinţă. Incontestabil, ca 
să se poată distinge între teorii deterministe, 
statistice, organizaționale etc., care apar succesiv, 
nu simultan, trebuie ca domeniul de referinţă să 
evolueze suficient. Trebuie să adăugăm însă că în 
procesul elaborării noii tipologii autorul va care ne 
referim a beneficiat şi de existenţa altor tipologii. 
Trecerea în revistă a teoriilor dedicate 
cunoaşterii ştiinţifice este suficientă pentru a 
accepta caracterul provizoriu al construcţiilor 
teoretice din a doua etapă a gnoseologiei; s-au 


succedat numeroase teorii iar ultimele, deşi 
dezvăluie caracterul unilateral sau eronat al celor 
anterioare, nu sunt nici ele satisfăcătoare... De 
pildă, de la „filosofia ştiinţei”, apreciată acum 
nesatisfăcătoare, s-a trecut la „logica ştiinţei” 
care, la rândul ei, în ultimii ani este considerată 
nesatisfăcătoare. Şi în teoriile recente, dacă ne 
raportăm la distincţiile introduse de modelul 
antroposferei, insuficienţele decurg cel puţin din 
neluarea în consideraţie a specificului teoriilor tip 
F, S-U ŞI S şi a contextului organizaţional în care 
evoluează o teorie ştiinţifică, adică a existenţei 
domeniilor semantice cognitive ca complexităţi 
organizate în devenire, disipative. 

C - Modelul antroposferei semnalează 
caracterul necesar al trecerii gnoseologiei 
centrate pe studiul cunoaşterii ştiinţifice de la 
abordarea filosofică la cea ştiinţifică. Argumentele 
sunt cele invocate anterior: Me.s. treoretice, 
activitatea ştiinţifică şi produsele ei se află în 
evoluţie, tind câtre ceea ce am numit starea 
sistemică a domeniilor semantice teoretice. Când 
cunoaşterea ştiinţifică intră în stadiul sistemic, 
gnoseologia se găseşte în faţa unui domeniu 
organizat care facilitează, de fapt exercită 
presiuni asupra Me.s. S congnitive pentru a-şi 
constitui criterii şi reguli de semnificare tot mai 
corecte şi nuaniate, pentru a evolua către stadiul 
în care c.s. S secundare pot coordona 
investigaţiile. 

Tendinţa indicată de modelul antroposferei 


este plauzibilă deoarece dacă analizăm rezultatele 
cercetării  gnoseologice din ultimele decenii 
constatăm deja realizarea unor investigaţii cu 
caracter ştiinţific. Logica ştiinţei, sociologia 
ştiinţei şi psihologia cunoaşterii, lucrări ca cele ale 
lui Karl Popper (110) şi Thomas Kuhn (69), analize 
ca cele întreprinse de Andre Régnier în la crise du 
langage scientifique sau lan, I. Mitroff în The 
Subjetive side of science nu sunt construcții 
filosofice, satisfac exigenţele unui demers 
ştiinţific: îşi explicitează premisele şi metodele, 
lansează ipoteze, le susţin cu argumente testabile 
etc. Nu aducem aici în discuţie corectitudinea lor, 
ci doar caracterul ştiinţific al demersului ce le-a 
generat. 

D - Caracteristicile domeniului semantic al 
cunoaşterii sunt cele care impun sensul evoluţiei 
gnoseologiei centrate de cunoaşterea ştiinţifică. 
Modelul  antroposferei semnalează dezvoltarea 
reţelei de dependențe între Me.s. cognitive, 
activităţile ştiinţifice pe care le  mijlocesc, 
rezultatele acestora  (obiectivate în teorii 
ştiinţifice) şi instituţiile ştiinţifice; acelaşi model 
dezvăluie şi implicarea inevitabilă a 
teoretice primare în producerea teoriilor 
ştiinţifice. În aceste condiţii Me.s. S teoretice 
focalizate pe problematica cunoaşterii ştiinţifice 
nu pot să nu evolueze de la abordări izolate ale 
unor aspecte ale cunoaşterii ştiinţifice spre 
abordarea globală şi unitară a ansamblului 
funcţional constituit de Mc.s. teoretice cognitive, 


procesele cognitive teoretice, produsele lor şi 
instituțiile sociale (mecanismele sociale de 
semnificare) ce intervin în reglarea activității 
cognitive. 

Tendința semnalată s-a conturat deja în 
gnoseologie: analiza lucrărilor dedicate înțelegerii 
demersului ştiinţific dezvăluie că inițial studiile s- 
au centrat pe teorii şi au fost concepute în 
modalități condiționate de stadiul general al 
cunoaşterii; s-au abordat separat aspecte 
„sincronice” şi „diacronice” ale ştiinţei ajungându- 
se să se contureze două discipline teoretice 
distincte: „logica ştiinţei” şi „istoria ştiinţei”. Pe 
parcurs însă, îndeosebi în ultimele decenii, 
succese ale sociologiei şi psihologiei, disputele din 
gnoseologie referitoare la evoluţia cunoaşterii şi 
dificultăţile apărute în interiorul logicii şi al 
istoriei ştiinţei au determinat numeroşi cercetători 
să investigheze influenţa pe care procesele sociale 
şi mecanismele ce guvernează viaţa psihică o 
exercită asupra structurii şi dinamicii activităţii 
ştiinţifice; diversificarea şi amplificarea acestor 
investigaţii a făcut ca în ultimele decenii să se 
vorbească despre „sociologia ştiinţei” şi 
„psihologia ştiinţei” ca despre discipline teoretice 
distincte. 

In interiorul fiecărei discipline menţionate se 
întâlnesc lucrări elaborate de pe poziţii ontologice 
şi metodologice diferite, chiar divergente, dar 
analiza succesiunii lor dezvăluie o evoluţie 
nealeatoare, marcată de anumite tendinţe. 


Concludentă este antologia Istoria ştiinţei şi 
reconstrucţia ei conceptuala în care Ilie Pârvu, 
prin selecţia şi gruparea unor texte semnificative, 
reuşeşte să dezvăluie rezultatele şi limitele unor 
direcţii de cercetare şi anumite tendinţe care se 
manifestă în studiul ştiinţei. Reţine atenţia 
îndeosebi următorul aspect, care dezvăluie 
tendinţa majoră din gnoseologie. Unii autori, 
conştientizând marea diversitate a studiilor 
întreţinute de cele patru discipline ce abordează 
explicit problematica ştiinţei şi dificultăţile din 
interiorul fiecărei discipline, consideră legitimă 
întrebarea: sunt aceste perspective de cercetare 
adecvate, sunt ele capabile să ofere explicaţii 
care, reunite, să elucideze „misterul” capacităţii 
omului de a-şi regla raporturile cu ambianța prin 
intermediul construcţiilor teoretice, a ceea ce îi 
place să creadă că sunt „modele“ „imagini” ale 
domeniilor de referinţă? Dacă în urmă cu câţiva 
ani un răspuns afirmativ era plauzibil, astăzi el nu 
mai este. Se argumentează că abordările 
sincronice s-au dovedit a fi neadecvate deoarece 
investigarea teoriilor „în sine”, izolându-le de 
geneza lor şi contextul în care s-au conturat, 
reprezintă un cadru prea îngust pentru a dezvălui 
numeroase note specifice teoriilor ştiinţifice. Şi 
abordarea diacronică, izolată de cea sincronică, 
nu se poate solda cu rezultate apte să dezvăluie 
interdependenţele dintre aspectele 
organizaționale şi cele funcţionale. Deşi atât 
logica ştiinţei cât şi istoria ştiinţei s-au consacrat 


ca discipline distincte şi, datorită originalității 
presupoziţiilor, obiectivelor, metodelor utilizate şi 
a unora dintre rezultate, au câştigat numeroşi 
adepţi, cu cât studiile sunt mai profunde şi 
nuanţate cu atât reţine mai puternic atent, 
caracterul nesatisfăcător al fiecăreia din cele două 
perspective, considerată izolat. Deşi o parte din 
rezultatele cercetărilor şi perspectivele acestor 
discipline sunt convergente, totuşi nu se întrevede 
posibilitatea ca ele să furnizeze modele care, 
asamblate, să furnizeze o explicaţie unitară a 
problematicii cunoaşterii ştiinţifice. Ca o 
consecinţă firească a acestei situaţii se conturează 
tendinţa de studiere globală a aspectelor logice, 
istorice şi psihosociale ale cunoaşterii ştiinţifice. 
De pildă, W. Stegmuller a semnalat deja că 
„numeroase detalii interesante asupra dinamicii 
ştiinţei pot fi descoperite numai prin combinarea 
cercetărilor de tip istoric, psihologic şi sociologic” 
(125, p. 418). El susţine, mai mult, că fiecare din 
tipurile de cercetări menţionate „nu poate clarifica 
caracterul raţional al ştiinţei” (125, p. 419). De 
asemenea St. Amsterdamski (2) argumentează că 
pentru a descifra cunoaşterea ştiinţifică 
investigaţiile nu se pot limita la „lumea a treia”, 
cum susţine K. Popper (111), ci trebuie să 
cuprindă şi subiectul cunoscător. 

Principala concluzie ce se desprinde din 
investigarea tendinţelor filosofiei ştiinţei, istoriei 
ştiinţei, sociologie şi psihologiei ştiinţei este: 
abordările de genul celor realizate de aceste 


discipline nu sunt pertinente deoarece se studiază 
separat ceea ce trebuie investigat unitar, se 
separă din considerente metodice ceea ce 
constituie un proces unic. 

Studiile întreprinse în oricare din disciplinele 
menţionate au totuşi meritul de a fi concurat la 
înţelegerea acestei situaţii şi, prin aceasta, la 
negarea  pertinentei  abordărilor unilaterale. 
Studiile dedicate ştiinţei au, de asemenea, meritul 
de a fi reuşit să dezvăluie caracterul incorect al 
viziunii cumulaţioniste, (69), să pună sub semnul 
întrebării posibilitatea elaborării unui sistem de 
standarde şi norme anistorice, aplicabile oricărei 
teorii ştiinţifice „mature”, (PK. Feyerabend) şi să 
semnaleze caracterul neadecvat al centrării 
studiilor pe teorii, considerate în sine, izolate de 
activitatea ştiinţifică, de ambianța specială în care 
s-au conturat (Th. Kuhn, St. Toulmin). In acest fel 
s-a deschis drumul epistemologii lor evoluționiste 
(135) iar întrebarea: „cum se explică modificarea 
periodică a regulilor ce guvernează activitatea 
ştiinţifică, a modalităţilor de a face ştiinţă”, apare 
nu numai ca legitimă dar şi de primă importanţă 
pentru orientarea corectă a investigaţiilor în etapa 
următoare. 

În concluzie, evoluţia reală a cercetărilor 
integrabile în a doua etapă a gnoseologiei 
confirmă tendinţa dedusă în modelul 
antroposferei. Există o convergenţă evidentă a 
concluziilor impuse de model cu orientarea 
studiilor şi a preocupărilor cercetătorilor. 


Interpretăm această convergenţă ca un nou 
Indiciu al plauzibilităţii modelului antroposferei. 
De altfel, modelul antroposferei reprezintă soluţia 
ce vine în întâmpinarea exigenţelor epistemologiei 
evoluționiste; ea dezvăluie mecanismul şi 
procesele ce determină activitatea cognitivă, fără 
a fi totuşi numai „psihologie a cunoaşterii”, 
dezvăluie proprietăţi ale evoluţiei cunoaşterii fără 
a fi totuşi numai „istorie a ştiinţei”, dezvăluie 
implicarea unor structuri sociale în reglarea 
actului cognitiv, fără a fi numai „sociologie a 
ştiinţei”. 

E - Modelul antroposferei semnalează 
conturarea treptată a mai multor tipuri de 
activităţi cognitive ştiinţifice: tip F; tip S-U; tip S. 
Existenţa mai multor tipuri de acţiuni cognitive, 
departajate de particularităţile domeniilor lor de 
referinţă, nu se poate să nu fie luate în 
consideraţie de cercetarea gnoseologică deoarece 
o teorie gnoseologică pertinentă ar trebui să 
dezvăluie caracteristicile fiecărui tip de activitate 
cognitiva, precum şi relaţiile dintre ele, în fiecare 
stadiu al evoluţiei lor. De pildă, acceptând modelul 
antroposferei, gnoseologia ar trebui să 
investigheze modul în care evoluţia cunoaşterii F 
teoretice şi S-U teoretice este condiţionată de cea 
a cunoaşterii S teoretice, inclusiv de stadiul 
gnoseologiei. Evoluția reală a cunoaşterii 
ştiinţifice confirmă tendinţa de departajare a 
studiilor gnoseologice consacrate cunoaşterii celor 
trei tipuri de activităţi cognitive, deşi domeniile 


lor de referinţă încă nu sunt conturate decât în 
mod vag. Studiile  epistemologice consacrate 
ştiinţelor „naturii”, ştiinţelor sociale, matematicii, 
logicii etc. ilustrează specializări care, dacă le 
corelăm cu tendinţele anterior semnalate, putem 
presupune că îşi vor extinde treptat obiectul de 
studiu până se va ajunge la abordarea unitară a 
domeniilor semantice cognitive semnalate de 
modelul  antroposferei. Şi influenţa pe care 
cunoaşterea S teoretică o exercită asupra 
cunoaşterii tip F şi S-U este deja puternică. Avem 
în vedere, de pildă, că stadiul matematicilor şi 
logicilor - construcţii tip S, deci realizate de Mc.s 
S cognitive teoretice - a condiționat şi 
condiţionează stadiul teoriilor fizice, biologice şi 
social-umane. În ultimele decenii în mod frecvent 
s-a semnalat dependenţa dezvoltării ştiinţelor 
social-umane de elaborarea unor domenii ale 
matematicii, de conceperea unor matematici 
calitative, de pildă de deschiderile pe care le 
creează teoria catastrofelor, (131, 132). In 
gnoseologie nu întâlnim încă studii consacrate 
explicit tipurilor de cunoaştere semnalate de 
modelul antroposferei sau raporturilor dintre ele; 
situaţia nu poate fi însă interpretată ca o infirmare 
a modelului la care ne referim deoarece 
conştientizarea specificităţii Mc.s. tip F, S-U ŞI S 
este o condiţie necesară a declanşării unor studii 
care să adopte ca obiect de studiu domeniile 
delimitate de modelul antroposferei. 

F - Din modelul la care ne raportăm rezultă, 


de asemenea, că gnoseologici, pe măsură ce se 
dezvolta, îşi amplifica influenţa asupra celorlalte 
domenii ale activităţii cognitive. Succesele şi 
limitele cercetării  gnoseologice condiționează, 
aşadar, performanțele ansamblului activității 
cognitive. Şi această costa tare este plauzibilă; ea 
este confirmată de influența lucrărilor cu caracter 
gnoseologic elaborate de Descartes, Hume, Kant 
etc. dar, în mod deosebit, de influenţele pe care 
pozitivismul logic şi neopozitivismul le exercită în 
acest secol asupra ansamblului activității 
teoretice. Concludent este şi efortul de 
formalizare a unor teorii din domeniul fizicii 
utilizând standarde formulate de logica ştiinţei. 
Nu discutăm aici dificultăţile şi scepticismul afişat 
de unii cercetători privind posibilitatea şi 
utilitatea impunerii acestor canoane tuturor 
teoriilor ştiinţifice; de altfel ele sunt inevitabile 
dacă, cum indică modelul antroposferei, actualele 
teorii gnoseologice sunt încă nesatisfăcătoare. În 
acest context trebuie reţinut doar că gnoseologia, 
ca componentă a cunoaşterii teoretice, este 
condiţionată de toate domeniile cunoaşterii 
teoretice şi la rândul ei, le condiţionează; 
aspectele aduse în discuţie reprezintă o primă 
schiţă, încă foarte sumară, a regulilor ce 
guvernează aceste raporturi de dependenţă. 

Recapitulând, şase remarci le consideram de 
primă importanţă pentru descrierea evoluţiei 
gnoseologiei şi identificarea stadiului atins de 
studiul cunoaşterii ştiinţifice: 


1 - omul a început a reflecta asupra 
posibilităţii şi naturii cunoaşterii, considerată 
generic, înainte de a se contura cu claritate modul 
ştiinţific al cunoaşterii şi, ca urmare, înainte ca 
aceasta să poată deveni obiect de studiu; 

2 - problematica cunoaşterii ştiinţifice a 
început a fi obiectul reflexiilor şi investigaţiilor 
înainte de a se ajunge la o explicaţie 
satisfăcătoare a specificului activităţii cognitive în 
general, înainte de a se delimita tipurile de 
activităţi cognitive pe care omul le poate realiza şi 
raporturile dintre ele; 

3 - primele răspunsuri! a diverse probleme 
ale cunoaşterii, inclusiv ale cunoaşterii ştiinţifice, 
care satisfac exigenţele pentru a fi considerate 
teorii sunt construcţii filosofice, ele nu pot fi 
apreciate teorii ştii? ițifice dacă adoptăm, de pildă, 
regulile de acceptare formulate de Lakatos în 
viziunea falsificaţionista. (71); 

4 - descifrarea posibilităţilor şi modalităţilor 
de realizare a cunoaşterii se dovedeşte a fi un 
proces anevoios în care, ca şi în alte domenii ale 
cunoaşterii (de pildă, în fizică sau în biologie), se 
avansează prin  reconsiderări succesive, prin 
confruntarea diverselor soluţii, prin 
redimensionarea obiectelor de studiu şi 
metodelor; 

5 - ansamblul domeniilor cunoaşterii 
ştiinţifice, inclusiv gnoselogia, se condiţionează 
reciproc. Descifrarea regulilor ce guvernează 
reţeaua de condiţionări reprezintă o sarcină a 


gnoseologiei şi, odată realizată, va contribui la 
raţionalizarea activităţii cognitive; 

6 - având în vedere că varianta ştiinţifică a 
activităţii cognitive este rezultatul evoluției 
capacității de semnificare a omului şi constituie 
numai una din modalităţile în care omul realizează 
cunoaşterea, înţelegerea ansamblului aspectelor 
privind cunoaşterea ştiinţifică nu este posibilă în 
cazul în care ea este decupată şi studiată separat. 
Modelul antropoferei, care prin datele ce ni le-a 
furnizat a orientat preocupările noastre spre 
gnoseologie, pledează pentru abordarea globală a 
problematicii cunoaşterii, pentru o investigare 
„spaţio-temporală” a acesteia; acelaşi model 
pledează pentru a trece de la tratarea filosofică la 
cea ştiinţifică nu a unui aspect sau altul al 
cunoaşterii, ci a ansa? nblului problematicii 
cunoaşterii.  Redimensionarea domeniului de 
referinţă şi a obiectului de studiu al gnoseologiei 
se înscrie în tendinţa identificată, reprezintă o 
condiţie a trecerii efective la investigarea 
sistematică, într-o viziune sistemică, integratoare, 
a Domeniului semantic al cunoaşterii. 

Dacă ne raportăm la evoluţia reală a 
gnoseologiei, a acestei a doua etape a 
gnoseologiei, constatăm că în ultimele decenii 
cunoaşterea ştiinţifică a început a fi abordată 
ştiinţific dar din perspective care s-au dovedit 
unilaterale, limitele şi insuccesele pledează pentru 
redimensionarea obiectului de studiu încât să se 
abordeze unitar complexităţile organizate ce 


compun domeniul de referinţă al gnoseologiei. 
Evident, în acest caz trebuie  reconsiderat 
ansamblul premiselor şi metodelor, încât 
rezultanta să fie o alternativă sistemică la 
actualele departajări între logica ştiinţei, istoria 
ştiinţei, sociologia şi psihologia cunoaşterii. 

Dacă luăm în consideraţie numeroasele 
rezerve manifestate în ultimele decenii faţă de 
disciplinele ce investighează cunoaşterea şi 
pledoariile pentru abordările evoluționiste şi 
organizaționale, putem spune că gnoseologia se 
află în perioada de depăşire a ceea ce am numit 
„al doilea stadiu al gnoseologiei”. Viitorul stadiu, 
al treilea, ar trebui să se caracterizeze prin 
abordarea sistemică a ansamblului domeniului de 
referință, aşa cum a fost el descris în capitolul XI. 
Soluția propusă de noi vine în întâmpinarea 
tendinței ce se manifestă în gnoseologie, 
reprezintă o ipoteză de lucru ce poate jalona 
investigații care să dezvăluie rețelele de 
dependențe formatoare ce guvernează relațiile 
dintre teoretice, activitatea teoretică, 
instituţiile de profil şi teoriile cognitive. Adoptând 
domeniile semantice cognitive ca sistem de 
referinţă, teoriile cognitive vor putea fi investigate 
într-un context organizaţional. 

CONSIDERAŢII FINALE 

Acum, după ce am prezentat cititorului o 
schemă a antroposferei, o structură conceptuală 
care, dezvăluind numai determinările cele mai 
simple ale domeniului de referinţă, nu poate 


constitui decât o teorie-nucleu al unui program de 
cercetare, după ce în partea a doua am supus-o 
regulilor de acceptare a unei teorii preluate din 
concepţia falsificaţionistă a lui Karl Popper iar în 
partea a treia a volumului am utilizat-o pentru a 
ne pronunţa asupra unor aspecte problematice din 
gnoseologie, conştientizăm că soluţiile conturate 
rămân deschise analizelor. Avem convingerea că 
am realizat un demers util nu atât prin ceea ce va 
fi confirmat, cât prin deschiderile oferite 
cercetării. Cartea reprezintă o invitaţie pentru 
conceperea şi realizarea unor investigaţii 
ştiinţifice cel puţin pe două planuri: al nuanţării 
modelului  antroposferei şi al cercetării 
gnoseologice. Numeroase aspecte pledează pentru 
a se acorda atenţie prioritară studiilor pe ambele 
direcţii. 

Nevoia de a realiza un model al antroposferei 
este relevată de dificultățile teoretice ce decurg 
din lipsa unor viziuni integratoare în ştiinţele 
social-umanului dar, în primul rând, de 
dificultățile din domeniul practicii umane, care se 
amplifică tot mai mult în ultimele decenii. 
Globalizarea unor dificultăţi, mondializarea unor 
aspecte problematice este o caracteristică a 
acestui secol; sunt tot mai multe şi mai presante 
problemele ce nu pot fi soluționate de o ţară sau 
alta, de un grup de ţări, de un continent. Nu este 
necesară o perspicacitate deosebită pentru a 
sesiza că eficacitatea soluţiilor la marile probleme 
ale umanităţii nu depinde doar de dorinţa de 


colaborare a unor factori de decizie şi de existenţa 
unor resurse materiale; proiectarea soluţiilor 
practice eficace presupune o bună teorie globală, 
un model al antroposferei corect şi suficient de 
nuanţat încât să poată deveni sistem de referinţă 
comun. Astăzi, mai mult decât în secolul trecut, 
datele furnizate atât de succesele cât şi de limitele 
ştiinţei pledează în favoarea punctului de vedere 
exprimat de K. Marx privind evoluţia umanităţii: 
avem în vedere dependenţa stadiului comunist al 
omenirii, - pe care îl interpretăm ca o stare de 
optim funcțional al tuturor nivelurilor de 
organizare ale domeniului ontic al u?? ianului3 - 
de stadiul ştiinţei, pe care K. Marx a gândit-o, în 
final, ca o ştiinţă unica a Existenţei. „Cu timpul, 
ştiinţele naturii vor îngloba în sineştiinţa despre 
om, după cum ştiinţa despre om va îngloba în sine 
ştiinţele naturii; va fi o singură ştiinţa (84, p. 583). 
O astfel de teorie ar da coerenţă şi perspectivă 
acţiunii umane, ar da unitate acţiunilor în prezent 
bine intenţionate dar divergente şi datorită 
incompatibilităţilor situate la nivelul premiselor 
teoretice. 

In ceea ce priveşte gnoseologia nu credem 
necesară o pledoarie în favoarea unor studii de 
amploare. Ne temem însă de eventuale rezerve 
faţă de posibilitatea realizării unor modele 
testabile ale cunoaşterii umane, rezerve datorate 
în primul rând opiniei de-acum tradiţionale că 
aspectele globale sunt abordabile doar filosofic. 
Având în vedere această reţinere, considerăm util 


să ne nuanţăm punctul de vedere referitor la 
posibilitatea şi necesitatea abordării ştiinţifice a 
ansamblului problematicii cunoaşterii. 

Coexistenţa îndelungată a mai multor 
concepţii, caracterul de maximă generalitate al 
problematicii cunoaşterii, implicarea judecăților 
de valoare şi a opţiunilor valorice şi normative în 
concepţiile gnoseologice au fost şi sunt încă 
invocate ca argumente în sprijinul caracterului 
inevitabil filosofic al domeniului gnoseologic; 
numai aspecte particulare ale actului cognitiv se 
consideră a fi abordabile ştiinţific. Reconsiderările 
posibile ca urmare a utilizării modelului 
antroposferei pentru a ne pronunţa asupra 
gnoseologiei, identificarea în acest model a unei 
scheme a organizării, funcţionării şi evoluţiei 
cunoaşterii umane, inclusiv a celei centrate pe 
înţelegerea posibilităţii cunoaşterii, trecerea unor 
probe impuse demersului teoretic ştiinţific 
justifică afirmația: domeniul cunoaşterii, în 
ansamblul său, este abordabil ştiinţific. 

Afirmația fiind opusă opiniei dominante 
despre natura demersului gnoseologic, 
consideram necesar să o susţinem. Am fi putut să 
evităm abordarea acestei probleme dar, oricum, 
cititorul avizat o sesizează şi, violentându-i 
convingerile, poate imagina o argumentare cu 
scopul de a nega modelul antroposferei, convins 
fiind că el nu poate fi „adevărat” dacă contrazice o 
opinie ce dăinuie de secole; în acest caz este de 
dorit să aibă la dispoziţie propria noastră 


susţinere. 

Există încă un motiv care ne-a determinat să 
abordăm frontal problematica enunțată: 
conştientizarea posibilităţii investigării 
sistematice; ştiinţifice a domeniului semantic al 
cunoaşterii şi a efectelor favorabile pe care 
studiile gnoseologice ştiinţifice le-ar avea asupra 
ansamblului activităţii cognitive, ar trebui să 
declanşeze numeroase cercetări care presupun 
constituirea unor echipe de cercetare şi a unor 
banca de date. In acest caz, persistenţa opiniei că 
gnoseologia este şi va rămâne domeniul filosofării 
ar trebui să planeze ca o umbră, să genereze 
rezerve faţă de diverse proiecte de cercetare. 

In sprijinul afirmației privind posibilitatea 
abordării ştiinţifice a problematicii cunoaşterii 
umane invocăm două aspecte: 

— Domeniul de referinţă al gnoseologiei 
reprezintă o complexitate organizată, deci este 
guvernat de anumite regularităţi, de un anumit tip 
de determinism; 

— Acest domeniu este cognoscibil de către 
om elaborând şi utilizând deliberat anumite 
premise şi metode de investigare, explicitând nu 
doar rezultatele investigaţiilor ci şi procedurile 
utilizate, supunând procedura şi rezultatele la 
anumite probe. 

Sunt aceste afirmaţii plauzibile? Suntem 
îndreptăţiţi să le adoptăm ca premise? 
Considerăm util să supunem atenţiei cititorului 
câteva aspecte ce justifică un răspuns afirmativ; 


ele au determinat autorul să persevereze în 
studiile ce le-a întreprins. 

A - Sunt suficiente indicii că procesele şi 
activităţile cognitive nu sunt aleatoare. Nu există 
cunoaştere decât ca proces psihic şi activitate 
realizată de om. Atât procesele psihice cât şi 
activităţile implicate în cunoaştere nu sunt 
haotice. Pentru a fi posibilă o cunoaştere 
verificabilă despre un anumit domeniu, de pildă o 
teorie biologică, nu este suficient ca domeniul 
vizat prin actul cunoaşterii să fie guvernat de un 
anumit determinism, trebuie ca şi cel ce realizează 
cunoaşterea să fie guvernat de un anumit 
determinism. Dacă omul nu ar fi o complexitate cu 
un anumit tip de organizare, atunci cunoaşterea, 
ca acţiune sistematică, verificabilă, repetabilă ar fi 
imposibilă. Deoarece această performanţă s-a 
dovedit deja posibilă, putem susţine şi existenţa 
unor structuri psihice cognitive. Crearea logicilor 
şi posibilitatea utilizării lor deliberate în domeniul 
cognitiv, conceperea diverselor procedee de 
testare a ipotezelor, faptul că succesiunea teoriilor 
ştiinţifice are o direcţie şi un sens, că teoriile sunt 
considerate mai „bune” dacă permit performanţe 
explicative şi predictive mai mari, constituie, de 
asemenea, indicii în favoarea acceptării 
caracterului  nealeatoriu al proceselor şi 
activităţilor cognitive. 

B - Studiile epistemologice au dezvăluit deja 
numeroase însușiri ale teoriilor ştiinţifice încât 
putem susţine că teoriile, fiind produse ale 


activităţii cognitive, atestă caracterul organizat al 
însuşi actului cognitiv. Nu s-ar putea obţine 
construcţii semantice coerente, nu ar fi posibil ca 
o teorie cognitivă să atingă grade ridicate de 
izomorfism cu domeniul de referinţă dacă 
procesele cognitive nu ar fi realizate de către 
structuri semantice relativ stabile. De asemenea, 
evoluţia nealeatoare a teoriilor, raportul teorie- 
model (Mario Bunge, 18), raportul ipoteză- 
experiment sunt de neimaginat în cazul în care 
psihicul nu ar funcţiona ca o complexitate 
organizată. 

C - Opinia că gnoseologia este un teritoriu al 
filosofării este încurajată în primul rând de faptul 
că după mai mult de două milenii de activitate 
cognitivă cunoaşterea şi produsele ei încă nu sunt 
abordate, global, în modalităţi ştiinţifice. Dar 
această situaţie nu poate constitui un argument: 
simpla remarcă privind transferul treptat din sfera 
filosofici în cel al ştiinţei al altor domenii 
sugerează că acestei problematici „încă nu i-a 
venit rândul” să fie abordată ştiinţific. Cu alte 
cuvinte, domeniul de referinţă al gnoseologiei nu 
este încă abordabil ştiinţific fiind mai complicat şi 
mai complex ca celelalte domenii intrate deja în 
sfera de preocupări a cunoaşterii ştiinţifice; 
necesitând o strategie mai complicată de 
investigare, este „normal” să nu poată fi investigat 
ştiinţific înaintea unor domenii guvernate de tipuri 
de determinism mai puţin complicate. In favoarea 
acestei replici pledează cel puţin două argumente: 


— Intrarea succesiva în sfera cercetării 
ştiinţifice a existenţei anorganice, organice şi 
sociale, despre care se ştie deja că reprezintă 
complexităţi nu numai cu organizări diferite dar şi 
din ce în ce mai complicate; 

— Gnoseologia, interpretata ca cunoaştere a 
cunoaşterii, presupune includerea în sfera 
cunoaşterii a însuşi mecanismului cunoaşterii. 
Este intuitiv plauzibil că un astfel de demers 
reprezintă performanţa maximă ce se poate cere 
activităţii cognitive ştiinţifice şi este posibilă 
numai când activitatea cognitivă în general, 
inclusiv cea ştiinţifică, a evoluat, s-a diversificat şi 
a obţinut rezultate care oferă suficiente repere 
pentru a i se descifra organizarea şi funcţionarea. 

D - Aducem în discuţie şi un alt aspect. Dacă 
am accepta, prin absurd, că această cunoaştere a 
cunoaşterii nu va fi niciodată, în niciun stadiu al 
evoluţiei omului, abordabilă ştiinţific, ne-am afla în 
faţa unei limite a omului cu consecinţe inevitabil 
dramatice pentru omenire deoarece cunoaşterea- 
de-sine este o condiţie a autocontrolului, a 
optimizării activităţii umane; însăşi evoluția 
cunoaşterii, inclusiv a celei ştiinţifice, este 
condiţionată de rezultatele gnoseologiei. 
Intotdeauna - cum atestă evoluţia cercetării 
fundamentale cel puţin în domeniul fizicii şi în cel 
al matematicii - progresul cunoaşterii ştiinţifice 
este condiţionat puternic de imaginea 
cercetătorului despre modalităţile în care se 
realizează propriul act cognitiv, despre 


semnificaţia rezultatelor obţinute. Numeroase 
„Praguri” au putut fi depăşite în cercetarea 
ştiinţifică numai când s-au modificat opticile 
despre „natura adevărului”, despre modalităţile de 
probare a rezultatelor, despre raportul dintre 
experiment şi teorie etc. Galilei, Newton, 
Descartes, Marx, Einstein sunt deschizători de 
drumuri în diferite domenii ale cunoaşterii pentru 
că au revoluţionat însuşi modul de a concepe actul 
cognitiv! Dacă am accepta că gnoseologia va 
rămâne întotdeauna abordabilă doar filosofic, ar 
trebui să acceptăm că omenirea nu va dispune 
niciodată de un model corect şi suficient de 
nuanţat al ansamblului activităţii cognitive şi, ca 
urmare, capacitatea ei cognitivă nu va depăşi 
acele praguri impuse de lipsa conştientizării 
corecte şi nuanţate a propriilor reguli funcţionale. 
Dat fiind însă caracterul organizat al complexităţii 
ce realizează actul cognitiv şi capacitatea omului 
de a investiga sistematic complexităţile de acest 
tip nu se justifică poziţia pesimistă. 

In concluzie, este justificat şi dezirabil 
optimismul privind posibilitatea omului de a 
realiza cunoaşterea capacităţii cognitive în 
modalităţi ce sunt specifice ştiinţei. In mod similar 
s-ar putea susţine posibilitatea şi necesitatea 
investigării ştiinţifice a antroposferei. 

Dintr-o alta perspectivă, cea a 
responsabilităţii omului pentru supraviețuirea 
umanităţii, deoarece cunoaşterea de sine 
condiţionează nu doar posibilităţile noastre de 


manifestare ci însăşi existenţa antroposferei, a 
OMULUI, este o datorie morală să perseverăm 
pentru a se obţine cât mai repede o explicaţie 
corectă şi nuanţată a organizării şi funcţionării 
domeniului semantic cognitiv. 

